
Autorul romanului de față, Lev Veniaminovici Niculin, 
s'a născut la Jitomir în anul 1891. El își face studiile mai 
întâi la școala comercială din Odesa şi după aceea la In- 
stitutul comercial din Moscova. De foarte timpuriu, Nicu- 
lin intră în legătură cu cercurile revoluționare din Rusia, 
astfel încât Marea Revoluţie Socialistă din Octombrie îl 
găsește în rândurile bolşevicilor. El participă direct la 
marea luptă dusă de tânărul stat sovietic împotriva gar- 
diștilor albi şi a intervenționiștilor imperialiști : în 1919- 
1921, de pildă, Niculin este instructor politic în Armata 
Roșie şi în flota din Marea Baltică.  “ 

Creaţia literară a lui Niculin este extrem de variată. 
Incă în încordații ani 1918—1919, el publică două vo- 
lume de versuri. Mai târziu, călătorind prin diferite țări 
străine, își notează impresiile căpătate acolo în volumele 
„Scrisori din Spania“ (1932) şi „Istambul, Ankara, Iz- 
mir“ (1935). Despre marii scriitori pe care i-a cunoscut — 
Gorchi, Maiacovschi şi Barbusse — ne vorbește în volumele 
„Viaţa este creație“ (1940) şi „Oamenii artei ruse“ (1947). 

Niculin a abordat genul epic în proză odată cu po- 
vestirile „Avionul nu s'a întors la bază“ şi „Steaua de 
aur“, publicate în 1943. Un volum al său de „Povestiri“ 
a apărut și în traducere românească în 1952, în cadrul 
colecției „Literatura pentru toți“ a editurii „Cartea Rusă“. 

In toate lucrările sale, fie că este vorba de poeme, 

de însemnări de călătorie, de analize literare, sau de po- 
vestiri şi romane, Lev Niculin se dovedește un scriitor 
legat prin mii de fibre de poporul căruia îi aparține. 
Educat de partidul clasei muncitoare, prin fiecare pagină 
şi fiecare rând pe care-l scrie, Niculin își arată nesțâr- 
şita sa dragoste de patrie şi adânca ură față de dușmanii 
ei. Acestea sunt sentimentele pe care le respiră şi romanul 
„Fiii credincioşi ai Rusiei“. | 

Romanul istoric „Fiii credincioși ai Rusiei“  înfăţi- 
şează cititorilor o glorioasă pagină din trecutul poporu- 
lui rus. Este pagina pe care sunt înscrise marile victorii 
dobândite de oștile ruse în anii 1813 şi 1814, în lupta 
dusă cu trupele lui Napoleon Bonaparte. 

Firul acțiunii romanului începe să se desfăşoare în 
perioada imediat următoare eșecului expediției napoleo- 
niene din 1812 în Rusia. Biruitoare în Războiul pentru 
Apărarea Patriei, armata rusă ajunge la sfârșitul anului 
1812 la granițele de apus ale țării. Este momentul în 
care marele general rus, Mihail Illarionovici Cutuzov, în- 
vingătorul lui Napoleon, lansează ostașilor săi chemarea: 
„Luptători îndrăzneți şi de neînvins? Aţi ajuns însfârşit 
la marginile imperiului | Fiecare dintre noi este un sal- 
vator al patriei. Rusia vă aduce salutul ei. Să trecem ho- 
tarele și să învingem pe dușman în propria sa fară !“ 

Ce puternică rezonanță are acest apel pentru noi, 
care am ascultat chemarea lui Iosif Vissarionovici Stalin. 
Cei pe care I. V. Stalin, în numele Partidului, Statului, po- 
porului îi chema să zdrobească fiara fascistă în propriul ei 
bârlog, neinfricații ostași sovietici, sunt urmașii direcţi ai 
soldaţilor pe care Cutuzov îi îndemna să lupte, dincolo de 
hotarele Rusiei, pentru eliberarea Europei de sub asuprirea 
napoleoniană. 

„Fiii credincioși ai Rusiei“ sunt tocmai cei care l-au 
invins pe Napoleon, adevărații făuritori ai istoriei. In- 
suflețiți de un fierbinte patriotism, de o adâncă ură faţă 
de orice tiranie și de o trainică solidaritate cu cei care, 
ca și ei, erau exploataţi şi asupriţi, ostașii ruși nu S'au 
dat înapoi dela nicio jertfă pentru a elibera de sub jugul 
împăratului francez toate popoarele: Europei, chiar pe 
acelea care fuseseră târite de Napoleon în războiul im- 
potriva Rusiei. Cu o minunată limpezime se desprinde 

din roman acea trăsătură caracteristică a poporului rus — 
generozitatea faţă de învinși — care avea să se manifeste 
cu atâta vigoare cu peste o sută treizeci de ani mai târziu. 

Printre personagiile reprezentative ale largilor masse 
populare ruse din acea vreme, un relief deosebit capătă 
Fedor Volghin, iobag 'al unui nobil rus ce locuia în An- 
glia. Volghin are prilejul să călătorească prin multe țări 
din Europa, să se bată împotriva trupelor lui Bonaparte. 
Dar oriunde s'ar găsi şi orice ar face, Volghin nu uită 
că este Rus și dragostea de patrie este cel mai puternic 
sentiment al său, călăuzindu-l în toate acțiunile pe care 
le întreprinde. 

Dar acest patriotism al lui Volghin nu este orb: el 
își dă foarte bine seama de nedreptăţile sociale care dom- 
neau în Rusia țaristă. Impotriva lor el ia atitudine, chiar 
atunci când situația sa personală se îmbunătăţeşte după 
eliberarea lui din iobăgie. Autorul scoate în evidență bo- 
gdția de calități morale ale acestui om simplu, dar plin 
de talent, de curaj, de hotărire şi de bărbăţie. 

Tot în galeria: personagiilor pozitive ale romanului, 
intră şi tânărul nobil Alexandr Mojaischi. Dacă Volghin 
este reprezentantul tipic al masselor muncitoare din acea 
epocă, Mojaischi este un tot atât de tipic reprezentant al 
nobilimii ruse înaintate, din rândurile căreia aveau să se 
recruteze câțiva ani mai târziu conducătorii răscoalei De- 
cembriştilor. Mojaischi este un om cult și un înflăcărat 
patriot; şi pe el îl doare nedreapta orânduire socială 
din ţara sa. Cu multă măiestrie zugrăvește Niculin cât 
de diferite sunt aceste atitudini ale lui Mojaischi de cele 
ale lui Volghin. Clasa căreia îi aparține fiecare din aceste 
două personagii îşi pune amprenta sa de neșters pe reac- 
fiile lor în fața aceloraş situații. 

In roman mai Sunt prezente și alte personagii, care, 
alături de Volghin şi de Mojaischi, sunt purtătorii a 
ceeace este nou și progresist în vremea lor. Acestei tabere, 
autorul îi opune pe cea a reprezentanţilor vechiului, a cla- 
selor pe cale de dispariție, dar care nu părăsesc de bună 
voie scena istoriei. Niculin arată, pe bună dreptate, că în 
egală măsură de reatționari erau Napoleon şi Burbonii, 
Alexandru I şi Aracceev, Metternich şi puzderia de regi 

germanici. De o deosebită însemnătate sunt acele pasagii 
ale cărții, din care reiese cât se poate de clar că orân- 
duirea social-economică burgheză din Anglia acelor 
timpuri, deşi constituia un pas înainte față de feudalis- 
mul rus de exemplu, se baza totuși pe exploatarea celor 
mulți de către o mâni de privilegiați. Cititorul poate 
astfel vedea că soarta i :sătorului din Nottingham nu era 
cu nimic de invidiat d:cât cea a iobagului depe moşiile 
nobililor moscoviți. 

Romanul, care se înci. “ie cu congresul dela Viena ce 
avea să consacre sfârșitui dominaţiei napoleoniene in 
Europa, arată că victoria de moment a fost de partea for- 
telor întunericului şi reacţiunii, coalizate în  hidoasa 
„Sfântă Alianţă“. Totuşi, nu sunt trecute cu vederea con- 
radicțiile care măcinau, în mod inevitabil, această coa- 
liție pe scară internațională a susținătorilor exploatării 
şi asupririi. Un accent special este pus asupra încercă- 
rilor Angliei și Austriei de a frusta Rusia de roadele vic- 
toriei dobândite împotriva lui Napoleon. 

“In acelaș timp, însă, se fac simțite și primele semne 
ale luptelor pentru libertate care aveau să se dea în seco- 
lul trecut pe pământul Rusiei. Intrarea lui Mojaischi în 
„Societatea fiilor adevăraţi şi credincioşi ai patriei” este 
preludiul la răscoala Decembriștilor. care avea să se 
producă în 1825. 

Acțiunea romanului de față este foarte bogată. Nenu- 
mărate întâmplări ne plimbă din Anglia în Italia şi din 
Rusia în Danemarca, ne fac să asistăm la bătălii de im- 
portanță istorică la congrese internaționale şi la discuții 
particulare ale împăraților, regilor şi miniștrilor lor. In 
acest fel, cu multă plăcere şi pe nesimţite, învăţăm isto- 
ria. O istorie care, deși romanțată, se intemeiază totuși 
pe baze științifice, materialist-istorice şi care pune în evi- 
dență adevăratele forțe motrice ale marilor transformări 
pe care le-a suferit Europa în primii cincisprezece ani ai 
secolului trecut. 

Pentru meritele romanului „Fiii credincioși ai Rusiei” 
de L. Niculin, a fost distins cu Premiul Stalin pe anul 
1951. Fără îndoială, traducerea în românește a acestei 
cărți va fi întâmpinată cu bucurie de publicul nostru 
cititor, pe care îl va instrui, desfătându-l în acelaș timp. 

N. MINEI 


E timpu-acum să stăm pe gânduri 
Fii ai Rusiei, credincioşi? 

Să o pornim în strânse rânduri! 
Prin foc şi lupte, curagioşi, 

Să trângem lanţurile toate. 
S'aducem ţării libertate... 


FEDOR GLINCA, 1812 


„„Europa n'a cunoscut niciodată 
Rusia şi nu i-a fost recunoscătoare. 


A. S. PUŞCHIN, 1834 

eldmareşalul era pe moarte. La patul lui 
stăteau medicul de gardă Villier, doctorul 
Hufeland şi medicul rus Malahov şi pri- 
veau trupul mare și nemişcat al coman- 
dantului, trup altădată vânjos şi zvelt, 
care zăcea acum fără vlagă pe un pat 
larg nemțesce. Medicii discutau între ei 
pe latineşte, dar feldmareșalul înţelegea 
ceeace spun; ochiul lui pe jumătate închis îi urinărea cu 
9 privire severă şi ironică. 

Trecuse de ora opt seara. O draperie groasă de stoiă 
acoperea singura fereastră a camerei, nu prea mari. In 
fața casei erau aşternute paie pentru ca zgomotul de roți 
și țăcănitul de potcoave să nu-l turbure pe bolnav. Pe 
stradă se adunase o mulțime tăcută care, ceasuri de-a- 
rândul, nu se micşora de loc; erau localnicii micului oră- 
şel Bunzlau din Silezia, sortit să fie locul obştescului 
sfârşit al lui Cutuzov. 

Marele om se stingea. Doctorul Hufeland, medic făcă- 
tor de minuni trimis de regele Prusiei, privea plin de 
uimire capul cufundat în perne, cu urmele rănilor demult 
vindecate. Işi opri privirea asupra primei răni, grele; cu 
treizeci de ani în urmă un glonte turcesc îi străpunsese 
tâmpla stângă şi ieșise pe lângă ochiul drept. Cu ce 
forță, cu ce sănătate îl înzestrase natura pe omul acesta? 

Hufeland se aplecă și cercetă urmele unei alte răni, 

căpătată mult mai târziu. De data aceasta glontele in- 
trase prin obraz şi ieșise prin ceafă. Trecuse pe lângă 
osul temporal, ocolise muşchii ochiului și ca prin minune, 
nu atinsese creierul. 

In două rânduri capul acesta mare şi masiv fusese 
ținta gloanţelor dușmane şi de două ori marele coman- 
dant de. oști învinsese moartea. 

Doctorul Hufeland aruncă o privire lui Villier. 

— „l-a fost dat să săvârşească fapte neobişnuite”, — 
| se adresă lui Villier în șoaptă, repetând cuvintele cu- 
noscutului medic de pe vremea Ecaterinei, hofchirurgul !) 
Masseau. 

Săvârşise într'adevăr fapte neobişnuite. Il alungase 
pe Napoleon din Rusia. Victorioasele armate ruseşti răs- 
biseră dela Oca până la Elba — și acum feldmareșalul 
` îşi trăia ultimele clipe. 

Doctorul Malahov, atașat pe lângă feldmareșal, deși 
era un medic încă tânăr îşi dăduse cel dintâi seama că 
moartea îl pândea pe bolnav. De când îi paralizase bra- 
țul drept, bolnavul n'a mai putut dormi. Trecuseră de 
atunci cinci zile şi cinci nopţi lungi şi chinuitoare. Mala- 
hov și Crupennicov servitorul lui Cutuzov, stăteau tot 
timpul la căpătâiul suferindului. Crupennicov nu şedea 
chiar lângă pat, ci pe un scăunel în dosul unui paravan 
şi muia mereu un prosop, când în apă cu ghiață, când în 
apă fierbinte, schimbând prișniţele bolnavului. Ori de 
câte ori Malahov îl trimetea la farmacie, Crupennicov pä- 
șea ușurel cu cizmele lui moi de catifea, pe lângă patut 
comandantului, şi deschidea cu grijă ușa în spre camera 
alăturată. 

Stăruia acolo o liniște mormântală de parcă nu s'ar 
fi aflat țipenie de om. Încăperea era însă ticsită de mili- 
tari. Pe scaune, pe canapele și pe taburetele aduse din 
alte odăi, generali şi ofițeri ședeau unii lângă alţii fără 
să țină seamă de ierarhie. Doi grenadieri din garda im- 
perială stăteau la uşa camerii în care mareșalul îşi 
trăia ultimele clipe. Cutuzov mai respira încă, dar vete- 
ranii parcă făceau de gardă la catafalcul lui. 

De fiecare dată, când Crupennicov trecea pragul, îi 
cercetau toți cu priviri în care se citea dorința unci veşti 


1) Hofchirurg — chirurgul curții. (N. trad.) 

bune, licărirea unei speranţe, dar Crupennicov se stre- 
cura pe lângă ei cu capul în jos, copleşit de durere. Une- 
ori, câte unul îl apuca de braț, dar îi dădea îndată dru- 
mul, văzându-i ochii plini de lacrimi. 

Intr'o cameră semiîntunecată a etajului de jos, far- 
macistul cărunt care îl aştepta pe Crupennicov îl în- 
trebă : 

— Feldmareșalu! a binevoit să ia praiurile ? 

Peste câteva clipe mulțimea care stătea în fața casei 
află că feldmareșalul luase “prafurile. Nu trecu mult și 
ştirea făcu ocolul orășelului, locuitorii ailând totodată că 
feldmareșalul nu luase niciun fel de doctorie în îndelun- 
gata-i viață. 

Casa devenea tot mai neîncăpătoare. Vestea îmbolnă- 
virii lui Cutuzov se răspândise neînchipuit de repede. 
Veneau ofițeri încercaţi în lupte, dela regimentele aflate 
la o distanță de douăzeci de verste, veneau eroi dela 
Smolensc şi Borodino, tovarăşi de arme din tabăra dela 
Tarutino ; veneau și oameni tineri de tot, pe care feld- 
mareșalul îi cunoştea numai din vedere și-i iubea pentru 
curajul și vioiciunea lor. Printre vizitatori se găseau şi 
unii care nu-i erau prieteni. Veneau atraşi de forţa ciu- 
dată a marelui om care se stingea. Și dușmanii înțele- 
geau acum, în ultimile ceasuri ale vieții lui Cutuzov, că 
se încheia un măreț capitol al istoriei militare a poporu- 
lui rus, că numele feldmareșalului va străluci peste 
veacuri, că nimeni nu va fi în stare să-i întunece gloria... 

E oare de mirare că şi acolo în Silezia, departe de 
patria sa, poporul îl întâmpina ca pe un eliberator și-l 
acoperea cu flori ? 

Când din camera bolnavului ieși Montresor, unul 
din cei mai tineri aghiotanţi ai comandantului, cel mai 
mic în grad, la care feldmareșalul ţinea mult, toți ofi- 
terii îl înconjurară. Montresor le povesti în şoaptă, pentru 
a nu știu câta oară, că acum zece zile — la 18 Aprilie — 
plecaseră din Hainau, unde se afla țarul Alexandru, că 
locuitorii orăşelului înconjuraseră careta feldmareșalului 
împodobind-o cu ghirlande de flori, aclamându-l cu glas 
tare ca pe salvatorul lor de sub jugul lui Napoleon. Pără- 
siseră apoi Hainau. Sulla un vânt rece, un vânt de Apri- 
lie. Feldrnareşalul se descheiase la manta... 


— Am îndrăznit să-i spun: „Excelenţă, o să răciţi... 
Permiteţi-mi să vă închei mantaua“. „Nu-i nevoie“, răs- 
punse... Mergând mai departe mi-a zis: „Porunceşte, 
dragul meu, să se oprească careta şi să mi se dea calul. 
Vreau să merg călare...“ 

Cei din jur clătinau din cap şi priveau la Montresor 
cu un aer de dojană. Cum de n'a încercat să-l sfătuiască 
pe feldmareşal să nu încalece — deși toți ştiau că pe 
Mihail Illarionovici nu-l puteai contrazice aşa cum spunea 
el, aşa trebuia să se facă. | 

— „Se porni apoi o ploaie, urmată de zăpadă. Când 
am ajuns la Thielendori, feldmareşalul a descălecat şi 
mi-a spus: „Ne odihnim undeva într'o casă, şi după aceea 
pornim mai departe. Vreau ca pe seară să fim la Dresda“.. 
L-am rugat să ne oprim la Bunzlau. Am găsit casa 
aceasta, a maiorului von der Marck... Feldmareșalul a 
dormit prost, s'a trezit rău dispus şi dimineața n'a mân- 
cat nimic. 

Acest amănunt îi impresionă mult pe toți cei de faţă, 
şi fiecare se străduia să-şi amintească ce anume făcuse, 
ce vorbise feldmareșalul în ultimile zile. Bolnav fiind, 
primise vestea despre cucerirea fortăreței Thorn de către 
Barclay de Tolly, ceeace-l bucurase mult. Se supărase, 
aflând că comandantul regimentului belorus de husari 
poruncise să se rechiziționeze alimente și furaje din rezer- 
vele locuitorilor şi din prăvălii şi semnase un ordin obser- 
vator foarte aspru către comandantul acelui regiment. 
Ordonase să se facă economie la consumul alimentelor și 
al furajelor în tot cursul campaniei. A lucrat până acum 
câteva zile... 

La 27 Aprilie, către seară, se răspândise zvonul că 
feldmareşalul se simte mai bine și că a băut o jumătate 
ceaşcă de supă. A doua zi dimineaţă, adunându-și toate 
puterile ca să-şi ridice capul de pe pernă, Cutuzov l-a 
rugat pe Malahov să-i scrie o scrisoare fiicei sale Lizanca. 
Lipsind ginerele său Cudașev, căruia îi dicta ori de câte ori 
îşi simţea vederea obosită, Malahov luase asupra sa 
oficiul de secretar. 

Cu cinci zile în urmă, dându-şi seama de starea sa, 
Cutuzov dictase cu glas liniştit o scrisoare către soția sa: 

„Îţi scriu, prietena mea, pentru întâia oară cu mâna 
altcuiva, ceeace te va mira și poate chiar te va speria. 

Din pricina bolii mi-am pierdui sensibilitatea degetelor 
dela mâna dreaptă...“. 

In timp ce dicta scrisoarea către Lizanca, se oprea, 
ofta adânc şi răgușşit, gândindu-se de bună seamă că adre- 
sează ultimele cuvinte fiicei sale preferate. Pana tremura 
în mâna lui Malahov. Villier şi Hufeland se dădură mai 
la o parte, vorbind încet între ei despre tăria acestui om 
care mai avea atât de puţin de trăit. Credeau totuși că. 
feldmareșalul va mai apuca zorile. 

Dar lucrurile se petrecură altfel. 

Prin fereastra închisă şi acoperită cu o draperie 
groasă, răsbătu un zgomot slab de roți. Se auziră pași 
repezi şi uşa se deschise larg. 

Cu capul uşor plecat și fără să se uite la cei de faţă, 
Intră țarul Alexandru. In urma lui, târându-și tălpile 
cismelor, călcând șovăielnic cu picioarele lungi și privind 
mirat în jur, păşea Friederich-Wilhelm, regele. Prusiei. 

Alexandru se îndreptă spre patul bolnavului şi aple- 
cându-se privi faţa lui Cutuzov. Se dădu apoi câţiva paşi 
îndărăt şi se lăsă încet în fotoliul care i se aduse. Il 
văzuse pe Cutuzov cu zece zile în urmă; arăta uimitor 
de vioi şi de sănătos. Schimbarea ce se vădea pe chipul 
feldmareşalului îl surprinse. Privea pieptul larg care se 
ridica şi se cobora anevoie, auzea respiraţia rară, hor- 
căită, şi rămase cu ochii aţintiți la spuma ce se adunase 
pe buzele muribundului. Feldmareşalul era în agonie. 
Cu singurul său ochi Cutuzov se uita țintă la Alexandru 
cu o privire rece și lucidă. Impăratul înţelese că Cutu- 
zov e conştient și-l întrebă de sănătate. 

Pieptul i se ridică în sus și odată cu răsuflarea hor- 
căită o şoaptă ușoară ajunse până la Alexandru: 

— „Mor, 

Alexandru privi în jurul său și îndată ieșiră toți din 
cameră. Numai regele Prusiei şedea nemișcat în fotoliu, 
ținându-şi pe genunchi chipiul său de husar. 


In cameră mai rămăsese la locul său obișnuit — pe 
scăunelul din dosul paravanului — credinciosul Crupen- 
nicov. 


Alexandru se gândea ce ar fi nimerit să-i spună co- 
mandantului de oşti, în ultimile clipe ale vieții sale. 
Oamenii știau că feldmareșalul Cutuzov îndurase multe 
jigniri din partea ţarului, care nu-l iubea şi care nu 


15 


voise să-l numească comandant suprem al armatei. Işi 
reaminteau acum, vorbind în șoapte, toate acele jigniri, 
toate acele mustrări grosolane, îşi aminteau cât sânge 
rău îi făcuse lui Cutuzov insolența marelui duce Constan- 
tin Pavlovici și pomeneau de obrăznicia și ticăloşia lui 
Bennigsen. Alexandru le știa .toate acestea. Cum era 
mai nimerit să procedeze acum? Să-i ceară creştinește 
iertare lui Cutuzov? Tot mavea nimeni să afle despre 
ce-au vorbit, în cameră negăsindu-se decât regele Pru- 
siei care nu înțelegea rusește, așa că ţarul se socotea 
ca şi singur cu muribundul. Să uşureze chinurile bolna- 
vului înaintea morții — da, asta era creștinește, era şi 
mărinimos. Poate că tot va izbuti să-l înduioşeze pe bä- 
trân și să-l facă să sărute mâinile împăratului său. 

Alexandru era un sentimental. Işi duse mâna la ochii 
săi uscați şi îl întrebă: 

— Mă ierţi, Mihail Illarionovici ? 

Cutuzov continua să respire greu şi  horcăit. Dar 
deodată, fața lui împietrită se schimonosi, ochiul i se 
deschise larg, buzele prinseră a i se mișca şi rosti cu 
glas tare, care răsună uimitor de puternic în tăcerea 
mormântală din cameră : 

— Eu vă iert majestate... Dar o să vă ierte oare 
Rusia ? 

Alexandru tresări. 1 se păru că nu auzise bine. Se 
ridică de pe fotoliu şi se dădu cu câțiva pași îndărăt. 
Regele Prusiei se ridicase şi el şi îl privea pe ţar între- 
bător. 

„Nimeni n'a auzit aceste cuvinte... Bine că nu le-a 
auzit nimeni, se gândi. Altfel ar fi făcut mâine ocolul 
întregii armate“. 

Se linişti, şi căutând cu privirea icoana, se închină. 
Simţi că trebuia să mai spună ceva și de aceea strecură 
printre dinți : A 

— Rămâi cu bine, — şi se îndreptă spre uşe. 

I se păru că bolnavul îl urmărește cu privirea. Târşin- 
du-şi tălpile, regele Prusiei păşea în urma lui. „Da, bjne 
că na auzit nimeni acele cuvinte cutezătoare...“ 

Istoria face câte odată glume răutăcioase. De unde 
să-i treacă prin gând lui Alexandru că în dosul para- 
vanului şedea Crupennicov, martor nevăzut al ultimei 
sale întrevederi cu feldmareşalul şi că din gura acestui 

om Simplu, povestirea celor auzite de el va fi purtată pe 
buzele poporului și cuvintele lui Cutuzov vor intra în 
istorie ? 

Uruitul roților se rostogolea stins pe strada acope- 
rită cu paie. ~ 

Părăsind camera feldmareșalului, Alexandru era cam 
palid, ceeace observară toți cei de față. Țarul pärea tur- 
burat. Și avea destule motive ca să fie turburat. Feld- 
mareșalul era pe moarte, în agonie. Evenimentul era 
de mare importanță și de neînlăturat. Izgonit din Rusia, 
Napoleon se afla pe Elba. Saxonia, Bavaria, Wurtem- 
bergul, Austria, erau încă aliaţii lui. Şi după cum se 
spunea, Anglia şovăia încă. Pentru unii Englezi, o Rusie 
puternică şi victorioasă era mai de temut decât Napo- 
leon. Peste o lună, Napoleon va avea o armată de o 
jumătate de milion de oameni. Cine-i va putea rezista 
atunci ? i 

Cine l-a învins pe Napoleon? Cine l-a întrecut în 
măiestria tacticei militare? Feldmareşalul Cutnzov. Cine-i 
va putea lua locul? Ușşuraticul și nehotăritul Wittgenstein? 
Barclay cel curajos și încercat în lupte, dar total lipsit 
de voinţă în fața ţarului, tremurând la o singură privire 
a lui? 

Era nevoie de mintea lui Cutuzov, de marele lui cap 
desfigurat de gloanțele inamicului, cap de strateg şi de 
om politic. Era nevoie de voinţa lui, de mândra-i dârzenie 
cu care primea toate dojenile, mustrările și zâmbetele 
răutăcioase ale ţarului, făcând însă ceeace socotea el de 
cuviință că trebuie să facă. Oricâte gânduri dușmănoase 
l-ar fi stăpânit pe fățarnicul şi vicleanul Alexandru, în 
acele clipe se simți încurcat, chiar dacă numai pentru 
scurt timp. In acea dimineaţă, deşi simțea povara grelei 
pierderi, plecă din Bunzlau, cu gândul că din acea zi va 
concentra totul în mâinile sale — şi acţiunile militare şi 
cele politice. Doar se spune că până şi rezolvarea aface- 
rilor politice o luase Cutuzov din mâna ţarului, că el 
determinase Prusia să facă alianța militară cu Rusia și, 
eliberând Pomerania suedeză, îi obligase pe Suedezi să 
lupte împotriva lui Napoleon alături de Ruşi. Alexandru 
îşi putuse îngădui să se poarte trufaș şi brutal cu feld- 
mareșalul înainte ca acesta să-l fi alungat pe Napoleon; 
după victorie însă, Cutuzov devenise conştient de marea-i 

putere. In ochii tuturor, Cutuzov era chezăşia deplină a 
victoriei asupra lui Napoleon și acum, când el nu va 
mai conduce armatele, cum va privi această schimbare 
regele Prusiei, care după plecarea din Bunzlau se întu- 
necase deodată la faţă. 

Alexandru se uită la tovarășul său de călătorie. Cu 
mâinile pe mânerul săbiei și cu buza. de jos scoasă îr 
afară, Friedrich-Wilhelm privea trist spre luminile ce 
apăreau şi dispăreau prin geamul caretei... 

După ce-l conduse pe Alexandru, Montresor se în- 
toarse în camera feldmareșalului. Pășea în vârful picioa- 
relor, dar cum trecu pragul observă repede fața palidă 
şi buzele tremurânde ale lui Malahov: 

— Trebuie chemat... preotul. 

Uşa se deschise larg și camera se umplu de oameni. 
Mulţi îngenunchiară. Malahov ținea mâna leldmareşa- 
iului și-i număra bătăile pulsului. 

Montresor îşi luă capul în mâini și se întoarse spre 
perete. Il iubea pe mareşal, îi erau scumpe discuţiile 
lungi din orele târzii de noapte, când feldmareșalul nu 
putea să doarmă. li plăcea să-l asculte, povestindu-i glu- 
meț năzbâtiile din tinereţe, anecdote despre ștrengăriile 
aghiotanților tineri, despre aventurile femeilor a căror 
frumuseţe se veştejise demult. Feldmareșalul era un po- 
vestitor încântător şi ştia să cucerească prin glume scli- 
pitoare pline de haz. 

Pe când era ambasador la curtea sultanului Selim ai 
III-lea diplomaţii turci se întrebau miraţi : „Cum se poate 
ca un om atât de temut în lupte, să fie atât de amabil 
în societate!“ Da, acest comandant de oști, filozof, iubea 
viața, o iubea, o prețuia şi se despărțea cu durere de ea. 

— Nu-mi vine a crede ochilor, — spunea Malahov lui 
Montresor, — acum zece zile mintea-i era încă atât de 
limpede; dăduse ordin lui Wittgenstein să facă joncţiunea 
cu Bliicher şi cu corpul nostru principal de armată, să 
nu dea nicio atenţie diversiunii dușmanului, dela Mag- 
deburg la Berlin... Dacă nici nouă medicilor nu ne vine 
a crede, cu toate că vedem cu ochii noștri că a sosit sfâr- 
şitul unei vieți atât de glorioase, ce să mai spunem de 
ceilalți ? — şi arătă spre oamenii care se îmbulzeau în 
jurul patului. 

— Viaţa lui a fost plină de întâmplări furtunoase, 
— vorbi în șoaptă Montresor, — multe greutăți i-au 
apăsat pe umeri... Mintea-i rămăsese însă limpede, voinţa 
fermă, dar campaniile şi rănile au măcinat trupul lui 
puternic. 

Viaţa îl părăsea pe Cutuzov, dar tot mai pâlpâia în 
el. Ochiul lui pe jumătate deschis privea spre flacăra lu- 
mânării ce i se pusese în mână. Poate că nici nu vedea 
această cameră semiîntunecată, ci un râu galben cu ape 
repezi, movile în stepă, şi insigne verzi ...Auzea poate 
un glas răsunător şi atât de tineresc: „Băieți! Voinici 
legendari !“ Ah, ce frumos a fost... 

Buzele muribundului tresăriră. 

— Generalissirnus... — se âuzi o șoaptă. 

Cutuzov murise. 

Cei din jur plângeau în hohote. Grenadierii de gardă 
stăteau sprijiniți în arme și lacrimile curgeau şiroaie pe 
fețele lor brăzdate de sbârcituri şi cicatrici. 

Capul lui Malahov se cutremura în hohotele de plâns. 

Un freamăt străbătu mulțimea care stătea în fața 
-casei în clipa când doctorul Hufeland ieşi din casă și se 
urcă în caretă. Plecarea lui însemna că nu mai era nicio 
speranță. 

La nouă şi jumătate, ieși grăbit din casă un curier mi- 
litar, se aruncă într'o trăsurică care-l aştepta de dimi- 
neață și porni în goană. 

Geamul camerei din colțul stâng al etajului întâi se 
lumină. O mână ridică perdeaua, apoi fereastra se des- 
chise larg și în cadrul ei apăru un om cu ochelari. Se 
plecă salutând mulțimea şi rosti încet: 

— Feldmareșalul prinț Cutuzov-Smolenschi a murit. 

Domnea atâta tăcere în jur, încât părea că vorbele 
acestea răsună până departe în lumea întreagă. 

In tot cursul primăverii anului 1813 Londra fusese 
învăluită în ceață. Negura, care pentru locuitorii capi- 
talei britanice este un fenomen obișnuit, în acel an şi în 
următorii doi, se menținuse deosebit de deasă. Fără feli- 
nar nu-ți puteai găsi propria casă, la trei paşi nu se vedea 

om de om; gardienii dela intersecţii strigau cu gias 
tare numele străzilor, dar vocile lor erau acoperite de 
înjurăturile și strigătele vizitiilor; poştalioanele ce veneau 
la Londra se opreau în satele Olworth şi Chamberwell. 

Intr'una din aceste zile, la începutul lui Mai 1813, 
într'o casă. veche din Leicester-square, pe un pat cu polog, 
se odihnea un vechi locuitor al Londrei, fostul ambasa- 
dor rus în Anglia, Semion Romanovici Voronţov. 

Trecuse de șaizeci şi opt de ani. Văzuse multe în 
viață, ocupase posturi înalte, dar căzuse în disgrația îm- 
părălesei Ecaterina și apoi a lui Pavel. Impărăteasa nu-i 
putea ierta faptul că el o considera, în taină, uzurpa- 
toarea tronului, şi ucigaşa soţului ei. Pavel I voise să-i 
dea o funcţie înaltă şi-l chemase în acest scop la Peters- 
burg, dar Voronțov, nedând urmare acestei chemări, 
căzu din nou în dizgrație, Pavel poruncind chiar să i se 
sechestreze averea. Dar şi acest episod trecuse ca atâtea 
altele. Anii se scurgeau, Voronţov îmbătrânea și părea că 
nimic nu-l mai poate turbura. Privirea lui ironică şi ageră 
se stinsese. Buclele-i cărunte cădeau pe fruntea înaltă. 
Cu obrajii plini de sbârcituri înfofoliți într'un fular verde 
de lână, părea o bătrână greu încercată de viaţă. 

Nu mai fusese în patrie de peste zece ani. Acolo pe 
insulă, trăise furtunile 1ăzboaielor napoleoniene. Acolo 
pe insulă se gândea să moară, cu toate că scria compa- 
trioților săi că ar dori să-şi găsească odihna veşnică în 
pământul ţării, lângă mormintele strămoșilor săi. 

Ochii stinşi ai lui Voronţov priveau trist la interlo- 
cutorul său, Robert Hard, medicul său de casă. 

Fața lungă şi galbenă a lui sir Robert ieşea din gule- 
rul înalt cu vârfurile ascuţite şi îndepărtate. Doctorul îl 
asculta reverenţios, privind din când în când spre colțul 
în care străluceau podoabele bogate ale icoanelor, semn 
că stăpânul acestei case engleze era un mare demnitar 
rus. 

— „Nu mi-e teamă de moarte, — spunea bolnavui 
tuşind de pe urma unei răceli. — Oamenii care îmi sunt 
dragi părăsesc unul după altul lumea asta plină de pä- 
cate. A sosit azi la Londra vestea despre moartea lumi- 
năției sale prințul Cutuzov-Smolenschi... 

— Am citit această ştire în „Gazeteer“, — spuse dot- 
toru!. — A fost un mare conducător de oști. 

— Urmașii îl vor prețui pe Cutuzov după meritele 
sale. A murit în zile grele pentru patria mea. Bonaparte 
e tot puternic şi Europa nu va avea încă mult timp lini- 
ştea de care are nevoie. Deaceea pentru noi, Ruşii, vestea 
morţii feldmareşalului este de două ori dureroasă... Cei 
de o vârstă cu mine trec într'o lume mai bună, şi pe ma- 
rele om îl va urma în curând modestul lui admirator... 

— Credeţi-mă, conte, suferința dumneavoastră nu vă 
amenință viaţa. Aş numi-o o slăbiciune trecătoare. Boala 
este urmarea climei neprielnice şi a grijilor de stat... 

— Dragă sir Robert, — răspunse Voronțov — m'am 
retras demult dela treburile statului. La Londra am fost 
înlocuit de prietenul meu Liven, un diplomat inteligent, 
precaut și cu experiență. Locuiesc la Londra ca atâţi 
alţi străini, care se bucură demult de ospitalitatea 
Englezilor. In anii tinereții mele, împins adesea de vani- 
tate, am tins spre funcțiuni înalte, dar am simțit amără- 
ciunea dizgrațici şi pe timpul răposatei împărătese și a 
fiului ei, Pavel Petrovici. Necazurile îndurate mi-au slă- 
bit puterile. Nu, niciodată n'o să mă mai întorc la trebu- 
rile de stat. 

— E o mare pierdere nu numai pentru patria dum- 
neavoastră, dar și pentru noi, Englezii. 

— Aş dori să trăiesc așa cum trăiește la Viena, An- 
drei Chirillovici Rasumovscli. Să-l primesc și să-l ascult 
în casa mea pe Beethoven, să colecționez neprețuite opere 
de artă, iată la ce visează bătrânul și bolnavul Voronţov. 
—  Inchizând ochii, îşi lăsă capul pe pernă. 

-— Parcă s'a mai risipit ceața, — observă doctorul. — 
Daţi-mi voie să mă retrag, conte... Și după cum vam 
spus, mâncare cu măsură, dar să nu abuzaţi vă rog de 
zilele de post. Nu trebuie să uităm că dumnezeu îngăduie 
bolnavilor să nu le respecte chiar pe toate. 

Şi sir Robert plecă. 

S'ar îi mirat desigur dacă ar [i văzut ce făcu pacien- 
tul după plecarea sa. Voronţov se sculă liniștit din pat, 
îşi luă pe umeri un halat căptușit cu blană de iepure, își 
vâri picioarele în pantofi de casă și trecu din dormitor 
în cabinetul său dela etajul de jos. Cu o putere surprin- 
zătoare pentru trupul său vlăguit, trase un fotoliu greu, 
se aşeză, şi deschizând sertarul secret al biroului scoase 

câteva coli de hârtie mătăsoasă de China. Reciti scri- 
soarea către împăratul Alexandru, pe care o începuse în 
acea dimineaţă. 

Ii comunica ţarului Alexandru că un număr de două 
sute optsprezece tunuri grele de asediu ce urmează a fi 
folosite la cucerirea fortăreței Dantzig, fuseseră transpor- 
tate în portul Dover unde aşteptau să fie încărcate pe 
corăbii. Dar nu prea vedea grabă în îndeplinirea acestei 
operaţiuni. 

In continuare, Voronţov descria situația din Anglia, 
starea de. spirit a societăţii, sublinia lăcomia de bani a 
marilor demnitari care nu-şi servesc patria, nu se preo- 
cupă de binele poporului, ci se gândesc numai să-şi spo- 
rească averile, în care scop sunt în stare de orice mârşă- 
vie. De teama ruinei, mulți dintre aceştia militau pentru 
pacea cu Bonaparte, cel mai aprig dușman al patriei 
lor. Negustorii doreau și ei pacea cu Napoleon, ca unii 
care avuseseră de suferit pierderi uriașe de pe urma 
blocadei continentale. 

Abia terminase aceste rânduri când fu întrerupt de 
vizita medicului. Dar medicul plecă repede slavă dom- 
nului și Semion Romanovici putu continua scrisoarea 
dela care, în adâncul sufletului său, aștepta rezultate 
importante. Alexandru nu-l iubeşte, dar scrisoarea o va 
citi cu atenţie. 

Ajunse la pasajul cel mai de seamă: dădea țarului 
amănunte în legătură cu prezenţa misiunii austriace la 
Londra, al cărui scop era, după câte aflase dela persoane 
binevoitoare, să-i convingă pe lordul Liverpool, șeful 
guvernului şi pe. lordul Castlereagh ministrul afacerilor 
interne să încheie pacea cu Bonaparte. Austria şi- a dove- 
dit perfidia şi pe vremea campaniei lui Suvorov în Italia. 
De data aceasta, contele Metternich, cancelarul austriac, 
omul cel mai perfid, cel mai vicios și cel mai fățarnic din 
anturajul împăratului Frantz, se oferă ca intermediar, pe 
de o parte, între Rusia şi Bonaparte şi pe de alta, între 
Bonaparte și Anglia. Urmăreşte numai interese proprii, 
cerşind lui Napoleon, pentru Austria, provincia Iliria — 
teritoriu slav şi oraşele Parma și Modena — localităţi. 
italiene. 

Terminând aceste rânduri, Semion Romanovici svârli 
pana care se tocise, luă alta şi, cuprins de emoție, con- 

finuă să scrie foarte repede. Arăta împăratului că are în 
mâinile sale copia raportului agentului englez King de 
pe lângă curtea vieneză, raport în care acest englez şiret, 
care-şi vâră nasul peste tot, notează următoarele: „Con: 
tele Metternich nutrește o adâncă antipatie faţă de Ruși 
și deaceea priveşte cu dușmănie şi invidie marele pres- 
tigiu dobândit de Rusia în urma recentelor sale victorii“. 

Acelaş Metternich prezise cu un an în urmă, în neui- 
tatul an 1812, ocuparea sigură a centrelor importante 
din imperiul rus încă înainte de începerea iernii, precum 
și distrugerea principalelor mijloace de înarmare şi de 
aprovizionare ale armatei ruseşti. Metternich comunicase 
toate aceste păreri contelui Hardenberg, cancelarul pru- 
sian, care după toate probabilitățile le adusese la cuno- 
ştința împăratului. Voronţov amintea că acum şase luni 
Metternich se şi grăbise să-l proclame pe Napoleon „îm- 
păralul Moscovei” după cum de curând ducele Bubna, 
ambasadorul Austriei la Paris, îl făcuse pe Napoleon să 
creadă că Ruşii ar fi istoviți după izgonirea Francezilor 
din Rusia. In acelaş sens încerca acum să-l convingă pe 
tordul Liverpool și misiunea austriacă sosită la Londra. 
Totodată Austriacii se străduiesc să convingă cabinetul 
britanic că Rusia, îmbătată de victoriile ei, va încerca 
să-și impună hegemonia asupra întregii Europe. 

Semion Romanovici puse pana la o parte şi căzu pe 
gânduri. Intinse mâna după tabacheră şi priză tabac. 
Inainte de a o închide, privi cu tristă duioşie miniatura 
unei femei frumoase, executată cu multă măestrie pe ca- 
pacul tabacherei și oftă la gândul zilelor îndepărtate ale 
tinereţii, care nu mai aveau să se întoarcă niciodată. Apoi 
trase cu putere de cordonul soneriei şi de îndată toată 
casa vibră de un sunet prelung şi melodios. 

In ușa cabinetului se ivi un tânăr înalt, întrun sur- 
tuc verde închis din stofă eftină, încheiat cu nasturi mart 
de aramă. Era tuns mărunt şi proaspăt bărbierit. Favo- 
riţii scurți de culoare deschisă încadrau trăsăturile plă- 
cute și rotunjite ale feții lui de rus neaoş. Cu ochii săi 
albaştri îl privea pe Voronţov plin de o  respectuoasă 
curiozitate. 

— Ei, bună ziua, compatriotule, — rosti Voronţov, 
privind cercetător în ochii tânărului. — Demult te afli 
prin țări străine ? 

— De lăsata secului s'au împlinit unsprezece ani. 

Vocea groasă şi caldă a tânărului îi plăcu lui Vo- 
ronţov. 

— Şi ce meserie ai învățat în aceşti aproape doispre- 
zece ani? 

— Am învățat să torn oțel la Birmingham. La Shef- 
field am învăţat de la Rogers metoda specială cu care se 
căleşte tăișul săbiei. Nu mă pricep mai puţin ca Englezii 
să fabric pistoale şi închizătoare pentru arme de vână- 
toare. Dar nu le poți înşira chiar pe toate. 

— Mi-a vorbit: fiul meu despre tine... Tu l-ai învins 
pe campionul scoțian în luptă la pumni. Cum te cheamă? 

— Fedor. Fedor Volghin. 

Volghin continua să se uite la Voronţov cu aceiaş 
privire veselă și semeață și, deși înfățișarea tânărului îi 
plăcu, Semion Romanovici începu totuşi a bombăni: 

— V'aţi cam întrecut cu gluma; aici toți sunt cam 
așa... De pildă, țesătorii din Nottingham. Cum se poate 
ca un muncitor să se ridice împotriva stăpânului, să pără- 
duiască avutul boieresc ? Intocmai ca pe vremea răscoa- 
lei lui Pugaciov. Bănuiesc c'ai auzit de ea. 

— Am auzit, — răspunse în silă Volghin, — oame- 
nii vorbesc prin public-house-uri. 

— Ai învăţat şi englezeşte ? 

— De scris nu ştiu, dar de înţeles, înțeleg. 

— Citeşti poate şi ziare ? 

— Când am timp, citesc... Luminăţia voastră, să fie 
oare adevărat ce se scrie, că feldmareșalul, prințul Cutu- 
zov, a murii în campanie ? 

— Adevărat. 

— Fie-i țărâna uşoară, — şi Volghin își făcu semnul 
crucii. . 

Voronţov tăcu câteva clipe, privindu-l atent peste 
umăr pe curier. In ultimii ani observase o schimbare la 
Ruşii pe care-i adusese din țară, cu mulți ani în urmă. 
lată-l şi ăsta-i la fel... Oameni îndrăzneți! Voronţov se 
îndreptă cât era de înalt şi rosti sever: 

— Ascultă Fedor... Prea mult ai stat prin țări străine. 
E adevărat, cu voia mea. Și asta îţi va folosi desigur în 
meseria pe care ai învățat-o. 

— De-ar fi după mine aş pleca şi azi, — răspunse 
simplu Volghin. i 

— Tu nu trebue să ai voia ta, tu ești omul meu, 
oriunde te-ai afla, — întări Voronţov, cam burzuluit. — 
Ascultă, în timp ce noi trăiam amândoi pe această insulă, 
la căldură şi în tihnă, frații noştri Ruși, au apărat pă- 
mântul patriei. Eu sunt bătrân şi bolnav, dar tu, uite ce 
voinic eşti... M'am gândit să te trimit cu o însărcinare de 
cea mai mare însemnătate pentru țara noastră, la cartie- 
rul general al majestăţii sale. Drumul tău va fi lung şi 
greu. La Gravesend te vei urca pe o corabie, care te va 
duce la Hamburg. Acolo vei ajunge la țărm cu o șalupă. 
La Hamburg e garnizoană franceză şi de aceea să fii cu 
ochii în patru. Caută-l acolo pe spițerul Krantz, locueşte 
în piața din fața catedralei orașului, în casa cu numărul 
optzeci şi opt. Te va conduce la negustorul rus Nichita 
Sergheevici Rubaşchin. Vei primi dela el itinerariul pe care 
va trebui să-l urmezi. Il vei învăța ca pe „Tatăl nostru“ 
şi apoi îl vei arde. Vei porni mai departe cu poștalionul. 
călare, sau pe jos şi vei ajunge în oraşul Wittenberg, pe 
râul Elba. Acolo la hanul „La buchet“ al văduvei Went- 
zel vei întâlni un curier dela cancelaria majestății sale. 
li vei preda mesagiile... Şi acum du-te şi așteaptă în 
antreu. Când voi avea nevoie de tine, te voi chema. 

Volghin ieși, iar Semion Romanovici se așeză la birou 
și continuă scrisoarea. 

Sublinie faptul că Austriacii sosiți la Londra spun că 
la Paris nu se simte nici urmă de descurajare, că se 
observă o exaltare a spiritelor şi o încredere plină de 
îngâmiare. Bonaparte a adunat sub drapelul său o sută 
cincizeci de mii de recruți. Gimnaziile şi liceele s'au golit. 
Dela tânăr la bătrân toţi s'au înrolat. Părăsind Parisul, 
Napoleon a spus: „Cât va dura războiul voi fi din nou 
generalu! Bonaparte“. Englezii presupun că la începutul 
noii campanii în Europa, Napoleon va dispune de o armată 
de jumătate de milion de soldaţi, ceeace face pe mulţi 
să dorească pacea cu Bonaparte. Încercări grele îi aş- 
teaptă pe ostașii ruşi. Am încheiat cu glorie un război și 
pornim altul cu încredere în victorie. 

La acesi pasaj al scrisorii, Semion Romanovici rămase 
o clipă pe gânduri. Cunoscând vanitatea lui Alexandru, 
citase intenționat cuvintele lui Metternich pe care Ale-. 
xandru nu le cunoştea: „Nu mă bizui pe statornicia ta- 
rului Alexandru”. Semion Romanovici găsi nimerit să 

adauge cu îndrăzneală și faptul că Jondonezii, binevoitori 
faţă de Rusia, au rezerve față de amestecul în treburile 
politice şi de influenţa exercitată asupra țarului Alexan- 
dru, de omul care poartă înaltul titlu de secretar de stat 
al împăratului... Şi Semion Romanovici scrise cu o mână 
fermă numele lui Carl Vasilievici Nesselrode, amintind 
discuțiile secrete ale acestuia cu prințul Metternich în 
cursul anului 1811, după întoarcerea lui din Paris. Legă- 
turile lui Nesselrode cu actualul cancelar austriac stâr- 
nesc suspiciuni. 

Voronțov ar fi putut termina aici scrisoarea — o con- 
cepuse de fapt pentru aceste ultime cuvinte. Găsi însă de 
cuviință să mai adaoge câteva rânduri. Terminând, reciti 
cu glas tare adresându-se parcă unui interlocutor nevăzut: 

— Mi-aţi îngăduit cu multă bunăvoință să vă scriu, 
«deoarece Hristofor Andreevici Liven e prea de curând 
venit. Pentru această favoare vă mulțumesc din adâncul 
sufletului, majestate. In saloanele din Petersburg sunt 
considerat anglofil. Ce neadevăr! Sunt Rus și numai Rus! 
Am trăit în Anglia cele mai grele zile şi, în nenorocire 
și dizgrație fiind, am căutat să câştig stima și simpatia 
tuturor, față de Rusia. Și rămân până la ultima mea su: 
flare servitor credincios al patriei și al majestăţii voastre... 

Antrenat, continua adresându-se aceluiaş interlocutor 
nevăzut : 

— „Ţarul Pavel Petrovici a binevoit să spună despre 
mine: „Să locuiască unde vrea“. Şi dușmanii mei ziceau 
că mi-aş fi uitat patria, că în casa mea trăesc după modă 
englezească: şi lunch-ul şi masa dela şapte seara şi pud- 
ding-ul şi vânătoarea, toate-s aidoma ca la Englezi. Şi 
de ar fi așa, ţin chiar în dauna sănătăţii mele toate pos- 
turile și nu mă las servit la vânătoare decât de grăjdari 
şi de hăitaşi ruși şi nu de groom-i englezi. 

Tăcu. Se apropie la birou şi reciti cele scrise. Ultimele 
rânduri nu-i plăcură: sunau parcă a dezvinovăţire şi, cu 
toate că avea nevoie de o justificare, găsi că nu era cea 
mai potrivită. li apăru în minte chipul lui Alexandru, 
zâmbetul lui nepăsător... Nu, nu, nu trebue să se justi- 
fice, în fața lui, cât e el de Rus! 

Luă foaia pe care scrisese aceste rânduri, le cântări 
o clipă, dar 'ie lăsă neschimbate, adăugând numai mul- 

ţumiri pentru bunăvoința arătată fiului său Mihail Se- 
mionovici şi, în loc de iscălitură, scrise cuvintele: 


„Servitorul patriei“ 


Trase apoi de cordonul clopoțelului şi porunci să vină 
Nicolai Egorovici Casatchin. ` 

Casatchin, vechiul secretar al lui Voronţov, lucra cu ei 
<de treizeci de ani. Era un bătrân încă voinic, cu o față 
aspră şi posomorită, încadrată de o  perucă pieptănată 
după moda veche. 

Voronţov îi arătă scrisoarea, dar nu i-o dădu, pu- 
nând-o pe birou în fața sa. 

Își aminti deodată că anul trecut în Decembrie, prin- 
țul-regent prezentase parlamentului englez un proiect 
prin care cerea să se institue un fond în favoarea sinis- 
traților, supuşi ai împăratului rus. Propunerea fusese dis- 
cutată de cele două camere !). Işi dădu seama că această 
veste va fi pe placul lui Alexandru. Adăugă această co- 
municare pe o foaie separată, în timp ce Casatchin şedea 
tăcut întrun colț şi-şi mângâia genunchiul suferind de 


podagră. 
— lată, prietene Nicolai Egorovici, — spuse Voron- 
tov dându-i scrisvarea, — pentru transmiterea conținu- 


tului întrebuințează „Nordul“. 

„Nordul“ era denumirea cifrului, folosit în rapoartele 
strict secrete adresate țarului Alexandru. 

— In lipsa ta, Nicolai Egorovici, am vorbit cu cu. 
șierul. E un flăcău îndrăzneţ. Imi place. 

— E nepotul lui Anton Sofronov, pe care aţi bine- 
voit să-l trimiteţi la Paris. 

— Şi unde e acum Sofronov? 

— A murit anul trecut la Sheffield. 

— Fie-i ţărâna uşoară... Bun meşter a fost, greu sâ 
mai găsești unul ca el. Dar era un bătrân viclean. Sper 
că nepotul nu-i seamănă. Pare băiat curajos. Cred că o 
să ajungă la destinație. 

— Și eu cred la fel. Dar ce o fi având în cap, numai 
dumnezeu ştie. 

Casatchin se retrase în carnera sa. 


1) E vorba de Camera comunelor şi Camera lorzilor. (N. red. rom.) 

Fedor  Volghin aştepta nerăbdător în antreu ca să 
fie chemat de Voronţov. Timpul trecea. Gândurile i se 
scurgeau încet. Işi amintea de discuția din cabinet: „In- 
tocmai ca în răscoala lui Pugaciov... şi era vorba de ţe- 
sătorii din Nottingham. De bunăseamă că ţesătorii nici 
nu auziseră vreodată de Pugaciov. Cum de i-a trecut prin 
minte să-i asemene cu oamenii lui Pugaciov? Voronţov 
e un.om deștept. Inseamnă că a început să-i fie şi lui 
frică.“ l 

In timp ce Volghin se gândea la discuția sa cu Vo- 
ronțov, într'o cameră secretă a etajului de sus Casat- 
chin recitea pentru a doua oară, cuvânt cu cuvânt, scri- 
soarea adresată lui Alexandru. Pe măsură ce citea strâmba 
din nas, își strângea ochii, când aproba, când dezaproba 
cele scrise de Semion Romanovici. De ar fi fost după el 
ar mai fi adăugat că fregata „Bucentaur“ înarmată cu 
opt tunuri s'a îndreptat spre Dantzig, că va trage asupra 
Dantzigului cu niște rachete speciale, incendiare, cu care 
Englezii au dat foc orașului Copenhaga. 

Ajungând la pasajul în care era vorba de subsidiile 
pentru sinistraţii supuși ai împăratului rus, Casatchin se 
încruntă şi dădu din cap, în semn de dezaprobare. 

Nimeni nu ştia mai bine ca Semion Romanovici cum 
fusese primită propunerea prințului-regent de Camera lor- 
zilor. Insuşi Casatchin îi raportase lui Voronţov, că ono- 
rabilii lorzi fuseseră pe punctul de a respinge această 
propunere. Dar lordul Holland a găsit de cuviință să 
atragă atenția colegilor săi, că propunerea odată făcută 
ar fi „imprudent, chiar de-a-dreptul primejdios“ să fie 
respinsă, căci faptul ar fi jignit pe aliatul atât de preţios... 
lar în Camera comunelor, mister Withbread nu s'a ferit 
să declare fără înconjur că aceste subsidii nu ar fi decât 
un mărunt ajutor acordat pentru continuarea războiului... 

„Dă-le încolo de subsidii, se gândi supărat Casatchin, 
țuguindu-şi buzele, patria se va reface şi fără pomana 
lor. Ce i-a venit lui Semion Romanovici să comunice 
toate acestea țarului Alexandru? Nu cumva caută să-l 
convingă despre mărinimia și bunele sentimente ale ali- 
aţilor lui?“ 

În cei peste treizeci de ani, bătrânul îl cunoscuse bine 
pe Voronțov, îi preţuia aptitudinile diplomatice, îi cu- 
noştea slăbiciunile și forța. Casatchin nu vedea cu ochi 

buni prietenia lui Semion Romanovici cu un oarecare fa- 
vorit al prințului-regent, excesiva lui atenţie față de Ca- 
mera lorzilor şi față de partidul aristocrat dela condu- 
cere, tory,!) ca şi ostentativa lui răceală față de opoziţie. 
Era momentul să procedeze cu mai mult tact, să înţe- 
leagă lupta dintre partide, şi să nu-şi dea frâu liber sim- 
patiilor. 

Citind ultimile rânduri ale scrisorii, pe care le inter- 
preta ca o justificare a dorinţei lui Voronţov de a locui 
mai departe în Anglia, se încruntă și clătină iar din cap. 

Casatchin socotea că nu era defel potrivit să porne- 
nească faptul că răposatul țar Pavel îi îngăduise lui Vo- 
ronțov să locuiască unde vrea. Țarul Alexandru cunoştea 
povestea. 

În preajma asasinării sale, țarul Pavel iscălise un 
ucaz care prevedea că pentru sumele datorate statului 
de către bancherii londonezi Pishel şi Bragden, datorie 
în valoare de patrusutenouăzeci şi nouă de lire sterline, 
paisprezece şilingi şi cinci pence urma să se confişte ave- 
rea generalului conte Voronţov; deasemenea să fie puse 
sub sechestru toate moșiile sale atâta vreme cât va locui 
în Anglia. Dar iată cum stăteau lucrurile: Pishel şi Brag- 
den fuseseră recomandaţi de Voronţov, ca să-şi servească 
prietenii săi din Anglia. 

Chiar dacă Semion Romanovici ar fi vrut să plece, 
mar fi putut părăsi în perioada aceea Anglia, deoarece 
Englezii îi refuzaseră viza de plecare. Și apoi, cine ştie 
ce întorsătură mai puteau lua lucrurile, dată fiind firea 
crudă și nebunia lui Pavel. Domnia lui nu mai ţinu decât 
două, trei săptămâni şi apoi țarul Alexandru îi restitui: 
moşiile... Dealtfel, situația în genere era foarte încordată, 
prevestind războiul care ar fi izbucnit chiar atunci, dacă 
n'ar fi intervenit evenimentele dela 11 Martie şi moar- 
tea neașteptată a lui Pavel Petrovici. 

Toate aceste fapte şi întâmplări, din cursul îndelun- 
gatului său serviciu de treizeci de ani, i se perindară lui 
Casatchin pe dinaintea ochilor, citind scrisoarea lui Vo- 
ronţov. Ori cât s'ar fi străduit Semion Romanovici să-și 
ascundă slăbiciunea pentru felul de viaţă englezesc, nu 
și-o putea răscumpăra nici cu ţinerea tuturor posturilor 

1) Tory — conservator. (N, trad.) 


pravoslavnice, nici cu caşa de hrișcă gătită cu ulei. Om 
deștept, dar mai bine făcea dacă le trecea sub tăcere... 

Casatchin, nefiind de acord cu aceste două pasagii 
din scrisoare, se hotărî să-i comunice lui Semion Roma- 
novici părerea sa, la cel dintâi prilej. 

Işi reluă lucrul său obişnuit, deschise un dulap se- 
cret, acoperit de un covor şi scoase un pachet pecetluit 
cu şapte sigilii care conţinea cifrul „Nordul“. Acest cifru 
fusese întocmit de un iscusit criptograf pe nume Hristian 
Andreevici Bec, funcționar de stat. Cifrul era schimbat 
în fiecare an, 'de ziua nașterii lui Alexandru Pavlovici. 

După ce se închină, Casatchin puse pe masă scrisoarea 
lui Voronţov împreună cu cheia cifrului, scrisă pe o coală 
mică de pergament şi două ore în şir umplu cu cifre două 
coli de hârtie. 

Intre timp, Volghin moțăia în vestibul, oarecum în- 
grijorat: Va putea el ajunge în port până descară? 

Ornicul bătu de două ori. Lacheul îi aduse lui Vol- 
ghin pe o tavă, un pahar de argint cu vodcă, un castra- ' 
vete murat şi o bucată de pâine neagră, înveselind ast- 
fel o inimă de Rus aflat pe meleaguri străine. 

Nicolai Egorovici Casatchin își termină însfârşit lucrul 
Și se urcă la Voronțov spre a-i reaminti între altele de 
chestiunea rachetelor incendiare. 

— Despre asta i-am scris lui Alexei Petrovici Ermo- 
lov. I-am trimis o scrisoare prin Mojaischi. — Semion 
Romanovici oftă şi dădu din cap. — Războiul va fi lung, 
şi când te gândeşti că feldmareșalul nu mai e printre 
cei vii şi numai el putea să facă față unui asemenea 
război. El a dus armatele ruseşti până la Bunzlau, cine 
oare le va duce mai departe ? Barclay ? Da, mai degrabă 
Barclay decât smintitul şi prostul de Bennigsen, sau mo- 
lăul de Wittgenstein... E drept că-i avem pe Dohturov, 
Ermolov, Raevschi, Miloradovici, dar vor face ei față? 
Ei erau doar mâinile, capul era feldmareșalul... 

— Țarul a poruncit ca slăvitul prinț să fie îngropat 
în catedrala Cazan. Odihnească-se în pace, luminat de 
trofeele victoriilor sale! 

— E uşor să slăveșşti pe cei morţi, — observă scurt 
Voronţov. 

Reluară discuția asupra celor mai urgente chestiuni. 
Casatchin îndrăzni să-şi spună părerea că asediul Dant- 

zigului, e chestie de durată. Dacă s'ar putea provoca o 
răscoală a locuitorilor din Dantzig garnizoana franceză 
şi generalul Rapp ar păţi-o rău de tot. 

Voronțov era de aceeaşi părere. Se gândi însă, că 
pentru o astfel de treabă era nevoie de un om capabil, 
cât trei, și ştia că um asemenea om nu există. 

Casatchin se retrase, fără a se fi putut hotärî sä- 
spună lui Voronţov ceeace nu-i plăcuse în scrisoarea 
adresată țarului. 

Semion Romanovici porunci să fie chemat Voighin, 
care se înveselise binişor în urma gustării. Intrând în 
birou, îl găsi pe Voronţov singur, cu foile acoperite de 
cifre în fața sa. Voronţov mai citi odată scrisoarea! şi 
apoi apropiindu-se de cămin, o aruncă în foc şi privi 
cum se risipea fumușorul albăstrui deasupra hârtiei sub- 
țiri mătăsoase, ce se aprinsese deodată. Rândurile, pe 
care le scrisese, luau drumul către ţarul Alexandru, pre- 
făcute în coloane lungi de cifre înşirate cu deamănuntut 
de mâna bătrânească a lui Casatchin. 

Voronţov scoase apoi un plic gros de pânză, în care 
introduse scrisoarea cifrată și-l sigilă cu o pecetie de 
ceară. Luă de pe masă o pungă de piele galbenă, puse 
în ea plicul și se apropie de Volghin. 

— Deschide-ţi gulerul, — rosti Voronţov, pe un ton 
tăios şi grav. 

Trecu baierele pungii de piele pe după gâtul lui Vol- 
ghin şi îi încheie cu mâna lui nasturii cămășii şi ai 
surtucului. 

— Fedor Volghin, — i se adresă Voronţov. — Dacă 
duci plicul la destinație fără întârziere și chiar cu prețul 
vieţii, te voi răsplăti, iar răsplata va fi libertatea... Te voi 
elibera. Cuvântul meu e cuvânt. 

Schimbând apoi tonul îi mai dădu câteva îndrumări. 

— Pe drum să nu bei vin. In portul Gravesend se află 
bricul „Sfânta Ecaterina“. Căpitanul George Williams, 
te aşteaptă. Pistoalele pentru drum le vei lua dela Casat- 
chin, la fel şi banii. Poţi pleca... 

I] conduse până la capătul scării și privi cu mult drag 
pe flăcăul înalt şi spitos care cobora treptele câte două 


deodată. 

„Indrăzneţi oameni, se gândea Semion Romanovici, 
totuşi nu li se poat. da tuturor libertatea; nu există salt 
mai primejdios decât acela dela despotism la libertate...“ 

Își aminti de omul care urîse cu toată puterea sufle- 
tului său robia, se ridicase împotriva împărțirii socie- 
tății în clase şi care luptase pentru egalitatea cetăţenilor, 
în drepturi şi îndatoriri în fața legilor. Işi aminti de 
Radişcev, căruia fratele său, Alexandru Romanovici, îi 
acordase ocrotire în repetate rânduri. 

Cu prilejul ultimei sale șederi în Rusia, vorbise mult 
cu fratele său despre nefericitul Radişcev. Aflând osânda 
ce i se dăduse pentru cartea sa, îi adresase fratelui său 
Alexandru o scrisoare pe care i-o trimise printr'un om de 
încredere. „Zece ani în Siberia pentru o carte e o pe- 
deapsă mai grea decât moartea... Ce pedeapsă ai să dai 
pentru o adevărată revoltă ?“ 

Fratele său îi atrase însă atenția asupra unor pasagii, 
din cartea, „Călătorie dela Petersburg la Moscova“ pe 
care i le trimisese în copie. Semion Romanovici se opri 
asupra chemării adresată iobagilor: „Furioşi în deznă- 
dejdea voastră, zdrobiţi cu fierul capetele stăpânilor 
voştri haini“. Voronţov se cutremură și găsi că într'ade- 
văr răposata împărăteasă avusese dreptate pedepsindu-l 
aspru şi că Radişcev era chiar mai primejdios decât 
Pugaciov. _ 

Totuşi, nu luă în nume de rău vechile sentimente 
bune ale fratelui său față de Radișcev. In acea vreme, 
nu puțini oameni de stat ruși se simțeau măguliți să între- 
țină corespondenţă cu liberii cugetători, Voltaire și Dide- 
rot. De departe, prevenitori cum erau cu marii demnitari 
ruși, aceştia le păreau inofensivi. 

Voronţov mai șezu mult timp în faţa biroului său, de- 
pănând în gând amintirea vremurilor trecute. Se simțea 
mâhnit că e singur pe lume. Fratele său, Alexandru Ro- 
manovici, murise în dizgrație, după ce fusese trimis de 
Pavel „în concediu“ pentru cât timp va voi. Şi, Semion 
Romanovici, ori de câte ori trimetea câte un curier în 
Rusia, simțea deosebit de dureros singurătatea în care 
trăia. Ce-l mai lega de lume? Fiul său, Mihail Semiono- 
vici? Dar acesta slujea în armata activă și nu-l putea 
avea aproape de el. Il aștepta fără îndoială un viitor 

strălucit : reuşise să se evidențieze, deşi. nu era în antu- 
rajul împăratului. 

Dar cine-i lipsea în deosebi lui Semion Romanovici? 
li venea în minte surprinzător de des chipul lui Mojaischi, 
ofițer ataşat pe lângă el în timp ce era ambasador. Acest 
tânăr, prieten al fiului său Mihail, cutezase să pome- 
nească în convorbiri despre lipsa de consideraţie a oame- 
nilor suspuși față de oamenii de rând, de cruzimea ofițe- 
rilor față de soldați, de venalitatea funcționarilor şi să 
releve personalitatea lui Napoleon, pe care Voronţov îl 
numea „Robespierre călare“ şi  uzurpatorui tronului 
Franţei. 

Tânărul ofițer îl condamna şi el pe Napoleon, însă nu- 
mai pentru faptul că preferase coroana imperiului, în lo- 
cul gloriei de comandant al oștilor republicii. Această 
îndrăzneală no mai putuse suporta Voronțov şi-i inter- 
zisese lui Mojaischi să mai discute cu el altceva decât 
chestiuni de serviciu. Intenționa să-l îndepărteze, dar 
fusese rugat de fiul său să-l lase să lucreze în arhivă. 
Supărarea însă îi trecuse repede lui Semion Romanovici 
şi reluase discuțiile cu Mojaischi ; se bucura nespus când 
îl auzea vorbind, plin de admiraţie, despre bogăţia şi 
valoarea documentelor din arhivă. Intruna din discuții, 
Voronţov îşi dădu seama că tânărul ofițer cercetase 
cu deamănuntul culegerea de broșuri și proclamaţii, edi- 
tate la Paris în anii revoluţiei 1). 

„Asta-i bună, se gândi Voronțov, am dat drumul ca- 
prei în grădina de zarzavat“. 

Intr'una din aceste convorbiri, Mojaischi sublinie fap- 
tul că războiul coaliţiei împotriva Franţei, după alungarea 
lui Napoleon din Rusia, n'a adus poporului nimic alt- 
ceva decât sărăcie. Semion Romanovici nefiind de acord 
cu această părere, tânărul ofițer îi aminti că însuşi gene- 
1alissimul Alexandru Vasiilevici Suvurov se pronunțase 
în acest sens, susținând mereu în discuţiile cu Rostopcin 
că “atacul asupra Franţei îi va face pe Francezi să se 
ridice în apărarea patriei și vestejea pălăvrăgelile deşarte 
ale emigranților aventurieri... 


i) Această primă colecţie din lume. după ce a fost la Biblioteca 
națională din Paris, se găsește acum în biblioleca Academiei de 
științe a U.R.S.S. (N. red. ruse) 

— De unde ştii toate acestea? — îl întrebase furios 
Semion Romanovici. Dar se potoli îndată, zicându-și că 
le citise desigur în scrisorile lui Rostopcin aflate în arhivă. 

Tot gândindu-se la Mojaischi şi la arhivă, Semion Ro- 
manovici îşi aminti că are de lucru cu Casatchin şi-l 
chemă. 

— Nicolai Egorovici, — i se adresă el pe un ton în- 
durerat, scoțând din sertar o foaie acoperită cu un scris 
clar și egal. — lată scrisoarea feldmareșalului prinț Smo- 
lenschi, pe care mi-a trimis-o cu puţin înainte de moarte... 
— Mâna lui Voronţov tremura. — Mă numește ocroti- 
torul şi binefăcătorul tinereții sale... Nu-mi vine să mă 
despart de scrisoare, ia-o totuși şi încui-o în sertarul 
secret. 

Dar înainte de a i-o da, o mai citi odată şi se vedea 
că-i cunoaşte conţinutul aproape pe de rost: 

— „Mi-a fost dat să trec prin câteva împrejurări 
fericite în decursul anului 1812, şi ele îmi dau curajul să 
reamintesc înălțimii voastre că evenimentele fericite, care 
într'o anumită măsură mă privesc pe mine, vă vor fi 
poate plăcute și dumneavoastră ca adevărat patriot. Ocu- 
parea în scurt timp o K6nigsbergului, a Varșoviei și a 
Berlinului de către armatele noastre nu va întârzia să 
producă o puternică impresie în Germania...” Mihail Ila- 
rionovici a adăugat o vorbă bună şi despre fiul meu... 
N'au trecut nici două luni dela primirea acestei scri- 
sori şi Cutuzov nu mai e printre cei vii. Imi amintesc 
de campaniile împotriva Turcilor... Eram tineri pe atunci, 
Casatchin, şi ce-i oare mai frumos decât tinerețea ? Cor- 
doanele, stelele decoraţiilor nu-ți pot da ceeace-ţi dă tine- 


rețea... 


'- Intre timp, Fedor Volghin ajunse pe cheiul Tamisei. 
“Clopotul suna tânpuitor vestind ora fluxului; apa se 
ridicase până la punctul cel mai înalt. 

Volghin urma să călătorească toată noaptea pe o co- 
rabie cu pânze, ca să ajungă la portul fluvial Gravesend. 
Dacă mar simţi pe piept punga de piele, toate câte i se 
întâmplaseră în acea zi i-ar pârea un vis, un joc fanto- 
matic de umbre într'o zi cețoasă a Londrei. 

Avea sentimentul că părăsea pentru totdeauna această 
insulă și, cu toate că nu-l despărțeau de țărmul Euro- 

pei, decât treizeci şi două de mile, se simțea de pe acum 
aproape, foarte aproape de patrie. 

Pairia... i 

Trase în piept aerul umed îmbâcsit de amăruiul fumu- 
lui de cărbune și se întoarse cu fața în vânt, adulme- 
când în suflul tăios şi puternic dulcea mireasmă a mugu- 
rilor de mesteacăn şi fumul izbelor dragi, mireasma 
patriei... 

Clopotul suna, tânguitor şi monoton. 


3 


Locotenentul Alexandru Platonovici Mojaischi, tână- 
rul ofițer de care Semion Voronţov îşi amintea la Londra, 
când şi când, luptase în tot cursul războiului într'o divi- 
zie de grenadieri pe care o comanda Voronţov fiul, fiul 
lui Semion Romanovici. 

La începutul campaniei din 1813, dusă dincolo de gra- 
nițele Rusiei, Matvei Ivanovici Platov hatmanul oastei 
Donului şi generalul-maior Alexandr Ivanovici Cernâșev 
întreprinseră o acțiune curajoasă de partizani cu scopul 
de a curăța Polonia de armatele franceze. 

Când detașamentul lui Cernâșev ceru statului major 
ofițeri care să cunoască bine limba poloneză, Mojaischi 
îl rugă pe Mihail Semionovici Voronţov să-i aprobe şi 
lui mutarea. Cererea lui Mojaischi îl surprinse pe Mihail 
Semionovici — avea în jurul său numai tineri din înalta 
societate, fiind plăcut și ușor să serveşti sub ordinele 
lui. Işi formase un anturaj, un fel de curte mică, şi 
această curte nu găsea justificată nici chiar vremelnic 
detașarea lui Mojaischi. 

In divizia lui Voronţov îşi făceau serviciul Serghei 
Turgheniev, colegul lui Mojaischi dela universitatea din 
Goettingen, blândul şi înțeleptul Caznaceev, veselul şi 
glumețul baron Franck. Cu toţii încercară să-l facă pe 
Mojaischi să renunţe la proiectul său, dar el se arătă 
neînduplecat. Prietenii urmăreau de multă vreme cu ne- 
dumerire ciudățeniile locotenentului, dorința lui de a 
rămâne mereu singur, trecerile sale repezi dela veselie 
la tristeţe. Turgheniev explica aceste ciudăţenii prin du- 
reroasa despărţire a lui Mojaischi de o fată tânără, pe 

care o ceruse în căsătorie. Inainte de plecare, prieteni: 
organizaseră o petrecere în palatul voevodal dela Belo- 
stoc, unde era încartiruit Voronţov şi statul său major. 
Petrecerea fu plină de veselie. La plecare, Voronţov îi 
urase lui Mojaischi întoarcere grabnică, socotindu-l pe 
locotenent ca un devotat al său, încă de pe vremea când 
acesta locuia 'în casa lor de pe Leicester-square din Londra 
şi lucra în biblioteca lui Semion Romanovici. 

In detașamentul de cavalerie ușoară al generalului 
Cernâşev, Mojaischi servi trei luni, în care râstimp nu-și 
văzu comandantul decât de două ori. Acţiunile mili- 
tare ale detaşamentului lui Cernâşev în Polonia fură ho- 
tărîte şi îndrăznețe până la sfidare. Detaşamentul de ca- 
valerie, mic ca număr, alungă rând pe rând toate unită- 
țile franceze din voevotiate. Cernâşev avea experienţa 
războiului de partizani ; în Războiul pentru Apărarea Pa- 
triei acţionase în spatele frontului armatei lui Schwartzen- 
berg, băgând groaza în generalii austriaci. In vremea 
aceea Austria era aliată cu Napoleon şi amenința sud- 
vestul Rusiei. In Polonia operase nu numai prin forţa ar- 
melor; izbutise să câștige bunăvoința magnaţilor polo- 
nezi, măgulindu-le vanitatea, exploatând în folosul ac- 
țiunii sale legăturile de rudenie, știind pe care să-i lingu- 
şească și faţă de care să fie neînduplecat. 

Mulţi Polonezi se simțiseră  umiliți de  îngâmfarea 
Francezilor. Văduvele şi orfanii mu-i puteau ierta lui 
Napoleon decimarea regimentelor poloneze în campania 
din Rusia. Războiul sleise poporul care răspundea prin- 
tr'o tăcere mormântală. la chemările  înflăcărate ale 
csiondz-ilor 1). 

Din ordinul lui Alexandru I se întocmiseră acele „pra- 
vile de cumpătare“ care trebuiau să se aplice la ocuparea 
acestei țări, în interes militar. 

Feldmareșalul Cutuzov dăduse ordinele cele mai se- 
vere, în ceeace priveşte purtarea pașnică o soldaţilor faţă 
de populaţie. 

„Armatele — scria Cutuzov în ordinul său — care ştiu 
să se acopere de glorie pe câmpul de onoare, trebuie să 
se evidenţieze în aceiaşi măsură prin disciplină, ascul- 
tare şi prin purtarea lor pe teritorii străine. Atitudinea 

') Csiondz — preot polonez, catolic. (N. trad.) 


localnicilor faţă de trupele noastre exprimă recunoştinţa 
lor... Polonezii au întâmpinat cu bucurie armatele rusești 
şi pretutindeni au fost şi continuă să rămână liniștiți“. 

Feldmareșalul pomenea în ordinele sale, de poporul 
care „suferea de prea multe nedreptăți şi gemea sub 
povara dărilor mari“, vestea stabilirea „unor dări egale 
pentru toți şi nu prea împovărătoare'“. Aceste măsuri 
liniștiră poporul polonez, dar stârniră ura magnaților, 
cărora nu le convenea o asemenea egalitate. Mulţi dintre 
nobili continuau să aştepte sosirea lui Napoleon pe malu- 
rile Vistulei, în fruntea unei armate de trei sute de mii 
de oameni. După ce suferise înfrângerea din 1812, Napo- 
leon se hotărîse să oprească înaintarea rusă şi să-și ia 
pe Vistula revanşa izgonirii sale din Rusia. 

Mojaischi întâmpina multe greutăţi în acțiunile de- 
taşamentului său de cavalerie. Trebuia să fie totdeauna 
pata de luptă, să facă mereu față necurmatelor atacuri 
ale garnizoanelor franceze. Totodată îi revenea şi sar- 
cina de a executa „pravilele de cumpătare“, de a insufla 
ofițerilor tineri și soldaţilor o atitudine binevoitoare față 
de instituțiile poloneze și să câştige în favoarea Rușilor 
simpatia oamenilor simpli, a masselor speriate de sama- 
volnicia moşierilor şi a micilor șleahtici 1). Amabil, vor- 
bind limba poloneză, ştia să se facă simpatic când tre- 
buia, și unui magnat îngâmfat și funcţionarului de stat 
şi chiar mohoritului superior al mânăstirii bernardinilor, 
care ura pe „schizmaticii“ ruşi. 

Mojaischi nu izbutise însă să se remarce în ochii lui 
Cernâşev. Stătuse de vorbă cu generalul numai de două 
ori : odată când sosise în detașament și a doua oară când 
îl părăsi. 

Tot ce aflase din auzite despre personalitatea gene- 
ralului comandant îi stârnise o vie curiozitate. 

Câte nu se istoriseau despre iscusința lui Cernâșev, 
despre priceperea lui în treburile serviciului secret. Se 
povestea, că la Paris reușise să-l păcălească pe Savary, 
ministrul poliției, şi nu numai pe Savary. Abia după 
ce Cernâșev părăsi Parisul, în ajunul campaniei din 
1812, se află precis că cele mai secrete ordine date de 


') Șleahtici — nobili polonezi. (N. trad) 

Napoleon trecuseră prin mâinile lui Cermâşev, înainte 
de a le iscăli împăratul. 

Napoleon pregătise în taină, timp de optsprezece luni, 
atacul împotriva Rusiei. Optsprezece luni îşi ascunsese 
intenţiile, căutând să-l încredințeze pe ambasadorul rus 
Curachin, că mişcările de trupe spre malurile Niemenului 
mar fi decât măsuri de prevedere pentru apărarea Dantzi- 
gului, în eventualitatea unei debarcări engleze. Și când 
apăru la Paris strălucitul dansator, elegantul și curte- 
nitorul Alexandr Ivanovici Cernâşev, Napoleon nu mai 
avu nici cea mai mică îndoială că fusese trimis în capi- 
tala Franţei cu misiunea secretă, de a dibui planurile 
„împăratului Francezilor“. Preţuind sub adevărata lor 
valoare calitățile lui Cernâşev, Napoleon căuta să exploa- 
teze frivolitatea lui aparentă, invitându-! la dejunuri in- 
time, la vânătoare, sporovăind multe şi de toate, ceasuri 
întregi, cu acest „ștrengar svânturatic“ — şi toate acestea 
numai și numai ca să-i distragă atenţia și să-și ascundă 
planurile dușmănoase faţă de Rusia. 

Această bunăvoință a împăratului nu putea decât să-i 
placă lui Alexandr Ivanovici deoarece, urmând exemplul 
lui Napoleon, curtenii căutau să câștige prietenia gene- 
raiului Cernâșev. Acest „ştrengar svânturatic“ izbuti cu 
o uimitoare artă să se facă plăcut, să intre în grațiile 
prințesei imperiale Paulina Borghese şi să se împriete- 
nească cu tinerii ofițeri de gardă, dela care afla tot ce se 
petrecea în regimente. Cernâşev izbuti să culeagă infor- 
maţii de seamă, folosind ușurința și limbuţia doamne- 
lor, ca şi vanitatea, invidia şi lăcomia demnitarilor. Nici 
până în cele din urmă zile ale şederii sale la Paris, agenții 
de poliție cei mai iscusiți nau putut dibui cât de abil 
reuşea să se strecoare din salonul de dans al palatului 
Tuileries până la căsuţa de pe strada De la Planche, 
unde locuia un modest funcționar al secției de aprovi- 
zionare a ministerului de război, un oarecare Michel. 

La ministerul de război, se întocmea din două în două 
săptămâni câte un raport referitor la efectivul și depla- 
sarea trupelor, rapoarte destinate numai lui Napoleon. 
Dar înainte de a ajunge în mâinile împăratului, datele 
secrete ale rapoartelor le căpăta Cernâșev. Toate acestea 
se făceau cu concursul aceluiaș Michel, al funcționarilor 

Salmont dela expediţie și Saje dela secţia de operaţii a 
armatei. 

Doi agenţi, unul din serviciul lui Savary, duce de 
Rovigo, ministrul poliţiei şi altul din serviciul lui Maret, 
duce de Bassano, ministrul afacerilor externe, dibuiseră 
activitatea lui Cernâşev. Dar acesta adunase între timp 
atâta material, încât Rușii nu mai puteau avea nicio 
îndoială asupra faptului că Napoleon, concentrând o ar- 
mată uriașă pe malurile Niemenului, se pregătea să 
atace Rusia. 

Cernâşev se dovedise un diplomat pe cât de ager la 
minte pe atât de viclean. Misiunea în Suedia pe care i-o 
încredințase Alexandru, fusese încununată de succes; 
reuşise să-l convingă pe moștenitorul tronului suedez, 
prințul Bernadotte, să susțină interesele coaliției împo- 
triva lui Napoleon. Impăratul Alexandru, preţuind cura- 
jul şi dibăcia lui Cernâşev în situaţiile care cereau fineță 
și hotărîre, îl ridică la rangul de general-aghiotant. 

Mojaischi se prezentă întâia oară la Cernâşev, pe 
când acesta inspecta într'o pădurice deasă detașamentele 
cantonate în apropiere de Vilna. Era în toiul viscolelor 
din Ianuarie, prin bivuacuri fumul focurilor înlăcrima 
ochii oamenilor. Doi călăreţi, înconjurați de suita lor, 
iîntrară în poiană.  Mojaischi nu-l observă din primul 
moment pe Cernâșev, fiindcă îi atrăsese atenția celălalt 
călăreț, care purta o pelerină îmblănită și o căciulă 
căzăcească de hatman. Maxilarele proeminente ale acestui 
călăreț, mustățile lui cărunte şi pleoştite şi mai ales uimi- 
toarea liniște a trăsăturilor sale absorbiseră complet aten- 
tia lui Mojaischi. Era Matvei Ivanovici Platov, „hatma- 
nul-vijelie”, îndrăznețul cavalerist respectat de întreaga 
armată. In timp ce Cernâşev asculta raportul lui Mojai- 
schi, ştergându-şi cu batista fața udă de zăpadă, Platov 
se apropie de focul soldaţilor. Cazacii, care stăteau în 
jurul acestor focuri întinși pe cergile cailor, săriră de în- 
dată în picioare. După ce le dădu bineţe, Platov, trăgând 
adânc aer în piept şi simțind miros de cartofi, spuse ceva 
soldaților de lângă el; un cazac bărbos scoase repede 
din foc doi cartofi şi, după ce îi jucă câteva clipe dintr'o 
mână într'alta, îi frânse, îi sără şi-i întinse lui Platov. 
Acesta luă cartofii, dădu la o parte poala mantalei și 
scoase bidonul. Muşcă zdravăn dintr'un cartof şi, întor- 

cându-și calul, se apropie de Cernâșev. Mojaischi era me- 
reu cu ochii ațintiţi asupra lui Platov. Cernâşev după ce 
ascultă raportul, dădu din cap şi împreună cu Platov 
dispăru în. vălul umed al ninsorii ce cădea topindu-se. 

Mojaischi îl văzu pentru a doua și ultima dată pe 
Cernâşev, când i se prezentă de plecare din detaşament. 
Comandantul ocupa o casă țărănească în care oglinda, fla- 
coanele de parfum şi alte articole. de toaletă, aduse toate 
dela Paris, contrastau izbitor cu încăperea modestă. 

Era dimineața. Cernâșev şedea îmbrăcat în halat, pur- 
tând în cap un fes cu ciucure de sub care îi ieșea moțul 
negru, cârlionțat, ce începuse să se rărească. Avea un 
nas lung şi subțire ; nările îi fremătau uşor, ochii depăr- 
taţi unul de altul priviră în treacăt silueta lui Mojaischi, 
se luminară o clipă şi se stinseră îndată. Părea încă 
tânăr și destul de simpatic. Totuşi, întreaga lui atitudine, 
nemășurata lui îngâmfare trădau un suflet meschin care 
avea să se arate în toată mârșşăvia peste doisprezece 
ani când, fiind membru al Comisiei de anchetă în proce- 
sul decembriştilor, încearcă să-l piardă pe Zahar Cernâ- 
şev pentru a pune mâna pe averea lui. 

— Domnule locotenent, mi s'a raportat că ai cerut 
să te reîntorci în divizia de grenadieri... 

Cernâşev îşi pironi privirea în oglindă, voind parcă 
să-i arate tânărului ofițer că-l interesează mult mai mult 
vârfurile rebele ale mustăţilor sale, decât discuția în- 
cepută. 

— Operațiunile militare în Polonia au luat sfârșit. 
Nu aş vrea. să te rețin... 

Mojaischi îl privea pe general cu multă curiozitate. 
Nu-i venea să creadă că acest om, cu care Napoleon 
discuta câte patru ore în şir, era atât de preocupat de 
eleganța şi aspectul său exterior. 

—' Sunt de acord să pleci, locotenente, dar cu o con- 
diție... Vei îndeplini misiunea pe care ţi-o încredințez, po- 
trivit posibilităților dumitale, care-mi sunt bine cunos- 
cute. Sunt mulțumit de activitatea dumitale, cu toate că 
nu am avut timpul să ne cunoaștem mai îndeaproape... 

Continuară apoi discuția în franțuzește. Cu acelaş 
aer protector de boier şi totodată cu o ușoară familia- 
ritate,: Cernâşev îi povesti lucruri pe care Mojaischi nu 
le ştia și nici n'avea de unde să le ştie. 

— In Varșovia am reuşit să punem mâna pe rapoar- 
tele agenţilor secreţi francezi adresate ducelui de Bassano, 
rapoarte care se referă la unele înalte personalităţi ale 
ducatului Varșoviei. — .Subliniă acest amănunt cu un 
zâmbet ironic și continuă cu o vădită mulțumire: — Par- 
iizanii de aici ai lui Napoleon se vor întrista aflând ce 
scriu despre dânşii agenții secreți şi cât de puțin preţuie- 
şte acesta aristocrația poloneză... Mi s'a raportat că 
dumneata, locotenente, cu toate că ești tânăr, ai avut o 
ținută demnă în discuţiile cu Polonezii şi că ai dovediţ 
întotdeauna înțelepciune şi o cunoaştere adâncă a obice- 
iurilor ţării. 

— Le spuneam adevărul, domnule general... Le ară- 
tam că Napoleon dispune de Polonia ca de moșia sa şi, 
supunând Polonia principelui elector al Saxoniei, înjosise 
prin aceasta țara şi poporul ei... Le arătam că Iosif Po- 
niatovski, pe care Napoleon vrea să-l vadă cârmuitorul 
Poloniei, nu e decât o jucărie în mâinile împăratului, şi 
că, în această privință, Napoleon nesocoteşte voința po- 
porului... 

— Poporul, — spuse Cernâșev, ridicând din umeri. — 
Acești domni s'ar socoti jigniți dacă i-ai compara cu po- 
porul, cu oamenii simpli, de rând... Împăratul Iosif al 
II-lea a făcut odată o glumă: „In Polonia femeile conduc 
toate treburile, bărbaţii nu fac decât să le măgulească cu 
vorbe curtenitoare...** Am hotărît să-ți încredințez o mi- 
siune delicată. Ea mo să-ți ia multă vreme, dar cere 
fineţe și cunoaştere a situaţiei... Trebue să pleci în Sile- 
zia la moșia Grabnic a contesei Grabowska. Am avut 
cinstea să-i fiu prezentat acestei doamne la Paris. Era 
fermecătoare, dar mi sa părut prea inteligentă și prea 
pasionată de intrigi riscante... Dealtfel mo să ai de-aface 
cu ea; ai să întâlneşti la Grabnic o rudă a ei, pe horun- 
jiul 1) Mihail Stibor-Marhotki, o persoană de încredere a 
prințului Adam Czartoryski şi care este prevenit de so- 
sirea dumitale... 3 

Aici Cernâșev se opri un timp, privindu-se cu admi- 
rație în oglindă și apoi continuă: 


t+) Horunji — grad egal cu cel de sublocotenent în armatele 
cazacc, înainie de Mare: Revoluție Socialistă din Octombrie. 
(N. red. rom.) 

— Misiunea dumitale constă în a înmâna horunjiului 
Marhoțki rapoartele originale ale agenţilor secreţi fran- 
cezi, rapoarte pe care am reușit să punem mâna la Var- 
şovia. In centrele de acolo, susținătorii lui Napoleon 
sunt deosebit de puternici și aceste destăinuiri vor con- 
stitui pentru ei o surpriză destul de neplăcută. Cui i-ar 
plăcea să i se pună, înaintea ochilor descrierea amănun- 
ţită a lăcomiei, a pasiunilor josnice și a tuturor ticălo- 
șiilor şi nemerniciilor sale? Şi apoi aceste rapoarte vizează 
şi sentimentele patriotice ale celor care mai sunt pa- 
trioți... Vei pleca în deplină taină, fără uniformă. şi fără 
ordonanţă... Te va întovărăşi unul din oamenii mei, un 
om cu experiență în treburile astea... 

Il privi atent pe Mojaischi şi-i spuse cu oarecare 
severitate : 

— Fii prudent, mai ales în chestiuni mărunte. Vei că- 
päta acte de nobil francez. Ia-ţi şi un costum de bal, aşa 
se obişnueşte acolo. Fireşte că haina trebue să fie lu- 
crată de un croitor francez, de preferință Leger. Azi e 
cel mai la modă. După ce-ţi vei îndeplini misiunea, te 
vei putea întoarce la contele Mihail Semionovici Voron- 
tov. Nu-ţi cer să rămâi la mine. Dragoste cu sila nu se 
poate, — încheie el în limba rusă, fără a-și putea as- 
cunde nemulțumirea (Mojaischi fu surprins, aflând mai 
târziu că în rapoartele sală către cartierul general al îm- 
păratului, Cernâşev îl lăudase). 

„Și astfel, la două ore după discuţia cu Cernâșev, pe 
ə zi de primăvară, o caretă trasă de doi cai obosiţi por- 
nea pe un drum desiundat și stricat de furgoane mili- 
tare. Careta rămăsese dela Francezi în cursul retragerii. 
Era solidă, dar lacul şi poleiala se șterseseră pe dru- 
murile lungi ale Prusiei şi Poloniei. 

Mojaischi avu destul timp să se gândească la tot 
ce avea de făcut. Misiunea ce-i fusese încredințată nu 
prezenta greutăți mari. Cunoștea suficient Polonia şi 
situaţia politică de acolo. Anii tinereţii și-i petrecuse 
într'un târgușor dela granița Poloniei. Evenimentele care 
irământau pe atunci Polonia ajungeau şi la cunoștința 
ofiţerilor regimentului pe care îl comanda tatăl lui Mo- 
jaischi. După cum, aflau dealtfel dela prieteni cu in- 
iluență și ceeace frământa pe atunci Petersburgul. 

In 1805, cu puţin timp înainte de nefericita inirare 
a Poloniei în coaliția cu Prusia şi Austria, se vorbea 
mult despre planul prințului Adam Iuri Czartoryski. Pla: 
nul acesta consta în a reface Polonia aşa cum fusese ea 
înainte de împărţire. Prințul Czartoryski visa să vadă 
pe tronul regilor polonezi pe împăratul Alexandru. După 
proiectele lui Czartoryski, această legătură. dinastică ar fi 
aliat Rusia cu Polonia independentă. Prusia și Austria, 
căpătând, drept compensație, unele teritorii germane, ur- 
mau să elibereze pentru totdeauna pământurile poloneze. 

Acesta era planul lui Czartoryski, prietenul din ti- 
nereţe al împăratului Alexandru și minisiru al afacerilor 
externe al Rusiei din acea vreme. Și când, în 1805, în 
drumul său spre Berlin, Alexandru se opri la Pulavi, 
moşia lui Czartoryski, mulți crezură că planul prinţului 
Adam era pe cale de înfăptuire. l 

La Pulavî, frumosul domeniu al lui Czartoryski, Ale- 
xandru fu impresionat de o clădire asemănătoare unui 
templu antic. Pe frontispiciul susținut de coloane, lucea 
o inscripție în aur: „Trecutul — viitorului“. In acest 
templu erau adunate arme vechi, drapele, trofeele unor 
glorioase bătălii. Se organizară în cinstea lui Alexandru 
serbări la care răsunară strigăte de „Vivat!“ şi se ridi- 
cară toasturi pentru gloria viitorului regat polonez. 

Alexandru îşi urmă însă drumul spre Berlin, fără în- 
lârziere. La Potsdam, coborînd în mausoleul regelui 
Friedrich al II-lea al Prusiei, împăratul Alexandru, regele 
Prusiei Friedrich-Wilhelm al III-lea și regina Luiza îşi 
jurară prietenie veşnică. Aceasta însemna că ţinutu- 
rile Poloniei rămâneau sub dominaţia Prusiei. 

Trecuseră de atunci opt ani. Prinţul, amintindu-și de 
Pulavi și de jurământul făcut la mormântul lui Frie- 
«drich al II-lea, scria în Decembrie 1812 ţarului Ale- 
xandru : „Mă tem, pe de altă parte, de influenţa puteri- 
lor continentale: ele. vor căuta să vă îndepărteze de 
proiectul care nu le poate inspira decât teamă și care e 
prea minunat pentru a putea fi apreciat de cabinete“. 

De bună seamă, Mojaischi mavea de unde să cunoască 
toate aceste amănunte, după cum nu putea şti că prinţul 
Adam Czartoryski avea să fie înşelat în așteptările 
sale. 


Un singur lucru îi era cunoscut: că mai existau în 
Polonia oameni care credeau în steaua fericită a lui 
Napoleon şi care își închipuiau că el va da Poloniei in- 
dependenţa şi o va reface în toată strălucirea sa de 
odinioară. 

In a doua zi de drum, Mojaischi avu o mare supă- 
rare la trecerea unui râu ce se revărsase: bagajele erau 
cât pe ce să-i fie luate de apă; iar omul „cu experiență 
în treburi de acestea“, omul de încredere al lui Cernâșev, 
care călătorea cu el ca servitor şi care vorbea perfect 
franțuzeşte și nemțește, se udă până la piele. A doua zi, 
se îmbolnăvi şi Mojaischi se văzu nevoit să-l lase în 
grija preotului din primul sat întâlnit în drum. 

Călătoria nu începuse prea bine și continua la fel. 
Vremea însă era o desfătare. Era în primele zile ale pri- 
măverii ; pe coline se ivise verdele proaspăt al ierbii. In 
aţă se întindeau lanțurile albăstrii ale munţilor, văi 
liniștite şi crânguri înverzite. Satele în ruină, distruse 
de război, rămăseseră în urmă. Intâlnea cin ce în ce mai 
rar țărani posomoriți şi necăjiţi, din aceia care, la vederea 
caretei boiereşti, sâ-şi scoata căciula dela o verstă. La ori- 
zont se  profilau orășele îngrijite; acoperișurile de 
tiglă ale caselor se strângeau în jurul turlelor ţuguiate 
ale bisericilor catolice. Mojaischi își petrecu prima noapte 
la un han de poştă. In casă te înăbuşai; aerul nu prea 
era curat şi de aceea Mojaischi se hotărî să doarmă în 
caretă. Plecă imediat după răsăritul soarelui; poposi la 
ultimul han de poştă în drum spre moşia Grabnic. Dru- 
mul urca la deal, după care străbătea un șes. La'o răs- 
cruce, pe un tăpşan se ridica o statue reprezentând pe 
maica domnului, zugrăvită în toate culorile, călcând în 
picioare o semilună. Departe, în față, lucea apa argintie 
a râului, iar dincolo de râu se înălța zidul întunecos al 
pădurilor. Mojaischi moțăia; dormise rău toată noaptea 
și în toropeala ce-l cuprinsese, visa că-l așteaptă o baie 
de aburi cu miros amărui de frunze de mesteacăn, baie 
atât de dragă Rusului de baştină. Dar mai va până să 
se mai poată bucura de aşa ceva! I se păru prin vis că 
aude un sunet de goarnă și se trezi... Dar nu fusese părere. 
Suna în adevăr o goarnă. 

Deschizând ochii, văzu în faţa sa un pârâiaș năpădit 
de stuf peste care trecea un pod de Gârne, iar pe pod 

nişte oameni îmbrăcaţi în livrele purpurii. Doi oameni su- 
nau din goarnă, dar amănuntul cel mai ciudat era că la 
intrarea pe pod era întinsă o ghirlandă împletită din ra- 
muri de brad. i 

„O fi vreo nuntă ?“, se gândi Mojaischi şi zâmbi la 
un asemenea gând. 

Se aștepta să găsească un pat curat şi-o cină care să-i 
țină doar de saţ și când colo nimerise, pare-se, la -un 
ospăț de nuntă. Se gândea în acea clipă, ca la ceva 
foarte îndepărtat, că după ce se va întâlni cu Marhoțki 
va trebui s'o pornească fără întârziere mai departe, spre 
munţii Boemiei, ca să caute sediul cartierului general. 
Mojaischi era tânăr şi obișnuit cu călătorii lungi. 

Opriră caii în fața barajului verde şi un om gras, cu 
perucă și într'o livrea brodată cu argint, se apropie de 
caretă, scoțându-şi pălăria : 

—"” Ori cine ai fi, dumneata, călătorule, şi ori încotro 
ți-ar fi drumul, din clipa aceasta eşti oaspetele bine venit 
al contesei Anelia Luiza Grabowska. 

Și dându-se cu un pas înapoi, se înclină din nou: 

-- Pan-ul !) este poftit ca musafir al contesei de ziua 
ei onomastică. 

Mojaischi zâmbi fărâ sa vrea; i se păru la fel de 
ciudat, şi acest grăsun în livrea, şi acest mod de a invita 
musafirii. Dar se nimerea cum nu se poate mai bine... 
Un oaspete întâmplător atrage mai puțin atenţia asupra 
persoanei sale. 

Servitorul în livrea roşie se sui pe capră şi careta 
porni, însă nu pe drumul mare, ci coti pe unul vicinal, 
care înainta printre două rânduri de plopi înalţi şi ducea 
până la poartă. In fundul curţii, se afla o casă construită 
în stilul baroc atât de pompos și de încărcat. Două statui 
equestre împodobeau intrarea. Apropiindu-se de casi, 
Mojaischi observă că fațada era destul de dărăpănată. 
Dar deasupra casei se înălța un drapel albastru cu 
stemă. Drapelul fu coborit și apoi înălțat din nou, în semn 
de salut şi tot în cinstea oaspetelui nou venit se trase 
o ghiulea, dintr'un tun mic de aramă. 


1} Pan — domn, nobi, în limba poloneză. (N. trad.) 

Toate acestea îl înveseliră pe Mojaischi. Cobort din 
caretă şi urcă scara. O femeie în vârstă și destul de 
cochetă îi eşi grăbită în întâmpinare. | 

— Aş putea să aflu numele oaspetelui ? — întrebă ea 
ceremonios. 

— François de Plessy, — răspunse Mojaischi, fără 
să stea pe gânduri, așa cum se înţelesese cu Cernâșev. 

Doamna își aplecă amabil capul și-l conduse pe Mo- 
jaischi într'o cameră mică tapetată cu mătase roz — una 
din camerele de musafiri. Mojaischi aruncă o privire în 
oglinda încadrată într'o ramă din. frunze de porțelan, care 
reflecta un chip destul de posac. Hainele-i erau prăfuite, 
mototolite, iar în păr avea fire de paie. Servitorul îi aduse 
de îndată apă în două căni şi în cămăruța vecină găsi 
toate cele necesare ca să se spele. I se: aduse numaide- 
cât şi lada lui de călătorie. Intre timp, alți servitori îi 
călcară costumul. Fracul de un verde-deschis, căptușit cu 
atlas alb şi pantalonii negri, scurți, de atlas erau aproape 
neatinși, cu toate că valiza lui mare căzuse în apă la 
trecerea râului ce se revărsase. Işi privi atent fracul, lu- 
crat cu trei ani în urmă de Leger, unul din croitorii cei 
mai la modă din Paris, şi se încredință că avea toate 
şansele să producă o bună impresie în pustietatea de aici. 
In definitiv pe cine ar putea întâlni? Nişte șleahtici de 
modă veche, ieşiţi din bârlogul lor de urs! Mojaischi 
cunoştea balurile de felul acesta, încă de pe vremea 
când tatăl său comanda un regiment cantonat în Lituania. 

Era gata îmbrăcat şi, tocmai când îşi exprima regretul 
că frizerul nu cunoaşte coafura „à la Caracalla“, auzi o 
bătaie în ușă. Intră un tânăr înalt, cu părul negru, cu 
obrajii trandafirii, purtând uniformă de ulan polonez. 

— Domnul de Plessy? — întrebă el zâmbind ușor şi 
întinzându-i mâna. — Horunjiul Mihail-Cazimir Stibor- 
Marhoțki. V'aştept de ieri. Aţi întârziat probabil din 
cauza drumurilor desiundate ? Vai, drumurile noastre!.:. 

Mojaischi îi înmână pe dată hârtiile pecetluite de 
Cernâşev şi se așeză mai laoparte, lăsându-l pe Marhoțki 
să cerceteze în voie documentele. Marhoţki încuie ușa cu 
cheia și, scuzându-se că „datoria-i înainte de toate!“, 
rupse peceţile și începu să parcurgă hârtiile. Rapoartele 
agenţilor cuprindeau fapte din cursul lunii Decembrie a 
anului 1812, lună în care Napoleon, părăsind rămășițele 

uriașei sale armate ce fusese nimicită, plecase din târ- 
uşorul Smorgon luând cu el în sanie pe ambasadorul 
Caulaincourt. 

Mojaischi urmărea expresia feţei lui Marhoţki, care 
la un moment dat păli şi citi cu glas tare: 

«Impăratul a spus: „E drept, am pierdut în Rusia 
două sute de mii de oameni; printre ei erau o sută de 
mii dintre cei mai buni soldați francezi, şi de ei îmi pare 
într'adevăr rău. Cât despre ceilalţi ostaşi italieni, polo- 
nezi şi mai ales nemți...” Polonezi, — repetă Marhoţki, 
dând din cap. — O, ce om rău, ce aspru şi nemilos.» 

Adâncindu-se din nou în citirea hârtiilor, faţa i se în- 
cruntă, luă o expresie tot, mai aspră, încât păru deo- 
dată mai bătrân decât era. Isprăvind de citit, lovi cu 
pumnul hârtiile : 

— Domnii care-l susțin pe Napoleon vor avea de ce 
să fie amăriţi când vor citi rapoartele -spionilor ducelui 
de Bassano... Mai ales acei care şi-au dat fiii, jertiă nesă- 
țiosului Baal! Să scrii în felul acesta despre servitorii 
tăi cei mai credincioși şi cei mai devotați !Nu ştiu cine 
semna raportul cu pseudonimul „Daphins“, dar cred că 
era un om foarte bine informat și cunoștea în amănunt 
tot ce raporta ducele de Bassano lui Napoleon, cu privire 
la prea înflăcăraţii săi susținători. Cât de puțin îi prețuia 
împăratul pe oamenii care s'au. prăpădit în zăpezile din 
Rusia... 

Impături apoi hârtiile şi le băgă în sân, încheindu-și 
vestonul până la gât. 

— Aici, la conacul mătușei, viața se duce după toate 
regulile ospitalităţii vremurilor de altădată. Contesa Anna- 
Luiza trăiește aici altfel decât în palatul ei din parcul 
Monceau din Paris. Multe lucruri o să vă distreze... To- 
tuşi, vă rog să vă păstraţi cel mai strict incognito, dom- 
nule de Plessy! casa e plină 'de devotaţii lui Poniatow- 
ski și ai lui Bonaparte! Şi orice Francez, indiferent de 
convingerile sale, trebue să evite vreun gest ce-ar putea 
provoca dușmănia, sau suspiciunea lor... E bine că aţi 
nimerit tocmai de ziua mătușii mele: în această îmbul- 
zcală veţi reuşi să treceţi mai cu uşurinţă neobservat... 

Vorbiră apoi despre ultimile evenimente. Marhoţki — 
purlizan devotat al prințului Adam Czartoryski — era 

bine informat asupra celor petrecute după retragerea 
peste Vistula a Francezilor înfrânți. 

— Am citit cu ochii mei scrisoarea prințului adresată 
împăratului Alexandru : „Dacă Majestatea Voastră“ va în- 
tinde o mână de ajutor poporului polonez, în momentul 
când el se așteaptă la răzbunare din partea învingăto- 
rului, şi-i veți dărui bunul pentru care a luptat, efectul 
va” fi atât de măreț, încât vă va surprinde şi vă va în- 
duioșa...““ Impăratul i-a răspuns că nu cunoaște senti- 
mentul răzbunării şi că nu şi-a schimbat intențiile față 
de Polonia... Numai nebunii mai pot aştepta întoarcerea 
lui Napoleon, totuşi aproape în fiecare casă părerile sunt 
împărțite, în fiecare familie există divergențe... Tatăl 
prințului Adam, prințul Adam-Cazimir, ca președinte al 
'Seimului 1) din ducatul Varşoviei a proclamat confederaţia 
generală, iar fratele prinţului Adam, Constantin, a luptat 
sub drapelul lui Iosif Poniatowski și al lui Napoleon... 
Prinţul Adam crede ferm într'o Polonie mare, într'o Po- 
lonie independentă, într'o uniune strânsă cu Rusia. 

Mojaischi asculta expunerea înflăcărată a tânărului 
Marhoțki, dar nu putea nesocoti faptul că Napoleon se 
afla pe malurile Elbei cu o armată de multe mii de oa- 
meni, că împăratul Alexandru era aliat cu Prusia și, că 
era puţin probabil ca Anglia să se bucure de o înțelegere 
între țările slave. Ii mai venea în minte şi un alt fapt, 
care împiedica de multă vreme alianța celor două po- 
poare slave şi le învăluia încă în beznă viitorul. Intr'a- 
devăr, găsise în" arhiva lui Voronţov copia unui raport 
pe care Semion Romanovici îl trimisese la Petersburg. 
Semion Romanovici arăta, că de mult timp Prusia: ațâța 
pe autocraţii ruşi împotriva Poloniei, Prusia dovedindu-se 
a fi geniul rău al politicii pe care o duceau aceştia... 

Mojaischi îl privi atent pe Marhoțki şi observă : 

— Sunt convins că popoarele noastre au același 
drum, dar nu potentaţii trebue să hotărască de soarta 
Rușşilor şi a Polonezilor, ci acei oameni care doresc din 
toată inima compatrioților lor libertatea, egalitatea. fra- 
ternitatea... şi înflorirea stării lor culturale. 

— Mă bucur că aud aceste cuvinte din gura unui 
Rus, — răspunse Marhoţki, — oameni .care gândesc ca 


1) Seim — denumirea parlamentului în Polonia. (N. trad.) 

dumneata se găsesc şi în patria mea şi în Rusia. Insă nu 
ie este dat lor să hotărască de soarta popoarelor, în spi- 
ritul libertăţii și al egalității... Suntem însă datori să 
năzuim spre acest scop. Păcat că viața omului e scurtă şi, 
desigur, vor trece multe generații până ce... 

Tăcu o clipă şi continuă apoi liniştit, fără urmă de 
emoție : 

— Veţi cunoaşte aici o societate care vi se va părea 
ciudată și desigur că îi veţi judeca aspru pe oamenii ce 
o alcătuiesc... Şi eu şi prințul Adam, care este un pa- 
riot și un om cu sentimentele cele mai nobile, criticăm 
adesea cu destulă asprime lenea, ușurința, superficiali- 
tatea şi vanitatea ridicolă a compatrioților noștri. Aici, în 
această pustietate, toate aceste păcate apar și mai evi- 
dente. Dealtfel, dumneavoastră, care sunteți aici musafir, 
căutaţi să nu fiți prea sever în aprecierea ospitalităţii 
noastre provinciale... 

— „Cu atât mai mult, cu cât mâine în zori, musa- 
firul părăsește această casă — adăugă Mojaischi. Trebuie 
să-mi păstrez incognito-ul şi pentru faptul că în vecină- 
tate sunt garnizoane austriace. Și desigur că aliaţii lui 
Napoleon află imediat tot ce se petrece aici. E dela sine 
înțeles că noi doi nu ne cunoaștem... 

— Fireşte... Vă doresc petrecere frumoasă și bună 
dispoziţie în cursul zilei şi al serii. 

Iși luară rămas bun. 

Când aceeaş doamnă în vârstă și cochetă veni să-l 
poitească pe Mojaischi în salonul de dans, el o urmă ime- 
diat, nesimțindu-se obosit. 

Străbătu alături de ea un coridor semiîntunecat, apoi 
urcă o scară în spirală și se opri izbit de o lumină orbi- 
toare şi de vuietul asurzitor al orchestrei din galeria ce 
se afla deasupra scării. 

Ziua era pe sfârșite şi în salon se aprinseseră lămpile 
de alabastru şi sute de lumânări. Tropotul de picioare, râ- 
setele, exclamațiile, vuietul muzicii, toate laolaltă îl uluiră 
pe Mojaischi, după traiul ce-l dusese în liniștea pădurii. 

Salonul oval era ticsit de perechi de dansatori. Işi 
dădu repede seama că era aceeași societate pe care o 
cunoscuse în vremurile copilăriei, în casele moşierilor po- 
lonezi şi lituanieni. Priveliștea era înviorată de unifor- 

mele ofițerilor, de dolmanele şi menticurile !) husarilor 
polonezi. Deși pe atunci erau la modă rochiile de catifea 
grea lioneză, ţesute cu fir, şi șalurile de Caşmir, în acel 
fund de țară se mai purtau rochiile strălucitor de albe 
din epoca Directoratului. i 

Valsul nu pătrunsese încă până în colțul acela înde- 
părtat. Dealtfel, acest dans ajunse la modă şi se răs- 
pândi peste tot, abia după congresul dela Viena, în cursul 
căruia — după expresia unui memorialist —: „Regele 
valsului, Lanner, a dirijat valsul regilor“. In palatul Gra- 
bowski se dansa cadrilul, cadrilul-lancier, un dans cere- 
monios şi lent: cavalerii şi doamnele păşeau unii în fața 
altora făcându-și reverențe. 

Mojaischi se gândi că în primul rând avea datoria să 
se prezinte stăpânei casei, doamnei Ânna-Luiza Gra- 
bowska. Numele acesta i se păru cunoscut de cum îl auzi 
din gura lui Cernâşev... Dar abia acum i se limpezise mai 
bine totul: da, era vorba de aceeaş doamnă care fusese 
salvată ca prin minune din flăcările incendiului la balul 
prințului Schwartzenberg, ambasadorul Austriei la Paris. 

Era în ziua de ł Iulie 1810. Imperiul lui Napoleon 
atinsese apogeul măreției şi gloriei sale. Ambasadorul 
austriac, prinţul Schwartzenberg dăduse un bal cu pri- 
lejul nunţii lui Napoleon și a Mariei-Luiza, fiica împăra- 
tului Frantz. O spațioasă sală de dans fusese construită 
peste noapte din lemn. Era luminată cu mii de lumânări 
şi împodobită cu ghirlande de trandafiri şi cu panouri, 
purtând monogramele tinerilor căsătoriți. Nu se ştie cum, 
unul din panourile de hârtie luă foc și de îndată flăcă- 
rile cuprinseră toată sala de dans. Ofițerii în uniforme 
brodate cu aur, femeile în rochii grele de catifea:şi cu 
diademe de briliante alergau înspăimântate printre flacări, 
țipând. Ambasadorul rus, prinţul Curachin, un bărbat 
înalt şi masiv, era cât pe ce să fie strivit în picioare. Işi 
pârlise părul şi sprâncenele, iar broderia tunicii i se în- 
cinsese de căldură și frigea mâinile celor care săriră să-l 
salveze. Nora ambasadorului austriac, principesa 
Schwartzenberg, şi multe persoane din înalta societate 
pieriră în flăcări. 


1) Mentic — pelerină scurtă, tivită cu blană. (N. trad.) 

Mojaischi ieşise cu câteva minute înainte de izbuc- 
nirea incendiului pentru a căuta careta lui Curachin. Il 
văzu atunci pe Napoleon pentru prima şi ultima oară în 
viața sa. Luminat de flăcările incendiului, Napoleon 
stătea pe un loc deschis, înconjurat de curteni, și dădea 
ordine geniștilor şi pompierilor. Nu se îndura să treacă 
altcuiva nici comanda stingerii unui incendiu. Mojaischi 
avea să-l păstreze în amintire aşa cum îl văzuse atunci: 
smead, de statură mijlocie cu uniformă de vânător de 
gardă, stând în bătaia flăcărilor jucăuşe. Când se prä- 
buși acoperișul, începură să zboare din toate părţile bu-. 
căți de şindrilă aprinse, dar Napoleon nu se mișca de 
la locul său, continuând să dea ordine pompierilor; miile 
de oameni care se adunaseră la fața locului, se uitau la 
el, şi nu la clădirea în flăcări. 

„„Căutând să-şi păstreze calmul unui spectator obiş- 
nuit cu distracțiile de societate, Mojaischi trecu într’o 
galerie laterală. Avea în fața lui un tablou comic: pe 
divane şi în jilțuri dormeau oameni îmbrăcaţi, unii în 
straie poloneze de modă veche, alţii în jupane !) albastre 
și galbene cu mânecile larg desfăcute. 

Zâmbi şi voi să se întoarcă în sală, dar deodată îi 
apăru în faţă o femeie tânără, care ar fi putut fi soco- 
tită frumoasă dacă o umbră de oboseală, datorită unei 
vieţi, desigur, prea furtunoase, nu: i s'ar fi întipărit în 


jurul gurii. | 
Mojaischi se dădu la o parte şi se înclină. 
— Mi se pare că vă plictisiţi, — spuse ea. — Dece 


oare dumneavoastră, tineretul, nu căutați să vă învese- 
liți atunci când se poate 2 Să trăieşti mereu în furtunile 
războiului, să nu vezi în jur decât amărăciune şi moarte... 
Bieţii de voi, maveţi parte de tinerețe. 

— Sunt un musafir întâmplător aici, — răspunse 
Mojaischi, — nu am nici prieteni, nici cunoştinţe şi recu- 
nosc că nici eu, din firea mea, nu sunt prea vesel. 

—- Veniţi de departe ? 

-— Da, şi mâine plec. Dacă obiceiul locului nu m'ar 
fi socotit ca un musafir, nu mă găseam astăzi printre 
invitații casei. 


t 


1) Jup an — un fel de caltan scurt, purtat de bărbaţi în Ucraina 
si Polonia. (N. trad.) 

— Şi încotro vi-e drumul, dacă se poate şti? 

— Nu-i secret... Sunt un emigrant francez, tatăl meu 
a fost guvernator la Poitou și a murit în zilele teroa- 
rei... — Mojaischi le spunea toate firesc şi spontan, după 
cum fuseseră din timp ticluite şi cântărite. — Am locuit 
în Anglia până acum o lună. O corabie engleză m'a adus 
la Riga. Acum caut să ajung la cartierul general al arma- 
tei ruseşti, care se află undeva pe lângă Breslau. 

— Breslau e în mâinile Francezilor. 

— Nu ştiam lucrul acesta... Ei, ce să fac, o să fiu 
nevoit să-mi continui drumul până ce o să dau de cartie- 
rul general. Am o scrisoare către generalul Rochechouart, 
general-aghiotant al ţarului Alexandru. 

— Şi dumneavoastră, Francez, vreţi să luptaţi împotriva 
Francezilor ? l 

Se retraseră în firida ferestrei. Mojaischi ațâțase tot 
mai mult curiozitatea contesei. 

— Bonaparte nu este Franța. Un om care a îndrăznit 
să spună: „Nu eu am nevoie de Franța, Franța are ne- 
voie de mine“, nu e Francez. Am să lupt împotriva tira- 
niei, pentru libertatea popoarelor. 

— Totuşi, înseamnă că veți lupta împotriva compa- 


trioților dumneavoastră, — replică ea cu oarecare as- 
prime în glas. i 
— Madame, — răspunse Mojaischi, continuând sä se 


prefacă emoționat, — sunt Francez şi probabil că voi fi 
nevoit.să lupt împotriva compatrioților mei. Dar glorio- 
sul general Moreau nu se întoarce din America pentru 
a lupta împotriva lui Bonaparte ? 

— Și dumneavoastră credeţi că o să-i vină ușor să-şi 
mânjească mâinile cu sângele fraţilor săi? 

Discuţia dura de prea multă vreme. Interlocutoarea lui 
Mojaischi îi zâmbi silit, pregătindu-se să-şi părăsească 
musafirul, când deodată apăru din celălalt capăt al gale: 
riei de jos o femeie care pășea foarte încet, târînd pe jos 
şalul căzut de pe umeri. Nu-l zărise nici pe Mojaischi, 
nici pe -interlocutoarea lui și se opri pentru a asculta 
parcă mai atent, muzica: Contesa era gata să se îndepăr- 
teze, dar schimbarea de pe figura lui Mojaischi œ reţinu. 
Uimire, durere ascunsă şi chiar mânie, se citeau pe faţa 
acestui tânăr pornit în căutarea fericirii, dar mult prea 
încrezut şi, după părerea ei, uşuratec.: 

— Ce aveţi ? — se grăbi să-l întrebe. 

Vădit emoţionat, el nu-i răspunse îndată: 

— Nu... nu-i nimic... 

' Apoi murmură ceva neclar despre femeia care apă- 
ruse şi dispăruse repede. 

— E madame Laroche, prietena mea... Prietena gazdei 
şi invitata ei: Bărbatul ei e grav rănit şi nu vrea să apară 
în societate. Dar ce aveţi, păreţi emoţionat? 

— Cum puteam ca Francez, S'ascult fără emoție 
mustrarea dumneavoastră... — îşi reveni Mojaischi. vor- 
bind destul de degajat. — Nu-i chiar aşa de ușor să te ho- 
tărăşti să lupți împotriva compatrioţilor tăi. Dar dacă 
patria mea e obosită, dacă poporul ci dorește cu ardoare 
pacea, și dacă acest om îi aduce numai amărăciune, 
moarte și disperare... 

— Orice ai spune, cred că e un om mare... Dacă n'ar 
fi fost nenorocita campanie din Rusia, Polonia ar fi ajuns 
puternică și. independentă! — Rosti aceste cuvinte pro- 
vocator și îl privi pe Mojaischi drept în ochi. 

— N'a promis el acelaş lucru și Italiei? N'a spus 
oare că dorește să vadă Italia puternică și înfloritoare, în 
rândul marilor puteri? Și în schimb i-a jefuit palatele 
și galeriile de artă. Douăzeci şi şapte de mii de tineri — 
floarea Italiei — au pornit îndată după sărbătorile car- 
navalului în campania din Rusia. S'au întors doar câteva 
sute, cei mai norocoși... 

Părerile lui Mojaischi erau firești în gura unui emi- 
grant francez care avea poate deprinderea de a vorbi 
fără ocoluri şi ascunzişuri. 

— E grea discuţia cu dumneavoastră, — încheie inter- 
locutoarea lui. 

Părăsiră firida ferestrei și se îndreptară spre salonul 
de dans. Vuietul muzicii, exploziile de râs și zăngănitul 
pintenilor făceau un sgomot asurzitor. 

— Mâine musafirii vor pleca şi aici va fi iar linişte 
ca întrun cavou, — spuse doamna cu un zâmbet ironic 
şi, salutându-l, dispăru în mulțimea musafirilor. 

Abia atunci Mojaischi observă că un bărbat înalt şi 
voinic cu o față congestionată, îmbrăcat întrun frac 
albastru îl privea fix şi dușmănos. 


— Iertaţi-mă, — i se adresă Mojaischi, — mi-aţi pu- 
tea spune cine-i doamna care m'a onorat cu o discuţie 
atât de lungă ? 

Bărbatul vânjos, cu fața roşie izbucni întrun râs 
silit : 

— Doamne! Credeam că vă cunoaşteţi din copilă- 
rie... — și aruncându-i lui Mojaischi o privire rece, adău- 
gă: — E stăpâna casei şi era de datoria oricărui musa- 
fir să i se prezinte ei în primul rând. 

Mojaischi nu dădu atenţie nici tonului provocator, nici 
faptului că doamna cu care vorbise despre război, despre 
Franța şi Polonia se nimerise a fi însăși stăpâna casei, 
contesa Anna-Luiza Grabowska ceeace era, dealtfel, pentru 
el cu totul neașteptat. Poate că l-ar fi preocupat toate 
acestea dacă nu ar fi intervenit un fapt mult mai impor- 
tant şi anume, că la moşia Grabnic, în Silezia, o re- 
văzuse pe Catenca Nazimova, fosta sa logodnică, acum 
soția colonelului francez Auguste Laroche ! 

In primul moment, se gândi să părăsească cât mai 
repede palatul contesei. Dar trebuia să-l găsească nea- 
părat pe Stibor-Marhoţki și să-i prevină în taină despre 
plecarea sa. Il căută în sala în care erau întinse mesele 
cu tot felul de bunătăți, se strecură printre cheflii cher- 
cheliți şi sătui, apoi trecu în camerele de joc. Dădu în 
cele din urmă de Marhoţki în sala de dans și-i șopti că 
trebuie să-i vorbească. Mojaischi luă apoi loc la o masă. 
li era foame de-a-binelea. Şi deodată, simţi iar asupra-şi 
o privire dușmănoasă ; îl privea fix acelaș domn voinic, 
cu fața roșie, şi în frac albastru. Stătea lângă fotoliul 
pe care-l ocupase gazda mai înainte. 

In momentul acela Anna Grabowska urca la etajul 
întâi, trecând prin camerele pustii şi aproape întunecate 
în care abia licăreau câteva lămpi cu ulei. Podeaua îi 
scârțâia sub picioare și în jur mirosea a praf şi ume- 
zeală. Intro cameră semirotundă, două candelabre arun- 
cau o lumină puternică asupra unei minunate copii după 
o madonă de Leonardo da Vinci. Pe o bancă de stejar în 
fața unui analoghion, !) şedea Caterina Nicolaevna Na- 
zimova, soţia colonelului Laroche. 


1) Analoghion — masă îngustă,  portativă, întrebuințată în 
biserică la diferite slujbe. (N. trad.) 

— A adormit? — întrebă Anna. 

— Aiurează .. și mereu despre aceleaş lucruri —- bătă- 
lii, comenzi, sânge... Ieri şi-a adus deodată aminte de 
anii copilăriei, de livezi, de vii, de  ștrengăriile de 
atunci... A auzit muzica și ma rugat să cobor şi să-i po- 
vestesc despre petrecerea de jos. 

— Te-am văzul... 

Anna îşi aminti de expresia ciudată a  oaspetelui 
ei necunoscut când o zărise pe Catenca Nazimova şi în- 
cepu să-i vorbească despre acest musafir. 


— Cine să fie oare? — se întrebă Catenca distrată. 
— Vreuna din vechile mele cunoştinţe... Nu ţin să-l văd. 
— Dece ? 


— Ce sunt eu pentru compatrioţii mei ? O femee nefe- 
ricită care și-a părăsit pentru totdeauna patria. 

— Nu-i Rus. E un emigrant francez. 

— Francez... — Catenca se linişti puţin şi urmă: — 
Compatrioţii mei mă disprețuiesc. Pentru ei sunt nevasta 
colonelului Laroche, comandantul unui regiment de cui- 
rasieri ai lui Napoleon. De unde să şiie Ruşii că Laroche 
n'a dorit deloc această campanie nenorocită ? 

— lar tu te-ai măritat cu colonelul, pe când Rusia 
era aliată cu Franța. Cine s'ar fi putut gândi pe atunci 
că Napoleon va porni război împotriva Rusiei ? Ai pără- 
sit Parisul și ai venit să locueşti aici, ca să nu fii în Franţa 
în zilele acelea. Am văzut cu ochii mei cât ai plâns, 
când Francezii se apropiau de Moscova și ce mult te-ai 
bucurat, când Moscova a fost eliberată. 

Grabowska îşi liniștea prietena, dar în adâncul sufle- 
tului ei înțelegea situația grea în care se afla: știa că 
Laroche nu mai are multe zile de trăit şi că în curând 
tânăra femeie va ' rămâne singură pe meleaguri străine. 

— Orice s'ar întâmpla, mo să te lăsăm singură, — 
căută ea s'o liniştească și se ridică. 

Nu se cuvenea să-și uite obligaţiile de gazdă... Dorea 
să se termine cât mai repede această petrecere zgomotoasă 
în casa în care un bolnav îşi trăia ultimele zile. 

O sărută pe Catenca Nazimova şi coborî scara ce 
scârțâia sub paşii ei. In pragul sufrageriei o opri Mihail 
Marhoțki. 

— Societatea e disperată, — spuse el râzând, — dan- 
satorii sunt revoltați că aţi dat preferință tânărului ne- 


cunoscut, pare-se Francez. E un om interesant? Prezen- 
tați-mi-l... 

Şi Anelia îl prezentă pe Mojaischi lui Marhoţki. Se 
înclinară unul în fața celuilalt, ceremonios şi respectuos, 
doar o slabă licărire de şiretenie scăpără din ochii lui 
Marhoțki. In sunetele viorilor care se acordau, Mojaischi 
„exprimă, mulțumiri contesei pentru ospitalitate, anun- 
țând-o că urmează să plece a doua zi în zori. 

— Vă plictisiți în pustietatea noastră... — observă 
Grabowska aproape cu indiferenţă. — Dealtfel aveţi toate 
motivele să vă grăbiţi... Vă aşteaptă desigur succese stră- 
lucitoare la curtea lui Alexandru; veţi ajunge poate un al 
doilea Richelieu sau Langeron şi veți lupta împotriva 
noastră... 

— Impotriva dumneavoastră ? — întrebă Mojaischi. 

— Da, pentru că Polonia și-a încredinţat soarta lui 
Poniatowski. 

— Napoleon ne-a dat ducatul Varșoviei și nu Polo- 
nia, — intră în vorbă Marhoțki. — Când vrea să câștige 
un război, împăratul ne promite tot ce-i cerem. 

— Eşti incorigibil, dragul meu nepot, — spuse Gra- 
bowska. — In cine să ne punem nădejdea? In Prusia? In 
Austria ? 

— O, nu! l 

— In Czartoryski? In Ruşi? 

— Sunteţi nedreaptă față de poporul cu care ne în- 
rudim, — vorbi grav Marhoțki. — După campania din 
1812, s'ar putea oare să nu recunoașşteți virtuțile aces- 
tui popor — vitejia, dragostea de patrie? Să fim drepţi: 
dacă s'ar da acestui popor libertatea, dacă sar desființa 
robia care este o înjosire şi pentru boieri și pentru iobagi, 
nu încape nicio îndoială că poporul acesta ar deveni unul 
din popoarele cele mai mari de pe pământ. Ce părere 
aveți? — îl întrebă el deodată, privindu-l pe Mojaischi. 

— Mi se pare că această chestiune ar putea-o rezolva 
mult mai demn și mai bine cele două popoare slave lao- 
laltă, — răspunse Mojaischi cu un aer firesc, adăugând: 
"— desigur că judec ca un străin... Vă rog însă să mă 
credeți că am aceleaș sentimente faţă de ambele popoare. 
Părerea mea este că, dealtfel, toţi dorim acelaş lucru — 
pacea şi fericirea Europei. 

Tăcură câteva clipe. 

— Sunt sigură că ați vorbit amândoi din inimă. Imi 
pare rău că părăsiți atât de repede Grabnicul, şi eu... 

Dar se opri văzând că bărbatul cel voinic cu fața roşie, 
în frac' albastru se apropie de ei, cu un zâmbet mieros 
şi înălțând din umeri. 

Contesa îi salută printr'o mişcare a capului pe cei 
doi tineri şi se îndreptă spre omul care o plictisea cu 
insistențele sale. 

— Nu mi-ați dăruit nicio singură privire Anette... 
Daţi-mi voie să vă numesc ca altădată, — rosti el. — 
Alţi musafiri sunt mai fericiți ca mine. 

— Mi s'a spus că v'aţi stabilit la Viena... Cum de 
vă aflați aici? — întrebă ea cu o vădită indiferenţă. 

— Numai la Paris te poți stabili pentru totdeauna. 
Nu înțeleg cum puteți locui de atâta vreme în pustie- 
tatea asta. — Respira greu şi-şi ştergea necontenit su- 
doarea de pe obrajii săi grași. — Dealtfel, după cum am 
observat, nici aici nu vă plictisiți. 

— Ce te aduce prin locurile astea, baroane? 

— Am venit să vă văd, contesă. l 

— Mă măguliți.. Cu atât mai mult cu cât cred, că 
ştiţi prea bine că n'am fost niciodată prieteni. 

El încercă să-și schimbe tonul și urmă morocănos. 

— Dece-mi vorbiţi astfel, Anette? V'am cunoscut 
când erați un copil fermecător, apoi ca fetiță... Nu v'am 
făcut niciodată vreun rău. Am dreptul să vă vorbesc ca 
prieten al soțului dumneavoastră, ca un prieten. al dum- 
neavoastră. La Viena am aflat despre moartea lui Cazi- 
mir şi am fost afectat. Mă gândeam că aţi rămas singură, 
în această pustietate... Voiam atât de mult să vă revăd, 
să stau de vorbă cu dumneavoastră... 

-— Continuaţi. Vă ascult. 

— Nu aici. 

— Bine. Veniţi după mine, — şi-i făcu semn spre 
palerie, prin care trecură ieșind în sala de vânătoare. 
Grabowska deschise o uşă mică și intrară într'o încăpere 
rotundă, ticsită de mobilă veche, rame aurite, tablouri. 
Se aflau și două fotolii, iar lumina pătrundea printr'un 
penmmleț oval de deasupra ușii. Contesa se așeză și, spri- 
jinindu-și capul cu mâna, îi spuse: 

„ Vă ascult. 


— Aţi ales un colțişor foarte plăcut pentru discuţia 
noastră, — observă Geismar, privind în jur. — Dealtiel 
locul acesta îmi aminteşte prăvălia anticarului de pe ma- 
lul stâng al Senei, unde v'am văzut pentru ultima oară. 
Eraţi singurul obiect rar, singurul lucru de preţ printre 
vechiturile de acolo. 

Ea-l privi mirată: 

— Oare aceste amintiri v'au adus aici? 

— Anette, vam dorit întotdeauna numai binele. 

— Mi-aţi fi putut-o spune acolo... — și Grabowska 
privi spre uşă. 

— Înţeleg, nu vă place să vă amintiți trecutul. Fiică 
de om sărac, ați făcut o partidă strălucită — să găseşti 
un soţ cu un titlu de nobleţe, e greu chiar şi la Paris! E 
uşor de înțeles că această ascensiune v'a putut ameți. 
Isabey v'a făcut portretul. Printre invitați, ați avut în 
salonul dumneavoastră, filosofi şi poeţi. Toate acestea sunt 
lesne de înțeles: doreați să ajungeţi una din doamnele 
despre care să vorbească tot Parisul. 

— Aşa credeți ? 

—  lertaţi-mă... Ascultaţi-mă până la sfârşit. V'aţi pur- 
tat foarte frumos cu Cazimir. Ați preferat societatea 
compatrioților lui, deşi erați Franțuzoaică, v'a plăcut 
chiar să veniți din când în când la moşia soțului, să pur- 
taţi frumosul. costum naţional polonez, să dansați ma- 
zurca cu bătrâni mustăcioşi şi cărunți. Aţi cerut să vi se 
spună : „Anelia“ și nu „Anette“. Aţi învăţat .limba po- 
loneză, ceeace i-a plăcut atât de mult lui Cazimir... Toate 
bune, cât timp a trăit Cazimir. Vă iubea şi tot ce făceaţi 
îi apărea într'o lumină minunată. 

Grabowska lovea nerăbdătoare cu eventaiul în brațul 
fotoliului. 

— Sunt aici numai de două zile şi nu-mi revin încă 
de atâtea surprize. Daţi-mi voie să vă întreb fără niciun 
ocol : nu simţiţi în ce situație neplăcută şi oarecum ridi- 
colă vă puneţi ca străină, ca Franţuzoaică, atunci când 
vă pasionați cu atâta înflăcărare de lupta politică, de in- 
trigile Polonezilor, cu care de fapt m'aveţi nimic comun? 
lertaţi-mi, vă rog, aceste cuvinte prea brutale. 

— Continuaţi, — spuse ea cu răceală. 

— Dece .vă amestecați în intrigile Polonezilor ? Vreţi 
să ajungeţi o a doua prințesă Czartoryski 2 Ea e de două 

ori mai în vârstă, e dintr'o familie de nobili şi e în patria 
zi, iar dumneavoastră, să nu uitaţi, că sunteți născută 
Anette Laroche. Ce vă leagă de Polonezi? Ştiu că pur- 
„taţi discuţii clandestine cu tineri cărora nici nu le-a mijit 
bine mustața şi cu bătrâni care oftează după vremurile 
lui Jan Sobieski... Nu e numai surprinzător jocul acesta, 
dar e şi primejdios! Le-am aflat toate acestea pentru 
prima dată la Viena. Baronul Hager, șeful poliţiei, mi-a 
spus că dacă aţi apărea la Viena, v'ar expedia cu jan- 
darmii — în cazul cel mai bun. Știţi doar cât de mult se 
preocupă Viena de problemele poloneze. Ați călătorit prin 
Italia, aţi fost la Milano, la Florența. Tablouri, statui, 
toate acestea sunt minunate! Dar dece ați primit pe 
ascuns pe câţiva liberali italieni, care mai târziu şi-au în- 
cheiat viața în spânzurători ? 

— Văd că ştiţi foarte multe! — îl întrerupse Gra- 
bowska, pălind brusc. 

— Poezie, filosofie, muzică, pictură, toate le înţeleg: 
sunt la modă... Dar văd că nu mă mai ascultați. 

— Ba vă ascult, — răspunse ea în șoaptă. — Se prea 
poate că'n toate câte înșiraţi să fie şi un pic de adevăr... 
Dar dece mi le spuneți ? Dece v'aţi luat oficiul de duhov- 
nic și de povățuitor ? Dacă ați ști cât de puţin vă prinde 
acest rol! 

— Cum credeţi, — încuviinţă Geismar, înroşindu-se. 
-Și încă un sfat. Aci nu sunteți la Paris, în palatul din 
parcul Monceau. In acest pustiu al Sileziei, în acest col- 
țişor patriarhal, acordați o preferință prea fățișă unui 
compatriot, care e pentru prima oară în casa dumnea- 
voastră. Cum sunteți o femee singură, vă puteţi ușor com- 
promite în ochii acestor domni. 

— Asta nare nicio importanță! El pleacă mâine şi 
se prea poate să nu ne mai întâlnim niciodată. — Era 
vădit că tânărul o preocupa şi ea continuă: — Are în el 
ceva misterios şi noi femeile suntem întotdeauna atrase 
de mister... Dar în definitiv, nu e decât un tânăr fluștu- 
ratic, ca atâţia alţii, care caută și el fericirea. 

— Draga mea, — observă Geismar cu un ton povă- 
țuitor, — există două metode ca să nu te dai de gol când 
nu-ți convine. Una e foarte simplă : umbli cu o înfăţişare 
posomoriîtă, rostești din când în când câte un cuvânt- 
«două, atât ca lumea să nu te creadă mut. A doua metodă: 

flecărești tot timpul, dar flecărești așa fel ca să nu spui 
nimic. Nu găsiți că' acest tânăr e dintre aceştia ? 

— Mi-e indiferent... Am însă impresia că vă preo- 
cupă prea mult persoana lui... Nu cumva aveți intenţia 
să mä- cereți în căsătorie ? — întrebă ea abia reținându-şi 
râsul. 

— Şi aţi avea ceva împotrivă ? 

— Dacă ar fi să mă mărit, mi-aş alege un alt gen 
de bărbat. Poate mai prost, Geismar, dar cu un alt trecut. 

Se ridică şi porni spre uşă. 

Dacă Grabowska ar fi văzut în clipa aceea fața lui 
Geismar, s'ar fi cutremurat; dar, pe când ieșeau amân- 
doi din camera întunecoasă, el îşi reluă înfățișarea res- 
pectuoasă. de mai înainte, având însă aerul abătit al unui 
om care şi-a pierdut ultima nădejde de fericire. O urmări 
„cu privirea mult în timp ce ea se întorcea printre mu- 
safirii ei. 

I se năruise orice speranță de a duce o viaţă de 
trândăvie şi huzur. Va începe să rătăcească iar din loc 
în loc, din nou va porni în căutare de bani şi de ocro- 
titori bogaţi, din nou îşi va relua viața primejdioasă 
de aventurier — şi toate acestea la patruzeci de ani... 
Deaceea făcuse el un ocol de trei sute de verste, ca să 
audă încă odată, că e un spion și un om lipsit de onoare? 
Nu-i prea plăcut să ți se amintească aşa ceva! Această 
plebeie, fiică de anticar, care şi-a făcut rost de un titlu 
de nobleţe va regreta cândva discuţia de astăzi... 

Geismar păși încet spre sala de unde se auzeau ca și 
mai înainte sunete de viori şi de flaut, larmă de voci şi 
explozii de râs. i 

Cât de caraghioși îi păreau acești bărbați în caftanele 
lor poloneze și ucrainiene din veacul trecut şi fetele ofi- 
lite, însoţite la petrecere de nişte moşierese bătrâne şi 
bigote... 

Se strecură în mulțimea dansatorilor şi a acelor care 
priveau la dans. 

— Să te retragi cu un tânăr, să-ţi neglijezi oaspeţii... 

— Şi asta în ochii tuturor! 

— Nu, pan Adam, pe vremea noastră nu se întâmpla 
aşa ceva. l 

Geismar trase cu urechea la şușotelile acestor cumetri 
Şi se mai linişti puțin. 

— Ah, pani Adelina, dacă ar trăi răposatul conte... 

— lată ce înseamnă să te însori fără să alegi și să. 
introduci în cercul nostru, dumnezeu ştie pe cine! 

— Contesa Anelia ar trebui să înțeleagă că nu sun- 
tem la Paris... 

— Ce exemplu dă fetelor tinere! 

„Să se, afunde în acest bârlog de urşi, se gândea 
Geismar, nu, asta nu-i pentru ea. Mai are destui bani ca 
să-şi poată trăi restul zilelor la Viena sau la Paris, să-şi 
găsească un bărbat cam în felul Francezului cu care 
îlecărit aproape un ceas, uitând de toţi oaspeţii... Stu- 
pidä situaţie! N'am noroc tocmai acum, când mă hotă- 
rîisem să părăsesc viața zbuciumată din trecut, primej- 
dioasă, dar, bat-o s'o bată, atât de atrăgătoare!“ 

Pășea încet făcându-şi loc prin mulțime. Musafirii 
cinau într'o sufragerie uriașă asemănătoare unei trape- 
zării !) de mânăstire catolică, cu bolți joase, cu pereţii 
acoperiți de picturi înnegrite de vreme, reprezentând teme 
biblice. 

Geismar asculta toasturile oratorilor cu comparații 
bombastice, cu laude patetice la adresa gazdei și se gân- 
dea cu ironie că toți oamenii aceştia doar atât știau: să 
bea, să petreacă şi să chefuiască în vreme ce se hotăra 
soarta patriei lor. 

E ciudat că urmărind spectacolul, şi pe Mojaischi îl 
frământau aceleaş gânduri. Cerceta cu curiozitate feţele 
oaspeţilor şi asculta conversațiile lor. Cât de încrezuţi, de 
îngâmfaţi îi apăreau toți acești șleahtici de provincie... E 
adevărat că se aflau pe acolo şi oameni de „starea a 
treia“. Observase că un domn mai în vârstă, cu ochelari, 
cufundat în gânduri, părea departe, departe de această 
societate zgomotoasă. Mojaischi se gândi că o îi poate 
vreun medic. Ghicise. Omul cu ochelari era medicul de 
casă al gazdei, amănunt ce-l află tot dela Marhoţki. Dar 
deodată, atenția lui fu atrasă în altă parte: se uită stă- 
ruitor la un bătrân cu mustăţi stufoase şi cărunte, îmbră- 
cat într'o veche haină poloneză; cu o voce puternică 
acesta striga „Vivat“ după fiecare toast. Părea cel mai 
de vază dintre toți musafirii după felul respectuos cu 


1) Trapezărie — sală de mâncare înir'o mânăstire. (N. trad,) 

care vecinii de masă îi umpleau paharul și-i ofereau 
talerele cu mâncare. 

— Europa! — îi spuse Marhoțki lui Mojaischi. — 
Europa se afla la picioarele noului cesar, şi când te gân- 
dești că aceasta se întâmpla nu mai departe decât ieri. 
Și cesarul își râdea de voinţa popoarelor, sfârteca trupul 
viu al țărilor, dăruia regate vasalilor săi și numai Ruşii 
au izbutit să zdruncine piedestalul acestui idol... Da, se 
pare că Europa se află astăzi în pragul eliberării sale... 

“In jurul lor era atâta zgomot, încât puteau vorbi nes- 
tingheriți despre tot ce-l preocupa pe Mojaischi. li mai 
ceru lui Marhoţki şi alte amănunte asupra stăpânei casei, 
dorind de fapt să afle cât mai multe despre aceea care 
purta acum numele de Catherine Laroche. 

— Uimitoare femeie, Anelie Grabowska! — observă 
Marhoțki zâmbind uşor. — Soţul ei, Cazimir Grabowski 
era unchiul meu şi căsătoria lui a stârnit, pe vremuri, un 
adevărat scandal la Paris. Dar unchiul meu nu era omul 
care să se lase impresionat de părerea societăţii... E atâta 
gălăgie aici... M'auziţi ? 

— Da. 

— Unchiul meu, Cazimir Grabowski, a fost un om 
de o rară cultură, pe care o îmbina uimitor cu o pasiune 
furtunoasă de viață. Bărbat frumos, în tinereţe a fost 
duelist, jucător de cărți, iar în anii maturității şi-a păs- 
trat întreaga înflăcărare a anilor tineri. Inchipuiţi-vă, a 
întâlnit la Paris, în prăvălia unui anticar, o fată care i-a 
furat minţile. S'a însurat cu ea, devenindu-i totodată pro- 
fesor și educator. A dus-o să viziteze ruinele antice, gale- 
riile de tablouri din Italia, a prezentat-o la baluri. Anii au 
trecut în zborul lor şi fata aceea tânără a ajuns o încân- 
tătoare femeie de lume, o doamnă cu care puteai nu 
numai să dansezi și să glumești. Audiase cursurile lui 
Gay-Lussac dela politehnică, frecventase societatea com- 
pozitorilor şi a poeţilor. După moartea lui Cazimir Gra- 
bowski, ea s'a retras la moșia lui din Polonia. Istoria şi 
soarta Poloniei, lupta ei pentru independenţă, iată ce o 
preocupă acum. O va preocupa mult timp? Nu știu. Mi 
se pare, însă, că iubește cu toată sinceritatea patria 
noastră. 

Mojaischi îl asculta pe Marhoțki și abia aştepta pri- 
lejul să-l poată întreba despre ceeace-l frământa îndeo- 

sebi. In cele din urmă îl întrerupse pe vorbăreţul său in- 
terlocutor : 

— Am aflat că aici în palat locuiește o Rusoaică, 
doamna Laroche... 

— E prietena Aneliei. Bărbatul ei, colonelul Laroche, 
e rudă cu Anelia. Nu mai are mult de trăit. A fost adus 
din Censtohov. I s'au redeschis niște răni vechi, medicii 
îl consideră pierdut. Deşi e cam greu să dai prea mare 
crezare doctorilor de aici... Văd că nu te prea atingi de 
pahar. Mi se pare că te-a supărat ceva. Romanii spuneau: 
„Bonum vinum laetificat cor hominis“. (Vinul bun înve- 
selește inima omului.) Să bem pentru fermecătoarea 
gazdă şi pentru prietena ei! 

Mojaischi sorbi o înghiţitură, dar deodată atenţia îi 
fu atrasă de o discuţie în legătură cu prințul Czartoryski. 
Un tânăr, într'o haină cenușie, vorbea tare peste masă 
cu un bărbat chel purtând steaua Legiunii de Onoare. 

— Când confederaţia generală a proclamat statul po- 
lonez, şi când în fruntea ei se găsea prințul Cazimir Czar- 
toryski, unde era nevrednicul său fiu, prințul Adam ? Fa- 
milia sa, tatăl său — capul întregului neam, prietenii 
Radzivill, Potoţki, cu toții au răspuns la chemarea pa- 
triei ! Unde se afla atunci prințul Adam, vă întreb ? 

— „.„.Bea ape în stațiunile climaterice din Boemia şi 
din Ungaria! Boală diplomatică! — strigă. cineva dela 
celălalt capăt al mesei. 

— Să confişti moşiile Polonezilor numai pentru fap- 
tul că au răspuns la chemarea armatei poloneze! Ce ti- 
ranie ! — exclamă bărbatul cel chel, cu steaua Legiunii de 
Onoare pe piept. 

— Prințul Iosif Poniatowski! Un ostaș, un cavaler, 
ce caracter nobil! Bucăţi îl fac pe acel care ar îndrăzni 
să rostească în fața mea alt nume! — începu să urle 
asurzitor, — de parcă s'ar fi trezit atunci — un colonel 
de ulani, apucând amenințător mânerul sabiei. 

n Dar dacă tânărul prinţ se va încorona ca rege al 
Poloniei ? Dacă Alexandru va ridica pe tronul Poloniei pe 
unul din frații săi? Nu ar fi o mare cinste și id acelaş 
timp un mare folos pentru stat? — se auzi vocea mol- 
comă şi sfătoasă a unui comesean. 

Cine a îndrăznit să rostească asemenea cuvinte ? 
Cine a îndrăznit să pomenească de un folos josnic la 

masa la care mă aflu eu, prințul Graţian Druțkoi Soko- 


linski ? — urlă cu glas răguşit un bătrân mătăhălos cu 
mustăţi cărunte. i 
Toate câte se petreceau în jurul mesei — discuțiile în- 


flăcărate, amenințările, îmbrăţișările, pasiunile neînfrâ- 
nate, supraexcitate de băutură îmbelşugată, — toate aces- 
tea îl distrau pe Mojaischi. Se discuta despre serviciile 
aduse de Poniatowski, despre privilegiile șleahticilor, des- 
pre importanța nobilimii, de parcă numai nobilimea ar 
locui pe pământul Poloniei. Omul în vârstă, cu ochelari, 
medicul de casă al gazdei, şedea la capătul mesei şi 
Mojaischi observând că zâmbeste cu amărăciune, prinse și 
el a zâmbi, dar îşi aminti pe loc că el, ca străin e de pre- 
supus că nu cunoaşte limba ţării şi deci nu trebue să se 
arate că înțelege ce se vorbește. I se impunea cu atât 
mai mult această prudență, cu cât omul acela voinic şi 
roşcovan, în frac albastru, nu-l slăbea din ochi. Il mai 
văzuse în cursul zilei... Da, e acelaş pe care-l întrebase 
despre stăpâna casei... Mojaischi puse mâna pe o cupă 
de vin şi luă o atitudine de totală indiferență față de 
discuțiile din jurul mesei, lăsând să se creadă că numai 
din curiozitatea omului care nu înțelege o limbă străină, 
îi urmărea pe înflăcăraţii comeseni. 

Domnul în frac albastru își încruntă spâncenele şi se 
întoarse. 

„Poate că toate or fi numai o închipuire“ îşi zicea 
Mojaischi. Deşi puțin ameţit, gândurile îi erau totuşi lim- 
pezi: se obişnuise cu chefurile în cursul campaniei. Nu 
uitase că-l aștepta un drum lung şi că trebuia să plece 
cât mai devreme, chiar în zori. Se sculă dela masă dar, 
spre uimirea sa, simți o oarecare slăbiciune în picioare. 
Nimeni nu se uită însă la el. Trecu prin galeria ce lega 
casa de clădirile de serviciu și trezi servitorul care mo- 
tăia. Intr'o poloneză stâlcită îi porunci să-l caute pe vi- 
zitiul său. l 

Până să fie găsit, Mojaischi stătu mult timp la fe- 
reastra deschisă. Sorbea cu plăcere aerul răcoros şi în- 
viorător al nopţii de primăvară. Se gândea la întâlnirea 
din acea zi și la femeia pe care crezuse că o uitase... 

In sfârşit sosi vizitiul. Mojaischi îi porunci să: tragă 
careta în faţa casei înainte de răsăritul soarelui. : 

Hotărit să nu se mai întoarcă în sala oaspeţilor se 
duse la culcare. Străbătu galeria, salonul de dans, ca- 
merele elegante, dar nu găsi dintr'odată uşa dintre cele 
două coloane. Ştia că după uşă e o Scară... Da, într'adevăr 
dădu de scară. Se urcă la etajul întâi şi de acolo merse 
mai mult pe dibuite. Nimeri în sala de vânătoare şi trecu 
printr'un şir de camere semiîntunecate. In jurul său nu 
era nimeni. Obosise de când tot rătăcea prin hardughia 
aceea veche și uriaşă. li păru rău că nu ceruse să fie 
condus de cineva de ai casei. Deodată crezu că a nimerit... 
Camera semicirculară, analoghionul, banca, madona lui 
Leonardo da Vinci... Undeva pe aproape trebuie să fie şi 
camera lui. N'o fi ușa aceasta îngustă, sculptată? . 

Făcu un pas înainte, ușa se deschise și auzi un glas 
subțire : 

— Henry? 

In față îi apăru o femeie cu o lumânare în mână. Fe- 
meia se dădu un pas înapoi și şopti în rusește: 

— Dumnezeule... dumneata eşti? 

In fața lui Mojaischi se găsea Catia Nazimova. Ea 
făcu câțiva pași şi se aşeză pe bancă, punând sfeșnicul 
alături. 

— Dumneata eşti? — repetă ea şi întinse mâinile 
adânc emoționată. 

El rămase tăcut în faţa ei.. 

— „Mi s'a spus că ai fost grav rănit la Friedland. 

Aștepta un răspuns. 

— Am fost rănit, — încuviință cu greu Mojaischi, —: 
“ra mai bine dacă muream. 

— Cinci ani n'am avut nicio veste dela dumneata. 

Tăcură din nou, 

El se așeză pe bancă. Ii despărțea lumânarea ce ardea 
cu o flacără palidă. Nu se uitau unul la altul, vorbeau 
cu privirea aţintită înainte. 

— De bunăseamă că mă urăști... 

— Nu, nu-ţi aduc nicio învinuire. Cine poate da cre- 
zare jurămintelor unei fete de şaptesprezece ani? Erai 
alunci atât de tânără! Dece am scormoni trecutul, Eca:. 
terina Nicolaevna ? Madame Catherine Laroche... l 

Incercă să râdă, dar tăcu numaidecât. 

-- Mustrări... E tot ce-mi aduci după atâţia ani? 

FEI tăcea. 

— Crezi că am fost fericită în anii aceştia ?, 
Mojaischi dădu din cap şi răspunse maşinal!: 
— Drept să-ți spun, mam gândit foarte puțin la dum- 


neata, Ecaterina Nicolaevna. — Simţea însă cât de fals îi 
sunau vorbele. 
© — Nici nu vrei să m'asculți, — se plânse ea cu glas 
tremurător. — Ce crud ești... 

— Ai dus o viaţă veselă la Paris, Ecaterina Nico- 
laevna ? 


— Nu ţi-e indiferent ce am făcut. de vreme ce nu te-ai 
mai gândii la mine ? 

Mojaischi îşi găsea cu greu cuvintele. Parcă totul se 
luminase în jurul lui. Dar deodată îl cuprinse resenti- 
mentul de pe urma jignirii pe care o încercase, odinioară. 

— Nu avem ce să ne mai spunem, Ecaterina Nico- 
laevna. Au trecut de atunci şapte ani... Intre noi doi 
s'a interpus un om... un duşman... Șapte ani! Şi dacă nu 
ne întâlneam din întâmplare, nici nu-ți mai aminteai 
de mine. 

— Nu-i adevărat... 

Lumânarea începu să sfârâie şi să pâlpâie tot mai 
slab. Mojaischi se gândi că peste o clipă s'ar putea să 
rămâie pe întuneric, în camera accea luminată de razele 
lunii. Ii cuprinse cu o privire bărbia gingașă, aluniţa şi 
ochii înlăcrimaţi. Cât de bine le cunoștea și de câtă 
vreme nu le mai văzuse... 

Se sculă şi îi ajută și Caterinei să se ridice de pe 
bancă. i 
— Rämâi cu bine... Mai am o singură rugăminte. Aici 
mä numesc François de Plessy. Nimeni nu trebuie să 
afle adevăratul meu nume. Dacă în piept îți bate o inimă 
de Rusoaică păstrează taina. 

— Dacă bate în mine o inimă de Rusoaică... — re- 
petă ea. — Ah Alexandr, sunt tot pe atâta madame Cat- 
herine Laroche, pe cât ești dumneata Francois de Plessv... 
Rămâi cu bine. 

Lumânarea se stinse. Prin întuneric trecu un foșnet 
şi apoi un scârțâit de uşă. ' 

Mojaischi rămase singur. Razele lunii îi aştiernură un 
drum, îi luminară calea prin întuneric. Făcu, câţiva paşi 
și dădu de ușa camerei sale, se apropie, o împinse, găsi 
sofaua pe dibuite, căzu pe ea şi stătu mult timp nemișcat. 

Nu voia să se gândească la trecut, dar trecutul era 
aici, alături şi îi încătuşa toată fiinţa. Il chinuia gândul 
fericirii spulberate pentru totdeauna. 

La vârsta de șaptesprezece ani, Mojaischi își pier- 
duse tatăl, rănit mortal la Austerlitz. După înmormân- 
tarea ce avusese loc în cimitirul mânăstirii Danilov (tată! 
său murise la Moscova), Mojaischi plecase din Moscova 
şi locuise aproape un an în satul de pe moşia mătușei 
sale, Anastasia Dmitrievna Ratmanova, din gubernia 
Novgorod. 

Anastasia Dmitrievna era o fată bătrână, arțăgoasă, 
plină de capricii și ciudățenii. Tânărul student al univer- 
sității din Goettingen, deşi servise împreună cu tatăl său 
în armata activă și cunoscuse viața de bivuacuri, chefu- 
rile husarilor, războiul, incendiile, moartea şi distrugerile, 
era tratat de mătușa sa ca un băiețandru. Bătrâna se 
înspăimânta ori de câte ori îl vedea încălecând în galop 
armăsarul de Don, pe care-l scoteau numai rar din grajd. 
Se mira și se supăra când nepotul ei sta prieteneşte de 
vorbă cu oamenii din curte. Când îl scotea din răbdări 
cu mustrările ei repetate, Mojaischi pleca adesea în satul 
Vasenchi, la o distanță de douăzeci de verste. 

Acolo locuia o rudă îndepărtată a lor, veteran al 
campaniilor lui Suvorov, maiorul Nazimov împreună cu 
nepoata sa Catenca. In vechiul pavilion de vânătoare 
construit din lemn, Mojaischi se simțea mai bine şi mai 
la largul său decât în conacul bătrânesc de pe moșia 
Sviatoe. | 

La Vasenchi simţi, pe neaşteptate, primii fiori ai dra- 
gostei. Urmară întâlniri tainice, la iaz, nopți cu cântec 
de privighetoare, primele sărutări sfioase, jurăminte de 
credinţă şi acele discuţii pe care le continuau îndelung, 
sorbindu-se din ochi. Nici până acum Mojaischi nu pu- 
tuse uita ochii albaștri cu gene lungi ai Seal; bu- 
ele ei gingaşe, trandafirii. 

Plecase apoi la Petersburg. Tinerii aveau să se întâl- 
nească după trei luni și să-și unească viața pentru tot- 
Jeauna. Dar au venit serviciul militar, campania, bătălia 
dela Friedland, rana și îngrijirea ei... 

Apoi misiunea la Paris și Londra, unde şi-a putut da 
seama de agitația răscolitoare stârnită de revoluţia fran- 
cezij. Intrase apoi în serviciul lui Voronţov. Ii trimitea 

Catencăi scrisori ori de câte ori i se oferea prilejul, dar 
nu primea niciun răspuns. Nu aflase că murise bunicul 
Catencăi și că mătuşa sa, Anastasia Dmitrievna. o luase 
la ea de milă. 

Cu ochiul său ager, "Semion Romanovici Voronţov îşi 
dăduse seama de inteligența şi de râvna lui Mojaischi 
şi îl însărcinase cu misiuni delicate, care presupuneau o 
deosebită încredere. Mojaischi cunoscu viaţa." Nu i-a lipsit 
nici prilejul de a cunoaşte cercul oamenilor suspuși, ve- 
nali și lacomi, al escrocilor, aventurierilor şi diiieliştilor. 
Deprinse arta de a dibui lesne spionii, care se ascundeau 
sub masca unor tineri uşuratici sau a cartoforilor. 

Citise mult, învățase pe apucate, umblase prin străi- 
nătate ani în şir şi, încetul cu încetul, începuse să uite 
de satul Vasenchi, mestecenii din jurul iazului, de ochii şi 
zâmbetul Catencăi Nazimova. Nu înțelese că îşi pierduse 
fericirea pentru totdeauna, decât după ce află în 1810 că 
iubita sa Catenca se măritase cu colonelul Laroche, ofi- 
țer îrancez, trimis la Petersburg pe lângă Sava lib 
ambasadorul Franţei. 

Cuprins de furie, socoti pasul tinerei fete ca o trä- 
dare, ca o jignire şi era gata să-l provoace la duei pe 
soţul ei, dar își dădu repede seama de situația ridicolă ce 
şi-ar fi creiat. lar când o întâlni la Paris, din întâm- 
plare, pe doamna Laroche, o salută cu aerul unui om care 
se silea parcă să-și amintească cine ar putea fi doamna. 
E drept că-l mustrase imediat conștiința, dar mândria lui 
rănită învinse, şi de atunci se străduia din răsputeri să 
uite prima dragoste. Și acum, reîntâlnind-o, îl stăpânea 
părerea de rău că nu se silise îndeajuns să-și ascundă 
față de contesa Grabowska sentimentele deslănțuite, în 
clipa în care o zărise pe neașteptate pe Catherine Laro- 
che... Vai cât ura acest nume! 

Dar deodată, ce josnic îi apăru acest sentiment. O 
durere îi străpunse sufletul şi se simți ruşinat în sinea 
lui, copleşit de păreri de rău; își dădea seama într'o 
clipită că nimic nu lar fi putut îndurera mai chinuitor 
decât prezența femeii pe care nu o putuse uita; ea era 
acolo lângă el, la câţiva paşi, dar era a altuia, a altuia 
pentru totdeauna, 

Da, într'adevăr, în camera de alături, perete în perete 
cu a lui, veghea la patul lui Auguste Laroche, Catia Na- 
zimova. 

Pe o pernă ridicatä, se vedea capul galben ca de 
ceară a unui om bătrân, sau care îmbătrânise de tim- 
puriu. Un pansament îi acoperea ochiul drept, iar mâi- 
nile palide scoase deasupra plaboniei,: stăteau încrucişate 
ca ale unui mort. 

— Auguste, — șopti Catia, — m'auzi? Mi s'a întâm- 
plat o nenorocire. L-am întâlnit. 

Bolnavul tăcea. 

— L-am întâlnit. M'auzi Auguste ? 

Buzele bolnavului prinseră a se mişca şi ea auzi în- 
tretăiat, dar desluşit : 

— Aud... Dar eu mor. Fii fericită 

Luna Mai își destășurase podoabele în munții Boe- 
miei în toată splendoarea ei. Potecile şi drumurile de 
munte, deobicei pustii, vuiau de forfota neobişnuită a tru- 
pelor şi a furgoanelor militare. In tunicile lor albe in- 
fanteriștii austriaci păreau o avalanșă de nămeţi, care 
luneca domol. 

O sută de mii de ostași austriaci de elită erau înşiraţi 
de-a-lungul graniţei. Ofițerii de stat major făceau tot 
felul de presupuneri, asupra datei când va izoucni focul 
pe vârful munților şi cât timp avea să mai domnească 
inactivitatea pe culmile Boemiei. 

După bătălia dela Lutzen, armatele aliate se retră- 
seseră peste Elba. 

Ţăranii saxoni urmăreau de pe acoperişurile caselor 
coloanele de soldaţi francezi care înaintau spre Dresda. 

Trecuse infanteria și artileria, apoi la marginea verde 
a poienii se iviră cuirasierii, urmaţi de numeroşi călăreţi 
in tunici albastre, brodate cu fir strălucitor. In frunte, la 
vreo zece pași înaintea suitei, călărea un om purtând 
tunica verde a regimentului de vânători şi un tricorn tras 
pe frunte., 

Țăranii îl recunoscură : era Napoleon. | 

Aşadar, omul despre care se spunea că îngheţase în 
zăpezile Rusiei, că fusese luat prizonier de cazaci, că se 
înnecase în Berezina, trăia, şi după bătălia dela Lutzen, 
la 12 Mai 1813 intra în Dresda — cavitala Saxoniei... 

Palatul Briilov din Dresda unde, numai cu trei săptă- 
mâni în urmă, îşi petrecuse noaptea împăratul Alexandru, 
primea acum un alt oaspete. Locuitorii din Dresda se 
adunau iar în parc, sau pe malul râului și priveau spre 
ferestrele palatului, de parcă lar fi putut vedea pe Napo- 
leon prin storurile groase care acopereau geamurile, 

In acele minunate zile de primăvară, doi Francezi care 
se țineau departe de evenimentele furtunoase ale epocii, 
nu și-ar fi putut închipui pentru nimic în lume că aveau 
să întreprindă o călătorie atât de neașteptată şi la v aşa 
de mare distanță, în spre capitala Saxoniei. 

Acei doi cetățeni erau: negustorul Louis  Vessade 
din oraşul Roubaix şi negustorul Henry Merier dn Lyon. 

Aceşti doi onorabili burghezi francezi, fără să se cu- 
noască între ei, fără să se fi înţeles mai înainte, avuse- 
seră aceiaş îndrăzneală de a scrie împăratului Napoleon 
despre greutățile prin care treceau întreprinderile indus- 
triale, din pricina războiului şi a blocadei continentale 
împotriva insulelor britanice. 

Scrisorile prezentate lui Napoleon fură trimise minis- 
trului poliţiei Savary, duce de Rovigo, și apoi înapoiate 
împăratului cu un dosar întocmit de poliţia secretă. In 
dosar se arăta cine sunt cei doi negustori, Veszade și 
Merier, se descria în amănunt viața lor, din leagăn şi 
până în ziua când îndrăzniseră să-l turbure pe împărat 
cu scrisorile lor. 

Chiar în aceeaș zi, agenți de ai poliţiei se prezentară 
la domiciliul domnului Vessade din Roubaix și al dom- 
nului Merier din Lyon şi-i invitară să se urce în caretele 
poliției şi să-și ia cu dânșii hainele necesare cu care „să 
nu le fie ruşine să se prezinte la curte“. Așa îi preveni- 
seră poliţiştii. In cursul aceleiaş zile, caretele poliţiei so- 
siră la Paris şi cei doi negustori, care până atunci nici 
nu se văzuseră, se treziră laolaltă în cabinetul ministru- 
lui poliției. Savary îi întâmpină şi, fără multă vorbă, le 
înmână hârtiile de drum și le spuse că a doua zi urmau 
să plece în Saxonia, la Dresda ; iar în ce priveşte restul, 

ofițerul de poliţie care. îi însoţeşte are toate instrucțiunile 
necesare. l 

Călătoreau fără să facă vreun popas. Pe dinâintea 
ochilor, prin norii de praf răscolit de pe șosea, li se perin- 
dară când defileuri, când munți, apoi apele verzui ale 
Elbei, și drumul continuă să șerpuiască de-a-iungul ma- 
lului străjuit de castani înfloriţi. 

Intr'o dimineață minunată, trecură podul plutitor de 
peste Elba (cel de piatră fusese zvârlit în aer); careta 
prăfuită, trasă de patru cai zdraveni, străbătu în goană 
Neustadtul — o suburbie a Dresdei — şi se opri în fața 
hotelului „Max şi Charlotta“. 

Peste două ore, domnii Merier şi Vessade așteptau 
pe scaune fragile, aurite, în sala de malachit a palatului 
regilor Saxoniei. Tăceau amândoi, evitând parcă să se 
uite unul la altul. Vessade era mărunt, îndesat, cu frun- 
tea teşită şi ochii speriaţi ; Merier avea o fețișoară uscată 
ca de pergament, ochi spălăciţi ce lăcrimau mereu, o ex- 
presie posomorită şi ștearsă. Implinise de curând opt- 
zeci de ani. Işi păstrase agerimea minții şi continua să 
conducă cunoscuta sa fabrică de mătăsuri din Lyon. 

In sală stăruia o linişte mormântală. In afară de 
Merier şi de Vessade, se mai aflau aco!o două persoane — 
aghiotantul, lângă uşa închisă, şi un general în vârstă, 
chipeș, care stătea în nişa ferestrei. Cu mâinile pe mâne- 
rul săbiei privea zâmbind peste capetele domnilor Merier 
şi Vessade, spre peretele pe care atârna portretul unei 
doamne foarte urâte cu fața prelungă şi cu o mantie de 
hermină. 

Aghiotantul părea ca o statuie lângă uşa înaltă cât 
patru oameni. Această uşă masivă cu încrustaţii de aur 
era, după cum observă Vessade, ușor întredeschisă, pen- 
tru ca să se poată trage cu urechea. Şi deodată toți cei 
din sala de așteptare auziră o voce pătrunzătoare; striga 
cineva cuprins pare-se de o criză de furie turbată: 

— Cu cât v'a plătit Anglia ca să deveniți dușmanul 
meu ?! 

Generalul care stătea în nișa ferestrei (era mareșalul 
Berthier) făcu o mişcare şi pe faţă i se ivi o umbră de 
neliniște. Apoi, totul se potoli dincolo de ușă și se lăsă 
lar lăcerea de mai înainte. Tăcerea dură multă vreme... 

Deodată răsunară din nou, acoperindu-se una pe alta, două 
voci puternice şi apoi un strigăt furios: A 

— Nu e pentru mine decât mama fiului meul Eu am 
făcut-o împărăteasă — şi am făcut o mare greșeală, lua- 
var dracw pe toți! 

Domnul Vessade se uită la domnul Merier: fața 
acestuia nu exprima nici cea mai mică urmă de neliniște. 
Domnul Vessade îşi mută apoi privirea asupra genera- 
lului: acesta se întorsese cu spatele pentru a-și ascunde 
tulburarea. ` 

„In orice caz, se gândea Vessade, eu n'am auzit nimic. 
Ducă-se naibii toate secretele astea de stat!:N'am auzit 
nimic fiindcă la urma urmei, sunt cam surd și o știu toți 
la Roubaix. Frumos se mai poartă ei la palat, aproape ca 
şi noi oamenii de rând când nu ne reuşeşte o afacere”. 

Părea că totul se liniştise după ușă, dar domnul Ves- 
sade nici nu-și venise de-a-binelea în fire că deodată se. 
auzi spărgându-se cu sgomot un obiect de sticlă, urmat 
de strigătul : 

— Atunci — război !... 

. Peste câteva clipe se deschise brusc uşa și ieși un om 
palid cu pärul pudrat. Cu capul lui mic, cu falca de jos 
ieșită înainte, aducea cu un şarpe. Pe tunica-i bogat 
brodată cu iir, străluceau briliantele unui ordin pe care-l 
purta în jurul gâtului. Generalul care stătea lângă ferea- 
stră îi ieși înainte și-l luă de braț. Şi domnul Vessade 
(care nu era chiar atât de surd, când nu era cazul) auzi 
cum omul acesta îi spunea generalului: „Vă” jur că şi-a 
pierdut minţile“. 

Domnul Vessade se întoarse din nou spre Merier; cu 
buzele tremurânde bătrânul urmărea pe omul pe care ge- 
neralul îl luase de braţ. 

— Prinţul Metternich... — mai mult înţelese, decât 
auzi Vessade din mișcarea .buzelor generalului. 

In aceeașş clipă răsună strident sunetul unui clopoțel. 
Aghiotanţul se repezi pe ușă, și apăru imediat anunțând: 

— Domnii Vessade și Merier — la împărat! 

Niciunul din ei nu-l văzuseră vreodată pe Napoleon. 
Il ştiau doar din poze, îi cunoşteau profilul sever şi grav 
de pe monedele de auf. Aveau acum în faţa lor un om 
în vârstă, destul de gras, cu privirea ştearsă, cu umerii 
obosiţi şi aduși. 

Napoleon stătea într'un fotoliu înalt, îşi ţinea mâinile 
pe masă şi se uita tăcut pe sub “sprâncene, la .oamenii 
care intraseră. 

— Luaţi loc, domnilor, — spuse el într'un târziu şt 
adăugă: — la vârsta dumneavoastră domnule  Merier 
trebuie să fie obositor să stai în picioare. 

Pe fața lui Napoleon nu se zărea nicio umbră de tur- 
burare, de parcă nu era el acel care strigase furios și 
bătuse din picior cu câteva minute mai înainte. Cioburile 
vasului spart fuseseră strânse şi în locul lui, pe birou, 
se afla un ochian. De pe masă atârna o hartă, ruptă pe 
locul unde figura Austria. 

— Domnule Merier, cu toată vârsta dumneavoastră 
venerabilă, tot mai conduceţi întreprinderea ? 

Merier dădu încet din cap. 

— „Mi sa spus că familia dumneavoastră datorește: 
averea ei lui Colbert ? E adevărat ? 

— Ministrul regal era fiul unui negustor din Reims... 
şi'n familia noastră se povesteşte și acum, că marele Col- 
bert l-a cinstit cu prietenia sa pe străbunul meu. Avem și 
amintiri dela el — o călimară şi o tabacheră, dar majes- 
tate, după câte ştiu, ministrul regal acorda atenţie și altor 
negustori francezi, şi negoțul francez înflorea pe vremea 
aceea. Colbert luase toate măsurile pentru a-l pune la 
adăpost de concurența străinătăţii. 

— A fost un om mare, — observă îngăduitor Napo- 
leon, — şi străbunul dumneavoastră a fost desigur demn 
de prietenia lui Colbert. 

Vessade urmărea uimit această discuţie, privind acti- 
vitatea unui ministru-de pe vremea lui Ludovic al XIV-lea. 
„Vorbeşte cu un negustor, cum ar vorbi cu un mare dem- 
nitar, iar cu cinci minute înainte, tipa la un mare dem- 
nitar ca la un negustor de mărunţișuri““, se gândea el. 
Observă culoarea stinsă, de un verde smead, a feței împă- 
ratului şi-şi zise: „O culoare de piele nesănătoasă...“ 

— Domnilor Merier şi Vessade, — începu Napoleon pe 
un ton neașteptat de ridicat, — scrisorile dumneavoastră 
seamănă una cu alta de parcă v'aţi sfătuit, atunci când 
waţi hotărît să-mi scrieţi. l 

Vessade făcu un gest negativ. 

— Spre adânca mea părere de rău,.nu am avut cin- 
stea să-l cunosc pe domnul Merier, după cum nici dumnea- 
lui nu m'a cunoscut pe mine, majestate... 

— Știu şi deaceea v'am invitat pe amândoi. Dar cred 
că nu aveţi motive să fiți nemulţumiţi, domnilor. 

Merier şi Vessade se priviră fără să rostească o vorbă. 

— Dumneata, Vessade, ai furnizat stofă armatei şi ai 
câştigat trei milioane de franci aur, ai făcut avere în ulti- 
mii şase ani. lar dumneata, Merier, ești din 1810 furni- 
zorul curții mele şi nairde ce te plânge. In acest răstimp ţi-a 
crescut averea cu un milion şi jumătate de franci. 

— Da, e adevărat, majestate, — încuviință cu jumă- 
tate de gură Merier. 

— Despre aceasta, domnilor, n'aţi pomenit niciun cu- 
vânt, în Scrisorile în care vă plângeați... 

Puse mâna pe ochean şi bătu cu el în masă. 

— Am făcut tot ce mi-a stat în putinţă pentru ca in- 
dustria Franţei să înflorească. Mi-am dat tot interesul, ca 
şi Colbert, să se deschidă mereu fabrici noi. Colegii dum- 
neavoastră, negustorii din Saxonia, Westfalia, Italia, Ba- 
varia, îmi pot aduce învinuirea că, îmbogățindu-vă pe 
voi, i-am ruinat pe ei. Am ordonat Belgiei și Ţărilor de 
Jos să cumpere stofă dela Lille şi Roubaix, catifea şi 
mătase dela Lyon. Dar dumneavoastră, domnilor negus- 
tori, ce-ați făcut ? 

Vessade îşi întinse mâinile într'un gest de implorare. 

— V'aţi folosit de orice prilej ca să urcați prețurile; 
m'aţi silit să întârzii cu două luni campania din Rusia. 
Am luptat, am cucerit cu armele ii și glorie, iar 
voi m'aţi prădat! 

Se sculă, puse mâinile pe masă şi strigă deodată: 

— Dece se închid filaturile la Roubaix ? 

Vessade simţi că i se urcă un nod în gât și îngăimă 
ceva, nedeslușit. Merier își ridică pleoapele deobicei lă- 
sate și vorbi cu glas înnăbușşit: 

— N'avem bumbac. Depozitele sunt goale, majestate. 
În fabrica mea lucrează numai o mie două sute de tor- 
cători şi torcătoare, iar acum doi ani lucrau de şase ori 
mai mulți. 

Auzind acestea, prinse şi domnul Vessade curaj: 


t4 


— Bumbac este în Egipt, peste mare... dar pe mare 
sunt Englezii. Ca să vopsim materialele, avem nevoie de 
indigo. Și indigoul e tot peste mare. 

— Deaceea lupt eu cu Anglia, ca mările să devină li- 
bere şi voi să căpătați bumbac ieftin! Dece n'ați îndrăz- 
nit altădată să cârtiți împotriva blocadei continentale şi-o 
faceți acum ? Nu sunteți buni Francezi, domnilor negus- 
tori ! 

— Majestate... — șopti Vessade. 

— Da, nu sunteţi buni Francezi, — repetă Napoleon 
gânditor, trăgându-şi puţin fotoliul. — M'am străduit 
întotdeauna să asigur Franței un comerț înfloritor, iar 
mărfurilor franceze le-am deschis debușşeie ca să ajungă 
până departe, peste granițele ţării. Şi cre e rezultatul ? 
Doar câteva case comerciale franceze lucrează în Rusia 
— şi atât. Savary a fost la Petersburg și la Moscova pe 
vremea când eram aliat cu împăratul Alexandru. A con- 
statat că comerțul francez e într'o decadență totală. Ce e 
cu țesăturile dumneavoastră, domnule Merier? Ce e cu 
catijeaua de Lyon? Unde sunt pânzeturile, porcelanul, 
argintăria, dantela, bijuteriile, gobelin-urile franceze ? 
Toate acestea le-aţi fi putut vinde în Rusia, domnilor ne- 
gustori, dar sunteți leneşi, greoi și fricoşi. V'aţi culcat 
pe sacii voştri cu aur, în timp ce eu cuceream Europa... 
li urăsc pe Englezi, — urmă el plimbându-se prin cameră 
şi târșindu-şi tălpile cismelor pe covor, — dar admir in- 
ventivitatea şi spiritul lor comercial. Ei şi nu voi, au 
deschis magazine la Petersburg; ei s'au dovedit nişte 
negustori serioși şi nu aventurieri, ca acei care au ple- 
cat din Franţa cu mărfuri în valoare de câteva sute de 
franci. Englezii au dus de toate în Rusia, dela cerneală și 
hârtie până la briliante! Când am iscălit tratatul de pace 
cu Rusia la Tilsit, m'am gândit tot la voi, la negustorii 
francezi !... Savary mă ținea în curent cu plângerile Ru- 
șilor : nobilii moșieri se ruinau fiindcă nimeni nu le cum- 
-păra cânepa, lemnul şi pânza groasă de casă; le luasem 
orice posibilitate de a le vinde Englezilor. Și-i înțeleg. 
Oare voi, dornnilor negustori, oare Franţa victorioasă şi 
bogată mar fi putut cumpăra dela Ruși tot ce cumpărau 
înainte Englezii? Nu, voi v'aţi culcat pe sacii voştri cu aur. 
Nu sunteți buni Francezi, domnilor. Am sugrumat prin 
impozite comerțul nemţesc şi italienesc, ca să vă îmbo- 

găţesc pe voi — veţi înţelege oare asta vreodată ? Te în- 
treb pe dumneata Merier care ai trăit pe timpul Ludovi- 
cilor — te întreb: când a mai fost Franţa încununată de 
atâta strălucitoare glorie? Când, răspunde-mi? 

Merier se ridică și îngână aproape în şoaptă: 

— Nu îndrăznesc să vă contrazic, majestate, dar noi 
suntem oameni paşnici, nu soldați. Suntem industriaşi. 
Nu se poate face comerț, atunci când banii nu circulă 
liber. Mărfurile sunt blocate, în Europa nu se mai vede 
monedă metalică, iar în Bavaria, în Rusia şi în teritoriile 
italiene nu circulă decât asignate 1)... Comerţul nu mai 
are nicio posibilitate... Vremuri grele. 

— Vremuri grele, — reluă ca un ecou Vessade. 

Napoleon nu asculta. Se gândea la altceva şi deodată 
începu să vorbească repede şi cu aprindere: 

— Lumea o să asiste la victorii măreţe. Peste o lună 
voi fi pe Vistula, peste un an pe Tamisa. Campania din 
Rusia nu înseamnă nimic, domnilor, vă veţi convinge 
repede de aceasta... 

Se vedea că nu rostea aceste cuvinte pentru prima 
oară, ci le repeta ca pe o lecţie învățată pe de rost. Merier 
se uita cu ochii lui de bătrân la împărat, la fața ca de 
nebun a acestuia, la ochii lui holbaţi, cu privirea fixă, de 
parcă se uita în gol. 

— Domnilor, i-am ordonat lui Davout să împuște pe 
negustorii din Hamburg, pentrucă m'au împiedicat să 
blochez Anglia. Am ordonat să se bage în închisoare cinci 
sute dintre cetățenii cei mai bogați ai Hamburgului și să 
li se confiște averile, pentrucă ei mau împiedicat să dis- 
trug Anglia. Domnule Vessade, vă întoarceţi la Roubaix ! 
Domnule Merier, vă întoarceți la Lyon! Spuneţi-le negus- 
torilor francezi că au să aibă şi ei soarta negustorilor din 
Hamburg, cu toate că sunt Francezi! Să vă intre bine 
în cap! 

Merier şi Vessade stăteau cu frunţile plecate. 

Nici nu încercau să scoată o vorbă; dealtiel Napo- 
leon nici nu i-ar fi auzit. Ţipa, cuprins de un acces de 
furie, fără să-i vadă, de parcă s'ar fi adresat unor oameni 
care erau departe de Dresda: 


1) Asignate — hârtie-monedă fără acoperire în aur, (N. trad.) 

— Noi ain luptat, am făcut să crească gloria Franţei, 
iar voi ați prădat-o! Acum vreţi să compromiteți această 
glorie neasemuită şi dominația noastră asupra întregii 
lumi! Nu, nu și încă odată nu! Să vă intre bine în cap!... 

Se întoarse deodată cu spatele spre Merier şi Vessade, 
se apropie de ușă și o deschise cu o lovitură de cismă, 
Dar înainte de a se îndepărta, se opri în prag şi repetă 
cu un glas liniştit şi sec: 

— Să vă intre bine în cap. 

Aghiotantul îi conduse pe Merier și Vessade până la 
caretă. in caretă Vessade își reveni în fire întrun târziu 
şi-l întrebă pe Merier, simțind 'că se înnăbușe de furie : 

— Ei, ce zici de toate astea ? 

___ Merier privea tăcut prin gemuleţul caretei. Se apro- 
piau de podul plutitor. Pe străzile Dresdei răsuna un 
cântec soldățesc francez. Era curios că-l cântau glasuri 
nesigure, de băieţandri. Trecea o companie de infan- 
terie cu arme grele pe umeri. Treceau băiețandri cu uni- 
forme de soldaţi. 

— Ei, ce zici de asta? repetă Vessade. 

Merier își întoarse spre el fața-i galbenă ca de ceară 
şi lipsită de viață. Capul îi tremura (careta trecea pe un 
drum desfundat, cu hopuri) şi cu glas întretăiat începu : 

— Mi-aduc aminte... era,în anul 1767, anu} în care 
şuvoaiele apelor în revărsare luaseră podul “de peste 
Rhône... Umbrele nopții nu se risipiseră încă, dar începea 
să se lumineze de ziuă ...Stăteam pe mal. Deodată apăru 
pe deal o caretă. Patru cai focoși goneau cu toată iuțeala. 
Oamenii alergau în urma caretei, strigau, dar nici vizi- 
tiul nici lacheii nu dădeau nicio atenţie strigătelor. Pe 
geamul caretei scosese capul un om cu perucă albă, tm- 
brăcat într'o haină albastră. Țipa „Inainte! Inainte | Mai 
repede !“ Și careta gonea... Omul se grăbea să ajungă la 
Paris. Nu ştia că podul peste Rhône se prăbuşise. [i pă- 
reau caraghioşi cei câțiva oameni care îi tot strigau ceva 
şi-i tot făceau semne cu mâinile... Am aflat mai târziu că, 
într'adevăr, avea dece să se grăbească: la Paris îl aștepta 
fericirea, bogăţia, și bunăvoința regelui... Gonea, gonea 
mereu: „Inainte! Mai repede! Inainte!“ Și peste o 
clipă cei patru cai, careta şi vizitiul se prăbuşiră de pe 
malul abrupt în Rhône... 

Merier tăcu și aplecându- se cât mai aproape de ure- 
chea lui Vessade îi şopti: 

— Cel... din palat, avea aceeaşi expresie ca şi omul 
din caretă... 

„In orice caz maş vrea să fiu în locul lui“ — se gândi 
Vessade. 


5 


Ceeace se numea „statul major al majestăţii sale“ 
împăratul Alexandru, se instalase în palatul Peterswald, 
în apropiere de Breslau. 

Era greu să înţelegi cum în acea mică așezare din 
apropierea palatului puteau fi încartiruiţi atât de mulți 
ofiteri de stat major, suita şi curtenii care îl însoțeau în 
campanie pe Alexandru. 

In această mulţime de oameni care se frământa de 
colo până colo, ca un furnicar turburat, se puteau vedea 
husari ruşi, cazaci din garda imperială în tunici roşii şi 
căciuli înalte, curieri ai curții în livrele cu vulturi negri. 
lar dincolo de zidurile înalte — în curtea palatului și în 
galeria de deasupra grădinii — așteptau să fie primiţi în 
audiență generali şi diplomaţi, Ruși şi Prusieni. Ferin- 
du-se parcă de toţi aceştia, trecu grăbit un om de vreo 
treizeci de ani, mic de statură, aproape un pitic, îmbră- 
cat ca de bal — întrun frac măsliniu, cu pantaloni 
cenușii, și în cisme cu revere galbene și ciucuri. Un zâm- 
bet răutăcios împietrise în jurul gurii sale mici, iar de 
sub genele-i lungi te sfredeleau parcă, pupilele negre. 
Oriunde apărea, mulţimea ofițerilor de stat major și a 
curtenilor se dădea la o parte şi-i făcea loc. Era Nesselrode 
secretarul de stat al împăratului Alexandru, contele Carl 
Vasilievici Nesselrode cum îi spuneau Ruşii. 

Nesselrode îl însoțea călare pe împărat oriunde şi-i 
conducea cancelaria personală. Un astfel de om şi servi- 
ciul pe care-l presta îi erau strict necesare ţarului, deși 
amestecul lui micşora importanța cancelarului în funcţie 
Rumianţev — „bătrân şi bolnăvicios“ cum se exprima 
despre el, oftând, Alexandru. i 

Curtenii mai hâtri nu puteau uita că secretarul de, 
stat al țarului rus se näscuse la Lisabona, pe corabia 

unui Englez, că terminase liceul la Berlin şi că se trans- 
formase din Carl Wilhelmovici în Carl Vasilievici. Dar 
era suficient ca Nesselrode să-și întoarcă capul în direc- 
ţia de unde veneau râsetele, ca de îndâtă cei care glumeau 
să tacă, ferindu-se de căutătura rece a ochilor lui mici ca 
mărgelele. 

Şi de data aceasta, fără să se uite la careva, dar cu- 
prinzându-i pe toți cu privirea-i ageră, trecu într'o sală 
laterală semiîntunecată, ce slujise odată de cazarmă pen- 
tru garda palatului. 

In sală era frig și umezeală. Cu toate că afară era o 
zi caldă de Mai, Nesselrode dăduse ordin să se facă foc 
în sobă. Lemnele ardeau trosnind cu sgomot, aşa că omul 
care-l aştepta stând în fața focului, nu-i auzi din timp 
paşii mărunți şi ușori, dar când Nesselrode ajunse în’ 
dreptul lui, tresări brusc, se ridică și se înclină ceremo- 
nios. In lumina flăcării apăru o faţă roșie, congestio- 
nată, purtând urmele unor tăieturi de sabie. 

— V'am făcut să așteptați, — spuse Nesselrode cu ne- 
păsare, — dar nam avut încotro... 

Oaspetele care-l aștepta era o cunoștință întâmplă- 
toare dela Paris și trebuia să-i arate, că el, Carl Vasilie- 
vici, ajunsese o personalitate de prim rang şi ca atare 
nu-şi mai aminteşte de o cunoștință oarecare, de pe vre- 
mea când era în serviciu la prințul Curachin la Paris. 

Nesselrode se aşeză în fotoliul pe care i-l oferise 
serviabil oaspetele şi gândindu-se parcă la altceva în- 
trebă : 

— Ce mai e nou pe la Viena? 

— Am părăsit Viena acum patru zile, — răspunse cu 
glas răgușşit interlocutorul său. — Oraşul era în fierbere, 
mulțimea  înconjurase palatul ambasadorului francez, 
aruncând cu pietre în geamuri. Ambasadorul, în a cărui 
caretă mulțimea aruncase nu demult cu noroi, evită să 
apară. Oamenii cântau cântece insultătoare la adresa 
Francezilor. Poliţia căuta să-i împrăștie, dar s'a dovedit 
neputincioasă. 

— Dar domnul cancelar ce face? — întrebă Nessel: 
rode, zâmbind cu răceală. — Dece stau o sută de mii de 
Austriaci în munții Boemiei fără să facă nicio mişcare? 
Crede oare prințul Metternich că va putea înlocui marșul 
trupelor austriace asupra flancului armatei lui Napoleon, 

cu demersurile lui diplomatice la Londra şi Paris? Această 
întârziere. creează prietenilor săi situaţii foarte grele. 

— Lutzen... Bautzen... — observă interlocutorul său. 
— La curtea împăratului Frantz doar atât se aude: „Na- 
poleon a forțat inamicul să se retragă dincolo de Elba cu 
niște copilandri parizieni...“ 

— Ce face misiunea austriacă la Londra? — continuă 
Nesselrode, fără să-l asculte. — Dragul meu baron von 
Geismar ştiu că nu-mi puteţi da niciun răspuns la între- 
barea asta... Se spune că preocuparea emisarilor prin- 
tului Metternich este să-i convingă pe Englezi să încheie 
pacea cu Napoleon. Ei caută să le demonstreze că pră- 
buşirea lui Napoleon ar întări Rusia şi că Rusia e mai 
primejdioasă decât Napoleon... 

— Ciudat! N'am auzit niciodată aşa ceva! 

Nesselrode îşi închise ochii pe jumătate şi privi isco 
ditor pe interlocutorul său: 

— Mi-aţi vorbit cu multă vervă despre exerciţiile de 
muzică ale împăratului Frantz. Am prețuit calitatea dum- 
neavoastră de om de spirit, dar m'ar îi interesat cu mult 
mai mult să aflu altceva... De pildă intenţiile secrete ale 
prințului Metternich ! Despre ele nu se știe nimic la curte? 
Care sunt cel puţin bănuieli!e şi presupunerile ?... Dum- 
neavoastră m'aţi auzit nimic de pățania curierului englez, 
care ducea un mesaj lordului Catkert la Petersburg ? 

— Vă referiți la atacarea curierului? Da, e drept, 
s'a vorbit despre așa ceva numai într'o singură seară, nu 
mai mult, şi toți îi învinuiau pe Francezi... Situaţia mea 
la Viena nu-mi îngăduia să mă interesez de această 
întâmplare. Cine sunt eu? Un călător care s'a oprit în- 
tâmplător la Viena. Cu totul alta ar fi situația dacă aş 
face parte din personalul ambasadei ruse... 

— Aţi cerut în scrisoare audiență majestăţii sale... 

— V'aș fi foarte recunoscător dacă dumneavoastră, 
domnule conte, aţi binevoi să raportați împăratului că 
m'aş considera foarte fericit să servesc, sub conducerea 
dumneavoastră, la ambasada rusă de pe lângă curtea 
vieneză. 

— Cred, — spuse Nesselrode lungind cuvintele, — 
cred că ar fi greu să găsesc un post care să corespundă 
calităților dumneavoastră. Vârsta şi situația pe care o 

aveţi în societate nu-mi permit să vă ofer un post lipsit 
de importanță 

Era un refuz politicos. 

Geismar se înclină, atât de adânc, incât ceafa lui de 
bivol se înroşi toată. Şi când îşi îndreptă din nou spa- 
tele, se trezi singur în sala semiîntunecată. 

Impietri câteva clipe lângă cămin. Masca demnității 
şi a curtoaziei, îi căzuse : faţa-i apăru schimonosită de o 
ură neputincioasă. Se înjosise în fața acestui pitic, în faţa 
omului care nu de mult, la Paris, căutând să-şi facă le- 
gături în societatea înaltă, luase loc nu odată alături de 
el, la masa de joc. Nu era vorba că-l jignise şi-l umilise; 
la urma urmei S'ar târî şi la picioarele acestui pitic, dacă 
i-ar folosi la ceva. Dar îi arătase că trebuia să-și ia orice 
speranţă dela postul din Viena... Şi asta era mai dure- 
ros decât orice: să înceapă ceva serios, la patruzeci de 
ani, ei m'avea încotro... poate că... 

Işi şterse cu batista fața înăduşită şi rejuă îndată 
vechea expresie de amabilitate condescendentă și ieși din 
sală păşind agale. 

..Carl Vasilievici Nesselrode se arătase aspru cu Geis- 
mar nu numai pentru a marca distanţa dintre un funcţionar 
al prințului Curachin și secretarul de stat al lui Alexandru 
I. Baronul Geismar avea o reputație proastă; un oarecare 
signor Malligna, un personagiu mult folosit la Viena, un 
agent atotștiutor dăduse despre el referințe îndoelnice. 
In ultimu-i raport, anunța că avea să comunice în scuri 
timp ceva foarte important în legătură cu baronul von 
Geismar. 

Intre altele, Carl Vasilievici nu putea uita că acest 
baron Geismar se socotea pe picior de egalitate cu diplo- 
maţii acreditați la Paris. Pe acea vreme trecea drept 
foarte bogat — reușise să-și refacă averea datorită noro- 
cului ce-l avea la jocul de cărţi. Şi la masa de joc îl pri- 
vea de sus pe Carl Vasilievici, ceeace Nesselrode nu-i 
putea ierta. 

Carl Vasilievici avea pe atunci misiunea secretă de a 
face legătura între o oarecare „Anna Ivanovna“, „frumo- 
sul Leandru“, „verișorul Henry“ și Alexandru I. 

„Anna Ivanovna“ (care era în acelaşi timp „frumo- 
sul Leandru“ şi „verișorul Henry“) nu era altcineva de- 
cât ministrul de externe al lui Napoleon, marele şambelan 

al curții — -Charles Maurice de  Talleyrand-Perigord, 
prinţ de Bensvent. Ţarul încredințase tânărului necunos- 
cut, Carl Nesselrode, o misiune atât de importantă, numai 
în urma recomandației secretarului de stat Speranschi. 

Odată, la o masă, în palatul Tuilleries, Napoleon se 
exprimase despre Nesselrode : 

— Acest domn mic, va fi odată un om mare. 

Agerul Napoleon nu putea bănui că acest „domn mic" 
făcea legătura dintre marele şambelan al curţii sale şi 
Alexandru. Dacă Napoleon ar fi avut o cât de vagă bä- 
nuială în această privință l-ar fi spânzurat pe Talleyrand 
în piața Carrousel, după cum îl amenințase cândva. 

Intuiţia nu-l înșela pe Napoleon: simțea că Alexandru 
avea legături secrete la Paris şi căuta să dea de firul 
acestei legături prin intermediul . ambasadorului Prusiei, 
Schladen. 

Carl Vasilievici nu putea uita niciodată acea noapte 
de pomină, în care „frumosul Leandru'“ cu obișnuitu-i calm 
se ridicase dela partida de whist și acceptase să se urce 
în careta lui Nesselrode care-l aştepta lângă cimitirul 
Montmartre. Dar primejdia îl ocolise... Şi ca și altădată 
„Anna Ivanovna“ — „frumosul Leandru“ continua să pri- 
mească din mâna lui Nesselrode, cu o prefăcută nepăsare, 
bani pentru serviciile aduse, sau scrisori de credit emise 
pe nume fictive pentru diferiţi bancheri. Numele erau 
fictive, dar banii care se depuneau în mâinile bancherului 
era guinee veritabile. Talleyrand prefera valuta aur, ca 
mai sigură decât francii de hârtie. 

Când se produse dizgrația, urmată de surghiunul pri- 
mului său ocrotitor Speranschi, Carl Vasilievici se temu 
ca să nu fi sosit cumva şi sfârșitul carierii sale. Și, ca 
să-şi întărească situația, urzi o intrigă complicată ce 
avea să ducă la războiul dintre Rusia și Franţa. Indrăzni 
să treacă peste ambițiosul cancelar Rumianţev și, fără 
ştirea acestuia şi a lui Curachin, ambasadorul dela Pa- 
ris, făcu legătura dintre Talleyrand și Alexandru. Intă- 
rindu- -şi astfel poziția, îndepărtarea lui Speranschi nu mai 
avu nicio influență asupra carierii lui. Se dovedi un .om 
folositor şi se achită de toate misiunile în anii aceia grei 
când tunurile tăcuseră o scurtă vreme. Rusia trebuia nea- 
părat să cunoască planurile secrete ale cuceritorului: ce 
scop avea deplasarea de trupe spre Răsărit, încotro își 

aţintea privirea nesăţiosul Napoleon şi cât de departe se 
întindeau pretențiile sale ? 

Și Carl Vasilievici, deşi nu era decât un simplu agent 
de legătură își câştigă meritul de a fi adus împăratului 
servicii mari. 

Dar era totuși permanent neliniștit. Nu era sigur de 
situația sa nici atunci când ajunsese secretarul de stat 
al împăratului Alexandru, în timp ce Rumianţev continua 
să fie cancelar de stat. Mulţi curteni din anturajul ţaru- 
lui îl urau pe Nesselrode, parvenitul „conte al sfântului 
Imperiu Roman“, cum îl numeau în batjocură. In acea 
vreme el ducea la Paris tratative secrete cu prințul Met- 
ternich, în vederea războiului cu Napoleon. Rusia, care-şi 
căuta aliaţi, credea că Austria va porni împotriva lui 
Napoleon. 

Metternich discuta cu Nesselrode pe un ton de ami- 
cală bunăvoință, dar nu-i făcea nicio promisiune. Carl 
Vasilievici nutrea un deoşebit respect față de Metternich 
între altele pentru faptul că acesta era un autentic aristo- 
crat, și nu un dubios conte al "sfântului Imperiu Roman“. 
Il stăpânea permanent un sentiment de inferioritate și de 
supunere față de Metternich. N'au contribuit acestea 
oare ca mai târziu, Carl Vasilievici să fie poreclit: „mi- 
nistrul austriac al afacerilor externe ale Rusiei“? 5 

„Și acum se punea din nou în discuție aceeaș între- 
bare spinoasă. Ce atitudine va lua Austria, după ce Na- 
poleon a fost alungat din Rusia și Ruşii au înaintat în 
Europa? Englezii nu vor căuta oare să încheie pacea 
cu Napoleon, temându-se de puterea crescândă a Rusiei? 

Aceste gânduri nu-l părăseau pe împăratul Alexandru. 
Cine putea să dea un răspuns sigur acestor întrebări? 
Rămânea adesea dus pe gânduri, uitându-se fix la secre: 
tarul său de stat. Sub puterea acestei priviri, Carl Vasi- 
lievici simţea că-l trec sudori reci și amuţea. Se temea 
de tot ce i'se şoptea țarului pe socoteala lui, de ura și dis- 
prețul demnitarilor din nobilimea rusă, de pălăvrăgelile 
despre austrofilismul lui; se temea că toate acestea vor 
trage mai greu în cumpănă decât serviciile sale, închi- 
puite şi chiar cele reale și, că până la urmă, i se va arăta 
Uşa, aşa cum i-o arătase el, în acea zi, lui Geismar. 

Carl Vasilievici se frământa degeaba. Deși Alexandru 
nu-l preţuia mai mult decât pe Paul, frizerul său elvețian, 

totuşi nu se putea lipsi de el. Problema austriacă se 
punea din nou în faţa țarului dar” nici el și cu atât mai 
puţin Nesselrode mo putea rezolva. 

Numai un singur om cu mintea-i ageră, subtilă şi pro- 
fundă ar îi putut pune capăt îndoielilor ţarului, făcân- 
du-i pe Austriaci să treacă de partea coaliției — și acesta 
era Cutuzov! Tocmai în acest scop împinsese el arma- 
tele până aproape de granița austriacă. Dar în acele ore, 
trupul îmbălsămat al feldmareșalului era condus prin 
Mitava, Riga, Narva şi mai departe spre Petersburg. 

Cităm din însemnările contemporanilor : 

„Văzând sicriul, poporul a deshămat de îndată caii 
şi l-a ridicat pe umerii săi. O uriașă mulțime a însoţit 
cortegiul. À 

„el a săvârşit sub ochii noştri măreața eliberare a 
patriei, stăvilind şi respingând invazia străină ! Sub ochii 
noştri s'a ridicat pe treapta înaltă de prim conducător 
de oști din Europa şi a dispărut sub privirile înmărmu- 
rite ale urmașilor săi. Rămâne acestora datoria de a 
slăvi după cum se cuvine pe acest erou rus“. 


6 


Baronul Kurt von Geismar avea toate motivele sa 
se alarmeze de răspunsul necruţător primit dela Nessel- 
rode. 

Să se întoarcă la Viena ar fi fost un act necugetat 
şi primejdios. Baronul Hager, şeful poliției, urmărea 
demult cu ochi bănuitori pe livonezul care răsărea pre- 
tutindeni — când în palatul Razumovschi, când la am- 
basada franceză, când-la Ballplatz la Matternich. Geismar 
risipea bani în dreapta şi'n stânga, trăind pe picior mare; 
închiriase o casă. aproape de palatul Belvedere. După 
misteriosul atac asupra curierilor englezi, baronul Hager 
dădu ordin ca livonezul să fie adus la el. Dar i se raportă 
că baronul von Geismar trecuse granița Boemiei cu două 
zile înainte, iar după alte informațiuni află că se îndrep- 
tase spre cartierul general al armatei ruse. 

Geismar se simţea bine la Viena. Ii plăcea viața veselă 
de acolo. Dar nu se putea întoarce în capitală decât cu 
titlul oficial de funcționar al corpului diplomatic rus. Au- 

stria cra încă aliata Franţei lui Napoleon. Razumovschi 
rumiisese la Viena fără nici o calitate oficială, fiind so- 
colit un vechi locuitor al orașului, bucurându-se de atenţia 
împăratului Frantz. Puțin mai avea baronul din aurul 
ce-l păstrase în lădița tăinuită, ca să mai poată între- 
ține o duzină de servitori, careta, caii şi să ducă o viață 
în care să nu-și refuze nimic. Nesselrode îi arătase destul 
de clar ușa. Războiul continua în. Europa; până la pace 
mai era mult. Trebuia aşa dar să născocească ceva care 
să-i dea posibilitatea să trăiască la adăpost de primejdii, 
în tihnă, până se vor uita peripeţiile întortochiate ale 
vieții lui. | 

Insuccesul încercat la Nesselrode, nu-l descuraja. Işi 
punea multă speranță în contele Wittgenstein, comandan- 
tul suprem al armatei. Geismar îl cunoscuse îndeaproape 
pe contele Piotr Hristianovici la Petersburg. Uşa casei 
lui Wittgenstein era larg deschisă bandei vesele a fluștu- 
raticilor din Petersburg şi tuturor străinilor, tuturor celor 
cărora le plăcea să petreacă şi să-şi încerce norocul la 
faraon 1). Cu toată vârsta sa înaintată, Wittgenstein rã- 
măsese tot atât de uşuratic ca și în tinereţe. 

Livonezul era un om de lume, trăise mult timp la 
Paris, Roma, Viena, cunoștea tot felul de întâmplări haz- 
lii, ştia să bârfească cu fineţe, stăpânea arta de a între- 
ține o conversaţie la masă; pe scurt, îi lăsase o bună im- 
presie lui Wittgenstein şi se despărțiseră prieteni la Pe- 
tersburg. 

- Geismar se hotărî să se ducă la Wittgenstein; dacă 
mavusese succes la Nesselrode, se putea întâmpla să 
aibă mai mult noroc la contele Piotr Hristianovici. Con- 
tele era încă în plină glorie și chiar după moartea lui 
Cutuzov era supranumit „reazemul Europei”. Dacă Witt- 
genstein va pune o vorbă bună pe lângă împărat, Nessel- 
rode mo să aibă încotro şi totul va merge strună. 

Geismar nu-şi amâna niciodată planurile, așa că în 
aceeaş zi, amabilul aghiotant al lui Wittgenstein, ba- 
ronul Nolde, livonez şi el, se pomeni deodată faţă în 
faţă cu rumenul şi gravul său compatriot, baronul Kurt 
von Geismar. 


i) Faraon — joc de cărți. (N. trad.) 


Wittgenstein locuia într'o casă mare și luxoasă din 
afara orașului şi care“ aparținea administratorului pădu- 
rilor regale. De cum păşi pragul locuinței comandantului 
suprem, Geismar înțelese că obiceiurile casei din Peters- 
burg a contelui Wittgenst&in se respectau întocmai şi 
aici. Ușile tuturor camerelor dela parter erau larg des- 
chise. Ofiţeri de stat major forfoteau prin toate camerele, 
cu un aer de nepăsare şi lenevie. In sufragerie masa 
era pusă, iar ordonanţele şi servitorii nu pridideau să 
schimbe tacâmurile, şi să aducă mereu sticle cu băuturi. 

'O Nemţoaică drăguță, în mână cu un buchet mare 
de flori, aștepta cu răbdare să fie primită de comam 
dantul suprem. Doi tineri husari din garda imperială, in- 
traseră în vorbă cu ea. Pe .divanul de lângă peretele pe 
care erau atârnate coarne uriaşe de ren şi două capete 
de porc mistreţ, şedea un colonel de cazaci. Aștepta de- 
mult. şi se uita cu ochi răi la tot ce se întâmpla în 
jurul său. 

Toate acestea îl uimiră şi pe baronul Geismar, fiindcă 
ceeace vedea nu aducea nici pe departe cu cartierul ge- 
neral al comandantului suprem al armatei, ci mai de- 
-grabă cu un pavilion de vânătoare, în care se adunaseră 
oaspeţii înainte de a începe goana. 

Nolde îl rugă pe baron să aștepte puţin; dispăru şi nu 
se arătă mai bine de o jumătate de oră. Plictisindu-se şi 
simțind că-i e foame, Geismar o luă spre sufragerie şi 
așezându-se la masă mâncă o friptură de purcel, urmă- 
rind cu atenție discuția dintre doi ofițeri — unul, husar 
din regimentul Ahtârschi, celălalt, artilerist. 

Amândoi criticau, fără a se sfii, neorânduiala dela 
cartierul general. Ofițerul înalt, cu părul negru şi cu 
crucea „Sfântul Gheorghe” prinsă pe piept îi spunea hu- 
sarului: 

— Sunt aici pentru a treia oară și nu mă mai mir 
de nimic... Dar poți să-mi explici ce fac toţi aceşti oa- 
meni? M'am grăbit să vin din Varşovia. Am gonit cât am 
-putut mai repede. Mi s'a spus că ştirile ce le aduc sunt 
foarte importante, dar au trecut zece zile și încă nu l-am 
putut vedea pe comandantul suprem... 

— Nu eşti singurul. Uite-te la colonelul de colo: a 
venit în goană dela Dantzig, chiar dela Platov, şi aş- 
teaptă pe acest divan de două zile... Ce se mai aude la 

Varşovia? Ce se mai joacă la teatru? Comedianul Jul- 
covschi tot mai. are acelaş succes? 

Vorbeau franţuzeşte, dar ofițerul cu părul negru o 
dădu curând pe ruseşte: 

— ţi aduci aminte de Tarutino? [ţi aminteşti de Le.-. 
taşevca? Ce ordine era acolo! Fiecare îşi cunoştea ro- 
stul. Cum se ivea un curier în prag, era imediat condus 
la feldmareşal... 

— Ce să mai vorbim de ceeace a fost! — oftă hu- 
sarul. — Deaceea am învins. Ce a fost, no să mai fie. 

Geismar asculta discuţia, îşi turna mereu vin în pa- 
har, se ospăta din friptura de purcel şi căuta să-și în- 
tipărească în minte tot ce se vorbea în jurul său. 

— Figner, gloriosul nostru partizan, sosit aici, a aş- 
teptat nu mai mult de o oră şi, pierzându-și răbdarea, a 
intrat la comandantul suprem fără să mai fie anunţat. Și 
„ce crezi, contele l-a ținut două ore — nu-l mai lăsa să 
plece, într'atât îl interesa comunicarea lui. Ba s'a şi dis- 
pus aşa de bine încât Figner a obținut dela el tot ce-i 
trebuia — echipament, două tunuri mici, apoi îşi luă ră- 
mas bun și-și văzu de drum. Dacă nu făcea aşa, aş- 
tepta și azi la cartierul general. 

— E foarte trist că-i aşa, domnilor, — se amestecă 
în discuţie colonelul de cazaci care tăcuse până atunci, 
— doar suntem în război şi încă cu Napoleon... Dar 
ce-i de vină contele Piotr Hristianovici? Armata are doi 


generali cu grad mai mare decât el — Miloradovici al 
nostru şi prusianul Blücher, iar astăzi a sosit din Thorn 
un al treilea — Barclay! Contele nu le poate da ordine 


acestora, ci trebuie să-i roage... Judecaţi deci și dumnea- 
voastră. 

După ce ascultă toate acestea, Geismar se ridică 
brusc dela masă şi porni să-l caute pe Nolde. Il găsi 
în vesela companie a aceleiaş Nemţoaice drăguțe. Nolde 
îşi ceru mii de scuze și dispăru, încredințându-l că îl 
va anunța de îndată contelui. Dar Geismar, amintin- 
du-şi de cazul lui Figner se îndreptă spre scara ce duce 
la etaj, fără să aștepte a mai îi anunţat. Acolo aşteptau 
doi generali. Pe unul îl cunoștea după figură. Era Ni- 
colai Nicolaevici Raevschi, eroul dela Borodino, vestit prin 
vitejia sa. Pe celălalt general, nu-l cunoștea. De o stalură 
uriaşă, cu umerii puţin aduşi, îl privi pe Geismar cu o 

căutătură tăioasă şi palrinzatoare; fără a-şi întrerupe 
discuția: 

— A doua zi după lupta dela Lutzen l-au căutat o 
jumătate de. zi pe comandantul suprem, spre a primi or- 
dine. L-au găsit pe câmp șezând pe o buturugă: „Care 
sunt ardincle dumneavoastră, conte?” EI le-a răspuns... 

Generalul se uită iscoditor în jurul lui şi Geismar se 
dădu ma. ia o parte, în colțul întunecat de sub scară. 

— „Când însuşi împăratul se află în mijlocul ar- 
matei, comandantul suprem așteaptă ordinele majestăţii 
sale”. Dar la Bautzen? — continuă generalul necunos- 
cut. — Unde s'a mai văzut ca un comandant suprem să 
nu se miște de lângă împărat? Miloradovici îmi spunea: 
„Am plâns ca un copil. Lupta era în toi, iar eu stăteam 
de două zile în ariergardă, fără să fi fost de vreun fo- 
los...” Cavaleria nici n'a intrat în acțiune. 

— Uită-te și tu ce-i aici — ce harababură; tot felui 
de solicitatori; ofițeri trândavi care își petrec timpul în 
pălăvrăgeli şi intrigi. Un bâlci, nu cartierul general al 
comandantului suprem... 

— Poţi ocupa locul unui om mare, dar nu-l poţi în- 
locui. 

Geismar, nici nu se gândea să plece de acolo; îl in- 
teresa discuția. Dar deodată în sala de joc se făcu li- 
niște. Nu se mai auzi nimic, nici glasurile celor ce vor- 
beau, nici gălăgie, nici zăngănitul pintenilor şi, în li- 
niștea care se lăsase, răsunau paşi grăbiţi. Un general 
cu obraji trandafirii şi cu ochi negri ca măslinele îl îm- 
hrăti<ă si-l sărută ne Raevschi, apoi pe generalul pe care 
Geismar nu-l cunoştea şi urcă treptele ușor, în fugă, la 
etaj. 

De undeva apăru Nolde. Se simţi stingherit când dădu 
cu ochii de Geismar şi se prefăcu că nu-l vede, dar acesta 
nu se sfii și-l apucă de braţ. 

— Mii de scuze, — spuse Nolde pe nemţeşte, — dar 
acum a intrat la contele Wittgenstein contele Miloradovici. 
Nu știu cât timp va dura discuția. Dacă doriţi, baroane, 
așteptați... 

Geismar se hotărî să aștepte. Auzise şi văzuse atâtea 
lucruri interesante și tot ce se întâmpla la cartierul ge- 
neral cra important pentru el. Il bătea de mult gândul 
să-şi caute un stăpân nou, darnic şi cu bani. In situa- 

ţia de acum, victoria lui Napoleon îi părea inevitabilă. 
Fără îndoială că tot ce se petrecea acolo, ajungea la 
urechile împăratului. Geismar era sigur că în casa aceea 
existau spioni — poate chiar şi Nemţțoaica drăguță care 
aştepta cu buchetul de flori în mână. 

Până spre seară Geismar se învârti prin mulțimea pe- 
striță care umplea casa şi trase cu urechea la multe dis- 
cuţii interesante. Se obișnuise de mult să rețină dintr'o 
mie de cuvinte, numai pe acelea care puteau să-i fie de 
folos. Mai ales acum, când își bătea capul să-şi găsească 
un alt stăpân, nu se putea duce la Francezi cu mâna 
goală... E drept că nici la Francezi nu se putea aștepta 
la o primire prea bună. Trecerea lui pe la Paris lăsase 
unele amintiri neplăcute ministrului poliției, Fouché, și 
mai târziu lui Savary. Dar toate acestea se petrecuseră 
de atâta vreme, încât se prea poate să se fi uitat. Și în- 
sfârşit, totul depinde de măsura în care le-ar putea fi 
de folos. 3 

Târziu, seara, reuşi totuşi să intre la Wittgenstein. 

Geismar îl găsi pe conte adâncit în gânduri şi po- 
somorît. Niciodată nu-l văzuse așa la Petersburg. Avea 
ochii stinşi, privirea absentă. Sta în fotoliu, îşi trecea 
mâna peste obrajii grăsuni şi asculta bârfelile care cir- 
culau la Viena, da din cap din când în când şi zâm- 
bea silit. Când baronul schimbă vorba și-l rugă să-i 
acorde înalta sa ocrotire, contele nu-i mai răspunse 
nimic. 

— Aveţi în mâinile dumneavoastră soarta Europei, — 
continuă Geismar cu insistență, — sunteţi comandantul 
suprem, personagiul cel mai important după împărat. 
V'aş ruga să puneţi o vorbă bună pe lângă majestatea 
sa, în favoarea supusului dumneavoastră servitor. V'aş 
putea fi de folos conte, v'aș informa asupra adevărate- 
lor sentimente pe care vi le nutresc unii dintre subalternii 
dumneavoastră. Nu vă închipuiţi, cât vă invidiază unii 
dintre ei. 

Deodată Wittgenstein îl opri cu un gest şi-i vorbi cu 
mândrie: 

— Toate acestea nu mă mai turbură câtuși de pu- 
țin. Prietenul meu drag, Miloradovici, pe care îl respect 
foarte mult, mi-a vorbit azi sincer, ca dela camarad la 
camarad... „Dezordinile din armată se înmulțesc — mi-a 

spus el — şi toţi cârtesc împotrivă dumitale. Spre bi- 
nele Patriei se cere ca în locul dumitale să fie numit un 
alt comandant suprem...” 

— Şi dumneavoastră ce i-ați răspuns, conte? 

— Incepând de astăzi nu mai sunt comandantul su- 
prem al armatei, împăratul l-a numit în locul meu pe 
Barclay. 

“Fața lui Geismar exprimă atâta amărăciune, încât 
Wittgenstein fu mişcat... 

— Ce ar mai putea face pentru dumneata fostul co- 
mandant suprem? Apreciez devotamentul pe care mi-l 
păstrezi... — Ii trecu însă un gând. — Alexandru-Frie- 
derich, duce de Wurtemberg, comandă armatele care ase- 
diază Dantzigul... Aş putea să-i scriu... Te va primi ca pe 
un prieten al meu... 

Geismar plecă dela Wittgenstein cu o scrisoare către 
ducele de Wurtemberg, fratele împărătesei... Era ultima 
lui. încercare. 

Impăratul Alexandru şedea în grădina palatului Pe- 
terswald şi privea distrat calea ce se desfăşura în faţa 
sa, turnurile Reichenbachului şi acoperișurile roşii ale 
satului. 

Alexandru Pavlovici avea pe atunci treizeci şi cinci 
de ani. Era încă foarte atrăgător, mai ales în clipele lui 
bune când ținea să placă şi să cucerească. Ochii lui 
miopi deveneau atunci galeşi şi curtenii lingușitori nu 
știau cum să-i mai laude acest „zâmbet al ochilor“. Părul 
blond începuse a i se rări, chelia îi ieșea la iveală, ceea- 
ce-i lărgea fruntea, pe care curetnii se grăbiră s'o nu- 
mească „frunte de înțelept“. Cu cât treceau anii, cu atât 
țarul se preocupa tot mai mult de înfăţişarea și silueta 
sa, chinuindu-i pe frizeri, iar croitorii curtii erau în per- 
manentă panică şi-şi dădeau toată silința ca tunicile lui 
să atingă perfecțiunea. 

Aşa era Alexandru în vara anului 1813, în acele zile 
în care armatele aliate înaintau spre Schweidnitz, apro- 
piindu-se de graniţele Austriei. Urmăreau ca prin acea- 

stă manevră să-i forțeze pe Austriaci să intre în război 
împotriva lui Napoleon. 

Francezii înaintau spre Oder şi ocupaseră Breslau. 

Rușii mergeau la luptă, însuflețiți de recentele lor 
victorii. Văzuseră cadavrele Francezilor pe drumurile 
Rusiei. Grenadierii lui Napoleon — învingătorii lăudaţi 
dela Iena, Marengo şi Wagram — înghețaţi, se preda- 
seră trupelor rusești. Toate astea nu le văzuseră gene- 
ralii prusieni şi austriaci. Pe aceştia îi stăpânea mai de- 
parte frica de Napoleon, cu toate că trupele lor ardeau 
de nerăbdare să intre în luptă şi abia aşteptau să răz- 
bune anii de înrobire a patriei lor. 

Alexandru Pavlovici turba de furie împotriva frico- 
sului rege prusian Friederich-Wilhelm al III-lea. 

Putea să uite oare că regele Prusiei ordonase ca ge- 
neralul său York să fie degradat, rămânând simplu sol- 
dat, fiindcă iscălise cu dela sine putere la moara Posche- 
run în apropiere de Taurogen convenţia cu Rusia? E 
drept că nu trecu mult și regele Prusiei recunoscu con- 
venția și îi restitui lui York gradul și decoraţiile, dar 
nu-i mai puţin adevărat că, în primele zile după iscă- 
lirea convenției, Friederich-Wilhelm înnebunise nu alt-- 
ceva, de frica Francezilor. Îl speriaseră şi luptele dela 
Lutzen și Bautzen, cu toate că nici Francezii nu le so- 
coteau drept o victorie a lor. 

Numai stăpânirea de sine, de care țarul ştia să dea 
dovadă, îl reţinea să nu izbucnească împotriva lui Frie- 
derich-Wilhelm. 

Și stând acum Singur în grădina palatului, țarul lăsa 
frâu liber sentimentelor sale. Dacă cineva l-ar fi privit 
în acele clipe, nu l-ar mai fi văzut cu zâmbetul lui fer- 
inecător, cu ochii galeşi, catifelați. Avea înfățișarea unui 
om mohoriît şi obosit, care îmbătrânise prea devreme. 

Dealtfel, cei din anturajul lui Alexandru știau că 
avea tăria să-şi stăpânească sentimentele, că „îngerul 
nostru” cum îl numeau în familie, era arțăgos, viclean, 
bănuitor şi, că la dovezi şi argumente juste răspundea 
cu un zâmbet plin de răutate, iar câteodată rostea cuvinte 
urâte. Așa era Alexandru în mijlocul acelora din preajma 
sa, atunci când se afla singur cu garderobierul Geisler, 
cu valetul Paul, sau cu Volconschi. 

In răstimpul scurtei sale prietenii cu Napoleon (de 
altfel o prea mare prietenie nu i-a legat niciodată) țarul 
îşi însuşise dela împărat anumite particularități de com- 
portare în relaţiile cu oamenii — înclinația de a-i învrăjbi 
între ei pe intimi şi devotați, de a-i intimida printr'o neaş- 
teptată răceală și de a le acorda subit bunăvoința sa. 
Dar Alexandru nu-și putuse însuși dela Napoleon indi- 
ferența față de cele ce gândeau oamenii despre el; îl 
preocupa numai ca aceştia să-i fie de folos și să-l slu- 
jească cu devotament. 

Lui Alexandru nu-i plăcea să i se amintească de Spe- 
ranschi şi nu se căia că-l surghiunise la Nijni-Novgorod 
şi apoi la Perm. A 

Adversarii îl urau pe Speranschi, nu numai pentru că 
era fecior de popă. Îl urau fiindcă reformele lui aveau 
să dea naştere unei elite de funcţionari, cărora li se 
cerea, la numirea în funcțiuni, vrednicie în serviciu şi 
nu să aparțină numai familiilor înscrise în cea de a cin- 
cea carte „de catifea” a nobilimii. i 

Dar îl urau mai cu seamă pentru planurile sale fi- 
nanciare. Cerea „jertfe mari dela nobilime”, ceeace în- 
semna instituirea unui impozit foarte ridicat pe marile 
latifundii. Speranschi nădăjduia să echilibreze astfel bu- 
getul, să mărească veniturile statului și să consolideze 
rubla (pe o rublă de argint se plătea peste patru ruble 
de hârtie). 
= Tată dece dizgraţia şi surghiunul lui Speranschi pro- 
vocară bucuria aristocrației. Și mai însemnau şi sfârșitul 
alianţei cu Franţa lui Napoleon. Alexandru nu Sar fi 
purtat atât de sever cu fostul său favorit, dacă acest fe- 
cior de popă mar fi avut pretenția să pătrundă în sfera 
de activitate pe care Alexandru o considera de neatins, 
numai a sa, în care nu îngăduia să se amestece nici chiar 
cancelarul de stat, cu toate că, potrivit funcţiei, acesta 
avea conducerea afacerilor externe. 


Dar ceeace ţarul nu ierta îndeosebi erau -riticile lui 
Speranschi la adresa sa. In multe rapoar:e ale agenţilor 
de poliție secretă se arăta că Speranschi își îngăduise să-l 
învinuiască pe țar de fățărnicie și să zeflemisească pre- 
tenția lui de a se considera mare comandant de oști, 
pizmuind fără nicio îndreptățire gloria lui Napoleon. Ca 
şi tatăl său, Pavel, Alexandru prefera bătăliilor treceri- 

le în revistă şi parăzile. Se complăcea în urzeala războ- 
iului surd, ce-l purtau pe ascuns agenții lui secreți. Citea 
cu interes rapoartele lor confidenţiale, referitoare la intri- 
gile dela curte, ca şi scrisorile interceptate ale ambasa- 
dorilor străini şi ale demnitarilor săi, precum şi mesa- 
giile descifrate ale prietenilor şi adversarilor. Departe de 
a dispreţui discuţiile cu Hristian Andreevici Bec, specia- 
list în interceptarea şi descifrarea scrisorilor, îl primea 
adesea, în taină, în camera lui de toaletă. Tocmai ra- 
poartele lui Bec au contribuit în mare măsură la necru- 
țătoarea dizgrație a lui Speranschi, pé care dealtfel țarul 
nu încetase să-l considere un bărbat de stat perspicace 
și foarte înzestrat. 

In acea zi Alexandru își adusese aminte de Speranschi, 
îndată ce Nesselrode părăsise cabinetul său. El nu uitase 
că Nesselrode îi fusese prezentat de Speranschi, după cum 
îi rămăsese bine întipărită în minte spaima ce se citea 
pe fața secretarului de stat, proaspăt întors dela Paris, 
atunci când ţarul îl primise în audiență, după căderea 
în dizgrație a lui Speranschi. 

Nesselrode mărturisise țarului, că într'adevăr unele 
din însărcinările sale neînsemnate dela Paris le îndepli- 
nise din ordinul protectorului său și că cle se refereau 
la strângerea de informaţii asupra organizării unor in- 
stituții de stat din Franţa. Dar cum Alexandru mavea în- 
credere în nimeni pe lume, mavea încredere nici în acest 
aventurier neamţ căruia îi crease o situație proeminentă. 

Stând pe o bancă de piatră, Alexandru privea îngân- 
durat spre stâncile Viersteinsteinului și spre turnurile 
Reichenbachului. Avea şi dece să fie îngândurat. Il neli- 
niştea îndeosebi Austria. Sora sa, Ecaterina Pavlovna, 
se afla atunci în vizită în Austria la arhiducele Iosif. 
Alexandru ținea să cultive legăturile de rudenie. Iosif 
fusese căsătorit cu o altă soră a ţarului, Alexandra 
Pavlovna, şi rămăsese de curând văduv. Sub cuvânt că 
dorește să-şi vadă sora care se afla în Austria, Alexandru 
proiecta o călătorie în Boemia. In realitate vroia să se 
informeze cât mai precis dacă Austria era dispusă, în 
sfârşit, să rupă alianţa cu Napoleon. Ecaterina Pavlovna 
era sfetnicul de neînlocuit al lui Alexandru, mai ales 
în zilele Războiului pentru Apărarea Patriei şi după toate 
probabilitățile nicio altă persoană ma avut o influenţă 

mai mare asupra lui.ca această femeie dârză şi cu min- 
lea ageră. 

Deodată un râs sglobiu de copil, ce se auzea din 
aleea de jos, îl sustrase gândurilor grele. Alexandru 
Pavlovici suspină, apoi se sculă și porni cu un pas uşor 
și mlădios pe o alee de trandafiri. 

Simţind că e privit dela ferestrele palatului, se opri 
lângă un vas de granit plin cu flori şi sprijinindu-se de 
postamentul pe care era aşezat, îşi luă o poză deo de- 
gajată eleganţă. 

Purta o tunică neagră fără epoleţi și un chipiu cu 
calota albă. Cismele înalte erau ca turnate pe picioa- 
rele lui svelte cu pulpe de femeie. Haina neagră îi as- 
cundea proporțiile trupului, care începea să-şi piardă liniâ 
sveltă, și ca întotdeauna îmbrăcămintea lui era studiată 
până în cele mai mici amănunte. 

O fetiță drăgălașă, într'o rochiță liliachie închisă, 
alergă în spre Alexandru cu un buchet de trandafiri în 
mână. EA luă buchetul şi sărută fetița pe obraji, cu 
gândul că nici acest gest mavea să scape celor ce-l pri- 
veâu dela ferestrele palatului. Și afundându-şi nasul şi 
bărbia în buchetul de flori, se îndreptă agale spre terasă. 

Intră în palat, în sala Cavalerilor, sala care îi ser- 
vea de cabinet de lucru, privi cu silă spre vraful de 
hârtii de pe masă şi întrebă cu un aer plictisit pe Vol- 
conschi: 

— Noutăţi? 

— Pas de nouvelles.. — răspunse Volconschi, of- 
tând, parcă s'ar fi desvinovăţit. 5 

Observase că Alexandru era într'o dispoziţie proastă, 
în acea stare de nelinişte ursuză ce-i dădea uneori crize 
de isterie furioasă, primejdicasă pentru cei din jur. 

Volconschi încercă să-i distragă atenția. Ii prezentă 
rapoartele poliţiei militare secrete. Alexandru citea întot- 
deauna cu interes această culegere de denunțuri și bâr- 
feli. De data aceasta le parcurse cu gândul în altă parte 
și üă cunoştinţă cu acelaş aer distrat, că duminica tre- 
cută, mai mulți ofițeri — frații Zarin, prințul Tumanov, 
Muromțev, aghiotantul lui Ermolov, adunați la Slepțov, 
căpitan de stat major din regimentul Ahtârschi, au cân- 
tat cântece deşuchiate pe socoteala unor fețe bisericeşti, 
au discutat despre luptele dela Bautzen, „înjurând pe 

Wittgenstein, pe Nerhți și atâtea altele... Toate acestea 
le comunica ordonanța căpitanului Zarin II. 

Alexandru se lăsă pe speteaza îiotoliului şi, privind în: 
tavan, gândi cu glas tare: 

— Nu s'ar putea oare întâmpla ca Englezii, Au- 
striacii şi Napoleon să se înțeleagă între ei şi să rămânem 
numai noi şi Prusienii împotriva unui dușman atât de 
puternic? 

Spusese aceasta cu glas tare, ceeace-l surprinse pe 
-Volconsehi care ştia că împăratul nu se aştepta la vreun 
sfat bun din partea cuiva şi mai puțin din partea lui. 
Alexandru nu-l prea lua în seamă, tratându-l ca pe un 
servitor grijuliu, aproape ca pe un valet. 

Bătând darabana cu degetele pe masă, împăratul în- 
trebă: 

— La ce oră urmează să se prezinte Voronţov> 

Volconschi răspunse că contele Mihail Semionovici 
sosise de dimineaţă și că e invitat la micul dejun. 

— Cheamă-l acum! — zise Alexandru. 

Reluă citirea raportului poliţiei militare secrete care 
relata, că din pricina soţiei unui audiator !) din divizia de 
infanterie a lui Eliseev avuseseră loc două dueluri și, 
cu o zi înainte, doi sublocotenenţi dintr'un regiment de 
carabinieri se luaseră zdravăn la bătaie. In altă dispozi- 
ție sufletească, s'ar fi interesat dacă într'adevăr soţia au- 
diatorului e atât de atrăgătoare, câţi ani are, care e 
rivalul preferat. De data aceasta însă se strâmbă doar 
cu desgust, împinse hârtiile la o parte, se sculă şi se 
apropie de fereastra deschisă. 

Invălui cu o privire distrată valea înverzită şi drumul 
ce se pierdea în depărtare şi care în acele ore de dimi- 
neață era pustiu. Doar un singur punct ce înnegrea în 
zare atrase atenția țarului. Apoi punctul crescu cât o 
muscă. Alexandru se întoarse spre masă, luă ochianul 
şi se apropie din nou de fereastră. Prin ochian se des- 
Iuşeau bine cărarea care urca la deal, tuiele de măcieş 
de pe marginea ei şi un soldat în uniformă de husar, pe 
un cal murg. | 


1) Audiator — înainte de revoluţie era persoana care inde- 
plinea funcţia de procuror în tribunalele militare, (N. trad.) 

Deodată pe faţa lui Alexandru Pavlovici se ivi acel 
zâmbet răutăcios bine cunoscut lui Volconschi. 

— Ia uită-te, — spuse ţarul şi întinse ochianul lui 
Volconschi. 

Prin lentilă Volconschi vedea clar: un husar își dă- 
duse chipiul pe ceafă şi se descheiase la tunică, pe 
semne de prea mare căldură... 


— Chiar aici... în faţa ferestrelor mele, — şi fața 
lui Alexandru căpătă. o expresie de suferință. 
— Din regimentul Ahtârschi... — preciză Volconschi, 


dând din cap. 

— Să mi se raporteze din ce escadron face parte! 
Să fie pedepsit! Și cât mai aspru! Cine e comandantul 
lui de escadron» 

Volconschi se repezi spre uşă. 

Acest episod neplăcut, îl indispuse cu totul pe țar. 

Se așeză în fotoliu, oftă adânc şi, lăsându-și capul pe 
spate, rămase mult timp nemișcat, cu privirea ţintă spre 
pictura sumbră de pe tavan. 

Se învioră doar în clipa când îi fu anunţat Voronţov. 

Mihail Semionovici Voronţov, datorită originii sale, 
situației înalte a tatălui şi a unchiului său, cancelar im- 
perial, fusese de multe ori invitat la masa împăratului. 
Alexandru îl agrea, socotindu-l un interlocutor cult și ra- 
finat. Voronţov îşi dădu însă seama, că dacă aceste atenţii 
ale ţarului s'ar repeta prea des ar putea dăuna raporturi- 
lor lui cu generalii superiori în grad, ca şi legăturilor sale 
cu curtenii. 

Dealtfel îşi dăduse ușor seama dece anume fusese in- 
vitat în acea zi. 

Până la palatul Peterswald erau aproape douăzeci de 
verste. Voronțov îl luase de data aceasta ca aghiotant pe 
Mojaischi, cu care nu izbutise să stea de vorbă pe îndelete, 
după întoarcerea acestuia dela Cernâşev. Voronţov ascul- 
ta cu interes tot ce-i comunică Mojaischi, relativ la pro- 
blemele poloneze, la Cernâşev, pe care-l considera ca 
pe un om abil și îndrăzneț, dar nu prea corect. Nu-l in- 
teresau însă într'atât problemele importante de stat, cât 
relatările despre Grabnic, despre contesa Grabowska, des- 
pre ciudata societate pe care o întâlnise în castelul ei, 
despre prințul Graţian  Druţkoi-Socolinski, patriarhul 
şleahticilor de acolo. 

— My dear friend, — rosti Voronţov cu un aer sfătos, 
— nimeni nu fuge de bine. — Apoi reluă discuţia în 
englezeşte: — Ce te-a îndemnat să ceri detaşarea la 
Cernâşev, când te simțeai atât de bine la mine? Cama- 
razii ţin la dumneata, -apreciază firea dumitale liniştită, 
însuşirile dumitale... Ah, ce veac ciudat, ce oameni ciu- 
daţi şi neastâmpărați 1... Mai spune-mi ce peripeții vred- 
nice de povestit ți s'au mai întâmplat în cursul călăto- 
riei ? 

— Altceva nimic, — răspunse Mojaischi. 

Se apropiau de Peterswald şi Voronţov tăcu. Pe faţă 
i se ivi o umbră de îngrijorare. Se gândea cum ar îi 
mai nimerit să se poarte la micul dejun şi cum să se 
prezinte celor din anturajul împăratului, ca să le facă o 
cât mai bună impresie. 

Chemat în cabinetul lui Alexandru, Voronţov înţelese 
numaidecât motivul invitării sale la micul dejun. 

Ambasadorul rus în Anglia era pe atunci Liven. Și cu 
toate că Alexandru nu-l avea la inimă pe Semion Roma- 
novici, îi îngăduise bătrânului Voronţov să-i adreseze 
orice comunicare în legătură cu politica engleză. Alexan- 
dru îşi dăduse bine seama că Liven nu era în măsură 
să-l înlocuiască pe Voronţov, care era excepţional de bine 
informat în toate problemele regatului britanic şi, în plus 
de neinfluențat în părerile sale. Corespondenţa cu bătră- 
nul Voronţov se purta prin intermediul lui Mihail Semio- 
novici şi Alexandru începu discuţia întrebându-l pe când 
aşteaptă veşti dela Londra. | 

— Tata e întotdeauna punctual, — răspunse Mihail 
Semionovici. — Am primit dela el regulat, în fiecare 
lună, mesagii printr'un curier special și m'am considerat 
fericit să le depun cât mai neîntârziat în mâinile majes- 
tății voastre... De data aceasta au trecut aproape cinci 
săptămâni, dar e o întârziere neînsemnată pe o vreme 
bântuită de atâtea furtuni, și nu î se poate aduce nicio 
învinuire... 

Vorbeau englezeşte, ceeace îi plăcea lui Alexandru. In 
această limbă putea duce discuţia cu Voronţov-fiul aproape 
dela egal la egal, păstrând în acelaş timp distanța cuve- 
nită dintre suveran şi supușii săi. 

— Așadar, aştepţi curierul zilele acestea? Dar pri- 
mejdii nu se pot ivi în drum? 

— Tata a știut întotdeauna să-şi aleagă oamenii pen- 
tru asemenea însărcinări. Și spre a înlătura orice motiv 
de îngrijorare voi trimite un ofiţer în întâmpinarea curie- 
rului. Itinerariul e cunoscut, iar locul de întâlnire a fost 
fixat de mai înainte. Ofiţerul va aduce mesajul şi îl va 
înmâna direct majestăţii voastre, fără a mai trece pe la 
mine... Pentru a nu pierde vremea, majestate. 

Alexandru dădu din cap şi se apropie de Voronţov. 
Ii puse mâna pe umăr şi-i vorbi încet: 

— Dumneata îi cunoşti pe Englezi... Crezi că s'ar 
putea întâmpla să se înţeleagă cu Austriacii şi cu Na- 
poleon ? ` = 

Intrebarea îl surprinse şi chiar îl neliniști pe Voron- 
tov. Faţa-i albă şi îngrijită se înroşi și expresia de şire- 
tenie și de respect umil îi dispăru pentru o clipă. Inţelese 
importanța răspunsului ce avea să-l dea, cât şi neliniștea 
lui Alexandru. 

— Mi se pare... mi se pare, majestate, că hotărîtor va 
fi echilibrul de forţe, mai bine zis raportul de forțe... Ca- 
binetul englez, lordul Liverpool, lordul Castlereagh sunt 
de bună seamă informaţi asupra forțelor noastre. Aus- 
triacii vorbesc mereu despre marile pierderi de oameni 
pe care le-am avut. E adevărat că în campanie s'au pră- 
pădit mulți oameni de pe urma rănilor şi a bolilor, totuşi... 
= — E absolut necesar ca să li se strecoare informaţii 
despre armata .noastră de rezervă. | 

— Măsurile luate de Mihail Bogdunovici Barclay, ca 
şi de Alexei Andreevici, au dat roade, majestate. 
 Afirmând. acestea, Mihail Semionovici ocolea adevă- 
rul. Ca şi toţi ceilalți comandanți, ştia bine că armata 
de rezervă fusese creată după proiectul lui Cutuzov, dar 
mai ştia că împăratului nu-i plăcea să audă acest nume 
şi deaceea pomeni de Barclay şi chiar de Aracceev, care 
era disprețuit pentru laşitatea, grosolănia și cruzimea sa. 
` — Mi se pare, majestate, că armatei noastre nu-i 
trebuie prea.mult timp pentru a se. reface în toată pu- 
terea ei de dinainte. Pacea, dacă Francezii o vor ac- 
cepta, va fi în folosul nostru... E inadmisibil ca Englezii 
să nu ne cunoască forțele şi Metternich să nu aibă o ideie 
justă despre ele. lar dacă o să le cunoască, nici vorbă de 
pace mar mai putea fi între Anglia şi Napoleon : îl urăse 
prea tare pe uzurpator. 

— Crezi? — Şi privirea lui Alexandru, mai înainte 
stinsă şi obosită, se învioră şi surâse cu acel „zâmbet al 
ochilor“, în care mulţi se încredeau şi se păcăleau adesea. 

Alexandru îl îmbrăţișă pe Mihail Semionovici, care în- 
telese că părerile exprimate de el erau în vederile țarului. 

— Nu trebue uitat, majestate, că victoria asupra lui 
Bonaparte le va aduce Englezilor un mare profit. Totul 
este ca ei să fie pe deplin convinşi că succesul e asigu- 
rat şi că șansele sunt de partea noastră. Spiritul comer- 
cial e foarte dezvoltat pe insulă. 

— Ai dreptate. Da, ai dreptate, — repetă Alexan- 
dru. — Să mergem, suntem așteptați. 

Peste două ore, Voronţov şedea în trăsură şi se spri- 
jinea uşor de umărul lui Mojaischi. Totul se desfășurase 
de minune: Volconschi, Tolstoi, generalii, aghiotanţii, 
fuseseră foarte amabili cu el. Impăratul binevoise să-i 
acorde o audiență confidențială şi totuşi, reuşise să evite 
orice ar fi putut indispune pe cei din anturajul țarului. 
Lui Voronţov îi plăcea să fie măgulit. Se pricepea la 
rândul său să măgulească pe alţii, fără a-şi ştirbi întru 
nimic demnitatea. Se întorcea la divizie bine dispus. 
Amintindu-și între timp ce avea de făcut, se depărtă 
puțin de Mojaischi şi începu să-i vorbească dela coman- 
dant la subaltern, despre misiunea importantă pe care 
urma să i-o încredințeze. 

Mojaischi trebuia să se întâlnească, în orăşelul Wit- 
tenberg, la hotelul „La buchet“ a văduvei Wentzel, cu 
trimisul lui Semion Romanovici, dela care avea să ia 
importante mesagii de stat. 

Dându-i acest ordin, Mihail Semionovici îl bătu pe 
umăr : 

— Te văd amărît... După ce te vei întoarce, nu.te mai 
opresc. Tot mai stărui să pleci la Alexei Petrovici Ermo- 
lov? Neastâmpărat mai ești! Bine, o să te las să te 
duci unde vrei... şi o să te primesc înapoi când o să vrei. 
Te consider doar ea pe un om apropiat, în casa noastră 
ai fost tratat ca o rudă. Iți doresc tot norocul. 

Şi apropiindu-se de Mojaischi îi spuse la ureche: 

— Mesagiul pe care îl vei lua, îl vei înmâna împă- 
ratului. Se poate ca de aici să ţi se tragă norocul. Nu s'a 
mai întâmplat aşa ceva? 

Şi lăsându-se pe perna trăsurii, Mihail Semionovici 
începu să moţăie, mângâiat de vântul blând al primăverii. 

O seară liniştită şi caldă se lăsa deasupra satului Rei- 
chenbach. Prin grădini cântau privighetorile pe care n'a- 
pucase să le sperie hărmălaia husarilor. În cort, sub un 
castan înflorit, stăteau întinşi pe un covor, Mojaischi şi 
Dima Slepțov, căpitan de stat major. Inainte de a pleca 
la Wittenberg, Mojaischi îşi petrecea ultima seară la 
prietenul său. 

Cu capul rezemat pe o perniţă de piele, Dima Slepţov 
îl asculta pe Mojaischi recitând cântul al patrulea din 
„Childe-Harold“: 


I see before me the gladialor lie... 


` — „Văd în faţa mea zăcând un gladiator“... — îi tra- 
ducea lui Slepțov în limba rusă, strofă după strofă, cu 
părere de rău că traducerea sa literară nu reda muzica- 
litatea şi ritmul versurilor. 

Slepţov îl asculta atent, îşi încrunta din când în când 
sprâncenele și respira neregulat, 

— „Copiii lui mici se joacă, în timp ce el trage să 
moară; o vede pe mama lor mângâindu-i și el, tatăl! lor, 
moare ca să-i înveselească pe Romani, într'o zi de săr- 
bătoare... Aceste amintiri îl părăsesc pentru totdeauna, 
odată cu sângele care i se scurge din vine... Va rămâne 
oare moartea lui nerăzbunată ? Răsculaţi-vă, Goţilor şi 
potoliți-vă setea de răzbunare !“ 

Lăsând cartea pe genunchi, Mojaischi zise: 

— La Londra, foarte mulți spuneau că în aceste ver- 
suri sunt cântaţi fiii Germaniei care mor pe câmpurile 
de bătălie, sub drapelele noului cezar — Bonaparte. Lor- 
dul Byron foloseşte adeseori alegoriile, iar versurile lui 
sunt pline de aluzii. Evocând trecutul, vorbeşte de pre- 
zent. Oare Saxonii, Bavarezii, Wurtemberghezii pe care 
i-a subjugat Napoleon, nu se aseamănă cu gladiatorul 
cântat în „Childe-Harold“ ? 

— Mai ales regele Saxoniei şi al Wurtembergului, — 
interveni Slepţov, izbucnind în râs. In clipa aceea, par- 

că-l vedea pe burduhănosul rege al Wurtembergului, o 
coşcogea namilă de osânză. 

— Nu, nu ei, ci soldaţii care şi-au vărsat sângele 
întru gloria cotropitorului lor, Bonaparte... ţăranii simpli, 
întâmpină regimentele noastre cu flori și se bucură de 
eliberarea lor... 

— Ofițerii noştri se plâng însă de lăcomia și cruzi- 
mea burghezilor... Dar să vorbim despre altceva. Ai avut 
prilejul să-l vezi vreodată pe Byron? 

In vremea aceea Byron era puțin cunoscut în Rusia, 
iar cei care-l cunoşteau se mirau de ciudățeniile și curio- 
zitățile acestui om neobișnuit. 

— L-am văzut în treacăt, la plimbare prin Hyde-park. 
Are înfățișarea unui grec antic. Ținuta și privirea sa 
mândră m'au impresionat... 

— Am auzit că e şchiop. 

— N'am văzut un om mai frumos, fără a mai vorbi 
de gloria lui atât de răsunătoare. Toată Londra, întreg 
tineretul, toți sunt entuziasmați de „Childe Harold“, dar 
se vorbește încă şi mai mult de autorul poemului și de 
viața lui ciudată. Trăiește în singurătate, înconjurat de 
cărți și de o bogată panoplie. Cunoaște greaca veche, 
greaca modernă, araba şi studiază limba armeană, Se 
mândreşte cu blazonul familiei sale, dar îi priveşte de 
sus pe filfizonii care se adună la Elminca și pălăvrăgesc 
despre cai, câini şi luptele de cocoși. In primul discurs 
pe care l-a rostit în Camera Lorzilor, a vorbit despre ţesă- 
torii din Nottingham... Se pare că nu există în toată 
lumea ființe mai nenorocite ca muncitorii englezi. Nu 
există muncă mai chinuitoare decât a muncitorului en- 
glez, silit să trudească într'un subsol umed, în semiin= 
tuneric, pentru un câştig cu care abia să-şi poată ţine 
zilele. Crede-mă, Dima, am trăit în Anglia, am văzut peste 
tot acelaş muncitor supus la sărăcie și umilință înspăi- 
mântătoare ; i-am văzut pe ţesătorii care de disperare 
distrugeau războaiele de ţesut, din pricina cărora rămâ- 
neau muritori de foame. 

— Să nu mă dojeneşti, Mojaischi dar -poți admite ca 
oamenii de jos să se revolte? 

— Oamenii de jos! Oare nu din asemenea oameni 
de jos a ieşit Lomonosov al nostru? Oare nu aceşti oa- 

meni de jos, oamenii simpli din Rusia, l-au izgonit pe 
Napoleon ? i 

Tăcură puţin, apoi Slepţov prinse a vorbi cu înflă-, 
cărare şi cu amärăciune : 

"— Nimic nu mai e ca pe atunci, când eram în tabăra 
dela Tarutino ! Trăiam toți la un loc “suflet lângă suflet, 
purtam mantale din acelaş postav soldățesc şi ne înţele- 
geam cu ei, ca părinții cu copiii. Muştruluiala dela Gat- 
cina,!) instrucția, parăzile, nici vorbă de aşa ceva pe 
atunci! Şi astăzi? In campanie, ofițerii sunt îmbrăcaţi 
ca de paradă, strălucesc de ia ochii celor ce se uită la 
dânşii. Doar că nu organizează parăzi de dragul Nem- 
țoaicelor; dar peste puțin o să ajungem și la asta... N'am 
să uit niciodată... Acum un an ne aflam la Vilna. Napo- 
leon era pe malul Niemenului. Războiul era cât pe ce 
să izbucnească, iar marele duce Constantin își muştru- 
luia soldaţii pe câmpul de instrucţie, învățându-i pasul 
de defilare pentru parăzi. Mă uitam la el ca la un nebun. 
Și acum, deşi Napoleon se află tot pe malul stâng, capo- 
ralii din Gatcina s'au apucat din nou de vechile lor ma-- 
rafeturi, de mânuiri de arme şi de tot soiul de exerciții. 
Nu auzi decât: „point de vue“, „Point d'appui“, „pas de` 
Petersbourg”, „pas de Moghilev”, , „pas de Varșovie“, pas 
potrivit după metronom, paşi care se desfăşoară întrun 
tact de diferite măsuri. Și pe deasupra s'au apucat să 
aplice pedepse corporale, de parcă fără bătaie nu se 
poate insufla soldatului devotamentul față de coman- 
dant şi avântul sub ploaia de gloanţe şi ghiulele... Câte nu 
are de îndurat infanteristul! Și aceşti ofițeri, de cum 
deschid gura, nu știu decât să-l înjure. Asta înseamnă 
pentru ei militărie: „Ca la noi, la Gatcina“! 

Pe semne că Slepțov nu prea avusese faţă de.cine 
să-şi descarce sufletul, deaceea vorbea fără să se oprească, 
pe nerăsuflate : 

— Acei pe care-i prețuia şi-i iubea mareșalul, nu mai 
ocupă locurile de cinste de odinioară: Dohturov, Ermolov,: 
Raevschi, nu mai sunt în graţii... abia dacă-i mai suportă; 


1) Gatcina — Palatul lui Pavel I, pe care acesta l-a transformat 
într'o cetate, cu o severă disciplină impusă prin bătaie. 

Peste tot, numai Nemţi şi iar Nemţi. Dece oare ne-a 
lăsat ca pedeapsă, pe străinii ăștia tătucul ţar, Piotr 
Alexeevici ? aie ir ci 

— Nepătrunse sunt căile tale, doamne! — recită 
Mojaischi zâmbind. — Cine formează curtea țarului Ru- 
siei? Medicul de gardă imperială ` Villier, garderobierul 
Gesler, maître d'hôtel Miller, secretarul de stat Nessel- 
rode. Numai vizitiul Tlia e Rus... Mai e și Volconschi... 
Dar şi el scrie ordinele în îranțuzește. 

— Da, vai şi amar de noi... Tu eşti de invidiat: ai 
călătorit, ai văzut lumea, dar noi ce-am văzut? Pe câmpul 
de luptă e mult mai bine decât în cazarmă; în cazarmă, 
dacă se întâmplă să cazi pe mâinile felcerului din regi- 
ment, o iei de-a-dreptul în împărăţia cerului... E mai bine 
să mori în luptă! Și punând ghitara la o parte, Slepţov 
strigă în întuneric: — Cochin! Unde ai dispărut, dia- 
vole ? 

O umbră începu să se miște prin beznă. 

— la din geantă un ban de aur şi dă fuga până la 
dugheană cu bidonul meu şi al locotenentului. Vezi, adă-le 
pline cu ce-i găsi mai bun! 

— Nu e prea mult înainte de a pleca la drum? — 
căută să-l domolească Mojaischi. 

— Fleacuri ! Husarul mare decât o singură grijă: ca- 
lul să-i fie sătul, iar el să bea. Calul se îmbată, husa- 
rul — niciodată! Stai puţin, Cochin! Dă o fugă până la 
Zavadovschi, la frații Zarin, la căpitanul Tumanov. 
Spune-le sä vină la noi că ne-am pus pe chef, cu ocazia 
plecării lui Mojaischi. Ia şi bidoanele lor. Hai, mişcä-te 
mai repede, drac burtos ! 

— Vä rog să mă iertați, — răspunse o voce necunos- 
cută, — ați binevoit să greşiți... 

— Nu eşti Cochin ? Dar cine eşti? 

— Furierul lachimciuc. Inălțimea sa, locotenentul Mo- 
jaischi este chemat la general. 

“ Mojaischi sări de pe covor. 

In lumina lunii, străluceau ca puleite cu argint aco- 
perişurile țuguiate ale satului nemțesc. Undeva, în de- 
părtare, nechezau armăsari, prin grădini privighetorile 
prinseră să cânte şi mai tare. Totul în jur era cufundat 
în somn adânc şi doar paşii a doi oameni tulburau liniştea. 

— Aici, înălțimea voastră, — arătă furierul spre o 
casă cu un cat curățică, în preajma căreia grăjdarii plim- 
bau câțiva cai înspumați. 

„ Străbătând un vestibul spaţios, Mojaischi trecu prin 
câteva camere înalte căptuşite cu panel de stejar, având 
sobe din plăci de teracotă ce înfățișau scene dela o vână- 
toare de rațe. : 

La masă, aplecat peste harta destăcută a Sileziei, stă- 
tea un bărbat înalt, fără tunică. Avea grumaz puternic 
ca de Hercule, nas subțire, ascuţit, vulturesc, ochi în care 
străluceau inteligenţă şi curaj, păr încâlcit, negru, cu o 
ușoară încărunțire, pieptănat pe spate şi adus mult pe 
ceafă. Așa arăta Alexei Petrovici Ermolov, eroul Răz- 
boiului pentru Apărarea Patriei. In faţa generalului aştep- 
tau o cratiţă cu caşă de hrişcă, un codru de pâine, o sti- 
clă și o cană nemţească de lut. 

— Ai mâncat? Nu? Atunci ia loc. 

Mojaischi se așeză fără să-şi ia ochii dela Ermolov. 

— Eşti fiul colonelului Platon Mojaischi, acela care 
a murit în urma rănii căpătate la Austerlitz ? Ei, lasă-mă 
să te privesc... 

Se uită îndelung și atent la ofiţer. Avea în faţa lui 
un tânăr blond, svelt, uscăţiv, cu ochii cenușii parcă 
transparenţi, cu o privire domoală şi uşor ironică. Din 
toată ţinuta lui se desprindea un aer calm, nesilit. Ofiţe- 
rul se uita fără sfială drept în ochii lui lErmolov, doar 
mâna lui stângă, care se juca cu mânerul săbiei, tre- 
mura ușor, trădându-i turburarea. 

— la spune-mi: de mult eşti în armată? 

— Dela şaptesprezece ani. 

— Ai intrat în regiment din copilărie ? 

-- Nu, nu din copilărie. Maică-mea n'a vrut să mă fac 
militar. La şaisprezece ani m'a trimis în străinătate, la 
universitatea din Goettingen. In 1808, încălcând voinţa 
mamei, am intrat în armată într'o brigadă de artilerie din 
garda imperială și apoi am fost rănit la Friedland. După 
aceea m'au numit la Londra ataşat pe lângă Semion Ro- 
manovici Voronţov. M'am înapoiat în patrie pe mare, prin 
Suedia. Am participat la luptele de lângă Maloiaroslaveţ 
și pe urmă sub ordinele contelui Cernâșev am făcut 
campania din -Polonia. 

— Am auzit că ai fost în Varşovia pe timpul ocupa- 

ției Francezilor şi că ai lucrat ca iscoadă. Contele Ale- 
xandr Ivanovici te-a lăudat şi el nu prea are obiceiul să 
laude. Povestește mai departe... 
1.» — Am stat puţin la Varşovia. In acea perioadă, Na- 
poleon îl lăsase acolo pe Maret duce de Bassano, iar el 
se înapoiase la Paris.. Toate acestea s'au întâmplat în 
Ianuarie, anul acesta. Ducele de Bassano a convocat un 
consiliu superior de cabinet cu scopul de a numi un alt 
mareșal al confederației, în locul lui Cazimir Czartoryski, 
și a manevrat în așa fel ca să fie numit prințul Iosif Po- 
niatowski. Printre aristocrații polonezi se găseau și oa- 
meni exaltați care vroiau să răscoale poporul împotriva 
Ruşilor. Dar erau printre ei şi oameni cuminţi, care sus- 
țineau că Ruşii urmăresc să se răzbune împotriva Fran- 
cezilor pentru distrugerile făcute pe pământul patriei 
lor şi că nu se cădea să fie atacați pe la spate. Am pre- 
văzut dela început că oamenii simpli şi ţăranii înfometați 
nu au să sară la luptă pentru Napoleon, sub care inde- 
pendența Poloniei era o simplă ficțiune. Aşa s'a şi în- 
tâmplat. Deşi Francezii l-au instaurat pe Poniatowski, 
armata rusă a fost primită în linişte și poporul polonez 
nu s'a răsculat împotriva noastră. In zadar preoții rosteau 
în biserici cuvântări înflăcărate, chemând la arme împo- 
triva schismaticilor; oamenii îi ascultau abătuţi, iar preoţii 
mai isteți chemau poporul la pace şi la muncă. Intre 
timp, holdele rămâneau nesecerate, sate întregi erau in- 
cendiate și peste tot se vedeau morminte. Numai aristo- 
craţia voia să lupte împotriva noastră, şi îndeosebi mag- 
nații polonezi, care părăsiseră Varşovia anume ca să 
nu fie de partea lui Poniatowski... 

— Am citit raportul tău, — reluă cu un ton serios 
Ermolov, — şi trebue să recunosc, mi-am închipuit că e 
întocmit de un bărbat în toată firea, pe care anii şi ex- 
periența l-au înzestrat cu harul înțelepciunii... Nu înţeleg 
dece nu vrei să rămâi la cartierul general al majestăţii 
sale. Acolo au nevoie de oameni ca tine, ori de câte ori 
se ivesc însărcinări importante şi secrete. De ce nu vrei 
să intri în diplomaţie ? Din mândrie ? Nu vrei să te pleci 
în fața lui Nesselrode? Nu slujești doar oamenilor, ci 
cauzei. 

Surprinse un surâs pe faţa lui Mojaischi. 


— Aşa e, dar... 

— Cu tatăl tău, Platon Mihailovici, am copilărit, am 
făcut serviciul militar din anii tinereții, aşa că nu ești 
pentru mine un străin.. Ai cerut să fii numit. aghiotantul 
meu. Filfizonii mau ce căuta aici, aşa că aghiotanţii nu 
se prea îmbulzesc la mine.. In timpul războiulu, doi au 
fost iei iar unul rănit. 

— Știu, şi deaceea am cerut să fiu mutat la dum: 
neavoastră, Alexei Petrovici. 

— Nu te înflăcăra. Tinerilor de felul tău tare le mai 
place să se vadă călare şi cu sabia în mână... Dar tu ai. 
fost ataşat pe lângă contele Semion Romanovici Voron- 
tov şi el nu poate suferi în jurul lui capete seci. Eşti prea: 
deștept ca să n'ai altă grijă decât s'âjungi spadasin, dar 
în acelaş timp ești prieten cu Slepţov, cu Zavadovschi; 
cu Zarin — nişte cheflii, dar ostaşi viteji... Stai aici lângă 
mine şi ascultă-mă. 

Și punându- şi mâna grea pe umărul lui Mojaischi, 
Ermolov urmă : 

— La Lutzen şi Bautzen lucrurile nu s'au petrecut 
cum a vrut Napoleon. Nu i-am lăsat pradă nici măcar 
un cui, ne-am retras luptând; el a pierdut foarte mulți 
oameni, mult mai mulţi decât noi. Ce fel de victorie e 
asta ? N'are cu ce să se laude. Nenorocirea noastră a fost 
că mam avut comandaniul care ne trebuia şi, pe deasu- 
pra, mai aveam şi nişte aliaţi ca: Prusienii. Orice s'ar în: 
tâmpla, chiar dacă Napoleon va mai câştiga vreo vic- 
torie, două, soarta lui e pecetluită. Va începe un alt răz: 
boi — diplomatic. Nenorocirea e că acest război diplomatic 
va fi dus de Nesselrode și de Anstett. Priveşte: cine sunt oa- 
menii de seamă care formează cartierul general al majes- 
tății sale? Sir John Stuart, lordul Catkert, contele Harden- 
berg, cancelarul Prusiei — halal diplomaţi... Ursul e încă 
în pădure şi acești bieți vânătoraşi au şi început să se 
certe pentru pielea lui. Şi n'au decât o singură grijă: 
cum s'o învârtă ca noi, Ruşii, care am înhățat ursul . în 
brațe, să nu ne alegem nici cu un smoc de păr. 

Deodată Ermolov se îndreptă în toată statura-i falnică 
şi vorbi cu înflăcărare: 

— In răstimp de şapte luni, pierzând nu mai puţin 
decât opt gubernii, ocupate de dușman, cât şi vechea ca- 
pitală Moscova, care a fost prefăcută în scrum, Rusia a 

triumfat totuşi împotriva hoardelor cotropitoare de peste 
cinci sute de mii de oameni. N'au murit eroii noștri lângă 
Șevardin, n'am pierdut floarea armatei noastre la Smo- 
lensc, ca Metternich, contele Hardenberg şi lordul Cast- 
lereagh să ne. umilească țara. Am învins într'un război 
sângeros, vom învinge și în acel diplomatic. Dar cum să 
învingem ? Trebuie să cunoaştem intenţiile. inamicului, 
pentru ca să nu ajungem în situația ca printr'o simplă 
iscălitură pusă pe o convenție, să ni se calce în picioare 
toată gloria şi toate măreţele noastre victorii. Nu-i așa?: 

— Aşa-i, Alexei Petrovici. ` 

— Dragul meu, va trebui să pleci în zori acolo unde 
ai fost trimis. Ai luptat în război şi nu ţi-e frică de 
gloanțe şi de ghiulele — asta e bine. E o cinste să 
mergi la atac cu dolmanul pe umăr, în fruntea unui esca- 
dron de husari, dar mai există şi alte sarcini de onoare. 
Să ai un ochi sigur, o mână puternică — e foarte bine; 
dar când ai şi cap şi inimă, — e şi mai bine. — Deo- 
dată tăcu și adăugă după câteva clipe: — Aveţi grijă să 
vă ţineţi gura, vorbesc mai ales de Dima Slepţov și de 
prietenii lui. Că de nu, avem noi ac de cojocul unor fle- 
cari ca voi. Cu bine, Mojaischi. 

Şi tânărul ofițer plecă. 

In noaptea aceea, Slepțov şi prietenii săi îl așteptară 
în zadar pe Mojaischi. Drumul lui ducea spre malurile 
Elbei. l 

Mojaischi se despărți de Ermolov încercând un dublu 
sentiment. Il mișcase grija lui Alexei Petrovici de a da 
în mod sincer un sfat bun fiului unui vechi tovarăş de 
arme. Din primul moment se simţise cucerit de acest 
viteaz. Dar tânărul ofițer învățase totuși câte ceva în 
lungile sale călătorii şi cunoștea unele trăsături ale 
oamenilor din timpul său. Işi aminti că tocmai pe acest 
Ermolov, care părea un om atât de sincer (când îi con- 
venea), un om dintr'o bucată, un suflet deschis, cama- 
razii lui şi, generalii îl porecliseră „pater Hruber“. | 

Pater Hruber era un călugăr inteligent şi viclean, pe 
care ordinul iezuiţilor îl trimisese la Petersburg. Acest 
vulpoi căuta prin mjloacele cele mai subtile să exercite o 
influență asupra curtenilor şi asupra lui Pavel I. 

Alexei Petrovici Ermolov era un om tot atât de şiret, 
ştia să cucerească oamenii şi să şi-i facă devotați până 
la moarte. 

Pe când trăia Cutuzov, el îşi îngăduia uneori să zefle- 
misească ciudăţeniile „bătrânului“ şi să-şi spună păre: 
rea asupra planurilor lui strategice. După moartea feld- 
mareşalului însă, .Ermolov își dădu seama că gloria 
acestui mare comandant va rămânea deapururi vie. Ort 
de câte ori pomenea de Cutuzov, îşi ştergea discret o la- 
crimă: „Nu ne putem noi, bieţii păcătoşi, asemui cu el... 
A fost un om mare, foarte mare l“ 

Și în aceste cuvinte se ascundea un grăunte de vicle- 
nie. Strălucirea gloriei lui Cutuzov lumina şi numele lui, 
al lui Ermolov, după cum se răsfrângea și asupra lui 
Dohturov, Raevschi, Miloradovici, şi îl ajuta în lupta 
ce o ducea cu Nemţii şi Francezii din serviciul Ruşilor. 

„Ermolov, şiret din fire, nefiind deloc om simplu şi sin- 
cer, era totuşi respectat de militari pentru curajul lui de 
leu pe câmpul de bătaie, pentru gloria și pentru expe. 
riența sa de comandant. 

După plecarea lui Mojaischi, rămăsese convins că mal 
are încă un admirator gata să-și dea viața pentru el, 
tot atât de credincios ca şi Dima Slepţov. E adevărat însă 
că se înşelase dintr'un anumit punct de vedere: Mojai- 
schi îl cunoștea ceva mai bine, decât îşi închipuia Er- 
molov. 


„Actele acestea să se păstreze cât mai trainic... — așa 
era scris în instrucțiunile care îi fuseseră înmânate lui 
Mojaischi — să fie păstrate ca ochii din cap şi distruse 
în ultima clipă...” „Dar de unde să știi care-i acea ultimă 
clipă?“ — se gândi Mojaischi zâmbind. 


Doi husari din regimentul. Ahtârschi — un soldat ve. 
teran şi unul tânăr deabia recrutat — îl întovărăşeau pe 
Mojaischi. Dis-de-dimineaţă trecu prin dreptul cortului 
lui Slepţov. Dinăuntru se auzeau râsete zgomotoase, 
clinchet de pahare şi cunoscutul glas de bariton catifelat 
al lui Dima răsuna, parcă spre a-i ura drum bun. 


Călare'ntr'una ; vânt, furtună 
Nu ne'nspăimântă nicidecum ; 
Doar un popas, o masă bună 
Și apoi goarna... iar la drum! 

Mojaischi era tânăr — călătoriile, primejdiile dru- 
mului, locurile noi, întâlnirile, toate îl pasionau. Câte- 
odată îl frământa un gând: oare mult timp va mai tre- 
bui să călătorească singur pe drumurile Europei? Se 
gândea că ar fi bine să nu se mai despartă de prieteni, 
să reia viața de campanie, de care Slepţov şi tovarășii lui 
nu se mai puteau lipsi, dar totodată se simţea ispitit să 
devină istoriograful războiului, consemnând toate eve- 
nimentele la care i-a fost dat să fie martor şi părtaş. 
După discuţia cu Ermolov, Mojaischi îşi dădu seama că 
ar fi în. totul nimerit să intre în serviciul diplomatic, cu 
toate că trebuia să îndure îngâmfarea și aroganţa lui 
Nesselrode. In orice caz, era ferm hotărît să părăsească 
serviciul dela comandamentul lui: Mihail Semionovici Vo- 
ronţuv. Nu mai putea suferi să rămână în suita acestuia, 
să cultive genul -de glume din timpul mesei şi arta sub- 
tilă a linguşirii şefului, în aşteptarea ceasului în care 
Mihail Semionovici va fi chemat să urce până la treapta 
celor mai de vază oameni de stat, atrăgând dela sine 
avansarea celor din preajma sa, înaintea camarazilor lor. 

lată ce-l făcuse să plece la Cernâșev: voia, ca în 
acțiunea de partizani, să mai uite de „curtea“ cea mică 
ce se formase în jurul lui Mihail Voronţov și de discuţiile 
sterpe în legătură cu evenimentele dela comandament. 
Reîntorcându-se la Voronţov, regăsi pe aceeaşi comeseni 
— baronul Franck, Caznaceev, veselul Serghei Turghe- 
niey — şi îl cuprinse din nou dorul drumurilor de pădure 
şi al vieţii libere din detașamentul lui Cernâșev. 

Răcoarea dimineții îl învioră. 

In fața lui se deschidea o vale. In depărtare, prin 
văzduhul transparent se zăreau căsuțe albe şi curate ale 
unui sat, în mijlocul livezilor verzi. Drumul era minunat. 
Au mers toată ziua făc*nd scurte popasuri la umbra meri- 
lor. Undeva departe, cu totul pe alt drum, se afla moşia 
Grabnic şi la gândul acesta, Mojaischi îşi aminti fără voie 
de Catenca Nazimova și i se păru că totul se petrecuse 
doar în vis şi că nu se întâlnise cu ea aevea. 

Păstrase „imaginea fetei de şaptesprezece ani, aproape o 
fetiță, şi când colo stătuse de vorbă cu o femeie tânără, 
tristă şi obpsită. I se păru că se făcuse mai frumoasă, 
dar de înuată goni gândul acesta. Nu-i venea să recu- 
noască în sinea lui că fusese cuprins de mândrie, de 

egoism şi că nu trebuia să vorbească în felul acela cu 
Catenca, s'o îndepărteze cu răceală și cu o prefăcută 
mepăsare. Dar cum ar fi putut să vorbească altfel cu ea, 
când alături, în cealaltă cameră, se afla omul care îi des- 
părțise pentru totdeauna? Nu, nu-și găsea nicio vină. 

De unde să bănuiască Mojaischi că a treia zi după 
plecarea sa din Grabnic, colonelul Laroche va muri în 
urma rănilor căpătate şi că va îi înmormântat în apro- 
pierea cavoului familiei Grabowski... 

N’a fost dus la groapă pe un afet de tun, cum se cu- 
venea unui oștean; coșciugul veteranului campaniilor lui 
Napoleon a fost coborît în mormânt fără să răsune bubui- 
tul salvelor de tun. Numai Anelia Grabowska, Catenca 
şi ordonanța Henry l-au condus pe ultimul drum. 

După întoarcerea dela cimitir, Ecaterina Nicolaevna 
se simţi singură într'o lume străină şi dușmănoasă și, deși 
contesa Grabowska n'o părăsea deloc, niciodată senti- 
-mentul de singurătate n'o chinuise atât de puternic ca 
atunci. | 

Scurta-i şi trista-i viaţă i se desfăşura în fața ochilor; 
patria, traiul ei de copilă orfană, când la bunic, când la 
o mătușă bătrână, năzuroasă şi arțăgoasă, și o singură 
bucurie — întâlnirile cu Alexandr la Vasenchi. Apoi des- 
părțirea. Plecarea la Petersburg, vestea morții lui Mojai- 
schi, desnădejdea... Rudele dela Petersburg căutau s'o 
distreze. Balul dela Peterhof, unde îl văzuse pe amba- 
sadorul Franței Caulaincourt, din a cărui suită făcea 
parte și colonelul Laroche. O convorbire scurtă în timput 
jocurilor de artificii. Auguste Laroche zărise pe tânăra 
fată în luminile orbitoare, în reflexele ca de basm ale 
focurilor de artificii... Și deodată, o surprinzătoare cerere 
în căsătorie. Ce putea să mai aştepte ea, rudă săracă, în- 
treținută din milă de doamna Ratmanova ? 

Pacea cu Franţa părea atât de trainică; pretutindeni 
vedeai tablouri înfățișând pe Napoleon şi Alexandru, în- 
tâlnirea lor la Tilsit pe plută... Era invidiată: măritată 
cu un colonel de cuirasieri, prieten al lui Caulaincourt... 
Va tocui la Paris, va fi invitată la recepțiile dela Tui- 
lleries. 

Și iat-o căsătorită la Paris. Apoi războiul. Părăseşte 
Parisul şi-şi găseşte adăpost la o prietenă a ei, rudă a 

bărbatului ei —  Anelia-Luiza Grabowska. lată, cei 
douăzeci şi trei de ani ai vieţii sale... 

Ca un miraj, ca o vedenie din anii tinereții, apăruse 
Mojaischi fără veste şi dispăruse într'o clipă. Numai pe 
el îl iubise. Viaţa i se părea sfârşită. Să se întoarcă în 
patrie ? O vor primi acolo? Şi dece să se apuce? Să trä- 
iască din nou din mila acelei mătuşe capricioase şi 
aproape nebună ? Şi totuși acolo e pace, liniște, e patria 
ei. Acolo sunt holde aurii, grădini pe coline, pârâul su- 
sură încet pe sub deal, iată vechiul pavilion de vână- 
toare, iar mai departe pășunile de necuprins şi cântecul 
cosașilor... O, de ar putea să le vadă iar! Dar dacă nu 
poate să revadă ce îi e mai drag, nu-i oare tot una unde 
se va stinge viaţa ei? Și deaceea, nu rosti nicio vorbă şi 
izbucni în plâns, când Anelia îi spuse că e hotărită să 
părăsească Grabnicul şi să plece la prietenii ei din Viena, 
iar mai târziu, poate, în Elveţia, în Alpi, sau pe lacurile 
Italiei... unde anume, nici ea nu era încă hotărită. 

Mai trecu o săptămână şi palatul din Grabnic rămase 
pustiu ! Porţile de fier se deschiseră pentru ultima oară 
si apoi s'au închis din nou. Și Anelia Grabowska înţelese 
că pentru ea s'au închis pe totdeauna. Inspăimântată de 
această presimţire, o îmbrățișă pe Ecaterina Nicolaevna 
şi-i spuse: 

— Şi totuși soarta mă va aduce din nou aici... 

In clipa aceea trăsura lor trecea pe lângă cavoul fa- 
miliei Grabowski. 

Rușii se aflau pe malul drept al Elbei, fără a socoti 
micul detaşament de sub comanda vestitului partizan 
Figner, care îi neliniştea mult pe Francezi. Deși armisti- 
tiul fusese încheiat și nu era încălcat nici de Francezi nici 
de Ruși, detașamentul lui Figner sporea necontenit, com- 
pletându-se cu Nemţi, Italieni și Spanioli, dezertori din 
armata lui Napoleon. Deaceea, pe toate drumurile ce du- 
ceau spre Elba, se postaseră pichete, iar cavaleria patrula 
pe drumurile şi cărările pădurilor. 

Fedor Volghin se strecura pe: nesimţite, fără a fi vă- 
zut sau auzit, spre locul ce-i fusese indicat pe itinerar; 


HI? 


“mergea numai noaptea, de trei nopți în şir; ziua se odih- 
nea în desișul pădurilor, sau poposea în satele nemţești 
mai izolate și se aciuia pe la gospodarii de treabă care-i 
iispirau încredere. Cunoştea numai câteva zeci de cu- 
vinte nemţeşti, dar știa să se facă simpatic prin zâmbe- 
tul blând, prin firea sa veselă şi prin bunăvoința de a 
sări în ajutor, la orice muncă, oamenilor care îi ofereau 
adăpost. 

Dacă Volghin ar fi înţeles limba localnicilor şi-ar fi 

"dat seama dece ţăranii şi oamenii simpli din Hamburg îl 
adăposteau cu atâta bunăvoință. 

Poporul se deştepta dintr'un somn greu. Anii de în- 
robire după pacea dela Tilsit, cruzimea şi neîndurarea cu 
care Napoleon stăpânise Germania, treziseră în inima 
Nemţilor o ură înverşunată împotriva cotropitorilor. 
Rușii, nu numai că-l izgoniseră pe Napoleon de pe pä- 
mântul lor, dar îl urmăriseră şi peste granița cu Germa- 
nia. In sufletul Nemţilor se înfiripase speranţa unei cât 
mai grabnice eliberări, mai ales în sufletul oamenilor 
simpli care înduraseră multe şi grele suferințe sub jugul 
lui Napoleon. Cuceritorul prăda negustorimea, îşi bătea 
joc de principii electori, tratament cu care dealtfel aceş- 
tia se obișnuiseră şi socoteau ca o fericire îngăduinţa de 
a intra fie şi numai în vestibulul palatului lui. Dar po- 
porul plătea birul cel mai greu — birul sângelui. Napo- 
leon înrolase în regimentele sale pe fiii ţăranilor nemți 
și puțini dintre aceștia s'au întors din campaniile înde- 
lungate şi sângeroase. In satele nemţești, mamele îşi mai 
plângeau fiii morţi în necurmatele războaie purtate de Na- 
poleon, dar acum, când mijeau zorii dezrobirii, părinţii 
nu pregetau să-și trimită băieţii în regimentele care ur- 
mau să elibereze Germania şi să-i redea independenţa. 

Se înțelege dar, dece Rusul care se strecura cum pu- 
tea spre ai săi, spre armata rusă, era socotit un oaspete 
drag în satele nemțești și era păzit şi ascuns de urmă- 
rirea patrulelor pedestre şi călări ale Francezilor. 

Volghin se dădea drept un marinar de pe șalupa 
„Samson“ capturată de Francezi la Hamburg. Campa- 
niile lui Napoleon smulseseră mii de oameni dela locu- 
rile lor natale; numeroşi ostaşi, care-şi pierduseră cu 
totul înfăţişarea de militari, rătăceau dela Apus 'la. Răsă- 
rit şi dela Răsărit la Apus. Erau soldaţi de diferite naţio- 

nalităţi. Printre ei nu se aflau aproape deloc Ruși — 
prea lesne ar fi fost dibuiţi şi, fără bunăvoința ţăranilor 
nemți, Volghin n'ar fi izbutit să răzbească atât de repede 
spre răsărit. i 

Cu cât se apropia de locul întâlnirii, cu atât mai des 
dădea de patrule de cavalerie, așa că nu se mai încu- 
meta să mâie peste noapte în satele nemţeşti. Ajunsese 
aproape de ţintă. 

Intâlnirea fusese fixată în frumosul şi curatul orășel 
Wittenberg. Orăşelul nu fusese ocupat nici de Ruşi, nici 
de Francezi, așa că nu se afla acolo nicio garnizoană. In 
Wittenberg se întâlneau ofițerii ruși și francezi, ori de 
câte ori avea să se pună de acord asupra aplicării condiții- 
lor de armistițiu. Duşmanii de până ieri discutau în mod 
pașnic, în hotelul „La buchet“, proprietatea respectabilei 
văduve Wentzel. 

Grăjdarii îşi adăposteau caii în grajdul şi în curtea 
iargă, iar peste tot se puteau vedea laolaltă și valtrapu- 
rile!) albastre ale husarilor francezi cu monograma lui 
Napoleon, şi valtrapurile Rușilor cu monograma lui Ale- 
xandru I. In salonul scund și sclipitor de curăţenie al 
hotelului, se perindau cuirasieri francezi şi husari ruşi, 
admiratori ai talentelor culinare ale văduvei Wentzel, 
dând cuvenitele onoruri pivniţei cu vinuri a hotelului „La 
buchet“. 

Se desfășurau acolo scenele idilice ale unui armistițiu 
de lungă durată, care nu mira pe nimeni pe vremurile 
acelea. Tot acolo, în „partea rezervată“, se puteau vedea 
și civili, călători respectabili, care aşteptau permisul de 
liberă trecere dela Francezi, pentru a putea pleca spre 
Apus, precum şi alți călători care așteptau permisul de 
liberă trecere dela comandamentul rus, pentru a se în- 
toarce în ţinuturile Brandenburgului, sau în Polonia. 

Hotelul „La buchet“ sera mândria orășelului. Văduva 
Wentzel, o femeie cu înfățișare proaspătă, rumenă, bă- 
laie și vioaie, se descurca în treburile gospodăriei cu 
multă pricepere. Războiul, şi mai ales armistițiul îndrep- 
taseră situația materială a hotelului. 


1) Valtrap — pătură frumos țesută și înflorată, care se pune 
pe spinarea calului. (N. trad.), 

O ușă dădea deadreptul din curte în odăile destinate 
oamenilor de rând; acolo lucrurile se petreceau mai sim- 
plu: se putea bea bere şi un rachiu tare de chimen. Cei 
care întreceau măsura erau scoși din local fără multă 
vorbă de către nişte flăcăi voinici cu scufii vărgate, din 
serviciul văduvei Wentzel. Trebuie să spunem însă, că 
oamenii simpli nu-i pricinuiau stăpânei nici pe departe 
atâtea necazuri ca acei din „partea rezervată“. In „par- 
tea rezervată“ se iscau certuri furtunoase care se în- 
cheiau uneori cu dueluri, ceeace determina comanda- 
mentul rus să nu mai îngăduie ofițerilor deplasarea la 
Wittenberg fără vreun interes deosebit. 

Spre seară, când mapucase bine să se întunece, în 
partea locului destiriată clienţilor de rând apăru un flă- 
cău înalt, rotund la față. Se aşeză la o masă de lângă 
sobă, comandă o friptură de vițel și votcă şi plăti pe loc, 
schimbând o guinee de aur. Cu toate că achitase și suma. 
cuvenită pentru dormit, drumeţul preferă totuși să se 
odihnească în aer liber, în grădină, sub vişini. 

In prima seară, înainte de a se culca sub un copac, 
călătorul — Fedor Volghin — întârzie mult timp pe o 
bancă dela poartă, uitându-se spre bariera târgului. La 
fel făcu și a doua zi. Clienţii obişnuiţi ai hotelului veneau 
şi plecau, dar cel aşteptat de Volghin nu se arăta; un 
singur Rus dădu pe acolo — un medic militar, care nu 
rămase prea multă vreme la hotel, luă numai masa şi se 
duse apoi la spițerul orășelului. 

A treia seară, după ce, ca deobicei, se dădu drumul 
celor doi dulăi miţoşi și uriaşi, Volghin se îndreptă iar 
spre grădină. Işi întinse mantaua, se culcă pe spate, dar 
nu putu adormi multă vreme; uitându-se la stelele care 
străluceau deasupra lui, îşi depănă firul gândurilor. 

Cele paisprezece zile şi nopți trăite pe mare și cele 
unsprezece zile pe uscat, trecuseră fără întâmplări deo- 
sebite, afară de o puternică furtună de primăvară care 
sgâlțâise rău, în Marea Nordului, bricul „Sfânta Eca- 
terina“. La Hamburg, negustorul Rubaşchin îi îndicase 
itinerariul precis pe care trebuia să-l urmeze, ca să fie 
cât mai la adăpost de primejdii. 

Volghin făcuse o parte din drum cu diligența. Pa- 
trulele franceze dela bariere nu se oboseau cu controlui 
pasagerilor, lăsându-i pe seama jandarmilor, mai de- 

prinşi cu această operaţie. lar aceştia se uitau mai mult 
„în palmă“, decât la actele călătorilor. 

Deşi hârtiile lui Volghin erau în regulă — avea şi un 
permis de liberă trecere dela Francezi — Rubașchin îl 
sfătuise să folosească cât mai rar diligenţa. 

Volghin cumpărase dela un iarmaroc un cal şi o bună 
parte de drum o străbătuse călare. Dărui apoi calul unui 
țăran sărac, care înmărmuri de fericire în fața darului 
neaşteptat. Ajungând la Wittenberg, Volghin putu în 
sfârșit să doarmă liniștit. La vreo şase verste se aflau 
avanposturile rusești şi într'o zi-două urma să sosească 
curierul, căruia avea să-i înmâneze mesajul lui Semion 
Romanovici Voronţov. Și după aceea? La plecare, Casat- 
chin îi poruncise să se prezinte lui Mihail Semionovici şi 
să asculte de ordinele acestuia. Ii va îngădui oare Mihail 
Semionovici să rămâie pe lângă el, sau îi va da ordin să 
se întoarcă în patrie? 

Patria... Și întreaga viață i se desfășura înaintea 
ochilor. | 

Avea numai cincisprezece ani când, împreună cu alți 
şase oameni dela curtea lui Voronţov, debarcase în por- 
tul Dover. La început sluji ca băiat de serviciu în Lei- 
cester-square, iar apoi la o altă proprietate, de pe malul 
mării. După ce a lucrat acolo un an, Semion Romanovici 
sa gândit să-l trimită să învețe meseria de fierar la 
Birmingham. 

Nu avea să uite niciodată seara aceea rece şi ploioasă 
în care diligența se apropia de Birmingham. 

De-a-lungul drumului, se înșirau case joase, răzlețe. 
Totul în jur părea cenușiu şi murdar — acoperișurile ca- 
selor, copacii, aerul şi cerul, străzile, erau învăluite în- 
trun nor de cenuşă și praf de cărămidă. Funinginea se 
întindea peste tot într'un strat lipicios. Deasupra oraşului 
se încrucișau reflexele roşietice ale cuptoarelor. Nori de 
fum gros pluteau peste coșurile înalte. Căruţe încărcate 
cu drugi de fier și tablă huruiau cu un zgomot asurzitor, 

Fedia Volghin mavea să uite niciodată ceeace îl im- 
presionase atât la sosirea la Birmingham : vuietul, zgo- 
motul, loviturile de ciocan şi mulțimea de muncitori, care 
mișunau pe străzile înguste şi murdare. Mult timp nu s'a 
putut obișnui cu iadul de acolo. 

Zi de zi, din zori şi până'n seară, stătea în fierăria 
lui Rogers, încins cu un şorţ de piele, legat la cap cu o 
cârpă udă. Meşterul bătrân însemna cu ciocănaşul pe fie- 
rul încins până la alb, locul unde trebuia să lovească și 
Fedia izbea cu barosul din toată puterea. Chiar şi în somn 
i se părea că aude loviturile ciocănaşului, urmate de zgo- 
motul ciocanului mare şi greu. Englezii se mirau de 
forţa lui de uriaș, îi pipăiau pieptul şi mâinile și ples- 
căiau din limbă, admirativ. Sănătatea de fier a lui Fedia 
nu se resimțea cu nimic, nici de munca grea, nici de viața 
dusă într'un colț de odăiță umedă şi întunecoasă, de pe 
o uliţă dosnică, îngustă numai de un stânjen şi jumătate 
şi înnecată în noroi şi întuneric. 

Noaptea, felinarele agățate de prăjini întinse de-a- 
curmezișul străzilor, luminau ospătăriile cu firme zugră- 
vite cu cai în galop, animale și păsări de basm. Zi şi 
noapte, era un du-te vino de oameni, bărbaţi şi femei beţi, 
care păzeau parcă ușile cârciumilor, cu fețele, mâinile şi 
îmbrăcămintea înegrite, îmbibate de fumul ce ieşea ne- 
contenit din coşurile uzinelor şi alte turnătoriilor. 

Cât de departe erau patria, câmpiile, holdele ei, râul 
şi codrul lui drag cu smeuriş, în care îi ieşise odată în 
faţă un urs. Trecuseră ani mulți de când feciorul de 
țăran călcase pe pământul insulelor britanice. In primii 
ani m'a fost chiar cu totul singur la Birmingham. Avea 
un unchi cu numele de Anton Ivanovici Sofronov, iobag 
al lui Voronţov, care trăia de vreo douăzeci şi cinci de 
ani în străinătate. Toţi Ruşii îşi începeau ucenicia sub 
supravegherea lui Anton Ivanovici; învățase limba, îşi 
însuşise toate secretele meșterilor englezi şi se cam lăuda 
că aceștia nu izbutiseră să le prindă pe ale lui. Era ui- 
mitor de priceput, într'adevăr „meşter la toate“. Semion 
Romanovici îl trimisese la Paris ca să înveţe meşteşugul 
de caretaș, iar după aceea îl îndrumase la Viena ca să 
uimească prin măiestria lui, pe ambasadorul rus, con- 
tele Razumovschi. 

Cu ce plăcere asculta Fedia istorisirile unchiului des- 
pre călătoriile lui prin ţări străine, despre atâtea câte 
văzuse în viață. Dela unchiul său, nepotul se alesese cu 
ştiinţă de carte rusească, învățase englezeşte şi nemţeşte 
atât ca să se poată descurca. Cu faţa lui aspră, de om ne- 
înduplecat, Anton Ivanovici îi vorbea despre orânduielile 

engleze. Ii atrăsese atenţia chiar din primele zile asupra 
vieții nespus de amară a muncitorilor englezi care, totuşi, 
se socoteau oameni liberi, nu ca acei țărani iobagi, bun 
al statului, trecuţi deavalma în inventarul uzinelor din 
Tula sau Ural. 

Fusese și în Ural, unde tot Voronţov îl trimisese ca 
pe un om de ispravă. i 

Anton Ivanovici îi povesti odată despre Pugaciov. 
Muncitorii dela uzinele din Ural nu-l uitaseră pe Emelian 
Ivanovici Pugaciov : 

— N'aveam nici douăzeci de ani, când Pugaciov a 
fost executat la Moscova pe Boloto. Oamenii de rând nau 
fost lăsaţi în piață. Pe atunci lucram pe acoperișul casei 
prinților Macaev şi m'am pitit în pod, trăgând cu ochiul 
pe o ferestruică de acolo. Am văzut totul ca'n palmă. Am 
văzut cum s'a construit eşafodul și pe el două” spânzu- 
rători, una în dreapta, alta în stânga... 

Câteodată, Anton Ivanovici aducea vorba despre 
obârşia averii lui Voronţov şi despre multe altele ca, de 
pildă, de deosebirea dintre om și orice altă vieţuitoare, 
deosebire ce nu există, dela natură, între om şi semenul 
lui... ! 

Anton Ivanovici ştia bine să citească și, într'o zi, îm- 
prumută o carte dela locotenentul Mojaischi. Era o carte 
a lui Cantemir, „Filaret și Evgheni“, şi o citi cu plăcere, 
cu glas tare, nepotului său: 


Plâng sărmanii'n fața ta; plin de răutale, 
Tu le rânjeşti sălbatic când lovești orbește 
Pân'la sânge, sluga mâna dreaptă de'ndrăznește 
S'o ridice'n locul stângii; (şi apoi fiara numai 
Jinduiește sânge ; trupul tău şi al slugii, una-i)... 


— „Sluga ta are și ea aceeaşș carne şi acelaş sânge 
ca şi tine“... — spunea: adesea Anton Ivanovici pe un 
ton povățuitor — țăranul şi boierul acelaş sânge au... 

Când Anton Ivanovici căzu bolnav, vorbi şi mai cu- 
rajos cu slugile lui Voronţov și cu ucenicii: 

— Mihailo Lomonosov era fiu de pescar, om de rând, 
a venit desculț la Moscova, dar şi-a însușit toată ştiinţa. 
Ştia să poruncească tunetului şi a întrecut prin măiestrie 
pe toţi marii dregători de pe atunci. Și când te gândeşti 
că un oarecare boieraş nevârstnic, care nu știe nici bu- 

chile şi na pus niciodată mâna pe carte, are în puterea 
lui mii de suflete şi dispune de ele cum vrea. 

Inainte vreme nu auzise nimeni asemenea cuvinte 
din gura lui- Anton Ivanovici. Era un om respectuos și 
supus tață de stăpâni, dar presimţindu-și pe semne sfâr- 
şitul, nu se mai temea de nimic. 

— Să-ţi faci bine slujba, dacă vei ajunge ostaş. Mâi- 
nile, picioarele tale, sunt ale statului, dar sufletul ţi-e 
slobod, sufletul e al lui dumnezeu. 

Când Napoleon cuceri Smolenscul şi se -apropia de 
Moscova, Anton Ivanovici se întristă amarnic. Rusul, care 
trăise aproape treizeci de ani pe meleaguri străine, era 
îndurerat de soarta patriei sale și îşi punea nădejdea nu- 
mai în soldatul rus şi în Cutuzov: „De bună seamă că 
slujba soldatului e grea, dar soldatul apără pământul 
patriei și nu lasă străinul să intre în casa lui“. 

Anton Ivanovici a murit chiar în ziua când a ajuns în 
insulele britanice vestea cea bună, că Napoleon părăsise 
Moscova şi fusese silit să se retragă pe drumul Smolen- 
scului. Ştirea îşi făcuse drum cu o neînchipuită repezi- 
ciune şi la început nu i se dăduse crezare în Anglia, în- 
tratât îi înspăimântase Napoleon pe toți, cu victoriile 
sale. S'ar fi putut spune că muribundul îşi încordase toate 
forţele spirituale şi fizice ca să apuce şi această zi fericită! 
Auzind vestea, îşi îmbrăţişă nepotul şi se stinse la piep- 
tul lui. 

Moartea lui Anton Ivanovici îi pricinui o mare durere 
lui Fedor Volghin. Ii murise omul cel mai apropiat şi cel 
mai prețios îndrumător al său. Volghin îşi însuşise cu uşu- 
rință tainele meşteșugului. Construise o armă cu trei 
țevi, îi împodobise închizătorul cu o gravură complicată 
şi o trimise la Londra, lui Semion Romanovici. Dar pe 
Fedor Volghin îl chinuia dorul de patrie. După moartea 
unchiului său, luni de-a-rândul nu mai auzi vorbă ru- 
sească. Incetul cu încetul cuvintele englezeşti i se înti- 
păriră în minte şi începu să se înțeleagă cu meșterul John 
White şi cu lucrătorii englezi. Ii prețuiau priceperea și 
chibzuința, dar mai ales forţa sa de uriaş îi minuna pe 
Englezi. Volghin învinsese la lupta cu pumnii pe care ei 
o numesc „box“, pe cel mai puternic luptător din Sheffield. 
Vestea aceasta răzbise până. la Vorouţov care-şi arătă 
dorința să-şi vadă iobagul. 

Totuşi, Volghin nu a ajuns să-l vadă pe Semion Roma- 
novici. A vorbit doar cu locotenentul Mojaischi şi cu se- 
cretarul contelui Casatchin. 

Discutară între altele despre armele infanteriei din 
diferite ţări. 

— Cea mai bună armă, înălțimea voastră, — spunea 
Volghin, —. au făcut-o meşterii belgieni în orașul Liège. 
La Tula se fabricau asemenea arme prin anul 1806. 
Arma engleză e grea, dar se mânuieşte mai uşor în luptă 
decât cea suedeză sau cea prusiană. Puștile Prusienilor 
sunt tare grele. 

La plecare Mojaischi .i se adresase lui Casatchin în 
limba engleză : 

+ Gândiţi-vă, că atâţia filfizoni îngâmiaţi de-ai noş- 
tri nu-l considera om pe un asemenea tânăr de ispravă 
şi numai pentru faptul că e iobag. 

Volghin se prefăcu a nu înțelege despre ce era vorba. 

— Ce să-i faci, Alexandr Platonovici, — 'răspunse 
Casatchin, — nici la Englezi nu există egalitate, cel bò- 
gat şi nobil se fereşte de omul de rând, cu toate că şi 
acela e socotit om liber. 

„Scârțâitul roților şi nechezatul cailor, îl treziră pe 
Volghin. Sări în picioare şi desluşi prin ceața dimineții 
trei călăreţi şi auzi un glas pătrunzător: 

— Dar caii, înălțimea voastră, unde ordonaţi să île 
adăpostiți ? 

Volghin se repezi spre grajd. 

Un locotenent în tunică de artilerist de gardă dădea 
ordine grăjdarilor nemți, cum să-i adăpostească sub șb- 
pron caii. Glasul i se păru cunoscut. Volghin se apropie 
şi era cât pe ce să dea un chiot de bucurie: 

— Dumnezeule! Alexandr Platonovici ! 

Locotenentul se întoarse spre el: 

— Fedia ! 

— Intâlnirea era neașteptată şi le făcu amândorura 
mare bucurie. Mojaischi îşi aminti de Londra, 'de flăcăul 
pă destoinic şi de discuţia asupra ` celor mai bune 
puşti 

— Uite pe unde ne-a fost dat să ne întâlnim, ~— fi 
spuse vesel Mojaischi. ` li făcea plăcere să vadă un om 
cunoscut. — Ce zici, Fedia, nepătrunse sunt căile soar- 
ici | Tocmai pe tine să te trimită ca sol Semion Romano- 

vici şi tocmai pe mine să mă aleagă să ies în întâmpi- 
narea ta, la Wittenberg... 

De fapt, stând şi judecând, nu se întâmplase nimic deo- 
sebit. Mihail Semionovici ştia că Mojaischi fusese atașat 
pe lângă tatăl sáu şi cunoștea pe toţi servitorii de casà 
ai Voronțovilor, din Londra, așa că era firesc să-l trimită 
pe el în întâmpinarea curierului din Anglia. 

O treziră din somn pe onorabila Frau Wentzel. Dând 
cu ochii de o tunică rusească, începu să-și ceară mii de 
scuze pentru toaleta în care se găsea şi îl conduse apoi 
pe Mojaischi în camerele din colțul primului etaj. 

— Veţi avea un vecin plăcut — un negustor italian, 
signor Malagamba, un om tânăr şi foarte simpatic. Eta- 
jul doi e ocupat de colonelul Florant din brigada a treia... 
Ah, Francezii ăștia, — șopti Frau Wentzel coborîndu-şi 
glasul, — ai numai neplăceri de pe urma lor! Brigada e 
cantonată lângă Dessau, dar nu ştiu dece colonelului îi 
place aici la noi. Desigur că e o mare cinste pentru mine 
ca gazdă... dar ce te faci când chiriaşul nu plăteşte şi 
traiul e atât de scump... Dumneavoastră, domnilor ruși, 
sunteți cu mult mai darnici, nu vă fac un compliment, 
domnule ofițer, e purul adevăr... 

Și tot sporovăind Frau Wentzel pregăti cu propria-i 
mână patul lui Mojaischi şi-i scutură plapoma: El o 
asculta şi moţăia de-a'n picioarele. Camera avea tot ce 
găseşti în orişice bun hotel nemţesc: o plapomă pufoasă, 
o cană şi un lighean de faianță, aşezate pe masa lavoa- 
rului, un tablou brodat în cruciulițe, înfățișând întâini- 
rea a doi îndrăgostiţi. 

„In sfârşit, Frau Wentzel ieşi din cameră lăsându-i sin- 

guri pe Mojaischi şi pe V6lghin. Volghin începu să-și 
descheie surtucul, vrând să-și scoată punga de piele cu 
mesagiile, dar Mojaischi îl opri, căscând: 

— Lasă mai târziu, Fedia... Hai să ne culcăm! Tre- 
zește-mă spre seară. Du-te la husarii mei și spune-le să 
doarmă liniștiți. Plecăm mâine la amiază. 

Mojaischi îşi scoase tunica, se spălă pe față şi pe 
mâini, se desbrăcă şi, peste o clipă, se prăvăli în pat 
şi adormi buştean. 

Volghin se apropie de husari; aceștia continuau să 
plimbe caii înspumaţi de-a-lungul uliţei. 

— Noroc! ——ură el husarilor. . 

Stăteau în fața lui și-l priveau nedumeriți pe omut 
acesta înalt, îmbrăcat în haine boiereşti. 


— Cine ești dumneata? — întrebă după câteva clipe 
cel în vârstă. 

-— Un Rus. 

— Se vede că eşti Rus... -— observă husarul cel tå- 
năr. 

-— Tutun aveți? — întrebă Volghin. 


— Avem din cel obișnuit... mahorcă de Baturi... 

— Tocmai de ăsta caut. 

Husarul îi răsturnă din mahorca lui şi privind palma 
lui mare, îmbâesită de- funingine, îl întrebă: 

-— Al cui eşti? 

— Al Voronţovilor. lobagul lor — răspunse Volghin. 

„In „partea rezervâtă“ a hotelului, în sala destinată 
persoanelor in trecăre, cinau doi călători — un colonel 
francez din artileria de gardă și un tânăr cu părul şi 
ochii de culoare deschisă, purtând un surtuc cafeniu de 
călătorie şi cizme înalte cu pinteni. 

In sala nu prea mare şi plăcută se afla o masă lungă, 
acoperită cu o față de olandă. Pe un perete erau agățate 
farfurii de porțelan de Saxa, cu „vederi din Dresda. Pe 
lângă pereţi erau înșirate dulapuri cu tacâmuri de argint, 
cupe şi pahare de cristal. Un candelabru mare cu cinci 
lumânări împrăștia o lumină blândă deasupra mesei și 
în încăpere. Ferestrele erau deschise şi un vântuleţ mișca 
ușor perdelele de dantelă şi aducea de afară, din grădină, 
parfum de iasomie. 

Subiectul discuţiei celor doi călători m'avea nicio le- 
gătură cu frământările războiului şi evenimentele furtu- 
noase din ultimii ani. 

— Tachinard se stinge încet, încet. Nu mai este răs- 
fățatul publicului, așa cum l-aţi cunoscut probabil dum- 
neavoastră, domnule colonel... Barili e la fel de ferme- 
cător ca şi înainte, în „Căsătoria secretă“... Aria Caro- 
linei, dumnezeule ! 

Colonelul asculta şi dădea din cap. 

— Dar Catalani ? — întrebă el oftând. 

— Divină, angelică! „O dolce contento...” — cântă cu 
o voce destul de plăcută tânărul în surtuc cafeniu. — La 
Neapole, la San-Carlo, am plătit treizeci și doi de carlini 
---paisprezece franci — pe un fotoliu la parter şi nu mi-a 

părut rău... Dar Banti? Dar Marchese? Dar Pachiarotti? 
Unde în afară de Milano şi Neapole se mai pot auzi ase- 
menea glasuri dumnezeeşti ? 

Colonelul se lăsă pe speteaza fotoliului şi închise ochii. 
Fața lui slabă, palidă, obrajii scofâlciţi şi mustăţile lungi 
şi subțiri, pleoştite pe bărbie, exprimau linişte şi mulțu- 
mire. Işi amintea de cele şase luni de viaţă lipsită de griji, 
petrecute la Neâpole, şase luni după douăzeci și patru 
de ani de campanii şi bătălii... Neapole, văzut de pe 
muntele Sant-Elmo, Vezuviul, Pozilippo... oraş drag şi 
vesel, unde orice zdrențăros fredonează arii din operele 
lui Cimarosa... 


— Neapole... orașul cântecelor... — evocă el plin de 
dor. — Dumneată, prietene, o să-l revezi, dar eu... — 
colonelul oftă. — Să nu mai oftăm gândindu-ne la viitor, 


ci să ne mulțumim cu trecutul... 

Se auzi un tropăit de cizme, uşa se deschise larg şi 
în sală intră un bărbat voinic, cu faţa roşie, purtând pe 
“piept steaua Mariei-Thereza. Privind în jur, îl salută pe 
colonel şi pe. interlocutorul lui şi se aşeză la masă. 

Noul oaspete era, după toate aparențele, o persoană de 
seamă. Sosise pe înserate, într'o caretă mare cu patru cai; 
eră întovărăşit de un valet, de doi lachei care stăteau şi 
ei pe capră, de doi vizitii şi trei servitori. Ceru să i se 
dea cele mai bune camere și rămase nemulțumit, cu toate 
că Frau Wentzel îl încredințase că în Camerele dela par- 
ter descinsese primul şambelan al prinţului elector al Sa- 
xoniei, contele von Wahl. l 

— Dacă dumneavoastră, domnule baron, soseați în 
cursul dimineții, — îi spuse gazda, — aș fi pus la dispo- 
ziția domnului baron camerele din colț. Le-a ocupat însă 
un ofițer rus care a sosit dis-de-dimineață, iar etajul în- 
tâi e ocupat de colonelul Florant. Mai avem și un italian, 
signor Malagamba, nu-i cine ştie ce de capul lui, ocupă 
o cameră la etajul doi... 

Frau Wentzel îndrăzni să-l întrebe de nume pe noul 
ei pasager, al cărui titlu îl ştia, deoarece văzuse. pe uşa 
caretei blazonul de baron. 

— Baronul Kurt-Ludwig von Geismar, posesor al 
unui maiorat!) şi curtean al majestăţii sale împăratul 
Frantz... 

Baronul Geismar avea motive bine întemeiate să se 
prezinte ca o persoană din anturajul împăratului Austriei. 
Gândul acesta îi venise în cursul călătoriei, când avusese 
destul timp ca să mediteze la cele ce trebuia să întreprindă 
și la ce mal să acosteze, după ce își stricase relaţiile cu 
Nesselrode şi cu şeful poliției din Viena, baronul Hager. 

Oricum, armatele franceze erau mai aproape de Wit- 
tenberg decât cele ruseşti şi Austria continua să rămână 
aliatul Franţei. Deaceea se hotărîse să apară aici în cali- 
tate de curtean al împăratului Frantz. 

Ca persoană importantă, găsi de cuviință să se pre- 
zinte celorlalţi : 

— Baronul Kurt-Ludwig von Geismar, posesorul unui 
maiorat. 

— Colonelul Florant din artileria de gardă. 

— Pietro Malagamba, negustor. 

— Ce drumuri rele, — începu baronul. — Mi-au căzut 
pe drum doi cai. Am cumpărat cu cinci napoleoni. doi 
cai slabi, care deabia îşi mişcă picioarele... Nu ştiu cum 
o să-mi tragă careta. 

— E puţin probabil. să puteţi cumpăra aici o pereche 
de tai buni, — observă colonelul, — ar fi trebuit să ple- 
cați cu o trăsură ușoară. 

— Am cu „mine opt servitori şi mult bagaj... Știţi, 
dumneavoastră, când te întorci în patrie după călătorii 
îndelungate... Dumneata, signor, — i se adresă Geismar 
lui Malagamba, — judecând după accent, eşti milanez? 

— Cu voia dumneavoastră — milanez... 

— Biata Italie! — rosti colonelul cu o voce uşor în- 
tristată. — Când o vom. vedea în sfârșit unită, înflori- 
toare şi puternică ? 

— Italia virtuosa, magnanima et unal?) Italienii nu 
vor uita niciodată aceste cuvinte ale majestăţii sale îm- 


1) Maiorat — sistem de moştenire caracteristic feudalismu- 
lul, păstrat în unele țări, prin care averea trece neîmpărțită pri- 
mului născut; în acelaş timp, denumirea dată moșiilor respective. 
(N. trad.). 

2) Italia înfloritoare, puternică şi unită! (N. trad.) 

păratul Francezilor! — interveni signor Malagamba cu 
un tremur în glas. — Dar când se vor înfăptui oare? 

— Impăratul a declarat: „O să mă întorc curând ca 
o armată de trei sute de mii de soldaţi. Ruşii vor plăti 
scump succesele lor“. 

Geismar dădu din cap, dar se gândi că colonelul ros- 
tise aceste cuvinte fără convingere. 7 

— In bătălia dela Bautzen, de lângă Würschen, îm- 
päratul l-a pierdut pe Duroc, — continuă colonelul Flo- 
rant. — Impäratul plângea. Iar Duroc în agonie căuta 
să-l consoleze. S'au îmbrățișat şi şi-au luat rămas bun 
pe totdeauna, după atâţia ani de prietenie şi glorie. Toată 
seara, împăratul ținu să rămâie singur. li concedie pe 
toți care veneau la dânsul după ordine. „Mâine!“ — le 
spunea tuturor. A doua zi dimineață, însă, apăru ca de 
obicei, calm și odihnit... Ce om mare! 

-— Dumnezeule | — spuse Geismar oftând. — Toţi cei 
de aici suntem supuși credincioşi ai împăratului. Toţi, îi 
dorim glorie şi fericire... Dar stai şi te gândeşti: să sä- 
vârșeşti fapte de vitejie ca ale lui Alexandru Macedon şi 
Iuliu Cesar, să fii stăpânul Europei și... și acum să cauţi 
să închei pacea, în loc să rămâi ferm pe malul Vistulei ! 
Şi toate acestea din cauză că ne-am pierdut cele mai 
bune batalioane în Rusia ! 

— Nu mă pricep în chestiuni militäre. Nu sunt decât 
un modest neguţător, dar mi se pare că toate acestea se 
datoresc înspăimântătoarei ierni ruseşti... — îşi îngădui 
o respectuoasă observaţie Italianul. 

Colonelul Florant zâmbi cu amărăciune: 

— Dragul meu, m'aş simți fericit să pot fi de aceeaş 
părere cu dumneata, dar noi am părăsit Moscova în Oc- 
tombrie şi când au avut loc luptele dela Maloiaroslaveţ 
era timp frumos, cald cum e toamna la Paris... Gerurile au 
început după ce totul se terminase şi restul l-au desăvâr- 
şit partizanii... Partizanii! Cunosc Spania și trebue să 
vă spun că partizanii ruşi sunt cu mult mai de temut 
decât guerilleros-ii spanioli. 

— Aveţi dreptate, — observă Geismar. 

— Chiar şi aici, pe malurile Elbei, au apărut parti- 
zanii unuia... Figner. Ieri am cerut colonelului rus, prin- 
tul... Şer... Cerbatov ca partizanii lui Figner să accepte şi 
ei, în sfârşit, armistițiul... Chiar în ziua semnării armisti- 

țiului mi-au capturat un tun. Dealtfel, Figner a restituit 
tunul împreună cu o scrisoare de scuze... Văd că vorbim 
însă despre lucruri triste... 

— Nu pot înţelege, — spuse Italianul oftând. — Po- 
poarele vor pace. Pentruce să iscălești un armistițiu, dacă 
nu vrei să închei pacea ? 

— Prieteni, — vorbi inimos colonelul, — sunteţi ser- 
vitori devotați ai împăratului, dar nu sunteţi oameni de 
arme. Lupta dela Bautzen a fost un măcel zadarnic! N'am 
luat dela Ruși niciun singur prizonier, niciun tun |... Ruşii 
au rezerve, noi nu mai avem. lată dece am fost nevoiţi 
să cerem armistițiul. Se spune că împăratul l-a trimis pe 
Caulaincourt la țarul Rusiei, dar țarul ma vrut să-l pri- 
mească... 

Geismar îşi ceru scuze și se ridică dela masä. Voia 
să rămână singur şi să-şi adune gândurile. 

Se şi vedea pe malurile Elbei. Mâine, colonelul Flo- 
rant pleacă spre Dessau, la brigada sa. Şi împreună cu 
el, baronul Geismar ar putea să ocolească fără cea mai 
mică greutate avanposturile franceze. Dar, ca şi mai 
înainte, nu se putea hotărî să facă acest pas. Stătuse o 
lună şi jumătate la cartierul general rusesc. Nesselrode 
îl mai primise odată, dar nu-i spusese decât că nu vede 
necesară prezența lui la cartierul general. Ce-i rămânea 
de făcut 2 Să plece în Livonia, la conacul său distrus? 
Fără bani, fără nicio speranţă în bunăvoința curții ru- 
sești ? Atâtea ghinioanel!l — Ghinion cu cererea în că- 
sătorie a Aneliei Grabowska, ghinion cu dispreţuitorul 
refuz al lui Nesselrode ; ghinion la Wittgenstein... Pleca 
la Dessau, ferm hotărît să-și ofere serviciile Francezilor. 
Dar acest colonel, cam cherchelit, dăduse în vileag în fle- 
căreala lui, adevărul amar referitor la Francezi. Face oare 
să te îmbarci pe o corabie care se scufundă? Ii mai ră- 
măsese Dantzigul şi ducele de Wurtemberg, fratele îm- 
părătesei Rusiei. Avea scrisoarea lui Wittgenstein adre- 
sată ducelui, ultima lui speranță. 

Geismar izbi uşa cu piriorul şi intră în curtea slab lu- 
minată de un felinar ce licărea pe un stâlp înalt. 

Străbătu curtea şi-şi cercetă careta, prin ușa căreia, 
puțin întredeschisă, ieşeau afară picioarele lungi ale lui 
Walter, valetul său. Geismar îl trezi fără să ştie dece, se 
uită furios la faţa lui somnoroasă, nebărbierită, îl certă 

și plecă. Auzi deodată un murmur de şoapte şi înțelese 
câteva cuvinte ruseşti. Ascultă mai atent şi, făcând un 
pas, se pomeni faţă în faţă cu un om de o statură uriaşă 
şi cu doi soldaţi care după uniformă erau husari din re- 
gimentul Ahtârschi. 

— Am tras la sorţi şi am fost recrutat, — se auzi un 
glas tânăr. — Mama plângea, tata plângea: „Cum laşi 
tu casa părintească ; cine o să ne închidă ochii în ceasul 
morții ? Şi cui o să dăm noi binecuvântarea părin- 
tească?...“ Și Dariuşca, logodnica mea, bocea şi ea: „Mă 
părăsești şi mă laşi nici măritată, nici văduvă, că nu ne-a 
lăsat starostele să ne cununăm...“ Şi eu am început să 
plâng: „Nu-mi sfâșiaţi inima, doar nu mor toți în răz- 
boi, poate că o să mă întorc cu regimentul, o să capăt şi 
un grad...“ Mă uitam şi mă gândeam: ce las în urma 
mea ? Casa — patru pereţi acoperiți de funingine, po- 
deaua toată numai găuri, soba fără horn, iar în ferestre 
— băşici în loc de sticlă... Un ciubăr de cvas, două-trei 
oale, o masă cioplită de mine, porcul și viţelul ce dorm 
cu noi în casă. De nu erau părinţii şi Dariuşca, logodnica 
mea, maveam de ce să-mi pară rău... Cât despre boieri 
maveam ce-i plânge. 

— Dar cine ţi-s boierii? — întrebă omul cu statura 
de uriaş. 

— Satului nostru i se zice EsipQvo. Moşia de baştină a 
boierilor Esipov. Boierul cel bătrân a murit acu trei ani, 
cucoana a plecat la Piter, iar satul nostru și două sute 
de suflete le-a vândut unui fost primar. Pe timpul vechiu- 
lui boier plăteam obroc, dar primarul e hapsân rău de 
tot. E în stare să se spânzure pentru un ban şi a intro- 
dus din nou boierescul. Ne-a luat tot pământul, ne-a cum- 
părat vitele cu preţul cu care a vrut dânsul. Munceam 
pentru el şase zile pe săptămână; ca să nu murim de 
foame, ne dădea ceva de mâncare. Celora ce aveau fa- 
milie le dădea ceva grâu, pe cei fără familie îi hrănea la 
curtea boierească odată pe zi: în zilele de frupt cu supă 
de varză, iar în cele de post cu pâine şi cvas. Pe care-l 
socoteau leneş, îl băteau fără milă cu vergi, ciomege şi 
harapnice... 

— Am douăzeci de ani de serviciu, — se auzi un glas 
răgușit. — Mi-au mai rămas cinci ani până la eliberare; 
mam mai văzut pe nimeni dintre ai mei. Doar atunci 

când vin recruții şi se întâmplă să întâlneşti câte un om 
din sat, mai afli câte ceva şi îţi dai seama că totul a 
rămas ca și acum douăzeci de ani, acelaş boieresc, aceeaş 
grea dare pe cap... 

— Ehei, frăţioare, — oftă tânărul husar, — am dus-o 
noi prost, dar vecinii noştri și mai prost. Când dă boie- 
rul moşia în arendă unui străin, ăsta ia de pe omsșapte 
piei. De vechil poți să te mai plângi boierului, dar de 
arendaş cui să te plângi 2 

In liniştea care se lăsase, se auzi oftatul tânărului 
husar. 

— Rusul e răbdător, rabdă totul până nu mai poate, 
dar şi răbdarea are un capăt și atunci n'o să se mai uite 
la nimic... 

— Măi crede ori ba, dar am plecat cu plăcere să-mi 
pun chipiul roșu, — intră din nou în vorbă cel de al 
doilea husar. — Nu-i ușoară viaţa de ostaş, dar să trăeşti 
la boier e şi mai greu... Stăpâna noastră e contesa Roter- 
mund — poate ai auzit de dânsa ? O femeie haină, curat 
muma pădurii, şi-a omorît singură copilul, lăsându-l să 
rabde de foame. Când m'au petrecut ai mei până la oraş 
şi mă plângeau, eu le spuneam: „De ce mă plângeți? 
Trebuie să vă bucuraţi că am să mor cu cinste în luptă, 
iar nu cu bâte și bice, legat cu lanţuri, într'un beci, gol, 
desculț și înjurat necontenit...“ Doar pe noi, țăranii, ne 
socot mai prejos decât vitele. De douăzeci de ani, de când 
îmi fac serviciul, am fost bătut de două ori cu vergile, 
iar de când am intrat în regimentul Ahtârschi, nu mat 
ştiu ce-i bătaia... 

— Asta după cum e regimentul şi comandantul... 

— Auzind ce povestiţi voi aici, — spuse omul cu sta- 
tura de uriaş, — îți vine să-ți iei lumea în cap. Doamne, 
când o să ajungem să trăim și noi după vremea noastră. 

Altădată, o astfel de discuție l-ar fi scos din sărite pe 
Geismar și mar fi putut răbda să nu-l ia la rost pe şeful 
lor şi să nu-i ocărască pe soldaţii, care-şi luaseră îndrăz- 
neala să cârtească împotriva orânduielilor statornicite şi 
nu l-ar fi cruțat mai ales pe uriaşul care vorbea ca un 
adevărat răsvrătit. Dar în acea împrejurare vroia să afle 
ce rost aveau cei trei Ruşi la Wittenberg. De fapt nu era 
nimic neobişnuit că se aflau Ruşi la Wittenberg: avan- 

posturile lor erau doar la zece verste și husarii întovă- 
răşeau pesemne vreun curier rus. 

Pășind agale prin curte, Geismar se duse în camera 
sa. Nu-i era somn, dar nici nu-l prea trăgea inima să se 
întoarcă la comesenii săi. Ce-ar mai fi putut afla dela 
acel colonel mustăcios, care semăna leii cu un Gal dir 
vechime ? Neavând ce face, se hotărî totuşi să se îna- 
poieze în sală şi văzu că pe locul lui de mai înainte se 
aşezase un ofițer în uniformă rusească. Acesta se sculă 
de îndată și-i oferi lui Geismar locul. O clipă, amândoi 
încremeniră uimiţi. In faţa lui Geismar stătea în uni- 
formă de ofițer rus acelaş François de Plessy, pe care 
îl văzuse cu o lună în urmă la Grabnic, la moşia contesei 
Grabowska. 

Pe semne că ofițerul îl recunoscu și el pe Geismar, 
dar se feri să se dea de gol. Se înclinară unul în fața 
celuilalt şi ofițerul se așeză lângă Italian. 

Vorbeau despre carnavalul de anul trecut. 

— Carnavalul de acum nu se poate compara cu cel 
de anul trecut. Ce veselie a fost, ce mai glume... Ce 


cântece de carnaval — canti carnavaleschi [... — se înflă- 
căra signor Malagamba. 
— Nam avut prilejul să cunosc Neapole, — inter- 


veni cu un aer nestingherit locotenentul, — dar am fost 
la Veneţia, am participat la serbările ca de basm de pe 
Canale Grande; îmi plăcea obiceiul venețienilor de a se 
masca aşa încât să nu mai poți deosebi o contesă de o 
cameristă și pe un patrician de croitorul lui... 

— Nu ştiu ce cred alții, — obiectă Geismar cu un 
zâmbet silit, — dar acest obicei îl au şi nenumărați aven- 
turieri... Acum o lună am întâlnit în casa unei vechi prie- 
tene... — Geismar nu-şi lua ochii dela locotenent, dar lo- 
cotenentul nu se trăda prin nimic, — am întâlnit o per- 
soană destul de ciudată... 

— In sănătatea dumitale, locotenente, — îl între- 
rupse brusc pe Geismar colonelul Florant. — Vreau să 
beau. pentru nobila noastră armă — artileria. Mi s'a în- 
tâmplat adeseori să privesc frumoasele dumneavoastră 
uniforme în atmosfera încărcată de praf de pușcă... Vă 
spun însă sincer, că mi-e mai plăcut să mă uit la ele 
când ne desparte o masă plină de sticle, iar nu un câmp 
brăzdat: de tranșee. 

Mojaischi se înclină şi goli paharul. 
— Beau pentru ca în locul armistițiului să avem o 


pace de lungă durată, — continuă colonelul. 

— O, dacă sar putea împăca popoarele şi de s'ar 
putea instaura o pace veşnică pe pământ! — interveni 
pe un ton visător Italianul. — Daţi-mi voie să vă spun 


că am citit cu plăcere critica domnului Rousseau referi- 
toare la „Proiectul asupra -unei păci veşnice“, întocmit 
de mult stimatul abate de Saint-Pierre. 

— Nam citit nici una, nici alta, — spuse colonelul. 
— In ce constă proiectul acestui abate? 

— Saint-Pierre punea la baza acestui proiect al păcii 
veşnice, o înțelegere între marile puteri, — lămuri Mo- 
jaischi. — După câte îmi amintesc, Voltaire propunea să 
se creeze în republica geneveză un parlament al păcii şi 
primul preşedinte al acestei adunări să fie ales domnul 
Jean-Jacques Rousseau. Parlamentul să interzică tuturor 
conducătorilor de state să facă războaie, iar acei care 
vor încălca pacea, ca pedeapsă, să citească operele pre- 
ședintelui... 

Izbucniră toţi în râs ; chiar şi Geismar zâmbi în silă. 

Oricât de insistent îl privi Geismar pe locotenent, nu 
observă nicio umbră de stinghereală, nicio stânjenire în 
atitudinea lui. 

— In această controversă eu aş fi de partea lui Rous- 
seau, — observă Italianul. — Pacea veşnică este folosi- 
toare poporului, iar ceeace folosește poporului se poate 
traduce în viață numai cu forța, totdeauna împotriva in- 
tereselor unor persoane izolate — așa susține Rousseau. 

Mojaischi se uită cu oarecare uimire la Italian. Dealt- 
fcl, afară de el, nimeni nu dădea nicio atenţie vorbelor 
acestui tânăr care vădea o deosebită cultură. 

~- Crezi întradevăr într'o pace veşnică pe pământ? — 
întrebă colonelul zâmbind. 

— Dum spiro spero. Cât timp respir, sper. 

— Există oameni care, în aşteptarea unei păci veș- 


nice, exploatează cu abilitate armistițiul, — interveni 
brusc Geismar, uitându-se ţintă la Mojaischi, — iar pe 
oamenii aceştia, înclin să-i consider necinstiţi. l 

-- Nu înțeleg, — spuse colonelul Florant, — la cine 
fiec aluzie ? 

— Vă voi spune-o la timpul oportun. 

— Sunt oameni care caută ceartă cu tot dinadinsul, 
— observă Mojaischi gânditor parcă, — dar se pot alege 
cu o lecţie aspră. / 

Italianul îşi plimba privirea dela unul la altul, iar 
colonelul îşi întoarse puţin capul spre Mojaischi. 

— Ce vrei să spui prin asta, domnule locotenent ? — 
întrebă Geismar și împinse paharul la o parte. 

Mojaischi își stăpâni cu greu o izbucnire de mânie. 
Acest grăsun ticălos şi obraznic, cu fața stacojie, căuta 
ceartă pentru a doua oară. Dar mapucă să rostească o 
vorbă, că-i întrerupse' râsul prelung al colonelului Flo- 
rant : . 

— Nom de diable!!) Domnilor, doar acum câteva clipe 
am discutat despre pacea veşnică și se părea că ne-am 
înţeles asupra faptului că pacea veşnică e un lucru minu- 
nat şi, când colo, chiar aici la masă, doi dintre noi sunt 
gata să se încaiere ! 

— Dragi prieteni, — se amestecă lItalianul în vorbă, 
— nu sunteți de părere că e momentul să acordăm cele 
cuvenite muzicii ?... Muzica-i împacă pe toţi, linişteşte 
toate patimile... 

Se apropie: de clavecin, ridică încet capacul, făcu cå- 
teva acorduri și începu să cânte cu o voce pură și plăcută 
aria din „Capul de bronz“, cu care Galli fermecase nu 
demult întreaga Italie. 

Muzica, melodia ariei îl mai. liniștiră pe Mojaischi. 
Geismar asculta cu aceeaş expresie răutăcioasă şi posacă. 
Nu ştia ce să facă. Să-l lase să-i scape din mâini ţâncul 
acesta suspect și pe deasupra impostor ? Se gândea cum 
ar putea folosi cât mai bine această întâlnire neaştep- 
tată. 

Mojaischi se sculă dela masă. Geismar MI urmă. 

După ce trecură pragul, Geismar se adresă lui Mo- 
jaischi : 

— Sper că m'ai recunoscut. 

Mojaischi înclină tăcut capul. 

— Ai tras aici în hotel? Și eu. 

— Până mâine dimineaţă ? 

— Da. Până mâine dimineaţă. 


1} Ea dracu’! (N. trad.). 

Și Geismar se întoarse la comesenii săi. 
Colonelul Florant şi Italianul discutau cu aprindere. 


— Il vedeţi pe acest tânăr simpatic? — strigă co- 
lonelul Fiorant. — Călătorește în scop de afaceri și în- 


oolro credeți? Tocmai la Dantzig. Ca să încaseze niște 
polite dela câţiva negustori. E un zănatec! 

— Dragă colonele, casa noastră de comerț a pierdut 
inulit la schimbul de valută după cursul bursei. La Nea- 
pole se plătesc trei carlini pe un franc, ceeace ne-a prici- 
nuit o pagubă de aproape un milion și jumătate... La bursa 
din Genova, acţiunile casei noastre au pierdut un sferi 
din valoarea lor nominală. Ne-am ruinat! 

— Dar oricum, e o nebunie să călătoreşti prin Europa 
in vremuri atât de grele! 

-— Ce să-i faci, domnilor ? N'ai încotro, — oftă mâh- 
nit Italianul. 

— Domnilor, — interveni cu glas solemn Geismar, 
— noi toţi cei de faţă slujim cu cinste pe împăratul Na- 
poleon. Consider că-i datoria mea să vă spun; ofițerul 
rus care a stat cu noi la masă, nu este Rus de origină. 
E un emigrant, un trădător, numele lui adevărat este de 
Plessy şi cu acest soi de oameni nu putem face nici' pace, 


nici armistițiu... i 
— Când te gândeşti că am stat la masă cu acest trà- 
dător! — strigă colonelul Florant şi lovi cu pumnul în 


masă, atât de puternic, încât cristalurile din dulapuri 
începură să zăngăne, iar Frau Wentzel trezindu-se din 
somn coborî repede scara, aşa cum era îmbrăcată, numai 
în cămaşa de noapte şi cu scufie... 

Totul însă se linişti repede. In hotelul văduvei Went- 
zel se stinseră toate luminile ; se mai zărea doar o slabă 
licărire la o singură fereastră larg deschisă. Mojaischi 
şedea la geam cu pistolul gata încărcat pe masă. Intâl- 
nirea cu Geismar nu putea sfârși bine. Deaceea luase 
unele măsuri de prevedere. Il trezise pe Volghin și pe 
husarii săi şi le ordonase să fie gata. 

De data aceasta duelul era de neînlăturat. Pe acea 
vreme era dezonorant să refuzi o provocare la duel. Spa- 
dasinii, care aveau pe conștiință multe vieți omenești, 
erau respectaţi, deşi erau temuţi și urîţi. Se povestea că 
un oarecare cavaler Dorsan provocase la duel, într'o sin- 
gură săptămână, trei persoane: pe un negustor care îl 

privise chiorâș, pe un ofițer de ulani care se uitase drept 
în ochii lui şi pe un Eng.uz care trecuse pe lângă el fără 
să-i arunce nicio privire. Deaceea, cavalerul Dorsan 
ajunsese de pomină la Paris, spunându-se că e la fel de 
primejdios şi dacă-l priveşti, și dacă nu te uiţi la el. Im- 
păratul Alexandru considera duelul drept o „necesitate 
neplăcută“ şi mai târziu, în zilele congresului dela Viena, 
era pe punctul să-l provoace la duel pe prințul Metternich. 
Mojaischi nici nu se gândea să evite duelul. Era bun trä- 
gător şi mânuia perfect spada. Nu putea să-l sufere pe 
Geismar. Era hotărît să-l ucidă, sau cel puţin să-l ră- 
nească. E drept că avea în sarcină îndatoririle unui curier, 
dar în caz de nenorocire, mesajul lui Voronţov putea 
să fie dus la destinaţie şi predat de Volghin direct la 
cancelaria de campanie a majestăţii sale. 

Se sculă şi se uită pe geam. 

Orășelul dormea. Cădea o ploaie caldă de primăvară, 
mirosea a iasomie şi parfumul acesta îi amintea de noap- 
tea petrecută la Grabnic cu o lună în urmă și de Catia 
Nazimova... Simţi cum i se strânge inima şi îl cuprinse 
din nou dorul... Intâlnirea cu Geismar și noile primejdii i 
se păru deodată lipsite de importanţă... Și dacă o să 
moară ? La ce ar mai trăi? 

Auzi parcă o bătaie în uşă. Nu răspunse. Bătaia se 
repetă. 


— Herein 1!) — spuse Mojaischi. 
Uşa se deschise. In prag stătea signor Malagamba. 
— Domnule locotenent, — rosti el într'o rusească 


pură, — mi se pare că te paşte o nenorocire. 

Mojaischi sări din fotoliu şi îl privi uimit. 

— Imbracă-te locotenente, plecăm, — vorbi oaspetele 
său din acel miez de noapte. Sunt Figner. 

Reflexele roşiatice ale dimineţii jucau pe turla înaltă 
a bisericii la ora când Figner, Mojaischi şi oamenii care 
îi însoțeau, trecură de bariera Wittenbergului. 


4) Intraţi! (N. trad,). 


Făcură o bucată de drum la trap și, când cotiră spre 
o cărare din pădure, lăsară caii la pas. 

Cei cinci călăreți înaintau încet în penumbra de un 
verde închis a pădurii, luminată de razele piezişe, ca de 
aur, ale soarelui. „Figner, se gândea Mojaischi — Fig- 
ner, desprecare însuși Cutuzov spusese: „E un om 
neobişnuit...” Iată-l deci pe acest Figner, al cărui nume 
străluceşte de glorie, alături de numele lui Seslavin, al 
lui Denis Davâdov, Dorohov. El e acela care, travestit, 
a pătruns la Cremlin ca să-l ucidă pe Napoleon și şi-ar 
fi putut pierde viața dacă mar fi dovedit prezenţă de 
spirit, folosind o întâmplare fericită... De unde vine forța 
ce radiază din el? Ca statură nu e de invidiat; are o faţă 
obișnuită, și totuși câtă vioiciune... Ochii îi scapără de 
inteligenţă, dar sclipirea lor rece înspăimântă câteodată...” 

— Nu ești supărat pe mine, locotenente? — deschise 
vorba Figner, de parcă ar fi răspuns la gândurile lui 
Mojaischi. — M'am amestecat într'o chestiune ce nu mă 
priveşte... — Şi urmă pe franţuzește ca să nu-l înţeleagă 
însoțitorii: — Dumneata, curier al majestăţii sale, voiai 
să te baţi, dar cu cine2 Să te baţi cu un rival cinstit, 
da, dar nu cu un criminal. Ce ţi-a venit să-ți vâri capul 
sănătos în bătaia glonțului baronului? In înțelegere cu 
colonelul, ar fi pus la cale nişte derbedei să-ţi cotrobă- 
iască prin cameră și ce pradă bună le-ar fi fost geanta 
dumitale de curier... 

— Sunteţi mai mare în grad, — răspunse Mojaischi, 
— şi sunteți respectat de Ruşi ca un ostaș plin de curaj, 
dar în joc e onoarea mea... i 

— Onoarea! Nici dumneata nu eşti un locotenent tâ- 
năr, nici eu nu sunt tătucul comandant, dar dă-mi voie 
sâ-ți spun că datoria e înainte de orice. Pentru îndepli- 
nirca unei îndatoriri militare, sunt gata să primesc orice 
umilință, orice jignire. Indeplineşti întâi ordinul şi apoi 
speli jignirea în sânge... Mă găseam la Moscova pe când 
vechea noastră capitală era cotropită de Francezi. Um- 
blam în haine ţărăneşti. Și câte mam îndurat! M'au ţinut 
în pumni și m'au înjurat cu vorbele cele mai murdare. 
Asta se întâmpla cât ţinea ziua. Dar noaptea — noaptea 
eu eram stăpân. Noaptea mă răzbunam de toate jigni- 
rile şi a doua zi dimineața aveau de lucru, nu glumă, ca 
să-şi adune morții. Un ofiţer de dragoni din Westfalia, 

mă lovise în piept, asta s'a întâmplat la Polianca. Am 
umblat o săptămână întreagă până ce am dat de el, 
l-am ucis în pat, în somn, şi am ieşit apoi dela el din 
casă îmbrăcat cu mantaua și chipiul lui... Uite aşa... 

Mojaischi călărea alături de Figner și la început se 
mira el însuși cum putea răbda acest ton protector şi oa- 
recum de sus. Figner avea ceva care fermeca pe cei din 
jur. Nu degeaba îl ascultau cu atâta drag oamenii din 
detașamentul lui, soldaţi fugiți din regimentele poloneze, 
italiene, spaniole, ale armatei lui Napoleon. Nu degeaba 
îl urmau până la moarte ostaşii din Iaroslavl şi Tula. 

— Ofițerul dormea cu iubita lui, — urmă Figner 
râzând. — Am trezit-o pe frumoasa de lângă el şi i-am 
spus: „lartă-mă, te rog, dar am o socoteală cu prietenul 
dumitale...” — Râdea cu o răutate ce aproape îl înspăi- 
mântă pe Mojaischi, dar în aceeaș clipă fața lui Figner 
se înnăspri şi se întristă. — Ţi le-am povestit toate 
astea, fiindcă veni vorba, — apoi se uită lung la Mo- 
jaischi şi-i zâmbi prieteneşte, cald, cu duioșie. — Dar 
dumneata, locotenente, nu mi-ai spus cum te cheamă, 
nu mi te-ai prezentat, cu toate că-ți sunt superior în grad... 

Mojaischi își spuse numele. 

— Eşti prieten cu Dima Slepţov ? — întrebă Figner în- 
viorat. — Straşnic băiat! Beţiv, scandalagiu, întotdeauna 
fără leţcaie, dar cum face rost de bani, îşi deschide tu- 
turora buzunarul şi sufletul. Se întâmplă câteodată să 
dea peste câte un aghiotant din suita împăratului, din 
cei cu câte trei sute de mii de iobagi și vreo mătușă 
aristocrată, şi să vezi pe acest filfizon de stat major, 
om de nimic, uşuratic şi laş, cum mai strâmbă din nas în 
fața lui, cum mai încearcă să-l țină la distanţă! 

Figner se săltă în scări și privi în jur, apoi îi arătă că- 
rarea ce abia se zărea, şi care tăia un drumeag de pădure. 

— Aici o să-mi iau rămas bun, nu mai am mult 
până la ai mei... lar dumneata o iei de-a-dreptul până 
dai în drumul mare... Pe aici, pe aproape, se găsesc avan- 
posturile noastre. 

Măsură din ochi cam cât se ridicase soarele şi își 
dădu seama că era încă devreme. 

— O să ne luăm rămas bun gustând câte un păhărel, 
după obiceiul rusesc. 

Descălecară într'o poiană. Husarii şi Volghin se aşe- 
zară mai la o parte. Volghin deslegă bidonul dela şea şi-şi 
scoase din sac merindele de drum. 

— E omul tău? — întrebă Figner, privindu-l pe Vol- 
ghin. 

— E al Voronţovilor... E ataşat acum pe lângă mine. 

— Un îlăcău isteţ. i 

— Şi umblat. A lucrat la Birmingham și la Sheffield, 
la Rogers. E armurier. Mai rar aşa meşter! Il cunosc de- 
mult. I s'a făgăduit eliberarea. 

— Dacă ai fi ţar, i-ai elibera pe toţi iobagii? — în- 
trebă Figner şi tot el răspunse: — Eu i-aş elibera... Aş da 
drumul în primul rând celor care au luptat împotriva 
Francezilor... Mă întreb însă, dacă oamenii aceştia, nelu- 
minați simt într'adevăr jugul robiei și vor să-l scuture? 

Nici Figner şi nici' Mojaischi nu bănuiră că discuția 
lor fusese înțeleasă, cuvânt cu cuvânt de Volghin şi de 
husari. 

— Helvetius îi condamnă pe împărați fiindcă țin po- 
poarele în neştiință de carte, — spuse Mojaischi, ru- 
pând cu dinţii dintr'un picior de gâscă. — Dacă s'ar lu- 
mina poporul, robia ar dispare într'o clipă. 

— Ai fost în Anglia? Ai fost. Acolo, oamenii sunt 
egali în fața legii, dar sunt ei oare fericiţi? 

Mojaischi căzu pe gânduri. 

— Ce înseamnă egalitate în faţa legilor? Unul fură 
un ceas de trei guinee și intră'pe toată viaţa în puşcă- 
tie, iar altul fură un milion, umblă liber, și pe deasupra 
«considerat de toți drept omul cel mai cinstit... Peste tot 
mită, josnicie, fățărnicie, ca să nu mai vorbim de des- 
frâul dela curte... Peste tot asuprire. 

Mojaischi umplu un pocal de argint, îl ridică şi strigă 
cu o înflăcărare tinerească: 

— Beau pentru sugrumarea tiraniei! Pentru libertate! 

Figner dădu din cap şi împinse cupa la o parte. 

— Și cum crezi că se poate obține libertatea? — şi pe 
faţă i se ivi din nou acel surâs răutăcios. 

— Libertatea e fiica culturii, — preciză Mojaischi. 

— Nu, nici cultura și nici libera cugetare a filosofi- 
lor nu pot pune capăt tiraniei domnitorilor... — rosti 
cu hotărîre Figner. ; 

— Dar, atunci? 

— Uite... — şi Figner arătă spre mânerul săbiei ce 
strălucea în iarbă. — După mine, Alexei Orlov şi contele 
Pahlen au făcut mult mai mult decât toţi filosoiii tăi, 
propovăduitori ai libertăţii. 

Mojaischi se simţi încurcat... 


— Orânduirea republicană... — îngână el, dându-și 
seama că vorbeşte fără legătură, — pentru asta trebue 
să curgă sângele, dacă o cere binele obştesc... 

— Orânduirea republicanâ?! — repetă Figner surâ- 


zând ironic. Cum o să mă asemuiesc cu un negustor sau 
cu un meseriaş oarecare, când sunt plămădit dintr'un alt 
aluat... Soarta mea e lupta, pasiunea, primejdiile... Să 
curgă sângele tiranului? Asta, da, poftim, batem palma... 

— Dece? Ca pe tron să se urce un alt tiran? 

Discutau în franțuzeşte, ceeace-l linişti pe Mojaischi, 
mulțumit că nu-i înțelegeau însoțitorii... 

Figner goli în tăcere pocalul. 

— Mai dă-o şi pe rusește, Mojaischi, că doar nu sun- 
tem la Wittenberg, la Frau Wentzel, ci în pădure... 

Mojaischi înțelese că Figner vrea să schimbe vorba. 

— Eşti însurat, Mojaischi? — îl întrebă el deodată. 

Nu? Ei, ești fericit. Ce rost are să se însoare oameni 
ca mine? Ca să moară înainte de a împlini treizeci de 
ani, să-şi lase nevasta şi copiii cerşetori> Ce suntem noi? 
Nişte cerșetori în uniforme militare... 

Mai târziu, când Figner nu mai era demult printre 
cei vii, Mojaischi îşi amintea adeseori aceste cuvinte 
rostite cu mâhnire şi amărăciune. 

— Şi apoi, — urmă Figner, — nu suntem născuţi 
ca să apucăm o bătrâneţe tihnită, să vânăm toamna jie- 
puri, să ne îngrășăm, să facem muzică şi să ne jucăm 
cu nepoții... 

-— E adevărat, — îngână Mojaischi. 

— lartă-mă, Mojaischi, — spuse deodată Figner, re-, 
luând tonul ironic de mai înainte, — nu înțeleg de ce nu 
te-ai însurat. Nu ești urât, eşti tânăr, de familie bună... 

— Să lăsăm asta, Alexandr Samoilovici... 

—- Oare la Petersburg nu-s destule gâsculițe cu zestre ? 

dacă nu vrei să te însori, caută atunci o femeie fru- 
moasă, mai în vârstă, cu bărbat demnitar, şi ai să vezi 
cum peste un an ajungi, sigur, aghiotant în suita împă- 
ratului. 

Parcă-l avea pe dracul într'însul omul ăsta! Ba părea 
prietenos, blând și bun, ba vorbea aproape cu răutate, iro- 
nic şi batjocoritor... 

— Să ne înţelegem, Alexandr  Samoilovici, — vorbi 
Mojaischi stăpânindu-şi supărarea. — Eu nu fac parte 
dintre acei filfizoni și curtezani din capitală. Am iubit 
odată, cu pasiune și am plătit scump această iubire. 

Figner se întinse ca să se mai dezmorțească, căscă şi, 
deodată, dându-și capul pe spate, căzu pe gânduri. Căuta 
să-şi amintească ceva... Auzise el parcă ceva de dragostea 
nefericită a lui Mojaischi... Nu se bârfise pe socoteala lui 
în saloanele din Petersburg?... 

— la ascultă, — spuse el, — ridicându-se din iarbă şi 
scuturându-și firimiturile de pe haină, — nu ești tu 
acela ?... Ia stai niţel, cum o chema?. Stai, stai, să-mi 
amintesc... | 

— Alexandr Samoilovici, — îl întrerupse Mojaischi, 
ridicându-se și el în picioare, — sunt răni sufleteşti pe 
care nu trebue să le sgândăreşti. 

Dar parcă un diavol îi dădea mereu ghies lui Figner. 

— Ah, ce mi-i şi cu bieţii ăştia de îndrăgostiți! — 
râse în bătaie de joc Figner, — visează o puritate de 
crin şi se culcă cu toate târfele... Să fi fost măcar o fată 
pură ca crinul, dar desigur că a fost cine ştie ce tâ- 
râtură... 

Lui Mojaischi i se întunecă înaintea ochilor. Simţi 
că-i năvăleşte sângele în cap. Apucă mânerul sabiei, dar 
în aceeaş clipă, din spate, două braţe puternice îl cu- 
prinseră ca într'un cerc de fier. 

— Lasă-mă, — îngăimă el înnăbuşindu-se, — lasă-mă, 
Fedia... Lasă-mă. 

Criza de furie a lui Mojaischi trecuse și Volghin îi 
dădu drumul. | 

Figner, pe jumătate întors spre Mojaischi, stătea ne- 
mişcat şi-l privea calm, dar cu o oarecare surprindere. 

— Alexandr Samoilovici, — începu Mojaischi cu vocea 
sugrumată de mânie, — dacă doriţi... 

— Văd că ai iubit-o cu adevărat... — vorbi Figner, pe 
gânduri. — lartă-mă, mam ştiut... Iartă-mă. Vrei să-ţi 
cer iertare în genunchi» 

— Alexandr Samoilovici, — deabia putu îngâna Mo- 

jaischi, palid şi tremurând din tot trupul, — dacă n'aţi 
îi fost dumneavoastră, dacă m'aţi fi gloria Rusiei... 

— Ajunge, — îl linişti Figner îmbrățişându-l. — Am 
greșit. lartă-mă, ce mai vrei?... Dă-mi mâna. 

— Dacă m'aţi fi fost Figner... — spuse Mojaischi, în- 
tinzându-i mâna. 

— Sunt așa cum sunt şi nu pot fi altfel. Așa m'am 
născut şi aşa am să mor. 

Se îndreptară spre cai. - 

— Ei, tinere, — i se adresă Figner lui Volghin, — să 
ştii că îmi ești drag.. Când ţi-o fi dor de o viaţă liberă, 
vino în detașamentul meu; ai să găsești întotdeauna un 
loc, lângă focurile din bivuacul nostru. Îl luă pe Mo- 
jaischi de braț, îl trase puţin la o parte şi-i spuse pe 
îranțuzeşte: — Nu ți se pare oare că prea îi luăm de 
sus și prea îi socotim proşti pe oamenii ăştia, fiindcă 
nu l-au citit pe Rousseau sau pe Helvetius. După câte 
ştiu, Suvorov şi răposatul Mihail Illarionovici vorbeau cu 
soldații lor dela egal la egal şi totuşi ostaşii le dădeau 
ascultare... Adesea numai prin puterea cuvântului, am 
dus oamenii împotriva unui dușman de patru ori mai 
puternic... 

Au fost ultimele cuvinte pe care Mojaischi le auzi 
din gura lui Figner. Apoi locotenentul și însoțitorii săi 
încălecară și porniră pe drumul din pădure. Figner se 
urcase şi el în şea şi îi conduse până la drum, strunin- 
du-şi calul în frâu. Privind înapoi, Mojaischi mai văzu, 
încă multă vreme, silueta călărețului ce se topea în 
penumbra de un verde închis a desișului de pădure. Apoi 
se pierdu în zare. 

Nu trecuse nicio jumătate'de ceas de când Mojaischi 
era gata să se arunce ca un zănatec asupra lui Figner 
și acum nu știa cum să-i mai mulțumească lui Volghin 
că-l oprise la timp. Despărțindu-se de Figner, îi părea 
rău că întâlnirea lor fusese atât de scurtă. Era un tó- 
varăş când bun şi duios, când aspru, posomorit şi iro- 
nic. Cu ce înflăcărare vorbise la masă, în ajun, despre 
vocea  signorinei Camporezi, despre concertul pentru 
harfă și flaut al lui Mozart? 

Ce o să i se mai întâmple de azi încolo? Pe ce drum 
o să-l poarte paşii? Îl va mai revedea oare vreodată 

Mojaischi pe acest om neobişnuit, pe care avusese no- 
rocul să-l întâlnească în orăşelul Wittenberg ?... — 

Cam pe la opt dimineața, Mojaischi ajunse la avan- 
posturile armatei ruse. Abia după amiază se opriră să 
facă un popas. Drumul lor ducea prin Silezia. După so- 
coteala lui Mojaischi, trebuiau să sosească la Peterswald 
a treia zi. | N i 

Poposiră în pădure pe malul unui lac; la un moment 
dat, stând culcați pe mușchiul moale şi umed, Volghin 
îl întrebă pe Mojaischi: 

— Ce crezi dumneata, Alexandr Platonovici, contele 
Mihail Semionovici o să mă mai țină pe lângă el, sau o 
să mă trimită în Rusia? 

— Deocamdată ai ordin să mă însoţeşti pe mine, — 
răspunse scurt Mojaischi, fără a observa bucuria de pe 
faţa lui Volghin. 

In tot restul drumului pe pământurile nemţeşti Vol- 
ghin fu bine dispus şi-l înveseli și pe Mojaischi istorisin- 
du-i întâmplări din călătoriile sale. 

Ascultând ce-i povestea Volghin despre ospitalitatea 
şi bunăvoința localnicilor şi despre grija pe care o aveau 
de a-l ascunde de patrulele franceze, Mojaischi se gândea 
la schimbările pe care le observase și el la poporul 
german. 

Se întâmplase să călătorească prin regiuni nemţeşti, 
după pacea dela Tilsit, când Nemţii trecuseră sub do- 
minația lui Napoleon. Francezii ocupaseră Berlinul, gar- 
nizoanele lor cantonau prin marile orașe nemțești. Jan- 
darmii francezi şi poliția prădau şi împilau populația. Mo- 
jaischi îşi aminti de o noapte petrecută în casa unui meșter 
caretaş, la care se oprise ca să-i înlocuiască osia ruptă 
dela trăsură. Era un Neamţ în vârstă, pe nume Ludwig 
Geise, un meșter iscusit. Lucra împreună cu cei trei fii 
ai săi. În timp ce i se repara trăsura, Mojaischi stătu de 
vorbă cu meşterul caretaș, care-l uimi prin mulțimea 
cunoștințelor și agerimea minții. 

Și iată că în drum spre Wittenberg, o ploaie toren- 
țială, vijelioasă îl sili să se oprească iar, pentru scurt 
timp, în orășelul ce-i era cunoscut şi să aștepte ca şi altă- 
dată trecerea furtunii, în casa aceluiaș meşter  caretaş 
Geise. | 

Bătrânul îl recunoscu pe Mojaischi, îl primi şi îl pofti 
la masă. Nu mai avea pe lângă el decât pe fiul cel mai 
mic, Johann; ceilalți doi muriseră în campanie. Pomeni 
de ei cu buzele tremurând de durere și cu ochii în 
lacrimi. 

— Domnule ofițer, — începu Geise, după ce se mai 
potoli, — mare rost să mă plâng, înşirându-vă toate 
nenorocirile mele. Am fost patru, lucram cu spor, orășe- 
lul nostru fiind la răscrucea unor drumuri mari. In timpul 
războiului şoselele se stricaseră şi călătorii erau nevoiţi 
să se oprească mai des pe la noi ca să-și dreagă trăsu- 
rile. Doi fii mi s'au prăpădit în război; cine ştie pe unde 
le-or fi zăcând oasele — în Spania, în Silezia — asta 
ro să mi-o spună Bonaparte. Uite, mă ţineam să nu 
plâng, dar nu pot... Bonaparte a sfâșiat în bucăți Germania 
și ne-a silit pe .noi, Nemţii, să ducem un război fratricid. 
Multă vreme i-am mai fi robit dacă nu era marele prinț 
Cutuzov și vitejii săi ostași... La ce bun armistițiul acesta, 
domnule ofițer? M'a săgetat cu un cuţit în inimă, când 
am auzit vestea despre încheierea lui. Ţăranii din împre- 
jurimi vin în. gloate mari la primăria orașului şi în- 
treabă când li se va da voie să-i isgonească odată pe 
Franțuzi. Niciodată poporul nostru na avut o mai mare 
tărie morală ca acum. Nu-i aşa, Johann? 

Şi Geise se uită la mezinul său, un flăcău voinic, 
cu ochi albaștri, care stătea respectuos în prag. 

In clipa aceea se auzi din curte huruit de roți şi o ca- 
retă mare se opri la poarta atelierului. 

— Contele Bornholm, — spuse meşterul. — Du-te Jo- 
hann şi întreabă-l pe domnul conte de ce are nevoie... lată 
cine a trăit bine în vremurile astea întunecate! Nu l-am 
prea văzut pe la noi pe excelența sa, locuia la Paris cu 
fiică-sa și purta uniformă de șambelan al curţii lui 
Bonaparte... lar acum sa retras şi aşteaptă în pala- 
tul său. Face pe bolnavul... 

Furtuna trecuse. Parfumul pătrunzător al grădini- 
lor se revărsa valuri-valuri, aşa de puternic, încât pe 
Mojaischi îl cuprinse o uşoară ameţeală. Işi luă rămas 
bun dela meșter, în pragul atelierului. 

Un bărbat uscăţiv, cu o față prelungă, în frac al- 
bastru, apăru la fereastra caretei și îl salută în silă 

pe ofiţerul în uniformă rusească. Era contele Born- 
holm. 

A doua zi, pe o minunată dimineață de Iunie, Mo- 
jaischi şi Volghin străbăteau valea înflorită a Sileziei. Un 
drum larg şi plin de praf ducea spre palatul Peterswald. 
Mojaischi se despărţi de husarii care-l însoțiseră și dădu 
fiecăruia câte o rublă de argint, ceeace pentru un sol- 
dat însemna mult. 

Toate cele întâmplate la Wittenberg — întâlnirea cu 
Geismar, apariţia uluitoare a lui Figner — i se des- 
făşurau în minte acum, în apropierea cartierului gene- 
ral, ca niște scene trăite tare demult. Ochii lui Figner, 
cu strălucirea lor ca de ghiață, faţa lui mobilă, vocea-i 
molcomă și blândă. care se înăsprea deodată devenind 
tăioasă şi poruncitoare, toate și le amintea Mojaischi. 

Ciudată soartă, ciudată fire, îşi zicea el cu gândul 
mereu la omul acela, abnegație şi cruzime, calcul rece 
şi uneori risc fără rost, calm.în clipele unei primejdii 
de moarte şi aprindere nestăpânită-la mânie... Ai fi zis că 
omul acesta căutase să le încerce pe toate în viaţă și să le 
îmbine pe toate laolaltă. Insurat, își iubea nevasta dar 
nu vorbea niciodată de ca. 

La o cotitură a drumului se ivi deodată o caretă 
dela curte, cu lachei în spate. Livrelele purpurii cu 
vulturi negri şi escorta de husari galopând în urma ci, 
trecură repede pe dinaintea lor. Perdelele caretei erau 
lăsate în jos. Intâlnirea aceasta ar fi trecut neobser- 
vată, dacă persoana din caretă m'ar fi călătorit cu per- 
delele trase într'o zi atât de călduroasă; pesemne că 
vroia să se ferească de privirile drumeților. 

Dar şi gândurile lui Mojaischi se îndreptară în altă 
parte. Ajunsese la țintă. Peste o oră urma să înmâneze 
prințului  Volconschi mesajul lui Voronţov, care va fi 
adus la cunoștință împăratului. Câte nu se întâmplaseră 
din ziua în care Voronţov îşi expediase curierul? Armi- 
stițiul dela  Pleswitz, tratativele cu Napoleon, concen- 
trarea: armatei austriace în spatele frontuiui rusesc, gata 
de luptă pe poziţii, în munţii Boemiei. 

Război sau pace? 

In timp ce Mojaischi sucea şi. răsucea aceste gân- 
duri, calul lui se opri deodată în faţa lanțului întins în 
poarta palatului. Ofiţerul de serviciu, din regimentul 

Pavlovschi, aflând că ofițerul sosit e un curier purtător 
de mesaj pentru majestatea sa, anunță deîndată pe șeful 
gărzii. Mojaischi porni în urma ofițerului de gardă spre 
aripa stângă a palatului, urcă o scară în spirală şi intră 
în sala rotundă a turnului din colț. 

Il izbi întunericul din cameră, după ziua însorită de 
afară. Pe masă ardea o lumânare şi mirosea a ceară 
roşie. Intr'un colț, aşezat la un birou, lucra un furier 
scârțâind din pană. In ușă se ivi un ofițer cu eghileţi, 
care-l privi în treacăt pe Mojaischi, apoi exclamă deo- 
dată, oprindu-se în loc: 

— Alexandr? 

Era o întâlnire plăcută. In faţa lui Mojaischi stătea 
prietenul său din tinereţe, Sașa Mihailovschi Danilevsch,, 
fostul student dela Goettingen, cu care își împărtășise al- 
tădată gândurile, în plimbările de pe malul râului Ples, vi- 
sând să se consacre amândoi cercetărilor ştiinţifice. Avu- 
seseră însă parte de o altă soartă. Unul o pornise prin 
Europa cuprinsă de flăcări, celălalt ajunsese aghiotant 
al feldmareşalului Cutuzov şi acum era aghiotant al şefu- 
lui cartierului general imperial, prințul Volconschi. Cul- 
tura, cunoașterea perfectă a limbilor străine, înclinațiile 
pentru literatură, îl ajutaseră pe Danilevschi să facă o 
carieră strălucită pe acea vreme. Se distingea în toate îm- 
prejurările prin inteligenţă, prudență şi prin darul cu 
eare ştia să-şi câştige simpatia tuturor. 

Danilevschi îl întâmpină pe Mojaischi cu o sinceră 
bucurie și, aflând că este curierul care aduce mesagiile 
dela Voronţov, îl introduse de îndată la Volconschi. 

Volconschi stătea aplecat peste o masă plină de hârtii. 
Privindu-l, îţi dădeai ușor seama că nu dormise toată 
noaptea, deşi era proaspăt bărbierit şi tunica-i stătea ca 
turnată. 

Mojaischi se mira de rezistența curtenilor, care reu- 
şeau să facă față tuturor obligațiilor, să participe până 
noaptea târziu ļa balurile din Petersburg şi să se scoale 
a doua zi ca şi ostașii din gardă, la semnalul de deș- 
teptare, pentru a se prezenta în fiece dimineață la ora şase 
la raport. La fel se comporta și împăratul Alexandru şi 
fratele său ducele Constantin, a căror deviză în servi- 

ciu era: „ca la noi, la Gatcina“, cum se obişnuia să se 
spună pe vremea lui Pavel Petrovici. 

Volconschi ascultă raportul lui Mojaischi, care avu im- 
presia că şeful cartierului general imperial ia în primire 
mesajele fără mare interes; dădu însă ordin ca de îndată 
să fie înaintate spre desciirare. 

— Sper să vă revăd , — spuse el, cu glasul uşor 
răguşit al omului nedormit. 

Mojaischi îl salută și ieşi în urma lui Danilevschi. 

— Eşti musafirul meu, — îi spuse acesta, — se vede 
lesne că mai dormit toată noaptea. Odihnește-te în voie 
la mine;.locuiesc aici, în palat. La noi e fierbere mare, sun- 
tem în ajunul unor mari evenimente. Aranjează-te cum 
ți-i mai la îndemână şi să mă ierți că nu voi putea 
veni acasă decât noaptea târziu. Dacă ai şti ce se pe- 
trece aici... 

II conduse pe Mojaischi în cameră şi, în timp ce acesta 
se spăla, Danilevschi porunci ordonanţei să-i facă patul. 
Plecă numai după ce se încredinţă că prietenul lui adormise 
adânc. p 

„„„Mojaischi se trezi în ciripitul şi cântecul păsărilor. 
Un soare puternic lumina întreaga cameră dela mansardă. 
Privind bârnele de stejar de deasupra capului său, nu-și 
dădu seama pe dată unde se află. Dar se lămuri numai- 
decât după ce ridică puţin capul de pe pernă şi zări si- 
lueta lui Danilevschi aplecată deasupra mesei. 

— Tizule, — spuse cu mirare Mojaischi, — pare-mi-se 
că nu te-ai culcat deloc? 

— Toţi de aci... Am avut o noapte agitată. Dar mulțu- 
mită celui de sus totul s'a încheiat cu bine. Pot să-ţi dau 
o veste bună: de astăzi, Austria e aliata noastră împo- 
triva lui Bonaparte. 

Mojaischi fu surprins de această veste. Să se fi ho- 
tărît oare întradevăr Austriacii să pornească împotriva 
lui Napoleon? Impăratul Frantz îşi dăduse doar fiica după 
Napoleon. Imperiul austriac, sprijinul catolicismului și al 
aristocrației, legase relaţii de prietenie cu Franţa lui Na- 
poleon, pentru a-şi asigura existenţa. Și acum, Austria 
să intre în coaliție împotriva lui Napoleon: împăratul 
Frantz să ridice sabia împotriva ginerelui său?... Işi aminti 
deodată de careta curții cu storurile trase, pe care o în- 

tâlnise lângă Peterswald. Cine să fi fost în ea? Oare nu 
chiar Metternich? 

Impăratul Alexandru dusese tratativele cu Metternich în 
cea mai mare taină. Acum se lămureau multe din cele 
ce păruseră ciudate și de neînțeles. Îşi aduse aminte că 
în armată se întrebau unii și alții în şoaptă: de ce îm- 
păratul ordonase lui Wittgenstein, pe atunci comandant 
suprem, să înainteze atât de departe, spre Schweidnitz ? 
Scopul urmărit atunci devenea limpede acum — trebuia 
să se apropie cât mai mult de granițele Austriei, căci de 
pe atunci 'Austriacii erau socotiți ca viitori aliaţi. Nu de- 
geaba împăratul a fost în Boemia, la Opoci. Acolo, în 
secret, s'a hotărît totul. Eri, Rusia și Austria au semnat 
o convenție secretă şi acum coaliția este numeric supe- 
rioară. 

—- Şi când te gândeşti că, recent, se vorbea că An- 
glia era dispusă să încheie pace cu Napoleon și circula 
svonul că misiunea austriacă la Londra era aceea care 
pregătea pacea. Şi uite, cum s'au schimbat toatel... 

— Cine a mai rămas aliatul lui Napoleon: regele 
Saxoniei şi cel al Bavariei... 

— Dar i-a rămas Franţa. 

— Franţa e obosită şi doreşte cu înfrigurare pacea. 

Aşa discutau cei doi prieteni, în tiinp ce Mojaischi se 
îmbrăca. 

Vorbeau despre pacea de mâine, cu toate că mai era 
mult până atunci. Danilevschi își aminti că răposatul feld- 
mareșal se temea ca moştenirea lui Napoleon să nu-i re- 
vină Angliei, care, deținând dominaţia asupra mărilor, ar 
obține astfel o superioritate greu de înfruntat. 

— Semion Romanovici Voronţov îl considera pe feld- 
mareşal nu numai ca un mare strateg, ci şi ca un mare 
diplomat și era entuziasmat de felul cum reuşise să pună 
capăt războiului cu Turcia, în timp ce Rusia se aștepta 
la atacul lui Napoleon. 

Danilevschi dădu la o parte hârtiile şi spuse oftând: 

— Un om mare rămâne mare și la necaz şi la bucurie. 
Am văzut cu ochii mei cum îi tremurau mâinile lui Mi- 
hail Illarionovici, când luă cunoştinţă de mustirarea aspră 
pe care i-o făcuse împăratul, pentru că îndrăznise să-l 
primească pe Loristone — ambasadorul lui Bonaparte. Şi 
cu toate acestea, la întrevederea pe care o avusese cu 

Loristone, feldmareșalul se dovedise un abil diplomat. 
Loristone se despărţise de feldmareșal încurcat şi îngri- 
jorat, încredinţat că noi suntem mult mai puternici decât 
eram în realitate pe atunci. Feldmareşalul avea dreptate 
să ia în zeflemea, din când în când, titlul său, ca şi ono- 
rurile cu care-l copleșeau cei din jur. Onorurile conven- 
ționale şi măgulitoare erau de ochii lumii, dar el bănuia 
şi ceeace nu se vedea, ca de pildă ironiile insolente ale 
lui sir Robert Wilson. Filfizonii, cartoforii, prietenii de chef 
ai comisarului britanic, lansaseră svonul că feldmareșalul 
se ramolise de tot şi că n'ar mai fi în deplinătatea facultă- 
ților mintale. Odată, iscălind un ordin şi făcând o gre- 
șală la semnătură, feldmareșalul ordonă să se transcrie 
imediat ordinul şi să i se dea din nou la semnat: „Dum- 
nezeu ştie ce or mai scorni pe socoteala mea, dacă ar 
vedea o greşeală la semnătură; or zice că am înnebunit...” 

Danilevschi tăcu. In faţa ochilor îi apăru căsuţa mo- 
destă din Kalisc, unde-l văzuse pentru ultima oară pe Cu- 
tuzov, şi-i veni în minte bucuria feldmareșalului, citind 
scrisoarea în care se pomenea de ştrengăriile nepoatei sale 
preferate... 

— Ce zi frumoasă! — observă Danilevschi privind pe 
geam. — Totul înfloreşte, totul se bucură de viaţă. Rându- 
nicile scot pui şi ciripesc sub streaşină. Ce le pasă lor de 
noi... Aminteşte-ţi de versurile lui Derjavin. 


O, rândunică grijulie! 

O păsărică, dragă mi-ești! 
Ce veselă și ce zglobie 
Tu vara'ntreagă ciripești ! 


Rostind versurile, era parcă Saşa Danilevschi cel de 
odinioară, studentul lipsit de griji. 

In acea dimineață împăratul Alexandru încerca un 
sentiment de mulțumire, care din păcate m'avea să fie de 
lungă durată. Ambițios din fire, ambiția îl creştea pe mä- 
sură ce i se înmulțeau succesele. Nu mai încăpea acum 
nicio îndoială că Napoleon era condamnat la pieire. Coa- 
liția era puternică, împotriva lui Napoleon se ridica toată 
Europa, iar centrul coaliţiei era el, Alexandru. 

Cutuzov nu mai era în viață, nu mai avea cine să-i 
dispute laurii unui război pe care îl ducea el, împăratul. 
Barclay de Tolly, noul comandant suprem, nu-i inspira 
nici sentimente bune, nici rele. De un singur lucru era 
încredințat ţarul — că Barclay nu va îndrăzni să-l con- 
trazică în nicio chestiune. 

Alexandru era pe deplin mulţumit. Nu degeaba făcuse 
drumul la Opoci, în munţii Boemiei, pentru a se întâlni 
cu soră-sa, Ecaterina Pavlovna, care-i era un ajutor de- 
votat. 

O socotea pe sora sa, cea mai deşteaptă din familie, 
după dânsul. 

Uriîtă şi temută, i se spunea pe ascuns: „une canaille 
fieffée” — „o canalie patentă“. li plăcea să treacă drept 
ușuratică, dar de fapt era vicleană, dibace, bănuitoare și 
extrem de ambițioasă. Caramzin o respecta şi o numea 
„semizeița dela Tver” (după numele orașului Tver, unde-şi 
avea reşedinţa). Ecaterina Pavlovna ştia să treacă dela 
conversaţia frivolă de salon, la o discuţie serioasă despre 
poezie, filosofie şi politică. Alexandru, care era înșelător 
ca „spuma mării”, numai pe soră-sa no mințea. li era 
unicul sfetnic şi ştia să folosească întrun mod foarte di- 
baci legăturile ei de rudenie cu curtea austriacă. După 
discuţii lungi cu Ecaterina Pavlovna, Alexandru căpătase 
convingerea că Austria îi va deveni aliat. 

Acum, după ce alianța se desăvârşise spre satisfacția 
tuturor, Alexandru ținea să pară foarte modest și față de 
aliații săi. Aşa de pildă, la parăzi căuta să arate că apre- 
ciază mult regimentul prusian, al cărui comandant era 
Friederich-Wilhelm, regele Prusiei, după cum nu pierdea 
prilejul să-l măgulească deasemeni pe îngâmiatul împărat 
Frantz, alături de care îi plăcea să apară în lume, şiiind 
că e în avantajul său. Era chipeș, se ţinea minunat pe 
cal şi era întotdeauna mai elegant decât ceilalți regi 
aliați. 

Alexandru citi, fără prea mare interes, textul descifrat 
al mesajului pe care i-l trimisese Voronţov dela Londra. 
Nu-i plăcea să primească sfaturi, considerându-se mai 
inteligent decât toți cancelarii. Deaceea se mulțumea cu 
serviciile lui Nesselrode; cât despre Rumianţev, găsea că 
nici nu face să se gândească la el: era bătrân și nepu- 
tincios. Din pasajul lui Voronţov referitor la faptul, că 

Nesselrode n'a dovedit măsură în discuţiile purtate cu 
Metternich în 1811, ţarul desprindea o aluzie la secretarul 
său de stat, care n'ar fi demn de încrederea ce i-o acorda. 
Austria fiind pe atunci aliata lui Napoleon, o discuţie 
prea sinceră cu. Metternich, în ajunul războiului cu Na- 
poleon, echivala cu o trădare. Probabil că Nesselrode ca 
şi Metternich credeau că Napoleon va cuceri Petersburgul 
şi Moscova şi că va distruge armata rusă, înainte de 
căderea iernii. Semion Romanovici Voronţov reuşise să 
afle datorită perspicacităţii, legăturilor şi averii sale, anu- 
mite fapte care aruncau o umbră asupra lui Nesselroce, 
considerat de Semion Romanovici ca un aventurier demn 
de dispreţ. Nesselrode cunoscând aceste sentimente ale 
lui Voronţov îşi luase din timp unele măsuri. 

Stătea acum în faţa lui Alexandru Pavlovici cu capul 
plecat, de parcă nu îndrăznea să-şi ridice ochii săi mig- 
dalaţi către această zeitate şi asculta cu multă înfrigurare 
iluieratul melancolic, bine cunoscut, al împăratului.. 

Ceru voie împăratului să vorbească. Continuând să 
fluiere şi să privească pe geam, Alexandru dădu ușor 
din cap. 

— Sire, —. începu Carl Vasilievici cu glas domol, — 
mulțumită bunăvoinţei şi înțelepciunii majestăţii voastre, 
situația a luat o întorsătură favorabilă. Succesul e de par- 
tea majestății voastre, atât pe teren politic cât şi pe 
câmpul de bătaie. 

Alexandru continua să fluiere și să privească pe geam. 

`— Te-ai zbuciumat, — vorbi împăratul după o tăcere 
prelungită, — dar ai crezut într'un sfârşit fericit şi ur- 
maşii îți vor prețui strădaniile... 

Nesselrode prefera ca aceste strădanii să-i fi fost pre- 
țuite de Alexandru, dar țarul se prefăcu a nu-i înțelege do- 
rințele tainice. li plăcea să-i impresioneze pe cei din 
jurul lui prin favoruri neaşteptate. 

— Sunt foarte fericit că mi-e îngăduit a însoţi pe ma- 
jestatea voastră şi că binevoiți să-mi daţi prilejul de a 
îndeplini voinţa majestăţii voastre, dar aceasta are şi un 
aspect dureros pentru mine. 

Alexandru încetă să mai fluiere și îl privi cu nedu- 
merire. 

— Supusul, pe care l-aţi fericit numindu-l secretarul 
de stat al majestății voastre, stârneşte multă invidie în 

jurul său. Duşmanii mă clevetesc fără încetare... Vechi- 
mea neamului lor, meritele strămoșilor lor, le dau dreptul 
să disprețuiască oameni cum e devotatul vostru servitor. 
Dar oare încrederea monarhului nu e mai presus de 
toate acestea? Nu e mai presus decât toate pergamentele 
şi privilegiile celor mai mari familii? 

Această argumentare îl plăcu lui Alexandru. Ii întinse 
mâna lui Nesselrode, care-şi apropie buzele de ea şi-şi 
șterse ochii cu batista, lăsându-se pe un genunchi. Ale- 
xandru se aplecă, încercând să-l ridice pe Carl Vasilie- 
vici, dar renunţă... Trebuia să se aplece prea mult, Nessel- 
rode ajungându-i abea până la umăr. 

Ca să pună, cât mai repede, capăt acestei scene puţin 
ridicolă, Alexandru îi spuse: 

— Scoală-te conte. Deși nu ești decât de scurtă vreme 
atașat pe lângă mine, te-ai putut totuşi convinge că eu îmi 
fac singur o părere despre oameni şi nu acord nicio atenţie 
sugestiilor, indiferent dela cine ar porni. Totul s'a în- 
cheiat cu bine, treburile diplomaților trec acum în mâna 
militarilor. Incepând de astăzi, eu, împreună cu coman- 
dantul suprem, cu prințul Schwartzenberg, generalul Blii- 
cher şi Knesebek, vom întocmi planul campaniei. Las pe 
seama dumitale afacerile externe şi legăturile diploma- 
tice, în aceste zile grele pentru Europa. 

După ce plecă Nesselrode, Alexandru luă în mână hâr- 
tiile care se aflau pe masa lui. Se gândi puţin şi le apro- 
pie de lumânare. Aşteptă să se aprindă hârtia, apoi o 
aruncă în cămin și urmări jocul flăcărilor până ce scri- 
soarea lui Voronţov se prefăcu în scrum. 

Nesselrode, ieşind din cabinet, îşi înălță capul, pur- 
tându-l ca întotdeauna pe sus, cu ifos. Era o nostimadă să 
vezi cum se ploconeau uriaşii lachei ai curții, în fața acestui. 
pitic. 

Pe fața lui Carl Vasilievici Nesselrode nu se observa 
niciun fel de schimbare. Acelaş amestec de nepăsare şi 
aroganță, dar în sinea lui era alarmat. Ştia prea bine că 
duioșia lui Alexandru e adesea înșelătoare. Alexandru se 
arătase binevoitor și față de Speranschi şi asta, chiar în 
ziua în care ministrul poliției primise ordin să-i facă o 
percheziţie acasă, după ce se şi hotărise arestarea și sur- 
ghiunul. 


e ai 

Când Nesselrode ieși din cabinet, Mojaischi se afla în 
faţa uşii şi aştepta să fie introdus la împărat. Il privi pe 
Nesselrode cum se îndrepta cu pași grăbiţi, ușori și deo- 
dată, ușa cabinetului se deschise. şi toți cei din sala de 
aşteptare întoarseră capul într'acolo. Un aghiotant din 
suita împăratului făcu un semn cu capul către Mojaischi 
și, intrând primul în cabinet, se întoarse şi-l pofti să treacă. 

Mojaischi îl vedea pe Alexandru pentru a doua oară 
în viaţa sa. 

Prima dată îl văzuse la Petersburg pe când ţarul se 
plimba pe insula Camennaia. Era o.zi de toamnă, umedă, 
cu ceață. Ţarul era numai în haină și se oprise sub un 
copac, privind frunzele galbene care cădeau. Faţa împă- 
ratului i se păruse atunci foarte proaspătă şi tânără, ca 
a unei păpuși de porțelan. Il surprinse acum înfăţişarea 
schimbată a lui Alexandru. Nu mai avea nimic de vi- 
sător. Privirea-i era posomorită, buzele-i supte şi strânse 
tare păreau ca un fir de aţă şi doar părul blond, pieptănat 
cu grijă după moda cesarilor romani de pe medalii, îi mai 
amintea de tânărul țar de acum șapte ani. 

Alexandru purta pe tunica de un verde închis, bătând 
în negru, panglica albastră a ordinului „Andrei Pervo- 
zvannâi“. Întorcându-se uşor pe călcâie, îl măsură pe 
Mojaischi din cap până'n picioare. Intreaga lui înfăţişare 
i se păru ireproşabilă; doar privirea i-o socoti prea în- 
drăsneaţă. 

— Mi s'a raportat că ai avut o călătorie cu multe pe- 
ripeții, — îl întâmpină Alexandru Pavlovici, aplecându-și 
uşor capul spre dreapta. — Eşti bine, sănătos? 

Mojaischi ştia dela Danilevschi că țarul nu prea aude 
bine cu urechea dreaptă. Această meteahnă o căpătase în 
copilărie, când bunica sa Ecaterina ordonase să se tragă 
cu tunul, pentru a-şi obişnui nepotul cu bubuitul acestei 
arme grele. Mojaischi fusese prevenit de Danilevschi să 
răspundă cu glas tare, dar fără a se da de gol că ştie de 
surzenia împăratului. Și deaceea îl sfătuise să se aşeze 
în partea stângă. 

— Da, majestate. Totuşi, fără ajutorul locotenent-co- 
lonelului Figner, e puţin probabil că aş mai fi scăpat cu 
viaţă. 

Auzind numele: lui Figner, Alexandru schiță o tresă- 
rire de mirare, își ridică sprâncenele şi privind printre 

gene, părea că vrea să-şi amintească: „Cine o fi ăsta”? 
şi se uită din nou la Mojaischi. 

Amândoi se reflectau în oglinda mare până în podea 
și Alexandru privindu-se, compara din ochi înfățișarea sa 
de om greoi, cu silueta svelfă a tânărului ofițer. Compa- 
rația nu era în avantajul împăratului şi deaceea se în- 
cruntă. Se uita la Mojaischi cu ochii săi bulbucați albaştri, 
de parcă l-ar fi întrebat: „Şi acum ce mai vrei?” 

— Da, — spuse el începând să vorbească franțuzeşte, 
— eşti fiul colonelului Platon Mihailovici Mojaischi care 
a murit pe urma rănilor căpăţate la Austerlitz. Ai stat mult 
timp la Paris şi la Londra. Am nevoie de asemenea ofi- 
teri, mai ales acum, când legăturile noastre cu aliaţii vor 
spori mereu.: Așadar, vei intra în serviciu la cartierul meu 
general. Ai bătut până acum destule drumuri mari, — şi-i 
zâmbi de data aceasta, cu acel „zâmbet al ochilor”, care 
îi făcuse faima unui interlocutor fermecător. — Sper că 
vom fi mulţumiţi unul de altul. 

Audiența luă sfârşit. Mojaischi era totuşi surprins, că 
împăratul nu rostise niciun cuvânt despre mesagiile pe 
care le adusese. Trase cu ochiul la lumânarea aprinsă de 
pe masă şi, fără voie, aruncă privirea la grămăjoara de 
scrum înfoiat din eămin. Nu cumva la această flacără se 
mistuise scrisoarea lui Voronţov? Şi îi păru rău de sfor. 
țările zadarnice ale bătrânului. 

Uşile cabinetului se închiseră în urma lui Mojaischi. 
Străbătu cu paşi grăbiţi sala, fără să observe cu câtă 
curiozitate se uitau la el curtenii strânşi grupuri, grupuri, 
prin colțurile sălii. Audienţa scurtă la împărat li se pä- 
ruse acestora neobișnuit de lungă pentru un ofițer de grad 
inferior. Işi dădeau cu părerea că soarta ofițerului se în- 
drepta spre o cotitură fericită. 

Totuşi soarta lui Mojaischi luă o altă întorsătură. 

Cine putea să se laude că-l văzuse vreodată pe Dima 
Slepţov amărit şi trist, cufundat într'o îngândurare pro- 
fundă? Poate numai Cochin, servitorul lui, care îl slujea 
din cea mai fragedă tinereţe. Se simţea și el prost, când 
căpitanul nu era în apele lui. 


150 


Escadronul lui Slepțov primise ordin să însoţească ca- 
reta regală ce ducea până la granița Boemiei o persoană 
foarte de seamă. Trebuie să fi fost un personagiu de 
mare importanță, de vreme ce însuși țarul ieşise să-l con- 
ducă până la portieră. Dima Slepţov dădu onorul și salută 
cu sabia cu un gest falnic. Alexandru se uită în treacăt 
la ofițer și la husari şi-l întrebă nemulțumit pe Vol- 
conschi: „De unde ai mai găsit şi pe ienicerii ăştia?” 

„lenicerii” erau husari încercaţi în serviciul armelor, 
căpătaseră aproape cu toţii crucea „Sfântul Gheorghe“ 
străbătuseră toată calea lungă şi sângeroasă dela Taru- 
tino la Bautzen. In afară de faptul că panașele ce le îm- 
podobeau chipiile nu stăteau prea drepte şi caii erau cam 
slăbănogi, încolo, escadronul se prezenta minunat. Caii 
erau slabi fiindcă nu le ajungea nutrețul: ca să capeți 
puţin fân dela aliații nemți, nu era uşor de loc. ` 

Alexandru ordonă imediat ca să fie pedepsit cu arest 
comandantul regimentului Ahtârschi, însă Dohturov luând” 
apărarea comandantului, totul se reduse la o mustrare. 

Această jignire îl întristă adânc pe Dima Slepţov. Or- 
donă să fie anunţaţi toți prietenii săi că a plecat la car- 
tierul general; de fapt însă Dima Slepțov petrecea zite 
întregi, stând culcat în cort, cu luleaua în dinţi, furios 
peste măsură de ruşinea ce o pățise. De multe ori îi reve- 
neau în minte vorbele lui Ermolov: „Oare Ruşii trebuie 
să-şi servească țarul, nu patria?” Era profund mâhnit de 
jignirea adusă husarilor săi din regimentul Ahtârschi, 
care avea un trecut atât de glorios, cu totul ieşit din comun. 

Era un regiment din vestitele armate „slobodschie”, 
care apăraseră Ucraina împotriva năvălirilor hanului Cri- 
meii. Ahtârca, Sumî, Izium, aşa se numeau acele slobodi !) 
dela care pornise şi denumirea regimentelor — Ahtârschi, 
Sumscoi, Iziumschi. Astfel era pe vremea aceea. Cazacii 
erau oameni liberi şi se bucurau de privilegii. Colonelul 
era ales de starşina 2), ofițerii se numeau sotnici, ata- 
mani, esauli, horunji. Oastea era alcătuită din țărani co- 
loniști şi ofiţerul nu se deosebea întru nimic de un simplu 
cazac: şi unul şi altul îşi muriceati pământul. Petru I 


a Slobodi — sat mare. cu tărani liberi. (N.. trad.). 
Starşina — cazaci bogaţi care.. ocupau posturi ĝe comangă 
în armată. (N.. trad.). 

desființase obiceiul de a se alege colonelul și îl numise 
pe Petru Apraxin general de divizie în Ucraina, încre- 
dințându-i comanda regimentelor de cavalerie de merce- 
nari. Pe timpul domniei Elisavetei Petrovna, aceste re- 
gimente începură să încorporeze coloniști ruși şi ucrai- 
nieni și-i îmbrăcară în uniforme, înlocuind portul căză- 
cesc. Pe vremea Ecaterinei a Il-a aceste unităţi căpătară 
numele de regimente de husari. Astfel luară naștere re- 
gimentele de husari de Ahtâr, de Sumi și de Izium. Osta- 
şii din regimentul Ahtârschi fuseseră foarte preţuiți de 
Cutuzov şi de Bagration. Partizanul Denis Davâdo;, 
erou şi poet, făcuse și el parte din regimentul Ahtârschi... 

O ploaie caldă de primăvară răpăia pe pânza cortu- 
lui. Mirosea a colb răscolit de ploaie. Gornistul sună deş- 
teptarea. Niciodată, pe o asemenea zi, Dima Slepţov n'ar 
fi rămas să stea de unul singur în cort. Auzise de câteva 
ori cum prietenii întrebară de dânsul şi răspunsul neschim- 
bai.al lui Grigori Cochin: 

— A. plecat la cartierul general. 

Cochin şedea pe pelerina sa îmblănită, meşterea nişte 
hamuri şi cânta încetişor: 


Pustiitu-ne-a ținutul 
Blestematul de boier... 


— Ce cânţi tu acolo? — întrebă Slepţov căscând. 
— E un cântec frumos, — răspunse grav Cochin. 


Pustiitu-ne-a ținutul 
Blestematul de boier, 
Când flăcăii, blestematul, 
Mândri, tineri și voinici 
Mândri, tineri şi voinici 
I-a “luat la oaste... 


— Slăbește-mă cu cântece de astea! — strigă supărat 
Slepţov. — Numai atâta ştiţi, să vă bateţi joc de stăpâni? 
la spune-mi mai bine vreo poveste.... 

Cochin întoarse şeaua, o puse de o parte și plescăi 
din limbă. i 

— Ei, fie... Hai să vă spun şi o poveste... — Tăcu 
şi se scărpină la rădăcina nasului. — Am să vă poves- 
tesc cum l-a tras pe sfoară un soldat pe dracul. 

— Hai, povesteşte... — Slepţov se întinse pe burtă şi 
închise ochii, ascultând vocea răgușşită a lui Cochin. 

— Nu știu în care regiment, dar de bună seamă nu 
în cel de gardă, nici în cel de husari, nici în cel de ulani, 
nici de vânători, nici de grenadieri, nici de carabinieri, nici 
de mușchetari, nici de infanterie, nici de cavalerie şi nici 
de artilerie, își făcea serviciul, soldatul Iașca. Avea o tu- 
nică verde, cu guler galben, era tare dat dracului, slu- 
jise douăzeci de ani, îşi pierduse douăzeci de dinţi, iar în 
al douăzeci şi unulea an numai ce izbucni din fundul ră- 
runchilor: „Nu mai pot răbda aşa...” Și s'a rugat soldatul 
lui dumnezeu: „Doamne asta nu-i viaţă, într'una chinuit, 
înjurat şi lovit, hodină nici pic, nădejde nimic, de orice 
m'apuc, iese cu bucluc, m'apasă năpasta, doamne, viaţă 
mai e asta?“ Nu ți s'a'urît de povestea mea, Dmitri Pe- 
trovici? 

— Nu, nu mi s'a urît defel, zii'nainte. 

— Dar rugămintea soldatului n'a ajuns până la dum- 
nezeu și atunci, soldatul a prins iar a se ruga: „Tătucă, 
tătucă, împelițatule, fie-ți milă de mine şi apără-mă! Mi-au 
căzut pe cap atâtea belele, că mă prăpădesc şi alta nu...“ 
lar dracul i-a răspuns pe dată: „Bine te-am găsit osta- 
şule drag! M'ai chemat, iată-mă-s... De ajutat, cum să 
nu te ajut, mă prind să slujesc în locul tău, până ti-i 
împlini sorocul la oştire, dar nu-ți cer în schimb decât 
atât — să-mi dai sufletul. Ce nevoie ai tu de suflet? Iar 
eu am să te ajut, o să-ţi duc tot echipamentul, baioneta 
și raniţa, şi tu ai să fii un om slobod...“ Se gândi cât se 
gândi soldatul, se scărpină la ceafă ; îi părea rău să-și 
piardă sufletul, dar până la urmă îşi zise: „Sufletul e al 
lui dumnezeu, dar spatele e al meu și-mi pare mai rău 
de spate“. Şi-i spuse soldatul, dracului: „Bine, ţi-l dau; 
ia-mi ranița, baioneta şi tot echipamentul şi slujeşte până 
la soroc în locul meu.“ Ce ziceți ?... Nu vi s'a urît de 
pălăvrăgeala mea ? 

— Nu, nu, zii mai departe. 

— Asta se întâmpla pe vremea țarului Pavel Petro- 
vici, pare-mi-se... Şi iată-mi-l pe drac dormind buştean 
ia cazarmă! Şi deodată auzi pe subofițer cum îi ţipă în 
ureche: „drepţi, e cinci dimineața“. Se scoală dracul şi 
deodată răsare lângă el şi bărbierul: „Tundeţi-i moţul, 

presărați-i cridă pisată mărunt, trageţi-i cu ţăsala pe cap, 
udați-l cu apă şi lăsaţi-l să se usuce!“ L-au așezat pe 
drac pe un scăune] şi l-au acoperit cu o rogojină ca să 
nu-şi murdărească mundirul bărbierul. L-a stropit pe păr 
cu cvas cazon, iar un altul îi presăra făină în cap și-l piep- 
tāna zdravăn cu un pieptene de” fier. Așa... Și pe capul 
dracului s'a închegat ca un fel de coajă de clei. Apoi i-au 
strâns ceafa cu o verigă, de care-i agățară o coadă de opt 
verșoci şi-i puseră cârlionţi de câlți la urechi, de-a asurzit 
dracul. Şi a stat el aşa, până ce coaja de pe cap isa 
întărit ca piatra. Și iată-mi-l pe drac slujind la oaste. 
In prima şi a doua zi a mâncat şi bătaie, ca la cazarmă, 
l-au gonit la muştru până la vremea mesii pe câmpul. .de 
instrucție, s'a ales şi cu un dinte scos; l-au gonit apoi 
dela prânz până la cină de i-a picat şi al doilea dinte, 
l-au dus după aceia la un manej şi i-au tras o sută de 
vergi, l-au târît apoi la un altul şi i-au mai tras alte 
două sute. După ce a gustat dracul traiul de ostaş, nu- 
mái ce-a început să se roage: „Ostașule, ostașule, ia-ți 
înapoi tot echipamentul, baioneta, ranița, nu-mi mai 
trebue sufletul tău, că eu m'am săturat până'n gât să 
fac slujbă în locul tău, nu-i pe lume slujbă mai pârdal- 
nică ca asta...“ Iar soldatul de colo: „Nu merge, odată 
ce te-ai învoit trebuie să duci slujba până la capăt, iar 
eu să mă plimb...“ Uite așa l-a tras pe sfoară soldatul 
pe drac. 

In cort era linişte. Lui Cochin i se păru că Slepţov 
adormise, dar căpitanul stătea culcat cu ochii deschişi. 
Povestea aceasta îl mâhnise, cu toate că ofițerii regimen- 
tului Ahtârschi se mândreau că la ei în regiment nu se 
băteau soldaţii. Deodată sări în picioare şi strigă: 

— Cheamă-i pe toţi, dă o fugă până la dugheană şi 
adă vin pe datorie! Cu traiul ăsta n'o duci multe zile, 
la naiba ! 

Noaptea târziu, în cortul lui Dima Slepţov, cheful era 
în toi. Se jucau cărţi şi care de care ținea discursuri 
mai îndrăzneţe. Răsuna până departe vocea de bas răgu- 
şit a lui Zavadovschi. Fraţii Zarin se luaseră iarăşi la 
ceartă ; nu puteau trăi nicio zi fără să se sfădească. 
Tumanov ocăra „Invalidul rus“ — ziar care apăruse de 
curând la Petersburg : 

— Nu-i de ajuns că-şi spune invalid, când nu e, dar 
îşi mai zice și Rus! 

Redactorul ziarului era un Neamţ cu un nume ciudat: 
Pezarovius; în trecut dăduse domnişoarelor lecții de 
clavecin. 

— Mai bine îşi vedea de treabă şi dădea mai departe 
lecții de muzică fetelor, decât să se apuce să scoată „In- 
validul”. Un invalid, poate să n'aibă o mână, un picior, 
ăstuia îi lipseşte chiar capul, — grăi Tumanov. 

Dintre toţi prietenii mai apropiaţi din regiment, Slep- 
tov îl prețuia mai mult pe Tumanov, nu pentru faptul 
că era zvăpăiat, îndrăzneţ și chefliu, ci pentru că Tuma- 
nov avea părerile lui bine întemeiate în toate chestiunile. 
Era viteaz în luptă şi cumpătat în discuţii. Tumanov nu 
ascundea faptul că se trăgea din oameni de rând. Tatăl 
său, Anton Ivanovici Tumanov, ţăran-colonist, Rus de 
baştină, comandase o sotnie în regimentul de husari Ah- 
târschi în care ajunsese căpitan. Fiul său Egor Anta- 
novici era şi el ofițer în regimentul Ahtârschi, și fanfa- 
ronii de felul lui Zavadovschi priveau cu un ușor dispreţ 
pe căpitanul de husari al cărui tată pornise dela coarnele 
plugului. Dar vitejia, atitudinea de om independent şi 
inteligența lui înnăscută, îi atrăgeau respectul tuturor. 
Era şi cavaler al crucii „Sfântul Gheorghe“. 

Zarin, cel mai vârstnic, ţinea banca, doi ofițeri din 
escadronul III şi Zarin al doilea pontau. Slepţov şi Zava- 
dovschi vorbeau despre escadronul a cărui comandă o 
luase acesta din urmă, la moartea căpitanului Rtişcev. 
Noul comandant își tot lăuda escadronul, dar Tumanov 
îi spuse deodată cu glas scăzut, însă destul de tare ca să 
audă toți cei de faţă: 

— E bine însă să-ți mai stăpâneşti mâinile. In regi- 
mentul nostru nu-i obiceiul să tragi vagmistrul de mus- 
tăţi... Husarii de gardă or fi având poate acest obicei, 
noi însă, cei de Ahtâr, nu cunoaştem așa ceva. (Se știa 
că Zavadovschi fusese mutat disciplinar în regimentul 
Ahtârschi, dintr'un regiment de husari de gardă). 

Zavadovschi stând drept atingea cu capul partea de 
sus a cortului; un zâmbet răutăcios îi strâmba gura: 


196 


— Am şi uitat de vremea când am fost junker !) şi-i 
rog pe profesorii nepoftiți să nu se obosească cu sfaturile 
lor. 

Tumanov lăsă din mână „Invalidul rus“ şi răspunse 
calm : 

— Am spus ceeace gândesc... Şi- alții au aceeaș pă- 
rere despre fapta dumitale, dar tac. Și dacă consideri 
cuvintele mele drept o jignire sunt gata să... 

Tumanov se ridică încet de pe covoraş. 

— Dar suntem în campanie... 

— De o fi să scap cu viaţă — îţi stau la dispoziție. 

Scundul. și îndesatul Tumanov stătea în fața lui Zava- 
dovschi şi-l înfrunta cu o căutătură rece şi aspră. Se fn- 
torsese chiar atunci dintr'o recunoaştere. Fireturile uni- 
formei lui, spălăcită de ploi şi vreme rea, crucea albă de 
pe piept, pantalonii săi strâmţi în cizmele pline de noroi 
— toate contrastau izbitor cu dolmanul elegant, cu bot- 
forii ca turnați şi cu întreaga înfăţişare a lui Zavadovschi, 
îmbrăcat ca de bal. 

— Conte, — începu deodată cu glasul său gros Slep- 
tov, — la drept „vorbind, Tumanov ma spus decât ade- 
vărul. Se mai poate întâmpla ca într'o luptă, sau într'o 
încăierare să nu te poți stăpâni. Dar să jigneşti un vete- 
ran în fața întregului regiment, asta nu se obișnuiește pe 
la noi. Fiecare regiment cu vbiceiurile lui. 

Toţi tăcură. Cei doi fraţi Zarin și ofițerii escadronului 
III aruncaseră cărţile din mână şi îl urmăreau cu aten- 
ție pe Zavadovschi. 

— Vagmistrul Gluşenco a luptat cu mine la Maloiaro- 
slaveț și de mar fi fost el, un cuirasier francez mi-ar fi 
despicat ţeasta... Și dumneata îl tragi de mustăţi. 


— Ce să fac... — spuse Zavadovschi, scrâșnind din 
dinți, — sunt prea bătrân ca să mă pot dezvăţa. 


Și luându-și mantaua şi chipiul ieşi din cort. 

Toţi tăcură. Tumanov se așeză pe covoraş şi vorbi ca 
pentru sine: 

— "Când nimereşte câte un ticălos în regiment, tre- 
buie alungat. Că de nu, dă un prost exemplu ofițerilor 
tineri! Regimentul alcătuește o singură familie și noi cei 
din regimentul Ahtârschi ne-am lăudat întotdeauna că 


1) Junker — elev de şcoală militară (N. trad). 

la noi mare ce căuta „spiritul dela  Gatcina“. lar dacă 
ar nimeri vreun îmbâcsit cu acest spirit care ar pretinde 
morțiş că nu te poți purta altfel cu soldatul, greu ne-am 
mai putea uita în ochii husarilor! 

Pe toți îi stăpânea u' sentiment de apăsare. Zava- 
dovschi era un ofițer viteaz, dar după această discuţie, 
cei de faţă erau de părere că nu mai poate face parte 
din cercul lor. Căutând să abată gândurile dela cele în- 
tâmplate, frații Zarin schimbară vorba. Cineva aduse 
vestea că Mojaischi a fost ataşat pe lângă cartierul gene- 
ral al majestăţii sale și că a fost văzut la Peterswa!d. 

— Glumeşti, — se miră Slepţov. — Saşa Mojaischi? 

— Şi va fi aghiotant în garda imperială, ai să vezi 
că o să fie! 

Dima Slepţov zvârli înciudat cărțile și se sculă. Avu- 
sese cărți proaste, dar nici veştile nu erau mai bune. 
„De-am porni mai repede în campanie, se gândea el. Dacă 
până şi Mojaischi a primit să facă parte dintre lacheii 
dela statul major al împăratului, înseamnă că mau mai 
rămas oameni cinstiți pe lume!“ Işi luă chipiul, sabia şi 
ieşi din cort. Nimeni nu-i aruncă nicio privire. 

Trecuse de miezul nopţii. Se zărea lumina focurilor 
aprinse de santinele. Slepțov păşea încet de-a-lungul șan- 
tului care îngrădea tabăra, uitându-se în toate părțile. 
Husarii dormeau și, din când în când, sclipeau luminițele 
lulelelor de lut ale fumătorilor. Totul în jur era la fel 
ca în bivuacurile din patrie, deşi se găseau lângă Breslau. 

Deodată, Slepţov auzi un mormăit ciudat. Ascultă cu 
atenţie. Cineva citea fonfăit psaltirea la capul unui mort. 
O porni prin întuneric, luându-se după glasul ce-l auzea 
şi zări, clipind, flacăra gălbuie a unei lumânări de ceară. 
Mortul, într'o tunică de soldat, era culcat cu capul spre 
Răsărit și în mâinile-i încremenite ardea, pe sfârşite, o 
lumânare. Lângă mort un vagmistru citea rugăciuni, în- 
curcându-se uneori, dintr'o carte sprijinită pe o tobă. 

Slepțov se apropie şi-şi făcu semnul crucii. 

— Cine-i? — îl întrebă în şoaptă pe vagmistru. 

— Lutovinov Cuzma, din escadronul II. 

Lutovinov era un soldat bătrân şi în acel an își îm- 
plinea termenul de douăzeci şi cinci de ani de serviciu 
militar. 

„Ar trebui să-l întreb pe doctor de ce a murit, se 
gândi Slepţov, dar la. ce se pricep doctorii ?“ 

Oltă, și se îndreptă spre cortul său. Flacăra lumânării 
de ceară se topi în întuneric. 

O caretă mare, trasă de patru cai, înainta încet pe 
drumul spre Dantzig. Baronul Geismar nu putea uita 
întâmplările dela Wittenberg. Plecarea fără veste a cu 
rierului era un episod, pe cât de neașteptat, pe atât de 
neplăcut. I se păruse că totul fusese bine pus la cale. 
Colonelul Florant fusese de acord să-şi pună soldaţii la 
pândă, iar oamenii lui Geismar aveau să se ocupe de 
curier; poșta ar fi căzut în felul acesta în mâinile baro- 
nului. Câte isprăvi de acestea nu făcuse el în tinereţe! 

Colonelul Florant nu se arătă indispus defel, când 
auzi de dispariţia curierului. Oricare ar fi fost rezultatul 
planului şi, deşi îl considera pe curier un emigrant tră- 
dător, totuși ca soldat şi spadasin nu-i prea plăcuse afa- 
cerea pusă la cale de Geismar, preferând un duel loial. 

Colonelul îi spuse milanezului la despărțire : 

— Dacă ajungeţi la Dantzig, căutaţi-l pe colonelul 
Mol€... Suntem prieteni vechi, spuneţi-i vă rog că mă 
gândesc la el şi, orice s'ar întâmpla, n'o să uit niciodată 
întâmplările dela Monteserate. 

Geismar îi oferise Italianului, din politeţe un loc în 
careta sa, dar acesta, arătându-se mișcat de amabilitatea 
baronului, îi mulțumi călduros, gândindu-se că va ajunge 
mai repede la Dantzig pe calul său voinic, decât în careta 
pe care o trăgeau din greu caii obosiţi ai baronului. 

Discuţiile acestea avură loc în noaptea în care colo- 
nelul Florant, „baronul Geismar și signor  Malagamba, 
tustrei la aceeaş masă se ospătară zdravăn dintr'un jam- 
bon, după ce băuseră o jumătate de balercă de vin, din 
pivnița văduvei Wentzel. 

Și când se treziră a doua zi dimineaţă, nici urmă de 
curier şi nici de însoțitorii lui, aşa că planul lor iscusit 
şi viclean, de a-l atrage într'o cursă în desișul pădurii, 
căzu baltă. 

Această înfrângere nu şi-o putea ierta Geismar. 

Dacă ar fi pus mâna pe geanta de campanie a curie- 
rului rus, poate că Francezii i-ar fi trecut cu vederea ne- 
plăcerile ce le-a pricinuit pe vremuri. 

Călătoria spre Dantzig i se părea fără de sfârşit. 
Geismar își ieșea din fire la gândul că armistițiul era 
pe sfârșite. Nu era exclus ca ducele de Wurtemberg să 
fi fost înlocuit, după cum fusese îndepărtat și Wittgen- 
stein, aşa că ultima-i speranţă de a-și crea o situaţie la 
Ruşi, se năruia. 

Cum până la Dantzig nu mai erau decât vreo sută de 
verste, pierzându-și răbdarea, porunci să se aleagă doi 
dintre cei mai buni cai ai servitorilor care îl însoțeau și, 
luându-l cu sine pe valetul Walter, porni înainte călare. 
Se mai învioră puţin, văzând că în prima zi, străbătuseră 
patruzeci de verste. -A doua zi făcură alte treizeci de verste 
şi până la Dantzig mai aveau foarte puţin. Intre timp 
careta rămăsese departe în urmă. 

Popasul dela cârciuma Liptzi din apropierea Dantzi- 
gului era, după socoteala lui, ultimul. Se bucura la gân- 
dul că a doua zi dimineaţa aveau să fie sub zidurile Dan- 
tzigului. 

Cârciuma era aşezată chiar la drum; lui Geismar i se 
păru cea mai murdară din câte văzuse în viaţă. Pe acolo 
se simțea războiul. Pe băncile de stejar de lângă pereţi, 
dormeau ofiţerii care urmau să ia parte la asediul Dantzi- 
gului. In curtea cârciumii mișunau furajorii, iar de pe 
şosea se auzeau hurducăturile căruțelor sanitare. Cărciu- 
marul, un om uscățiv, necăjit ca vai de el și speriat de 
moarte, nu putu găsi un colțișor curat pentru „inäljimea 
a“ şi doar ofta din greu auzind ocările lui Geismar. 

Un ofițer, care moțăia pe o bancă de stejar dintr'un 
colț al camerii, ridică puţin capul, măsurându-l de sus 
până jos şi îl întrebă: 

— Incotro binevoiţi să călătoriţi.? 

Din glasul lui se desprindea mai mult decât o simplă 
curiozitate. 

— După cum ușor puteți observa, călătoresc cu o 
misiune la luminăția sa şi iată că aici nu găsesc un col- 
ţișor curat unde să pot dormi până'n zori. 


1 

— N'aţi dori să ocupați locul meu? Sunt de serviciu 
și prea m'am întins ca la mine acasă... Vă rog să luaţi 
loc... Tot nu trebuie să dorm în noaptea asta... 

Geismar îi mulțumi. N'avea de ales. Aşteptă cu răb- 
dare până ce ofițerul îşi trase cizmele, își pieptănă moţul 
şi favoriţii săi roșcați. Intre timp, Walter îi aduse o pernă 
de piele și o pătură. Țuguindu-și buzele de scârbă, Geis- 
mar se întinse pe banca de stejar, așteptând să-i pră- 
jească cârciumarul „o omletă. Din toate ungherele se 
auzeau sforăeli tari. Mirosea a piele și a postav ud, a 
vin şi a tutun. i 

— Nu binevoiţi să împărţiţi cu mine cina mea mo- 
destă, — îl pofti Geismar pe ofiţer. — In bidon am ceva 
bun de băut... 

Ofițerul, cu grad de căpitan, îi mulțumi și se aşeză la 
masă. Banca de stejar pe care dormise îi stâlcise rău 
şoldurile și acum şi „le freca mereu, strâmbându-se şi 
oftând. iu 

— Mă duc să văd ce-mi mai fac oamenii... De fapt, 
o să avem timp destul... Blestemat loc, nam mai văzut 
o cârciumă aşa de prăpădită! Ce să-i faci, război, mili- 
tărie. 

Geismar îl întrebă ce noutăți mai sunt. Noutăţi deo- 
sebite nu prea erau, în afară de faptul că sosise o fregată 
engleză cu optsprezece tunuri, care trăgea din când în 
când asupra orașului asediat. 

— Cum se poate? Dar armistițiul ? 

— Dar şi Francezii trag... Se spune că vor trimite 
astăzi parlamentari pentru a ajunge la o înţelegere. Dau 
mereu vina unii pe alții şi totuși trag în fiecare zi... Dar 
cum de nu v'au observat oamenii mei când ați trecut? 

— Dar dece? — întrebă Geismar, privind omleta cu 
tehamite. 

— Doar s'au pus gărzi peste tot... și... trebuie să ra- 
portăm despre orice călător... lar astăzi mi s'a dat, în 
această privinţă, 'un ordin deosebit de sever. 

— Din ce cauză? — întrebă cu interes tot mai sporit 
Geismar. — Nu mă refuzaţi, căpitane... Gustaţi vă rog. 
— Se silea să pronunțe cu deosebită eleganță cuvintele 
rusești, ori de câte ori avea prilejul să vorbească această 
limbă. — Şi din ce cauză sunt ordine atât de severe? 

— Ordinul e dela poliția militară... Dar fiindcă veni 
vorba, dumneavoastră care veniţi de departe, nu cumva 
ați întâlnit o caretă 2... După cum văd, dumneavoastră 
ați mers călare ? 

— De bună seamă, călare. Dar despre ce caretă vă 
interesați ? 

— O caretă cu patru cai. Are pe ușe un blazon de baron. 
E însoţită de vreo opt servitori. 

Geismar simți că inima i se strânge de emoție. 

— Nu-mi amintesc. Cu câtă lume nu te încrucișezi pe 


drum ! Dar dece vreţi să... — şi nu termină cele ce avea 
de spus, temându-se să nu-și trădeze tulburarea. 
— Să vedeţi, — vorbi ofiţerul dregându- şi vocea, 


— să vedeţi, am primit un ordin prin care ni se semna- 
lează o persoană care călătoreşte într'o caretă. Ni s'a 
indicat şi numele: baronul von Geismar... 

— Şi dumneata o aştepţi pe această persoană? — 
întrebă Geismar căutând să-și păstreze liniştea. — Şi ce 
vină i se aduce, puteţi să-mi spuneţi ? 

— Am primit un ordin, — răspunse căpitanul cu ne- 
păsare, — prin care mi se comunica să nu îngădui baro- 
nului Geismar să pătrundă în zona trupelor, să-l pun sub 
escortă și să-l trimit cu jandarmi în Rusia, predându-l 
sub semnătura comandantului fortăreței Petropavlovsc. 

— De bună „seamă, c'o fi vreun răufăcător, — întări 
liniştit Geismar, — asta și merită. 

— Dar prea îmi dă de furcă. De patru zile și patru 
nopţi stau de gardă. 

Mai schimbară câteva vorbe despre asediu, despre 
încercările de despresurare ale Francezilor şi de faptul 
că pe sub zidurile cetății domneşte mai multă liniște de 
când patrulează cazacii lui Platov, apoi căpitanul îi ură 
noapte bună. 

Geismar se sculă, își puse pe umeri pelerina şi ieşi 
afară ca omul, după nevoi. Se duse direct la grajd, îl 
zgâlțâi şi-l trezi pe Walter, poruncindu-i să pună repede 
șeaua pe cai., Nu trecură nici cinci minute şi amândoi, 
dând la pământ un gard şubred, se strecurară în pădure 
şi deacolo mai departe pe poteci, prin desiş, spre Nord, 
spre mare. 

Geismar clocotea fiindcă nu-şi putea da frâu liber 
furiei sale, nestăvilite. Ce s'o fi întâmplat? S'o fi desco- 

Jerit oare ceva nou din isprăvile lui dela Viena? Ce anume 
provocase ordinul de arestare dat împotriva lui, ordin 
adresat însuşi comandantului suprem al armatei care 
asediază Dantzigul? La fortăreața Petropavlovsc!.. Simţi 
că-i înghiață inima la gândul acesta. Da, acum nu mai 
are încotro, nu-i mai rămâne decât să intre în serviciul 
Francezilor. Bine a făcut că şi-a lăsat careta în drum și 
a luat-o călare! Și ce noroc că a dat peste acest căpitan 
limbut și cam prostănac! Dacă nu era el — Geismar 
simţi că-l cuprinde o sudoare rece — îl înghiţea fortă- 
ceața Petropavlovsc... Oare ce s'o fi descoperit? Atacul 
asupea curierilor din Austria ? Sau ce altceva, care ar fi 
putut să-l bage în fortăreață pe ani îndelungaţi ? 

Merseră toată noaptea, fără să-şi cruţe caii. In zori, 
vântul proaspăt al mării aduse până la ei bubuitul unei 
canonade îndepărtate. 

— Dantzig... 

Descălecară de pe caii istoviți, îi lăsară în pădure în 
voia lor şi, pitulându-se, se căzneau să se strecoare, pe 
alocuri târîş, prin tufişurile din împrejurimile Dantzigu- 
lui. Ploua. Pământul aburea. Un văl de ceaţă acoperea 
dunele de nisip. Se târîră mult timp. Răzbea până la 
dânşii mirosul fumului din bivuacuri. Se auzeau semna- 
lele sentinelelor. Așa se furişau de-a-bușelea, dela o mo- 
vilă la alta, oprindu-se dir. când în când printre dune, 
pentru a se târî apoi mai departe. Insfârșit, trecură de 
avanposturile ruseşti. Rupţi, zgâriaţi, Geismar și Walter 
se întinseră pe pământ, în noroiul din fața unei tranşee, 
Era linişte... 

Deodată auziră vorbindu-se franțuzeşte — un caporal 
înjura un soldat. Geismar se ridică de jos cât era de 
iung şi începu să sirige. Fu zărit de o sentinelă care 
purta o tunică albastră, curele şi ghetre albe. 

— Qui vive? !) — strigă ameninţător soldatul. 

— Des amis,2) — răspunse Geismar. 

Şi în aceeaş dimineață Geismar cu valetul lui fura 
conduși la Dantzig. 


1) Cine e? (N. trad.). 
2) Prieteni. (N. trad.). 

Convenţia încheiată între Rusia, Prusia și Austria la 
15 Iunie 1813, se ţinea încă în secret. Armistițiul dela 
Plessvitz se prelungise cu încă trei săptămâni şi, între 
timp, în palatul Trachenberg se discuta planul viitoa- 
relor campanii. Napoleon continua să stea la Dresda și 
cerea Austriei să întreprindă o acţiune militară împo- 
triva coaliţiei. Alexandru era şi el nemulțumit de faptul 
că Austriacii foloseau tactica tergiversării şi insista ca 
Austria să declare imediat război. Inacţiunea lui Napo- 
leon părea surprinzătoare. Europa se obişnuise cu iniția- 
tivele impetuoase ale împăratului. Nu se ştia din ce 
cauză întârzie acţiunea, dece căzuse de acord să se 
prelungească armistițiul, deşi această prelungire favoriza 
pe dușmanii săi. 

Din Rusia soseau mereu regimente de rezervă. Recru- 
tarea dăduse zeci de mii de tineri ostaşi. Generalul Suho- 
zanet și Aracceev, acesta din urmă urît pentru lașitatea 
şi cruzimea sa, comandau artileria. Comandantul su- 
prem, Barclay de Tolly se pusese pe lucru cu toată con- 
știinciozitatea şi seriozitatea ce-l caracterizau, armata 
simțind de îndată mâna unui conducător încercat. Și 
Alexandru Pavlovici se arăta mulțumit: Barclay era pru- 
dent, nu-l contrazicea niciodată pe împărat şi-şi vedea 
de ireabă. 

E adevărat că printre ei nu mai era Cutuzov, nu se 
mai aflau printre cei vii Bagration, Tucicovii, Cutaisov, 
care căzuseră în luptele glorioase dela Borodino. Mai 
trăiau însă, curajosul, modestul și încercatul Dohturov, 
agerul şi viteazul Ermolov, neînfricatul  Raevschi, iar 
faptul de căpetenie era că în regimente se mai găseau 
încă mulți veterani, eroi dela Borodino, Maloiaroslaveţ, 
Crasnoe. 

Generalii austriaci îmbrăcaţi, de circumstanţă, în haine 
civile nu-şi puteau stăpâni uimirea, când vedeau că so- 
sese din Rusia atâtea regimente noi şi bine instruite. 
Combativitaţea armatei ruse, spiritul ei de luptă, dorința 
de a răzbuna distrugerea Moscovei și pârjolirea pămân- 
tului Rusiei, toate acestea au impresionat mult pe Aus- 
triaci şi i-au hotărît să declare război lui Napoleon z 

Mojaischi lucrase câteva zile pe lângă misiunea mi- 
litară austriacă, a cărei sosire se păstra în cea mai 
strictă taină. Orgoliul și îngâmfarea Austriacilor îl in- 
dignau. Nu putea uita cât de slugarnici se arătaseră ge- 
neralii austriaci la Paris, cu trei ani în urmă. Pe atunci, 
nu ştiau cum să se mai linguşească pe lângă aghiotan- 
tul mareșalului Berthier, iar acum cutezau să privească 
de sus pe generalii ruşi care nimiciseră uriașa armată 
a lui Napoleon. 

Mojaischi avusese prilejul să asiste la discuţiile din- 
tre comandantul suprem al armatei austriace prințul 
Schwartzenberg, Barclay şi generalul prusian Knesebek. 
Luase chiar note după discuțiile purtate. 

Pentru prima dată în viața sa, tânărul ofiţer asistase 
la o adunare a comandanților ruşi, încărcaţi de atâta 
glorie. Il văzuse de aproape pe Mihail Bogdanovici Bar- 
clay de Tolly, comandantul suprem al armatei ruse. Nu-i 
mai venea să-și ia ochii de pe faţa-i galbenă şi obosiţă, 
de pe chelia lui, încadrată de păr cărunt şi rar. Barclay. 
şedea în dreapta împăratului Alexandru și, din când în 
când, asvârlea câte o privire posomorită Austriacilor și 
Prusienilor și îşi lăsa iar capul în pieptul său scobit. 
Mojaischi îşi amintea cum povesteau veteranii că în lup- 
ta dela Borodino, Barclay, cu fața senină, îmbrăcat într'o 
tunică cusută cu fir, cu toate decoraţiile pe piept și cu 
penajul negru la tricorn, se aruncase în luptă, plin de 
avânt, sfidând moartea. Mulţi prețuiau experiența și me 
ritele acestui conducător de oști, căruia îi lipsea doar 
atât: norocul în luptă. 

Se afla la consiliu şi comandantul proslăvit de Der- 
javin 


Biruitorul cap de oști 
Dohturov, spaima dușmanilor este... 


Dmitri Sergheevici Dohturov câștigase dragostea fn- 
tregii armate prin modestia, sufletul său drept și inima 
sa bună. Cine nu ştia răspunsul dat de Dohturov unui 
tovarăș de arme care, în toiul unei lupte crâncene, îl 
rugase să părăsească poziția cea mai expusă, măcar de 
dragul soţiei şi al copiilor săi: „Aici, soția mea e onoarea 
de ostaș, iar copiii mei sunt ostaşii care mi-au fost încre- 

dinţaţi“. La Borodino, după ce Bagration fusese rănit 
mortal, luase comanda aripei stângi, iar aici el, care era 
primul' pe câmpul de luptă, se simțea stingherit în mul- 
țimea curtenilor ruşi şi austriaci. 

Mojaischi îl mai văzuse acolo şi pe Mihail Andreevici 
Miloradovici, vesel și gălăgios în liniştea solemnă a con- 
siliului, linişte întreruptă de discursurile sforăitoare prin 
care se tămâia. și se preamărea vitejia aliaților prusieni 
și austriaci. Miloradovici, naiv de felul său, dar aprig ca 
un leu, nu putea uita jignirea ce i se adusese când fusese 
lăsat în ariergardă în luptele dela Bautzen. Nu scăpase 
lui Mojaischi nici faptul că, la un moment dat, în cursul 
aceluiaş consiliu, Ermolov şi Raevschi — acesta din urmă 
cunoscut ca limbă ascuţită, dar şi șugubăț — găsiră pri- 
lejul — zâmbind cu înțeles — să-i amintească lui Milo- 
radovici de o oarecare doamnă Filipescu din București. 
Glumeau pe socoteala lui Miloradovici şi-i aminteau că, 
asemenea unui nou Samson, fusese „jumulit“ timp de 
patru ani de către o Dalilă din' Valahia, pentru care făcuse 
datorii de peste treizeci şi cinci de mii de ruble și săvâr- 
șise și alte năzdrăvănii. li mai aminteau că s'ar fi încur- 
cat şi mai rău treburile tot lăfăindu-se din plin în plă- 
cerile Bucureştiului, dacă nu l-ar fi smuls în cele din 
urmă din mrejele dragostei, Bagration care pe atunci mai 
trăia. 

La consiliu mai participa şi contele Wittgenstein. 
Fostul comandant suprem, nu demult înconjurat de o 
droaie de lingușitori şi prieteni, şedea acum de unul 
singur. 

Dar mai mult ca oricare îi atrăsese atenția lui Mo- 
jaischi un general într'o tunică neagră de artilerie, fără 
decoraţii. Era înalt, uscățiv, muşchiulos, îşi ținea capul 
aplecat într'o parte, avea gâtul lung și subțire, gura 
mare, nasul lat, cu nările umflate şi cu vinişoare vineții. 
Ochii lui cenușii îngropați în fundul capului, oglindeau 
răutate şi viclenie. 

Mojaischi se uită îndelung și cu uimire la fața lui 
pământie şi i se păru ciudat că unii dintre generali, cu 
merite mari în servicii, aşteptau nerăbdători un cuvânt 
de pe buzele lui încremenite, ca de piatră. Era Aracceev, 
„puternicul Aracceev” — cum îl numeau unii, „un adevă- 
rat nobil rus“ — cum îşi spusese el singur în fața împă- 

ratului Alexandru. Chiar şi Barclay, nepăsător față de 
glorie şi onoruri şi care simţise pe propria-i piele nedrep- 
tățile soartei şi multe umilințe, părea că şi el recurgea lá 
Aracceev, ori de câte ori avea nevoie de bani şi nu în- 
drăznea să se adreseze ţarului. 

In timp ce Mojaischi atârna hărţile pe perete, Ermo- 
lov îi spuse în şoaptă: 

— Mă bucur pentru tine. O să ajungi departe, 'loco-. 
tenente... 

Ori de câte ori se întâlnea cu Aracceev, Ermolov se 
făcea că nu-l vede şi nu dădea nici cea mai slabă aten- 
ţie privirilor înverşunate pe care acesta i le arunca din 
când în când. 

Această atitudine avea explicaţia ei. 

După bătălia dela Lutzen, Aracceev îl bârfise în fața 
împăratului Alexandru, spunându-i că artileria acționase 
prost, din vina lui Ermolov. Împăratul îl chemă pe Ermo- 
lov, pe atunci comandantul artileriei, şi-l întrebă de ce 
nu intrase artileria în acţiune. 

— E adevărat, majestate, tunurile n'au intrat în ac- 
țiune, — răspunse Ermolov. — N'am avut cai. 

— Dece n'ați cerut cai comandantului cavaleriei, con- 
telui Aracceev ? 

— l-am cerut în repetate rânduri, majestate, dar n'am 
primit nici un răspuns. 

Impăratul îl chemă apoi pe Aracceev şi-l întrebă dece 
nu pusese cai la dispoziția artileriei. 

— Vă cer iertare majestate, — răspunse Araccecv, — 
aveam şi eu foarte puţini. 

Atunci Ermolov interveni : 

— După cum vedeţi, reputaţia unui om cinstit de- 
pinde câteodată de niște dobitoace. 

Și nu pe degeaba Ermolov şi Raevschi erau socotiți în 
armată oamenii cu cea mai ascuţită limbă. Cu atât mai 
măgulit era Mojaischi că unul din ei se arătase cu e! 
blând și binevoitor. 

Locotenentul cercetă cu atenţie și pe o altă celebritate 
— prinţul Schwartzenberg, comandantul suprem al arma- 
tei austriace. Cu un cap de mops, susținut de un gât 
scurt, afişa la consiliul militar un aer atât de grav, de 
parcă nu armata austriacă, de sub comanda lui, fusese 
bătută timp de zece ani în şir, de către Napoleon. 

Mojaischi își amintea că tatăl său îi povestise de 
nenumăratele neplăceri pe care le îndurase marele Su- 
vorov dela sfetnicul austriac al consiliului de război. Se 
spunea că odată Alexandru Vasilievici îi spusese furios 
ambasadorului rus din Viena: „Treceţi peste prejudecă- 
țile celor din Viena şi judecaţi cu maturitate şi fără păr- 
tinire acţiunile mele... Viena nu poate fi niciodată atât 
de bine informată asupra operaţiunilor militare cum sunt 
eu...“ Și de data aceasta Austriacii aveau la consiliu o 
atitudine, de parcă ei ar îi fost aliaţii cei mai de seamă. 
Socoteau că intrând în coaliție asiguraseră într'adevăr su- 
perioritatea forţelor aliaţilor, dar parcă tot nu se puteau 
dumiri dacă nimicirea completă a armatelor lui Napoleon 
va fi în favoarea, sau în defavoarea curții austriace. 

Mojaischi urmărea cu uimire lungile discuţii, din care 
ieșeau la iveală tărăgănelile și pretenţiile prosteşti ale 
prințului Schwartzenberg, îngâmfarea lui ridicolă şi 
spaima lui de Napoleon. Austerlitz, Wagram, nu înceta- 
seră să-i înfricoșeze pe Austriaci. 

Până și potolitul Dohturov îşi pierdu stăpânirea de 
sine, atunci când Austriacii începură să demonstreze 
avantagiile tactice ale înaintării pe mai multe coloane. 
El reaminti de tactica lui Napoleon de a lovi dușmanul 
în flancuri şi se referi la povaţa lui Cutuzov — de a 
înainta asupra dușmanului „într'o singură coloană 'com- 
paciă“. 

Mojaischi asculta pe generalii austriaci și nemți care 
nu mai conteneau să-i citeze pe Condé, Marlborough, Iuliu 
Cezar şi Eugeniu de Savoia, tălmăcind și răstălmăcind 
planurile acestora. „Cutuzov şi Suvorov, se gândea Mo 
jaischi, mau mers pe drumuri bătătorite de alții, ci și-au 
făurit ei înşişi planurile campaniilor lor...” 

Impăratul Alexandru se străduia să împace deosebi- 
rile de vederi. Observațiile lui exprimau adesea o gân 
dire sănătoasă şi o justă prevedere a acţiunilor viitoare, 
totuşi Mojaischi îşi dădu seama că Alexandru nu dovedea 
o deosebită fermitate în susținerea părerilor sale. Deşi 
trăise ani de-a-rândul printre numeroşii săi comandanţi, 
curajoși şi încercați, şi deşi luase parte la multe campanii 
şi lupte, nu ştia de pildă să se orienteze într'o situaţiune 
dată şi, urmărind harta, anevoie îşi putea închipui lupta şi 
locul unde ea s'ar putea angaja. 

Slăbiciunea de caracter, fățărnicia sa, despre care 
se vorbea doar în taină, ieșeau la iveală şi în consiliile 
militare. Niciun Rus, dintre acei care se aflau în consi- 
liu, nu îndrăznea să-l contrazică în afirmaţiile şi hotă- 
rîrile lui. Numai comandanții prusieni şi austriaci își în- 
găduiau să-l combată pe împărat; dar ei nu urmăreau, 
de cele mai multe ori, decât propriul lor interes și asi- 
gurarea unui cât mai mic risc în eventualitatea unui in- 
succes militar. Un singur lucru era cert: se arătau gata 
să încheie pacea cu Napoleon. Alexandru, împotriva vo- 
inții sale, acceptase să ducă tratative. EI repeta 
cu îndârjire : „Der Kerl muss herunter“ („Individul tre- 
bue doborit'“), ceeace corespundea sentimentelor tuturor 
acelor care nu puteau uita atacul lui Napoleon asupra 
Rusiei. 

Dar nu numai setea de răzbunare îl stăpânea pe 
Alexandru. Napoleon aducea oamenilor jigniri, dintre 
acelea care nu se uită toată viața şi care-i creia duşmani 
înverșunaţi ca Alexandru, Bernadotte sau generalul Mo- 
reau. Alexandru îl ura pe Napoleon pentru umilințele 
la care-l supusese la Tilsit, pentru faptul că Napoleon, 
după executarea prințului d'Enghien, răspunsese la pro- 
testul lui Alexandru printr'o notă în care aproape că-l 
numea pe țar paricid, şi pentrucă de atâtea ori corsica- 
nul îndrăznise să-l umilească pe „unsul lui dumnezeu“. 

Mojaischi urmărea cu interes ce se petrecea la cartie- 
“rul general și la -statul major al majestăţii sale și era 
„frământat de tot ce vedea în jurul său. Chiar după ce 
văzuse la Paris fastul uluitor din palatul ambasadorului 
rus, prințul Curachin, Mojaischi nu se putea îndeajuns 
mira de impunătoarea suită ca şi de numărul de servi- 
tori dela curte care îl însoțeau pe împărat în campanie. 
Generalii-aghiotanţi, Uvarov, Cernâşev, Ojarovschi, Tru- 
beţcoi, Golenişcev, Cutuzov făceau parte din cartierul 
general al majestăţii sale, sau mai bine zis erau atașați 
pe lângă persoana împăratului. Pe lângă împărat mai 
era ataşat mareșalul-şef al curții contele Nicolai Tolstoi, 
comandantul cartieruiui general imperial, generalul care 
avea în grijă trăsurile împăiatului şi ale suitei sta//meis- 
fer-ul, ofițeri. din cancelaria de campanie a majestăţii 
sale, medicul împăratului, preotul militar, maitre d'hotel, 
care avea în grija sa mâncărurile și băuturile, comi- 

sul care avea în sarcină grajdurile, lachei. şi curieri. Când 
a plecat împăratul la Opoci la Ecaterina Pavlovna, deşi 
suita sa nu fusese prea numeroasă, au fost totuşi necesare 
şase echipaje pentru ţar și suită, două trăsuri pentru co- 
mis şi valet, în total vreo cincizeci şi șase de cai. 

După cum se vede, componenţa cartierului general al 
majestăţii sale era foarte mare. 

Oamenii de curaj pomeneau de epoca lui Cutuzov, 
când puterea militară era concentrată în mâinile co- 
mandantului suprem și când totul se hotăra la marele ` 
stat major, iar nu ca acum la cartierul general al ma- 
jestăţii sale. 

Domnea aci un spirit de curte, o atmosferă de fast 
pe gustul curtenilor, cu care nu se putea obişnui loco- 
tenentul Mojaischi, care nimerise cu totul întâmplător la 
cartierul general. Avea în schimb prilejul să-i cunoască 
pe curtenii care se întreceau fie în ameninţări, fie în lin- 
guşiri. Citea regulat comunicatele despre victorii, la ticlui- 
rea cărora se pricepea foarte bine Cernâşev. Se obișnuise 
cu umilința slugarnică a unora față de cei mari şi cu gro- 
solănia față de cei mici. Aghiotanţii așteptau, ceasuri în 
șir, în fața camerii de toaletă a împăratului pentru a-i 
prinde un zâmbet, sau a-i răspunde la o întrebare oare- 
care, aruncată în treacăt. Ori de câte ori Alexandru bine- 
voia să stea de vorbă cu vreun ofiţer din suită, Mojaischi'. 
afla cu uimire că discuţia se referea, în general, la ches- 
tiuni fără nicio importanţă, la legăturile amoroase ale 
vreunui demnitar bătrân, sau la niscaiva bârieli dela: 
curte. Mojaischi observase că Alexandru, care menținea 
o anumită distanță între el şi oamenii de stat, binevoia 
câteodată „să coboare“ şi să stea de vorbă cu ofiţeri de 
grad inferior, oameni care păreau curtenilor cu totul 
neînsemnaţi. 

Toate acestea îl nemulțumeau pe Mojaischi, care se fră- 
mânta să găsească un motiv temeinic pentru a fi retrimis 
în armata activă. 

Izbutise să-l cunoască mai bine şi pe Danilevschi, în. 
zilele acelea. Numai din când în când mai descoperea la 
el trăsăturile de altădată. Danilevschi își atrăsese, acum, 
din partea unora şi altora porecla de lacheu. Doar în dis- 

cuțiile pe care le aveau târziu noaptea, Danilevschi îşi 
mai uşura inima. 

Mojaischi aflase dela Danilevschi, că Metternich fu- 
sese nemulțumit de faptul că Alexandru îl chemase dir 
America pe generalul Moreau, pe care-l considera un mare 
comandant de oști şi demn rival al lui Napoleon în ches- 
tiuni de strategie şi tactică. Sosise la cartierul general şi 
Bernadotte, prinţul moştenitor al Suediei; ca şi Moreau 
era şi el duşman de moarte al lui Napoleon, recunoscân- 
du-i însă calitățile lui de comandant de oști. Dintre ma- 
reşali îl respecta numai pe Berthier, socotindu-l de talia 
lui Napoleon, în ceeace priveşte strategia. 

Intr'o noapte, întorcându-se dela Volconschi, Dani- 
levschi îi vorbi cu amărăciune despre dezordinea care 
domneşte la cartierul general al armatei. 

— Mă mir cum de au reuşit să ţină până acum în 
secret convenţia cu Austria, — observă Mojaischi. 

— Și încă e rai acum faţă de ce se petrecea pe timpul 
contelui Wittgenstein. Toţi netrebnicii se îmbulzeau la 
cartierul general, mişunau tot felul de pierde-vară, hoți 
de furaje, de echipament şi în genere numeroase lepădă- 
turi. Napoleon cunoştea toate secretele noastre! Nici azi 
nu ne putem dumiri, — Danilevschi pica de somn și dea- 
bia îşi mai mişca buzele. — Uite de pildă, l-au trimis pe 
prietenul tău... Figner... ca iscoadă la Dantzig... 

Mojaischi îşi ridică deodată capul de pe pernă. 

— „L-au trimis, dar fără niciun folos. A pătruns în 
fortăreața Francezilor. — Intredeschise ochii și îl privi pe 
Mojaischi. — Văd că te-ai turburat. 

— Ce-o să i se întâmple? 

— Ce-o să i se întâmple ?... O să-l înhaţe Francezii şi 
în douăzeci şi patru de ore curtea marţială o să-i tragă 
o condamnare și o să fie executat. 

Mojaischi îşi lăsă din nou capul pe pernă. Toată noap- 
tea nu închise ochii. [i trecu prin minte tot ce ştia despre 
Figner, tot ce auzise despre el. Incă dela Moscova, Na- 
poleon pusese preţ mare pe capul lui. Dis-de-dimineaţă, 
pe când Danilevschi dormea încă, Mojaischi porni spre 
cartierul general. In adevăr ceeace bănuise, se întâm- 
plase: Francezii aflaseră că se trimisese la Dantzig c 
iscoadă ca să dibuiască părţile slabe ale apărării şi să 
încerce să răscoale populaţia oraşului. 

La ora zece dimineața, Mojaischi. raporta ca deobicei 
lui Volconschi chestiunile „importante și secrete“. Cu 
acest prilej, îi spuse lui Volconschi că Figner îi scăpase 
viaţa şi că e pentru el o datorie de onoare să-și ajute 
prietenul. Pe vremea împăratului Alexandru erau muli 
preţuite gesturile romantice, cavalerismul şi manifestă- 
rile de prietenie. Ascultându-l pe Mojaischi, Volconschi 
stătu puţin pe gânduri şi apoi îi spuse: 

— Nu ştiu dacă şi cum ai putea reuşi să-i vii în aju- 
tor bietului Figner, dar sentimentele dumitale sunt vred- 
nice de laudă. Şi cum tot trebuie să trimitem un curier luj 
Matvei Ivanovici Platov, pleacă dumneata locotenente; 
ai să vezi ce s'o putea face. Platov o să vă primească bucu. 
ros, căci îi duceți o veste bună. 

Platov, hatmanul oastei Donului, asedia Dantzigul cu 
trupele de cazaci. 

Un val înalt de mai bine de cinci stânjeni, un şanţ 
adânc de doi stânjeni, două fortărețe — Bischofisberg şi 
Hagelsberg — și douăzeci şi două de bastioane apărau 
oraşul Dantzig, numit pe vremuri Gdansk. 

Patrulele de recunoaştere ruseşti vedeau din vârfurile 
brazilor semeți turnul primăriei, înalt de patruzeci de 
stânjeni şi acoperişurile ţuguiate ale caselor înguste, cu 
câte trei ferestre. Cei care izbutiseră să răzbească în 
Dantzig istoriseau că populaţia oraşului ducea o viață de 
belşug şi că frumoasele baso-reliefuri de piatră ale case- 
lor nu fuseseră distruse. Prin ochian se putea distinge 
clădirea veche a bursei Junkerhof, cum era numită în 
vechime. l 

Dantzigul nu era pentru prima oară asediat. In 1735 
îl asediase Stanislaw Lescinski. Mai târziu generalul Le- 
febvre asediase şi el cetatea timp de cincizeci și două de 
zile, silindu-l pe generalul prusian Kalkreit să se predea 
cu întreaga-i garnizoană. Acum era rândul Francezilor 
să reviste. Se baricadaseră în oraş sub comanda gene. 
ralului Rapp, un ofiţer sever şi curajos, veteran al armatei 
lui Napoleon, rănit în mai multe campanii. 

Armatele care blocau Dantzigul aveau în frunte pe 
ducele  Alexandru-Friederich Wurtemberg, frate al îm- 
părătesci, un comandant de oști viteaz, dar nu prea ho- 
tărît. Corpul de armată al generalului Levise, precum şi 
cazacii lui Platov formau majoritatea armatei: de ase- 
diu. Asediul acesta istovitor pentru ambele părți dura. 
de mai multe luni. Francezii îi hărțuiau pe asediaturi cu 
atacuri repetate de despresurare și nici nu-se gândeau să 
capituleze. 

Pe acea vreme, Matvei Ivanovici Platov trecuse de 
şaizeci de ani. ' 

I se acordase titlul de conte, iar victoriile repurtate 
la Gjatsk, Țarevo Zaimişce şi Duhovscina, îl acoperiseră 
de glorie și cinste, atât în patrie cât şi dincolo de hota- 
rele țării. 

Invingătorul lui Ney dela Dubrovno, eliberatorul Smo- 
lenscului — Matvei Ivanovici Platov — nu se simțea la 
largul lui. Să asedieze Dantzigul, să respingă atacurile 
disperate ale Francezilor, să-l scoată pe inamic din bas- 
tioanele înalte, nu erau acțiuni militare pe placul hatma- 
nului. Cine însă putea să-l înţeleagă? Indrumătorul şi 
binefăcătorul său, Mihail Illarionovici Cutuzov, zăcea în 
catedrala Cazan înfășurat în drapelele cucerite în lupte. 

La şedinţa consiliului militar, Platov nu-şi lua ochii 
de pe fața plăcută a ducelui de Wurtemberg și asculta 
plictisit lungul și searbădul discurs al generalului Levise, 
care raporta asupra situaţiei din Dantzig: 

„„iscoadele raportează că în oraş nu este destulă făină, 
dar carnea nu lipseşte, dat fiind marele număr de cai ai 
regimentelor de cavalerie, iar rachiul se distribuie chiar 
și peste porție... 

— Parcă ce alta îi trebuie soldatului? — murmură 
Platov. — Pune sare într'o cârpă, şi o vâră sub șeaua 
calului, şi calul îi face şi ultimul serviciu — nu-l lasă să 
moară de foame. Dacă are și rachiu, poate ține şi o sută 
de ani. Matvei Ivanovici ştia să pară prostănac când 
vroia, după cum ştia să insufle respect şi să se impună, 
puternicilor zilei. La acel consiliu socotea că n'avea dece 
să fie prea rezervat. Il supăra zâmbetul acru al amira- 
lului englez care şedea în fața lui. 

„— Contele Matvei Ivanovici, — urmă Levise pe un 
ton sfătos, — a binevoit să spună ceeace gândeam şi eu. 

Cred că fără mortiere grele nu vom putea cuceri Dantzi- 
gul. Generalul Rapp este la fel de iscusit în olensivă ca 
și în defensivă și nu se teme de acțiunile de dincolo de 
zidurile cetăţii. Dar dacă Anglia ne va trimite, după cum 
ne-a făgăduit în lunie, mortiere grele, putem nădăjdui 
într'un succes deplin al acţiunii noastre. 

Auzind acestea, cei de față își îndreptară privirea spre 
amiralul englez, care şedea la mijlocul mesei. Transla- 
torul de lângă el îi bâzâi la ureche ca un țânţar pe care 
nu-l poți alunga, tălmăcindu-i în englezește tot ce se 
vorbea în limba rusă. 

Englezul făcu un gest cu mâna şi rosti pe nerăsu. 
flate o frază lungă. 

— Domnul amiral spune, — tălmăci translatorul, — 
că încărcarea armamentului e în curs în portul Dover. 
Tunurile grele de asediu, în număr de două sute optspre- 
zece, vor ajunge aici nu mai devreme de luna August. 

Platov interveni fără a-şi ascunde nemulţumirea: 

— Nu va ordona oare domnul amiral cazacilor mei 
să-și taie caii şi să-i mănânce? In jurul nostru totul 
e distrus, nu avem hrană suficientă pentru cai, Prusienii 
nu-ți dau o bucăţică de pâine — halal de aşa aliaţi !... Nu 
ştiu cine o duc mai rău, Francezii din Dantzig sau caza- 
cii noștri... 

— Care e propunerea dumneavoastră, domnule conte? —- 
întrebă ducele de Wurtemberg. 

— Dacă dânșii nu se grăbesc să intre în luptă, — şi 
Platov arătă spre. Englezi, — atunci vom căpăta mortie- 
rele după ce vor ajunge ai noștri la Paris și Dantzigul 
va capitula dela sine... 

— Domnule conte, mai aveți ceva de spus? 

Ducele ar fi dorit ca Platov să spună ceeace el, din 
politeță, se abținea să precizeze. 

— Ce să mai spun, — mormăi, — dumnezeu mai ştie! 

Englezul se plecă spre translator şi rosti o altă frază 
lungă, tot pe nerăsuilate. 

— Domnul amiral al flotei regale binevoește să-l în- 
trebe pe contele Matvei Ivanovici Platov dacă domnia sa 
n’a participat cumva la campania din India, întreprinsă 
pe timpul domniei împăratului Pavel Petrovici ? 

— Am participat, — răspunse Platov. , 

— Domnul amiral ar dori să ştie dacă s'au descura- 
jat cazacii fiindcă mau ajuns în India? 

— Dar de ce să se descurajeze? Ni s'a ordonat s'o 
cotim spre Don — am cotit. Dacă ni se ordona să mer- 
gem mai departe — ajungeam până acolo. Așa să-i spui 
amiralului. 

Cu aceasta, ședința consiliului militar luă sfârşit. 
Matvei Ivanovici se înclină, salutând pe participanţi, şi 
ieși din cort. 

Era o zi ploioasă. Un cazac îi aruncă: pe umeri o pe- 
lerină și îi dădu în mână nagaica denumită „hatmanca“. 
Pornind în galop, Platov se îndreptă spre bivuacuri. 

Cazacii de pe Don se instalaseră lângă Dantzig, tot 
aşa cum stătuseră Secevichii în stepele din Zaporojie. 
Carele erau așezate în cerc. In jurul carelor, boii rume- 
gau, mânjii nechezau şi în cazane fierbea terciul. 

Ploaia se lăsase ca un văl cenușiu deasupra Dantzi- 
gului și bubuiturile tunurilor se auzeau înnăbuşite dinspre 
mare. : 

„Ce situație! se gândi Platov. Tunuri de calibru mare 
pentru asediu nu ne dau. E uşor de înţeles: fiecare ghiulea 
costă, în banii noștri, două sute cincizeci de ruble. Sgâr- 
ciţii, le pare rău de bani, dar de sângele nostru, nu!” 

Inainte de a intra în port, se opri şi-şi aruncă privi- 
rile înspre Dantzig. Cerul, deasupra orașului, era brăzdat 
de resfrângerile roşietice ale incendiilor. 


— Uite, — spuse el îndurerat, — rachetele incen- 
diare engleze fac doar sgomot, iar ghiulele noastre aprind 
orașul... Luca ! — își strigă el ordonanța. — Astăzi tăiem 


un miel. Să nu-mi aduci rachiu dulce, dintr'ăla făcut aici. 
Nu-l mai pun în gură niciodată. Să aduci dintr'al meu. 
Cere dela bătrân o jumătate de butoiaș. Azi am un oas- 
pete scump. 

Oaspetele scump a lui Platov era Mojaischi. li adu- 
sese ordinul de a se uni cu forțele principale ale arma- 
tei. In seara aceea, ducele de Wurtemberg urma să fie 
încunoştiințat despre rechemarea cazacilor lui Platov, 
care împresurau Dantzigul. Platov zâmbi, gândindu-se 
la mutra ce o va face ducele aflând această ştire. Ştia 
cât erau de prețuiți cazacii de trupele prusiene. Infan- 
‘teria prusiană se socotea în afară de pericol, când avea 
acoperire avanposturi de cazaci: o înștiințau totdeauna 

din timp, despre atacurile dușmanului. „Acum ce o să 
mai bâţâi“, se gândi Platov, nu fără bucurie. 

Dând la o parte prelata și aplecându-se, Platov intră 
în cort și-l găsi pe Mojaischi care, la lumina felinarului, 
cerceta planul oraşului Dantzig. 

— Bună treabă, — spuse Platov, scoțându-şi eșaria 
de pe umăr, — numai că nu-i timpul potrivit domnule 
locotenent... Lucaşca, hai pune masa! Cum merg trebu- 
rile — treburile merg în aşa fel, că e numai bine să te 
imbeți. 

Mojaischi îl mai văzuse odată pe Platov în treacăt, 
dar acum îl putea privi pe hatman în voie şi cu luare 
aminte... Avea fruntea înaltă cu un început de chelie, 
părul negru ușor încărunțit şi tuns rotund în jurul capu- 
lui, mustăţi lungi "căzăcești, pleoştite până peste bărbie. 
Era înalt, atingea cu capul partea de sus a cortului. O 
stea de briliante și crucea „Sfântul Gheorghe“ clasa a 
doua sclipeau pe caftanul lui simplu, încins cu o eșarfă 
căzăcească. Svelt şi cu o ținută falnică, nu-ţi venea a 
crede că pornise pe al şaptelea deceniu. 

— Aşa-i dragă prietene, — spuse Platov, luând loc. 
— Anul acesta este un an foarte însemnat pentru mine. 
Acum cincizeci de ani, am intrat în serviciu, ca uriadnic, 
în oastea căzăcească și aveam pe atunci paisprezece ani... 
Uite, a trecut o jumătate de veac și acum sunt contele 
Platov, hatmanul marii oști a Donului, am fost decorat 
şi mi s'a dăruit o moşie. 

— O cinste binemeritată, — întări cu convingere 
Mojaischi. 

— Nu uita însă că am fost un cazac de rând şi încă 
unul de datină veche: nu credeam în icoane, nu fumam 
— şi uite la ce mare cinstire am ajuns. 

In timp ce vorbeau, un cazac întinse o față de masă 
curată pe care aşeză vase de metal. 

— N'a fost ușor serviciul meu, — urmă Platov — 
prin câte am trecut. De nimic nu m'am temut pe lume. 
Nici de glonţ, nici de sabie; numai de răposatul împărat 
Pavel Petrovici mă temeam. Ce mai la deal la vale; din 
milostivirea majestăţii sale imperiale am mâncat o jumă- 
tate de an pâine de puşcăriaș, într'o cazemată din for- 
tăreaţa Petropavlovsc. 

— Pentruce ați fost închis în fortăreață ? 

— E şi de râs şi de plâns, zău așa... Cică țarul ar 
ii primit un denunț împotriva mea, în care se arăta că 
mă bate gândul să duc regimentele de pe Don în țara 
turcească — pentru care ispravă sultanul mi-ar fi făgă- 
duit două orașe turcești şi titlul de paşă. Ședeam în 
cazemată, ascultam bătaia ceasului și mi-era urît de 
moarte. Dormeam ziua, dormeam noaptea ca tot omul 
sănătos. Și uite așa pe când dormeam, odată numai ce 
aud:  „General-maior Platov! Matvei Ivanovici!“ Des- 
chid ochii şi ce să vezi: In fața mea sta însuși comandan- 
tul fortăreței. „Imbracă-te, să mergem!“ — „Incotro ?“ 

„La palat!“ In aerul tare de afară, capul mi se în- 
vârtea şi nu- -mi venea a crede ochilor. Mă aştepta o 
careță, şi'n goana mare am ajuns la palat. lese Pavel 
Petrovici, mă priveşte cu ochii săi încrucişați, înfiorători. 
In mâinile care-i tremurau, ținea o hârtie. Pe semne că-și 
aduse aminte că nu prea ştiu carte şi începu el să-mi 
citească : „Către generalul de cavalerie Orlov I, hatma- 
nul oastei Donului...“ Pe atunci Vasili Petrovici Orlov 
era hatman pe Don. Ascultam şi nu-mi venea să-mi 
cred urechilor: campanie în India?... „Incredințez această 
expediție vouă şi oastei voastre... India, spre care tre- 
buie să vă îndreptaţi, este condusă de un stăpân mare şi 
de mulţi alții mărunţei. Englezii şi-au instalat în India 
casele lor comerciale și misiunea voastră este să-i alun- 
gați şi să-i eliberați pe băștinașii asupriţi...“. După ce 
mi-a citit ucazul — pe care l-am învățat pe dinafară — 
mi-a pus mâna pe umăr şi mi-a spus: „Vei comanda 
treizeci de regimente de cavalerie. Dacă vei avea nevoie 
de infanterie am să-ți trimit, dar mai bine e să te des- 
curci singur. Hrana o vei lua dela localnici, iar în pustiu, 
hrăniți-vă cu vânat“. Am îndrăznit să-l întreb despre 
hărți, dar Pavel Petrovici ma întrerupt: „Hărțile mele 
nu arată decât până la Hiv şi Amu-Daria, mai departe 
vă veţi îndruma luând singuri informaţii, până veți 
ajunge la contoarele englezeşti şi la popoarele hinduse 
de sub stăpânirea lor...“ Il ascultam şi mă gândeam : 
„Fie şi în India, că pâinea de puşcări:ș nu-i dulce defel... 

— Şi cea urmat ? 

— A urmat că... am pornit chiar în ziua de 1 Martie 
1801, cu patruzeci de regimente şi două companii de ar- 

tilerie, la un loc douăzeci şi una de mii de oameni şi peste 
patruzeci de mii de cai. Socotisem să facem câte patru- 
zeci de verste cu zi cu noapte. Ne apropiarăm de Volga. 
Primăvara începuse de timpuriu, pe sub apă ghiața se 
vedea albăstrie. Am întins scânduri și paie pe deasupra 
şi am trecut-o cu ajutorul lui dumnezeu. Iar la 11 Martie, 
pe neașteptate, Pavel Petrovici s'a săvârşit din viaţă în- 
tru domnul şi pe noi ne-au întors din stepa Orenbur- 
gului iarăşi pe Don... 

Ascultându-l pe Platov, Mojaischi îşi amintea de dis- 
cuţiile pe care le avusese cu Voronţov la Londra. In An- 
glia, campania cazacilor spre India nu fusese privită ca 
o acţiune necugetată a unui nebun îngâmfat. Acţiunea 
fusese concepută pe vremea când Pavel încheiase o con- 
venție pentru cercetarea drumurilor care duc spre India 
şi când semnase cu Franţa o înțelegere în vederea for- 
mării unei armate de expediție. Armata franceză, ce tre- 
buia să ia drumul prin Marea Neagră şi Caspică spre 
Astrabad, iar de acolo prin Herat și Candahar spre 
india, avea să fie comandată de Masséna. 

Pentru ca Rusia să-şi păstreze întâietatea în această 
expediție, împăratul Pavel organiză campania cazacilor 
de pe Don. Englezii erau foarte alarmaţi aflând de ordi- 
nul lui Pavel, care cuprindea între altele: „Ei trebuie 
să fie atacați în acele locuri unde lovitura să cadă cât 
mai grea și unde se așteaptă mai puţin. Pentru atingerea 
acestui scop, contoarele lor din India constituie punctele 
cele mai potrivite.“ 

Oare nu ordinul acesta grăbise sfârşitul lui Pavel, 
oare nu din această cauză conspiratorii se grăbiră să 
aducă la îndeplinire planul atât de scump ambasadoru- 
lui englez dela Petersburg şi amantei acestuia Jerebţova. 
născută Zubova ? 

In timp ce Mojaischi se gândea la toate acestea, Pla- 
tov îşi scoase caftanul, se spălă pe mâini și, așezându-se 
cât mai în voie pe pernele de piele, turnă câte o cană 
mare de votcă, luă din farfurie un fir de ceapă verde, îl 
răsuci tacticos, îl muie în sare şi, cioenind cu musafirul, 
bău. , 
— Nimic nu-i mai gustos primăvara decât ceapa 
verde. Mi-au adus-o dela patruzeci de verste, deabia au 
găsit-o. Și lui Mihail Illarionovici îi plăcea să guste un 

pahar și un fir de ceapă verde... Cât oi trăi mo să uit pe 
binefăcătorul meu — în toate-i suni îndatorat. Ii cinstesc 
amintirea; şi când am aflat că s'a stins, am plâns ca 
un copil. 

In ochii lui Platov luci o lacrimă. 

— El ne-a învăţat meşteşugul armelor, ne-a îndem- 
nat să-i deprindem pe oameni cu alergătura, să-i în- 
vățăm cum să se târască la pământ, să se ascundă prin 
gropi şi râpe, pitulându-se pe jos, lipiți una cu pământul 
și să tracă astfel adăpostiţi. Ei, ce să-ţi mai spun ...Luca! 
— strigă Platov cât îl ţinu gura. — Unde-i mielul? Gustă 
locotenente din votca mea. Acum trei zile a fost pe la 
mine Englezul, căpitanul fregatei, n'a băut decât o cană, 
i sa îngreuiat capul şi a adormit... 

— Căpitanul „Bucentaur-ului“'? Sir George Simpson? 

— Da, de unde îl cunoşti ? 

— De la Londra. 

— Aşa! Ai fost şi la Londra? — Platov se apropie 
de Mojaischi și, privindu-l drept în ochi, îl întrebă: — 
Spune-mi, ce crezi despre Englezi. Pe mare sunt buni 
luptători, dar vor lupta oare pe uscat 2 Sau va fi ca în 
1809 ? 

— Am găsit în arhiva lui Voronțov o notă a cance- 
larului imperial Rumianţev, notă care este o vie mărturie 
a fermităţii şi a cinstei noastre, — spuse Mojaischi gân- 
ditor. Şi privind în sus, recită din memorie: — „In două 
rânduri Rusia a luptat, dar n’a izbutit să obţină vreun 
ajutor. Şi doar nu ceruse cine ştie ce întărire, ci numai 
o diversiune militară. Anglia, drept răspuns, s'a măr- 
ginit la rolul unui spectator indiferent şi între timp pre- 
gătea expedițiile în Egipt şi la Buenos-Aires...“ 

'— Ei, vezi! Cine ne garantează că astăzi nu se va 
întâmpla la fel ? , 

— Astăzi, cred că vor fi nevoiți să lupte. 

— Crezi ? — insistă Platov, privindu-l țintă pe Mo- 
jaischi. 

— Ei nu vor ierta niciodată Francezilor tabăra dela 
Boulogne. In teatrele franceze s'au jucat piese înfățișând 
incendierea, distrugerea Londrei şi atacul asupra insu- 
lelor britanice... Englezii se temeau ca grenadierii fran- 
cezi să nu le cadă musafiri nepoftiţi. Și acum, multe: 
trupe engleze stau îmbarcate pe corăbii şi aşteaptă ordi- 

nul de plecare. Lucrurile se apropie de sfârşit. Jocul e 
mare şi pe masă sunt mize importante... Cât timp o să 
mai tărăgăneze şi o să se mai tocmească... 

— Nu s'ar putea să se înțeleagă cu Bonaparte? Ii 
dai seama că împreună cu Austriacii şi cu Bonaparte ar 
fi o putere... Atunci am rămâne singuri cu Prusienii, iar 
cât valorează Prusienii, ştim noi... 

— Văd că sunteţi un mare diplomat, conte... — ob- 
servă Mojaischi zâmbind. — „Totul depinde de dârzenia 
noastră. Principalut e dârzenia“, — repetă el vorbele lui 
Semion Romanovici... 

Mojaischi începuse să-l vadă pe Platov ca printr'un 
văl de ceaţă. Votca era într'adevăr bună, dar cam tare. 

— Ce-i cu mine! — strigă Platov. — Ce fel de 
gazdă mai sunt şi eu! Luca, mai toarnă votcă! 

— Nu ne mai dă bătrânul ăsta al dracului! 

— Ce vorbă-i asta ? Cum nu ne dă? 

— Zice că i-a mai rămas puţină, să bem din cea 
făcută aici. i 

— E, zgârciobul dracului! — se răsti Platov. — 
Şade în căruță ca un dulău în lanţ şi, de zgârcit ce-i, 
nu ţi-ar da iarna un pumn de zăpadă. Spune-i că acuşi 
se mânie hatmanul şi, până atunci, adu mielul, că-i toc- 
mai timpul potrivit. Ehei, ce vremuri, ce vremuri... In 
timpul armistițiului, am plecat să-mi caut de sănătate, la 
apele minerale din Waldai. Tare se mai laudă Nemţii cu ele! 
Dar, ce să-ți spun — sunt mult mai slabe decât apele 
din Caucaz şi nu-ţi folosesc la nimic. Aşa-i prietene, să- 
nătatea nu se poate cumpăra, nici cerşi. Ce-i mai bun 
decât tinerețea? Hai, în sănătatea noastră! 

Mojaischi era obişnuit cu chefurile din campanii, dar 
temându-se totuşi să nu se'mbete, prinse a vorbi de ceea- 
ce-l frământa. Aduse din nou vorba despre Figner, încre- 
dințat că Platov, de bunăseamă, ştia ce i se întâmplase. 

— A stat la mine până'n zori. Uite chiar în locul 
unde stai dumneata. Mi-a descris planul său... — Matvei 
Ivanovici dădu supărat din cap. — l-am vorbii ca unui 
prieten : „Ascultă Alexandr Samoilovici, dacă vrei îți dau 
un regiment şi o să lupţi sub comanda mea. La ce să 
umbli târîş prin pădure ? E adevărat că partizanul e ceva 
sfânt şi luminatul prinţ se bizuia pe voi.“ L-am auzit: 
odată cu urechile mele: „Vom avea nevoie de partizani 

nu numai pe pământul patriei, ci şi pe Elba şi pe Oder.* 
Iar el de acolo mi-a răspuns: „Dacă-i așa, atunci „nu-mi 
mai trebuie nimic“. De condus l-au condus oamenii mei. 
Mi-au povestit mai târziu că atunci când să-l însoțească 
abia l-au recunoscut — era ca un cerşetor, tot în zdrenţe. 
L-au petrecut până la avanposturi. Și la despărţire le-a 
spus: „Să nu mi-o luaţi în nume de rău, duceţi-i hatma- 
nului o adâncă plecăciune. De o fi să trăiesc, ne-om mai 
vedea. „Și a zbughit-o în tufișuri ca o pisică... Iscoadele 
din oraş au raportat că Francezii au arestat pe un oare- 
care Italian; îl țin în fortăreață și spun că Italianul ar 
fi Figner. Nu ştiu dacă o fi sau ba, dar dacă nu e el 
acela, ne-ar da un semn de viaţă, Alexandr Samoilovici 
al nostru. Au trecut trei săptămâni de 'când a plecat. 
Păcat ar fi să se prăpădească. O cunosc pe nevastă-sa 
Olga Mihailovna, o iubeşte foarte 'mult — dar patria 
şi-o iubeşte mai mult ca orice pe lime și pentru ea nu-şi 
cruță nici familia, nici viața... lar tu n'ai ce căuta la 
Dantzig. O să dea dumnezeu să se întoarcă. | l 

© Băură în sănătatea lui Figner, apoi pentru armata rusă, 
pentru cavalerie, pentru cazaci, pentru artilerie — oaspe- 
tele fiind ofițer de artilerie — apoi, ca să nu jignească in- 
fanteria, băură şi pentru ea, armă atât de greu încer- 
cată şi atât de glorioasă.. I se cam întunecă mintea lui 
Mojaischi. Nu ştiu de unde răsăriră deodată cântăreți; 
se auziră cântece apoi o porniră jocurile voiniceşti. Işi 
mai amintea doar, că mulți oameni se îmbulziseră în cort 
şi că Platov nu-l slăbea cu îndemnul de a mai rămâne la 
el, spunându-i în glumă: 

— O să te iau cu mine în'campania din Westfalia, 
căci demult vreau eu să ajung la bătăioşii ceia. Ei, şi de 
acolo răzbim în Franţa. Se spune că Bonaparte îl ţine 
sub cheie pe papa dela Roma. Noi o să-l furăm pe papa 
dela Roma, o să-l aducem pe Don, să-l botezăm în cre- 
dința cea pravoslavnică ! Nu-i așa domnilor colonei? O 
să turbeze de mânie Bonaparte ; cazacii lui Platov, l-au 
furat pe papa dela Roma. 

Izbucni într'un râs răsunător, făcu din ochi cântă- 
reților şi din nou răsuna un cântec aprig căzăcesc, cu 
fluierături. 

Kurt von Geismar şedea pe un scăunel în sala joasă 
și boltită din subterana fortäreții Bischofisberg din 
Dantzig. 

De cealaltă parte a mesei negeluite, stătea colonelul 
Antoine Mol€. Inalt, cu o înfăţişare severă, avea o cău- 
tătură când prietenoasă, când posomoriîtă, care-l impre- 
siona pe Geismar. Mângâindu-și mustăţile blonde şi mă- 
tăsoase, colonelul Mol -asculta flecăreala ca de salon a 
baronului Geismar : 

— „Excelența sa viceregele Eugen m'a invitat în 
două rânduri la vânătoare. Am luat parte de atâtea ori 
la petrecerile fastuoase din palatul prinţului Talleyrand şi 
am jucat și o partidă de whist cu luminăţia sa. L-aş 
putea numi şi pe ducele d'Otrante printre înalții mei) 
prieteni... 

Colonelul Mol€ încreţi sprâncenele: — titlul de duce 
d'Otrante îl purta fostul ministru al poliției, Joseph 
Fouché, totuşi nu scoase o vorbă, continuând să-şi mân- 
pâie şi să-și răsucească vârfurile mustăţilor sale blonde. 
Geismar, cu aceeaş înfățișare înfumurată, îndruga în- 
tuna de parcă discuția ar fi avut loc într'o sală de tea- 
tru, dar era frământat mereu de unul și acelaş gând: un- 
de-l mai văzuse pe colonelul acesta frumos şi amabil? 

— Aţi avut, aşa dar, cinstea să faceţi parte din ser. 
viciul austriac ? — se interesă Mol€. 

— Făceam parte pe atunci din corpul diplomatic, ca 
însărcinat cu misiuni speciale. Prinţul Schwartzenberg 
avea nevoie câteodată de serviciile mele, sau mai bine 
zis de legăturile mele de societate. 

— Dumneavoastră ne-aţi adus și nouă servicii? — 
întrebă colonelul, privindu-l printre gene şi întinzându-se 
în fotoliu. 

Părea că își desmierda interlocutorul, cu gesturile 
sale delicate; cu întreaga-i înfățișare de om blând şi în- 
datoritor, dar deodată, îşi arătă colții şi ghiarele şi-l băgă 
în sperieţi pe Geismar. 

— Servicii? Da, am adus servicii, domnule colonel... 
dar numai în calitate de prieten personal al ducelui 
WOtrante. ... -.: 

— Dece aţi încercat atunci să treceţi în serviciul Ru- 
șilor? Aţi binevoit doar să declaraţi la primul interogator 
că dela Viena vă îndreptaţi spre cartierul general al co- 
.mandantului suprem al armatei ruseşti. 

— Am o moşie în Livonia... Sunt supus rus şi am pri- 
cinuit unele nemulțumiri autorităţilor rusești. Pentru 
a-mi salva averea, am fost nevoit să-mi ofer serviciile 
împăratului. Nu am avut încotro. 

— E neplăcut, — observă compătimitor Molé, — sun- 
tem în război cu Rusia, sunteţi deci supusul unei puteri care 
e în război cu Franța, şi... — oftă el, — cu toată mâhnirea şi 
părerea mea de rău, sunt nevoit să vă consider prizonier... 
Dar vă rog să mă credeţi că... 


— Intr'adevăr e neplăcut, — răspunse Geismar, stră- 
duindu-se să vorbească fără a-şi träda neliniştea, — dar 


dumneavoastră n'ar trebui să uitaţi că am avut legături 
cu serviciul secret austriac. Baronul Hager, şeful poliţiei 
din Viena, este unul din prietenii mei intimi... 

— Continuaţi să prestaţi servicii Austriei? — întrebă 
Mole cu curiozitate, — uitându-se la Geismar cu o privire 
senină. 

— Da, în calitate de admirator şi prieten... Impăratul 
Frantz este socrul împăratului Napoleon, Austria este prie- 
tena şi aliata Franţei, şi în felul acesta servesc Franţa, si 
sunt. aliatul dumneavoastră, scumpul meu colonel... 
spuse, Geismar. zâmbind afabil. Intre timp îl sâcâia ace- 
laş gând: „Unde l-am väzut pe omul acesta? Pare mai în 
vârstă. Are cel puțin patruzeci de ani... Unde l-am văzut?” 

— Deci faceţi parte din serviciul. secret al Austriei? Că- 
lătoriți de mult timp, baroane? Bănuesc că de cel puţin 
două-trei săptămâni? 

— Da, dacă ţinem seama de timpul pe care i-am petre- 
cut la Dantzig. 

Mol& zâmbi cu blândeţe şi, aplecându- -se ușor spre Geis- 
mar, îi spuse parcă cu părere de rău: 

— Incepânid de azi vă veţi bucura de ospitalitatea noas- 
ră... în fortăreață. După câte îmi dáu seama nu știți că 
“Austria a încetat să mai fie aliata Franţei şi.că ne-a declarat 
război. — Continuă să vorbească pe acelaş ton al unei 
discuţii nestingherite de salon: — Viena e un oraş mi- 
:nunat. Am avut prilejul să trec pe acolo. Se spune că 
după Paris e cel mai plăcut oraş din Europa. Mi-amintesc 

de un episod ciudat, petrecut acolo acum un an. Secre- 
tarul ambasadei noastre, Botton, a fost jignit în mod gro- 
solan într'un incident legat de numele baronului Geis- 
mar... 

Geismar tăcu. lată de unde i se trăgea nenorocirea. 

— Toate sunt de domeniul trecutului, — vorbi după 
câteva clipe. — Am servit cu tot devotamentul interesele 
Franţei și ale împăratului... Le voi mai servi când va fi 
nevoie. Am fost oaspetele fostului comandant suprem al 
armalei rusești, contele Wittgenstein, la cartierul său ge- 
neral. Am avut posibilitatea să aflu anumite secrete şi 
v'aş putea fi de folos. Aș putea fi util și generalului Rapp. 
Nu vă iau în nume de rău, sunt chestiuni pe care un om 
ce stă departe de treburile statului nu le poate sezisa 
just... 

i Dar, întâlnind privirea mânioasă şi plină de ură a 
colonelului Antoine Mol6, amuţi. 

— N'ai locuit dumneata în 1792 pe bulevardul Males- 
herbes? N'ai fugit chiar în noaptea când au venit să te 
ridice cei dela Comitetul salvării publice? Nu erai dum- 
neata, era altul? N'ai locuit apoi în 1810 pe strada Rivoli 
în casa contesei d'Ampiăre şi mai lucrat în serviciul En- 
glezilor? Nu erai dumneata, era altul? 

Mol€ lovi cu pumnul în masă. Proaspătul aristocrat 
din garda lui Napoleon îşi pierdu, pe dată, spoiala omu- 
lui de societate. „Cine ştie ce frizer, croitor, ce plebeu, 
pe care l-o fi făcut revoluţia colonel!“ se gândi Geismar. 

Găsi destulă tărie în sine pentru a spune colonslului“ 
cu un aer de îngăduință, de parcă îi și iertase izbucnirea 
de mai înainte: 

— Vă pierdeţi vremea colonele cu discuţii fără, rost, 
în loc să luaţi la cunoştinţă că ştiu şi pot să vă dovedesc 
că Ruşii au trimis la Dantzig pe una din iscoadele lor 
cele mai iscusite. Am aflat-o la cartierul general al lui 
Wittgenstein. 

„_— Şi cu aceste poveşti vreţi să vă răscumpăraţi 
viaţa!... Caporal! 

Uşa se deschise cu un scârțâit şi Geismar văzu apă- 
rând silueta unui soldat de escortă. 

— Du-l în cazemată!... — Şi colonelul Mol făcu un 
gest, de parcă ar fi zvârlit cât colo o _zdreanţă. 

După ce Geismar fu scos afară, colonelul Molé rä- 
mase nemișcat în fotoliu, mângâindu-și mustățile mä- 
tăsoase. Se trase parcă deodată la faţă, îngălbeni şi arăta 
obosit. Oită, își apropie hârtiile de pe birou şi, simțind 
că totul începe să-i joace înaintea ochilor, își sprijini 
capul pe mâinile întinse pe masă. 
 Aţipi. Vedea în vis Londra, cu apele ei străvezii 
curgând lin, orăşelul Amboise de pe mal, un băiat de 
țară stând lângă poarta castelului, iar pe poartă ieşind un 
bărbat într'o redingotă de culoare trandafirie, brodată cu 
argint. Sună dintr'o goarnă şi îi răspunse un lătrat de 
câine de vânătoare... Castelul şi șanțul se topeau, iar pe 
câmp alerga un băiat desculţ, fugărit de câini, și de un- 
deva izbucni un hohot puternic de râs... 

Mol€ tresări şi deschise ochii. In faţa lui stătea un 
bătrân, într'o tunică verde ponosită, cu o mânecă goală 
prinsă de piept. Bătrânul ocoli masa, ridică taburetul răs- 
turnat şi se aşeză pe el. 

— Ai aflat ceva dela servitorul lui? — întrebă Molé 

— N'am putut aila nimic. E un câine credincios și, 
nimic alta. L-am văzut și pe Neamţ. O canalie neobră- 
zată, dar mi se pare că şi-a cam pierdut cumpătul. 

Molé zâmbi. ii trecuse oboseala. Cât de puțin îi tre- 
buia ca să-și revie! O jumătate de oră de odihnă şi se 
simțea împrospătat. 

— Ţi-am spus că-i el. Mi-a scăpat din mâini atunci, 
în 1792. Apoi în 1810. Acum nu-mi mai scapă. 

Trase hârtiile mai aproape şi parcurse cu privirea lis- 
tele arestaţilor. 

— „Malagamba... — citi el cu glas tare. — Negustor 
din Milano”. 

— Vroiai să-i dai drumul 2 

Mol€ se lăsă pe speteaza fotoliului și căzu pe gânduri. 

— Nu. Să-l băgăm în turnul meșterilor de ancore. 

— Rapp nu-i mulțumit de noi, — zise bătrânul. — 
Spune că suntem amândoi nişte prostănaci şi că tot ora- 
şul € plin de iscoade ruseşti... 

— Taci, ce tot îndrugi, Lafont. Nu vezi că totul se 
duce dracului! Orice ar fi, important este să mori ca un: 
soldat şi să laşi în urma ta cât mai puţini duşmanii 

Și luându-și sabia şi chipiul, Mol ieși. 

Camera de gardă a fortăreței Bischoffsberg era un fe 
de prelungire a cetății, în care domnea Molé. 

In camera de gardă era mare gălăgie. Soldaţii cântau, 
jucau cărți şi zaruri; alții dormeau pe covoarele scumpe, 
aşternute pe jos, salvate din flăcările incendiilor care 
mistuiseră clădirile oraşului. 

Aici a stat închis primele zile, „negustorul din Mi- 
lano Pietro Malagamba” — Alexandr Samoilovici Figner. 

Soldaţii trișau la joc, se hârjoneau şi nu dădeau nicio: 
atenție celui arestat. De două ori îl interogase un bătrân 
ciung, uscățiv, într'o tunică verde. 

— La ce dracu’ îmi pierd timpul cu dumneata, signor 
Malagamba, sau cum te-i mai fi chemând? Inţelege-mă 
odată, că am dreptul să te împușc în șanțul fortăreței, 
ca pe un spion. 

— Mă jur pe sfânta Eulalia că nu sunt spion, dom- 
nule căpitan! 

— Dă-o încolo de sfânta Eulalia... Ce căutai la Dan- 
tzig? Cine dracu' te-a adus aici? Dacă ești cu adevă- 
rat un negustor italian trebuia s'o iei spre Sud... 

I! privi ţintă mult timp pe signor Malagamba. In faţa: 
lui stătea un om palid, în zdrențe, care tremura de: 
frica morţii. 

Repeta pentru a zecea oară o chestie cu niște cecuri, 
devize, despre cursul lirei la bursă. Susținea că firma. 
„Malagamba şi fiul” e cunoscută la Dantzig, ceeace era 
adevărat, dar negustorii din Dantzig îl cunoşteau pe 
tată și pe fiu, numai din auzite. 

Totuși Lafont nu-l lăsă liber și-l trimise înapoi în ca- 
mera de gardă. Incepură iar înjurăturile soldaţilor, pă- 
duchii, o noapte lungă de nesomn. Un grenadier voinic 
veni a doua zi dimineaţă să-l cheme pe așa-zisul signor 
Malagamba. Il împinse uşor cu patul armei şi îi arătă 
spre ușa, în pragul căreia aştepta o sentinelă. 

Figner trecu pe lângă jucători silindu-se 'să nu calce 
peste asignațtele și monedele din toate ţările, azvârlite 
pe jos. 

— Mișcă, mişcă aristocratule, — bombănea grenadie- 
rul — după cât văd nu te-au lăsat să te plictiseşti aici. 

— Nu sunt aristocrat, — răspunse Figner. 

— Cu atât mai bine pentru tine; colonelul Molé nu-i 
poate suferi pe aristocrați, cum îi şi şade bine unui vechi 
- iacobin. 

— Care va să zică e iacobin? — se miră Figner. — 
Iacobinii îl slujesc pe Napoleon? 

— Noi slujim Franţa şi nu pe Napoleon, — răspunse 
mânios grenadierul. — Amândoi am fost la Valmy şi am 
luptat pentru Convenţie! Dacă n'am fi fost iacobini, Mol€ 
ajungea demult general, iar eu căpitan. 

— Unde mă duci? — întrebă Figner. 

Grenadierul nu-i răspunse. 

„„.Din timpuri străvechi turnul închisorii oraşului era 
denumit din obişnuinţă turnul meşterilor de ancore. Odi- 
nioară fusese acolo o fierărie; pereții şi tavanul turnului 
mai erau încă acoperiţi de un strat gros de funingine. Ge- 
neralul Rapp, ținea în turn ca ostatici, unsprezece dintre 
cei mai de vază şi mai bogaţi cetățeni ai Dantzigului. 
Erau negustori, care ocupaseră locuri de conducere la pri- 
măria oraşului; asupra unora atârna bănuiala că între- 
țin legături secrete cu armata ce asedia Dantzigul, asu- 
pra altora că sunt dușmani ai Franţei. Notabilii Dantzi- 
gului erau îngroziţt de despotismul generalului Rapp, 
ştiind că acest soldat aspru nu s'ar da înlături să ni- 
micească o jumătate din populaţia orașului, dacă locui- 
torii ar încerca să se răscoale. De bunăseamă, că la pri- 
mul semn de răscoală avea să-i execute pe ostaleci și 
deaceea spaima acestora era nemăsurată. 

Wittgenstein plănuia să provoace o răscoală în Dan- 
tzigul asediat, la fel cum se procedase şi la Hamburg. 
El se bizuia pe îndemânarea şi îndrăzneala lui Figner şi 
pe legăturile secrete ce le aveau asediatorii cu cetăţenii 
oraşului. Dar, chiar înainte de a pătrunde în Dantzig și de 
a fi prins de Francezi, Alexandr Samoilovici își dăduse 
seama de zădărnicia planului său. 

Aristocraţii tremurau la gândul că şi-ar putea pierde 
viața şi averile. Oamenii simpli, meseriaşii, negustorii, 
marinarii şi sărăcimea, deşi îi urau pe asupritorii străini, 
nefiind înarmaţi şi suferind cumplit de foame. şi boli, nu 
aveau putere ca să se răscoale. 

Și când -se ivi în pragul turnului un om în haine 
sdrenţuite, altădată arătoase, unsprezece perechi de ochi 
se ațintiră asupra lui. Figner îi cerceta şi el cu atenție 

pe ostatici. Generalul Rapp avusese grijă ca aceşti deți- 
nuţi privilegiați să nu sufere niciun fel de lipsuri: li se 
aducea de acasă mâncare, rufe, îmbrăcăminte și chiar 
așternut, iar frizerul stătea la dispoziţia lor. Intr'un cu- 
vânt societatea aleasă a orașului Dantzig, la invitația ge- 
neralului Rapp, se mutase în turnul meșterilor de ancore. 

Ostaticii se uitau cu mirare la necunoscut — persona- 
giu ciudat, care nu fu pe placul societăţii alese din turnul 
meșterilor de ancore. Şi notabilii Dantzigului îi dădură 
a înţelege, chiar dela început, că nu sunt de fel dispuşi 
să-i facă cinstea de a-l primi în cercul lor. l 

Totuşi curiozitatea li se dovedi mai tare şi creştea, 
pe măsură ce noul venit îi impresiona prin ținuta sa 
extrem de cuviincioasă. Ostaticii aflară că era un străin 
din Milano, fiul negustorului Luigi Malagamba. Unii 
dintre negustori avuseseră, într'adevăr, legături de afa- 
ceri cu această casă comercială. ïl ascultară pe străin 
cu atenţie, şi dând compătimitor din cap, urmăreau po- 
vestirea aşazisului Italian care, după spusele sale, fusese 
jefuit şi era cât p'aci să fie ucis de cazaci sub zidurile 
Dantzigului. 

[i fu de mare folos lui Figner faptul că vorbea ita- 
{iana ca un Italian şi avea o memorie uimitoare. Vizitând 
Milano avusese într'adevăr prilejul să cunoască familia 
Malagamba, fusese în casa lor. [şi amintea numele tu- 
turor copiilor onorabilului negustor şi i se întipărise bine 
în minte casa şi felul cum era amenajată. Dacă colonelul 
Mols n'ar fi fost extrem de bănuitor, l'ar fi eliberat. Din 
păcate, în Dantzig se afla însă un dentist, un oarecare Man- 
cini, care cunoștea de-a-fir-a-păr toate familiile bogate din 
Milano şi, ca agent secret al Francezilor, se îndoia de 
istorioara pe care aşazisul Pietro Malagamba o îndrugase 
la interogatorii. 

Vicleanul şi istețul, Molé se gândise să-l bage pe aşa- 
zisul Malagamba la un loc cu ostaticii, ca să vadă cum 
se va. comporta printre ei acest Italian suspect. 

Razele soarelui pătrundeau în turn prin meterezele 
înguste. Cât era ziua.de lungă, ostaticii discutau cu în- 
sufleţire câte şi. mai câte, se certau, bârfeau şi-şi dădeau 
părerea asupra . evenimentelor și viitorului Europei. Dar 
de îndată ce apunea soarele şi temnicerul aprindea feli- 
marul ruginit, ce se legăna pe un lanţ deasupra uşii, toți 

se linişteau. Notabilii se culcau pe. covoare şi saltele de 
puf, își înfundau capetele în perne și se auzea imediat un 
sforăit prelung şi întrerupt de câte un oftat. Notabilii dor- 
meau somn de oameni liniștiți, cărora nu le pasă nicidecum 
că tovarășul lor era nevoit să doarmă pe lespezile goale 
ale pardoselii. | 

Figner nu dormise nopți de-a-rândul. Schimba al trej- 
lea loc de când era închis. Fusese încarcerat într'o caze- 
mată de lângă camera de gardă, plină de şobolani. Omul 
acesta nespus de curajos, se speria de ei şi îi era scârbă. 
II mutaseră apoi în camera de gardă, unde nu avusese 
nici o clipă de liniște: numai cântece, ţipete, înjurături 
de-ale soldaţilor, comenzi şi zăngănit de arme. Prebabit 
că Mole îl băgase dinadins acolo. Sleit de nesomn, omu: 
e mai ce înţeles, voinţa îi slăbeşte. E drept că în turnul 
meșterilor de ancore era liniște — o împărăție a somnu- 
lui, Răzbeau până acolo răbufnirile canonadei, numai cânc 
trăgeau tunurile grele de asediu. Dar Figner se hotărtse: 
să nu doarmă cu niciun chip. Se temea să nu se trădeze:. 
în somn omul îşi pierde controlul. S'ar. putea întâmpla ca 
în timpul somnului să vorbească ruseşte. Se prea poate 
ca printre ostatici să se găsească vreun agent provoca- 
tor. Nu, nu trebuia să doarmă... Ca să nu se lase furat: 
de somn, umbla tot mereu în cerc, numărând în gân€ 
pașii. La a patra mie simţi că i se învârte capul şi i se 
taie picioarele. Era cât pe aci să cadă pe lespezile par- 
doselii. , 

„Nu trebuie să adorm !“ — îşi poruncea şi se așeză sub 
felinar. I se păru că felinarul se clatină, legănat de vânt. 
Nu felinarul, ci el se clatină. Se întoarse cu fața la pe- 
rete, se sprijini cu mâinile de zid și, cu o chinuitoare sfor- 
are, holbă ochii. I se păru că vede pe stratul de funingine- 
de pe peretele turnului nişte litere scrijelite cu un obiect: 
tăios. Privi mai atent și citi „Gutta cavat lapidem non vi, 
sed saepe cadendo”. 

In latină asta înseamnă: „Picătura macină piatra nw 
prin puterea ei, ci căzând mereu”. 
© Rosti încet inscripția şi ecoul repetă hexametrul latin. 

Ori de câte.ori era în primejdie gravă — la un pas. 
între viață şi moarte — Figner dovedea limpezime de gân-- 
dire și o încredere fermă că totul se va încheia cu bine. 
Dar în ultimele zile, îl frământa gândul că prea adesea: 

11 pusese la încercare soarta și că s'an putea să ajungă 
ia capătul rezistenţei. ` 

Isprăvile sale deveniseră legendare; el spusese odată, 
“să dacă un poet ar zugrăvi întrun poem viaţa şi faptele 
iui, poetul ar fi socotit un fantast. „Dulce ef decorum est 
pro patria mori”, îşi zise el în gând... „Da, e dulce şi fru- 
mos să mori pentru patrie”, a spus Horaţiu. Figner nu 
înțelegea să-și facă datoria ca toți acei care căutau să 
ajungă la onoruri, decoraţii şi grade. Nici chiar comanda 
unui regiment de cazaci, aşa cum îi propusese Platov, nu-l 
ispitea. Ii ceruse el singur lui Wittgenstein -să-i încredin- 
teze această misiune la Dantzig... 

Se uită cu scârbă la tovarășii săi de închisoare. Nota- 
bilii sforăiau şi fornăiau în somn pe toate tonurile. 

„Laşii! se gândi Figner. Sclavi... In suflet îi urăsc pe 
Francezi şi totuşi se închină în fața cotropitorilor Nu 
cred să existe oameni mai ticăloși în nenorocire, decât 
oamenii âceștia ! Se ploconesc până la pământ. Dar să-i 
vezi când se simt în putere! Câtă îngâmfare, cât țin la 
viaţa lor!” 

Pe dată gândurile lui Figner  începură să se împle- 
ticească, genele i se lipeau. Lovi din toată puterea cu 
pumnul în perete, îl duru tare şi durerea îi alungè 
somnul... 


Generalul Rapp inspectase fortăreața şi se întorsese 
chiar atunci. Cercetase distrugerile pricinuite de bombar- 
damentul de noapte. Cizmele îi erau murdare de pământ 
până la genunchi. Işi scoase mantaua udă, zvârli pe 
inasă sabia şi îi întinse mâna lui Mol€, care îl aştepta de 
mai bine de o oră. 

— Am venit să-ți aduc vestea victoriei, — îi spusc 
Mol€. — Patru regimente de Austriaci au depus armele 
“sub zidurile Dresdei. Trădătorul Moreau e mort sau rănit 
de moarte. Am primit această veste prin porumbeii călători. 

Rapp tăcea. Se aruncă într'un fotoliu masiv de abanos. 
pe spătarul căruia era sculptat blazonul oraşului Dantzig. 
Pe masa, pe care, cu puțin mai înainte, se răsfățau relic- 
vele oraşului, — cheile fortăreței, pecetea mare a Dantzig- 
ului, — se aflau acum planurile întăriturilor şi hărţile îm 
prejurimilor. 

Mol€ se uita lung la general: avea fața aspră, palidă, 
ochii stinşi, pleoapele înroşite... Se schimbase mult în 
timpul asediului. 

Dresda... Dresda — o stea căzătoare, strălucind în în- 
tunericul nopţii ce se lasă!... Nimănui în afară de tine, 
vechi camarad, nu i-aş fi spus aceste cuvinte... 

Rapp continua să vorbească cu ochii închişi, încet, ca 
prin somn: 

— Nu mai e printre cei vii Lannes, Duroc, Bessières 

nu mai e Kirschner... au rămas numai Ney, Macdonald, 
Marmont... Murat? Pe el nu se poate conta piea mult. 
Caută să-l uite pe acel căruia îi datoreşte gloria și coroana 
de rege al Neapolului. Împăratul i-a scris la Neapole: 
„Leul trăeşte încă şi nu te sfătuese să te... pe el. Trebu- 
rile mele nu merg atât de prost cum crezi“. După părerea 
mea însă cred că treburile îi merg foarte prost, chiar și 
după succesul dela Dresda. Se apropie declinul. N'ai spus 
tu odată: „Campania din Rusia ne-a distrus”. Cuvintele 
acestea te-au costat epoleţii de general... 
__— Mii tot una cum o să. mă îngroape, — răspunse 
Mol€ zâmbind, — purtat pe un afet de tun, sau înfăşurat 
în pelerină și băgat într'o groapă săpată sub un ulm, 
lângă șanțul fortăreței... Ție, prietene de lupte, îți pot 
spune sincer credința mea: am fost de neînvins cât 
timp alcătuiam o armată liberă, cât timp pe drapelele 
noastre străluceau cuvintele: „Libertate, egalitate, fra- 
ternitate”... Dar ce duc acum vulturii noștri pe dra- 
pele? Robie și asuprire. 

— Iacobin afurisit! — se răsti Rapp, încruntându-se. 
— Mă mir cum de nu ţi-au putrezit oasele până acum la 
Cayenne, ca atâtora dintre prietenii tăi. Nu mai trăncăni 
la prostii. Încep să cred că am obosit, că am îmbătrânit 
în lupte; asta-i, și nimic altceva. N'am trăit zile prea 
fericite nici la Paris. Ne-am lăsat atraşi în vârtejul pe- 
trecerilor, roşi de ambiţie, de invidie şi însetați de glo- 
rie şi onoruri... Nu ne rămânea decât să visăm la zile 
liniștite, undeva pe malul Rhonului, cu plăcerile pe care 
ți le oferă viața la ţară... Goarnă, campanii, bivuacuri, 
fum de praf de puşcă, duhoare de cadavre și miros de 
sate arse — de astea am avul parte toată viaţa... 

—- „între anticamera palatului Tuil!eries şi bivuac. 

Rapp îl amenință doar cu degetul, fără a rosti vreun 


192 


cuvânt. Își trecu mâinile peste faţă, le dădu la o parte, 
își scutură părul des şi negru şi apoi spuse: 

— Ascultă Molé, am nevoie de un om pe care să-l 
pot trimite cu un raport la împărat... Un om dibaci, 
care să nu fie Neamţ. Nu te poţi încrede în ei — ne 
urăsc. Şi nici Francez să nu fie, bineînţeles... Mancini? 
Dar e bătrân, are peste şaizeci de ani şi prea e :cunos- 
cut. Caută-mi pe cineva potrivit... Auzi, Molé? 

— Bine... Cred că o să găsesc pe cineva. 

„Era o seară înnăbușitoare de vară. Luna lumina 
printre nori de fum. Cerul era brăzdat de răstrângerile 
roşietics ale incendiilor. Fumul gros plutea deasupra 
oraşului şi sute de tunuri bubuiau în jur; se lăsa o noapte 
groaznică, sub un bombardament cum nu mai fusese 
până atunci. 

Bombe, ghiulele, rachete incendiare cădeau asupra 
fortăreţii, pe acoperişurile caselor, pe străzi şi în piețe. 

Doi ostași îl escortau pe Figner prin piața Bursei. Un 
arc de foc despică cerul peste capetele lor. Ghiuleaua 
căzu pe un grup de pe havuzul din mijlocul pieţei şi re- 
teză capul statuii lui Neptun. Decapitat, Neptun con- 
tinua să amenințe cerul cu tridentul său. 

Strazile erau pustii, numai din când în când se auzea 
tropot de copite. Un soldat în galop trecu pe lângă Figner 
și însoțitorii săi. 

Deodată, la o încrucișare de străzi, scăpără o „stea 
purpurie. Pe măsură ce se apropia, se toi mărea. Năvăli un 
miros de sulf și ceva ca o minge căzu în drum. 

— Culcă-te! — strigă caporalul. 

Figner stătea drept cât era de înalt şi se uita la 
bomba ce se tot rostogolea şi la fitilul ei ce încă fu- 
mega. Se dădu cu un pas înapoi lipindu-se de peretele 
unei case. Izbucni o' flacără galbenă, urmată de un zgo- 
mot de geamuri sparte. 


— Drace! — exclamă caporalul, uitându-se mirat la 
Figner. — Văd că nu eşti dintre ăia îricoși... 


Străbătură piaţa şi ieşiră la poarta fortăreței. 

Ofiţerul de serviciu îi conduse printr'un gang întuhe- 
cal şi umed, îmbâcsit de mirosuri de cazarmă — miros 
de încălțări ude şi de tutun amar. Prin zidurile înne- 
grite de exploziile bombelor răzbea, îndepărtat și surd, 
vuietul canonâdei. Nici bubuitul celor optzeci de tunuri 

de pe fregata „Bucentaur“ nu se auzea aproape deloc, 
ci stăruia numai mirosul de funingine, amintind de in- 
cendiile din orașul asediat. 

Se opriră în fața unei uşi cu gratii de fier, în dosul 
căreia păzea o sentinelă. Așteptară puţin şi un ofiţer 
cu mâna bandajată ordonă să li se dea drumul. 

— Vino, — se adresă lui Figner. 

Deschiseră o altă ușă de stejar, cu stema oraşului 
Dantzig. Figner păși pragul şi intră într'o sală boltită, în 
care nu de mult se adunau notabilii orașului. 

Nu-l văzuse niciodată pe "generalul Rapp, dar arun- 
“când o privire la chipul bărbatului cu înfățișare aspră și 
energică, cu părul negru, uşor încărunțit, care şedea la: 
masă, se gândi: „Ăsta este Rapp”. Colonelul Mol€ stătea 
da o parte, cufundat în hârtii. 

— Cum te cheamă ? — întrebă Rapp. 

— Pietro Malagamba, excelenţă... 

— Cine eşti? 

— Fiul unui negustor din Milano. 

— Minţi!... 

— Fie-vă milă! — exclamă Figner. — In numele sfin- 
ilor, ascultați-mă excelență! Dece-s ținut în închisoare? 
Sunt un om cinstit! Vai cât de nefericit sunt! Eu — Pie- 
“ro Malagamba, fiu de negustor, prieten al Franţei și 
„al Francezilor, dreptcredincios, admirator al marelui Na- 
poleon. Fie-vă milă, în numele a tot ce e sfânt! — con- 
tinuă să vorbească italieneşte și rosti, izbucnind în 
plâns: — O, Italia la bella! Grădinile de portocali, dru- 
murile albe, ruinele templelor antice, scumpa casă pă- 
“rintească de pe via San-Giuseppe — oare n'am să le mal 
văd niciodată, oare n'am să mai aud niciodată clopotele 
«din campanile ? !) Vai tată! Dece m'ai trimis în ţara acea- 
sta îngrozitoare? N'o să-ți mai revezi fiul, primul tău 
născut... 

Se văicărea, frângându-şi mâinile şi gesticulând cu 
“exaltarea unui meridional. 

— Nu te preface, — strigă Rapp. — Mărturiseşte ade- 
“vărul. De asta depinde viaţa dumitale. Ce cauţi la Dantzig? 

— Am plecat pentru afaceri comerciale, excelență. 


1) Campanile — turnul-clopotniţă al bisericilor italiene. (N. trad.) 

Tata m'a trimis să încasez niște ' cecuri dela un prea 
onorabil client al nostru. Noi, vreau să spun casa noa- 
sirà de comerț, facem negoţ cu ulei de măsline. Mă jur 
pe sfântul Petru, care ţine cheile raiului şi care e pa- 
tronul meu, că nam ştiut că Dantzigul este asediat... 
Circulă tot felul de zvonuri, nu ştii după care să te iei. 
Se spunea că Ruşii sum învinşi și că au ridicat de mult 
blocada. Lângă o localitate, fir'ar blestemată, care se nu- 
meşte pare-mi-se Liptza, am fost atacat. Mi-au luat calul 
şi toate bagajele. Servitorul meu a scăpat cu fuga... Am 
plecati mai departe, singur, fără să cunosc drumul. Am 
nimerit într'o încăierare cu împuşcături. Am stat cul- 
cat o noapte întreagă într'un şanţ. Am auzit apoi vorbindu-se 
franţuzeşte. Erau soldaţii dumneavoastră care se întor- 
ceau dintr'un atac. Fluierau gloanţele din toate părțile. 
Mă mir şi eu cum am scăpat cu viaţă... Am intrat în oraş 
împreună cu soldații dumneavoastră. Am fost dus la for- 
tăreață. M'a interogat un ofițer ciung de o mână... De 
două ori... Apoi m'au băgat în turn. 

— Mai taci puţin, — se răsti Rapp și-i făcu semn lui 
Molé. 

O uşă scârțâi în spatele acestuia. Intră un bătrânel 
scund, uscăţiv şi cu albeaţă pe ochi. îl salută pe general, 
aplecându-se adânc, se apropie cu paşi mărunți de Figner 
și oprindu-se în faţa lui îi spuse pe italienește: 

— Mi se pare că suntem compatrioți? 

— O dumnezeule! — exclamă Figner. — Dio miol. 
In sfârşit! Nu ştiu cine eşti dumneata signor, dar numai 
fapiul că vorbesti aceeaş limbă ca mine, numai faptul 
că suntem compatrioți... 

Vorbea în dialect milanez şi bătrânul cu albeaţă pe 
ochi asculta acest dialect cunoscut fără să țină seamă 
de ce anume spunea compatriotul său. Se uită la Rapp 

/şi, făcând o plecăciune. îl întrebă pe franțuzește: 

— Imi permiteţi, domnule general? 

Rapp încuviință din cap. 

— Signor... Pietro Malagamba, — începu bătrânul 
din nou, pe italieneşte, — sunteți milanez? 

— Da, signor, milanez, milanez get-beget... 

— Şi ufide locuiţi în Milano? 

— Pe via San-Giuseppe, în casa noastră proprie... 

— Via San-Giuseppe... Ţineţi minte ce clădire e în 
colț, înainte de a ajunge la biserica San-Giuseppe? 

— Hanul „„Maiorco”, signor. Ce milanez nu-l cu- 
noaște! i 

— Nu te pripi, signor Pietro. Cum arată casa aceia? 

— O casă cu obloane verzi și deasupra uşii o naiadă 
cu o cunună în mână — o ramură de măslin vreau să 
spun. 

— Câţi ani are tatăl dumitale, signor Malagamba? 

— Cincizeci şi doi, mama patruzeci şi cinci. Am două 
surori, Angelica și Barbara, și un frate Antonio. 

— Antonio? — şi bătrânul cu albeață pe ochi dădu 
din cap. 

— Un frate Antonio, un băiat vioi, răsfățatul mamei... 

— Bine până acum, — consimţi cu blândeţe, dar 
bănuitor, bătrânul. — Locuiţi în casă proprie... Cum 
urată această casă? 

— O casă cu balcon. 

--- Pe via San-Giuseppe sunt multe case cu balcon. 
Ce culoare are acoperişul casei voastre? 

— Un acoperiş obişnuit... Din țiglă trandafirie... Cu 
mozaicuri pe frontispiciu. Un înger cu cruce în mână. 

— Dar obloanele> 

— Obloane obişnuite, verzi şi între ferestre sunt de- 
senate ghirlande de trandafiri. 

— Spuneţi-mi vă rog, câte firide are vestita noa- 
stră catedrală? 

— Două mii de firide şi tot atâtea statui. 

— Cine locuește pe strada San-Paolo? 

— Tâmplari şi mai cu seamă cizmari, — meseriaşi, 
signor. 

— Prin ce e vestită strada aceasta? 

:  Malagamba își desfăcu mâinile a uimire: 
— Cazinoul San Paolo. O sală de bal. Cire nu ştie 
asta... 

Se lăsă o tăcere. Rapp se mișcă în fotoliu. Colonelul 
Mol€ încercă să spună ceva... 

-- Signor Pietro, — oftă bătrânul, — nu vi se pare 
oare ciudat faptul că eu, Antonio Mancini, care cunosc 
pe toți şi toate din Milano, care am fost în casa 
dumneavoastră, nu-mi amintesc de dumneata fiul unui 
bun cunoscut al meu? 

Rapp se sculă și-l privi iscoditor pe Figner. 

— Nu ştiu ce să spun, — ostaticul părea întrucâtva 
încurcat, — într'adevăr nu știu... insă, o să vedem... Când 
aţi fost pentru ultima oară la Milano, signor? Când? 

— Acum doisprezece, treisprezece ani... 

— Dio miol Aveam pe atunci numai treisprezece ani, 
iar acum am douăzeci şi şase! Pur şi simplu nu mă 
recunoașteţi... In anul acela, când ați plecat, s'a născut 
Antonio, tizul dumitale. . 

Din nou se lăsă tăcere. Bătrânul cu albeață pe ochi 
vru să spună ceva dar se opri. 

-— Poţi pleca, Mancini, — zise Rapp. 

Şi bătrânul cu albeaţă pe ochi se retrase. 

Dar Malagamba îi dădea înainte cu povestirile: 

— Mama s'a născut la Raguza, în Dalmația. E blondă 
şi mai e încă frumoasă. Odată s'a întâmplat ceva foarte 
caraghios... 

— Răspunde numai la întrebări. Cum se face că un 
civil se încumetă să străbată în lung și în lat toată Eu- 
ropa pe vreme de război? 

— N'aveam încotro, excelență... Suntem aproape rui- 
naţi. Clienţii nu plătesc. Tata mi-a poruncit să plec... 

-- Eşti de bunăseamă un om întreprinzător, dacă ai 
putut ajunge până la Dantzig. Cum ai reușit? 

-- Am acte în regulă... Apoi pretutindeni am întâlnit 
compatrioți, ofiţeri sau soldaţi. Și la drept vorbind, am 
avut noroc: la Wittenberg în hanul „La buchet”, am în- 
tâlnit un colonel. Cânt puțin. Am voce. Cânt şi din flaut... 
l-a plăc)t El mi-a dat biletul de liberă trecere... Colonelul 
Florant 

Molé se sculă şi se apropie de Figner. 

— Cum ai spus că-l chiamă? 

-- Colonelul Florant, din artileria de gardă. 

— Cum arată? 

— Slab... cu mustăți cărunte. Pe bărbie are o cica- 
iricc. S'a arătat foarte binevoitor faţă de mine, mi-a spus: 
„Dacă vei izbuti să ajungi până la Dantzig, caută-l acolo 
pe prietenul meu, colonelul... Pelé, şi spune-i că n'am 
uitat întâmplarea dela Monteserate“... 

Se făcu din nou tăcere. 

— Signor Malagamba,. — îi spuse Rapp, — poţi pleca 
și aşteaptă. Te vom -chema. 

Figner ieși fără să se uite îndărăt. Câştigase partida. 

— Tot ce a povestit e adevărat, — spus: Molé. — 
Cine altul decât Florant putea să-i povestească întâm- 
plarea dela mânăstirea Monteserate din Catalonia. M'a 
rănit la gât cu sabia, mi-a străpuns gulerul. ' 


— Mi se pare că am găsit omul potrivit — reluă 
Rapp. — Ai grijă de el. Dă ordin să i se pregătească o 
locuinţă... 

— Bine, dar ce fac cu Neamţul? 

— Fă ce vrei... — bombăni Rapp. 


— A fost condamnat pe baza unui decret din anui 
1792. ; 

— Crezi că mai trăim în zilele teroarei? Nu uita că 
nu mai suntem în 1792. 

— Nu uit. Niciodată n'am să uit asta. 

Rapp se ridică încet. Făcu câţiva pași şi apropiindu-se 
de Mole îi puse mâna pe umăr. 

— Ai rămas acelaş de acum douăzeci de ani... Dum- 
nezeu ştie ce ţi se întâmpla dacă nu mă aveai pe mine... 
dacă nu eram din acelaș sat. 

— N'am să uit niciodată, — spuse apăsat şi ieşi. 

..A doua zi Rapp ordona să fie adus Pietro Malagamba. 
Italianul era ferchezuit, îmbrăcat cu haine destul de 
bune; nu-i veneau chiar pe măsură dar erau confecțio- 
nate dintr'un postav bun. Aducea acum într'adevăr cu 
un tânăr dintr'o familie bogată. 

— Eu nu sunt colonelul Florant şi muzica mă lasă 
rece, — începu Rapp şi îi arătă un fotoliu alături de el. 
— O să vorbim despre altceva. Nu despre muzică. 

— Oare dragostea de muzică poate adumbri gloria 
militară, excelenţă? Chiar şi Nelson, cât era el de crud, 
îl preţuia pe Haydn şi, vizitându-l odată la Vicna, l-a rugat 
pe marele maiestru să-i dăruiască una din penele cu 
care scrisese dumnezeeştile lui simfonii. Pasiunea muzi- 
cii nu întunecă deloc gloria. 

„— Sper că ştii mai multe despre Nelson? — observă 
Rapp cu ironie. 

— Nu numai atât. Imi amintesc şi de uciderea patrio- 
ţilor, pe care a pus-o la cale împreună cu regina Carolina. 

-— Spune-mi, signor Malagamba, spune-iiu cinstit: dum- 
neata te consideri patriot? Dumneata doreşti binele pa- 
triei dumitale? 

— Sunt patriot şi credincios slujitor al patriei mele — 
răspunse Figner cu toată sinceritatea. 

— Ài de gând să rămâi multă vreme la Dantzig ? 

— N'am ce face aici. Casa debitorului tatălui meu a 
fost distrusă. Sărmanii oameni, întreaga lor familie a 
pierit în flăcări. Ah, Nelson! Auzi, să-l bage în închisoare 
pe marele Cimarosa şi să se ploconească în fața lui Haydn, 

— Să-l lăsăm te rog -pe Nelson şi pe Cimarosa. Mi 
se pare că ești un om curajos. şi prieten al Franţei 

— Anticii spuneau: „Un om demn preferă să-i laude 
alţii faptele, nu să se laude singur“. 

— Ascultă, signor Malagamba. Vreau să te trimit cu 
un raport la împăratul meu. 

Și astfel, sa putut întâmpla faptul extraordinar ca ge- 
neralul Rapp, şeful garnizoanei din fortăreaţa asediată a 
Dantzigului, să trimită un raport împăratului Napoleon, 
prin vestitul partizan rus Alexandr Samoilovici Figner. 
Niciunul din biografii acestui om neobișnuit nu uită să 
pomenească această faptă plină de iscusință și de vitejie 
a lui Figner... 

„„Geismar era încă în viață. Stătea legat de un stâlp 
în șanțul fortăreței, lângă unul din bastioanele de sud ale 
cetății. O sudoare rece curgea de pe faţa-i întoarsă spre 
soare, la care privea cu ochii larg deschişi. l 

In dimineața acelei zile căldura se mai potolise. Geis- 
mar asculta uangătul trist şi surd al clopotelor. Dâre: de 
fum lie d ta ridicau din coșurile caselor. Locuitorii 
oraşului asediat începeau o zi nouă. La fântâna cu Neptu- 
nul decapitat de o ghiulea, femeile se îmbulzeau cu căl- 
dările la apă și, privind în jur, clătinau din cap îndure- 
rate. Gospodinele grijulii strângeau de pe stradă bucăţi 
de țiglă, cioburi de sticlă şi moloz. 

Soarele era de o suliță pe cer. Geismar îl vedea 
pentru ultima dată. 

Când soldaţii se aliniară cu ţevile armelor strălucind 
în soare, Geismar închise ochii instinctiv. 

Lafont îl legă la ochi şi se dădu la o parte. Curând 
ceasul avea să bată de şase ori. Și la cea de a şasea lo- 
vitură, va răsuna salva. 

Dar Geismar încă tot nu credea. Se gândea că se va 
întâmpla o minune, că Rapp va anula ordinul de execuţie 
şi că va mai putea dovedi că e în măsură să slujească cu 

credință pe Francezi. Da, da, îl cred! Nu, nu-îl cred. Nu-i 
crede nici Lafont. Nu-l crede nici Molé. Ce ghinion, să ni- 
mereasză tocmai în mâinile acestor oameni. Pe câţi dintre 
ai lor nu-i denunţase. Câţi dintre iacobini nu-și găsiseră 
din cauza lui moartea în mlaștinile din Guineea, sau în 
galerele Tulonului ! Nici o faptă rea fără răsplată! Dar 
există oare pe lume răsplată? 

Nu se căia de nimic. Trăise o viață întreagă numat 
pentru satisfacerea plăcerilor sale, îi dispreţuia pe cei slabi, 
tremura în faţa celor tari şi dorea să fie ca ei... 

Prin apropiere cântă un cocoș şi îi răspunseră alţii, 
din toate colțurile oraşului. Incepi să bată orologiul de 
pe Junkerhof.... O lovitură, a doua, a treia... Geismar zbiera, 
se zbătea și se lovea cu ceafa de stâlp. A patra lovitură. 
a cincia... 

La a şasea lovitură răsună salva şi totul se sfârși. 

Lafont se apropie de cadavru şi se plecă asupra lui. 
La doi pași de stâlp era săpată groapa. Lafont rămase 
pe locul execuţiei până ce trupul celui executat îu îngropat. 

„După miezul nopţii, în şanțul de lângă bastioanele 
dela sud, coborîră două companii de trăgători. Erau vâ- 
nătorii căpitanului Richard care porneau la un atac de 
noapte. Printre ei se afla un om pe care nici căpitanut 
Richard nu-l cunoştea. Acesta ştia că. avea de îndepli: 
nit o misiune precisă: să se năpustească asupra tran- 
şeelor ruseşti și să susțină un schimb viu de împuşcă- 
turi după care să se întoarcă în cetate, fără să se îngri- 
jească de soarta necunoscutului. 

In încăerarea din cursul nopții, căpitariul Richard pierdi 
“unsprezece vânători şi se retrase în fortăreață. 

Necunoscutul, care se afla printre ostașii companiilor 
care participase la luptă, dispăruse pe nesimţite, ceeace 
i se raportă generalului Rapp. 

In aceeaş noapte necunoscutul, care declarase că este 
colonelul Figner din armata rusă fu adus în fața ducelui 
de Wurtemberg. 

— Dragul meu Figner, — exclamă ducele, — şi noi 
care începusem să te plângem, crezându-te pierdut. 

Ducele încercă să-l rețină pe Figner, dar acest om neas- 
tâmpărat plecă în zori la cartierul general. Ajuns acolo, 
puse pe masă, în faţa lui Mihail. Bogdanovici Barclay de 
- Tolly, raportul generalului Rapp către Napoleon. Genera- 


198 


lul Rapp îi scria împăratului că se făcuse o greşală care 
nu mai putea fi îndreptată: armatele cele mai bune, cele 
mai încercate în atâtea campanii, fuseseră trimise în 
apărarea cetăților rămânând acolo imobilizate. În do- 
rința de a păstra dominaţia asupra Prusiei, Napoleon îşi 
slăbise singur armata. Raportul generalului Rapp conți- 
nea o critică şi o expunere precisă asupra situației din 
Dantzig. 

Din raport reieşea că garnizoana franceză din Dan- 
tzig putea să mai reziste mult timp. Matvei Ivanovici 
Piatov avea deci dreptate susținând că a ţine cazacii sub 
zidurile Dantzigului însemna a imobiliza cavaleria, care 
era o puternică amenințare pentru Napoleon, rămas aproape 
fără trupe călări. 

Barclay îi mulțumi lui Figner pentru acţiunea lui 
plină de curaj. Câteva zile în şir, nu se vorbi la cartierul 
general decât de „festa” pe care vestitul Figner de-o ju- 
case Francezilor, dar și mai mult se comenta faptul că 
refuzase să rămână la cartierul general şi că plecase la 
detașamentul vitejilor săi, detaşament care se afla un- 
deva pe Elba, în apropierea oraşului Dessau. 

Goliţân, aghiotantul lui Barclay, întâlnindu-l pe Mo- 
jaischi la un han de poştă, îi transmise un salut din par- 
tea lui Figner. Mojaischi nu-şi putea ierta vina de a nu 
fi căutat să-l revadă pe acest om neobişnuit. Avea pre- 
simțirea că nu-l va w întâlni niciodată. 


Venise toamna, frunzişul pădurilor se scutura şi pe 
cărări caii lunecau pe frunzele proaspăt căzute. Se por- 
niseră ploile de toamnă şi drumurile deveniră de nestră- 
bătut pentru atelujele grele şi pentru furgoanele militare. 

Lupta de lângă Dresda n'adusese niciun succes. Ceea- 
ce nu era surprinzător. Harababura dela cartierul general, 
lungile consilii fără niciun rezultat ale comandanților su- 
premi ai armatelor aliate, necontenitele ciorovăieli cu 
Austriacii şi Prusienii, îl făcuseră pe Mojaischi să înţe- 
leagă că aliaţii erau încă departe de victorie. 

Din discuţiile cu Danilevschi aflase că răposatul feld- 
mareșal nu grăbise dinadins ofensiva, fiindcă, după cum 
zicea, voia „să-şi mai tragă sufletul”, să dea răgaz arma- 

tei să se odihnească, în așteptarea rezervelor ce aveau să 
sosească din Rusia. 

Cutuzov, înţelept şi prevăzător, insistase ca Rușii să 
acţioneze dincolo de Elba numai cu detaşamente uşoare, 
până la sosirea rezervelor. lată dece pusese temei pe 
acţiunea detaşamentelor de partizani. Cutuzov avusese de 
gând să creeze în cursul iernii o armată „pe cât de im- 
punătoare ca număr, pe atât de temută prin curajul ei”. 

Alte planuri aveau însă intrigantul Bennigsen, nesăţio- 
sul de glorie, prostul şi înfumuratul Wittgenstein. Ambii 
îl încredințau pe Alexandru că armata este suficient de 
puternică, încât e în măsură nu numai să opună rezis- 
tență inamicului, dar să-l şi nimicească. 

Odată, după un consiliu lung şi lără rezultat, (care se 
ținuse după bătălia dela Bautzen), Ermolov îi spuse lui 
Mojaischi care-l însoțea : „Nimic nu-i mai primejdios decât 
o ofensivă prost organizată... Unităţile de artilerie nu pot 
susține infanteria, n'au ghiulele suficiente. Cu ce să în- 
cepem ofensiva?” 

Feldmareșalul Cutuzov plănuia să concentreze pe capui 
de pod dela Dresda toate forţele aliaţilor pentru a nu- 
da putință lui Napoleon să atace armatele răzleţite. Cu- 
noştea tactica lui Napoleon, de a-şi ataca duşmanul pe 
grupe izolate. Și acum, după lupta dela Dresda, se vedea 
câtă dreptate avusese Cutuzov. 

Francezii, urmărind pe o ploaie torențială armatele coa- 
liției în retragere ordonată, în frunte cu Alexandru şi 
cu regele Prusiei, îşi făceau socoteală că Ruşii nu se vor 
putea reface multă vreme după lupta dela Dresda. Dar 
sosind pe front, Mojaischi încercă un sentiment de mân- 
drie şi căpătă și mai multă încredere în forțele morale 
ale ostaşului rus. Văzu armatele proaspăt sosite din Rusia. 
Il impresionă calmul ce domnea la statele majore și pre- 
țuia judecata sănătoasă şi cumpănită cu care generalii, ofi- 
terii şi soldaţii discutau despre începerea campaniei. Toţi 
erau pregătiți pentru marea bătălie. 

Atotștiutorul Danilevschi, căruia nu-i scăpa nimic şi 
reușea să fie prezent parcă pretutindeni în acelaş timp, 
avea în acele zile vioiciunea vădită a unui om iniţiat în 
tainele cartierului general. 

Intr'o seară, după ce stătură la masă în fața unei 
sticle de vin de Rin își lepădă aerul lui grav şi impor- 


200 


tant și, tolănindu-se pe pelerina îmblănită, îi povesti luf 
Mojaischi multe lucruri interesante: 

— Răposatul feldmareșal ştia să insufle respect tu- 
turor. Pe Bennigsen l-a. scos din armată pentru măsuri 
samavolnice, iar pe marele duce Constantin Pavlovici îi 
ținea în frâu. Dar imediat după moartea feldmareşalului, 
Bennigsen a reapărut şi i s'a dat comanda unei armate. 
Mare:e duce a început din nou să-și facă de cap şi nu 
Barclay e omul care să-l aducă la realitate. Ce mai la 
deal la vale, pe vremea lui Mihail Illarionovici, cartierul 
general al împăratului, ca şi statul major al majestăţii 
sale erau simple anexe, totul se hotăra la cartierul general 
al comandantului suprem. Acum, dragul meu, lucrurile 
s'au schimbat... Cum să nu se bucure Bonaparie? Mihail 
Illarionovici a murit. Împăratul Alexandru, care conta pe 
Moreau şi-l aştepta ca să-i încredinţeze comanda supremă, 
socotindu-l mai capabil decât Schwartzenberg, care a fost 
bătut de zece ori, şi decât Blücher şi York bătuţi la rândul 
lor, n'a putut să-şi impună punctul său de vedere. Aliaţii 
s'au împotrivit, Metternich a ameninţat că rupe alianţa, 
dacă Moreau va îi numit comandant suprem. Și împăratul 
a trebuit să cedeze. AliatN se opuneau şi mai mult la nu- 
mirea unui Rus în postul de comandant suprem. lată în ce 
condițiuni a început bătălia dela Dresda. Planul prevedea, 
se pare, un atac al tuturor forţelor, îndreptat împotriva 
corpului de armată al mareşalului Gouvion Saint-Cyr. In 
ziua de 26 August, Napoleon nu sosise încă la Dresda — 
Austriacii şi Nemţii se temeau de el mai mult ca de dracul. 
Noi însă, care-l învinsesem, nu ne temeam. Ce crezi că s'a 
întâmplat? S'au adunat în consilii. Să fi văzut mutra lui 
Schwartzenberg! Şedea încruntat ca un mops. Moreau fu- 
sese parcă profet, atunci când îi spusese împăratului: „Omuţ 
acesta va compromite totul”. Aşa a şi fost! La 27 August 
sosi în ajutorul lui Saint-Cyr însuşi Bonaparte, cu forțele 
sale principale. Nepricopsitul de Schwartzenberg a pierdut 
foarte mulţi oameni. Ai auzit că a murit Moreau? 

— Am auzit... 

— A murit ca un vrednic ostaş. In zadar l-au chinuit 
şi l-au măcelărit chirurgii. Inainte de a-şi da sufletul a fu- 
mat o ţigară, a dictat o scrisoare către fiica sa și apoi a 
închis ochii pe veci. Judecând drept, a fost un strateg tot 

atât de bun ca şi Bonaparte, însă nu avea inteligența 
acestuia. ; 

— Ştii ce spun soldații noştri: „Să nu se mai laude 
atâta Bonaparte, noi n'am intrat încă în luptă“, — spuse 
Mojaischi. ' 

— Aşa-i! După lupta dela Dresda a urmat cea dela 
Culm care a fost prima rândunică a victoriei! O izbândă 
glorioasă a unităţilor noastre de gardă. Ermolov al nostru 
e azi în mare cinste. 

Vestea aceasta îl bucură mult pe Mojaischi. 

La sfârșitul lui Septembrie 1813, Alexandr Samoilo- 
vici Figner sosi la cartierul general. 

N'avea nicio plăcere să bată la ușa celor mari; de data 
aceasta îl mâna, însă o treabă care nu-i dădea răgaz. De- 
tașamentul lui crescuse cu un mare număr de Nemţi şi 
Italieni fugiți din armatele lui Napoleon... Armele și mu- 
nițiile abia îi ajungeau pentru detașamentul său, necum 
să poată îndestula și pe soldații neînarmaţi, dar încercaţi 
şi pricepuţi în lupte, care soseau mereu. 

Alexandr Samoilovici se prezentă la bătrânul general 
Wintzingerode cerându-i arme. Prinţul Serghei Grigorievici 
Volconschi, un general tânăr, atașat pe lângă bătrânul 
comandant Wintzingerode, îl prețuia pe Figner. Alexandr 
Samoilovici se bizuia pe sprijinul lui. Volconschi îl întâm- 
pină cu foarte multă bunăvoință şi îi oferi o masă bună, 
dar îşi exprimă părerea de rău că nu poate face nimic 
pentru el, din pricina incidentului neplăcut ce-l avusese 
Figner cu generalul Siuhozanet. 

Intr'o vizită anterioară făcută la cartierul general, 
Figner se întâlnise, pe neaşteptate, cu generalul Suhozanet 
la un han de poștă. Generalul îi făcu o. aspră mustrare 
pentru faptul că, aflându-se la cartierul general, Alexandt 
Samoilovici nu se prezentase comandantului, adică lui, 
și pentru că nu purta uniiormă. Figner, care nu putea 
uita tot ce îndurase din partea arțăgosului Suhozanet, îi 
răspunse dârz, pentru care îndrăzneală generalul îl ocări 
zdravăn. Şi chiar sub ochii aghiotantului încremenit de 
uimire, Figner se năpusti să-l ia în pumni pe Suhozanet, 

care, acoperindu-şi iaja cu mâinile de frica palmelor sub- 
alternului, fugi în casă. 

Dacă la acest incident m'ar fi asistat aghiotantul său, 
Suhozanet n'ar fi făcut caz de această întâmplare, dar aşa, 
se duse direct la comandantul lui Figner — generalul 
Wintzingerode —- şi ceru arestarea ofițerului care îl in- 
sultasc. 

Pe Figner îl sulvară numai evenimentele care se pre- 
cipitară. 

Termenul armistiţiului se apropia de sfârșit. Iscoadele 
raportau că Napoieon pregătea o ofensivă. Armata lui se 
afla pe malurile Elbei. Saxonia urma să devină teatrul 
unor lupte sângeroase. 

— Prinţe Serghei Grigorievici, — îi spuse Figner — 
nu-i cu putință ca dumneavoastră, care mă cunoaşteţi, să 
bănuiţi că mi-am pierdut curajul. Mi s'a dat ordin să stau 
cu oamenii mei la Werlitz şi nu mă voi urni de acolo orice 
ar fi. Dar ce acţiune pot eu întreprinde când jumătate din 
oamenii detaşamentului meu n'a: arme, în timp ce France- 
zii, care nu considerau detaşamenii meu drept o armată 
regulată, pot să ne atace în orice clipă, cu toate că armisti- 
tiul mai c în vigoare? Am fost eu însumi de mai multe ori 
în recunoaştere la Francezi şi am auzit cum se lăudau 
că-mi vor nimici oamenii, iar pe mine mă vor împușşca. 

— Am raportat generalului despre lipsa de arme şi de 
aprovizionare a detașamentului dumitale şi despre misiu- 
nea lui, și mi s'a răspuns că regimentul prusian de ulani 
care se afla la răsărit de Werlitz are ordin să vă ajute, 
în cazul când veţi fi atacați. 

— Vai, dar n'am nicio încredere în ulanii prusieni! Mai 
bine daţi-mi trei sute de cazaci și vom face noi singuri față 
întrun fel oarecare. Dar principalul e să ne daţi arme şi 
ghiulele, fie şi în cantităţi mai mici... 

Volconschi îl sfătui pe Figner să nu mai aștepte în zadar 
și să se întoarcă la detașament. De vreme ce fusese refu- 
zat până acum de două ori, era o naivitate din partea lui 
să spere că va căpăta în acea situaţie arme şi muniții pen- 
tru partizanii săi neînarmați. „Parveniţii dela Gatcina”, 
cum erau numiți oamenii lui Aracceev, nu puteau să-l su- 
fere pe Figner. l 

— Şi vă mai rog ceva, Alexandr Samoilovici, feriți-vă 
să daţi ochii cu Suhozanet. Acest animal răzbunător. e în 

stare de orice. Un alt incident cu el ar ajunge la urechile 
țarului, iar protectorul dumneavoastră de totdeauna, prea- 
luminatul prinţ, nu mai e printre cei vii. 

Discutară apoi despre proviziile şi furajele necesare de- 
taşamentului de partizani şi Figner îşi spuse părerea cu 
tot curajul: 

— lată-ne în ţinuturile nemţeşti. Ii gonim pe Francezi, 
dar prezența noastră îi bucură oare pe micii nobili pru- 
sieni, pe orășenii burtoşi și pe pastorii mărginiţi? Aş fi 
vrut să-i văd pe Prusieni cum ar fi putut ei să și elibereze 
pământul de sub jugul lui Napoleon, dacă n'am fi fost noi 
Rușii, dacă n'ar fi fost bătălia dela Borodino şi atacul în 
flanc dela Tarutino... Nu întârzii niciodată la cartierul ge- 
neral mai mult de douăzeci şi patru de ore și totuşi nu pot 
să suport aroganța vânătorilor de grade austriaci, îngâm- 
farea Englezilor și impertinenţa prusiană. Noi Rușii, ne 
vărsăm sângele. Fără noi, fără Ruși, Europa nu s'ar afla 
acum în pragul eliberării. Vom ajunge oare vreodată să 
vedem recunoştinţa aliaţilor noştri? In detașamentul no- 
stru sunt vreo două sute de Nemţi, fugiți din regimentele 
saxone și wurtembergheze ale lui Napoleon. Și ar fi de 
zece ori mai mulţi, dacă i-am putea primi pe toți. Ti în- 
treb: „Dece voi, soldaţi nemți, nu vă duceţi în regimentele 
voastre și veniți la partizani?” Şi îmi răspund: „Vai, dom- 
nule colonel, în regimentele noastre nemţeşti soldați: noş- 
tri nu văd şi nu simt alta decât băţul și bătaia, iar la voi 
toți suntem tovarăşi!” Şi într'adevăr, luptă vitejeşte! Iar 
când ne oprim pentru refacere în vreun oraș, apoi oră- 
şenii ăia ne întâmpină ca pe cei mai mari dușmani, zău 
aşa! Alexei Petrovici Ermolov mi-a arătat raportul primit 
dela comandantul trupelor de rezervă, alcătuite în mare 
parte de voluntarii din Pensa; scrie acolo că prea onorabilii 
orăşeni, deşi ne consideră aliaţi, refuză, din ura ce ne-o 
poartă, să dea răniților ruşi hrană şi adăpost şi, se uită 
fără pic de milă la soldaţii noștri care se sting sub fe- 
restrele lor... Dar Westfalienii, jefuitorii de morminte dela 
Moscova? Nu s'a purtat nimeni mai crâncen şi mai neome- 
nos ca ei. Știu că mi s'a dus vestea că sunt foarte crud. 
Am devenit crud, fiindcă prea am văzut multă amără- 
ciune şi lacrimi în sufletul şi în ochii oamenilor noştri din 
popor... Dar vă mulţumesc oricum pentru sfaturile bune 
pe care mi le dați... 

Figner roti ochii prin camera dichisită a prințului şi, 
ia flacăra lumânării de pe măsuţa de noapte, văzu nişte 
cărţi legate în piele de safian şi le privi cu interes. 

— Helvetius... în campanie n'am când să citesc o carte 
şi cu atât mai puţin să meditez asupra ei. Concepţiile ace- 
stui filosof despre sărăcie şi bogăţie le-am prețuit tare 
mult. Are dreptate când susține că bogăţia nu este just 
repartizată printre oameni: unii huzuresc, iar alţii mor în 
mizerie... 

— Să se ia avuţiile dela cei care n'o merită și să se 
dea celor săraci. Dar cine o merită? — întrebă sarcastic 
Volconschi. — E un vis... Un vis de filosof. 

— E bine totuşi că această filosofie este o filosofie le- 
gată de realitate. Nu pot suferi metafizica şi mistica ger- 
mană, aiurelile încâlcite despre viaţa de apoi... „„Werther” 
— citi el titlul unei alte cărţi. Nu înțeleg dece Napoleon a 
luat cu dânsul în campania din Italia pe „Werther”... 

— Eşti un judecător cu mult prea sevea,.— observă 
Volconschi, văzându-l atât de încruntat pe Figner. 

Şi Figner, uitându-se lung la Volconschi, admirând 
silueta lui falnică și sveltă, căreia i se potrivea aşa de bine 
tunica de general şi crucea albă „Sfântul Gheorghe”, do- 
bândită într'adevăr pentru fapte merituoase, încercă un 
sentiment straniu, un fel de invidie... Cine ştie la ce s'o 
mai fi gândit el în clipa în care îşi luară rămas bun, dar 
de bună seamă nu-și putea închipui că acest strălucitor, 
viteaz şi tânăr general va fi peste doisprezece ani depo- 
sedal de titlul şi de gradul său militar, ferecat în lanțuri 
și trimis în Siberia la muncă silnică. 

Alexandr Samoilovici se întoarse la detașamentul său 
în ajunul încetării armistiţiului. Detașamentul era cantonat 
în nişte parcuri de pe teritoriul rezervat la Werlitz. Din- 
colo de parcurile în care rătăceau cerbii, ciutele şi căprioa- 
rele, se întindea o pădure deasă care cobora spre apele 
Elbei. Un stăvilar îngust unea cele două maluri. 

Sosind la detașament, Alexandr Samoilovici adună pe 
ofițeri şi îi informă că nu li s'au putut da nici arme, nici 
muniții. Ascultă apoi raportul iscoadelor care fuseseră la 
Dessau. Aduseseră ştiri proaste. Cavaferia franceză şi cea 
poloneză barau toate drumurile şi în întreaga regiune aveau 
loc mişcări de trupe, aşa că detașamentul putea îi împre- 
surat în orice clipă. In spate se afla râul Elba și un stă- 

vilar îngust, singurul loc prin care sar fi putut retrage 
la nevoie. E drept că pe malul opus se aflau. cavaleria de 
gardă prusiană şi un regiment de ulani, dar Figner se 
bizuia foarte puţin pe aceste trupe. 

Stătea culcat pe o pelerină întinsă la poalele unui brad 
sbârlit, între dinți cu o pipă de porțelan stinsă, şi îşi 
purta absent ochii cenușii pe cer. 

— Nimeni nu scoate șeaua de pe cal, — ordonă el 
după un timp de gândire: — Inspectez eu lanţul de trăgă- 
tori și o să fixez patrulele de noapte. 

Când începu să se însereze, porunci să-i fie adus calul, 
rândui apoi posturile de noapte și coborî spre apele Elbei. 
Soarele apunea. Se stârnise vânt şi în jur pădurea foșnea 
sinistru. Figner privi mult timp spre făşia îngustă a stă- 
vilarului. 

Sublocotenentul Lihariov, un băieţandru, sări de pe cal, 
luă apă în pumn şi îşi udă părul. 

— Aici Elba e adâncă, — observă Figner încet. — 
Dacă vom fi nevoiţi să ne retragem nu o vom putea trece 
înnot... În ce mă privește, de când sunt n'am ştiut să înnot... 

— N'ar fi mai bine să începem să ne retragem puţin 
câte puțin? — îndrăzni să întrebe Lihariov. 

-— N'avem ordin, dragul meu, — îi răspunse cu blân- 
deţe Figner. — Ş'apoi nu-i tot una? De când mă știu și am 
început să judec, mi-am dat seama că până la urma urmei 
tot trebuie să părăsim această lume... Imi pare rău numai 
de nevasta mea... — Şi după o clipă de tăcere, adaugă: 
— Oşteanului, doar nu-i şade bine să moară în patul său; 
îi stă bine să moară întru gloria patriei... 

Lihariov tăcea. Ce putea să-i spună el, un tânăr de 
nouăsprezece ani, vestitului şi îndrăzneţului partizan? 

~- Ce crezi despre coloana aceea de praf? — întrebă 
deodată Figner, întorcându-se cu fața spre pădure. 

— Pe aici c atâta nisip... Pesemne că din pricina vân- 
tului, 

— Vântul s'a potolit, așa că nu s'o îi stârnit praful 
din nimic... 

Se întoarseră la detașament. Deabia reuşiră să facă 
o jumătate de verstă, că îi ajunse un cazac dintr'o pa- 
trulă de recunoaștere: 

— Năvălesc Franțuzii!... Cavaleria, înălţimea voastră... 
Puzderie de călăreţi! 

Era avangarda corpului de armată al mareșalului Ney. 

Figner ordonă să se dea alarma, să se pună zăbalele în 
gura cailor şi să se pregătească de retragere peste stă- 
vilar. Era bine dispus, dădea poruncile glumind și cu blân- 
dețe în glas. Ordonase pușcașilor să se caţere în brazi, 
iar dragonilor să descalece şi să se culce la pământ. 

Soldaţii spanioli, care nu aveau arme, se aliniară în 
poiană. 

— Prieteni, — le vorbi el în limba spaniolă, — nu 
aveţi nici arme, nici cartuşe, nu aveţi decât ura împotriva 
dușmanului care v'a cotropit patria. Cine vrea să rămână, 
o să-şi poată face rost de arme dela vreun camarad ucis. 
Cine nu — drum bun. Vedeţi stăvilarul; scăparea e pe 
celălalt mal. Mai aveţi timp. Imprăștiaţi-vă ca să vă sal- 
vați mai ușor... Locul de adunare îl cunoaşteţi. 

Repetă aceste cuvinte și în limba italiană. 

Apoi se duse la husarii săi, care mai rămăseseră puţini 
la număr: printre ei se găseau veterani dela Mojaisc, care 
luptaseră la Rusciuc sub comanda lui Camenschi. Stăteau 
liniștiți şi se uitau tăcuţi la călărcțul zvelt, cu pelerină, 
care venise în mijlocul lor. Figner era fără chipiu şi părut 
lui bălai îi cădea pe frunte. 

— Husari, dragi prieteni husari... 

Ii cunoștea pe fiecare dintre husarii săi după chip, le 
ştia numele, dar atunci parcă vedea pentru prima oară fe- 
tele lor aspre, pârlite de soare, pline de cicatrici şi sbâr- 
cituri. Adevăraţi oșteni, care s'au rupt de mult de viața 
tihnită, trăindu-şi zilele numai în lupte. Un sfert de veac 
îl trecuseră în campanii. Invingând oboseala, străbătuseră 
cu comandantul lor trei mii de verste, mereu în picioare la 
nenumăratele alarme, neînfricoşaţi la primejdie. Moartea 
le dădea într'una târcoale, dar până noaptea aceea îi cru- 
tase; de data asta o aveau în faţă, o vedeau cu ochii. Şi ce 
le putea spune Figner ? 

— Prieteni husari! Francezii ne înconjoară, ca să ne 
împingă spre Elba. Nu putem spera în ajutorul aliaților, 
ei nu se prea grăbesc să ne vină în ajutor... Deci, să luptăm 
până la ultima suflare. Vom muri, dar îi vom ajuta pe 
tovarășii noștri să se salveze. 

Era atâta linişte, încât se auzea cum zăngăneau ză- 
balele cailor şi, din depărtare, răsuna plescăitul apei și 
“uietul înnăbușit al cavaleriei care se apropia. 


— Prieteni! Husari! Nu vam trădat niciodată şi 
nici voi nu m'aţi trădat niciodată pe mine. Nu avem de- 
cât un singur drum — în împărăţia cerului. Deci, să ne 
luăm rămas bun dela tot ce ni-e scump, dela tot ce avem 
pe lume. 

Işi scoase sabia din teacă și plecându-și capul îi sä- 
mută cu putere tăișul. 

— Husari din regimentul Ahtârschi! din regimentul 
Alexandrovschi ! Lancea în cumpănire ! Inainte marş! 

„„Aşa l-a văzut Lihariov, pentru ultima dată, pe Figner. 

Până ce-a închis ochii, peste o jumătate de veac, Liha- 
riov îşi amintea mereu de bătălia aceea nocturnă din pă- 
durea luminată doar de scăpărările împușcăturilor. Lupta 
se încinsese aprigă, întâi pe un drum de pădure, apoi se 
mutase pe stăvilar. Urletele de furie, gemetele, sunetul 
goarnelor, nechezatul cailor ridicaţi în două picioare — 
toate îi apăreau ca aevea lui Lihariov. li era parcă ciudă 
pe compatriotul său, Fedor Glinca, poetul care cântase în- 
tr'o baladă populară moartea lui Figner : 


„„Această cauză 

E sfântă, e a Rusiei dragi! 

Toți dârz luptau: la vreunul mâna 
De-i smulsă — spada-i în cealaltă ! 


Dar unde-s aliaţii ? Doar acum e timpul 
Să fie aici l... 

El, Lihariov, fusese părtaş la ultima bătălie a lui Fig- 
ner, dar nu avea harul muzelor ; el văzuse cu ochii lui — 
şi nu Fedor Glinea — lumina lunii răzbind prin praful de 
puşcă de deasupra Elbei. El văzuse cum cei câţiva călă- 
reţi, rămaşi din cele două escadroane de husari din regi- 
mentele Ahtârschi și Alexandrovschi, tăiaseră înnot cursul 
apei, ținându-se de coada cailor şi cum, încercând să se 
cațere pe mal, erau svârliţi de curent mereu înapoi. 

Stăruia vie în amintirea bătrânului Lihariov lupta dată 
pe stăvilar de o mână de infanteriști, care în retragerea 
lor luptau la baionetă împotriva Francezilor. 

Se vedea parcă aevea pe malul râului, alături de plu- 
tonierul Lucaşov. Stătură multă vreme pe mal, cercetând 
cu încordare cursul Elbei. Așteptau să le apară din valuri 
plutind spe ei, capul cu păr bălai al lui Alexandr Samoi- 

lovici. Se apropiaseră de ei pe mal trei husari care-l însoți- 
seră pe Figner de pe malurile râului Oca până pe malu- 
rile Elbei. ' 

Figner nu mai era acum cu ei. Pau găsit sabia arun- 
cată pe mai, cu tăişul îndreptat în spre dușman ca semn că 
între el și duşman nu putea fi niciodată pace, nici chiar 
după moartea lui. 

In apele fluviului nemţesc Elba și-a sfârşit zilele par- 
tizanul rus Alexandr Samoilovici Figner, despre care 
Cutuzov scrisese odată : „Uite-te bine la el, e un om neo- 
bișnuit, nu am văzut încă niciodată un om cu un suflet 
aşa de mare: e fanatic în curajul şi patriotismul lui şi 
numai dumnezeu știe câte o să mai pună el la cale!“ 

Trecerea lui pe acest pământ i-a fost de scurtă durată: 
avea douăzeci şi şase de ani. 

Anna Luiza Grabowska părăsise de două luni r:oșia 
Grabnic. 

Nepotul lui Cazimir Grabowski — tânărul Stibor-Mar- 
hoțki — avusese dreptate. Bârfelile, clevetirile răutăcioase, 
viaţa plictisitoare, dusă departe de prietenii ei parizieni, o 
obosiseră pe Anelia. Discuţiile şi controversele politice din 
jurul mesei și nu mai puțin duelurile dintre susţinătorii lui 
Czartoryski şi cei ai lui Iosif Poniatowski, o aduseră în- 
tro stare de melancolie. Ii era drag un singur suflet; 
simțea aproape un singur om, căruia i se destăinuia în 
totul: Catenca Nazimova. In discuţiile lor prelungi, îi îm- 
părtăşise, prima oară, părerea că merită să trăieşti numai 
ca să călătorești, să vezi ţări, oraşe şi oameni noi, ca să 
te poți desfăta admirând marile opere de artă. 

Catenca Nazimova nu se arătă surprinsă când auzi din 
gura Aneliei-Luiza că e în căutarea unui colțișor în Eu- 
ropa, în care să poată trăi în linişte și pace, să viziteze bi- 
blioteci, muzee și să mediteze la viitorul fericit al omenirii. 

— Am trăit nouă ani în noua mea patrie, — îi spuse 
odată Anna-Luiza, — dar după moartea lui Cazimir, ce 
mă mai leagă pe mine de Polonia? E drept că iubesc ţara 
aceasta. Dar dacă m'ar întreba cineva ce anume doresc, 
aş răspunde: libertate pentru toți și moarte tiranilor. In 

Italia mi-aş regăsi vechii prieteni; de dorul ei tânjește su- 
fletul meu. Ce păcat e că nu putem ocoli Viena... N'avene 
alt drum! | | 

= Presimţea pesemne că la Viena o aşteptau unele ne- 
plăceri. 

La Grabnic, Geismar o prevenise pe drept. Baronul 
Hager, şeful poliţiei din Viena, imediat ce ceti în lista noi- 
lor sosiți numele contesei Anna-Luiza Grabowska și al 
Caterinei Laroche, văduva colonelului francez, trimise la 
hotelul de pe strada Carintiei pe aghiotantul său cu o 
misiune delicată. Acesta avea deosebita onoare de a pre- 
veni pe contesă că vremea de toamnă dela Viena ar putea 
dăuna sănătăţii ei şi că era în totul indicat să părăsească 
neîntârziat orașul. Contesa răspunse că-i mulțumește ba- 
ronului pentru grija ce o poartă sănătății ei și, de vreme 
ce venise la Viena ca să consulte pe Vogel, medicul curţii, 
sfaturile baronului îi înlocuiesc pe deplin prescripţiile 
medicului. 

Astfel, Anelia Grabowska și Catia Nazimova n'au putut 
rămâne la Viena decât o singură zi. A doua zi dimineață 
plecară spre Veneția. 

Catenca Nazimova n'a putut uita toată viața încântă- 
torul drum dela Viena la Veneția: acele defileuri de un vio- 
let închis printre cascade azurii, munții cu piscurile colo- 
rate trandafiriu și albastru, castelele antice în ruină, stân- 
cile străjuind deasupra prăpăstiilor şi pâraiele de munte 
cu ape cristaline. 

Pe drumul care cobora mereu, nu se simțea încă suflul 
toamnei şi frunzele pădurici.or de fag erau încă verzi. 

Noaptea târziu, se apropiară de Veneția. Mirosea a 
mucezeală, aerul era jilav. Undeva prin beznă se ghiceau 
întinderile de apă, dar nu se simţea încă mirosul pătrun- 
zător al mării şi al algelor marine şi nu se auzea nici 
plescăitul valurilor lovindu-se de țărm. In timp ce se des- 
cărcau cele două trăsuri, Catia, de pe mal, urmărea cu 
atenţie luminiţele ce licăreau în întuneric și care se apro- 
piau încet, încet. O barcă mare acostă la mal; se auziră 
cuvinte în limba italiană şi strigătele răsunătoare ale hama- 
lilor. Catia păşi pe podeţul şubred. Simţi o mână care o 
susținea cu putere. Alături de Anelia se trezi la prora 
bărcii. Vâslaşii îşi avântară vâslele de îndată și barca 
porni în întuneric. 

In timp ce pluteau, începea să se lumineze de ziuă. 

Cerul pălea tot mai mult, luminițele bărcilor ce le în- 
iâlneau în cale se topeau încet în răsfrângerea trandafirie 
a zorilor. Vâslaşii cântau şi plescăitul vâslelor părea un 
acompaniament la melodiile lor. triste și duioase. 

Barca plutea de-a-lungul unei lungi limbi de nisip, 
care despărțea laguna de mare. Limba aceasta de nisip se 
numea Lido. Aerul era atât de limpede și de transparent, 
încât se puteau vedea în zare catargurile vaselor, stegu- 
leţele de pe catarguri şi siluetele marinarilor care strân- 
geau pânzele. 

Cele dintâi raze ale soarelui străpungeau şi făceau să 
scapere mărgăritare pe crestele valurilor. Veneţia se 
înălța pe cele o sută optsprezece insule ale ei cu clopot- 
nițele catedralelor, cu palatele sale majestuoase, cu lar- 
gul drum de apă al Canalului Grande și cu podul Rialto, 
în formă de spirală. Fațadele înnegrite de vreme ale ca- 
selor răsăreau deadreptul din- apa plumburie. Pe canal 
pluteau gondole lungi şi negre, cârmite de câte un vâslaş 
cu o singură vâslă lungă. Prora bărcii avea forma unui 
cioc de pasăre de pradă, iar la mijloc se ridica. .un bal- 
dachin cu perdelele trase. 

Era în plină dimineaţă şi pe lângă gondolă treceau, 
plutind spre piaţă, bărci grele şi altele ușoare ca o găoace 
pline cu stevie, roşii, hălci de berbec, flori, vin în butoaie 
smolite, coșuri cu struguri... 

Catia nu-și putea desprinde ochii dela tabloul acelei 
pieți plutitoare. Dar deodată zăriră nişte torţe fume- 
gânde.... Plutea în direcția lor un sicriu vegheat de un 
preot, așezat sub un baldachin de catifea neagră şi cu 
ciucuri argintii de doliu. Nu trecu mult şi se arătară trei 
gondole împodobite cu ghirlande de flori. Inti'una se afla 
o fată cu văl de mireasă și un tânăr în frac albastru — 
era o nuntă venețiană... 

Ce oraş ciudat, ca o fantasmă, ca un vis! Şiruri ne- 
sfârşite de bărci cărând pâine şi trandafiri, iar altele 
ducând înmormântări şi nunţi... Și deodată i se păru Ca- 
tiei că tot plutind, îi dispăruseră dinaintea ochilor pala- 
tele şi catedralele, casele înegrite şi podurile gârbove — 
şi că între cerul de un albastru palid şi apa cenușie ca 
plumbul cu miros pătrunzător de mucegai nu se întindea 
decât o lagună pustie cu o singură barcă pe ea. 


Aşa i s'a întipărit în minte prima dimineață la Ve- 
neția. 

„„Anna-Luiza Grabowska și Catia locuiau într'un 
vechi palat friguros şi pătruns de umezeală, cu nume: 
roase săli, camere, galerii şi ieșiri tainice. Pereţii de mar- 
moră resfrângeau o răceală de ghiaţă şi întreg palatu! 
părea un sarcofag și nu o locuință de pontentaţi vene- 
țieni. Palatul aparținea unui prieten al lui Cazimir Gra- 


bowski — nepotul ultimului doge al Veneţiei -- Luigi 
Manin. 
Douăzeci de servitori — personalul oroprietarului -- 


își tot căutau de lucru printre mobilele luxoase şi dără 
pănate ale acestui palat vechi de trei sute de ani. Nepo 
tul ultimului doge fusese deportat din Veneția în apre- 
piere de Viena, unde era ţinut ca ostatic. Administra- 
torul închiria palatul străinilor de vază. 

Când Anelia Grabowska se hotărîse să plece la Ve- 
neţia, se gândise că acolo va fi departe de toate frămân- 
tările războiului. Intr'adevăr, abia după două săptămâni 
se aflase la Veneţia de sfârşitul armistiţiului; și peste 
alte trei săptămâni ajunse vestea despre bătălia dela 
Dresda. Dar totuși nu găsi liniştea pe care o dorise, fiind- 
că orașul trăia prin trecut ca o nălucă. Amintirile ce stă- 
tuiau peste tot, aduceau mărturia celor treisprezece veacuri 
de independenţă şi glorie ale Republicii Venețiene. Tre- 
cuse numai șaptesprezece ani de când fusese semnată 
pacea la Campo-Formio şi de când Napoleon cedase Ve- 
neția Austriei, ca o compensație pentru cedăriie de pe 
Rin. 

Totul în jur amintea de măreţia trecutului Veneţiei şi 
de jalnicul ei declin. In palatul dogilor, minunatele creaţii 
ale lui Tintoretto şi Tizian, simfonia de culori sclipitoare, 
strălucirea coloanelor de porfir, mantiile şi armurile pre- 
țioase preamăreau „triumful Veneţiei“ — triumful acelei 
bogate republici de negustori, care stăpânise mările timp 
de veacuri. 

In piața San-Marco, trândăveau moleșiți prin cafe- 
nele patricienii Veneţiei, foşti senatori, negustori şi spioni, 
pe care republica îi ţinuse pe vremuri în Morea, în Rume- 
lia, la Candia şi Tunis. Dar cei mai mulți din vizitatorii 
cafenelelor erau spioni austriaci, cu care poliția secretă 
austriacă împânzise oraşul. 

Nu fără durere priveau venețienii portalul bisericii 
San-Marco, pe care Napoleon l-a sărăcit dând ordin să 
se desprindă și să se transporte la Paris un grup de patru 
cai de bronz — o sculptură antică — ce împodobise 
veacuri dearândul acel portal. 

Giganţii de bronz de pe clopotniţa bisericii San-Marco 
xontinuau. să anunţe ca şi altădată orele cu lovituri de cio- 
can; şi ca un ecou răspundea dangătul trist al clopotelor 
dela bisericile Santa-Maria del Salute și San-Georgio 
Maggiore, dangăt ce răsuna în urechile venețienilor ca 
un prohod de înmormântare. 

Tineretul aştepta cu înfrigurare veşti de pe câmpu- 
rile de luptă. Infrângerea armatei lui Napoleon în Rusia 
trezise mari nădejdi, care se stinseră însă când se zvo- 
nise că s'ar fi încheiat pacea între puterile coaliţiei şi Na- 
poleon. Dar războiul se dezlănţuise din nou şi patrioţii 
venețieni începură să viseze eliberarea Europei și unirea 
Veneţiei cu Piemontul și cu regatul Sardiniei. Jugul aus- 
triac apăsa greu şi tineretul plin de înflăcărare se și ve- 
dea în visele sale din nou liber, într'o patrie indepen- 
dentă; vedea Republica Venețiană renăscută şi puternică. 
Poporul ura Austria cu orânduirea ei tiranică bazată pe 
spionaj cu fanatismul, cruzimea, periidia şi disprețul ei 
iață de oamenii simpli. Meseriaşii venețieni, meșteri iscu- 
siți, vestiți în toată lumea prin obiectele lor minunate din 
sticlă, prin oglinzile venețiene, erau reduşi la foamete și 
mizerie din pricina autorităților austriace care puneau pe 
produsele muncii lor, impozite grele. Indeosebi marinarii 
erau nemulțumiți. Din timpuri vechi îndeletnicirea lor era 
în mare cinste la Veneţia, deaceea mulți din ei, cei mai 
curajoși, puneau la cale conspirații împotriva stăpânirii 
austriace. „Puntea suspinelor““, care unea palatul dogilor 
cu închisoarea senioriei, servea acum jandarmilor aus- 
triaci. Mulţi venețieni îşi dovediseră curajul şi îndrăz- 
neala înfruntând chinurile acestei închisori, de unde, la 
un moment dat, reuşise să evadeze aventurierul Casanova, 
al cărui nume ajunsese de pomină în întreaga Europă 
prin această ispravă. 

Şi totuşi viaţa din Veneţia, cel puţin în primele zile, 
le plăcu mult, Anelei Grabowska și Catiei Nazimova. 

După spectacolele dela teatrul San-Mose, se duceau 
regulat la cafeneaua „Florian“ din piața San-Marco, unde 

după ora unu noaptea se aduna înalta societate — doamne, 
tineri cavaleri și mulți străini, din acei care duceau un 
trai din belşug în acest oraș al mizeriei. Catencăi Nazi- 
mova i se părea ciudat că prietena ei, fiică. de anticar, 
ținea să imite aristocrația şi se dădea în vânt după ea, 
deși o dispreţuia. Anelia Grabowska: cra încântată de 
viața din Veneţia. Patricienii scăpătaţi din oraşul dogilor 
vindeau pe un preţ de nimic bijuterii, tablouri și chiar 
palate. Cu o mie monede de aur rusești se putea cumpăra 
la un moment dat palazzo Vandramini — un palat isto- 
ric care, după cum se spune, 'valora douăzeci şi cinci de 
mii de monede de aur. Anelia Grabowska nu prea pleca 
urechea la discuţii de afaceri, în schimb asculta cu multă 
plăcere tot ce se referea la viața plină de strălucire şi fără 
de griji din anii ce precedaseră sfârșitul Republicii Ve- 
neţiene. 

In cafeneaua „Florian“ făceau mare vâlvă pe atunci 
sosirea lui Paganini, violonist a cărui celebritate întune- 
case pe a vestiților concertişti francezi, ca și ordinul gu- 
vernatorului austriac, Czerny, care interzisese. intrarea 
maiestrului în Veneţia. Se comenta cu aprindere știrea că 
în duminica ce trecuse, în catedrala San-Marco, la trei 
paşi de guvernator, fuseseră prinși doi tineri cu pumnalele 
în mână, câre în drum spre închisoare strigaseră către 
mulţimea ce staționa tăcută : „Trăiască Italia iunită ! Trä- 
iască poporul italian unit!“ Anunţându-se între timp so- 
sirea „divinului“* Galli, toată societatea se grăbi să se 
ducă la teatru şi nimeni nu-şi mai aminti de cei doi ti- 
neri. care fuseseră împuşcaţi pe limba de nisip, pustie, nu- 
mită Lido. 

Din înclinațiile de altădată pentru ştiinţe, Anelia Gra- 
bowska mai păstra interesul pentru cărțile rare şi manu- 
scrisele vechi. Aproape zilnic Anelia şi Catia vizitau pala- 
tul dogilor şi urcau impunătoarea „scară a giganţilor“ 
spre bibliotecă. 

Această bibliotecă fusese instalată în sălile palatului 
în 1812 și era una din cele mai bogate din Europa. In 
sala în care domina un tablou al lui Veronesse — cea 
mai mare pânză din lume — se găseau adunate manus- 
crise rare, opera unor iscusiţi caligrafi din antichitate. 
Se odihnea acolo, ca într'un cavou, gloria trecută a Repu- 
blicii Venețiene. Se putea cerceta corespondența diploma- 

tică cu sultanii Turciei, beii Tunisului şi maharajahii In- 
diei. Se păstra manuscrisul marelui explorator Marco- 
Polo; şi procesele-verbale după interogatoriile luate con- 
spiratorilor împotriva republicii, ca și mărturisirile victi- 
melor smulse de mâna călăului. 

© Era ciudat să vezi în bibliotecă două femei tinere as- 
cultând cu răbdare lămuririle bibliotecarului, un om 
şchiop şi cocoşat, care-şi închinase o jumătate de veac din 
viață studierii acestor manuscrise vechi şi prăfuite. 

Era într'o zi de toamnă; o ceață deasă învăluise Ve- 
neţia. In bibliotecă, în lumina difuză a amurgului, era 
greu să desluşești, chiar şi cu lupa, minunatele miniaturi 
care împodobeau o ediţie rară a povestirilor lui Boccaccio. 
Anelia și Catia se pregăteau tocmai să plece, când un 
tânăr cu ochelari se apropie de ele şi, salutând-o pe Gra- 
bowska, i se adresă încet: 

— Aţi scăpat ceva signora, — spuse el, şi-i întinse 
o lupă mică, adăugând apoi mai încet : Neapoli... Pri- 
mavera... '). pa 

Grabowska îi răspunse tot atât de încet : 

— Genova... Sole... ?) 

Cu toate că în sala uriașă nu se mai afla nimeni, ne- 
cunoscutul vorbea cu glas scăzut şi nu-și lua ochii dela 
ușă. 

— Astă seară. Palatul Manin, —  şopti Grabowska. 

Tânărul dădu din cap: 

— Casa dumneavoastră e stipravegheată.. 

— Atunci la ora opt la Santa-Maria Gloriosa, la ` mor- 
mântul lui Tizian... O să vie să vă ia un om -de încredere. 

— Am să fiu altfel îmbrăcat. Spuneţi servitorilor că 
voi purta haine de bijutier, sau anticar... 

Și auzind glasuri, necunoscutul plecă. 

Intraseră un călugăr dominican şi bibliotecarul. 

Veneţia continua să fie învăluită în ceaţă. Oamenii 
care se perindau pe sub arcadele palatului dogilor și în 
Piazzeta, păreau nişte năluci. Pe laguna din fața palatu- 
lui dogilor se contura prin ceaţă, ca silueta unei biserici, 
fregata englezească „Northumberland“ ale cărei felinare 
de pe bord se zăreau ca niște pete roşii, albastre și gal- 

1) Primăvară... (N. trad.) 

2) Soare... (N. trad.) 

bene. Fregata dădea într'una semnale de clopot. Pe Ca- 
nale Grande se auzea greu din când în când plescăit 
de vâsle şi strigătele gondolierilor răsunau înnăbușite 
prin ceața deasă. | 

Abia acostase o gondolă lângă palatul Manin, că ime- 
diat răsări alături o bărcuță mică în care se profilau 
două umbre. 

— Nu mai rămânem multă vreme aici, —- spuse Gra- 
bowska. — Ceaţă... Spioni... Asta-i Veneţia. 

Către seară se porni un vânt, care împrăștie ceața ; 
vremea se încălzi, luminile felinarelor străluceau ca niște 
constelații multicolore. Și peste tot era cântec, râset: şi 
voioșie. In orașul acesta mavea de unde să se audă 
huruit de echipajii şi tropot de cai. 

Anelia Grabowska şi Catia Nazimova ieşiră pe terasa 
palatului. Opt coloane maure susțineau bolțile de dea- 
supra canalului. Două femei strânse una de alta, priveau 
Veneţia iluminată de miile de felinare arzând în noapte. 

— Plângi ? — întrebă deodată Anelia. 

Catia nu-i răspunse. li era rușine să-i spună că totul 
fi era străin în oraşul acesta ca de miraj, că visează de 
atâtea nopți la crângurile de mesteceni în găteala aurită 
a începutului de toamnă, la izbele risipite pe văi, la câm- 
piile peste care plutesc funigei, în zile dulci de toamnă... 
Nu va trece mult şi vor veni primele înghețuri și ce dor îi 
e să respire aerul răcoros al unei dimineţi de toamnă tim- 
purie, aerul patriei... 

Continuă însă să tacă şi Anelia Grabowska bănui că 
Nazimova tânjea mereu de dorul omului, de care soarta 
o despărţise. 

Trecuse de vpt seara, când necunoscutul întâlnit in 
biblioteca din palatul dogilor apăru pe terasă. Privi atent 
în toate colțurile şi o salută discret pe Grabowska. Pe 
scara îngustă ce ducea spre terasă şedea Vladislav Vito- 
vici, omul de încredere al Aneliei Grabowska. 

Catia ştia de legăturile tainice ale prietenei sale cu 
patrioţii italieni. Anelia găsea că Italia e tot atât de nefe- 
ricită ca şi Polonia — şi la fel de sfâșiată în bucăţi, de 
cotropitorii austriaci şi îrancezi. 

Necunoscutul, un bărbat încă tânăr cu o față isto- 
vită, surprinzător de aspră, vorbea încet cu glas înfundat, 
fără să se nite la interlocutoarea sa. 

La început discutară de armele cumpărate din Anglia 
şi descărcate întrun loc în apropiere de Amalfi. Apoi adu- 
seră vorba de Veneţia şi pe Catia o miră sinceritatea dar 
şi mâhnirea cu care necunoscutul vorbea despre oraşul 
acesta nefericit. 

— Republica negustorilor venețieni a arătat că pro- 
prietarul unui sac de aur, fie el şi din tagma negustori- 
lor, devine un aristocrat şi un tiran cu nimic mai prejos 
decât urmaşii cavalerilor cruciați. Politica Republicii Ve- 
nețiene a fost perfidă şi despotică — signoria a avut 
drept arme mita, pumnalul ucigașului năimit, otrava şi 
tortura. Statul venețian putea fi comparat cu un cadavru 
în putrefacție. Senatul republicii, guvernul ei, se temeau 
de orişice mişcare ce ar fi putut lesne zdruncina sau dis- 
truge corpul îmbătrânit și slăbit al statului. Ridicoli sunt 
acei oameni care visează să reînvie morţii demult îngro- 
pați, putreziţi de mult... Ce a rămas de pe urma Repu- 
blicii Venețiene ? Cincizeci de mii de cerșetori ? Nu, repu- 
blica patricienilor nu poate fi forma de viitor a Italiei... 

—- Eşti venețian? 

— Nu, mam născut la Bologna... Știu însă că în 
oraşul acesta nu s'a stins încă flacăra entuziasmului şi 
a avântului. Italia este sfâșiată în bucăţi. Torino, Milano, 
Modena, Florența, Roma, Neapole, toate au fost despăr- 
tite prin pietre de hotar. Modena și Torino sunt sub stă- 
pânirea iezuiţilor. Peste tot domnesc tirani, cu coroane 
şi cu mitre! Fiecare oraș, fiecare sat, îşi urăște vecinii. 
Pavia urăște Milanul, Florenţa urăște Siena. Şi deaceea 
ţara se zbate sub stăpânire străină și de aceea triumfă 
„Divide et impera!“ (împarte şi stăpâneşte). Anglia, Aus- 
tria, Franţa se joacă cu soarta patriei mele; Acum o lună 
am fost la Neapole. M'am dus pe mare până în regatul 
Neapole. In Sicilia aşteaptă să-i sosească ceasul regina 
Maria-Carolina... marioneta Englezilor... Și un Murat, 
care tot mai speră să-și păstreze tronul, mar fi chiar so- 
iuția cea mai proastă pentru nenorocita ţară. 

Işi ridică semeţ capul și din ochii-i larg deschişi îi 
scăpără o flacără de mânie. 

— Am fost martorul execuțiilor şi ororilor care s'au 
săvârşit la Neapole după plecarea Francezilor... Criminala 
regină Maria-Carolina. soră cu Maria-Antoinette, execu- 


217 


tată de poporul francez, a ținut să o răzbune şi să-şi 
scoată paguba de pe urma scurtului ei exil... 

Continuă cu glas tremurător : 

— „sub soarele arzător, în bărcile plutind departe 
în radă, piereau sub ochii mei, în sânge și murdărie, cei 
mai nobili cetăţeni din Neapole, soțiile şi copiii lor... Im- 
plorau să li se dea apă să bea — călăii le aruncau cârpe 
muiate în apa mării... Amiralul Nelson, cu a cărui glorie 
se făleşte Anglia, și desfrânata lady Hamilton, după ce 
se ospătau din plin dis-de-dimineaţă, ieșeau pe padeţ și se 
desfătau privind executarea patrioților. Nava lui Nelson 
se transformase într'o închisoare plutitoare, întrun câmp 
de execuţie. Catargul corăbiei se încovoia sub greutatea 
trupurilor. Mii de oameni au fost spânzurați de catarg 
din ordinul acestui prea vestit comandant de flotă. Și să 
vedeţi că Englezii o să-i ridice cândva și un monument 
acestui călău ! 

Tăcu... Ascultând această povestire Catia se cutre- 
mura. Era o noapte liniştită și în lumina lunii se profi- 
lau parcă mai înalte fațadele de marmoră ale palatelor 
Grimani şi Vandramini. Vâslele gondolelor turburau cu lo- 
viturile lor apa canalului, în care se răsfrângeau sclipind 
ca nişte frunze de argint. Se auzea o muzică neîntreruptă 
Cântăreți anume angajați, cântau serenade sub geamu- 
rile palatului în care locuia contele Czerny, comandan- 
tul austriac al Veneției. 

— Admir dârzenia dumitale, — îi spuse Grabowska — 
viața pe care o trăiţi voi — întotdeauna în primejdie, în 
frământare, neștiind unde ai să-ţi culci capul, — azi în 
cocioaba unui pescar, mâine în coliba de munte a unui 
păstor, mereu între viață şi moarte, mereu cu teama de 
a fi trădat... Și toate astea fără nădejdea de a ajunge 
să vedeţi cu ochii voştri lumina libertăţii. Să vă spun 
drept: nu îmi vine să mai cred că vom apuca zile mai 
bune. Europa zace în besnă. Popoarele doresc cu nesaţ 
pacea, dar cine ştie ce ne va aduce viitorul? Și cine ştie 
când vor veni acele zile mai bune? Dumnezeule, ce 
scurtă e viaţa omului ! 

— Dar dacă nu crezi în victoria luminii asupra în- 
tunericului, atunci de ce mai trăeşti, — întrebă necu- 
noscutul. — Mulţi prieteni de ai mei au părăsit Italia, 
în căutarea păcii şi a liniştei; unii au plecat în Elveţia, 

alţii s'au avântat peste ocean, în America... Să fii veşnic 
pribeag ?... 

Recită versurile lui Dante, în care poetul devlânge 
pâinea amară a exilaților. ! 

— Sunt fericit că-s pe pământul patriei mele și nu-mi 
doresc o altă soartă în locuri străine, pentru că nu te poți 
simţi fericit nicăieri cât timp poporul tău e nefericit. 

+ Şi astfel se încheie convorbirea care a avut loc în 
acca noapte, la Veneţia. Catia Nazimova avea să-și mai 
amintească mult timp glasul stins “al necunoscutului, 
pleoapele lui lăsate şi faţa aspră ca tăiată în piatră. 

Dar, fie că această vizită nocturnă ajunse la cunoș- 
tința contelui Czerny şi spionilor săi, fie că poliţia se- 
cretă austriacă avea oarecari socoteli mai vechi cu Gra- 
bowska, dintr'un motiv sau altul, se repetă la Veneţia 
ceeace se întâmplase şi la Viena: aghiotantul contelui 
Czerny se prezentă contesei și îi dădu a înţelege că 
ar fi de dorit să nu mai rămână mult timp în partea 
locului. l 

Dealtfel ea se şi hotărîse mai dinainte să părăsească 
orașul. 

Nimerit era să se întoarcă în Franţa unde avea o casă 
în parcul Monceau din Paris și alte propreităţi în apropiere 
de Tours. Vitovici susținea că starea ei materială zdrun- 
cinată putea fi consolidată prin vânzarea acestor proprie- 
tăți. Războiul încă nu se terminase dar orice întorsătură 
ar fi luat evenimentele, proprietăţile din Franţa puteau 
fi vândute şi deaceea contesa trebuia să plece la Paris. 

Cumpănitul Vitovici o sfătuia să-şi aleagă apoi reședința 
întrun oraş în Prusia. nu prea îndepărtat de locurile 
unde se hotăra soarta Europei, și să aștepte acolo sfâr- 
şitul războiului. 

.Hotărîndu-se să părăsească Veneţia, Grabowska or- 
ganiză la palatul Manin o recepție de plecare. O mie de 
lumânări luminau salonul cel mare, reflectându-se puter- 
nic în numeroasele oglinzi. Palatul se umpluse de musa- 
firi, poftiţi și nepoitiţi. Orchestra cânta răsunător. Ofițerii 
englezi de pe fregata „Northumberland“ beau ca nişte cai 
însctați vinul lacrima-cristi, adus cu acel prilej de pe do~ 
meniile papale. Husarii austriaci dansau cu dansatoarele 
din balet. A doua zi, Vitovici mâhnit, nu mai isprăvea cu 

socoteala cheltuielilor recepţiei, iar risipitoarea sa stä- 
până încă nu se hotărîse încotro s'o apuce, plecând din 
Veneţia. | i 

In chiar cursul aceleiaş dimineți se prezentă la pala- 
tul Manin un nou oaspete — sir Charles Clarck, diplomat 
britanic, pe care Anelia Grabowska îl cunoscuse la Paris. 

Sosise la Veneţia pe bordul fregatei .Northumber- 
land“. A 
Și în clipa când acest om în vârstă cu fața puhavă 
apăru în palatul Manin, nici Anelia, nici Catia Nazimova 
nu putură bănui ce însemnătate va avea vizita lui în 
viața Annei-Luiza, contesă Grabowska, născută Anette 
Laroche. 

La începutul lui Octoinbrie al anului 1813, evenimen- 
tele luaseră o întorsătură favorabilă aliaților. 

După insuccesul dela Dresda, Austria, Prusia şi An- 
glia erau gata să încheie pace cu Napoleon. Dar după 
Dresda au urmat victoria rușilor dela Culm, victoriile 
dela Grosbeern şi Katzbach. Talerul cântarului şe aplecase 
de partea coaliţiei. Noile convenţii încheiate la Teplitz în- 
tăriră legătura dintre aliați. 

Mojaischi primi o sarcină de onoare — de a-l felicita 
pe Ermolov, în numele împăratului, pentru victoria dela 
Culm. De îndată ce se cunoscură amănuntele acestei vic- 
torii, slăveau toți trupele de gardă şi pe Ermolov. Dar gu- 
rile rele susțineau că izbânda s'ar fi putut obţine mai 
ușor, dacă Ermolov ar fi acceptat propunerea lui Raev- 
schi, ca forțele proaspete ale acestuia să înlocuiască uni- 
tățile obosite ale lui Ermolov. Acest refuz nu putea sur- 
prinde pe cei care cunoșteau firea lui Alexei Petrovici. 
Era lesne de prevăzut, că pentru nimic în lume nu i-ar 
ii convenit ca în relatările despre bătălia dela Culm să 
se spună că Raevschi, iar nu Ermolov, a fost acela care 
a încheiat cu succes lupta. 

Ermolov împlinise în acele zile treizeci şi şapte de 
ani. Era în floarea vârstei şi vigoarea sa de uriaş îl făcea 
neobosit. Işi uimea soldaţii prin curajul, neînfricarea şi 
disprețul său în fața primejdiei. Spiritual, hâtru, bun de 

glume, chiar şi deochiate, era în acelaş timp viclean şi 
rafinat, ceeace-i ajuta de minune în viață. Impingea 
uneori rafinamentul până la fățărnicie. Camarazii lui, 
care îl adoraseră pe Cutuzov, nu-i puteau ierta lui Alexei 
Petrovici făţărnicia de care dăduse dovadă la consiliul 
militar din Figli, dar îi recunoștea curajul și neînfri- 
carea. 

Mojaischi întâlni la Ermolov, între alți vechi prieteni, 
pe Dima Slepţov, care, plecând din regimentul Ahtârschi, 
după episodul cu panașurile strâmbe, devenise unul din 
aghiotanţii lui Ermolov. In timpul luptelor dela Culm, 
Slepţov avusese un noroc deosebit: un obuz lovise în 
pântece calul pe care-l călărea, iar lui îi sfâşiase doar o 
pulpană a tunicii. 

Mojaischi, având să transmită telicitări -lui Ermolov 
cu prilejul victoriei sale dela Culm, îl rugă să-l reție pe 
lângă dânsul, ceeace Alexei Petrovici admise, mai ales că 
al doilea aghiotant al său — Serghei Mamonov — era 
bolnav de pe urma unei răni căpătată la picior. 

Mojaischi află dela Mamonov de moartea lui Figner. 
Vestea aceasta căzu ca un trăznet. Nu-i venea a crede 
şi mereu întreba în ce condițiuni murise Alexandr Samoi- 
lovici şi unde, anume. 

Slepţov și Mamonov aflaseră știrea dela Lihariov, 
așa că nu mai putea încăpea nicio îndoială asupra veraci- 
tății ei. Erau mulți în armată care nu-şi ascundeau nemul- 
țumirea aflând în ce condiţii își găsise Figner moartea. 

Mojaischi se întâlnise o singură dată cu Figner. Işi 
amintea de discuţia lor din pădure despre libertate, ca şi 
de cearta şi împăcarea lor cu acest prilej. Simţea încă 
ultima strângere de mână și-i rămăsese adâric întipărită 
în minte ținuta mândră a călăreţului care, cu mâna ridi- 
cată, se profila falnic pe fondul verde al copacilor... 

Timpul trecea. Sosiră zilele decisive. Erau în ajunul 
unei bătălii mari şi hotărîtoare pentru soarta Europei. 

Mojaischi se simţea bine la statul major al lui Ermo- 
lov. Alexei Petrovici se purta, în genere. ca dela om la om 
cu ofiţerii săi, mai ales cu cei tineri. Insă aceeaş tineri, 
cu care glumea şi de poznele cărora făcea haz, tremurau 
în fața lui când îl vedeau indispus. Trecea multe cu ve- 
derea ofițerilor curajoşi, preţuia mult pe acei care înfrun- 
tau moartea, urmând pilda lui care îşi riscase viaţa în ne- 

numărate rânduri. Aşa cereau împrejurările de atunci. Se 
întâmpla însă adeseori să-i şi bruftuluiască pe ofiţerii 
năbădăioşi şi cheflii de teapa lui Slepţov. 

Mojaischi, închis din fire şi tăcut, era prețuit de Ermo- 
lov pentru cultura şi pentru cumpătarea sa în actele de 
curaj şi de îndrăzneală. Il reţinu pe locotenent la coman- 
damentul său, raportând lui Volconschi că' are nevoie de 
acest ofițer cunoscător perfect de limbi străine, pentru ca 
să-l folosească, îndeosebi, la interogarea prizonierilor, 
printre care se nimereau să fie, pe lângă Italieni și Nemţi, 
Spanioli şi Danezi. 

Şi astfel Mojaischi. rămase la Ermolov tocmai în aju- 
nul marii bătălii de la Leipzig. 

Ermolov comanda flancul stâng. Se prevedea că va 
avea loc o mare bătălie. 

Era în toiul ploilor de toamnă. Consiliul militar de 
la cartierul general ţinuse trei zile. Ermolov se întoarse 
noaptea târziu, ud leoarcă la picioare, deși cizmele îi erau 
unse bine cu grăsime. Descălecând înjura cum îi veni la gură 
și :se urcă în locuința de la etaj a casei țărănești în care 
se instalase. 

Era o casă solidă, se vedea că stăpânul ei nu era un 
om sărac. Dima Slepţov şi Mojaischi ocupau bucătăria din 
subsol și ascultau cu atenţie cele ce se petreceau sus. 
Auziră duduitul pașilor grei ai lui Ermolov şi vocea-i ră- 
sunătoare. Tuşea, înjura vremea, pe Francezi şi pe ordo- 
nanța sa, Xenofont, care se căznea, făcând vânt cu cizma 
să aprindă cărbunii din samovarul pe care-l purta cu el 
pretutindeni. Lui Ermolov îi plăcea ceaiul mai mult decât 
băuturile tari. 

Chiar în clipa când Ermolov sosea dela cartierul ge- 
neral, Dima Slepţov îi cânta lui Mojaischi căutând să-l 
distreze. Avea o voce nu prea limpede, dar plăcută și 
cânta cu inimă. De îndată ce auzi sus tropot de pași, 
Dima tăcu şi-i făcu cu ochiul lui Mojaischi. Inţelese nu- 
maidecât că Alexei Petrovici era indispus, şi în -astiel de 
clipe oamenii se fereau de el, era mai bine să nu dai 
ochii cu dânsul. 

Nu trecu mult şi se auziră de sus trei lovituri înăbu- 
șite; era semnalul cu care Ermolov îl chema pe Slepţov. 

— Hai cu mine, — zise oltând Slepţov. — Singur 
mi-e frică... 

Il! găsi pe Ermolov stând în picioare aplecat peste 
o hartă. Cizmele ude şi le lepădase în prag. Fereastra era 
larg deschisă, ploaia răpăia pe acoperiş şi vântul foșnea 
sgomotos prin frunzișul ud. 

— Ai pierdut, diavole, — îl întâmpină supărat Alexei 
Petrovici pe Sleptov, arătând cu capul spre fereastră. — 
Tu spuneai că...? 

— Spuneam că spre seară ploaia o să stea... Am pier- 
dut. Cum ordonaţi să vă plătesc rămăşagul, Alexei Petro- 
vici ? 

Intr'adevăr Slepţov pierduse rămăşagul. In acea dimi- 
neață variase că spre seară vremea se va însenina. 

Ermolov nu-i răspunse pe loc şi se aplecă și mai tare 
peste hartă. 

— Aliaţii — rosti el furios. — Aţi văzut? 

Arătă pe hartă locul între râurile Ples și Elster. Va- 
lea aceasta era greu de străbătut chiar în timpul verii, 
dar mai ales acum după ploile de toamnă. Tocmai aici 
vroia prinţul Schwartzenberg, comandantul suprem al 
armatei austriace, să manevreze corpul de armată al ge- 
neralului Merfeld, rezervele austriace, armata de gardă 
prusiană, armata de gardă rusească şi pe grenadieri. 

Era lesne de închipuit ce-i aşteptau pe Ruși dacă nime- 
reau în locurile astea mlăștinoase! 

—-Strateg, nu glumă !... Scipione Africanul! Planul 
lui era să cadă în spatele armatei lui Napoleon, dar nici 
nu bănuia că Napoleon putea să-l lovească în flancul 
stâng și să-l zvârle spre Ples... Straşnic loc mai alesese 
pentru concentrarea trupelor! ehei, ehei, se aiundă rău 
acolo, ca un culic!) în mlaştină... 

Lovi harta cu atâta putere, încât răsună toată casa. 

— l-am fi dus la moarte sigură pe grenadierii și pe 
ostaşii noştri de gardă. Nu l'am lăsat pe Austriac să ne 
prăpădească soldaţii. Barclay, Mihail Bogdanovici, să-i 
dee domnul sănătate, cât e el de modest şi de răbdător, 
ma mai putut îndura şi a spus verde ceeace clocotea în 
noi... 

— Dar țarul? 

— A făcut ce i-am spus noi. „Eu — a declarat el — 
sunt de' aceeaşi părere cu comandantul suprem al armatei 


1) Culic — pasăre de baltă. (N. trad.) 


mele. Să facă Schwartzenberg ce vrea cu armata aus- 
triacă — dar armata rusească va înainta pe malul drept 
al Plesei, unde e rostul ei...“ 

Se deschise uşa și apăru Xenofont cu samovarul în 
clocot. Poate de asta, poate din altă pricină, Alexei Petro: 
vici se înveseli dintr'odată. 

— Aliați! — exclamă el zâmbind. — Mă minunez 
câtă răbdare avem noi, Rușii. De ce luptăm noi? Ca să 
eliberăm Europa de despot. Ei, e cu adevărat uimitor cum 
nu vor să înțeleagă asta. Gândiţi-vă ce întorsătură au luat 
lucrurile: armata noastră de rezervă a sosit din Polo- 
nia. Cea din Boemia, armata Im Barclay, va face jonc- 
tiunea azi — mâine, cu armata lui Bennigsen. Trupele 
din Silezia și cele dela Nord au trecut Elba şi au fost îm- 
pinse mult spre Leipzig. Napoleon și-a adunat și el toate 
forțele sale, în afară de corpul de armată al lui Gouvion 
Saint-Cyr. la să comparăm: cine dispune de forțe mai 
mari? Superioritatea e de partea noastră, am putea ter- 
mina totul dintr'o singură lovitură. Uite, acum ar fi mo- 
mentul potrivit de atac. Dar ăia nu și nu, se ciorovăese de 
trei zile şi o să vedeţi că Bonaparte o să ne-o ia înainte 
şi o să pornească mâine atacul... Aliați! — repetă el cu 
năduf. — Ce să mai vorbim... Incepuse bătălia la Culm. 
iar împăratul Frantz stătea între timp la Teplitz în palat 
şi făcea muzică cu muzicanţii dela curte. Când au sosit 
acolo, după. luptă, ofițerii noştri lau rugat pe împăratul 
Frantz să le facă şi lor loc, căci în oraş nu se găsea 
niciun colțişor liber. Peste tot erau răniţi, peste tot, ar- 
mată. Impăratul Frantz le ieşi în întâmpinare cu arcușu! 
în mână şi le spuse: „Nu-i nimic, noi putem continua 
foarte bine concertul și jas...“ Şi cu muzicanţii după e! 
a coborit la parter... 

Alexei Petrovici izbucni în râs dar, dupa o clipă de 
tăcere, adăugă supărat: 

— Tare aş [i vrut să văd ce s'ar fi făcut majestate:: 
sa dacă armata noastră de gardă nu lichida situaţia delu 
Culm... Xenofont, dă-le domnilor ofiţeri nişte rom, să nu 
bea ceai gol | 

Afară turna cu găleata. Alexei Petrovici îşi scoase 
capul pe fereastră, se apropie apoi de masă şi-l apucă 
pe Slepţov de moţ: 

— Tu cântai: „Nu văd nicăieri niciun prieten“ sau 
dânsul ? 

— Eu, Alexei Petrovici. 

— Cânţi cu inimă, dar rămășagul totuşi l-ai pier- 
dut... Ce să-ţi cer ? Dar lasă deocamdată, va veni ea vre- 
mea să mi-l plătești și no să te crut. 

Sorbind ceaiul din ceaşcă, se plimbă desculţ prin ca- 
meră cu paşi mari ; podeaua scârţâia sub greutatea trupu- 
lui “său vânjos. 

— Napoleon o să atace, — gândea el cu glas tare. — 
Fără îndoială c'o să atace ca să nu ne dea posibilitatea 
să facem joncţiunea cu armata lui Bennigsen și cu aliaţii. 
Se pregăteşte o bătălie cum n'a mai văzut lumea şi noi 
trebuie neapărat să luăm iniţiativa. Pornim mâine în 
zori. Aşa că e timpul să ne culcăm. 

Lui Mojaischi nu-i era somn. Îşi puse pelerina pe umeri, 
ieși în curte şi stătu mult timp în mijlocul ogrăzii ţără- 
neşti. Sub streşini erau rânduite butoaie cu apă pentru 
caz de incendiu. Se aflau acolo sape, hârlețe și topoare. 
Nori plumburii atârnau tare jos deasupra satului: părea că 
ploaia conteneşte puțin câte puţin. Pe neașteptate, printre 
norii negri se ivi luna şi lumină curtea pavată cu cără- 
mizi. Baioneta unei senlinele străluci o clipă în bătaia 
lunei. 

In zilele şi nopţile acelea, prins de vârtejul evenimen- 
telor, Mojaischi aproape că nu se mai gândise la trecut. 
Dar tocmai în ziua din ajunul bătăliei ce se prevedea 
crâncenă și sângeroasă, (era sigur de asta) gândurile i 
se întoarseră spre anii din urmă. „Dece mă gândesc la 
ea ? se întreba el. N'are soț lângă ea, să-i poarte de 
grijă?“ Deși nu mai era nimic între Ecaterina Nicolaevna 
şi Mojaischi, nu putea uita privirea ochilor ei din noaptea 
aceea dela Grabnic. Nu îl priveşti așa pe un om pe care 
l-ai uitat demult. Nu, simțea că nu greşise vorbindu-i cu 
răceală şi cu nepăsare prefăcută, deşi cu deznădejde în 
suflet. Cum ar îi putut vorbi femeii care de şapte ani 
era soția altuia ? O socotea străină, o simțea îndepărtată. 
Dar totuși, fără să-şi dea seama, nu putea uita zilele ace- 
lea din Vasenchi, sărutările ce şi le dădeau pe furiş prin 
parcul cu arbori bătrâni, sub ochii 'ironici ai faunilor şi 
nimfelor de marmoră. Privi în sus şi oftă din greu. Deo: 
dată auzi un foşnet. 

— Cine-i? 

-- Eu... Fedor. Cum porunciţi Alexandr Platonovici, 
vă pun șeaua mâine pe Suleiman ? 

— Da, pe Suleimân. 

Fedor tăcu. 

-— Mâine va fi o mare bătălie, — oftă el. 

- De unde știi? ză a 

"Vorbesc soldaţii. A fost masă bună, înseamnă cà 
suntem în ajunul unei mari bătălii. ' 

= — Se poate... 

Mojaischi știa că Ermolov avea obiceiul să dea sol- 
daţilor rație dublă înainte de luptă. 

— Şi bine face, — se auzi din nou prin întuneric vo-. 
cea lui Fedor, — dece să facă economie la raţii, când 
după bătălie oricum numărul celor în porţie o să scadă. 

„Ce inimă împietrită“, se gândi Mojaischi, deslușind 
în cuvintele lui Fedor Volghin puţină răutate. In ultima 
vreme începuse să observe la Volghin o oarecare ironie în 
discuții. 

„La drept vorbind, el însuşi era pricina acestei schim- 
bări. Şi Slepţov cu prietenii săi și nu mai puțin Mojaischi 
nu se sfiau să râdă în prezența lui Volghin de hărmălaia 
dela cartierul general, să facă glume pe socoteala „gat- 

cinei“ şi să critice cu amărăciune insuccesele militare. 

Pe Volghin îl considerau ca pe un om al lor, credincios, 
şi-l puneau să facă de strajă la ușă, când li se mai des-. 
legau limbile în jurul vreunei mese. Mojaischi avea de 
multe ori impresia că Volghin îşi dădea seama de cele 
ce se petreceau în jur mult mai bine chiar decât unii 
ofiţeri. 

Și acest. fapt îl cam supără: oricum, nu era decât un 
iobag al lui Voronţov.. 

— Bine, du-te, — îi spuse pe un ton aspru Mojaischi, 
— ei hai, du-te! 

„Umbra mare a lui Volghin se îndepărtă şi se topi. 

, Mojaisehi mai stătu câtva timp. în mijlocul ogrăzii 
țărănești. Făcu apoi câţiva paşi, se aşeză sub streaşină pe 
un cărucior, răsturnat şi rămase acolo. Incepu să adie ră-. 
coarea ce prevesteşte. zorile. 

Se .vânzoleau stoluri de ciori, care, croncănind, se 
lăsau pe vârfurile copacilor, fâliâind zgomotos. din „aripi. 

Se auziră două glasuri. Mojaischi recunoscu giasul 
lui Xenofont. Cealaltă voce era probabil a furierului de 
gardă. 

-— Cum e generalul azi? Mânios ? 

-. Mânios. Dar e semn bun. 

--- Dece ? 

-— Când e înfuriat luptă mai bine. 

Se auzi un râs. potolit şi apoi unul din ei observă, 
oftând: 

— la uite- te câte ciori s'au adunat — puzderie... 

--— Simt blestemațele... Câţi cai o să mai piară? 

-- Nu mi-i de cai! Păcat de oameni... Ei Xenofont 
Macarâci spune cinstit, dece crezi tu că luptă Ruşii pe 
pământ străin ? l-au gonit pe Francezi de pe pământul 
lor şi acum ar trebui să facă pace şi să trăiască ca doi 
vecini buni. 

— Ei, asta-i! Să duci casă bună cu Bonaparte! Să 
te ferească dumnezeu de aşa vecin. 

— Va să zică așa... 

— Aşa-l.., așa-i.. 

Tăcură şi Mojaischi se simţi şi mai îndurerat. 

Ciorile se mai rotiră şi apoi se potoliră. Se lăsa o li- 
niște ciudată, înfiorătoare. Mojaischi se simţi de parcă ar 
îi fost cu totul singur pe pământ, de parcă aici şi de 
cealaltă parte nu s'ar îi aflat față în față mii de oameni 
înarmaţi, dintre care atâţia poate chiar în dimineața aceea 
vor adormi somnul de veci. 

Odată cu zorile, totul se lumină și se învioră în jur şi 
începu o forfotă din ce în ce mai vie; se auzeau nechezat 
de cai, tropăit de oameni, scârţâit de roți și strigăte în- 
depărtate de comandă. 

Erimolov, fără cămaşă, se Spăla sub streaşină. Xeno- 
font îi turna cu căldarea apă rece peste ceafa-i puter- 
nică. Alexei Petrovici pulăia, ridicându-şi sprincenele şi 
privind spre cer. Nu mai ploua și geana de un galben 
deschis a zorilor se: lumina tot mai mult. 

La ora şase răbufni prima salvă de tun. 

Era în 16 Octombrie 1813, prima zi a luptei dela 
Leipzig. 

„Bătălia începu: la ora șapte dimineaţa ; brigada de 
cuirasieri a generalului Levaşov porni ofensiva. „Prin 
atacul lor. asupra localităţii Wachau, Ruşii au avut cinstea 

de a porni cei dintâi bătălia dela Leipzig“ -—- avea să 
scrie mai târziu un istoriograf. 

De pe un tăpșan pe lângă cimitirul satului se putea 
urmări foarte bine acţiunea de pe câmpul de luptă şi în- 
deosebi se distingea clar castelul Stolberg — „casa cu 
acoperișul roşu“ — poziţia cheie din flancul inamicului. 
Nori mici de fum se vedeau ieşind pe geamurile lungi şi 
înguste ale palatului, ca şi pe ferestrele dependinţelor de 
piatră din jur. 

Palatul se afla pe un dâmb. Cu ochianul se vedeau 
tunicile albastre şi centurile albe ale Francezilor, care 
treceau în goană dela palat la clădirile de serviciu. Mai 
jos, pe panta dâmbului se deslușeau trupuri de oameni. 
Unii zăceau nemişcaţi, alţii se târau, se ridicau, se zbă- 
teau şi cădeau iar. Pantalonii albi ai vânătorilor contras- 
tau izbitor cu iarba arsă ; tunicile lor verzi se contopeau 
aproape cu verdele ierbii proaspete. Erau morţii și răniții 
primului atac. 

Ermolov se plimba agitat pe lângă gardul cimitirului 
pe o cărare bătătorită de vite. Francezii trăgeau cu pre- 
cizie. Ruşilor le era uşor să respingă atacurile inamicului 
printr'un foc susținut, dar ca să-i scoată de după zidurile 
de piatră era o acţiune destul de complicată. Ghiulelele ni- 
mereau în plin, stârnind nourași de praf roşietic, dar nu 
puteau străbate prin grosimea de trei arșini a zidurilor de 
piatră. Ca deobicei, și în această luptă Alexei Petrovici 
era bine dispus. Indreptându-se din spate în toată înăl- 
timea sa de uriaş și punându-și mâna streaşină la ochi, 
urmărea cum luau poziţii vânătorii de gardă. 

Mai la o parte, stăteau în cerc comandanții regimen- 
telor şi învățăceii lui Alexei Petrovici numiți în armată 
„Ermolovişti“. 

Desfășurarea bătăliei ar fi părut unui militar din vre- 
murile noastre spectaculoasă, dar nespus de ciudată. Regi- 
mentele se aliniau în front chiar sub bătaia focului ina- 
micului. Tunicile brodate cu fir strălucind în soare, pena- 
jul negru şi alb de pe tricornurile generalilor, luciul baio- 
metelor, drapelele fâlfâind în vânt, tunicile verzi, albastre, 
albe, dolmanele husarilor şi căciulile lor înalte. Toate 
erau impresionante, frumoase, văzute de ochiul unui om 
simplu. Şi dacă n'ar fi fost trupurile care zăceau nemiş- 

cate pe povârnișul dâmbului, puteai crede că asişti la o 
trecere în revistă, sau la un exerciţiu militar. 

Praful de puşcă se aşternea la poalele dealului pe care 
se afla „casa cu acoperişul roşu“. Dima Slepţov îl privea 
din depărtare pe Ermolov şi ardea de nerăbdare, în aștep- 
tarea ordinelor ; îl invidia nespus pe Mojaischi care fusese 
chemat de Ermolov. 

—  Inchipuie-ţi, — vorbea Ermolov domol și tacticos 
—  închipuie-ţi ce se întâmpla dacă noi, aplicând sistemul 
prusian de atac prin flanc câte unul, am fi pornit pe două 
rânduri subțiri de batalioane desfăşurate în trăgători? 
Ar fi fost un al doilea Austerlitz și în acelaş timp pieirea 
noastră. In ultima vreme noi atacăm în coloane de bata- 
lioane desfăşurate în lanţuri de trăgători. Este tactica 
adoptată după Austerlitz de prințul Smolenschi, căruia 
trebue să-i fim adânc recunoscători măcar și numai pentru 
această nouă tactică de luptă. Barclay? — încheie el 
deodată. — Barclay e într'adevăr un comandant curajos, 
cinstit, cu multă experienţă... Dar cât ne lipsește feldma- 
reşalul, ce greu e fără el! — Şi întorcându-se pe neaștep- 
tate spre Slepţov îi comunică încet ordinul: — Vânătorii 
de gardă să atace răspândiţi. Inainte... Cu dumnezeu ! 

Slepţov nu mai aşteptă să audă bine ultimele cuvinte; 
sări în şea și zbură la vale, pe iarba lunecoasă proaspăt 
cosită. 

Ermolov se uită la cer. Un nor mare se apropia de 
soare şi peste o clipă avea să-l acopere, așa că nu se vor 
mai putea urmări atât de bine lanțurile de puşcași în 
atac. 

— Ei, băieți, acum e momentul! 

Cu paşi mari se repezi spre locul unde erau desfăşu- 
rate, pe un front larg, batalioanele de grenadieri. Se opri 
în fața frontului şi îşi zmulse tricornul cu penaj negru: 

— Toboșarii ! 

Vocea-i puternică răsună ca un tunet prin răpăitul 
salvelor de puşcă. In aceeașş clipă, patruzeci de toboșari 
loviră tobele. Silueta uriașă a lui Ermolov răsări în faţa 
coloanei. Pe piept îi strălucea crucea „Sfântul Gheorghe“, 
primită chiar din mâna lui Suvorov. Călărea în fața fron- 
tului cu sabia scoasă într'o mână şi în cealaltă cu tricor- 
nul strâns la piept. Penajul negru flutura în bătaia vân- 
tului de toamnă. Toboșarii deabia se puteau ţine de gene- 

ral. In urma lui veneau, buluc, cei şase mii de grenadieri 
porniţi la atac. . 

. Aşa începu asaltul hotărîtor asupra „casei cu acope- 
rişul roşu“ din flancul inamicului. 

Bătălia se desfăşură pe un front de opt verste, dela 
zece dimineaţa şi până la amiază. Lupta era nedecisă 
Pe la ora două, Napoleon concentră regimentele de cuira- 
sleri şi infanterie, urmărind să facă o spărtură în centrul! 
armatei ruseşti şi să împingă armata lui Barclay până 
la Ples. Lovitura puternică a inamicului era îndreptată 
asupra grenadierilor generalului Raevschi. 

Incepu lupta cea mai aprigă din acea zi — lupta de 
lângă satul Gossa. 

Toată atenţia lui Ermolov era aţintită asupra secto- 
rului, în care corpul de grenadieri al generalului Raevschi 
primea lovitura principală a dușmanului. 

Ermolov şi Raevschi se stimau unul pe altul, totuși 

între ei era o oarecare rivalitate. Ermolov se cam ferea 
de limba ascuţită a lui Raevschi, dar ținea la dânsul în 
felul său și nu i-ar fi displăcut ca acesta să treacă psintr'o 
situație mai grea, pentru ca el, după ce și-ar fi terminai 
acţiunea de pe propriile sale poziţii, să-i ofere ajutor 
după cum procedase şi Raevschi la Culm. In acest scop, 
luându-l cu sine numai pe Slepţov spre uimirea între. 
gului său stat major, porni în galop spre poziţia ocu- 
pată de Raevschi. 
„TI fu suficient să-şi arunce o privire în direcția iazu- 
rilor de lângă satul Gossa ca să-și dea pe loc seara, că 
acolo şi nu lângă „casa cu acoperișul roșii” avea să se 
hotărască succesul primei zile de luptă. 

Grenadierii abia respinseseră cel de al cincilea atae 
îndârjit al Francezilor. După numeroasele cadavre cars 
zăceau în vale, după feţele soldaţilor, Ermolov înjelese 
repede că în acel punct se concentrase atacul princi- 
pal al inamicului. Câmpul de bătaie. din spatele frontului 
rusesc era tăiat de o râpă adâncă și lungă în care puteau 
fi zvâiliți grenadierii şi cavaleriștii. In faţă se deslușea 
palid conturul iazurilor şi dincolo de ele se ridica tn 
rotogoale fumul satului incendiat. 

Ermâlov sări de pe cal. De-a-curmezișul cărării ză- 
cea hoitul.-unui cal de pe: care ostașii scoteau şeaua. Zło- 

dei, calul lui Alexei Petrovici, începu .să joace pe- loc şi 
sc uita pieziș, cu ochii injectaţi, spre hoitul de alături. 

— Unde-i generalul ? — întrebă Ermolov. l 

I se arătă în spre râpă. Ermolov coborî cărarea po- 
vârnită ce ducea într'acolo şi dădu de Raevschi. Gene- 
ralul şedea pe fundul unei căldări răsturnate, ținea ochia- 
nul în mână și-i ştergea insistent lentilele cu batista. Ză- 
rindu-l pe Alexei Petrovici, se sculă și, zâmbind cu blân- 
deţe, îi ieşi în întâmpinare. Se îmbrățişară. 

— Bine te-am găsit, Nicolai Nicolaevici! — spuse su: 
râzând Ermolov. — Mare zi! 

— Grozavă zi, îmi plae zile de astea! Nu e prea cald 
şi soldaţii luptă mai ușor. p 

— [Ia spune-mi prietene, ce se petrece la tine... Nu prea 
mă dumiresc ce urmăreşte „el“. 

„El“ era Napoleon care se afla atunci lângă satul 
Wachau. 

Raevschi şi Ermolov urcară cărarea și, stând la mar- 
ginea râpei, priviră mult în direcţia în care, la o distanță 
de numai o mie şi ceva de pași, se afla infanteria franceză. 

Frmolov se întoarse şi se uită îndelung la grena: 
dleri. Soldaţii se odihneau: unii şedeau, alţii se culca- 
seră pe pământul proaspăt spălat de ploi și îmbibat de 
sânge. Cu toată vremea răcoroasă, mulţi erau nădușşiţi 
şi își deschiseră tunicile. Răniţii rămași în front puteau 
îi recunoscuți după pansamentele lor pline de- sânge. 
De-a-lungul și de-a-latul văli zăceau împrăștiate cada- 
vrele ostașilor ucişi în luptă. Ermolov îşi făcu cruce şi! 
ze uită şi mai stăruitor la cei vii. 

Aproape toţi ostașii slujeau în armată de lungă vre. 
me ; încărunţiseră în războaie. De câte ori nu auziseră ei, 
îuriosul strigăt „allah, allah“ ai cetelor turcești, urletui 
şi tipetele sălbatice ale ienicerilor. Duceau a doua cam- 
panie în Europa, văzuseră cu ochii lor drumurile alba 
pline de praf şi podgoriile verzi ale Lombardiei, lupta- 
seră sub comanda lui Suvorov la Novi şi Trebbia. 

Privindu-i, Alexei Petrovici căzu pe gânduri. Câte 
mau îndurat oamenii aceștia, în decursul celor două 
decenii de serviciu militar: mușştruluiala dela Gatcina, 
părăzile imperiale şi exerciţiile din manej, perucile, pudra, 
buclele prusiene pline: de. păduchi, bâtele şi vergile. Dar 
virtuțile temeinice ale soldatului rus — rezistența, nefn- 

îricarea, perspicăcitatea, curajul şi marea forță în lupta 
corp la corp — toate acestea au făcut ca Rușii să învingă 
armata lui Napoleon, neînvinsă încă până atunci. Nu fără 
temei îi spusese Napoleon lui Cernâșev, că dacă nu-şi 
pierdea vechile lui batalioane în Spania, sau dacă ar fi 
avut sub comanda sa soldaţi ruşi, mar fi încercat amără- 
ciunea înfrângerii în bătălia dela Aspern. 

„Oameni de aur“ își spuse Ermolov, urmărind un 
gând și, întorcându-și faţa, întâlni privirea atentă şi blân- 
dă a lui Raevschi. 

Soldaţii şedeau pe jos, cu pușca între genunchi şi se 
uitau drept înainte: de după tufișurile îngălbenite se 
ridica fumul incendiilor şi se putea vedea cu ochiul liber 
coloanele Francezilor, care se mișcau spre dreapta. Ina- 
micul pregătea cel de al şaselea atac. 

— Dar la dreapta ce-i? — întrebă Ermolov. 

Parcă s'ar mișca ceva: lucea metalul armelor în bătaia 
soarelui. 

— Cred că e cavaleria, cuirasierii, — răspunse Ra- 
evschi. 

In acea clipă o ghiulea şuieră pe deasupra capetelor 
lor, a doua ghiulea căzu în stânga locului unde se aflau 
caii și, sfârtecând tufişul, se înfipse adânc în pământ. 

— Nicolai Nicolaevici, — observă Ermolov, privin- 
du-l şăgalnic pe camaradul său, — ce zici, de vreme ce 
noi îi vedem pe ei, ne-or fi văzând și ei pe noi? 

„Ca o confirmare a acestor cuvinte, o a treia ghiulea 
căzu piuind la treizeci de paşi. 

— Fireşte că ne văd, — spuse Raevschi, izbucnind în 
râs. — la să ne mai mișcăm, Alexei Petrovici, doar nu 
mai suntem sublocotenenţi. Nu suntem vânători de glorie 
și nici navem nevoie să facem pe grozavii față de sol- 
dați. 

Ermolov râse cu poftă şi amândoi se îndreptară spre 
tufișul în care erau adăpostiţi caii. Alexei Petrovici luă 
calul de frâu, îl dădu înapoi, se apropie de Raevschi şi-l 
sărută. După ce-şi luă rămas bun, sări sprinten în şea şi 
porni în galop. 

Raevschi nu-și prea făcea grijă de cel de al şaselea 
atac al Francezilor. Ştia că grenadierii vor rezista pe 
poziţie. 

Comandantul suprem îi făgăduise ajutorul corpului 
de grenadieri și sprijinul bateriilor de rezervă. Dar cât 
timp putea aștepta acest ajutor ? 

Se mai gândea şi la altceva. Regimentele de husari 
se aflau dincolo de pădurice şi până la noi dispoziţiuni 
aveau misiunea de a apăra satul Gossa și de a fi gata 
să întâmpine atacul cavaleriei franceze. Oricât iscodise 
zarea cu ocheanul — privise atât încât îl dureau ochii — 
totuși nu observase nicio mișcare la marginea păduricii. 
In schimb, divizia franceză de husari se vedea cu ochiul 
liber. 

Nu degeaba spusese Napoleon despre Raevschi că e 
plămădit din aluat de mareșal. In clipele de primejdie că- 
păta forțe supraomeneşti, „era superb“, cum îl descria —- 
amintindu-și-l —  Batiuşcov,  aghiotantul lui preferat. 
Ochii lui Raevschi scânteiau, îi dispărea zâmbetul răută- 
cios, acel zâmbet ironic şi usturător cu care spusese 
cândva zeflemisindu-se: „Mă ridicau în slăvi pentru ceea- 
ce nu făcusem, iar pentru adevăratele mele merite, îl lău- 
dau pe Miloradovici...'“* | 

Ca un tinerel sări în şea acest general care împlinise 
patruzeci de ani. Sigur că va respinge şi cel de al șaselea 
atac, se şi pregătea de contraatac. 

— Băieți, niciun pas înapoi! — îi îmbărbăta pe sol- 
dații tineri din ultimele rânduri ale rezervei. 

Aşa cum stătea Raevschi pe cal, cu capul descoperit 
și cu părul său prea devreme încărunţit, resfirat de vânt, 
mâna-i întinsă părea că era una cu oţelul strălucitor al 
sabiei. Cu ochii întredeschiși, privea atent în direcția 
inamicului. 

Șueratul des al ghiulelelor, răpăitul salvelor de puşcă, 
vesteau începutul celui de al șaselea atac asupra satului 
Gossa. 

Ermolov se întorcea în sectorul frontului său. Era si- 
gur de coloana sa: începuse încercuirea „casei cu acope- 
rişul roşu“, şi fără îndoială că lupta se ducea în inte- 
riorul castelului. Simţea o uşoară părere de rău că rezul- 
tatul bătăliei în curs nu mai depindea de rezistenţa solda- 
ților săi, ci de împotrivirea grenadierilor lui Raevschi. 
Intrucâtva mâhnit, Ermolov îl porni pe Zlodei în trap, 
fără să se sinchisească de Slepţov, care abia se putea 
ține de comandantul său. 

Deodată, opri brusc calul şi se uită ţintă la săgeata 
înaltă a bisericii din satul Wachau, ce se zărea printre 
copacii desfrunziţi. 

— Alexei Petrovici, înapoi! — strigă speriat Slepţov, 
palid de emoție. 

— Văd, văd și fără tine. Văd cât se poate de bine. ` 

Intr'adevăr vedea bine de tot escadroanele de cuira 
sieri francezi care coborau valea. Era cavaleria, cu care 
Napoleon hotărîse să atace, ca să facă o spărtură în cen- 
trul frontului rusesc. ` 

Ermolov era însă îngrijorat de altceva. Vedea şi ca- 
valeria rusă, vedea cum ieșeau husarii, câte trei în rând, 
din păduricea de lângă satul Gossa. Dar husarii nu-i ve- 
deau pe Francezi şi chiar dacă i-ar fi văzut tot mar fi 
fost în stare să schimbe formația lor de luptă. 

__— După câte văd, ai noştri vor fi zdrobiţi — se gândi 
Ermolov cu glas tarè. 

` Avea dreptate, fiindcă husarii care erau călări înain: 
tau într'o coloană îngustă şi mar fi putut rezista atacului 
în front masiv al cuirasierilor francezi. 

Slepţov se gândea însă, că amândoi ș'ar putea trez: 
fără ieșire între trupele franceze și cele rusești şi, în caz 
de atac, îi aștepta moartea sau captivitatea... Se îngri- 
jora mai mult de Ermolov decât de el însuși. 

Distanța dintre Ruşi şi Francezi nu era mai mare de 
o mie de pași. 

" Ermolov se uită în urma sa și observând neobişnuita 
paloare a lui Slepțov, deobicei rumen la. faţă, spuse deo- 
dată liniştit şi vesel: 

— Ce zici, acum e timpul cel mai potrivit ca să-m! 
plătești rămăşagul... Cântă dragă: „Nu văd în jur niciun 
prieten“... 

Slepțov rămase uluit 

— Cântă! — strigă răstit Ermolov. — Cântă, n'auz) 
— doar ai pierdut rămășagul. 

Slepţov. îşi puse mâinile în şolduri Şi, cu. “ochii în. di- 
recţia în care se aflau Francezii, începu să cânte fără 
prea multă siguranță în glas, dar destul de tare. Nu se 
auzea nici el însuși, așa că era puţin probabil să-l fi 
auzit Ermolov; pământul vuia doar de tropăitul câtorva 
mii de cai. îi e be p WA 

— Nu prea cânţi bine, — îi spuse Ermolov răzând —- 
Ei, ajunge... - 

Se cam întrecuse cu gluma. Greu i-ar veni a crede 
unui contemporan de al 'nostru că într'o asemenea clipă 
un general rus, erou al Războiului pentru Apărarea Pa- 
triei, s'ar fi putut ține de glume cu aghiotantul său. To- 
uşi, așa s'au petrecut lucrurile şi, mult timp după bătălie, 
ofițerii şi soldaţii mai vârstnici îl proslăveau pe generalu! 
lor pentru neasemuitul curaj de atunci. Desigur că aceasta 
ar fi fost ultima lui glumă dacă situaţia luptelor nu s'ar 
fi schimbat. Din râpa adâncă ce tăia câmpul de bătălie 
se desprinse deodată o massă compactă, purpurie de că- 
lăreți : galopau cazacii de gardă, garda personală a tm- 
păratului Alexandru. Era limpede că avea să urmeze ime 
diat o ciocnire între acest şuvoi de soldaţi şi cuirasieri: 
francezi. J 

Toate acestea se petrecură în câteva clipe fn fața lui 
Ermolov şi a lui Slepțov, fără ca ei să-şi fi putut măcar 
da seama de unde răsăriseră cazacii de gardă. 

Abia mai târziu aflară cum fusese pregătită această 
uluitoare intervenţie a cazacilor. 


21 
Mojaischi tocmai părăsea pozițiile corpuiti! de gre- 
aadieri, când porni cel de al şaselea atac al !namicalai. 1e 
încheierea căruia Raevschi fu rănit de un glonte la gât 
iși înfăşură rana cu batista: și, fără să descaisce, fi con- 
duse pe grenadieri la contraatac. Tunica generalului se 
umpluse de sânge. Deşi cu febră, nu scăpa nimic din toi 
ce se petrecea. în jur şi urmărea cu multă insistenţă. con- 
centrările cavaleriei inamicului. Dar deodată o întâr:plare 
neașteptată. distrage atenţia generalului. | 
— Impăratul! — se auzi vocea puternică a zghio- 
tantului. , za 
Intoreându-și calul și îndreptându-se spre râpă, Raev- 
schi văzu un grup de-călăreţi care urcau unul. după altui 
cărarea ce venea din văgăună. | SI 
Impăratul Alexandru, urmat de comandantul scprem 
Barclay de Tolly-şi de suita lor inspecta prima. linie de 


235 


luptă. Alexandru privi o clipă gâtul însângerat al lui 
Raevschi. Ii făcea rău să vadă sânge de om, dar căuta 
cu mari sforțări să nu arate cât e de impresionat. Era 
încredințat că apariția lui va însufleţi soldaţii. 

Barclay, ca întotdeauna posac — poate chiar mai 
mult ca deobicei — își dădu imediat seama că tocmai 
pe locul unde se găseau era nevoie de Austriaci, care 
din vina îndărătnicului şi prostului de Schwartzenberg, 
se împotmolseră fără niciun rost, în mlaștinile dintre 
Ples și Elster. 

Grenadierii îşi vedeau de treabă. Cu toată prezența 
în mijlocul lor a împăratului, urmat de strălucitoarea 
sa suită de călăreţi, nu-și desprindeau ochii dela gene- 
ralul lor de curând rănit. Şi Barclay, care prindea bine 
starea de spirit a soldaţilor săi, înţelese numaidecât că 
situația era departe de a fi disperată. 

— Duşmanul şi-a concentrat toate forțele la Wachau, 
— raportă Raevschi, — aşteptăm să ne atace din clipă în 
clipă... 

— Cavaleria? — îl întrerupse Alexandru căutând să pară 
cât mai liniștit şi arătă cu degetul înmănușat spre pata 
întunecată ce lucea cu scânteieri de metal, în fața lor. 

— Cuirasierii! Vor ataca îndată. 

Barclay urmărea prin ochian mișcarea husarilor ruși, 
care ieșeau de după pădurice. Inaintau în şiruri de câte 
trei, venind din partea dreaptă, ceeace-T făcu să se îngăl- 
benească de mânie, la gândul că aceste coloane subțiri 
ar putea fi străpunse, din clipă în clipă, de massa com- 
pactă a cavaleriei franceze. 

Alexandru se uită înapoi şi văzu râpa adâncă din 
spate. Se gândi că Francezii, după ce vor sdrobi pe hu- 
sari, s'ar putea năpusti asupra lor, să-i dea peste cap şi 
să-i zvârle în râpă. In acel moment Barclay zări de-a- 
lungul râpei ca o dungă purpurie tunicile roşii ale- ca- 
zacilor de gardă imperială; le făcu semn cu batista şi 
nouă sute de călăreți din cea mai bună cavalerie din 
lume se aruncară împotriva cuirasierilor. 

— Aştept intervenţia artileriei, — spuse Barclay cu 
un glas surd și obosit. Am ordonat generalului Suhoza- 
net să trimeată în trap forțat la Gossa toate bateriile de 
rezervă. 

— Atunci — ura!-— exclamă Raevschi. 

— Corpul de gardă are ordin să vă sprijine, — con- 
tinuă Barclay cu acelaș glas surd şi-l privi pe Alexandru. 
Majestatea voastră să binevoiască să se dea cu douăzeci 
de pași înapoi. 

Alexandru se execută și prin aceasta ținea să arate 
că acolo era șef comandantul suprem, Barclay, și că de 
nu era ordinul lui, nu se mişca din loc. Mânându-și calul 
mai departe, urmări prin ochian atacul cazacilor de 
gardă imperială. | 

— Dușmanul şi-a concentrat forțele la Wachau, iar 
noi la Gossa. Va învinge acela care va primi mai degrabă 
sprijinul rezervelor sale, — îşi dădu Alexandru pă- 
rerea şi, întorcându-se la locul de mai înainte, surprinse 
privirea cercetătoare a lui Volconschi. Intrebaţi-l pe Mi- 
hail Bogdanovici: unde-i artileria de rezervă? 

Dar Volconschi m'apucase să se îndrepte spre Bar- 
clay, şi o salvă năpraznică zgudui cerul şi pământul. 
Tunurile bateriilor rusești de rezervă deschiseră focul 
asupra inamicului. Francezii răspundeau dela o distanță 
de numai o mie de paşi. O oră şi jumătate a durat ca- 
nonada, despre care participanţii la luptă au spus că a 
fost mai înfricoșătoare și mai puternică decât cea dela 
Borodino. 

Napoleon crezuse, în anumite faze ale bătăliei, că reu- 
şise să străpungă centrul frontului rusesc. Se înșelase: 
nu numai că centrul frontului rusesc rezistase, dar în- 
tre timp vânătorii de gardă obţinuseră o izbândă, ocu- 
pând „casa cu acoperișul roşu”. 

Raevschi izbuti să-şi menţină poziţiile. 

Regimentele austriace ale lui Schwartzenberg, care se 
aflau între Ples şi Elster suferiseră, după cum era și de 
aşteptat, un eșec. Generalul Merfeld fusese luat prizo- 
nier de Francezi. ` 

Ziua aceea de toamnă era pe sfârșite. Până târziu 
în bezna nopții se puteau vedea resfrângerile purpurii ale 
incendiilor brăzdând văzduhul. Un vânt ce se stârnise 
deodată, aducea în vuietul și șuieratul lui gemetele pre- 
lungi ale răniților şi muribunzilor. 

Aşa se termină prima zi a luptei dela Leipzig. In 
acele vremuri când pușca și tunul nu trăgeau prea de- 
parte, adeseori erau hotărîtoare luptele corp la corp, şi 
deaceea bătăliile se dădeau între combatanți cu foarte 


237 


multă -turie şi se încheiau cu grea vărsare. de. sânge. 
Francezii şi armatele aliate. au pierdut atunci aproape 
treizeci de mii de oameni. 

Ermolov primi vestea luării cu asalt a „Casei cu aco- 
pcerişul roşu”. 

Dar crainicul acelei vietorii nu fusese Mojaischi. Æt 
zăcea fără cunoștință, cu un glonte în cap, printre mMor-, 
ţii şi muribunzii: acelei lupte şi se părea că nimic nu-t 
mai putea salva. 

- Mojaischi plecase la castelul Stolberg .. ca să poată 
raporta asupra situației de acolo şi fusese rănit pe când, 
se întorcea, în galop, ca să anunţe vestea plină de bucu- 
rie a. cuceririi. „casei cu acoperișul roşu” şi a părăsirii ei 
de 'către Francezi. . | 

La început,  Mojaischi avu sentimentul că totul va: 
merge bine. Calul înfierbântat, galopa ușor și urca re- 
pede un povârniș, trecând pe lângă răniții și morţii cul- 
cați unii cu faţa în jos, alţii întinşi pe o parte, în poziţii 
ciudate. Bătălia era în toiul ei și nimeni nu se gândea 
să adune răniții; abia atacaseră în acel punct vânătorii. 
Dându-şi ajutor între ei se cățărau peste gardul de fier. 

Ocolind gardul, Mojaischi văzu poarta zmulsă din ţâ- 
țâni, curtea largă și gardul de nuiele, în dosul căruia 
apăreau și dispăreau tunicile albastre ale Francezilor şi 
curelele albe de pe umeri ale uniformelor lor. Intră în, 
galop pe poarta castelului. 

Lupta se - dădea. chiar în castel. Lângă poartă, spri- 
jinindu-se' cu spatele de gard, un soldat își ținea ec 
mâna umărul însângerat. Mojaischi îi aruncă îrâul ca- 
lului şi alergă spre interiorul castelului. Dădu imediat 
cu ochii de doi soldaţi care duceau un colonel rănit, a 
eărui față îi păru cunoscută, dar nu se opri şi strigă 
din mers: 

— Unde-i generalul? 

` Rănitul arătă cu capul în. direcţia scării principale. 
Mojaischi trecu repede - în vestibulul înalt şi spaţios, de 
unde urca o scară de marmoră cu balustradă de bronz, 
pe treptele căreia se svârcoleau răniții şi zăceau morții, 
care păreau că dorm. Salve înfricoşătoare . de -puşti şi 
pistoale răsunau în întreaga casă. Printre. gobelinurile şi 
oglinzile preţioase, sub tavanul acoperit de picturi, Fran- 
cezii şi Rușii trăgeau unii în alţii, se împungeau cu su- 


jițele şi se siârtecau cu baionetele. Zăngăniltul geamuri- 
tor şi al oglinzilor sparte, gemetele, urletele şi împușcă- 
turile erau asurzitoare. Mojaischi se trezi deodată într'o 
cameră mare, se opri o clipă şi privi în jur spre a-și da 
seama unde se află. Era -sala semicirculară a teatrului cu 
iojile îmbrăcate în catifea smeurie. Cortina sfâșiată, pe 
care se mai zăreau nişte elfi!) dansând, atârna de pe o 
arcadă aurită, cu o liră pe ea. În loja orchestrei erau. 
pupitre răsturnaie şi note de muzică răvăşite pe jos. 
Dormea o linişte surprinzătoare. Zgomotul încăierării se 
îndepărta. Străbătând în fugă sala teatrului, Mojaischi 
nimeri în galeria portretelor. 

"Bătrâni impunători cu peruci şi caftane brodate cu 
fir de aur priveau din ramele lor aurite la năpraznica în- 
căierare din fața lor. Din galeria portretelor, Mojaischi o 
zbughi într'o cameră ovală, în semiîntuneric, luminată 
doar de scăpărările focurilor de pistoale. IÎncăperea fu- 
sese probabil sufragerie, după cioburile farfuriilor de por- 
telan de pe jos. In mijlocul acestui iad, Mojaischi zări 
trei ofițeri şi pe generalul pe care-l căuta. Generalul- 
maior Fedor Pavlovici Udom şedea într'un fotoliu, cu un 
picior întins şi aghiotantul fi trăgea cizma, care, despi- 
cată cu cuțitul, aluneca uşor pe pulpă, dar nu fără du- 
rere, judecând după crisparea de pe fața blândă a gene- 
rălului. 
` — Sunt trimis de Alexei Petrovici, — îi spuse Mo- 
jaischi, suflând din greu. — Ce-mi ordonaţi să raportez? 

` — Raportează dragul meu, — răcni Udom, încreţin- 
du-şi fața de durere, — raportează, ceeace vezi... Spune-i 
ză o să rămânem peste noapte în castel. 

” 1In-sfârşit cizma fu scoasă. Piciorul îi era însângerat. 
Ce a mai urmat după aceea, Mojaischi ma mai putut 
vedea. Se strecură în grabă până la scară, dar zgomotul 
luptei nu se potolise; continua pare-se, undeva, în etajui 
de 'sus. Printr'un geam spart de pe acoperișul casei se 
prăvăli un om. în tunică albastră şi, învârtindu-se în gol, 
căzu pe lespezile de piatră. 

+ .Mojaischi” găsi în acelaș loc pe soldatul rănit, căruia: 
îi dăduse să-l ţie pe Suleiman. 


: sI: — geniu sau divinitate a vzzduhului. în mitologia scan- 
dinavă. (N. irad j) f i i 

Soldatul îi strigă ceva, arătându-i cu mâna spre să- 
geata ascuțită de pe turnul de pază. Drapelul francez în 
trei culori se aplecă ușor, apoi se clătină în aer şi dis- 
păru cu totul. 

Mojaischi ieşi în goană din curte. Voia să scurteze 
drumul şi își îndreptă calul nu pe potecă, ci de-a-dreptul 
prin iarba umedă care, necosită la timp, începuse să se 
îngălbenească. Lui Suleiman îi alunecau picioarele. „Era 
mai bine dacă o luam pe potecă”, se gândi Mojaischi. 

" Soarele se ridicase sus pe cer. Mojaischi se întoarse 
şi privi spre „casa cu acoperișul roşu”, care i se păru 
impunătoare, impresionantă. Deodată, Suleiman se sperie 
şi se zmuci într'o parte. Mojaischi îi mângâie coama şi 
zări la picioarele calului un soldat francez, care zăcea 
pe iarbă într'o rână. Putu să-l vadă: față tânără, ochi 
mari larg deschişi şi gura schimonosită de durere. Mai 
zări şi ţeava lungă a unui pistol... 

Impușcătura însă, nu o mai auzi. O durere năpraz- 
nică simți în cap, îi străbătu tot trupul şi deodată soa- 
rele se întunecă. 

Francezul scăpă pistolul din mână, și izbucni într'un 
râs ca un lătrat, aducând mai degrabă cu un hohot de 
plâns, când văzu cum ofiţerul, care trecuse pe lângă el, 
se prăvălise din şea ca un sac. Calul care în bătaia soa- 
relui părea poleit cu aur, se zmuci într'o parte, se opri în 
loc şi începu să pască iarba uscată. 

„„Intr'adevăr, în acea „noapte vânătorii au rămas în 
„casa cu acoperișul roşu” . Ermolov sosi la castel pe la 
orele șase seara. Intrebă imediat de Mojaischi. Generalul- 
maior Udom, rănit, îi spuse că în toiul bătăliei i se pre- 
zentase aghiotantul - lui Alexei Petrovici și că plecase 
repede spre a-i raporta acestuia cele constatate. Dar Mo- 
jaischi nu sosise la cartierul general. 

Se scoteau morţii din interiorul palatului și erau așe: 
zaţi în curte și în grădină: de o parte, ostașii francezi, 
de altă parte, ostașii ruși — ofițerii despărțiți de sol- 
daţi. Preotul regimentului se pregătea să slujească pro- 
hodul, fiecărui grup în parte. 

— Părinte Ional — tună prin geam Ermolov. — Pro- 
hodește-i pe toți laolaltă, că tot laolaltă se duc în împă- 
Tăţia cerurilor ! 

-Slepţov cercetă de două ori printre morţi, dar nu găsi 
cadavrul lui Mojaischi. Tot “căutând, ` era aproape să se 
ciocnească de un bărbat înalt, în haine civile, în care re- 
cunoscu în cele din urmă pe Volghin. 

— Fedia, — i se adresă amărit Slepţov. —- cred că 
Alexandr Platonovici nu mai e printre cei vii... 

Și-și şterse o lacrimă. 

— Dmitri Ivanovici, încuviinţaţi-mi să iau doi soldați 
şi să-l caut pe câmp cât mai e lumină. 

— Merg şi eu, — spuse Slepțov. 

Luară cu ei doi vânători, un felinar și ieșiră din curte. 

Se lăsa o seară răcoroasă, în jur stăruia un miros 
amar de praf de puşcă. Căruţa sanitară ieșea pe poartă, 
scârțâind asurzitor. Ostaşii săpau gropile comune chiar 
lângă gard. 

Slepţov, Volghin şi soldații cercetară cu de-amănun- 
tul cadavrele de pe deal până se întunecă. Volghin se 
uita cu groază la cadavrele însângerate, închircite şi în- 
cremenite în tot felul de poziţii. Pe câmp erau împrăş- 
tiați sute, chiar mii de morți. 

Slepţov tot mai nădăjduia să-l găsească pe Mojaischi 
în viață, dar. se întuneca tot mai tare. Vântul ce por- 
nise ducea departe gemetele muribunzilor... 

— Să mergem, -— spuse Slepţov amărit, se lasă 
noaptea. 

O luară înapoi, dar deodată auziră un tropot de cal 
şi pe lângă el trecu la pas un călăreț. Slepţov îl auzi pe 
Volghin răcnind: 

— Stai, stai, stai, n'auzi!... 

Și o luă la goana după călăreț. Era un soldat. 

— Dmitri Ivanovici, dar ăsta-i Suleiman al nostru... 

— Ba da, — îl recunoscu Slepţov. — Dă-te jos, 
ostașule. De unde ai luat calul? 

Speriat, soldatul arătă că i se ordonase să adune mu- 
nițiile de pe câmp și că găsise calul păscând fără stăpân. 

- „Dece să se prăpădească bunătate de cal? Un 
cal ca ăsta e de. mare preţ. Și cât face numai harnașa- 
mentul de pe el... 

— Bine, — spuse Volghin, -- du-ne unde ai găsit 
calul. 

Se întunecase de-a-binelea. Volghin scăpără un ammar 
şi aprinse felinarul. 

` — Dece să se prăpădească bunătate de cal... — bom- 
bănea soldatul într'una. — E un cal de mare preţ... 

Volghin se aplecă peste trupurile întinse pe pământ 
şi cercetă feţele celor morţi. Slepţov tăcea, sgribulit de 
îrig, şi mângâia pe Suleiman pe spate. 

— Aici... — vorbi cu glas răgușit Volghin. — Ui- 
taţi-vă... | 

Slepţov văzu părul bălai — iruntea boltită îi era atât 
de bine cunoscută — şi privi sângele închegat pe părut 
de pe tâmplă. Descheie tunica lui Mojaischi şi-şi lip} 
urechea de pieptul iui. 

"— Respiră... — strigă Slepţov. 

Volghin îl ridică, îl aşeză de-a-curmezișul pe şea şi, 
ținându-l ca.să nu cadă, o porniră încet peste câmp. 
Ostaşul îl! ducea de frâu pe Suleiman. 

„Pe aici, pe lângă sat, trebuie să fie vreun punct de 
prim ajutor”, se gândi Slepţov. 

Așa şi era. Il duseră pe Mojaischi până la satul Gossa 
şi-l predară punctului de prim ajutor al husarilor de gardă 
imperială. Volghin rămase lângă Mojaischi. Slepţov tn- 
călecă pe Suleiman și se întoarse la castelul Stolberg. 
Toate ferestrele castelului erau luminate. Urcă în goană 
scara şi se trezi deodată în sala de teatru, viu luminată 
Şi ceeace văzu îl ului. 

Sala era ticsită. Ofițerii — vânătorii grenadieri, hu- 
sari — şedeau pe podea şi pe talustradele lojelor. în 
avanscenă, sub baldachin, şedeau Ermolov și generalui 
Udom. 

Pe scenă, doi aghiotanţi tineri jucau „Phedra” lui Ra- 
cine. Pe Phedra o interpreta Mansurov, un tânăr frumos 
cu sprâncene subțiri ca de fată. Pe Tezeu fl juca aghio- 
tantul generalului Udom, Liova Batenin. Cunoșştea tex- 
tul pe de rost, însă din păcate se bâlbâia din când ts 
când. 

— Teramâne! lată-l pe Terar:ene! — strigă Ermo- 
lov, arătându-l pe Slepţov. 

Fără să mai aştepte o clipă, Slepţov se urcă pe 
scenă și începu să recite monologul lui Teramene. : 

Ciudate erau acele vremuri, dar la fel de ciudate erau 
şi obiceiurile de atunci. Toate aceste amănunte nu sunt: 
râdul fanteziei unui romancier, ci marturia contempora- 
nilor. 

Ermolov îşi aminti abia noaptea de Mojaischi şi or- 
donă să fie chemat Slepţov. Ermolov întocmea raportul! 
despre luarea cu asalt a „casei cu acoperișul roșu”. „Da- 
torăm succesul acestei bătălii, eroismului vânătorilor ge- 
neralului-maior Udom, care a cucerit poziția centrală a 
Francezilor de pe flancul stâng...”. 

În clipa aceea, ridicându-și ochii, îl văzu pe Slepţov 
în faţa sa. 

— Am uitat să te întreb, ce e cu bietul Mojaischi? 
Trăeşte> ra 

Ascultându-l pe Slepțov, care-i raportă că Mojaischi 
fusese predat punctului de prim ajutor al husarilor de gar- 
dă imperială, Ermolov spuse: 

— Țarul le-a pus la dispoziţie husarilor de gardă 
imperială pe Villicr în persoană... Du-te la Iacov Vasi- 
jievici, salută-l din partea mea şi spune-i că-mi pun în- 
zrederea în el, can dumnezeu... O viață de om e în mâi- 
uile lui. Mai spune-i că tânărul mi-e drag şi să facă 
tot ce poate... 

Generalul de stat major, chirurgul curţii, Villier, so- 
sise în Rusia ca tânăr în vârstă de douăzeci şi cinci de 
ani. Venise din Angiia, patria lui, unde nu era deloc 
cunoscut. Se ridicase dela gradul de medic de regiment: 
până ia titlul cel mai înalt pe care-l putea deţine un chi- 
curg în armata rusă. Era prieten cu bravii generali com- 
vatanţi şi amic intim al hatmanului Matvei Ivanovici 
Platov. Se rusificase într'atât, încât cita mereu zicale 
ruseşti, îi plăcea bucătăria rusească, votca rusească şi 
călărea numai în șea căzăcească. Era iubit pentru ca- 
racterul lui sociabil. Oamenii aveau îndeosebi înciedera 
în cunoştinţele lui, în diagnosticul lui precis şi în mâna 
lui sigură. Villier avea aproape cincizeci de ani. Era ro- 
bust, neobosit la muncă şi părea că va ajunge până la 
adânci bătrâneţe. Era iubit mai cu seamă fiindcă n'avea 
«pucături de curtean, nu vâna onoruri, era modest, iar 
zu oamenii se comporta blând şi simplu. 

Slepțov îl găsi în cerdacul casei, în care era ?ncar- 
tiruit postul de prim ajutor. Fără tunică, cu cămaşa des- 
cheiată, Villier îşi spăla mâinile. Apa din răldare era 
roşie de sânge. Slepţov aștepta tulburat, privind cu teamă 
spre uşa prin care răzbeau gemete, hohote de plâns şi 
urlete nfâşietoare. 

-- Doctorul Hinefeld, un foarte iscusit chirurg ger- 
man, l-a aperat pe locotenentul Mojaischi. Aşteaptă puţin, 
domnule căpitan... 

Villier îşi şterse mâinile, aruncă prosopul pe. umăr şi, 
împreună cu Slepţov, intră în casa pastorului, care se 
afla chiar în faţa punctului de prim ajutor. 

Pe divan, sub un tablou brodat în cruciulițe și înca- 
drat într'o ramă de stejar, dormea un neamţ în vârstă, cu 
favoriţi cărunţi. Deschise ochii, pipăi cu mâna în jurul 
său, își găsi ochelarii și se uită surprins la Villier. 

Villier vorbi latineşte cu Hinefeld. Slepţov învățase 
această limbă, dar leneş cum era, nu-și asimilase prea 
multe cunoștințe. Aștepta nerăbdător ca discuţia să ia 
sfârșit. 

— Locotenentul a fost rănit de un glonte în cap, — 
îi spuse în cele din urmă Villier lui Slepţov. — Doctorul 
Hinefeld a extras osul sfărâmat împreună cu bucăţica din 
postavul chipiului pătrunsă înăuntru... 

Şi uitându-se la Slepţov, care aştepta emoţionat, 
adăugă: 

— E puţin probabil să scape cu viaţă. O să-l exa- 
minez şi eu. 

Danilevschi află despre rănirea gravă a lui Mo- 
jaischi abia „la Franckfurt. A cincea zi după marea bă- 
tălie, Villier, vizitând răniții pe care îi socotea pierduţi, 
constată că rana lui Mojaischi nu era mortală. La 18 
Octombrie, în ultima zi a luptei dela Leipzig, zi hotărî- 
toare pentru soarta lui Napoleon și a Europei, Mojaischi 
zăcea încă fără cunoștință. Revenindu-și întrucâtva, în- 
telese din crâmpeiele de fraze din cele ce auzea dela 
răniţi, că bătălia se terminase prin retragerea armatei lui. 
Napoleon. Cu mari sforțări şi înfrângându-şi durerea 
chinuitoare dela tâmplă și din ceafă, urmărea cele ce 
povesteau cei din jurul lui. Până și muribunzii dovedeau 
forța morală de a nu se lăsa cuprinși de nepăsarea totală 
atât de firească oamenilor grav bolnavi. Erau însuileţiţi 
şi încrederea în victorie nu-i părăsea nici în pragul 
morții. 

Alături de Mojaischi zăcea Apraxin, un tânăr locote- 
nent pe care îl cunoscuse la cartierul general. In agonia 
lui, se părea că Apraxin tot mai lupia pe câmpul de bă- 
tălie. Ii uruia încă în urechi asurzitorul şi înspăimân- 
tătorul bubuit de tun, fără asemănare în lupiele de până 
atunci. Fusese rănit mortal în a treia zi a luptei, după ce 
îndârjitul atac al armatei lui Napoleon fusese respins... 
Tânărul ofiţer a mai trăit câteva zile, în care răstimp 
medicii sperau să-l salveze, dar nimicitorul foc al sfântu- 
lui Antonie !) se dovedise năpraznic. Infecția progresase 
rapid, deşi i se amputaseră ambele picioare. Apraxin muri 
sub ochii lui Mojaischi. Până în ultima clipă, dădea co- 
menzi de luptă, sau şoptea duios numele logodnicei sale. 
Îşi păstrase vocea tinerească şi bujorii din obraji nu se 
stinseseră dintr'odată de pe fața mortului. 

Mojaischi se simţea acum şi el foarte rău. Il mistuia 
o arşiţă dogoritoare, îl chinuiau dureri sfâșşietoare. Rana 
dela cap era mult mai gravă şi mai dureroasă decât rana 
pe care o căpătase în luptele dela Friedland. 

Transportat la Franckfurt, unde funcționau spitale 
militare nemţeșşti foarte bine utilate, Mojaischi fu inter- 
nat în cel mai bun spital militar, amenajat în clădirea 
spitalului civil. 

Acolo, de cum îşi revăzu prietenul, Danilevschi îşi 
dădu seama de gravitatea rănii şi îşi puse nădejdea doar 
în vigoarea fizică a camaradului său. Mojaischi, culcat cu 
capul pe o pernă joasă şi cu ghiață la ceafă, palid, cu 
obrajii căzuţi, îşi mușcă buzele de durere. Volghin ve- 
ghea neclintit la căpătâiul său. Danilevschi îl cunoştea 
pe acest tânăr modest şi de treabă. 

Mojaischi îşi privea prietenul cu un zâmbet plin de 
tristețe şi amărăciune, Medicii nemți îi înterziseră să 
vorbească, temându-se de o complicaţie la creer, care 
putea duce până la nebunie. 

— Nu vorbi, tizule, taci şi ascultă veştile cele mai 
proaspete, —- îi zise Danilevschi. — Toţi cred că Leip- 
zigul este mormântul lui Bonaparte. O bătălie de ase- 
menea proporţii e fără precedent în istorie. Au fost luați. 
prizonieri douăzeci şi doi de generali, treizeci şi şapte 


1) Focul sfântulii Antonie — denumirea populară a gangrenei. 
(N. trad.). 

de mii-de soldaţi şi capturate trei sute de tunuri... Astăzi 
a sosit vestea că Francezii s'au retras peste Rin. învin- 
gătorii eroici în această nemaipomenită bătălie, suntem 
noi, Ruşii. — Işi roti ochii în jur şi urmă mai încet: — 
Să-ţi povestesc o anecdotă hazlie. Regele Prusiei întâr- 
ziind să apară pe front la începutul bătăliei, împăratui 
trimise după el un aghiotant imperial. Regele l-a primit 
dezbrăcat şi-l întrebă nedumerit: „Trebuie să-mi spui. în 
ce uniformă urmează'să lupt, în uniformă rusească sau în 
cea prusiană... Nu pot 'pleca fără pantaloni...”. 

Danilevschi, povestind această întâmplare, se prăpă- 
dea de râs; anecdota făcuse ocolul unităţilor de gardă 
în rândurile căreia stârnise hohote de râs. Pe Mojaischi 
nu-l interesau pălăvrăgelile și bârfelile dela cartierul ge- 
neral. Abia începuse să-și vină în fire şi era de înţeles 
că tot ce se petrecea dincolo de zidurile spitalului militar 
să-i pară oarecum străine. 

— „In a doua zi a luptei delia Leipzig, la 17. Oc- 
tombrie, sosi și armata noastră nordică de rezervă şi 
corpul de armată al lui Colloredo. In felul acesta, am 
căpătat o superioritate evidentă. Important era faptul că 
după înfrângerea lui Schwartzenberg la Ples și Elster, 
aliații pierduseră orice încredere în el. Prusienii şi Aus- 
triacii au acceptat planul nostru de atac și astfel am. 
devenit forţa principală în bătălia ce se pregătea... Ar- 
matele Wurtembergului şi Saxoniei, pe care se bizula 
Napoleon, au trecut de partea noastră. Soldaţii nemți n'au 
vrut să lupte alături de Bonaparte... 

Mojaischi își simțea capul strâns ca într'un cerc de 
fier şi din când în când i se întunecau toate înaintea 
ochilor, din pricina durerii sfredelitoare dela tâmpie... Au- 
zea ca în vis vocea lui Danilevschi: 

— Franckfurt a devenit astăzi centrul vieţii politice. 
Aliaţii insistă ca ofensiva să fie oprită pe Rin, temân- 
du-se să ducă războiul pe teritoriul francez. Lordul Ca- 
stlereagh înclină spre aceeaș părere. Numai împăratul 
Alexandru ține cu orice preţ să-l doboare definitiv pe 
Napoleon: „Pacea trebue iscălită la Paris”. Prusienii vor 
şi ei să ducă războiul până la capăt, ca să-şi răzbune 
anii lungi de umilință... M'auzi, tizule? 

Mojaischi abia-și mișca buzele. 

„Deocamdată au loc. parăzi, treceri în revistă; îm- 
păratul este exigent -şi sever cum ma mai fost vreodată... 
La parada de duminică, regimentul de vânători n'a. ținut 
pasul după. muzică şi împăratul a ordonat lui Alexei 
“Petrovici să-l pedepsească pe generalul-maior Udom cu 
arest pe două săptămâni. Alexei Petrovici a refuzat să-l 
dezarmeze pe bravul Fedor Pavlovici, să-i ia sabia şi 
atunci împăratul: i-a repetat ordinul, dar Alexei Petró- 
vici a răspuns că în acest caz îi va trimite propria-i spadă 
şi pentru nimic în lume nu o va mai lua înapoi... Aşa i-a 
spus, zău aşa! 

Tăcu deodată văzând indignarea şi străfulgerarea de 
mânie din ochii lui Mojaischi. 

„Cu aceasta s'a terminat tot ce am avut să-ţi 
spun, i; prteliiez Asta-i situaţia acum... Delegaţia de Dal- 
maţieni care a fost la Franckiurt s'a plâns de atrocitățile 
Turcilor împotriva Slavilor. Împăratul nu i-a primit, iar 
Nesselrode a purtat cu delegaţii discuţii de formă, așa 
că oamenii au plecat fără niciun rezultat. 

Mojaischi abia mișcându-şi buzele, îngână: 

— Cum se poate... 

— Cică n'ar fi oportun să ne certăm cu Austriacii, e! 
mar vedea cu ochi buni legăturile noastre din Răsărit. 
Dealtfel şi Englezi ne bănuesc că am tinde spre Ţari- 
grad, folosind teritoriile slave... 

— Totuşi, cum poate să-i lase ţarul rus pe Slavi sub 
jugul Turcilor, victime ale atrocităților acestora! — şopti 
cu voce stinsă Mojaischi. 

— Chestiuni vechi, de când lumea. Cancelarul Ni- 
colai Petrovici Rumianţev susținea că într'o eventuală 
alianță cu Bonaparte, am putea obține dela Francezi mai 
multe concesii în Răsărit decât dela Austriaci şi En- 
glezi. Nu se putea pune totuşi temei pe cuvântul lui 
Napoleon. Şi apoi e greu să te înţelegi cu el... Oricum ne 
căuta pricină. 

— Probabil... — încuviinţă încet Mojaischi. 

— Am şi alte veşti: află că pacea cu Persia a fost 
iscălită la Ghiulistan. Sperăm că se va întrona liniştea 
în Gruzia şi în Caucaz. 

— N'o să se bucure prea mult... — spuse Mojaischi 
deabia auzindu-se. 

— N'o să se bucure prea mult Englezii, — continuă 
Danilevschi. — Ei l-au aţâţat pe şah la război împotriva 
noastră, căutând să-l îndepărteze astfel de posesiunile 
lor din India... Şi-şi zic aliaţi! Artileriştii turci au tras 
asupra noastră cu tunuri fabricate în Austria, iar Perșii 
foloseau cele mai bune puşti englezești. Cancelarul și-a 
prezentat din nou demisia. Dacă împăratul o va accepta, 
va rămâne numai Nesselrode pe lângă împărat ca sfetnic 
în afacerile externe... Văd că te-am obosit... Alexei Pe- 
trovici ţi-a poruncit să te faci sănătos şi te-a propus pen- 
tru decorare cu crucea „Sfântul Gheorghe” și avansare 
în grad. , 

Vestea aceasta îmbucurătoare: o lășase Danilevschi 
anume la urmă, dar fața lui Mojaischi nu se învioră. 

— Fii sănătos, dragul meu... Villier spune că'n trei 
luni vei fi mai voinic ca înainte. | 

“Atinse uşor cu buzele fruñtea lui Mojaischi şi ieși. 
Volghin îl conduse. 

— Mi se pare că Alexandr Platonovici nu se simte 
chiar aşa de rău. Credeam că e mai grav, -- spuse Da- 
nilevschi. 

— S'a stăpânit față de dumneavoastră. Toată noaptea 
trecută s'a chinuit. Doctorii nemți se minunau: „Ce răb- 
dare! Un altul înnebunea de durere”. 

— ÎL vizitează prietenii? 

-— A fost pe aici Dmitri Petrovici. 

Danilevschi plecă oarecum mirat. Ajlase dela medicii 
nemți că două doamne ţinuseră să-l vadă pe Mojaischi. 
S'au interesat zilnic de sănătatea bolnavului printr'un 
servitor dela hotelul „Kurfiirst Baden”. După ce a trecut 
primejdia, doamnele l-au rugat pe Volghin să nu spună 
bolnavului că i-au dus grija şi după cât se pare au şi 
plecat din oraş. Notuăţile de acest soi îl intrigau destul 
de mult, dar Danilevschi avea în zilele acelea atâtea 
treburi, încât nu mai avea timp să caute a afla şi alte 
amănunte. 

Volghin ştia mai multe despre aceste necunoscute de- 
cât medicii nemți, dar nu spuse nimănui nimic, fiindcă 
dăduse cuvântul Ecaterinei Nicolaevna Nazimova. 

Ar fi putut povesti, că în noaptea în care medicii 
nemți se temeau că Mojaischi își va da sfârșitul, ca şi 

în noaptea următoare, Ecaterina Nicolaevna se rugase 
tot timpul în capela spitalului. 

Catia Nazimova petrecuse două nopţi la şir, pe o 
bancă, în capela rece, neîncălzită, în care pastori nemți 
şi preoţi ruşi slujeau prohodul celor morți. 

In nopţile acestea lungi, nesfârşite, se gândise la 
trista ei soartă. Îşi amintise de Grabnic şi de camera 
în care zăcuse bolnav și murise Laroche, a cărui soție 
fusese șapte ani, răstimp în care nu încetase de a-l iubi 
pe un altul. Acum, acesta o părăsea și rămânea singură 
pe lume. 

Șapte ani fusese soția unui Francez. Nu-i putea găsi 
niciun cusur. Fusese un. soț bun și blând și o iubea 
fiindcă eta'o tovarăşă de viață cumpănită şi serioasă; 
era o prietenă bună, înțelegătoare și devotată. El simțea 
că ea nu-l iubeşte şi că mo să-l iubească niciodată. Ştia 
că se măritase cu el nu din propriul ei îndemn. Catia 
nu-i tăinuise prima şi unica-i dragoste. La moartea lui 


` Laroche, plânsese sincer impresionată şi nici atunci nu 


se gândise la Mojaischi şi la posibilitatea unei vieţi fe- 
ricite alături de el. Revăzându-se cu Mojaischi, rămăsese 
convinsă că el nu mai nutrea pentru ea nicio afecţiune, 
că o uitase. | 

Sosind la Franckiurt şi aflând că fusese grav rănit, 
fără speranţă de vindecare, simti că mar putea părăsi 
orașul fără a-şi lua cel din urmă rămas bun dela prie- 
tenul! ei de altădată. Anelia Grabowska înțelegând senti- 
mentele ce o frământau, n'a grăbit plecarea din Franck- 
furt, oraş care cra ticsit de armate, comandamente şi 
spitale. 

Catia Nazimova, ori de câte ori se ducea să afle 
știri, aștepta înspăimântată clipa în care se auzeau pașii 
lui Volghin şi uşa ce se deschidea. Ingrozită, se temea 
de fiecare dată că va fi chemată la patul muribundului, 


pentru a-i primi ultima suflare şi a-i închide ochii. 


Îngheţând de frig, şezu nemişcată în capelă într'o 
chinuitoare aşteptare. Pe sub ferestre se auzea tropot 
de cai. Trecea cavaleria, treceau căruțele unui tren regi- 
mentar și apoi liniştea se lăsă din nou. În geamurile în- 
tunecate se ivi o lumină alburie. Nimeni no chemă. 
Uită cu totul de sine şi stătea nemişcată între veghe şi 

somn, vlăguită ca într'un leșin. Auzi deodată paşi şi-l 
zări pe Volghin. 

După câteva clipe era la patul lui Mojaiscti. Trăia. 
Medicul neamţ se înclină în faţa ei şi-i şopti: 

— Tânărul acesta va trăi. E un caz rar, doamnă, un 
caz Tar... i 

Se uită la medic fără a înţelege ceva. Greu prinsese 
cuvintele: „va trăi”. Se aplecă asupra rănitului, care 
zăcea fără cunoştinţă, îl sărută pe frunte şi plecă. 

In aceeaşi zi, Catia Nazimova şi Anelia Grabowska 
părăsiră Franckfurtul. l 
-După vizita lui Danilevschi, Mojaischi se simțise 
rău. Il obosise discuţia prelungită. Din când în când îşi 
pierdea cunoștința. I se părea că aude muzica militară, 
bătaia tobelor şi pocnituriie rachetelor. Işi revenea câte 
puțin şi toate i se păreau vedenii. Dar nu erau vedeni. 
Auzise într'adevăr muzica, cânta imnul victoriei. Fran 
cezii se retrăseseră dincolo de Rin. Părăsindu-și armata 
înfrântă, Napoleon gonea spre Paris, ceeace însemna câ 
războiul nu se sfârşise încă. 

DIN INSEMNĂRILE DE MAI TARZIU ALE LUI 
ALEXANDRU MOJAISCHI 


„Nu ştiu dece am început să scriu aceste însem- 
nări. Unii oameni îşi scriu memoriile pentru a l+ lăsa 
moștenire urmașilor, dar eu nu sunt nici comandant de 
oști, nici om de stat şi nici nu i-am adus patriei mele 
servicii deosebite. Ce aş putea dar lăsa generaţiilor vii- 
toare? Doar mărturia faptelor pe care le-am văzut cu 
ochii mei în memorabilii ani 1813 și 1814. Un bărbat de 
stat, sau un comandant de oști, începând să-şi scrie me- 
moriile, are grijă ca să se prezinte într'o lumină cât mai 
favorabilă urmaşilor săi. Pe mine aceasta nu mă atrage, 
eu nu caut gloria ci vreau să arăt numai adevărul. Mai 
bine de patruzeci de ani au trecut dela zilele acelea neui- 
tate, dar memoria nu m'a trădat și văd dimineaţa zilei 
de 31 Martie 1814 așa de precis, de parcă ar fi fost ieri. 

Un răsărit liniștit se ridică deasupra castelului Belle- 
ville, unde se află sediul statului nostru major. O bate- 
rie, numărând douăzeci şi patru de tunuri cu ţevile în- 
toarse spre Paris, se instalase pe înălțimile dela Belle- 
ville. Dar tunurile tăceau. 

Câte evenimente nu s'au scurs din ziua în care, abia 
mişcându-mi picioarele, m'am coborit din. pat la spita- 
ful militar al oraşului  Franckiurt-pe-Main. Cât sânge 
mau vărsat glorioasele noastre armate și câtă cerneală 
mau consumat, prea onorabilii diplomaţi! Și iată cum, 
înfrângând nehotărîrea Austriacilor, lipsa de acţiune a 
comandantului lor suprem, Schwartzenberg, şi frica. aces- 
tuia față de arta militară a lui Napoleon, noi am ajuns 
să încheiem victorioși campania. Cu cât Austriacii şi 
Englezii se arătau mai dispuşi să încheie pacea cu Na- 
poleon, cu atât acesta, căpătând tot mai multă încredere 
în sine, devenea mai îndârjit, şi căuta să tărăgăneze 
tratativele de pace ca să câștige timp — singurul avan- 
taj ce-l urmărea stăruitor. Nu putea uita că în patru 
rânduri îl înfrânsese pe mult lăudatul Blücher și pe Pru- 
sieni. Nu mai puţin nimicitor îl bătuse pe comandantul 
suprem al armatei austriace, prințul Schwartzenberg. 
Francezii se obişnuiseră să li se anunţe aproape regulat, 
din trei în trei zile, prin „„Moniteur” victoriile tmpăra- 
tului lor, dar soarta lui era acum pecetluită. Napoleon 
intenționa să se replieze spre forturile dela graniţele 
Franţei, pentru ca având un sprijin în garnizoanele de 
acolo, să-şi întărească armata. Prin această acțiune spera 
să atragă după sine forţele principale ale aliaţilor, şi, 
amenințând spatele frontului lor, să-i forţeze să se re- 
tragă la Chaumont. Dar s'a întâmplat altfel. Armata rusă 
nu s'a lăsat abătută dela obiectivul ei şi, fără a încerca 
să-l urmărească pe Napoleon, se avântă spre Paris — 
inima Franţei — cu toate că generalul prusian Knezebec 
compara un eventual atac asupra Parisului cu acţiunea 
tui Napoleon asupra Moscovei și considera această ma- 
nevră ca o aventură fatală. Ruşii au pornit asupra Pa- 
risului şi acolo s'a pus capăt îndelungatelor şi sânge- 
roaselor bătălii care zguduiseră atâţia ani Europa. So- 
sise ziua când noi, Rușii,. priveam Parisul de pe tnălți- 
mile dela Belleville, cu ochi de învingători. Nu trecuse 

mult de când privise Napoleon Moscova, de pe dealul Po- 
clonnaia! 

Parisul se trezea sub perdeaua de aur a dimineţii. 

Acoperișurile caselor, turlele catedralelor, fluviul li- 
nişiit, se luminau în flacăra răsăritului. Ofițerii noştri pri- 
veau prin ochiane și își arătau unul celuilalt, cupola de 
pe Domul invalizilor. Strălucea în reflexele aurului cu 
care era învestmântată, ca și cupolele aurite ale biseri- 
cilor din Moscova. care îl impresionaseră pe Napoleon. 

in aimineața aceea oraşul era minunat și mareţ, era 
oraşul care după ce, cu douăzeci şi cinci de ani în urmă, 
proclamase libertatea, egalitatea și irăţia, se plecase sub 
sceptrul-de fier al dictatorului. In acea zi Parisul aş- 
tepta cu. înirigurare ceasul, în care vor intra pe barierele 
lui regimentele rusești. 

Bivuacul nostru prezenia o priveliște ciudată. Din 
castelul în care urma să rămână pe noapte regimentul 
nostru, se scosese afară pe pajişte : mobila “aurită. Pe 
sofalele şi scaunele capitonate cu mătase dormeau duşi 
prenadierii. Dar deodată, se auzi sunetul trompeic. şi 
toți se repeziră. Se vedea ici un soldat care-și curăța 
arma cu creta; colo, un bărbier de regiment bărbierea un 
subofițer şi-i cănea mustaţa. Grenadierii îşi scoteau din 
raniță panaşele lor lungi. Regimentul intra în Paris în 
noua uniformă de paradă, care abia în ajun fusese apro- 
bată de împăratul Alexandru. 

Dar unde e îndrăznețul care-și ia asupra sa greaua 
misiune de a descrie evenimentele acelei zile? 

lată-l, în frac albastru cu nasturi de culoare deschisă, 
pravaţi, în vestă viu colorată, în pantaloni înguşti ce- 
nuşii, pregătindu-se pentru modesta lui intrare în Paris. 

Abia se vindecase de o grea rană că şi gonea pe 
urmele armatei, din Basel la Nancy și apoi mai departe 
prin lucurile pe unde se- duseră bătălii sângeroase — lă- 
sând în „cale orașele şi satele distruse la Potiere, Bri- 
enne, Ferchampenoise. Şi astfel ajunse în cele din urmă 
în suburbiile Parisului. 

Nu servitorul, ci prietenul şi salvatorul meu Fedia 
Volghin, mi-a fost tovarăș de călătorie în drumul acesta 
greu şi câteodată primejdics. Ne-am echipat foarte bine 
— un samar şi o pătură căzăcească pe cal, mantale îm- 
blănite, o valiză moale de piele, cizme unse și bidoane 

de campanie. Prin locurile pe unde rătăceau bande inar- 
mate, mergeam numai noaptea. Ogoarele și satele Fran- 
tei aveau o înfățișare de jale și prăpăd: pe marginile 
drumurilor zăceau căruțe sfărâmate, afeturi de tun scoase 
din uz, pe locurile pe unde fuseseră bivuacuri erau arun- 
cate vase sparte,“butoaie, paie, cărbuni și cenușă. 

Ori încotro aş fi apucat și oriunde m'ar fi aruncat 
vâltoarea campaniilor şi a bătăliilor, gândul la aceea 
de care mă despărțisem pe veci nu mă părăsea nicio 
clipă. Biată inimă omenească. În zadar încercăm să ne 
împotrivim poruncilor tale, în zadar căutăm să-ţi înnăbu- 
şim glâsul — tu tot stărui să vorbeşti despre cea care 
ne e dragă și nu încetezi să redeștepți în noi amintirea 
unor zile fericite. Ferice de cel care e iubit şi iubeşte 
la rândul său, de cel căruia familia şi tovarăşii de viaţă 
îi sunt izvor de mulțumire luminoasă. Alexandr Figner, 
care a jertiit totul patriei sale, îşi iubea cu duioșie soţia. 
Niciodată nu o uita în campanii şi în bătălii şi a murit 
cu numele ei pe buze aşa după cum ne-a povestit Liha- 
riov. Unde e dreptatea? 

„La 30 Martie începu bătălia pentru Paris. Spre seară, 
Francezii pierdură toate poziţiile întărite, în afară Je 
dealul Montmartre. Apărau cu îndârjire această ultimă 
fortăreață. Contele Langeron ordonă să se ia cu asalt 
Montmartre. Acest atac direct costă viaţa a şase mii de 
ostaşi ruşi. Dece și-ar fi bătut capul un emigrant fran- 
cez ca Langeron, intrat în serviciul Rușilor, să cruțe sân- 
gele luptătorilor ruși?... Aceste jertfe pe cât au fost de 
mari, pe atât .au fost de zadarnice: generalul Mihail Fe- 
dorovici Orlov, contele Nesselrode și contele Pahr, aghio- 
tantul lui Schwartzenberg, duceau între timp tratative 
pentru capitularea Parisului. Impăratul Alexandru Pavlo- 
vici felicită unităţile care răzbiseră până la Belleville și 
Chaumont şi, pentru victoria câștigată, îl îmbrăţişă pe 
Barclay și-l făcu feldmareşal. 

Către orele trei noaptea fu semnată capitularea Pa- 
risului. 

Nesselrode, însoțit de un singur cazac, plecă la Paris 
pentru a se întâlni cu Talleyrand. În acea întrevedere, că- 
zură de acord ca țarul să locuiască la Paris în casa prin- 
tului Talleyrand de pe strada Florentin, spre a se bu- 
cura de cea mai mare linişte și siguranță; se zvonise că 

subsolul palatului Elysee fusese minat. (După cum S'a 
aflat mai târziu, fixarea reședinței țarului în casa lui 
Talleyrand i-a servit mai curând acestuia ca pavăză împo-. 
triva emigranților care, înapoiaţi la Paris, ar fi vrut să 
se răzbune, neputând uita prietenia prințului cu iaco.. 
binti). ' 

„„Am sosit în palatul Bondy în seara de 31 Martis 
şi în salonul cel mare am dat peste Saşa Danilevschi. 
Bucuros de întâlnire, îmi destăinui că acum o lună fu- 
sesem detașat, din porunca ţarului, la cartierul general. 
al majestății sale, pentru „a întreprinde cercetări în: 
chestiuni importante şi foarte discrete”. Pe urma rănii. 
căpătate la Leipzig, sănătatea nu-mi îngăduia să mai: 
fac. serviciul la regiment. În aceeaş noapte m'a chemai. 
prințul Piotr Mihailovici Volconschi. 

-- Dumneata cunoşti Parisul ca un parizian, — m? 
se adresă el, — caută de pătrunde în oraș prin una din 
bariere, pe unde crezi că-ţi va fi mai uşor. Vei căpăta 
acte în regulă dela autoritățile franceze, cu misiunea de: 
a căuta, chipurile, o casă potrivită pentru cancelaria de: 
campanie a statului major al majestăţii sale. De fapt 
însă, misiunea dumitale este să tragi cu urechea la toate 
zvonurile şi să afli tot ce se vorbeşte prin cafenele, ce 
aşteaptă unii şi alții dela noi și despre toate cele aflate 
vei întocmi un raport scris. Bineînţeles că te vei ftm- 
brăca civil. 

L-am trimis imediat pe Fedia Volghin la Mitenca: 
Slepţov. În lada sa de campanie îmi ţineam valiza cu 
kainele mele civile, lucrate la cel mai bun croitor din 
Moscova, signor Florico. A doua zi dimineaţă, îmbrăca? 
cât mai bine, eram gata de drum. 

Mă aștepta o cabrioletă cu un vizitiu francez. Tova- 
răşul meu de drum, monsieur Simon, Francez, era ofițer 
în garda națională. La început era abătut şi nu prea 
vorbea, ceeace era de înţeles: nu-i venea ușor să vadă 
armatele inamicului la porţile Parisului. Pe drum însă 
şi-a mai dezlegat limba şi am intrat în vorbă. Am cău- 
(al să-l liniştesc, spunându-i că nici nouă nu ne-a venit 

š îndemână să-i vedem pe soldaţii lui Napoleon sub zi- 
dure Cremlinului. 

"Am intrat în Paris prin Porte d'Enfer, pe la orele dp: 
dimineaţa, trecând - prin faţa unui sergent şi a trei sol- 

dați din garda naţională, care mă priviră posomoriţi. 
Tunicile de pe ei erau zdrenţuite. Puşti vechi cu două 
țevi, cu baionetele ruginite, acesta le era tot arma- 
mentul. Ofiţerul care ne ieși în întâmpinare purta o tu- 
nică veche, albastră şi în cap avea o bonetă îmblănită. 

— Mai ieri, — îmi spuse cu un surâs amar monsieur 
Simon, — au trecut prin această barieră domnii care 
părăseau Parisul, strigând: „Trăiască împăratul Napo- 
son!” Şi ca mâine ai să-i vezi că se vor întoarce, Ur- 
iand cât i-o ţinea gura: „Trăiască regele Ludovic al 
XVIII-lea!” 

Şi întradevăr nu trecu nicio zi, că şi apărură cale- 
ştile ticsite de cufere şi valize, în care se lăfăiau domni- 
ori cu funde albe la butoniere, țipând de asurzeau tre- 
cătorii de pe străzi: „Trăiască regele!” 

Am văzut până şi în lăzile de gunoi insignele Le- 
giunii de Onoare... Cât se străduise onorabilul cavaler să 
eapete aceste decoraţii și cât de uşor le-a lepădat domnu! 
cameleon! 

Dar să le descriu toate la rând. 

Chiar de cum am intrat, am fost nevoiţi să o luăm 
srirtr'e grădiniță, ocolind mormane de moloz, urmele 
unei ghiulele care lovise în plin mansarda casei din colț. 
Obloanele locuințelor erau închise bine. Pe alocuri, în faţa 
saselor păzeau portarii, în schimb străzile din suburbii 
«râu cu totul pustii. 

Şi iată-mă, după trei ani, iar la Paris... 

„„Stăteam la poarta Saint-Martin îmbrăcat ia fel ca' 
roţi ceilalți gură-cască și aşteptam în mijlocul unei mas; 
mulțimi trecerea cavaleriei noastre uşoare de gardă și a 
cavaleriei prusiene, din fruntea armatei. Pe bulevarde, 
ieia șanțurile Bastiliei dărâmată de popor și până la bu- 
levardul Madeleine stăteau înșiruiţi locuitorii Parisului. 

Privind ca toţi ceilalţi, mă gândeam la iureşul de eve- 
alimente importante al căror martor fusesem. Nu trecuseră 
aici cincisprezece iuni din ziua în care Napoleon cu- 
brinsese cu privirea, de pe dealul Poclonnaia, vechea: 
aoastră capitală; nu trecuseră nici cincisprezece luni de. 
când călcase pe pământul sfânt al Cremlinului, iar as- 
tăzi, la 19 Martie, armatele ruseşti intrau în capitala 
Franței. Să ji 

“Pentru ruini şi focul din -Cremlin 
Parisului — răsplată, dezrobirea! 


Așa evocă acea clipă solemnă gloriosul poet rus... 
Parizienii se aşteptau să li se distrugă orașul, 
îngrozeau la gândul cumplitei răzbunări a Ruşilor, dar, 
spre plăcuta lor surprindere, aflară de ordinul dat de 
a se deschide pieţele și prăvăliile, de a se relua spectaco- 
lele de teatru. de a se orândui toate măsurile necesare 
pentru ca populaţia să-și ducă traiul ca până atunci, 

fără să se îngrijoreze de soarta capitalei. 

In jur, mulțimile forfoteau sgomotos. Deși îi cunoş- 
team pe parizieni, şi-i știam cât de ușuratici și de lipsiţi 
de seriozitate pot fi ei, mă uimiră totuși domnii aceia îm- 
popoțonaţi ca de paradă, care întâmpinau cu vădită curio- 
zitate intrarea armatelor străine. 

Montesquieu susținea că Parisul, prin așezarea sa 
geografică, poate fi uşor apărat în cazul unui atac ina- 
mic. Două linii de fortărețe, munţi greu de trecut și ma- 
rea barează drumul spre capitala Franţei. Dar unde erau 
acele armate viteze în fața cărora tremurase toată Euro- 
pa? Unde era conducătorul lor, cel ce fusese asemuit cu 
Hanibal și cu luliu Cezar? lată la ce duce o îngâmfare 
nemărginită... Pe când îmi treceau prin minte toate aceste 
gânduri, zării deodată lângă mine un bărbat înalt, im- 
punător, mai în vârstă și cu o ținută mândră ca de ostaș. 
Stătea sprijinit de.umărul unui băiat şi lacrimi îi şi- 
roiau pe obraz. 

Timp de două veacuri, Parisul nu cunoscuse direct, 
în cuprinsul său, ororile: războiului; parizienii auziseră 
bubuit de tunuri doar la parăzi, la trecerile în revistă fe- 
stive. În ochii unui singur parizian am văzut în acea zi 
lacrimi; toată mulţimea se agita zgomotoasă şi gătită, 
de parcă asista la o serbare. 

Mă aşteptam ca într'o asemenea zi parizienii să-și 
pună haine de doliu, dar în jurul meu vedeam numai 
rochii de culori deschise, șaluri de Cașmir, fracuri al- 
bastre și măslinii, banderole albe la braț şi „crinul alb” 
la butoniere. Am urmărit cu atenție pe un bătrân, din 
privirea căruia se revărsa fericire și bucurie. Purta haine 
ca ale bunicilor noștri de acum patruzeci de ani: o ji- 
letcă albastră brodată cu fir, ciorapi albi de mătase şi 

pantofi cu catarămi mari-de aur. Avea părul pudrat „şi 
pieptănat după moda lui Ludovic al XV-lea, a Vaile. da 
pigeon !). Părea că se ridicase din mormânt, ca 'o.nălucă 
din trecut, ca să asiste la apusul monarhiei lui Napo-: 
leon și la întoarcerea Burbonilor despre care se şi înce- 
puse a se vorbi, de unii cu bucurie, de alții cu îngrijorare. 

Zadarnic am căutat în acea mulţime pe oamenii sim- 
pli, pe meseriaşi, pe muncitorii din suburbiile Saint-An- 
toine sau Saint-Marcel; nu erau de văzut nicăieri. 

Deodată mulţimea începu să freamăte; de „departe 
se auzeau sunetele unei muzici. Se vedeau tot mai des- 
luşit lăncile și tunicile roşii ale cazacilor de gardă impe- 
rială. „Les cosagues!' „Les cosaques !” „Les enfants des 
steppes!” ?} — strigară cei din jurul meu şi ca la un 
semn dat, mulțimea se dădu la o parte, cuprinsă de spai- 
mă în faţa vitejilor noștri cazaci. 

Soarele de primăvară sclipea pe tăișul lăncilor, pe 
săbii, pe crucile şi pe medaliile de pe piepturile ostaşi- 
lor noștri. Un vânt domol flutura panașurile albe de pe 
căciulile căzăceşti. Bărbile blonde ce înfrumuseţau feţele 
expresive ale cazacilor în gardă, îi surprinseră îndeosebi 
pe parizieni. Barba era ceva rar în țara în care până și 
țăranii şi-o rădeau, iar părul, pe vremea Burbonilor şi-l 
pudrau cu făină. Parizienii nu știau că o veche credință 
pravoslavnică le interzicea cazacilor să-şi radă bărbile si 
să fumeze. 

Mi se păru ciudat să văd pe mâna stângă a cazaci- 
lor brasarde albe. Armatele coaliției le adoptaseră ca să 
se deosebească de armatele inamice. Dar în Franța, cu- 
loarea albă era culoarea Burbonilor. Comandanții no- 
ştri ar fi trebuit să se gândească la aceasta, înainte de a 
aplica insemnele albe pe uniforma rusă. Aceste brasarde 
stârneau o deosebită bucurie în rândurile celor care-i sus- 
țineau pe Burboni, în rândurile filfizonilor ce purtau la 
butonieră „crinul alb”. 

Copiii Donului străbăteau bulevardele Parisului, se 
uitau curioşi la casele înalte cu trei-patru etaje, ca şi la 
mulțimea numeroasă ce se îmbulzea pe străzi. Husarii de 


1) Ca aripa porumbelului. (N. trad.) 
2) „Cazacii“, „Cazacii“, „Copiii stepei“. (N. trad.) 

ardă, prusieni vedeau însă cu alți ochi Parisul: în pri- 
File "bi scăpăra : satisfacția unor învingători plini de 
ură, de dorul răzbunării. Sprâncenele lor încruntate şi 
buzele: strânse de mânie nu prevesteau a bine. Erau ho- 
tărîți să plătească Francezilor cu vârf şi îndesat tirania 
exercitată de mareșalul Davout la Hamburg și anii înde- 
lungaţi de umilinţe la care fuseseră supuşi. Ruşii însă nu 
mutreau gânduri de răzbunare. Dece să lase Parisul şi 
Franţa pe mâna Prusienilor, ca să le distrugă, contri-. 
buind astfel la întărirea lor? 

Dar iată că mulțimea începu iar să se agite. În urma 
celor cincizeci de cazaci, toţi cavaleri ai ordinului „Sfântul 
Gheorghe”, veneau trei. călăreţi, urmaţi la mică distanță 
„de aproape o mie de generali împodobiţi cu tot felul de 
ordine, stele şi cruci. | 

Impăratul Alexandru Pavlovici călărea pe un cal sur 
deschis, având la dreapta sa pe regele Prusiei, iar la 
stânga pe prințul Schwartzenberg. 

Purta uniforma verde închisă a cavaleriștilor de: 
gardă şi pe piept decoraţiile de război — crucea „Sfân- 
tul Gheorghe” şi ordinul suedez al „Spadei”. Zâmbea 
într'una și-și ducea des mâna la bicorn aruncând pri- 
viri lui Alexei Petrovici Ermolov, care călărea mai aproa-: 
pe de el decât ceilalți comandanţi. Impăratul călărea pe- 
„Eclips”, calul său favorit, de sânge arab... Ce ironie a. 
soartei! Calul acesta îi fusese dăruit de către Caulaincourt, ` 
duce de Vincence, pe când era ambasadorul lui Napoleon 
la curtea rusă. Şi în acea zi memorabilă, țarul Rusiei își 
făcea intrarea triumfală în Paris pe calul căpătat în dar 
dela ambasadorul Franţei. 

In rândurile falnicilor generali l-am văzut pe Matvei 
Ivanovici Platov. Părea deplin mulțumit. Îmbrăcat în- 
trun simplu caftan căzăcesc, atrăgea privirile tuturor 
prin stelele de briliante de pe mânerul săbiei și de pe 
pana-i de hatman. 

In jurul meu, mulțimea aclama pe ţar strigând: „Tră- 
iască Alexandru!” „Trăiască Ruşii!” Alături de Alexandru, 
călăreau, posacul rege al Prusiei şi înăcritul Schwartzen- 
berg. 

In mulţime mai răsunau și stiigăte de: „Trăiască re- 
gele!”; dar nu erau urări la adresa regelui prusian, ci 

în cinstea Burbonului. Cu cât armatele coaliţiei pătrun- 
deau mai adânc în Paris, cu atât strigătele acestea se 
împuţinau. Pe bulevardul Capucinilor, pe bulevardul Ma- 
deleine se îngrămădeau tot mai mult bărbaţi în haine 
negre, ponosite și femei în mare doliu. Și numai strigăte 
de: „Trăiască pacea!” mişcau buzele lor palide. 

Şi tot așa, treceau pe rând grenadierii austriaci în tu- 
nicile lor albe, urmaţi de grenadierii noștri — gloriosul 
corp de armată al lui Ermolov, regimentul Pavlovschi, 
cuirasierii în armuri de metal și artileria de gardă călare... 

Da, era, cu drept cuvânt, ziua ce încununa victoria 
măreață a bravilor ostași ruşi! Ce păcat că mau apucat 
această zi şi ei, salvatorul patriei noastre, Cutuzov, vi- 
teazul între viteji Bagration, cei doi fraţi Tucicov, Cu- 
taisov, bravul nostru partizan Figner și atâtea mii şi mii 
de fii credincioşi ai Rusiei. Unii și-au găsit moartea pe 
câmpia dela Borodino, alţii sub zidurile Dresdei, la Leip- 
zig şi în apele Elbei... Fie-le ţărâna uşoară şi veşnică 
amintirea! 

Obosit de atâtea emoţii încercate în acea zi, deabia 
m'am putut târî până la o casă din strada Vaugirard, 
unde mi-am găsit o găzduire plăcută. 

Luându-mă cu descrierea evenimentelor din acea zi 
istorică de 31 Martie 1814, mam pomenit niciun cu- 
vânt despre sosirea mea în zori de zi la Paris şi în ce 
fel mi-am găsit locuinţă. 

Proprietarul casei, domnul Burdain şi familia lui au 
iost oarecum surprinşi de apariția mea la o oră atât de 
timpurie. In noaptea în care la porţile capitalei lor se 
afla armata de două sute de mii de oameni a aliaţilor, 
parizienii nu-şi împliniseră somnul. Sosirea mea în casa 
de pe strada Vaugirard a turburat pe locatari; ceeace 
era lesne de înţeles, dacă ne gândim că nu era lucru obiş- 
nuit că, la o oră atât de matinală, un necunoscut să: 
bată la poarta casei. Vecinii deschiseră ferestrele ca să 
vadă despre ce era vorba şi iată că apăru și monsieur 
Burdain la geam. Zărindu-mă, mă recunoscu numaidecât. 

— Antoinette! — strigă el. — Copii! Hei, e bunul 
nostru prieten, domnul Mojaischi, iubitul nostru chi- 
riaş! Ce bucurie! Vai, doamne, ce mult te-ai schimbat! 

xı Veniră imediat doamna Burdain şi cele două fete ale 
ler, portarul Henry şi soția acestuia, bucătăreasa Lucie. 

Toţi, pe cât se mirau de apariția mea, pe atât erau de 
bucuroşi. Bucuria aceasta nu corespundea numai bune- 
lor sentimente ce le purtau fostului lor chiriaş. Familia 
Burdain era încredințată că prezenţa în casa lor a unui 
ofițer rus, în zilele atât de tulburi ale capitulării Pari- 
sului, o punea la adăpost de neplăceri. „Vai, ce o să se 
mai întâmple dacă Ruşii vor plăti Francezilor, cu aceeaș 
monedă, distrugerea Moscovei?” se gândeau ei. 

— lată camerile dumneavoastră domnule Mojaischi, 
toate sunt așa cum le-aţi lăsat acum trei ani, şi cărțile, și 
hainele... Vai!. Prin câte am mai trecut noi, domnule 
Alexandru, dacă aţi ști !... 

„Și iată-mă din nou în modesta mea locuinţă. lată și 
ceasul de bronz de pe cămin, clavecinul, busturile figurilor 
ilustre — Voltaire, La Fontaine, Montesquieu, Jean-Jac- 
ques Rousseau... Canapeaua capitonată cu stofă de un 
verde închis, lampa de aramă, paravanele cu peisagii 
câmpenești... Iată-vă. şi pe voi cărţi, prietenele mele: Ra- 
cine, Molière, Boileau, Lesage, Cantemir, Derjavin şi Ca- 
ramzin. Parcă nici nu mă clintisem din loc. Şi în timp ce 
cercetam din ochi vechea locuință în care trăisem trei 
ani, se auziră jos glasuri; cineva urcă scara suflând din 
greu, sprijinindu-se întrun baston de trestie. Ușa se des- 
chise şi apăru în prag vechiul meu prieten, doctorul Gus- 
tave Vadon ; l-am întâmpinat cu braţele deschise. 

Bătrânul ma îmbrățișat şi, dându-se un pas înapoi mă 
măsură, întrebându-mă : 

— Ce-i cu dumneata ? Eşti bolnav ? Ai fost rănit? — 
Şi arătă bandajul negru ce-mi acoperea rana de deasupra 
urechii. 

Nu i-am răspuns și l-am ajutat să se așeze în fotoliul 
de lângă clavecin, unde-i plăcea să stea când asculta 
ariile pe cate i le cântam... Dar mai întâi să dau citito- 
rului câteva lămuriri despre vechiul meu prieten din Paris. 

Doctorul Gustave Louis Vadon, un vechi parizian res- 
pectat de toţi, fusese vecinul meu și mă vizitase adesea 
în cei trei ani petrecuți de mine la Paris. Era unul din acei 
oameni pe care Francezii îi numesc „charmeur“ — prin 
felui încântător cum ştiu să întrețină o conversație. Stă- 
team ore întregi şi-l ascultam, povestindu-mi despre Parisul 
lui Ludovic al XVI-lea, despre zilele revoluţiei. Republican 
înflăcărat, frecventase casa lui Marat şi fusese prietenul 

acelui Gilbert Romme care, amenințat cu eșafodul, s'a sinu- 
cis. Doctorul Vadon, vechi iacobin, supraviețuise priete- 
nilor săi care îşi găsiseră sfârşitul în zilele din Thermidor, 
sau pe galere. Atunci când Napoleon a pornit prigoana îm- 
potriva republicanilor, scăpase cu viaţă grație faimei sale 
de medic iscusit. Avea peste șaizeci de ani, mintea însă îi 
era clară. Uitând de oboseală, ascultam cu interes cele 
ce-mi povestea despre suferințele parizienilor în preajma 
zilei de 31 Martie 1814. 

Vadon nu uitase 18 Brumaire şi faptul că Napoleon, cu 
trei ani în urmă, în culmea puterii și a gloriei, sugrumase 
republica, lipsind poporul francez de libertate şi de drep- 
turi cetățenești. 

— Deşi nu-mi plăcea să mă număr printre acei pari- 
zieni gură-cască, care se zgâiau deobicei la parăzi și so- 
lemnități, — continuă Vadon, — m'am nimerit totuși în 
mulțimea care asista la parada triumfală în onoarea lui 
Napoleon după campania sa din Italia, atunci când po- 
porul vedea în el un general al republicii și nu un uzurpa- 
tor. Doborîse mândrul imperiu austriac, restabilise presti- 
giul Franţei, care suferise înfrângeri pe Rin. Campania din 
Italia ne salvase de un atac al dușmanului... Am mai avut 
prilejul să-l văd la 18 Decembrie 1813, atunci când neferi- 
cita campanie din Rusia părea uitată. Bonaparte vizitase 
senatul şi se înapoia la palat. Cu toate că era o zi mohorită, 
mii de gură-cască se adunaseră pe terasa palatului Tuile- 
ries. Apăru cortegiul solemn. In frunte se afla o escortă 
din garda imperială, în tunici roșii și căciuli de blană 
de urs... Ploua, crede-mă, prietene, că parada avea un 
aspect jalnic... Napoleon şedea singur într'o caretă aurită 
și penele tricornului ca şi mantia sa de hermină, erau 
ude leoarcă... Faţa lui îmi păru buhăită, cu totul alta decât 
acea din portrete. Dar era semnificativ că din mulţime nu 
se auzeau urale. Oarnenii priveau cu nepăsare la livrelele 
lacheilor din spatele trăsurii şi la împărăteasă care era sin- 
gură în careta ce urma, purtând o mantie de culoarea smeu- 
rei, udă de ploaie. Turna cu găleata, tobele uruiau și Na- 
poleon se uita cu ochi stingi la mulţimea ce se adunase pe 
terasa palatului Tuileries, la oamenii care dârdâiau, rebegiţi 
de frig, pătrunşi de umezeală pâiră la oase. Ziceai că 
asişti la o înmormântare, dragă prietene, şi într'adevăr, era 

începutul sfârşitului... N'au trecut nici patru luni şi ina-" 
micul se află azi la porţile Parisului. 

Acum o săptămână, — urmă Vadon, — Parisul se soco- 
tea în deplină siguranță. Guvernul şi însuși Napoleon își 
dădeau silinţa să încurajeze această nepăsare a poporu- 
lui. Duşmanul se găsea la porţile capitalei şi comunica- 
tele cartierului general anunțau victorii. Ni s'au deschis 
ochii abia la 28 Martie... Mi-a fost dat să văd pe bulevarde 
scene impresionante. Pe străzile.pe unde filfizonii dichisiţi 
și femeile de lume continuau să iasă ca deobicei la plim- 
bare, pe jos sau în echipagii luxoase, pe aceleași străzi 
se scurgeau, abia târîndu-și pașii, gloate de soldaţi răniţi 
și refugiați nenorociţi. Işi părăsiseră căminurile cu te miri 
ce bulendre putuseră lua cu ei în spate. Prin piaţă, pe 
unde trecuseră în goană cu puţin mai înainte caretele 
curţii imperiale, am văzut într'o căruță sărăcăcioasă, plină 
cu paie, o familie întreagă: mama, cu un prunc în brațe, 
un bătrân şi o bătrână. In urma lor o țărancă mergea că- 
lare pe un măgăruş slăbănog iar un ciobănaş mâna câteva 
oi pe care izbutise să le salveze din toată turma sa. Oile, 
rupte de foame, behăiau şi se repezeau să prindă câte o 
gură din paiele ce atârnau din căruţă. Parizicnii se adunau 
roată în jurul acestor bejenari şi mi-a fost dat să asist 
la scene înduioșătoare de mărinimie, dar şi de cruzime şi 
lăcomie. Nu mă mișcam din lazaretul ce se amenajase în 
fumoarul teatrului „„Vaudeville” — loc, nu-i aşa, destul 
de nepotrivit pentru suferinzi? Ziua, se scurgeau prin Paris 
unităţi proaspete, treceau transporturi de muniții care mai 
ridicau moralul parizienilor. Se vorbea că primejdia nu 
era chiar mare. lată la ce dusese încrederea poporului. In 
pieţe acrobaţi și scamatori îi distrau pe parizieni până 
noaptea târziu, Posteritatea n'o să creadă că o armată 
inamică de două sute .de mii de oameni se afla la numai 
două mile de Paris şi că parizienii luaseră cunoștință de 
prezenţa ei doar în zorii zilei de 30 Martie, la ora patru. 
dimineața, când auziseră bubuiturile de tun și alarma 
dată de toboșari prin toate colțurile orașului. Parisul 
trăi ore de panică. Toboșarii chemau garda naţională în 
apărarea patriei şi cetățeni înarmaţi porneau spre Mont- 
marte, iar în urma lor se îmbulzeau plângând, femei şi 
copii. Ce rezistență puteam opune noi cuceritorilor ? Dece 
dispunem noi? Doar de câteva tunuri, deservite de: stu- 

denţii dela şcoala politehnică, de cinci mil de ostaşi de 
linie și cincisprezece mii de oameni din garda naţională 
fără ofiţeri... înarmaţi numai cu puști de vânătoare. 

I-am demonstrat bătrânului doctor, că Parisul nu putea 
fi salvat de distrugere decât prin capitulare. L-am lămurit 
că în afară de cei două sute de mii de oameni dela porţile 
capitalei, nesfârșite coloane de infanteriști, puzderie de ca- 
valerie și şase sute de tunuri se îndreptau spre Paris, 
gaia să distrugă orașul de pe înălțimile din jurul lui... 

— Ştii dumneata, — urmă Vadon, — că guvernul i-a 
convins pe cetățenii Parisului că inamicul asedia capitala 
lor cu un simplu detașament, care putea fi lesne respins 
prin lupte corp la corp? Apărarea a durat douăsprezece ore, 
apoi a urmat capitularea... Prietene, dumneata mă cu- 
noști, niciodată n'am putut să-i iert uzurpatorului lovitura 
mortală pe care a dat-o drepturilor omului şi cetățeanului, 
distrugând republica. Mi-am dat întotdeauna bine seama 
că Napoleon a îngenunchiat libertatea şi independența po- 
poarelor europene. Voi, Rușii, aveţi tot dreptul să vă răz- 
bunaţi... Dar eu, care iubesc Franța şi poporul, nu pot 
să nu deplâng această zi de mare durere a poporului 
meu. Spartanii se mândreau că femeile lor nu văzuseră 
niciodată focurile vreunei tabere dușmane. Femeile Pari- 
sului s'ar fi putut mândri la fel, dacă Parisul ar fi fost apă 
rat de eroii dela Valmy, în faţa cărora tremurau tiranii... 
N'ai uitat desigur discuţiile noastre dela gura sobei, des- 
pre Fourier, despre munca ce nu va mai fi nici înjositoare, 
nici împovărătoare, despre viitorul apropiat al omenirii, 
care este uniunea liberă a tuturor celor ce muncesc... L-am 
cunoscut pe Gracchus Babeuf, am auzit din gura lui cu- 
vinte de amărăciune, despre soarta muncitorilor : „Munciţi 
mult și mâncaţi puţin, căci altfel n'o să mai aveţi prile- 
jul de a mânca. lată legea crudă a capitaliştilor“. Acest 
mucenic ne spunea: „Revoluţia este lupta dintre patri- 
cieni şi plebei. dintre bogaţi şi săraci...” Poate c'a fost 
mai fericit ca murit sub ghilotină; a fost cruțat să vadă 
ceeace văd eu astăzi, după douăzeci şi cinci de ani dela 
1789, — „crinii albi” şi brasardele albe ale aristocrați- 
lor... Iată” unde a dus Napoleon Franţa, nimicind spiritul 
marii revoluții din 1789... l 

Aşa vorbea vechiul meu prieten, doctorul Vadon, în 
clipele când se apropia de bariera Passy regimentul Semio- 

novschi, cu steagurile fâlfâind în vânt, şi când parizienii 
aveau să vadă pentru prima oară pe străzile capitalei 
lor pe vitejii noștri mustăcioşi, care îi cam înspăimântau... 
Şi pentru prima dată în decursul unui mileniu de istorie 
a Europei, Ruşii, eroi victorioși, îşi făceau intrarea în ve- 
chea și glorioasa capitală a Franţei. 

„Aşa dar, iată-mă în Paris. Mă năpădeau amintirile, 
și mă copleșea un sentiment de adâncă tristeţe. Dar îmi 
ziceam că nu trebuie să uit misiunea pentru care fusesem 
trimis. Ce gândesc oare parizienii despre această schim- 
bare, ce soartă întrevăd țării lor? Nu republicanii înflă- 
cărați ca doctorul Vadon, ci negustorii bine situați, formau 
reazimul imperiului lui Napoleon. In aceste două zile n'am 
prea aflat multe. 

O întâmplare însă îmi veni în ajutor. Neastâmpăratul 
meu prieten, Dima Slepţov,: dorind să cumpere două cea- 
sornice, unul pentru el și altul pentru taică-său, dela un 
cunoscut ceasornicar parizian, domnul Breguette, ne-am 
dus la el în piaţa Dauphine din la Cite, a treia zi după 
sosirea la Paris. 

Domnul Breguette, vestitul ceasornicar membru al In- 
stitutului, locuia într'o casă cu etaj veche și dărăpănată. 
La parter se afla atelierul, iar la etajul întâi camerele de 
locuit, unde îşi primea clienţii cei mai de vază. Mobila, 
tablourile, bronzurile, dovedeau bogăţia stăpânului casei. 
Dar mai de preț decât toate erau ceasornicele lucrate de 
însuși domnul Breguette, ceasornice cunoscute în lumea 
întreagă, în toată Rusia — până și în orășelul Penza uitat 
de dumnezeu și de oameni — ca și la Boston peste ocean, 
la Londra; erau preţuite de cei mai de seamă oameni de 
stat. Stăpânul casei nu era încă bătrân, sau mai bine zis 
arăta încă tânăr. Chelia și-o acoperea cu o tichiuță de 
mătase liliachie. Cunoscându-mă dinainte, ne-a primit pe 
amândoi cu multă căldură, dar după câte mi se păru și cu 
o neliniște tăinuită. La Breguette am întâlnit încă doi ne- 
gustori parizieni : un fabricant de mobile şi un angrosist 
de vinuri, deopotrivă de îngrijoraţi de zvonurile cu care 
zăpăceau Parisul, bârfitorii ce nu-şi ţineau gura... 

Din primele zile, șușoteau că Parisul va fi distrus, că 
Ruşii şi Prusienii vor da foc capitalei, ceeace nu s'a întâm- 
plat. Dimpotrivă, se: deschriseseră piețele şi prăvăliile, măr- 
furile se vindeau la prețuri obișnuite, iar renta se ridicase 

ia bursă. Prietenii domnului Breguette, aflând că-i sunt 
un bun cunoscut, îmi cerură să le spun ce avea de gând 
să facă împăratul Alexandru. Bineînţeles, le-am răspuns 
eă nu ştiu. Atunci negustorul de mobile începu să se 
plângă de Napoleon, învinuindu-l că nu se sinchisise de 
nimeni și nimic şi acuzându-l de decimarea întregului ti- 
neret francez... Ceeace nu-l împiedică pe domnul Breguette 
să susțină că meseriile și comerțul înfloriseră sub domnia 
împăratului, făcând să crească astfel bunăstarea Franţei. 

— Nu ne putem aştepta la nimic bun dela emigranții 
care se întorc, — urmă domnul Breguette. — Vor să-și 
reia moşiile confiscate și să-i despoaie de drepturile lor 
pe ţăranii care le stăpânesc de peste douăzeci de ani... 

Negustorul de vinuri și cel de mobilă erau de aceeaş 
părere; se temeau că aliaţii ar putea merge până la dis- 
trugerea Parisului, dacă poporul s'ar opune la întronarea 
lui Ludovic al XVIII-lea. Nu-i cruțară deloc pe îilfizonii cu 
cocarde albe, pe care poporul îi ura de moarte, după cum 
nu lăsară nerelevat faptul că ofițerii și mai ales soldaţii, 
deși obosiţi de războaiele şi campaniile napoleoniene, ar 
dori să vadă totuşi pe tron pe fiul lui Napoleon și nu pe 
Burboni. Nici amănuntul că împăratul rus locuia în palatul 
prințului Talleyrand, nu trecu necomentat. 

— Prinţul Talleyrand este un om înzestrat cu multă 
iscusință, câştigată pe urma îndelungatei sale experiențe. 
Este un isteț om de stat, căruia îi acordăm încrederea. S'a 
arătat întotdeauna foarte binevoitor cu cei simpli, cu toate 
că se trage dinir'un neam de nobili... 

Aceste discuţii îl plictiseau pe Dima Slepţov. Alesese un 
ceas cu capacul bătut în mărgăritare şi cu portretul în mi- 
niatură al contesei Dubarry, amanta lui Ludovic al XV-lea, 
mai cumpără şi un ceas cu sonerie pentru tatăl său. Imi 
tot dădea zor să plecăm şi ne-am luat rămas bun dela cei 
trei cetăţeni francezi. 

„Dimineața, când mă trezeam, îmi roteam ochii prin 
cameră şi nu mă dumiream dintr'odată că nu mă mai aflu 
într'un bivuac, sau încartiruit în vreun sat nemţesc. 

Nu odată mă gândeam, în zilele acelea, că pășisem pe 
al douăzeci şi optelea an al vieţii și mă simţeam mai sin- 
gur decât în anii adolescenţei. Mânat de soartă, hoinăream 
prin ţări străine, în ceața Londrei, sub platanii Parisului. 
Cunoscusem dragostea şi suierisem de gelozie. Cunoscusem 

femei frumoase, unele calculate, fără sentimente, dar şi fete 
drăguţe și simple din culisele teatrului. Dar ciudat, deza- 
măgit în sentimentele mele, gândul îmi sbura mereu spre 
locurile natale, îmi amintea de Vasenchi, de fata aceea 
tânără, prima mea dragoste... Prea mă îndepărtasem uşor 
și tot atât de iute am uitat-o pe Catenca. Cu cât se scur- 
geau anii și lăsau tot mai mult în urmă zilele tinereţii, cu 
atât amintirile îmi deveneau mai scumpe... Unde-o îi ea? 
Nici în Prusia, nici la Paris n'am mai auzit nimic de colo- 
nelul Laroche. Dar ce ma apucat? Să mă las copleșit de 
amintiri, de trecut, tocmai în asemenea zile ? Sunt în Pa- 
ris. Mă aşteaptă prietenii ; i s'o fi urît lui Dima Slepţov de 
când stă singur la Tortone. Suntem invitaţii husarilor din 
regimentul Ţarscoe-Selo, la Neuilly. Se poate să găsesc 
printre ofiţerii lui Napoleon pe cineva care să-l cunoască 
pe colonelul Laroche şi să aflu dacă nu cumva Catenca 
e acum la Paris... La „Vaudeville“ am întâlnit-o pe doam- 
na Bally. Pare încă destul de bine şi când m'a văzut, a 
scos un strigăt de bucurie. Se uitau toţi cei din jur la noi. 
Am condus-o cu trăsura acasă dela teatru. 

Dar ce însemnau toate astea, de vreme ce n'aveam pe 
nimeni pe lume căruia să-i pot împărtăși gândurile mele 
tainice ? Cui i-aş putea dezvălui sufletul meu? Biet pri- 
beag, jinduiam după plaiul natal, după crângurile tihnite 
prin care hoinăream cu arma pe umăr, după iazul pierdut 
în stufăriș, după livada cu fauni albi de marmoră... 

„„„L-am revăzut pe contele Nesselrode. Il întâlneam altă- 
«lată, adeseori, la Butiaghin, secretarul ambasadei noastre 
şi la recepţiile date de prințul Curachin. Noi, tinerii dela 
ambasadă, îi cunoșteam slăbiciunile: era un mare mâncău, 
se lăuda că are cel mai bun bucătar din Paris, își îngrijea 
singur florăria şi iubea florile, dar mai presus de orice 
iubea banii. Pe Ruși nu-i prea avea la inimă, în schimb 
îi iubea cu foc pe-Nemţi. 

Volconschi îi înmânase lui Nesselrode raportul meu, în 
care îi aduceam la cunoștință starea de spirit a parizienilor. 
Dăduse ordin să mă prezint în audienţă, după amiază. Din 
prag auzii vocea lui răguşită; alergă, să-mi iasă înainte, 
având în mână raportul meu. Privindu-mă ţintă, cu ochit 
săi mici şi scăpărând de răutate, îmi spuse : 

— Raportul dumitale, căpitane, e întocmit cu foarte 


multă pricepere, dar părerea mea e că te-ai cam grăbit cii 
el. Ce puteai afla în răstimpul scurt de o săptămână ? 

I-am răspuns că sosisem la Paris chiar în ziua intrării 
armatei noastre și că aș fi venit şi mai devreme, dacă îm- 
prejurări independente de voința mea nu m'ar fi întârziat. 
Contele ridică asupră-mi ochii săi sfredelitori, ca de diavol, 
şi-mi spuse: 

— După câte îmi amintesc, te-am mai întâlnit pe aici 
și acum patru ani. 

La confirmarea mea, se apropie de mine şi-mi vorbi 
amical: 

— Am fost în acelaş serviciu și dacă o să ai vreo ne- 
voie, adresează-te direct mie. Apreciez calitățile şi capa- 
citatea dumitale. 

Salutându-mă dând din cap, se îndepărtă atât de repede 
şi cu un mers ușurel, de parcă nici nu-i auzii pașii. 

M'a urmărit mult timp aprecierea lui: la ce capacităţi 
ale mele se referise ? 

Danilevschi, pe care l-am întâlnit mai târziu la palatul 
Elysée, aflând de convorbirea mea cu Nesselrode, îmi 
spuse că e un semn bun: era informat că Nesselrode căuta 
oameni, pe care să-i ataşeze serviciilor sale. 

Destăinuindu-mi acestea, Danilevschi încuie uşa cu 
cheia, scoase o hârtie din birou și mi-o întinse: 

— Citește... 

Aveam în mână scrisoarea fiicelor luminatului prinț 
Cutuzov-Smolenschi adresată împăratului Alexandru. O 
tin minte aproape pe de rost: 

„Numai neîntreruptele voastre fapte de vitejie, ma- 
jestate, v'au împiedicat să vă opriţi privirea asupra copiilor 
lui Cutuzov-Smolenschi! Moșiile pe care le-am moștenit 
sunt împovărate de datorii şi n'am putea nădăjdui la o stare 
mai bună, decât dacă atotmilostivul împărat ar porunci 
ca ele să fie cumpărate de stat.“ 

O mână brutală scrisese mai jos: „Rămâne fără răspuns“ 

— Al cui e scrisul? — am întrebat. 

— AL lui Aracceev, — mi-a răspuns Danilevschi. 

L'am privit înmărmurit. 

— Uite, — a adăogat el, — uite, cum se preţuiesc la 
noi faptele de vitejie fără de seamăn, în apărarea patriei. 
Mâna caporalului dela Gatcina poate scrie scurt şi cuprin- 
zător: „Rămâne fără răspuns” pe scrisoarea trimisă de 

fiicele salvatorului patriei. Cine nu ştia, şi nu numai acei 
din anturajul feldmareșalului, în ce nevoie de bani şi în ce 
lipsuri de fiecare zi, se zbăteau. Și unui curtean lingușitor 
ca un lacheu, Neamţ de origină, împăratul nu stă pe gân- 
duri şi-i oferă chiar patruzeci de mii de bani în aur, nu în 
bancnote... Nu e nevoe să te gândești prea departe — chiar. 
lui Nesselrode. 

In ziua aceea am văzut pentru ultima oară mâhnirea 
şi indignarea pe fața prietenului meu din tinereţe. In de- 
cursul timpului se obişnuise cu nerecunoșştința țarilor, cu 
nemernicia curtenilor și fața lui nu mai exprima nici in- 
dignare, nici amărăciune. 

In ceeace privește raportul meu f'a mai fost de niciun 
folos, de vreme ce nimerise în mâinile lui Nesselrode. 
Franța ma fost întrebată dacă dorește, sau nu să-l aibă 
iar pe tron pe Ludovic al XVIII-lea. Poporul nu crâcnea, 
spiritul anului 1789 se stinsese în inimile Francezilor. Fla- 
căra libertăţii fusese înnăbușită în sânge, așa că răscoala 
poporului nu mai era de temut, sub nicio formă. Soarta 
Franţei se hotăra în casa lui Talleyrand. Aristocraţii jubi- 
lau, negustorii, de soiul prietenilor domnului de Breguette, 
se bucurau că-şi puteau vedea nestingheriţi de afacerile lor. 
Cât priveşte pe locuitorii din suburbiile Saint-Antoine şi 
Saint-Marcel, se trimiseră în acele cartiere patrule călări 
de husari austriaci. 

Poporul se aștepta la multe nenorociri, pe urma întoar- 
cerii din exil a celor treizeci de mii de aristocrați. 

— Ei una ştiu, să se lăfăiască în lux fără să mun- 
cească, așa cum erau deprinși până acum douăzeci şi cinci 
de ani, spunea bătrânul meu prieten, doctorul Vadon. — Şi 
ducele de Berry şi ducele d'Angoulême cu ducesa lui, rea 
de mama focului, fierb de patima răzbunării. Poporul fran- 
cez nu-i dorea pe Burbonii pe care aliaţii îi aduseseră în 
furgoanele lor... 

La 21 Aprilie, Napoleon îşi luă rămas bun la Fontaine- 
bleau dela vechea-i gardă. Sc spunea că soldaţii plângeau 
ca niște copii şi el însuşi, cu toată inima lui de piatră, 
după ce a părăsit palatul, s'a urcat în caretă cu ochii în 
lacrimi. Şi astiel au luat sfârșit aprigile furtuni care zgu- 
duiseră Europa atâţia ani de zile. 

„„.Trecuse o lună... Mă minunam într'una de spiritul ușu- 
ratic al parizienilor şi mai ales de nepăsarea cu care răb- 


268 


dau prezenţa armatelor străine: în capitala lor. M'am- întât- 
nit într'o zi, în cafeneaua Tortone de pe bulevardul des 
Italiens, cu domnul Labile, jurnalist pe care îl cunoşteam 
dinainte. Mai, mai să-mi sară în braţe de bucurie, ceeace, 
trebuie să recunosc, nu m'ar fi încântat. Vadon îmi poves- 
tise că în ajunul lui 18 Brumaire, atunci când Napoleon se 
proclamase primconsul, acelaș domn Labile întocmise două 
manifeste — unul în cinstea lui Bonaparte, și altul pentru 
Directorat în cazul când acesta ar fi rămas stăpân pe si- 
tuaţie. Dealtfel, nu mai putea de fericire şi acum cu pri- 
lejul intrării lui Ludovic al XVIII-lea în palatul Tuileries, 
făcându-se a uita că aproape cincisprezece ani nu contenișe 
să verse lacrimi de dragoste, ori de câte ori Napoleon îşi 
relua reședința la Tuileries, după campaniile sale victo- 
rioase. Pictorii francezi lucrau de zor să redea în tablouri 
scene reprezentând intrarea armatelor aliate în Paris, 
poeţii se întreceau în a compune ode închinate împăratu- 
lui Alexandru şi se îmbulzeau la uşile palatului Elysée. Ce- 
lebrul şansonetist Michaud cânta cuplete în cinstea împă- 
ratului. 

In Rusia, prezența lui Napoleon la Moscova dezlănţuise 
mânie și durere nestăvilită în inimile Ruşilor şi nu s'a 
găsit nimeni să-l ridice în slavă pe cotropitor. 

Nu mai puţin mă uimea faptul că ziarele pariziene se 
ocupau mai mult de Opera italiană, de dansatoarea Bri- 
gotine şi de tenorul Manviel, de dublul asasinat din strada 
Brey, decât de soarta Franţei. 

— Sunt oameni, — observă Vadon, — care s'au obiş- 
nuit să facă pe bufonii... 

Şi-mi întinse un ziar, în care se putea citi o inepție ca 
aceasta : „Gloriosul Wellington, comandantul suprem al 
armatelor engleze, a spus că revoluțiile sunt imposibile în 
țările în care regele e un bun călăreț. Deaceea propun să 
alegem rege pe vestitul maiestru de călărie, Franconi“. 

— Iată pentru ce i s'a acordat libertate de gândire 
domnului Labile, — spuse în zeflemea Vadon. — Totuși 
e de netăgăduit că ziarele se bucură acum de mai multă 
libertate decât pe timpul lui Napoleon. Dar în ce scop fo- 
loseşte domnul Labile această libertate ? 

Hoinăream pe bulevarde și urmăream feţele posomorite 
ale oamenilor simpli, din popor, care nu se bucurau de 
intrarea triumfală a regelui. „Trăiască regele !“ urlau doar 

poliţiştii îmbrăcaţi în civil, domnișorii din cafenele şi case 
de joc din Palais-Royal, ca și numeroșii gură-cască de pe 
străzi. 

Se comenta în fel și chip declaraţia regelui Ludovic al 
XVIII-lea care, părăsind Anglia, ar fi spus că datorește 
urcarea sa pe tronul strămoșilor, proniei divine, îndrumă- 
rilor prințului-regent şi neclintitei prietenii a Britanicilor. 
La drept vorbind, noul rege îşi datora întronarea sa cu- 
rajului armatelor noastre şi sângelui pe care îl vărsaseră 
în luptele cu Napoleon. In mică măsură şi vicleniei diabo- 
lice a lui Talleyrand, care reuşise să stoarcă în favoarea 
Burbonilor succesele armatei noastre. 

„„Intr'o dimineaţă auzii glasuri sub geamurile mele şi 
tropotul unui cal. Un plutonier prusian de ulani, căruia îi 
plăcuse casa lui Burdain, voia cu orice preţ să se încarti- 
ruiască acolo. In zadar îi repeta gazda mea că în casă e 
încartiruit un ofiţer rus. Ulanul îl îmbrânci pe bătrân şi 
se năpusti în casă, băgând în sperieți pe Denise și pe 
Jeanne. Am coborit și, prezentându-mă, i-am explicat ula- 
nului că locuiesc aci şi că trebuie să-și caute altă casă. 
Bombănind, ulanul se îndepărtă, dar ordonanţele sale în- 
cercară totuşi să forțeze portiţa grădinii. li opri la timp 
Fedia Volghin. M'am așezat din nou la birou, dar nu trecu 
mult şi fusei întrerupt dela lucru de râsul și vocea răsună- 
toare ale lui Dima Slepţov. 

Locuia la hotelul „Espagne“ din strada Richelieu și, 
aflând dela Danilevschi adresa mea, venise să-mi propuie 
să-l conduc ca un alt Virgiliu, în peregrinările sale prin- 
infernul parizian. Pe loc casa se umplu de veselie, începu 
să cânte la clavecin, trimise după vin și prăjituri, cu care 
le trată stăruitor pe fiicele gazdei — Denise şi Jeanne. 
Neavând încotro, am oftat, mi-am strâns hârtiile și m'am 
lăsat în voia neastâmpăratului meu prieten. 

In anii trecuți făcusem împreună multe chefuri, petre- 
cusem multe nopţi cu lăutari şi altele la mesele de joc. De 
două ori i-am fost martor în duel şi nu odată l'am adus 
acasă fără cunoștință. Când se îmbăta era furios, nu-i 
păsa niciodată de bani, nici de ai săi, nici de ai celorlalți. 
Dar oricât de dezordonat şi necumpătat träia, nu era în 
stare să facă o faptă josnică, nu-și trăda camarazii niciodată. 

Antrenat într'un vârtej de patimi, târît într'un cere de 
cartofori şi feciori de bani gata, își păstrase. mintea lim- 

pede, biândeţea sufletească, interesul. viu pentru ştiinţă şi 
dragostea de poezie... Nu putea suferi pe aracceeviştii dela 
Gatcina, îi era. scârbă de filfizonii dela statul major și 
deaceea îmi era drag mie şi tuturor oamenilor cinstiţi. 

Pe când îi stam la dispoziţie ca un alt Virgiliu, Dante 
al meu comandă și bău, de dimineaţă, trei sticle de şam- 
panie, dansă cu Denise, îi trăzni apoi prin minte să se ia 
la trântă cu Fedia Volghin şi însfârșit, potolindu-se, mă 
trase să mergem la plimbare. 

La Paris mă hotărîsem să umblu în civil, hotăriîre foarte 
cuminte, deoarece ofițerii lui Napoleon, hoinari pe străzi, 
căutau ceartă cu lumânarea. Din această cauză în primele 
zile au avut loc multe dueluri. In haine civile ne puteam 
strecura în voie în mijlocul oamenilor din popor, fără ca 
să ne ia la ochi poliția noastră militară secretă. 

Ne-am îndreptat spre Champs-Elysées. Acest bulevard, 
pe care-l cunoșteam bine de pe când era locul de întâlnire 
al aristocraților parizieni, prezenta acum o privelişte ciu- 
dată. 

Sub copaci erau întinse corturi; crengi uscate și ghemo-. 
toace de paie atârnau de sulițele cazacilor. Inchipuiţi-vă, 
un bivuac căzăcesc în plin centrul Parisului ! Fân, butoaie, 
căldări, conoveţe... Un cazac bărbos își țesăla calul; altul, 
sub privirile vesele ale parizienilor, îşi dresa bidiviul, care 
se culca și se ridica la comandă şi se ţinea după dânsul 
ca un căţeluș; alt cazac se desiăta, făcând tot felul de 
ghiduşii, cu o jăvruță a regimentului... Parizienii, îmbrăcaţi 
în cinstea Burbonilor, în îracuri şi doamnele în rochii albe, 
făceau roată în jurul bivuacului căzăcesc. 

Imi apar ca aevea zilele acelea, demult trecute, şi-mi 
amintesc de versurile tovarăşului meu de luptă, poetul ` 
Batiuşcov: 


Vă amintiți de bulevard 

Și de mulțimea "'nghesuită, 

Când alerga cazacul cu nagaica 
Și- Amorul cu săgeata pregătită... 


Başchirii, cu arcurile şi săgețile lor, îi impresionau pe 
parizieni; Walter Scott, cunoscut scriitor englez, care a 
vizitat Parisul în acele zile, îi menţionează în notele sale, 
ca pe o senzaţie demnă de relevat. 

„Ca artilerist în rezervă, am apreciat mult părerea aces- 

tui Englez care considera artileria noastră fără cusur, 'de- 
săvârşită. A văzut-o la paradă, în ziua când bravele noastre 
regimente au defilat prin piaţa Ludovic al XV-lea, timp 
de două ore, în fața comandanților de oști ai aliaţilor. 

După atâtea bătălii sângeroase, după campania din 
1812 şi după cincisprezece luni de luptă în țări străine, ar- 
mata noastră a apărut la Paris în uriaşa ei forță neștir- 
bită, uimmplând de bucurie şi admiraţie inimile prietenilor şi 
băgând groază în duşmani. Parizienii urmăreau cu miile, 
plini de interes, pe ostașii noștri. Lipseau din rândurile 
acestei mulţimi, ofiţerii armatei lui Napoleon; îi găseai 
prin cafenele, stând și privind posomoriîţi pe străini, sub 
ale căror haine civile ghiceau pe învingători. 

In cafeneaua Manoury, aproape de Pont-Neuf, la me- 
sele lungi din lemn de nuc, pe canapelele cu perne moi, 
strategi de ocazie, politicieni de duzină, citeau „Journal des 
Débats“, sau trăgeau cu urechea la flecăreala vreunui cle- 
vetitor de meserie, care îndruga ultimile bârfeli pe soco- 
teala ducesei d'Angoulâme, ponegrea noua formaţie a găr- 
zii naționale, sau descria, cu lux de amănunte, ultima le- 
gătura amoroasă între mademoiselle George și... In tur- 
neul lor de fiecare zi prin cafenelele Procop, Tortone, Ma- 
noury, acești domni n'aveau altă preocupare decât să ducă 
de colo, colo zvonurile şi clevetirile de ultimă oră, să le 
împrăştie şi să culeagă ecourile lor, pe care le raportau 
apoi imediat şefului poliției secrete. 

Nu demult, în aceste locuri, se vorbise despre execuţia 
lui Ludovic al XVI-lea, despre războiul din Vendée, despre 
bătălia dela Valmy. Insuși Danton își asurzea pe aici as- 
cultătorii, cu vocea lui ca de tunet, înainte de a amuţi pe 
veci. Intr'o vreme, în jurul aceloraş mese, nu se mai ispră- 
veau discuţiile asupra intrării uriaşei armate franceze în 
Moscova și se făcea mare caz de ultimul buletin dela car- 
tierul general al lui Napoleon. Acum se repetau cuvintele 
lui Talleyrand: „Republica, e o imposibilitate, Bernadotte 
— o intrigă, numai Burbonii sunt un principiu...“ 

Aşa dar, după douăzeci şi cinci de ani, Burbonii deve- 
niseră iarăşi „un principiu“. 

Lângă Pont-Neuf, care nu e defel cum îl arată numele, 
era postată o patrulă prusiană în fața a două tunuri, gata 

de tragere. Fitilurile fumegau în mâinile tunarilor. Era o 
măsură de prisos. 

„Francezii au obosit să mai lupte“, îmi spusese un 
maistru caretaș, din suburbia Saint-Antoine, întorcându-se 
ca să nu-i vadă pe husarii austriaci, care-și adăpau în acel 
moment caii la fântâna de pe strada lui. 

Ajunseseră la Paris venind depe insula lor și trupele 
engleze. Astfel că se putea spune, pe bună dreptate, că în 
zilele acelea capitala Franţei avea musafiri din întreaga 
Europă:  Prusieni, Westfalieni, Bavarezi, Wurtember- 
ghezi, Suedezi, Polonezi, Austriaci, Englezi şi pe noi Ruşii. 

In timpul primei mele șederi la Paris, îmi plăcea să 
privesc de pe Pont des Artes minunata panoramă a orașu- 
lui, înspre palatul Luvru, curtea Monetăriei și insula La 
Cite. In anii revoluţiei, fusese ridicată statuia equestră a 
regelui Henric al IV-lea, şi acum, după cum se spunea, 
avea să fie repusă la locul ei. Pont des Artes reunește 
Palais-Royal şi șoseaua d'Antin cu foburgul Saint-Ger- 
main. La trecerea peste pod se plătea o mică vamă, așa că 
se întâmpla adesea să întâlneşti acolo o bună parte din 
societatea aleasă, carete cu lachei în livrele, în spatele stă- 
pânilor, bogătaşi trândavi, privind prin lornioane bărcile 
încărcate cu cărbune şi plutele de pe Sena. 

L'am dus pe Dima Slepţov la muzeul Luvru. Am stră- 
bătut în tihnă sălile, în care elevii Academiei de pictură 
copiau pânzele lui Rafael, Tintoretto şi Tizian. O fată care 
copia cu multă măiestrie capul unui copil și al madonei de 
Veronese, îi plăcu mult prietenului meu. Am intrat în vorbă 
cu tânăra pictoriță. | 

— Operele de artă expuse aici, — ne-a explicat ea, — 
au fost capturate de Napoleon din Italia, ca trofee. Se 
spune că vor fi restituite ducelui de Modena și astfel le 
vor ascunde iarăși de ochii muritorilor de rând. 

Prin sălile muzeului se perindau Englezi, ofiţeri din 
armata scoțiană, în fustele lor cadrilate, îngâmfaţii ofiţeri 
din cavaleria de gardă călare, în tunicile lor roșii; întâl- 
neai şi de ai noştri, medici militari și artilerişti. 

Am părăsit Luvrul, către ora prânzului; Dima Slepţov 
ma dus la restaurantul „Roche de Cancale“, unde mân- 
case singur şi plătise prânzul o sută cincizeci de franci. 
Mi-am îngăduit să observ că ar fi puțut mânca și mai 
ieftin și să nu uite că leafa unui ofiţer superior este de 

douăzeci şi patru de mii de franci pe an şi noi nu eram 
decât ofițeri inferiori. 

— Când nu vom mai avea bani o să mâncăm în vreun 
birt cu un franc, — răspunse fluşturaticul meu prieten și 
comandă trei sticle de șampanie, socotind că un vin bun 
înveseleşte inima omului, după cum spuneau Romanii. 

Ceru crap de Rin, somn de Geneva, şuncă de Westialia 
şi supă de broască ţestoasă. Cât privește bucătăria fran- 
ceză, n'o cinsti decât cu o friptură de rață de Rouen, în 
schimb bău- numai vinuri franceze ca să nu-și piardă luci- 
ditatea; era un comesean plăcut. Ascultam cu interes po- 
vestirile lui. Intre altele, îmi spuse că un foarte bun prie- 
ten îl convinsese să se facă mason şi că totul era pregătit 
ca să fie uns „cavaler al templierilor“. 

L'am întrebat în ce constau îndatoririle unui „cava- 
ler al templierilor“ şi mi-a precizat: „Să stai treaz, când 
ţi-e somn, să te trudești când simţi nevoia de odihnă, să 
nu mănânci când ţi-e foame şi să nu bei când te chinuie 
setea...“ I-am răspuns că toate aceste reguli ale cavalerilor 
îmi convin şi, dacă ultima din ele se referă numai la apă, 
iar nu la vin, atunci accept să mă supun acestor îndato- 
riri. Prietenul meu a socotit aceste cuvinte ca o jignire, 
şi cu asta s'a isprăvit intrarea mea în ordinul masonilor. 

Masa noastră se apropia de sfârşit. Consumatorii din 
localul „Roche de Cancale” se uitau cu uimire la Dima 
Slepţov. Deşi băuse de cinci ori cât mine, ceru în loc de 
cafea o sticlă cu coniac, o goli şi pe aceasta şi, ținându-se 
totuși bine pe picioare, părăsi restaurantul în aplauzele 
clienţilor... 

In ușă ne-am despărțit. Dima Slepţov, urcându-se în- 
tr'o trăsură de piață, porni spre hotelul său din strada Ri- 
chelieu, iar eu socotii că după un asemenea prânz copios, 
ar fi potrivit să fac o plimbare în grădina Tuileries. 

In anii când locuiam la Paris, îmi plăcea să plătesc 
doi gologani ca să pot privi de sub platani la jocurile 
copiilor. Mai toți se jucau, deastădată, de-a războiul, şi, 
uitându-mă la săbiile, tobele și tunurile lor, mă gândeam 
că încă multă vreme copiii n'o să cunoască alte jocuri și 
alte jucării. lată roadele educaţiei militare din epoca lui 
Bonaparte... 

Imi aţintii la un moment dat privirea asupra palatului 
Tuileries şi, fără să vreau, gândurile îmi zburară la toți 

acei care-l ocupaseră pe rând, timp de un sfert de veac: 
Ludovic al XVI-lea, Comitetul salvării publice, Directoratul, 
Napoleon Bonaparte, iar astăzi Ludovic al XVIII-lea. Ce 
soartă îl aşteaptă oare pe acest rege, adus pe tron împo- 
triva voinţei poporului ? 

Deodată se auzi o muzică și oamenii care se plimbau 
prin grădină se repeziră în spre locul de unde veneau su- 
netele goarnei. Am văzut, cu multă plăcere, pe un podium 
de lemn pe muzicanții regimentului Semionovschi. Fran- 
cezii ascultau cu plăcere muzica noastră militară... 

I-ar fi trecut oare prin minte lui Napoleon, acum trei ani, 
că muzicanţii ruşi din regimentul de gardă imperială Se- 
mionovschi vor cânta în faţa palatului Tuileries ?... Şi, 
amintindu-mi de îngâmfarea obraznică a Francezilor, a 
tamburilor-majori din marea armată ce trecea pe străzile 
Moscovei incendiate, eram mândru că muzicanţii noştri 
cântau în grădina Tuileries glorioasele noastre marșuri de 
campanie. Slavă armatei ruse, care nu numai că l-a izgo- 
nit pe inamic din Rusia, dar a eliberat şi Europa de sub 
sceptru! de fier al iui Napoleon. Ar fi păcat însă, ca 
această victorie să nu aducă o ușurare popoarelor Euro- 
pei. Ar fi păcat ca prin această victorie suflarea de ghiaţă 
a duşmanilor de moarte să stingă flacăra libertăţii... 

Pe când mă gândeam la toate acestea, încercând să 
răzbat cu mintea prin pânza viitorului, se aşeză lângă mine 
un bărbat într'un surtuc verde de croială militară, cu pan- 
taloni gii închis, ajustaţi pe glesne și cu cizme cu reveruri 
galbene. Luă loc pe scaun, după: ce plătise doi gologani, 
şi-şi plecă posomoriît ochii în jos. Dela prima privire am 
ghicit că era un veteran din armata lui Napoleon. Stătu 
mult timp nemișcat, lovindu-şi mereu cizma cu o nuie- 
lușă, când deodată tresări. Prin fața noastră trecea un 
invalid care cerea de pomană. Mâneca goală a hainei îi 
era prinsă de pieptul tunici; uzate. Necunoscutul de lângă 
mine îi făcu semn soldatului, care se apropie. 

— Din ce regiment ești ? 

— Din regimentul douăzecişipatru grenadieri ai duce- 
lui Neufchâtel, regiment de linie... 

— Unde ţi-ai pierdut mâna? 

— La Auerstaldt... 

Ofiţerul de rezervă se scotoci prin buzunare, dar zâmbi 
cu amărăciune. Pesemne că nu mai avea nicio leţcaie, în 

afară de cei doi gologani cu care-și plătise scaunul. Fără 
a mai sta la gânduri își scoase. de pe deget un inel de 
aur şi i-l dădu invalidului. NER 

— Vezi-ți de drum, bătrâne... — rosti el aspru şi stă- 
rui: — Pleacă. 

Cred că unor oameni ca acesta nu le-a mai rămas în 
Franța nimic alta decât sä aştepte un nou război. 

M'am gândit şi la mine însumi. Ce m'așteaptă ? Eram 
bucuros că serviciul meu dela Paris îmi lăsa mult timp 
liber. Eram bucuros că puteam vedea o ţară străină nu de 
pe o şea căzăcească, sau în popasurile unei campanii... Când 
o să revăd oare pământul patriei? Nu prea am mult de 
aşteptat... 

Totuşi, altceva mă aștepta... 

Cu aceasta se încheie primul caiet al „Insemnărilor 
scrise cu propria- i mână“ ale lui Mojaischi. 

Cititorul îşi dă seama că aceste însemnări au fost aş- 
ternute pe hârtie după mai bine de patruzeci de ani de 
când „Parisul găzduise întreaga Europă“. 

Câteva observaţii de pe marginea filelor dovedeau că 
Mojaischi recitindu-şi însemnările, făcuse unele adăugiri. 

1 
24 


In vârtejul evenimentelor furtunòase petrecute la Paris 
în primăvara anului 1814, Mojaischi nu uită de Fedia Vol- 
ghin. 

De îndată ce sosi din Anglia prima poștă şi primul 
curier plecă la Londra, Mojaischi îi trimise lui Semion Ro- 
manovici Voronţov o scrisoare amănunţită. I-i descria pe 
Fedor Volghin așa cum se dovedise: conştiincios, plin de 
curaj și istețime. Menţionă faptul că el însuși îi datorează 
recunoștință pentru că-i salvase viaţa și îi aminti totodată 
că-i făgăduise lui Fedor eliberarea din iobăgie. In aștep- 
tarea răspunsului dela Londra, Volghin continua să locu- 
iască împreună cu Mojaischi în casa de pe strada Vaugi- 
rard. Devenise omul de încredere al familici Burdain şi 
fiicele acestuia Denise și Jeanne i se adresau respectuos, 
numindu-l „monsieur Theodor“ şi îl preţuiau, îndeosebi, 
pentru curajul ce-l arătase alungând pe subofiţerul pru- 
sian de ulani, care încercase să pătrundă cu forța în gră- 
diniţa lor. 

Insoţindu-l pe Mojaischi în călătoriile sale prin Franța, 
Volghin văzuse urmele crude ale războiului: sate pustiite, 
câmpuri nelucrate, butuci de vie călcaţi de căruţe militare. 
Văzuse grenadierii prusieni fărâmând şi aruncând pe foc 
rame aurite de tablouri, mobilă scumpă din palate. Bun 
meşteșugar, Volghin ştia să preţuiască munca maieștrilor 
iscusiți şi se uita cu durere la obiectele rare şi preţioase din 
palatul Montmorencv ridicate şi distruse de Prusieni, arun- 
cate apoi pe foc. Mojaischi nu se mira de aceste vanda- 
lisme după aţâțătoarea proclamaţie a generalului prusian 
Blücher. 
© — Ce-s de vină aceste minunate tablouri, gobelin-uri, 
bronzuri și mobile, toate de mare preţ? Ce-s de vină ţăranii 
și viticultorii francezi care adună cu sudoarea frunţii roa- 
dele muncii lor ? Dar nouă nu ne trecea prin gând să ne 
răzbunăm pe acest popor pentru ruinele Moscovei noastre... 

Te îndurera nespus văzând cum comandanții prusieni 
chinuiau oameni nevinovaţi și îşi răzbunau pe pielea: lor 
umilinţele suferite din partea lui Napoleon. 

Și Francezilor le părea foarte ciudată atitudinea bine- 
voitoare a soldaţilor ruși; țăranii îi pofteau la masă pe 
ostaşii ruşi şi-i aşezau la loc de cinste. Soldaţii mustăcioşi 
din regimentul Preobrajenschi încartiruiţi în sate, se în- 
grijeau de copiii ai căror părinți lucrau la câmp. Amintin- 
du-și de viața lor de sat, veteranii marilor războaie le aju- 
tau ‘bucuroşi țăranilor la muncă, aprindeau uneori focul 
în bucătărie, dând o mână de ajutor gospodinelor și, tră- 
gând din țigările de tutun slab francez, se gândeau cu jind 
la mahorca din Baturi. Gospodinele vesele trebăluiau în 
jur, pe când copiii își făceau de joacă cu chipiile și echi- 
pamentul soldaţilor ruşi. Altfel se petreceau lucrurile în 
satele în care erau încartiruiți Prusienii, Austriacii şi mai 
ales Bavarezii, pe care şefii lor cruzi îi încurajau la dife- 
rite acte de silnicie. Nu degeaba Francezii primeau bucu» 
roşi să găzduiască zece Ruși, în loc de un singur ofiţer 
prusian, sau bavarez. 

Mărinimia, atitudinea respectuoasă şi plină de bună- 
voinţă ale ostașilor ruşi, îi mirau chiar și pe ofiţerii şi 
generalii lor, mai cu seamă pe cei obișnuiți să-l privească 
pe soldat ca pe o ființă neroadă supusă și fără judecată. 

După un scurt răgaz, ostaşii începură să cunoască din 
nou zile grele. Incepu iar marșul în manej, muştruluiala 

fără noimă, exerciţiile de tot felul şi instrucţia la cata- 
ramă. Ostaşii mai că regretau viața grea din campanie. 
Nici ofiţerilor nu le venea ușor. Osten-Sacken, comandan- 
tul militar al Parisului, primise ordinul de a mai „struni“ 
corpul ofițeresc. In cele șapte săptămâni ale postului mare 
li se interzise ofiţerilor să frecventeze teatrele. Veniră zile 
care aminteau multora Petersburgul și manejul Mihailov- 
schi. Sau se anunţa printr'un ordin că majestatea sa im- 
perială „binevoieşte să ordone ca toţi domnii aghiotanţi de 
regiment să poarte cronometre ca să controleze pe tobo- 
șarii care trebue să bată, într'un marş încet, între 72 şi 
75 paşi pe minut, iar în marșul repede, între 100 şi 110 
pași. Supravegherea şi aplicarea acestor dispozițiuni cădeau 
în sarcina aghiotanţilor de regimente.“ Impăratul ordonase 
la un moment dat să fie arestaţi, pentru „o paradă nereu- 
şită“, trei comatidanţi de regimente cu merite deosebite 
în lupte şi să fie închişi la comenduirea pieţii engleză, 
pentrucă „regimentele nu au defilat bine“. 

Alexei Petrovici Ermolov încercă să ia partea celor trei: 
comandanți și insistă ca cel puţin să nu fie închiși la co- 
menduirea pieții, ocupată de patrula trupelor străine, ceea- 
ce stârni nemulțumirea ţarului. Alexei Petrovici luă cu- 
noștință de o notă a lui Volconschi, în care acesta scrisese 
cu propria-i mână: „Dece comandanții de regimente pe- 
depsiți mau fost trimiși încă la comenduirea pieţii? S'ar 
putea ca până la urmă să mă trezesc eu în locul lor, pen- 
trucă împăratul întreabă mereu de executarea acestui or- 
din...“ 

Și astfel reîncepu vechea „gimnastică în vâriul picioa- 
relor şi în genunchi“ atât de urîtă de Cutuzov și din pri- 
cina căreia piereau în bătaie, sub loviturile de băț, vitejii 
ostași ruși. „Exerciţiile zilnice sunt din nou puse mai 
presus de orice“, scria despre vremea aceea un slujitor 
zelos ca Paschievici, urmașul lui Ermolov la postul de 
guvernator imperial al Caucazului. 

Mojaischi era mulțumit de faptul că rana îl scutea de 
obligaţiile exerciţiilor zilnice. Indatoririle sale se mărgineau 
la „efectuarea cercetărilor“ în chestiuni importante și se- 
crete. 

Impăratul Alexandru își luase reşedinţa în palatul 
Elysée şi se complăcea în singurătate. Numai arareori 
ieşea să se plimbe: pe aleile parcului şi se distra hrănind 

lebedele de pe lac. Ca reprezentant al. unei ţări mari şi 
puternice, stârnise interesul şi curiozitatea publicului, care 
căuta să-l vadă şi să pătrundă la el. Primea -scrisori şi 
diferite plângeri, ceeace nu-i displăcea. Citea personal 
unele scrisori. Dădea şi răspunsuri câteodată, îndeosebi fe- 
meilor de vază ale Parisului, mai ales celor tinere şi îru- 
moase. O seamă de scrisori le trimetea spre rezolvare can- 
celariei. Mojaischi avea, între altele, sarcina de a răspunde 
pictorilor doritori să imortalizeze chipul împăratului Ru- 
siei, de a mulțumi în numele lui poeţilor care îi închinau 
ode, de a răspunde inventatorilor care ofereau armatei 
rusești „gloanţe ce nimeresc cu siguranţă la ţintă“. Numă- 
rul hârtiilor importante, care trebuiau neapărat prezentate 
împăratului spre rezolvare, era uneori atât de mare, încât 
Alexandru, furios, le arunca pe jos şi le călca în picioare 
strigând : 

— Am să las totul baltă şi am să plec în Rusia ! 

Alexandru Pavlovici ţinea să ştie tot ce scriau revis- 
tele și ziarele străine despre persoana lui. Mojaischi era. 
însărcinat să colecţioneze pentru ţar, din ziare, articolele 
care-l preamăreau. Dar nu numai articolele politice îl in- 
teresau pe Alexandru ci şi cronicile de mai mică impor- 
tanță, ca de pildă, acelea în care un ziarist parizian des- 
cria aspectul şi pieptănătura țarului. Il înciudă odată 
foarte tare un articolaş dintr'un jurnal englez, în care se 
preciza că ţarul are părul blond şi foarte rar, cu alte cu- 
vinte că ar avea chelie. Alexandru, ca şi fratele său Cons- 
tantin, începuse să chelească devreme, încă de pe timpul 
când trăia tatăl lor, Pavel Petrovici; de pe vremea când 
militarii își ungeau părul cu untură și-l pudrau prea tare. 

Un alt ziar descria o altă trăsătură de caracter a țarului 
şi anume, că-i place să pozeze în om de curaj faţă de 
supușii săi şi că apărea anume în locurile primejdioase de 
pe câmpurile de bătălie, numai pentru a fi rugat să nu se 
expuie primejdiilor. 

Mojaischi nu se simţea bine în serviciul său. — S'ar fi 
întors bucuros la Ermolov, dar durerile de cap — urmările 
ranei — continuau să-l chinue şi din această pricină era 
nevoit să rămână pe loc. Volghin îl chemă pe doctorul Va- 
"don ca să-l consulte pe Mojaischi şi acesta, în loc să-l tra- 
teze cu medicamente, îl antrena la discuţii lungi politice- 

Fedia Volghin era liber aproape toată ziua și hoinărea 
ore întregi prin oraş. 

__ Pe vremea aceea Parisul, mai ales în centru, arăta cu 
totul altfel decât în timpurile noastre, după ce Haussmann 
a tăiat bulevardele largi din mijlocul capitalei. 

Pe atunci, Parisul era un labirint de ulicioare întorto- 
chiate, înguste şi de fundături. Pe alocuri străzile semănau 
cu nişte trecători ; etajele de sus ieşeau mai în afară 
decât cele de jos şi dela o casă la alta se întindeau deobi- 
cei frânghii, pe care se uscau rufe. Clădiri noi şi impu- 
nătoare se învecinau cu căsuțe vechi, multe căzute într'o 
rână, căsuțe care aminteau de vremurile lui Henric al 
IV-lea. Noroiul pe uliţi nu se usca niciodată. Dimineaţa, 
ciobanii îşi mânau caprele pe străzi, unde le şi mulgeau, 
vânzând laptele gospodinelor din apropiere. 

Mii de tarabe se înghesuiau una în alta, de-a- -lungut 

acestor. uliți şi: ce ciudat arătau! Se reduceau la câte un 
scaun, o tavă cu cărbune sub o bucată de pânză cafenie, 
sau sub coșcogeamite umbrelă, ce ţinea loc de acoperiş! Se 
găseau la aceste tarabe, zarzavat, bojog de vițel, peşte, 
cerneală, otravă de șobolani, stridii, cremene şi amnar de 
aprins fitilul şi cremene de pus în "cocoşul puștii. Tot pe 
lângă. ele îşi făceau meseria cârpaci, croitori ambulanți, 
văcsuitori de ghete, care aveau mult de lucru mai ales 
după, ploaie. Un proverb popular caracteriza plastic înfăţi- 
şarea străzilor din Paris: „Parisul este rai pentru femei, 
purgatoriu pentru bărbaţi şi iad pentru cai.“ 
.„. Către seară apărea pe străzi o armată întreagă de 
tampagii cu scări pe umăr ; felinarele cu ulei și cu oglinzi 
aruncau o lumină firavă asupra trecătorilor, care se îmbul- 
zeau mai ales la ușile larg deschise ale cârciumilor, în 
jurul cărora își făceau rondul niște vlăjgani de poliţişti, 
care iscodeau clienții. 

In anii revoluţiei, când poporul se răsculase împotriva 
aristocraților, pe aceste uliţi înguste s'au „putut uşor ridica 
baricade de neînvins. Era cu neputinţă să le cucereşti prin 
ăsalt, sau să le distrugi prin foc de artilerie, deoarece stră- 
zile strâmte şi întortochiate nu îngăduiau o desfășurare 
de forță potrivită unui atac eficace, iar tunarii se găseau 
chiar în bătaia focurilor dela. ferestre şi de pe acoperișuri. 

` In două săptămâni Volghin cunoscuse Parisul; hoi- 
nărea pe bulevarde, se ducea prin bâlciurile cu înghesuială 

de nerăzbit, unde cu un franc puteai vedea câinele savant 
„Minuto“, un caleidoscop uriaș, un circ de pureci şi alte 
asemenea „minunăţii“. Poporul nu-și prea făcea inimă rea 
din pricina armatelor străine. Vorbea cu dispreț despre 
rege, îl înjura şi pe Napoleon, socotind totuşi că din două 
rele Napoleon e răul cel mai mic. 

Volghin îl întâlni într'una din zile, în piaţa principală, 
pe Cuzma Marcenco, invalid de un picior. Căzut prizonier 
în luptele de la Austerlitz, se stabilise în Franța, unde se 
insurase şi locuia într'un sat la vreo opt verste de Paris. 
Vorbea destul de birie franţuzeşte și servea de tâlmaciu con- 
cetățenilor săi ruși, cazacilor. care se îmbulzeau în piaţă 
printre căruţe, futgoane, cai, catâri şi măgari, umblând 
după cumpărături. 

O precupeaţă 'dolofană cu o scufie sclipitor de albă pe 
cap încotoșmănată în şase fuste trase una peste alta, pur- 
tând sâboţi în picioare, vindea caltaboş şi, neputându-i 
spune prețul prin vorbe unui cazac de o rară frumuseţe, i-l 
indica numărând pe degete. Un ostaş bărbos, cu o cruce 
pe șapca sa de ostaş al miliției populare, se tocmea pen- 
tru un pește mare, viu, minunându-se că Francezii mă- 
nâncă melci. Un husar de gardă imperială, răsucindu-și 
mustaţa, arunca ochiade unei fete, o brunetă drăguță, cu 
ochii mari și cu o basma pestriță, prinsă cochet pe umeri. 

Tot aici, pe cântare verificate, se vindeau pâini lungi de 
câte doi arşini. Un soldat scoţian într'o fustă cadrilată se 
certa cu un grenadier .prusian pentru un litru de vin, sol- 
daţi de diferite națiuni, majordomi din case bogate, bucătari 
și ajutori de bucătari, servitoare, lachei, agenţi de poliţie, 
toți se învălmășeau într'o înghesuială zgomotoasă, se cer- 
tau și- se înjurau în toate limbile. O cabrioletă răsturnă un 
coş cu ouă și o matahală de precupeaţă își înfipse mâinile 
în chica vizitiului, în hohotele de râs ale mulțimii: In zadar 
chemă junele elegant din cabrioletă patrula, care nu putea 
străbate cu niciun chip prin mulţime pentru a-i veni în 
ajutor, T 

Când îi era foame, Fediå Volghin intra într'o ospătărie, 
unde pe puțini bani căpătai o porție de țipari care păreau 
nişte şerpi afumați, unde se servea mâncare în farfurii 
prinse de masă cu lanțuri de aramă şi se consuma un vin 
acru ca oţetul. Când se întâmpla să nimerească în câte 
un ajun de sărbătoare în suburbia Saint-Antoine, vedea 

pe o pajişte mii de tineri şi tinere, dansând în sunetele a 
trei vioriști. Aceştia, după ce terminau cântecul, umblau 
cu cheta, cu șapca în mână pe la toţi dansatorii și apoi 
reîncepeau să cânte. 

Volghin se întorcea acasă deobicei târziu, iar Mojai- 
schi venea adesea abia în zori, când Parisul se mai liniștea 
şi doar vreo trăsură singuratică gonea pe străzi, pe când 
peticarii scormoneau gunoaiele aruncate în faţa caselor.. 

Intr'o duminică, Volghin se învoi ca să plece la Versail- 
les, unde se afla un regiment de vânători de gardă impe- 
rială, în care îşi făceau serviciul consăteni de ai lui. Du- 
minica se puteau vedea la Versailles, jocurile de apă din 
fântânile arteziene și foc de artificii. Consăteanul lui, in- 
validul Cuzma Marcenco, îi spusese că nu există pe lume 
fântâni arteziene și jocuri de artificii mai frumoase ca cele 
de la Versailles și Volghin ţinea să le vadă. In piaţa Ludo- 
vic al XIV-lea, denumită înainte piața -Revoluţiei, Volghin 
angajă o trăsură fără arcuri, cu un cal, poreclită „coucou”. 
Se urcă în partea de deasupra trăsurii, pe imperială, şi 
„Ccoucou”-ul "porni, ţinând malul drept al Senei. 

De pe imperială, Volghin vedea şirul nesfârşit de călă- 
zeți pe cai minunaţi, care treceau pe lângă el și-i luau îna- 
inte, cabriolete elegante, carete aurite de ale curții, cu câte 
opt locuri — toate gonind spre Versailles. 

Drumul era lung. „Coucou“-ul înainta foarte încet prin- 
tre alte trăsuri, tot atât de puțin arătoase. Abia către 
seară, trăsura aceasta, ce scârțâia şi hurduca la tot pasul, 
se opri însfârşit la poarta curţii de onoare a palatului din 
Versailles. | 

Volghin se gândi că o să poată intra în cazarma regi- 
-mentului de vânători abia după ce goarna va suna stin- 
gerea. Până să înceapă focul de artificii, mai avea destul 
timp ca să se plimbe pe aleile largi ca niște străzi, din fața 
caselor cu obioanele închise. Tot umblând, ajunsese la ca- 
zărmile unde cu ani în urmă se afla garda elveţiană de 
mercenari și, oprindu-se în piaţă, văzu pe câmpul de exer- 
ciții niște călăreţi și două carete ale curții regale. 

Pe o pajişte verde, alerga în cerc un cal pur sânge, de 
culoarea corbului, ţinut într'un frâu lung. Un om, într'o 
haină albastră brodată cu fir şi în pantaloni lungi de 
piele de ren, îi sărea uşor în spinare şi după ce descria 
în aer un salt în semicerc se lăsa la pământ. Apoi calul 

începea din nou să alerge și să execute aceleaş mișcări, cu 
atâta uşurinţă de parcă nu atingea pământul. Persoanele 
din carete și călăreţii din jurul caretelor aplaudau zgo- 
motos. 

Omul în haine albastre era vestitul călăreț Franconi, 
care uimise tot Parisul prin nemaipomenitele sale isprăvi 
în arta călăriei, iar călăreţii erau ofițerii regimentului de 
cuirasieri ce purta numele ţareviciului Constantin. 

După ce privi pe săturate acest spectacol, Volghin 
porni de-a-dreptul spre curtea palatului, căci era prea târ- 
ziu să se mai ducă să-și vadă consătenii. Se opri lângă gar- 
dul unei cazărmi unde zări adunată multă sărăcime zdren- 
țăoasă din mahalalele Parisului, care aștepta resturile dela 
masa soldaţilor. Era un obicei al Parisului să se hrănească 
săracii orașului din cazanele regimentelor. Ocolind gar- 
dul cazărmii, Volghin o luă spre palatul Versailles și aici 
i se întâmplă o nenorocire la care nu se așteptase. Trei 
călăreţi, în tunici şi căşti de cuirasieri, ieșiră pe porțile ca- 
zărmii. Unul din ei cârn, blond, cu o faţă schimonosită de 
răutate, își opri deodată calul, măsură din cap până'n pi- 
cioare figura de uriaş a lui Volghin şi mormăi ceva. Vol- 
ghin îşi scoase șapca şi-şi văzu de drum. Auzi însă în 
urma lui tropăit de copite şi un ofițeraş tânăr, ce părea a 
fi aghiotant, îi strigă: 

— Ei, dumneata de colo, aşteaptă 1... Al cui eşti ? 

— Al căpitanului Mojaischi, înălţimea voastră... 

— Din ce regiment ? 

— Dela cartierul general al majestăţii sale... 

— Poţi pleca... 

Și aghiotantul se îndepărtă în galop. 

In seara aceea, Fedor Volghin era parcă mai bine dis- 
pus decât oricând. Serviciul nu era prea greu, Mojaischi 
era singur şi, în afară de Slepțov, nu mai primea alți prie- 
teni. Câteodată Mojaischi îl chema serile la el, îl așeza în 
fața sa şi îl punea să-i povestească despre viaţa pe care 
o dusese în patrie, apoi la Londra şi se vedea că se mira în 
sinea sa de sufletul mare şi inima bună a acestui iobag. Il 
surprindea mintea lui când şăgalnică, când şireată, ca şi 
nemărginita-i dragoste de patrie, dragoste pe care acest 
Rus şi-o păstrase neștirbită pe meleaguri străine. Dar 
soarta lui Fedia Volghin depindea de răspunsul pe care 

avea să-l de Voronţov dela Londra, la scrisoarea lui 
Mojaischi... 

Era o seară caldă şi senină. Nu se vedea niciun norișor. 
pe cerul de culoarea liliacului, scăldat într'o lumină egală 
și străvezie. Din faţa terasei palatului pornea o alee largă, 
străjuită de două perdele de verdeață ce înaintau departe 
în pâclă, şi se încheiau la capătul lor cu doi plopi uriași, 
seculari. Parcul era în pantă tăiată în trei terase. Cobo- 
rând scările, Volghin se apropie de havuzul lui Neptun. In 
jur se auzeau râsete şi grai în limbă străină, iar tropăitul și 
glasul sutelor de oameni erau înnăbuşite de huruitul pom- 
pelor ce svârleau în sus şuvițe de apă lungi şi cristaline, 
care se risipeau apoi în puzderie de stropi poleiţi de aurul 
soarelui ce apunea. 

“După ce se întunecă, jocul fântânilor arteziene mai 
licări încă multă vreme prin negura înserării, când deodată 
se auzi o detunătură asurzitoare : trei globuri de foc, stră- 
bătând" prin der, luminară de sus fețele miilor de oameni, 
fântânile și statuile de marmoră, care se zăreau albind în 
desișul de un verde închis al parcului. 

l Incepuseră jocurile de artificii. Fedia Volghin îşi aminti 
de povestea păsării de foc şi i se păru că, într'adevăr, pa: 
sărea din basm lumina cu strălucirea de aur a penelor ei 
întunericul nopţii. 

„Iar peste două zile se întâmplă nenorocirea. 

Mojaischi, întors în acea zi dela comandament, îl chemă 
pe Volghin. 

— Fedor, mai bine era dacă stăteai acasă, — îi spuse 
adânc mâhnit. — Cum de i-ai ieşit tocmai lui în cale? 

— In calea cui, Alexandr Platonovici ? 

— Marelui duce Constantin Pavlovici. A şi ordonat să 
fni se coitiunice, că i-ar face mare plăcere dacă te-aș trimite 
la` regimentul său de cuirasieri... Ai şi înălţimea şi înde- 
plinești şi celelalte condiţii... l-am raportat alteței sale că 
eşti: omul lui Semion Romanovici Voronţov şi că aştepţi 
prima ocazie ca să te întorci la el. 

— Şi ce crezi-c'o să iasă din asta, Alexandr Platono- 
vici? — întrebă - Volghin cu amărăciune în glas. 
 :— Cred că marele duce se va adresa direct lui Semion 
Romanovici şi nu văd cum ar putea respinge cererea moş- 
tenitoruiui . tronului... 

Mojaischi se întinse pe canapea şi căzu pe gânduri. Să 
dai un om de douăzeci şi cinci: de ani și încă în regimentul 
de cuirasieri... Comandantul regimentului era vestit în în- 
treaga armată prin cruzimea sa — un adevărat tiran de 
Gatcina ! Vai, de ce depinde câteodată soarta unui om... 

Se uită lung la FediaVolghin care se trăsese parcă 
deodată la faţă, căpătând o privire stinsă. Omul acesta 
avea şi el demnitatea lui; nu-şi câștigase respectul tuturor, 
mulțumită curajului și inteligenţii sale, nu îi datora lui 
viaţa, Mojaischi ? Cum va putea îndura jignirile și bătăile 
cu varga ? De bună seamă că se va prăpădi şi din păcate 
nu-l putea ajuta cu nimic... 

— Fedia, — spuse Mojaischi cu voce tremurândă, — 
ce ar fi dacă... 

Nu-și sfârşi bine vorba, că Fedor şi- ghicise ce vroia 
să-i spună şi, în acea clipă, îi răsări în minte chipul lui 
Cuzma Marcenco, om fără patrie, pribeag pe veci în ţară 
străină... 

— Alexandr Platonovici,: pasărea că e'o viețuitoare fără- 
minte şi tot se întoarce la câmpiile şi pădurile ei, dar eu 
că-s om în toată firea... Pot eu să-mi uit pe veci patria, 
locul unde m'am născut și am crescut ?... 

„Uite, ce sentiment înalt, ce inimă de adevărat patriot 
bate în pieptul unui iobag... Câţi nobili și aristocrați nu 
şi-au lepădat cu uşurinţă patria, aciuindu-se pe meleaguri 
st dine...“ se gândea Mojaischi copleșit. Volghin ieși din 
camera lui Mojaischi-cu inima grea de mâhnire. Se duse 
în grădină şi se aşeză pe o bancă de piatră. Om cu putere 
de uriaș, se simţea totuşi neputincios în fața nenorocirii ce 
se abătuse asupra lui. 

Cunoscuse în armata activă viaţa de soldat şi i se pă- 
ruse un chin, nu atât din pricina campaniilor și a bătăliilor, 
ci a blestematei de instrucții. Oamenii se hotărau mai lesne 
să înfrunte baionetele dușmane decât exerciţiul de câmp, 
la care instructorii se arătau în toată grozăvia lor. E drept 
că unele regimente desființaseră bătaia cu băţul și vergile, 
desființaseră pedepsele corporale, dar Volghin ştia că regi- 
mentul de cuirasieri, care purta numele țareviciului Cons- 
tantin, nu se număra printre ele. 

Cum poate schimba viața unui om, o cât de neînsem- 
nată întâmplare. Ce i-a venit să se ducă la Versailles și 
cum naiba de a nimerit tocmai sub ochii lui Constantin 2 

Dacă s'ar fi lipsit de acest drum ia Versailles, căpata liber- 
tatea ce i se făgăduise... I! cuprinse o adâncă deznădejde. 
li venea să se înnece în râu |... Işi aminti că, plimbându-se 
odată cu Mojaischi, intraseră de curiozitate în „casa mor- 
ților” — morga, cum numeau Francezii, sinistrul lăcaș. Se 
expuneau acolo rămășițele pământeşti ale acelora care-și 
găseau o moarte violentă pe străzile Parisului. Într'o des- 
părţitură cu geamuri zăceau întinse pe lespezi cadavre de 
spânzurați, înnecaţi şi alături erau agățţate hainele lor, pen- 
tru a putea fi mai ușor recunoscuţi... Mai bine ajungea şi el 
pe lespezile de acolo, decât să moară sub lovituri de cio- 
mag... Și deodată îl cuprinse furia, o furie atât de puter- 
nică, încât nici chiar micuța Denise, preferata lui, cu care 
îi plăcea să se joace, nu izbutise să-i potolească supărarea. 

=- Oare dece îndura poporul chinuri așa de mari dela no- 
bili și moșieri ? 

Micuţei Denise nu-i plăcea defel că prietenul ei era ne- 
căjit și nu vesel ca deobicei, deaceea îl tot trăgea de moţ 
și repeta înciudată : 

— Monsieur Theodor... Monsieur Theodor... 

«Aici tot omul e „monsieur“ şi ţăranul și negustorul şi 
colonelul, toți sunt „monsieur“ iar țăranca e „madame“ 
și generăleasa tot „madame“...», se gândea Volghin. 

O coborî ușor pe Denise de pe genunchi și se duse în 
cameră la Mojaischi. 

Mojaischi plecase cu Slepțov. Pe masă se afla un plic 
pe care era scris, de mâna lui Mojaischi: 

„Excelenței sale contelui Mihail Semionovici Voronţov, 
personal“. 

Mojaischi şi Slepțov plecaseră la cursele de pe Champ- 
de-Mars. Pe câmpul de exerciţii al școlii militare alergau 
cai pur sânge de ai Francezilor și Englezilor. 

Mojaischi cunoștea câmpul acesta de alergări din po- 
vestirile doctorului Vadon. In zilele revoluţiei, cetăţenii 
Parisului ridicaseră acolo în optsprezece zile un amfiteatru 
uriaș. La 14 Iulie 1790, cu ocazia primei aniversări a cu- 
ceririi Bastiliei, poporul celebră pe acest câmp serbarea 
Federaţiei. “ 

Prințul Talleyrand, pe atunci episcop d'Autun, oficiase 
el însuși în odăjdii de episcop un te-deum... Și privind şiru- 
rile de carete și cele două pavilioane frumos împodobite în 
cinstea oaspeţilor străini, Mojaischi se gândi iără voe, că 
cu douăzeci şi patru de ani în urmă pe acelaş loc răsuna- 
seră strigăte de libertate și cântecul voluntarilor din Marsi- 
lia, care acum erau pedepsiţi cu închisoare şi exil. 

„Cu totul alte preocupări avea Dima Slepţov. Era furios 
că alergările nu se desfășurau elegant, caii erau înșeuaţi în 
diferite feluri, unul după modelul husarilor, altul avea sub 
şea un voltrap de catifea purpurie, un altul purta şea en- 
gleză şi nu se știe dece i se legase o fundă la coadă... 
Plictisindu-se, Slepţov îl îndemnă pe Mojaischi să treacă 
pe celălalt mal al Senei. O luară repede peste minunatul 
pod Iena, ce continua să fie numit așa, în ciuda faptului 
că amintea înfrângerea nimicitoare ce o suferiseră Prusie- 
nii acolo şi la ora cinci după amiază ajunseră pe bulevar- 
dul des Italiens şi se instalară în cafeneaua Tortone. Gca- 
murile cafenelei erau larg deschise şi ștrengarii Parisului 
îi distrau pe ofiţerii ruși, cântându-le cuplete în care zefle- 
miseau când pe Ludovic al XVIII-lea, când pe Napoleon. 

Cei doi prieteni petrecură într'un teatru mic, pe bule- 
vardul Temple, unde piesele se jucau pe scenă și treceau 
uneori și în sală, actorii căutând să atragă în jocul lor 
și publicul. Il aplaudară pe vestitul comic Jocrisse, care in- 
terpreta un rol într'o farsă pornografică. Mojaischi ar fi 
vrut să se ducă acasă, dar nu putu scăpa în niciun chip 
de Slepţov, care-l cără la cafeneaua Frascatti, unde i se 
năzări să-şi încerce norocul la jocurile de cărţi din Palais- 
Royal. 

"Primul popas îl făcură la o casă de joc, ce purta nu- 
mărul 9. In „sala pentru străini“ se juca „creps“. In salo- 
nul de dans, femei de noapte dansau cu jucătorii care se 
curățaseră de ultima lețcaie. Casa aceasta de joc i se păru 
plictisitoare lui Slepţov şi trecură într'o casă vecină la nu- 
mărul 113; aci nu era nici bufet, nici salon de dans, nici 
muzică. Mojaischi urmări cu multă curiozitate pe obișnuiţii 
localului care-și iroseau acolo zilele şi nopțile şi, după ce 
pierdeau ultimul ban, moțäiau pe divanurile capitonate cu 
pluș uzat. Cei rămaşi fără un ban în pungă, priveau cu 
pizmă la jucătorii norocoși, care au spart banca. Namile 
de polițiști se preumblau dintr'o sală într'alta, urmărind cu 

insistență pe obişnuiţii casei de joc. Mojaischi îşi zicea că 
drumul multora dintre acești jucători duce de acolo de-a- 
dreptul la pușcărie, sau poate chiar pe eșafod. Printre ju- 
cători se strecurau şi oameni simpli. Il vedeai pe câte unul 
jucând în mână câteva monezi de aramă; era tot ce-i ră- 
măsese din câştigul de o săptămână. -La masa de joc trona 
un concesionar mătăhălos, ce-și clădea în moviliţe tot au- 
rul din fața sa. Moviliţele apoi se subțiau, iar pe fața celui 
ce pierdea curgea sudoarea şiroaie şi jucătorul număra 
banii cu mâinile tremurânde de emoție. 

Dima Slepţov când câștiga, când pierdea. In cele din 
urmă, pierdu tot ce avea la el, plus toți banii lui Mojaischi. 
Işi amanetă. apoi ceasul cumpărat la Breguette şi cu aceşti 
bani își scoase toată pierderea. Dela un schimb uz cuvinte 
se luă la ceartă cu un Englez beat, dar nu urmă provo- 
carea la duel, fiindcă adversarii se pierdură unul de celă- 
lalt în mulțime. 

Se întoarseră acasă, în zori, într'o birjă. Pe strada Ri- 
chelieu le luă înainte o trăsură escortată de patru jandarmi 
cu săbiile scoase. Se transporta aurul adunat în casele de 
joc — cota departamentului de stat care administra aceste 
tripouri. Aurul bancherului și arama muncitorului se 
amestecau în sacii de piele, care se vărsau apoi în caseta 
singurului jucător din Paris care nu pierdea niciodată. 

— Ceeace-mi place la Paris, — observă Slepţov, — e 
că umbiând îmbrăcat civil nimeni nu te ştie cine eşti — 
aghiotant imperial, sau simplu vânzător dintr'o prăvălie 
de mode... 

— Dar nu uita amice că mai există și poliţie secretă; 
că mişună denunţători, tot soiul de mouchardş !) pretutin- 
deni, prin universități, prin teatre ca și prin casele de joc... 
Sămânța aruncată de Napoleon, continuă să dea roade. 
Ca să adune aur nu se dau înlături dela niciun serviciu, 
indiferent dacă-l prestează Prusienilor, Austriacilor, sau 
nouă Rușilor, — răspunse Mojaischi căscând. 

— Orice ai spune dar nu e ca la Petersburg, unde te 
culci și te trezești la bătaia tobei... Imi place că mă pot 
plimba aici, în voie, prin parcuri şi în grădinile Roudjieri 
şi să mă duc când vreau la Folies-Beaujon, şi în Grădina 


1) Mouchard — agent secret, (N. trad.) 


238 


prinților, să văd jocuri de artificii, lampioane multicolore, 
să ascuit muzică... — mormăi somnoros Slepţov. 

— Ce-i frumos în grădinile astea — peste tot dai nu- 
mai de Englezi şi aristocrați întorși din emigrație... Mă 
simt mult mai bine printre oamenii simpli, cu ei e mai 
plăcut. Am fost odată cu Fedor într'o cârciumă dinafara 
oraşului, — la Courtil. Erau acolo meseriași, subrete, fri- 
zeri şi dansau vreo mie de oameni, cărora le cântau patru 
muzicanți. 

— Uşuratec popor, petrece până și în nenorocire... 

Tot povestindu-şi, din una în alta, ajunseră la locuința 
lui Mojaischi. Se culcară cum au putut şi fură treziţi de 
o bătaie în uşă. 

Fedia Volghin aduse o scrisoare. Era răspunsul lui Mi- 
hail Semionovici Voronţov la scrisoarea pe care Mojaischi 
i-o trimisese în ajun. 

Generalul îl certa pe Mojaischi fiindcă nu-i dăduse 
până atunci niciun semn de viață : „...La Londra, una din 
marile mele plăceri era să discut cu dumneata. Ai câștigat 
şi simpatia tatălui meu. Aş dori să te văd miercuri în loja 
mea la Opera Mare.“ 

In faţa teatrului stăteau înșirate pe două rânduri care- 
tele curtenilor. Servitorii, purtând pălării cu boruri largi 
împodobite cu pene negre şi albe de struţ, luminau drumul 
cu torţe. In lumina tremurătoare a faclelor aprinse stră- 
luceau broderiile de pe tunicile ofițerilor, briliantele stele- 
lor și decoraţiile de pe pieptul lor, sclipeau culorile vii ca 
de curcubeu ale rochiilor de bal. Un covor lat şi roșu por- 
nea din mijlocul pieţii până la treptele ha//-ului dela in- 
trare. Intr'o parte, se aflau butoaie cu apă, pompe și scări 
de pompieri. Pompierii cu coifurile lor de aramă, păreau 
nişte cavaleri medievali. 

Această privelişte îi era cunoscută lui Mojaischi, care 
vizitase opera în zilele când steaua lui Napoleon se înăl- 
tase la zenit. Străbătuse cu greu în acea seară bulevardul, 
de-a-lungul căruia ostași din garda naţională abia puteau 
ține piept -gloatelor de gură cască. Răsuna strada de chio- 
tele vizitiilor. O caretă aurită cu opt gemulețe, escortată 

de husari, i-o luă înainte lui Mojaischi. Prin geamul ca- 
retei, zări corpul mătăhălos al unui om, gătit cu o eșarfă 
şi o stea. Mojaischi observă fața galbenă, puhavă şi nasul 
coroiat al personajului din caretă: era regele Ludovic al 
XVIII-lea. Mojaischi mai fu oprit încă odată în drumul 
său de alte două carete ale curții regale cu lachei cu peruci 
pudrate. Dar ofiţerul de cazaci, care, neclintit ca o statuie, 
sta călare pe un armăsar iute de Don la intrarea în piață, 
opri printr'un semn caretele și lăsă să treacă mai întâi 
trăsura de piaţă, în care se afla Mojaischi. 

La teatru făceau de gardă soldați din regimentul Se- 
mionovschi. Ofițerul de serviciu îi arătă lui Mojaischi loja 
lui Voronţov; aghiotantul lui Mifiail Semionovici îi des- 
chise ușa, înclinându-se, și Mojaischi intră în lojă, stin- 
gherit întrucâtva la gândul că ar putea da acolo de ne- 
cunoscuţi. 

In lojă -se aflau trei bărbaţi în uniformă militară, iar 
al patrulea în frac. Unul dintre ei îl îmbrăţişă călduros pe 
Mojaischi, iar un altul se ridică, păşind în spre el. Mojaischi 
recunoscu: pe frații Turgheniev, Nicolai şi. Serghei. Amân- 
doi urmaseră cursurile la universitatea din Goettingen, unde 
Mojaischi se împrietenise cu Serghei; cu cel mai mare din- 
tre frați, Nicolai Ivanovici, făcuse cunoștință într'o îm- 
prejurare ce-i rămăsese întipărită în minte. 

„Se întâlniseră odată la un han de poştă pe drumui 
dela Aachen la Köln. Se stârnise furtună și toată seara o 
petrecură într'o lungă discuție. Vorbiră despre patrie, des- 
pre Rusia. Privind harta Rusiei, pe care Mojaischi o purta 
cu sine, Nicolai Ivanovici observase cu adâncă emoție : 

— Intindere de necuprins... Cum poți s'o conduci ? Cum 
să eliberezi atâtea zeci de milioane de pluguri-robi? 

Discutară astfel îndelung și după ce se potoli furtuna 
se despărțiră, promițându-şi să se mai întâlnească. Unul 
pleca la Paris, celălalt la Varşovia şi apoi la Petersburg. 

Nicolai Turgheniev, care avea numai douăzeci şi opt 
de ani, era socotit demn de a ocupa locul lui Speranschi. 
Era de o seriozitate ce părea nepotrivită cu vârsta sa şi, 
deși era sever şi autoritar, nu avea în comportarea sa 'ni- 
mic jignitor față de cei din jur. Mulţi erau de părere că 
meritele sale, cunoștințele şi capacitatea lui, îndreptățesc 
felul lui de a fi. 

Il recunoscu numaidecât pe Mojaischi şi faţa-i aspră 
se lumină de un zâmbet blând. 

Cu totul altfel era Serghei, fratele său mai mic, al 
cărui caracter şi fel de viață semănau mult cu ale lui Dima 
Slepţov. 

După Mojaischi intrară în lojă alţi trei tineri şi, doi 
dintre ei recunoscându-l, mai să-l îmbrăţişeze în văzul în- 
tregii săli. Erau prietenii nedespărţiţi ai lui Voronţov — 
Dunaev şi Caznaceev. Revăzându-se după atâta vreme, Mo- 
jaischi îi găsi tot atât de simpatici, mai ales pe blândul 
Caznaceev. Se povestea despre el, oarecum în glumă, că 
devenise celebru din ziua bătăliei dela Borodino, când scri- 
sese pe o tobă raportul dictat de Cutuzov, adresat țarului, 
asupra desfășurării luptei. 

©- — Raevschi, — se prezentă cel de al treilea. 

Mojaischi îl cunoştea puţin și pe artileristul Vladimir 
Fedoseevici Raevschi. N'avea niciun fel de rudenie cu ves- 
titul general cu acelaşi nume, dar purta și el o spadă de 
aur căpătată în bătălia dela Borodino. Era cunoscut ca un 
tânăr zvăpăiat, dar inteligent și instruit, cu toate că nu 
împlinise pe atunci nici douăzeci de ani. Revăzându-i pe 
toți, pe Dunaev, Caznaceev, Dmitri Narâșchin, baronul 
Franck, Serghei Turgheniev... Mojaischi avu impresia că 
parcă nici nu se mișcase din divizia lui Mihail Voronţov, 
dar câte se schimbaseră între timp... 

Voronţov nu intrase încă în lojă. Stătea în foyer îm- 
preună cu comandanții de corpuri de armată și de divizie, 
care îl așteptau pe împăratul Alexandru. i 

Se discuta, cum lesne era de înţeles, despre Napoleon. 
Dar ciudat, se vorbea de el ca de un mort, cu toate că nu 
trecuse decât puţin timp decând își avusese reședința la 
Fontainebleau, la porţile Parisului. In sala Operei Mari 
totul amintea de el; și monograma cu coroana imperială 
de deasupra avanlojei, ca și tunicile mareşalilor și genera- 
lilor care îl trădaseră și care nu-și luau ochii dela loja în 
care avea -și facă apariţia împăratul Alexandru. 

Atâţia dintre ei ajunseseră până la gradul de mareșal, 
dela „epoleţii de aţă“ ai unui simplu soldat și, pierzându-l 
pe binefăcătorul lor, își aşteptau acum cu înfrigurare noii 
stăpâni. 

Ca la orice reprezentaţie la care urma să asiste împă- 
ratul, ofiţerii ruşi îl aşteptau stând în picioare cu faţa în- 

toarsă spre loja imperială. Nicolai Ivanovici Turgheniev şe- 
dea în fundul lojei în dosul unei draperii și privea printr'o 
crăpătura în sală. Incepuseră să se aprindă lumânările 
dela pupitrele muzicanţilor. Candelabrul de cristal cu o mie 
de lumânări lumina atât de tare de-fi lua ochii, dar pri- 
mul lucru ce-l observă fu prezența a doi soldaţi din regi- 
mentul Pavlevschi : cu coifuri înalte de aramă, făceau de 
gardă pe scenă, stând de o parte şi de alta a cortinei. Pre- 
zența a două santinele ruse, în sala operii din Paris, avea 
o înaltă semnificaţie. 

Nicolai Nichitici Demidov, un bătrân masiv, cunoscut 
bogătaș, care locuia mai de mult la Paris şi care ocupa 
loja vecină, răspunse la salutul lui Mojaischi, bineînţeles 
fără să-l recunoască. Discuta despre muzică cu glas atât 
de tare, de parcă era la el acasă. Işi amintea de spectacolul 
dela Versailles şi ofta de dorul muzicii lui Lu!li și Rameau... 

— Muzica nu are alt scop decât să ne încânte, — îşi 
rezumă părerile Narâșchin şi Demidov îi zâmbi cu blân- 
dețe. ; 

Auzind aceste cuvinte, Turgheniev cel mai mare dintre 
cei doi frați întoarse capul spre Mojaischi. 

— Muzica este gândirea exprimată în sunete, combi- 
nate în chip melodios, — observă el vorbind încet. — Dau 
toate operele lui Lulli şi Rameau, pe o corală de Bach, 
pe o sonată de Beethoven... In această privință sunt de pä- 
rerea lui Andrei Chirillovici Razumovschi, ocrotitorul aces- 
tui geniu nefericit... 

Mojaischi tăcea; nu se prea pricepea în muzică şi era 
absorbit de spectacolul din sală. Priveliştea ce o avea îna- 
intea ochilor era atrăgătoare şi instructivă. Intreg parterul 
era parcă luminat de scânteietoarele stele cu briliante ale 
ofițerilor şi de culorile vii ale uniformelor, reprezentând 
toate naţiunile şi toate armatele. Aveai impresia că parte- 
rul era scena. Ofițerii ruşi în poziţie de drepți, cu piepturile 
lor pline de decoraţii căpătate în lupte, stăteau cu fața 
spre loja în care urma să apară împăratul. Alături de ei 
şedeau Englezii, tolăniţi în fotolii. Cât privește pe Prusieni 
şi Austriaci, nu-și ocupaseră încă locurile, așteptând sosirea 
regelui Prusiei şi a împăratului Frantz. Publicul din sală 
nu-i slăbea din ochi pe Ruşi. 

Țara considerată înainte ca sălbatică, barbară şi nu- 
mită în ironie colosul neputincios, impresionase Europa 

prin forța ei, prin vigurosul patriotism al luptătorilor ei 
și prin voința neclintită a întregului popor. Doborînd ti- 
rania lui Napoleon, ţara aceasta atrase asupră-și atenţia 
celor mai luminate minţi ale Europei. Unii o priveau cu 
curiozitate, alţii cu emoție, parte cu ură... 

Nicolai Ivanovici Turgheniev îi spuse lui Mojaischi cum 
îi cheamă pe înalții demnitari care se aflau în sală. Pe 
unii, Mojaischi îi cunoştea după figură. II cunoştea pe 
Pozzo di Borgo, viitorul ambasador rus la Paris, un cor- 
sican care se născuse în aceeaş zi cu Napoleon, învățase 
cu el în şcoala militară dela Brienne, dar îl ura pentru 
faptul că între familia lui și familia Bonaparte avuseseră 
joc certuri sângeroase. 

Printre tunicile sclipitoare din sală se remarca îracul 
negru ¿l contelui Capo d'Istria. Fața palidă părea de 
aceeaș culoare cu dantelele strălucitor de albe ale jabou- 
lui și cu cravata sa de muselină. Apăru lângă dânsul 
statura scundă a lui Nesselrode: se înclinară unul către 
altul, acesta din urmă cu o politeţe afectată, iar Capo 
d'Istria păstrând o atitudine rece, aproape disprețuitoare. 

— O să ți se pară ciudat, — îi spuse încet Turghe- 
niev, — îşi datorește postul de secretar de stat al împă- 
ratului rus numai faptului că știe germana. Alexandru 
a preferat un Neamţ, dar Rusia ar fi preferat desigur 
un Rus... 

Părerile acestea îndrăzneţe l-ar fi putut surprinde pe 
Mojaischi dacă nu şi-ar fi amintit de discuţia lor din 
timpul nopții, pe drumul dela Aachen la Köln. Dar deo- 
dată, ofiţerii din lojă, chiar și Serghei Turgheniev şi Na- 
râşchin care se uitau stăruitor la doamnele din sală, își 
întoarseră privirile spre primul rând de fotolii. Pe interval! 
trecea şchiopătând tare, poticnindu-se aproape la fiece 
pas şi sprijinindu-se într'o cârjă aurită, un bărbat într'o 
tunică purpurie brodată cu aur, purtând eşaria ordinului 
„Andrei Pervozvannâi”. Dar nici buzele-i subţiri strânse 
tare, nici ochii strălucind de agerime şi de dispreţ calcu- 
lat şi nici o oarecare feminitate ce se desprindea din în- 
treaga-i înfățișar- nu atrăgeau privirile curioase asupra 
acelui bătrân, ci viclenia, dibăcia şi necinstea personaju- 
lui ca şi întreaga-i viață plină de crime şi întinată de 
desfrâu. 

Un îreamăt surd străbătu sala teatrului. Rușii îndeo- 
sebi se mirau de aroganța acestui „secretar al tiranului'“, 
” inspiratorul multor fapte crude și despotice ale lui Napo- 
leon. In seara spectacolului solemn dela Opera Mare, 
cutezase să-și împodobească pieptul cu eşarfa ordinului 
„Andrei  Pervozvannâi“, ținând parcă să reamintească 
tuturor că avea dreptul la aceasta și prin faptul că îm- 
păratul rus locuise la Paris, în primele douăsprezece zile, 
în casa lui de pe strada Florentin. 

Cum era să lipsească dela acea reprezentaţie de gală? 
Nu era el acela care adusese pe tron pe Burboni? In 
lunga-i carieră învățase să folosească intriga în tot felul, 
să mintă, să acţioneze din umbră, să se strecoare, să-şi 
impună convingerile, să încânte, să jure, să-și calce jură- 
mintele. Izbutise să i se treacă cu vederea trecutul de epis- 
cop, prietenia cu Danton, speculaţiile de bursă din Ame- 
rica, după cum reușise să se pună în serviciul lui Napo- 
leon și să ajungă unul din cei mai de vază miniştri ai 
săi, ridicat în cele din urmă la rangul de mare şambelan 
al curții, cu toate că Napoleon îl ameninţase, cândva, 
că o să-l spânzure în piața Carrousel. In zilele acelea nu 
se cunoşteau încă toate ascunzişurile acestui suflet de 
trădător. Se știa însă, că atunci când a fost nevoie ca un 
Francez să proclame în fața josnicilor senatori numele 
viitorului rege al Franţei, numele urît de toţi al lui Ludo- 
vic Burbon — acel Francez a fost tot Charles Maurice 
de Talleyrand-Perigord. 

Și acum, după ce se instalară în palatul Tuileries 
fricosul, dar nu mai puțin ambițiosul și îngâmfatul Lu- 
dovic al XVIII-lea, fratele acestuia, contele d'Artois, răs- 
bunător și prost, cu întreaga lor camarilă, Talleyrand îşi 
dădu seama că nu mai avea niciun interes să rețină în 
palatul său pe preaputernicul oaspete, împăratul Ale- 
xandru și nici să se ascundă în spatele lat al ofițerilor 
din garda imperială. Intreaga şleahtă a aristocraților, 
ce jubilau de bucuria revenirii lor la putere, recunoștea 
meritele acestui inteligent și viclean cameleon. 

Mojaischi își aminti de cuvintele lui Ermolov despre 
„războiul diplomatic”, de care-i vorbise în bivuacul din 
apropiere de Reichenbach. 

Işi dădea într'adevăr tot mai mult seama că pălea, 
sub ochii lui, gloria eroilor Războiului pentru Apărarea 

Patriei şi ai campaniilor. din străinătate. Mulţi dintre ei 
se aflau în această sală. Se găseau acolo eliberatorii: 
Ewopei — Barclay, Ermolov, Dohturov, Raevschi. Erau 
de față Prusienii Blicher și Gneisenau,  Austriacul 
Schwartzenberg, şi Wellington, învingătorul dela Vitto- 
ria. Erau acolo în acea seară şi mareșalii lui Napo- 
leon: Ney, încununat de gloria de erou, trădătorul Mar- 
mont, Bernadotte, moștenitorul tronului regilor suedezi. 
Dar nu ei erau în centrul discuțiilor duse în șoaptă de 
domnii și doamnele ce umpleau sala Operii Mari... Toată 
acea lume nu-şi lua ochii dela Metternich, îmbrăcat în 
frac de catifea verde, cu ordinul „l.ânei de aur” înco- 
lăcindu-i ca un şarpe gâtul lung. Toţi priveau cu stă- 
ruință fața palidă și buhăită a lui Talleyrand, după cum 
nu-l scăpau din vedere pe Capo d'lstria, pe Pozzo di 
Borgo, pe măruntul Nesselrode, ce părea și mai mic şi 
care se pierdea aproape pe lângă Ermolov, cu statura 
lui de uriaş. Chiar şi neturburatul Matvei Ivanovici, 
Platov, în caftanul lui de hatman, cu părul tăiat ro- 
tund pe ceafă, omul care stârnise și spaima şi curiozitatea 
parizienilor, rămăsese în umbră alături de domnii di- 
plomaţi... 

Ușa lojei se deschise şi intră Mihail Semionovici Vo- 
ronţov. 

Mojaischi nu-l văzuse de zece luni şi se miră cât 
de mult se schimbase. Vioiciunea ochilor şi zâmbetul 
amabil îi dispăruseră, făcând loc unei căutături reci şi 
nepăsătoare. Întâlnind privirea lui Mojaischi, îi aruncă 
un zâmbet fugar, distrat; îl salută el pe Nicolai Ivanovici 
Turgheniev, dădu din cap către toți ceilalţi, trecu înainte 
și se întoarse cu fața spre loja împăratului. 

Un freamăt trecu prin sală: țarul Alexandru, regele 
Prusiei și împăratul Austriei apărură în .aceeaș clipă în 
lojă. Orchestra începu uvertura şi luminile se stinseră. 

In seara aceea se reprezenta „Le seigneur du village”. 
o operă care nu avea nici muzică prea frumoasă şi 
nici libret prea interesant. Era ceeace se numește un 
grand spectacle — spectacol de gală, cu decoruri fasci- 
nante de nu-ți mai puteai lua ochii dela ele, cu cor îm- 
brăcat foarte elegant şi cu un numeros corp de balet. 
Ciudat « că nimeni nu critica pe „Tegisorul care îngrămă- 
dise într'o casă țărăneasca sărăcăcioasă aproape trei 

sute de oameni, că împodobise păstorița cu briliante și 
perle mai scumpe decât ale duceselor, iar pe senior, îl 
plasase cu fața spre loja imperială, în scena “în care-i 
mărturisește păstoriţei dragostea. Să nu uităm a men- 
ționa că tenorul Theodor Manviel era în realitate Fedor 
Pamifilov, cântăreț rus dela capela curţii imperiale, venit 
dela Petersburg la Paris, unde reuşise să facă o ca- 
rieră excepțională. 

Chiar dela primele acorduri ale uverturii, Mojaischi 
începu să urmărească ce se petrecea pe scenă şi privi 
în sală, acolo unde odinioară își dădeau curs liber pa- 
siunile, unde adepții lui Glück se încăierau cu adepții 
uitatului Puccini. De data aceasta domnea bună cu- 
viinţă şi plictiseală şi muzica te legăna într'o melodie 
dulceagă şi adormitoare... 

Dar deodată — ce se întâmplase? Sala tresări, spec- 
tatorii se ridicară dela locurile lor, corul și orchestra 
amuţiră, soliştii şi dansatorii se îmbulziră în avanscenă. 
Privirile tuturor erau aţintite spre o singură lojă. 

Toată această tulburare o provocase cântăreţul, care 
intonasc cuvintele: 


Quand Alexandre entra a Babylon... !) 


Cuvintele ariei se refereau la Alexandru Machedon, 
dar publicul le interpretă ca un omagiu adresat împă- 
ratului rus... Două sentimente îl stăpâneau în acea clipă 
pe Mojaischi: i se părea cam ridicol ca Francezii să com- 
pare Parisul lor cu desfrânatul Babylon și pe victoriosul 
Alexandru al Rusiei cu Alexandru Machedon. Dar nu era 
mai puțin adevărat, că se sărbătorea astfel triumful ar- 
matei ruseşti care eliberase Europa de tiranie, se recu- 
noștea puterea poporului care îngenunchiase pe îngâm- 
Îaţii cotropitori ai patriei sale. 

Erau clipe de nețărmurită satisfacție pentru Alexandru. 

Fire închisă, știind să-și ascundă atât de bine sen- 
timentele, acest om fățarnic, perfid și peste măsură de 
ambițios, simțea în acele momente că întreaga Europă 
se adunase în fața sa în această sală somptuoasă şi 
această Europă se înclina înaintea lui — regele regi- 
lor — cum îl numeau ziarele pariziene. In aceste zile 


1) Când Alexandru intră în Babilon... (N. trad.). 

Rusia dispunea de soarta popoarelor, iar Alexandru era 
suveranul suprem al Europei eliberate. Ochii ţarului 
străluceau de fericire. Stătea ușor aplecat spre publicul 
entuziast care-l omagia şi-l aclama, prin aplauze pu- 
ternice. Desigur că nu se gândea nicidecum la ostașii 
ruşi, adevărații eliberatori ai Europei. Lui, numai lui 
singur i se cuvenea întreaga slavă! Țarul, deprins să 
facă teatru în viață, avea acum sentimentul actorului 
care, după ce joacă cu succes un rol principal, pri- 
mește cununa de lauri în admiraţia lumii întregi. 

Deși socotit slab din fire, färă voință, un egoist, nu 
era el acela care ridicase moralul regelui prusian şi 
împăratului austriac, după înfrângerea dela Dresda? Au- 
striacii şi Prusienii vroiau să se oprească pe Rin; temân- 
du-se de un nou război revoluționar, de o repetare a 
anului 1790, nu șovăiau să lase Franţa lui Napoleon 
în graniţele ei din 1792. Englezii temându-se şi ei de întâ- 
firea Rusiei se gândeau să-l lase pe iron pe Napoleon 
și numai el, Alexandru, îndrăznise să ceară ca războiul 
să fie dus până la capăt şi astfel îi fu dat să asiste 
la detronarea lui Napoleon. | 

„Revolta Europei” așa era denumit acest război. Dar 
oare fără Alexandru, s'ar fi revoltat Europa?... 

Nu se gândea nicio clipă că gloria şi izbânda câş- 
tigate în război aparţineau Rusiei și poporului rus, Nu 
se gândea că acel comandant rus care dăduse lovitura 
mortală dușmanului, se odihnea în catedrala Cazan din 
Petersburg. Gloria de a-l fi învins pe Napoleon n'avea 
cu cine s'o împartă, cine ar mai fi putut alerga în urma 
caleştei lui Cutuzov să-i arunce flori, cum se întâm- 
plase nu de mult? Lui singur îi revenea gloria, cinstea 
şi nemurirea. Numai lui, lui Alexandru!... 

Mojaischi îşi întoarse privirea spre Mihail Semiono- 
vici Voronţov; ofițerii din loja lui, întinzând mâinile spre 
loja împăratului, îi strigau şi ei vorbe, al căror înțeles 
se topea în zgomotul aplauzelor și al aclamaţiilor din 
sală. 

Tenorul repetă de două ori aria Şi, de fiecare dată, 
cum ajungea la cuvintele despre intrarea lui Alexandru 
în Babylon, se stârnea o furtună de aplauze. 


— Ia te uită... — îi spuse deodată Turgheniev lui 
Mojaischi, strângându-i brațul. Şi îi făcu semn spre 
ioja din dreapta culiselor. 

Doi generali de ai lui Napoleon, care se acoperiseră 
de glorie în bătăliile dela Marengo şi lena, cu fețele 
întoarse spre Alexandru îl aclamau frenetic, cu mâna 
dreaptă întinsă în semn de salut... 

— Ce-ar mai păți-o ăştia, dacă sar întoarce el’ 
— şi în sgomotul din jur, Mojaischi prinse acest gând 
mai mult din mimică decât din vorbe. 

Iși zâmbiră unul altuia, căci perspectiva întoarcerii 
li se păru de domeniul fanteziei în acea seară, când 
Napoleon îşi urma drumul spre insula Elba. 

In pauză Voronţov și ofiţerii săi ieșiră în salonașul 
din spatele lojilor. Voronţov îl luă de braţ pe Mojaischi 
și-i spuse pe englezeşte: 

— Am îmbătrânit tare, nu-i așa prietene? 

— Puțin... Dar vă stă bine domnule general... 

— Să ştii că sunt supărat pe dumneata. Dece nu 
mi-ai dat niciun semn de viață? Mi-a făcut întotdeauna 
plăcere să te văd. 

— N'am vrut să vă plictisesc. Dacă-mi îngăduiţi... 

— Fireşte. Te invit la mine la masă, chiar mâine... 

„Se pare că toate se brodesc bine și că-i voi putea 
da o mână de ajutor lui Fedia”, se gândi Mojaischi. 

Asculta discuția degajată a ofiţerilor din mica suită 
a lui Voronţov. Nu se simțeau stingheriți de prezenţi 
lui Voronțov. Desigur că însuși Mihail Semionovici dă- 
dea tonul. Ştia să fie plăcut și fermecător atunci când 
vroia. Dar deobicei era nevoie să dovedeşti mult tact 
pentru ca, într'o comportare liberă față de el, să nu de- 
păşeşti limitele. Deprins să fie lingușit, era răzbunător 
și nu ierta nici cea mai ușoară jignire. Mojaischi și 
ofițerii tineri din suita sa cunoșteau această trăsătură 
de caracter a generalului Voronţov. Işi apărau cu multă 
îndrăzneală părerile în toate chestiunile, erau foarte li- 
beri în discuţiile lor, însă păstrau o anumită limită, 

— E plăcut că noi Ruşii suntem acei care hotărim 
de soarta Europei! 

— Desigur, de vreme ce avem la Paris o armată de 
o sută de mii de oameni... 

— Austriacii şi Englezii au abia jumătate cât noi. 

— Ia te uită! Frumosul Rochechouart, în tunică îran- 
țuzească. Ce neobrăzare să treci așa de uşor din servi- 
ciul lui Alexandru în al lui Ludovic !... 

— Şarpele îşi schimbă pielea. 

— Mult no să-i mai meargă așa... 

— Din partea mea n'au decât să se care toți Francezii 
câți au mai rămas în Rusia... 

— Şi Nemţii, — adăugă Serghei Turgheniev, izbuc- 
nind în râs. i 

Mojuischi urmărea cu interes aceste flecăreli uşura- 
tece ale ofiţerilor. Din discuţiile purtate în cercurile 
restrânse din jurul potentaţilor, se puteau desprinde di- 
rectivele politicei pe care o duceau Rusia și aliații ei. 
Despre Ludovic al XVIII-lea se vorbea în acele cercuri 
cu ironie: era poreclit „bătrânul bombăneală”, „bătrâ- 
nul incult”. Era socotit un fel de rudă scăpătată, căreia 
i se dăduse postul de vechil al unei moşii mari și bogate. 
Ruda scăpătată își închipuia însă că-i stăpân de-a-binelea 
şi-şi lua îndrăzneala de a-şi răsplăti cu nerecunoştinţă bi- 
nefăcătorii. Se purta așa fel de parcă nu Alexandru îi re- 
dase tonul, ci dimpotrivă, el l-ar fi încoronat pe împă- 
ratul rus. 

— „Le mulţumeşte prințului-regent și Englezilori!... 

— Aţi auzit gluma „Englezii au îngrăşat un porc și 
l-au vândut Francezilor pe optesprezece ludovici. Dar 
oricâți ludovici de ăştia nu fac un napoleon...“ 

Toţi izbucniră în râs. Voronţov îl amenință ușor cu 
degetul pe Vladimir Raevschi. 

— Englezii l-au hrănit cu resturile din bucătăria prin- 
țului--regent. 

— Noi l-am alungat din Mitau, şi asta mo să uite 
niciodată... Dar să le mulțumească Englezilor ? Ce lipsă 
de tact! 

— Poate că la mijloc e un simplu gest de poli- 


teță, — observă Voronţov. 

— Mie mi se pare că e mai mult decât un simplu 
gest, — observă cu glas scăzut Nicolai Turgheniev, — e 
o politică... Politica Burbonilor. 

— Asta-i părerea dumitale? — întrebă scurt Vo- 
ronţov. — Totuşi, cu sau fără voia lor, noi suntem prima 


vioară din quartet. 

Tema discuţiei se schimbă apoi şi cei de iață înce- 
pură să vorbească despre teatru: ” 

— De ieri „Comedia Franceză” se numește iar „,Co- 
media regală”. S'a şi semnat decretul cu această schim- 
bare de nume. 

— Oricum, tot franceză rămâne, — interveni din nou 
Raevschi. \ 

Fără doar şi poate tânărul acesta îi plăcea lui Mo- 
jaischi. 

— Nu-i aşa că Talma a îmbătrânit mult ? — întrebă 
Voronţov. — lmi amintesc de Neron al lui din „Britanni- 
cus”... părea o statuie antică. Nimeni nu purta toga ca el. 

— Câtă nobleță, câtă naturaleță! — spuse Turghe- 
niev. — Niciun gest de efect, nici ţipete, nici urlete... 

—- Să fie adevărat că mademoiselle Mars are cinci- 
zeci de ani? i 

-- Cincizeci şi doi, vreţi să spuneţi. 

— Și la vârsta asta joacă roluri de ingenuă! E o 
minune! 

— Dar mademoiselle George? Câtă măreție și so- 
lemnitate în fiecare gest... Şi cât de prietenoasă e cu 
lumea ! 

— In această privință, o cunoaşte mai bine prie- 
tenul meu Benckendorf... 

— Si vărul meu Narâșchin... 

— Domnilor, lăsați răutăţile... Ultima noutate din Pe- 
tersburg... Celebrul nostru actor lacovlev a fost arestat 
zilele astea ca să se mai trezească din beţie. Inchipui- 
ți-vă că n'a putut suporta o astfel de umilință şi a în- 
cercat să se sinucidă... 

-—— Ce vorbeşti! 

— „dar a fost împiedicat la timp. E rănit la gât şi 
m'o să mai joace două luni. 

— Cum se poate una ca asta. — se indignă Nicolai 
Turgheniev. — Cel mai bun actor al nostru, arestat? 
L-am văzut în „Dmitri Donscoi”, a fost măreț, cu ade- 
vărat măreț! Să încerce să se sinucidă din cauza unei 
jigniri! Oare s'ar putea întâmpla aşa ceva lui Talma ? E 
înconjurat numai de glorie şi respect... 

— Talma... Cum poți să-i compari! -— interveni Na- 
râşchin. Talma este și în viața de toate zilele un om 
desăvârșit. 

Turgheniev se ridică de pe scaun şi glasul îi tremura 
de indignare: 

— Ài vorbit de mademoiselle George. Părerea mea 
e că Semionova noastră e mai bună. Te face să plângi 
cu lacrimi sincere, nu te uimeşte numai cu intonaţiile 
glasului și gesturile ei cochete. Nu, noi nu știm să ne 
preţuim talentele... Chiar pe lacovlev... Pe cel care l-a 
jucat pe Dmitri Donscoi, să-l târască poliţia prin închisori... 

— Nu vă mai certaţi, domnilor, — interveni Voron- 
tov cu un zâmbet în silă. — Nicolai Ivanovici, nici eu n'o 
compar pe Semionova cu mademoiselle George... Dar mi 
se pare că reîncepe spectacolul? 

Se întoarseră în lojă. Nici nu bănuise Mojaischi că 
în acea seară avea să întâlnească o persoană foarte im- 
portantă în viața lui, o persoană care avea să-i răsco- 
lească în suflet ceeace căutase să uite pentru totdeauna. 

Spectacolul încetase de mult să-l mai intereseze. 
Ceeace se „juca” în sală era mai pasionarit. Schimbând 
zâmbete lingușitoare şi plecăciuni,  pălăvrăgind fără 
noimă, „actorii” din sală jucau o comedie ce-i era bine 
cunoscută. Și unii și alţii căutau cunoștințe și legături 
noi, puneau la cale noi trădări. Mojaischi urmărea acea- 
stă luptă între ambiţioşi, studia pe potentaţii de ieri şi 
pe cei de mâine, pe emigranții setoși de aur și de po- 
sturi bănoase. Pe când își plimba distrat privirea de-a- 
lungul lojilor, observă deodată că-l salută un tânăr în 
uniformă de ofițer- polonez. H recunoscu pe: Stibor-Mar- 
hoțki, nepotul Aneliei Gabrowska, pe care îl cunoscuse la 
Grabnic. Marhoțki îl privea zâmbind; îi despărțea doar 
trei loji. 

Primul gând al lui Mojaiski ju să iasă din lojă, să-l 
întrebe pe tânărul ofiţer ce ştie despre Anelia Grabowska 
şi Catenca Nazimova. Aştepta cu nerăbdare să cadă cor- 
tina, i se părea că actul nu se mai sfârșește. 

De îndată ce căzu cortina şi răsunară aplauze, Mo- 
jaischi ieşi din lojă. Trecu grăbit pe coridor şi, întâl- 
nindu-l pe Marhoţiki, îi strânse puternic mâna. 

— M'ai recunoscut? 

— Desigur, — se bucură Marhoţki. — Ce bine vă stă 
uniforma rusească... 

Coboriră în foyer. E 

— A trecut un an de atunci. 

— Da, aproape un an. 

— Aţi fost rănit? — Şi Marhoţki se uită lung la ban- 
dajul negru. 

Mojaischi nu mai putea de nerăbdare să-l întrebe des- 
pre Anelia Grabowska : 

— Speram s'o întâlnesc aici pe mătușa dumitale... 

— Nu e la Paris... N'aţi aflat că s'a remăritat şi că 
locuește la Londra... Cu sir Charles Clark, diplomat, o 
veche cunoştinţă a ei... 

Mojaischi îl cunoştea puțin pe omul acesta. 

-— Dar e de două ori mai în vârstă decât ea... 

— Da, e o căsătorie foarte ciudată, — recunoscu 
Marhoţchi, — dar mi se pare că era de așteptat, — adăugă 
el zâmbind. 

— Îmi amintese că la Grabnic, dumneata erai de pă- 
rere că patriotismul polonez al mătușii dumitale era o 
pasiune vremelnică. 

Marhoţki” aprobă din cap: 

— Imi amintesc de cuvintele pe care mi le-ai spus 
în ziua aceea la Grabnic, — zise el, coborînd uşor. gla- 
sul. — Intrevedeai că va veni o vreme când nu potentaţii, 
ci patrioţii ruşi şi polonezi vor fi aceia care vor hotărî de 
soarta poporului şi a patriei lor... Și acum iată-ne la 
Paris şi lucrurile nu s'au schimbat de fel; 

— Visele însă ne-au rămas și cât timp vor dăinui 
am credința că în viitor cele două popoare slave se vor 
alia... în numele libertăţii, egalităţii... 

„Şi fraternității, — -adăugă Marhoţki. 

— — Mai ştii ceva de soţii Laroche? — întrebă Mo- 
jaischi, căutând să pară liniştit. — Mai bine zis de 
fosta mea compatrioată. soția colonelului I.aroche ? 

-— Despre văduva Laroche? 

— Văduvă? Laroche a murit? 

— Da, a murit, de pe urma rănilor. O fericire pen- 
tru el; cât ar fi suferit dacă ar fi văzut toate acestea... 
— Şi Marhoțki privi în spre sală. 

Mojaischi îşi găsea cu greu cuvintele. 

— N'aţi avut prilejul... N'aţi auzit ceva de soarta 
văduvii lui? 

— Nu ştiu nimic, — răspunse Marhoțki, puțin sur- 
prins. — Cred însă că Anelia n'a părăsit-o. Au fost îm- 

preună la Viena, mi se pare că și la Veneţia, apoi la 
Franckiurt... E tot ce știu. 

Discuţia luă sfârşit. 

Frământat de cele aflate, Mojaischi nu avea chef să 
mai rămână la teatru. 

Oită adânc și simți că cineva îi căuta mâna. In- 
toarse capul și văzu ochii buni și blânzi ai lui Nicolai 


Turgheniev. 
— Ce-i cu dumneata? — întrebă el în șoaptă. 
Mojaischi. nu-i răspunse, dar îi strânse mâna cu 
putere. g 


In clipa aceea cortina se lăsă și spectacolul de gală 
luă sfârşit. 

Nu-și mai amintea cum ieşise dela teatru, când şi 
cum s'a scurs şirul lung de trăsuri din fața Operii Mari 
și câtă vreme rătăcise pe bulevardele pustii. Uitase că-l 
aştepta o trăsură şi reuși să-şi adune gândurile abia 
după ce se trezi în faţa bisericii Madeleine, sprijinit de 
o coloană antică. În anii revoluţiei, biserica aceasta că- 
pătase altă destinaţie, devenise „Templul înțelepciunii”. 
Insă în cei douăzeci de ani ce s'au scurs de atunci, 
Francezii avuseseră destul timp să-l uite. 

Era o noapte caldă de primăvară, pe bulevarde for- 
fotea o. mulțime de gură-cască, care priveau trecerea 
trăsurilor din fața teatrelor şi făceau tot felul de glume 
pipărate la adresa domnilor şi doamnelor din carete. 

Mojaischi mergea încet, cufundat în gândurile sale 
triste. 

Cât timp Catenca fusese soția lui Laroche, cât timp 
ştia că alături de ea se află un om pe care el îl ura, Mo- 
jaischi își înirânase dragostea... Acum însă, simțea o do- 
rință de nestăvilit de a părăsi Parisul, de a o revedea pe 
Catia, de a sta de vorbă cu ea, de a nu se mai des- 
părți de 'ea niciodată. Dar încotro să apuce, unde s'o 
caute? Poate că o pierduse pentru totdeauna... 

Se gândi de îndată la Dima Slepţov. Vru să se 
ducă la el acasă, pe strada Richelieu, să-l caute, să aibă 
cel puțin lângă el un suflet apropiat... Dar unde o fi?... 

Mai mult ca sigur că Dima era la Palais-Royal sau la 
Frascatti. Omul ăsta nu se lasă frământat de sentimente, 
nu-şi chinuie sufletul cu tot felul de îndoieli; ce bine e 
să fii ca dânsul... 

Mai umblă încă mult timp, dar simțindu-se obosit se 
urcă într'o birjă îndreptându-se spre strada Vaugirard. 

Ajuns acasă se cufundă într'un somn greu până către 
amiază. Cum se sculă, chemă îrizerul, se îmbrăcă şi se 
duse la Saint-Germain. 

Voronţov locuia în palatul marchizului de Lussac, pa- 
lat ce fusese incendiat în timpul revoluţiei și restaurat 
apoi în anii Directoratului de către un bogat conce- 
sionar. Mobila, făcută după gustul fostului proprietar, 
nu fu pe placul lui Voronţov care o înlocui eu alta, 
stil Ludovic al XVI-lea lucrată din lemn de mesteacăn cu 
înflorituri de aur şi argint. 

La masă la Voronţov se aflau obișnuiții casei Cuzna- 
ceev, Dunaev, baronul Franck; lipseau numai cel mai 
mare dintre frații Turgheniev şi Vladimir Raevschi. Co- 
mesenii glumeau cu şi mai multă libertate. Serghei Tur- 
gheniev, imitând pe comicul Jocrisse, interpreta roluri 
din diferite farse bulevardiere. Câte o discuţie intere- 
santă întrerupea glumele mosatirilor: ca de pildă, asu- 
pra repercusiunilor pe care le va avea victoria Rusiei 
asupra rublei de hârtie. Unii susțineau că dacă în 1812 
pe o rublă de argint se plăteau patru ruble de hârtie 
şi ceva: mărunțiş, acum era de aşteptat ca rubla de 
hârtie să se urce atingând preţul argintului. Voronţov 
urmărea toate aceste discuții cu multă atenţie. [Îl in- 
teresau mult chestiunile privitoare la comerț, citise 
multe lucrări de economie politică, preocupare socotită 
de unii a nu fi de demnitatea unor oameni cu averea și 
rangul social al Voronţovilor. 

S'a discutat mult despre despăgubirile de război, re- 
levându-se pretenţiile exagerate ale Prusienilor şi gene- 
rozitatea deosebită: dovedită. de Alexandru cu acel prilej. 
După ce prânzul luă sfârşit, Voronţov îl invită pe Mo- 
Haischi în biroul său şi, aprinzându-și o țigară de foi, 
îl întrebă: 

— După câte am înţeles din scrisoarea dumitale, ai 
avea să-mi comunici ceva? 

Mojaischi îi povesti în amănunt peripeţiile vieţii lui 
Fedia Volghin, iobagul Voronţovilor, trimis la învăță- 
tură la o uzină metalurgică din Anglia. 

— N'o fi uriașul acela care l-a învins într'o luptă 
cu pumnii pe un atlet englez? 

Curajul cu care Volghin salvase viaţa unui ofiţer nu 
trezise interesul lui Mihail Semionovici, ci numai amă- 
nuntul că-l văzuse cândva doborînd în pumni pe un 
Englez. 

Voronțov ascultă dealtfel foarte atent şi când Mo- 
jaischi îi comunică dorinţa exprimată de marele duce 
Constantin, răspunse zâmbind: 

— Marele duce e un om tare ciudat, nu se lasă 
până nu obţine tot ce i se năzare... Dar şi tatăl meu, după 
cum știi, e un încăpățânat... Averea noastră e împăr- 
țită şi Volghin e iobagul tatii, omul lui de curte. Chiar 
dacă l-aş cere în serviciul meu, marele duce nmo să mă 
lase în pace până n'o să i-l dau, iar ca să mă cert 
cu marele duce Constantin, ştii şi dumneata că nu se 
poate. Drept să-ți spun că nu știu ce-i de făcut. Dar, 
dacă tata i-a făgăduit că-l va elibera, se va ţine de bună 
seamă de cuvânt... 

Se ridică în picioare, dându-i a înțelege lui Mojaischi 
că discuția e încheiată şi începu să vorbească engle- 
zeşte despre altceva: 

— Astăzi, — continuă Voronţov, — Piotr Mihailovici 
Volconschi mi-a cerut un sfat. Țarul a ordonat să se 
trimită la Londra un ofiţer, un om priceput. Iți încre- 
dințez secretul că în cursul lunei viitoare ţarul urmează 
să plece în capitala Angliei ca invitat al prințului-regent. 
Primirea va îi desigur la înălțimea victoriei. Din păcate, 
impăratul şi-a pus în gând să trimită la Londra regimen- 
tul Semionovschi, ca să defileze la o trecere în revistă 
în  Hyde-park. Aceasta nu le-a convenit pare-se 
Englezilor și, potrivit obiceiului lor, tărăgănează răs- 
punsul. — Continuă apoi pe rusește: — Vei duce scri- 
soarea țarului și totodată vei. avea prilejul să-l vizitezi 
pe tatăl meu. Vei mai primi şi alte misiuni din partea 
prinţului Piotr Mihailovici și a lui Nesselrode... Ai lo- 
cuit la Londra, îi cunoști pe Englezi şi cred că o să 
poți afla ce anume urmăresc prin această invitație. 

Voronţov era anglofil, deaceea aceste aprecieri i se 
părură ciudate lui Mojaischi, dar îşi zise că Mihail Se- 
mionovici repetă desigur cuvintele împăratului. 

— Nu-i bine să-ți uiţi vechii prieteni, — continuă 
Voronţov, reluând convorbirea în englezeşte. — Și toate 
acestea din cauza mândriei. Eu sunt mai în vârstă ca 
dumneata și nu înțeleg ce se petrece cu tineretul. Imi 
închipui ce gândeşte tatăl meu de tinerii de azi... la-l 
de pildă pe Raevschi: ce limbă ascuţită are... Și mare 
nici douăzeci de ani!... Liber-cugetători neînfricaţi și plini 
de îndrăzneală! De vină e Mişa Orlov, el i-a räsfățat așa. 
__ Se întoarseră în sufragerie și, după scurt timp, Mo- 
jaischi îi ceru permisiunea să se retragă, iar Voronţov îi 
spuse la despărțire: 

= O să-ți dau o scrisoare pentru tatăl “neu, dealtfel 
ai să-i vorbeşti şi dumneata despre Volghin. Cum o să 
hotărască el, aşa rămâne. Pentru tatăl meu dorinţa lui 
Constantin Pavlovici nu e lege. Bătrânul nu umblă 
după favoruri și nu se teme de dizgrație... Iţi doresc 
vreme prielnică. Acum, e frumos pe Canalul Mânecii. 

Întorcându-se dela Voronţov, îl chemă pe Volghin. 
Mojaischi îi spuse ce vorbise cu Voronţov, încercând să-! 
liniştească. 

— Ce să-i faci, se vede că aşa mi-i soarta, — răs- 
punse Volghin. Dar deodată ochii i se aprinseră. — Vreau 
să vă spun un singur lucru, Alexandr Platonovici: nu pot 
să îndur nici cea mai uşoară jignire, aşa că o să mă 
duc pe copcă! 

După tonul cu care Volghin rostise aceste vorbe, Mo- 
jaischi înţelese că hotărîrea lui era de nezdruncinat. 

Mojaischi se duse în aceeaș zi la Volconschi. Scump 
la vorbă ca deobicei, Piotr Mihailovici îi spuse numai 
că ţarul comunicase că va adresa a doua zi o scrisoare 
prințului-regent, iar Nesselrode îi va scrie contelui Liven, 
ambasadorul rus dela Londra. Mojaischi primi ordinut 
să rămână la Londra, până la noi dispoziţiuni, să frec- 
venteze societatea, să asiste la ședințele din Camera lor- 
zilor şi din Camera comunelor, să citească regulat zia- 
rele şi revistele şi să înainteze un raport asupra stării 
de spirit a societății engleze şi asupra sentimentelor ei 
față de împăratul Alexandru. Să caute să afle dacă in- 
vitația egentului corespunde unor sentimente sincere, 

sau sosirea împăratului e: socotită “numai ca o simplă 
vizită de curtoazie. 

Mojaischi urma să primească cinci sute de guinee și 
o scrisoare către un bancher, pe care să o folosească în 
cazul când nu i-ar ajunge banii. 

„Mojaischi plecă bucuros la Londra. Spera să-l poată 
salva pe Volghin și deaceea îl şi luă cu el. La urma 
urmei, omul acesta era în serviciul curţii lui Semion Ro- 
manovici şi stăpânul avea să dispună de soarta lui. Ii 
porunci lui Volghin să se pregătească de drum și ob- 
servă că acesta se mai învioră puțin. Se interesă pe 
lângă ambasada engleză şi la statul major al.lui Wel- 
lington, unde l-ar putea găsi pe sir Charles Clark. Unii 
spuneau că s'ar afla la Viena, alţii că ar fi la Stock- 
holm; așa -că Mojaischi nu putu să dea de urma Aneliei 
Grabowska. 

Se hotărî să ofere în ajunul plecării o masă de rămas 
bun și să-și invite prietenii cei mai apropiați: fraţii 
Turgheniev, Slepțov, şi - Vladimir Raevschi. Slepţov .îl 
sfătui să-i invite la restaurantul „Beauvilliers“, sau la 
„Fraţii din Provence”, dar Mojaischi preferă să le dea 
o masă la el acasă. Bănuia că discuţiile vor fi însufle- 
tite şi știa că în restaurante, Chiar și în separeuri, pe- 
reții au urechi, așa că tot ce ar vorbi, s'ar afla de către 
agenţii lui Vidoque şi, imediat prin ei, de către poliţia se- 
cretă rusă. i i 

În așteptarea oaspeţilor, masa fu pusă în grădină, 
într'un boschet acoperit cu iederă, sub un castan bä- 
trân. Pe atunci la Paris mai toate casele, chiar cele din 
centru, aveau grădini. š 

Dintre invitați, tânărul Vladimir Raevschi îl interesa 
îndeosebi pe Mojaischi. La șaptesprezece ani, luase parte 
la` lupta dela Borodino, iar la douăzeci ajunsese aghio- 
tantul generalului Mihail Fedorovici Orlov, care dusese 
tratativele privind capitularea Parisului şi iscălise con- 
dițiile de capitulare. Orlov, unul dintre generalii cei mai 
curajoşi, își atrase simpatia chiar și a împăratului Ale- 
xandru, care nu se prea încredea în oameni. Era prietenul. 
apropiat al lui Nicolai Turgheniev şi împreună cu Dmi- 
triev-Mamontov încercase să pună bazele unei societăţi 
secrete „Ordinul cavalerilor ruşi”. Mojaischi, informat de 
planurile lor, se bucura să-l primească în casa lui pe cel 

mai mare dintre frații Turgheniev şi pe tânărul Raevschi 
care, după cum se spunea, era preferatul lui Orlov. 

Nicolai Ivanovici Turgheniev sosi cel dintâi şi-i făcu 
o mare bucurie lui Mojaischi. Ştia că lui Nicolai Iva- 
novici nu-i prea plăcea să răspundă la invitaţie şi că îşi 
părăsea foarte rar locuința sa din apropiere de Bois de 
Boulogne. Era cu atât mai bucuros de venirea lui, cu 
cât fratele său mai mic, Serghei Turgheniev, nu era sigur 
că Nicolai Ivanovici va răspunde la invitaţie, fiind ab- 
sorbit de tratativele în curs privitoare la fixarea des- 
păgubirilor de război, ce urmau să fie plătite de statul 
francez. Nicolai Ivanovici mai avea și o infirmitate la 
picior, ceeace-l făcea să părăsească anevoie casa. Mo- 
jaischi îl întâmpină pe Turgheniev la intrare și, ştiind 
că îi vine greu să urce scara, îl pofti să rămână. în salon. 

Şedeau în faţa ferestrei care dădea în grădină, de 
unde se putea vedea cum toată familia Burdain trebăluia 
în boschet, aranjând masa. 

'"— lartă-mă, te rog, că am venit mai devreme, -— 
se scuză Turgheniev — și nu te simţi obligat să mă 
întreţii în special. E foarte cald azi. Sunt cam obosit... 
Văd că ai şi cărți rusești în afară de cele franțuzeşti... 
Le iei cu dumneata? 

— Am locuit aici acum trei ani și stăpânul casei 
mi-a păstrat biblioteca. Sunteţi cam obosit Nicolai Iva- 
novici și n'aș vrea să vă supăr prin stăruința mea, deşi aș 
dori să vă cunosc părerea asupra problemelor germane. 

— Te ascult, — îi spuse Turgheniev, zâmbindu-i cu 
blândeţe. — M'a -obosit plimbarea cu trăsura și nu 
lucrul. E i 

— Atunci dați-mi voie să vă întreb... La cancelaria de 
campanie a majestății sale sosesc mereu jalbe de ale 
moşierilor prusieni: ba că au fost înșelați când li s'a 
cumpărat furajul de către cavaleria noastră, ba că li 
s'au pricinuit daune de pe urma cartiruirii armatelor ru- 
seşti. Se încumetă să ceară plată dela acei care i-au 
eliberat de sub jugul lui Napoleon! Cum se poate atâta 
nerecunoştință? Ti hrăneau până la refuz pe Francezii 
care se retrăgeau ! Au luat bani şi dela Francezi şi dela 
noi şi îndrăznesc să se laude cu patriotismul lor! Mi s'a 
spus că adevărații patrioți germani se temeau mai mult 
de spionii regilor lor, decât de gloanţele Francezilor... 

— Patriotismul... — zise îngândurat Turgheniev. De 
unde să-l aibă moșierul prusian sau prinţul de familie 
domnitoare? Tatăl său, prinţ elector, își vindea soldaţii 
Englezilor, iar aceştia- îi trimiteau să lupte împotriva 
coloniştilor Lumii Noi... Napoleon i-a cunoscut foarte 
bine pe regii şi pe prinții nemți. Ii asmuţea pe unii im- 
potriva altora, se pricepea să le arunce la timp o bu- 
cățică bună și dădeau cu toţi buluc s'o înhaţe, ca la po- 
mană. Baronul Stein — un adevărat patriot — știa bine 
că regele Prusiei și principii proprietari nemți îl urăsc 
mai mult decât pe Napoleon. Da, există un patriotism 
prusian, dar trebuie să-l căutaţi în rândurile meseria- 
şilor nemți care au pătimit de pe urma impozitelor jecmă- 
nitoare puse de Napoleon, ca și în rândurile ţăranilor si- 
liți să-și trimită fiii să moară cu miile în campaniile, 
care i-au adus lui Napoleon, ținuturi întinse și glorie de 
mare comandant de oști... 

— Atunci, dece oare, s'o fi pus regele Prusiei în 
fruntea Tugendbundului şi a ridicat cel dintâi armatele 
sale împotriva lui Napoleon? ] 

— Numai fiindcă şi-a dat seama că Rușii sunt mai 
puternici! Iată de unde i-a venit curajul. Dealtfel, l-a 
pierdut de atâtea ori în cursul acestei campanii. Mă 
gândesc adeseori ce s'ar fi întâmplat dacă Francezii ar 
fi ajutat pe țăranii nemți să se elibereze din robie, dacă 
ar fi dat posibilitate poporului german să distrugă legile 
barbare din evul mediu, dacă n'ar fi căutat să asu- 
prească şi să înjosească sentimentul lor național, dacă 
ar fi făcut să triumfe cu adevărat spiritul Convenţiei!... 
— Tăcu şi oftă din greu. Schimbară apoi discuţia: — 
N'am uitat întâlnirea noastră pe drumul dela Aachen la 
Köln... Imi pare rău că nu ţi-ai regăsit liniștea sufle- 
tească. Ating acest subiect pentrucă, la teatru, mi-ai 
părut tare mâhnit... Câtă durere, câte nenorociri n'am 
văzut noi în anii aceştia, — continuă adânc mișcat Tur- 
gheniev, — dar totuși propria durere ţi-e mai aproape 
de inimă şi e greu să o înnăbuși. Nu-i așa, prietene? 

— Am pierdut pentru a doua oară pe ființa care mi-e 
cea mai scumpă pe lume şi, de data aceasta, numai 
din vina mea. i 

Fedor intră în salon și spuse că masa e aranjată în 
boschet, dar că s'a înourat şi se teme că o să plouă. 

— N'avem ce face. In cameră e zăduf. f 

— Rămâne atunci în boschet.- Poate că. ne-o ocoli 
furtuna. 

Când Fedor ieși, Turgheniev îl întrebă pe Mojaischi: 

— E omul dumitale? Se pare că e un. băiat istet şi că. 
simte bine “la dumneata. — Și fără să aştepte răspun- 

, Turgheniev continuă: Uite, ne-am obișnuit să spu- 
stă „omul -meu” de parcă ar fi vorba de un lucru, de 
parcă un om de curte mar avea suflet, n'ar suferi și m'ar 
gândi. Şi acest Rus simplu, bun şi inteligent, însuflețit de 
mai multe sentimente înalte decât douăzeci de nobili la 
un' loc, poate fi vâridut, schimbat, luat cu sila în ar- 
mată, bătut cu vergile pentru cea mai. mică vină. Cum 
se poate justifica așa ceva? Câte discursuri grave nu 
s'au rostit în camera de toaletă a împăratului, unde se 
adună deobicei „partidul tinerilor” — Pavel Stroganov, 
Czartoryski, Victor Cociubei, Novosilţev! Impăratul însuși 
vorbea cu înflăcărare despre viața amară a iobagilor. 
Câte planuri nu s'au. făurit acolo și ce s'a ales din toate? 
Doar câteva avantagii în favoarea. oamenilor de casă şi 
interzicerea de a-i vinde pe țăranii fără pământ, dar şi 
în această privință legea este ocolită întotdeauna prin 
mituire. 

Mojaischi îi istorisi lui Nicolae Ivanovici nenorocirea 
ce se abătuse asupra lui Fedor Volghin. 

— Acum când e pe pragul eliberării, îl amenință tri- 
miterea la regimentul de cuirasieri, denumit de toți 
ocna soldaților! — îi spuse cu amărăciune Mojaischi. 

Auzind zgomot de roți tăcură amândoi. Sosiseră Ser- 
ghei Turgheniev şi Raevschi, iar după dânşii călare, 
Dima Slepţov cu ordonanța sa. Mojaischi îi pofti pe toți 
în grădină. Fiicele gazdei îl întâmpinară pe Slepțov ca 
pe o veche cunoștință. Serghei Turgheniev le păru iv 
atât de vesel ca și Slepţov. Le intimidâră întrucâtva Ni- 
colai Ivanovici şi mai ales Raevschi cu zâmbetul său iro- 
nic şi privirea-i posomorită. 

In grădină era liniște, înfloriseră trandafirii, ademe- 
nind stoluri de fluturaşi şi roiuri de albine. Mirosea a 
iasomie, pletele galbene ale sălciilor înflorite se aplecau 
peste cărările presărate cu nisip. Măcieşii sălbateci în- 
conjurau ca un zid boschetul. O iederă' deasă se înco- 
lăcea prin ruinele antice, care după moda vremii deco- 

rau grădinile. Era una din plăcerile lui Nicolai Ivanovici 
să privească aceste „ruine”. i 

— Aici în Franţa, — observă el, — s'or fi potrivind 
aceste porticuri greceşti și pavilioanele Florei... La noi 
însă, în grădinile din jurul Moscovei ar fi mai nimerit 
să se construiască ferem-uri 1), după. modelul celor din 
vechime. 

— Glumiţi desigur! — exclamă Slepţov. — Cum ar 
putea doamnele noastre îmbrăcate în toalete dela Minen- 
gois, să intre în asemenea case de lemn? 

— Dar rochiile noastre ruseşti, ca sarafanul şi. co- 
coşnicul, nu sunt mai frumoase decât rochiile moderna 
pariziene? Bineînţeles să nu le vezi pe trupurile uscă- 
tive ale fetelor, educate de profesorii de dans francezi, 
ci pe Rusoaicele noastre zdravenel... Ia priviţi-l, — şi 
Turgheniev îl arătă pe Volghin, —— îmbrăcaţi-l pe acest 
voinic cu un caftan rusesc şi veţi vedea ce frumuseţe 
de băiat ar fi, un adevărat voinic din basme. 

Incepu masa şi-şi urmă cursul ei obișnuit. Doamna 
Burdain și bucătăreasa îşi dăduseră silința să fie pe 
placul oaspeţilor. 

Comesenii vorbiră când rușește, când. franțuzeşte. 
Volghin şedea pe o bancă mai la o parte. 

„..— Impăratul a poruncit să se bată o medalie come- 
morativă în amintirea Războiului pentru Apărarea Pa- 
triei. Pe medalie urmează să fie reprezentate: toate pătu- 
rile noastre sociale — nobilul, negustorul, ţăranul şi preo- 
tul, care binecuvântează pe toți trei. Sub acest tablou 
alegoric va fi gravată inscripția : „Să ne unim toţi într'un 
singur suilet“. L-am întrebat pe Pavel Alexandrovici Stro- 
ganov: „Dacă toate sufletele s'au unit într'unul singur, 
cum se îndură nobilii să vândă suflete de țărani?“ 
spuse Turgheniev. 
-~  — Ce ţi-a răspuns ? — se interesă Raevschi. 
— „După cele înfăptuite de poporul rus, eliberarea 
țăranilor ni se pare o chestiune uşoară“. 

— Da, acesta a fost. răspunsul lui Stroganov, dar 
Stroganov nu e împăratul. 

— Dela cel ce a fost ginerele lui Cutuzov, răposatul 
prinț Cudaşev, am auzit cât de mult prețuia feldmareşalu! 
purtarea armatelor noastre dincolo de graniță. Prinţul 

1) Terem — casă în formă de turn. (N. trad.) 

Smolenschi era încredințat că, datorită mai ales înaltei 
moralități a soldaţilor noştri ne-am atras încrederea po- 
poarelor din Europa. 

Turgheniev vorbea rusește, i se răspundea pe franțu- 
zește şi lui Volghin îi părea rău că nu înţelege totul, că 
până la el nu ajungeau decât crâmpeie din discuţia dela 
masă. 

Mojaischi şi Slepţov discutaseră adeseori, în prezența 
lui Volghin, despre inegalitatea ce domneşte în lume, 
despre lipsa de drepturi a masselor populare, despre 
moşierii cruzi şi neruşinaţi, despre libertate. 

Volghin nu-l scăpa din ochi nicio clipă pe cel mai 
tânăr dintre oaspeţi, pe acela cu părul negru, zvelt, pe 
buze cu un surâs răutăcios, ce i se părea nepotrivit cu 
vârsta sa. 


— Nobilimea! -~ exclamă Raevschi. — Oare mau 
fost şi printre nobili unii care spuneau: „Mi-e tot una 
cine o să conducă Rusia — Alexandru sau Bonaparte — 


de vreme ce am trei mii de suflete...“ lar țăranii lor se 
înarmau cu ce le cădea la îndemână și plecau să se bată 
cu dușmanul! Cum dar să nu-mi fie ruşine de pătura 
socială din care fac parte! 

Ii răspundeau lui Raevschi în franțuzeşte, când Slep- 
tov, când. Turgheniev cel tânăr, dar deodată cel mai 
mare dintre frații Turgheniev, îi întrerupse: să 

— Când o să ne deprindem odată să vorbim şi să 
scriem rusește ? Haideţi, măcar aici, când suntem între 
noi să vorbim în limba părintească. Când ne vom decide 
să fim în sfârșit Ruși ?! 

— Sunt fericit să aud asemenea cuvinte din gura unui 
fost student dela Goettingen. Nu mi-i drag Caramzin, 
dar a rostit aceste cuvinte ce mi s'au întipărit în suflet: 
„Niciodată n'o să fim înţelepţi luându-ne după mintea al- 
tora. Și niciodată n'o să ne acoperim de glorie din gloria 
altora... E bine şi trebuie să înveţi, dar vai de omul şi de 
poporul care rămâne întotdeauna elev“. 

Aduseră apoi vorba despre universităţile din Stras- 
bourg, Goettingen şi Moscova unde urmase Raevschi. 
Insă discuția se stinse repede. Tăcură toţi, ascultându-l 
cu atenţie pe Nicolai Ivanovici Turgheniev: 

— Educatorul țarului, Laharpe, îmi povestea despre 
scrisoarea pe care i-a trimis-o Alexandru în anii când 

era moștenitorul tronului : „Atunci când îmi va veni rân- 
dul la tron voi îngriji să se aleagă încetul cu încetul o 
reprezentanță a poporului care, îndrumată cum trebuie, 
ar urma să întocmească o constituţie liberă...“ 

Toţi ascultau cu răsuflarea oprită. 

— „Constitution libre, prin aplicarea căreia puterea 
mea ar înceta cu totul...“ Acestea le scria în anul 1797... 
Arătându-mi după şaptesprezece ani scrisoarea înaltului 
său discipol, Laharpe mă rugă să păstrez cea mai 
strictă taină... ceeace vă rog şi pe dumneavoastră, dom- 
nilor. 

— Constitution libre, — repetă Raevschi. — Şeful 
meu gkneralul Mihail Fedorovici Orlov a întocmit un 
proiect de constituţie pentru ordinul secret al cavalerilor 
ruși. 

Işi cobori glasul și continuă pe șoptite: 

— „Țarului i se ia dreptul de a edicta legi, de a de- 
clara război și de a încheia pacea... Senatul, ca temelie 
a statului, urmează să fie alcătuit din două sute de mem- 
bri ereditari, magnați sau înalți dregători ai statului, pa- 
tru sute de reprezentanţi ai nobilimii şi patru sute de re- 
prezentanţi ai poporului. 

— După modelul constituției engleze, — observă Mo- 


jaischi. — Numai că cine a fost în Anglia, n'a prea văzut 
acolo bună starea poporului. 
— Mai departe, — continuă Raevschi, — se desfiin- 


țează robia pe veci, iată fapta cea mai de seamă... 

— Mihail Fedorovici propune şi diferite măsuri eco- 
nomice, — preciză Nicolai Ivanovici. — Ingrădirea co- 
merțului englez în Marea Mediterană, înființarea de com- 
panii comerciale pentru comerțul cu China şi chiar pla- 
nul unui canal care să unească Volga cu Donul... 

Doamna Burdain se minuna privindu-i pe oaspeţii 
chiriașului ei. Nici arta bucătăresei sale, nici vinul exce- 
lent nu-i puteau distrage dela discuţiile lor, pe care nu 
le prea înţelegea, mai cu seamă de când se vorbea 
rusește. 

Era o zi caldă şi plăcută; furtuna îi ocolise. dar tri- 
misese o boare de răcoare. Tufele de iasomi: răsunau 
de cântecele păsărelelor şi acești tineri, dintre care c-l 
mai mare n'avea douăzeci şi opt de ani, nu conteneau să 

discute despre „constitution libre“, despre politică şi, 
ciudat, până şi servitorul rus, Theodor, îi asculta, uitând 
de toate. 

— Cât de ridicoli îmi apar acei curteni, în frunte cu 
împăratul, care odinioară jinduiau după o constituţie, iar 
acum fugăresc. soldaţii pe câmpul de instrucţie și au 
înlocuit biblioteea cu terenul de manej, — reluă vorba 
Raevschi, înroşindu-se de mânie. — lată, să-l luăm, de 
pildă, chiar pe Dmitri Goliţîn : în 1789 urmărea cu inte- 
res poporul care dărâma Bastilia, iar acum vânează ono- 
ruri și grade... 

— Pe vremea aceea sufla dinspre Paris un vânt de 
libertate ; era vremea republicii. 

— Cred că republica este idealul întregii omeniri, — 
spuse cel mai mare dintre frații Turgheniev. — Şi cea mai 
bună revoluție e aceea care-i rodul luminării poporului, 
care € înfăptuită de popor, stăpân pe cuceririle ştiinţei și 
orientat în cunoștințele generale, 

— Cum să se lumineze poporul nostru când e ținut 
în ignoranță și întuneric? — întrebă Mojaischi. 

— Dar şi cei care vor să-și pună toate puterile în 
slujba patriei şi a poporului, au nevoie să se cultive, să 
înveţe. M'am convins de imensul folos moral al studierii 
ştiinţelor politice și economice, — susținea cu înflăcărare 
Turgheniev, — dar la baza acestor ştiinţe trebuie să se 
afle libertatea... Acum încă mai stăruie fumul incendiilor, 
pe câmpii şi pe holde mai pluteşte mirosul prafului de 
puşcă. Dar mai târziu, peste vreo cinci ani, vom putea 
crea o societate pe care s'o numim „societatea secolului al 
XIX-lea”, cu scopul de a răspândi cunoştinţele și ideile po- 
litice... Vom începe să tipărim cărţi, să ne adunăm, să ne 
citim unul altuia primele încercări. In Europa şi în Rusia 
oamenii se tem de libertatea de a tipări cărţi, dar vai, 
dragi prieteni, câţi oameni din statul nostru ştiu să ci- 
tească ?... l 

Nicolai Ivanovici se întoarse brusc şi-l privi pe Volghin. 

—- Ştii carte? — îl întrebă el. 

— Ştiu, — răspunse Fedor, sculându-se de pe bancă 

— Citeşti şi cărţi ? 

„ — Citesc, numai că avem prea puţine cărţi, domnule. 

— Şi ce citeşti? 

— Derjavin, Crâlov... 

— De ce să ne temem ? — continuă Turgheniev, adre- 
sându-se prietenilor săi. — Poporul dacă se revoltă, mo 
face ascultând îndemnul din broșuri şi cărţi, ci îmboldit 
de îndelungatele asupriri care îl apasă mai tare decât 
toate argumentele scriitorilor. 

Se făcu liniște. Inimosul Raevschi nu spuse niciun 
cuvânt. Sprijinindu-și obrazul în palmă își răvăşea cu cea- 
laltă mână părul sbârilit. 

— Prieteni, — își aminti deodată Slepţov — dar parcă 
serbăm ` astăzi plecarea prietenului nostru, care a uitat 
cu totul de şampanie... Te pomeneşti că s'o fi topit ghiaţa. 

Dar Nicolai Ivanovici Turgheniev se ridică înainte de 
a se servi șampania. 

— Să lăsăm gazda să se odihnească, — spuse el, — 
mâine în zori trebuie să plece... 

Cu el plecară Serghei Turgheniev şi Raevschi. Rămase 
numai Dima Slepţov. Goli ultima sticlă de şampanie şi în- 
cercă să-l tragă pe Mojaischi la Frascatti, dar acesta nu 
avea chef de hoinăreală prin localuri de noapte. Se îm- 
brățișară şi Slepţov plecă singur. Mojaischi şezu mult 
timp în grădină, în boschetul rămas pustiu. 

Se întunecase şi era răcoare. Discuţia dela masă îl 
tulburase ; simţi că multă vreme nu va putea uita această 
masă prietenească, boschetul îmbrăcat în iederă, roiurite 
de fluturi cu aripioare strălucind în bătaia soarelui şi: Pa- 
risul, care se întindea dincolo de gardul de piatră al 
grădinii de pe strada Vaugirard. O să se: mai întâlnească 
vreodată toţi laolaltă, să mai poată vorbi, fără teamă, de 
atâtea câte le stăteau pe inimă? Cine ştie ce soartă îi 
mai aşteaptă pe toți? 


„Eu Sunt aici, întemnițat. 

. Veţi auzi din fluer cântul, 
Din temniţi::-l va duce vântul 
Spre voi, amici de altădat' ? 


aşa va scrie peste opt ani Raevschi, din fortăreaţa dela 
Tiraspol... Iar consilierul de stat în funcţiune, Nicolai 
Turgheniev, va deveni între timp miai precaut şi mai 
cumpănit în idei. 

Chiar dacă Mojaischi n'ar -fi fost cuprins de îndoeli 
şi presimțiri rele, tot nu s'ar fi putut spune că masa a 
fost prea veselă. 

Trecu pe la doctorul Vadon să-și ia rămas bun Bol- 
nav, bătrânul îl primi în pat. 

— Pleci la timp. Ce pot aștepta Francezii dela Bur- 
boni? Nu ţin deloc la uzurpator, dar trebuie să recunosc 
că a avut dreptate când i-a numit pe Burboni măgari 
din tată în fiu. Şi mai află, amice, că sluga lor, canalia 
de Talleyrand primea pe timpul lui Napoleon o leafă de o 
jumătate milion de franci pe lună. Cu un astfel de salar 
ar fi putut trăi în voie cinci sute de familii de muncitori 
din Paris. Şi mai fura, de zece ori pe atât. Ei, îţi urez 
drum bun prietene, și nu fi supărat pe bătrânul arțăgos... 

Mojaischi părăsi Parisul în zorii unei zile senine 
de Mai. 

Se deschideau ferestrele mansardelor și la un geam 
o mână albă de fată stropea mușcatele din glastre. Că- 
“ruţe mari încărcate cu hălci de carne se îndreptau spre 
piaţa centrală. Intro gabrioletă trecea o pereche: un 
tânăr și o fată, cu părul bogat lăsat pe umeri ; se sărutau 
de zor uitând de tot ce e pe lume. Soarele dimineţii poleia 
acoperișul caselor înalte, dar pe străduţele înguste ale 
vechilor cartiere stăruia încă întunericul și umezeala 
nopții. Muncitorii se abăteau pe la cârciumi, goleau câte 
un pahar de vin acru și cu lada de unelte în spinare, o 
întindeau la lucru. La fântâni se înşiruiau femei cu fețe 
istovite, care urmăreau cu priviri încruntate echipajul 
elegant ce se îndepărta. 

Mojaischi şi Volghin au avut cam mult de aşteptat 
la bariera Passy. Vameşii le luară actele și cercetară în- 
delung pe ale lui Mojaischi. Intre timp, Volghin urmărea 
cu atenție procedeul funcționarilor vamali, care răscoleau 
cu bare de fier zarzavatul din căruțele țărănești, căutând 
marfă de contrabandă. 

In cele din urmă, un sergent francez le aduse înapoi 
actele. Vizitiul dădu bici cailor şi careta ieși pe drumul 
ce ducea la Beauvais, iar de acolo, la Calais. 

După o jumătate de oră de drum, Parisul rămase în 
urmă şi Mojaischi privi pentru ultima dată dâra de fum 
siniliu dela orizont. Se simţise la Paris ca şi în patrie, 
se afla acolo în mijlocul armatei ruse, şi a prietenilor săi... 

li era cald în caretă. La Beauvais se dădură jos, în- 
călecară pe cai și trimiseră bagajul la Calais cu dili- 
genţa. 

Călăreau în voie pe un drum ca o aleic, cu ulmi bă- 
trâni. Când soarele se ridică sus pe cer, poposiră într'o 
poieniță la umbra unor castani; tăceau şi priveau într'o 
vie la lăstarii viței care începuseră să înverzească. Deo- 
dată răsună un glas de femeie... Mojaischi se ridică încet 
şi ascultă cu atenţie. 

Vocea curată și puternică umplu liniștea de cântec. 
Recunoscu melodia, era marșul pe care-l compusese 
Rouget de /'lIsle, ofițer în detașamentul voluntarilor din 
Marsilia. Era „Marseilleza“. Dând într'o parte ramurile 
de alun, apăru în drum o fată voinică și arsă de soare. 
Ducea pe cap un coş plin de lăptuci proaspete. Mergea 
pe cărare fără a-şi întoarce capul. 

Şi lui Mojaischi i se păru că însăşi Franţa, Franţa 


liberă şi neînfrântă, trecuse pe lângă el... 
N 


28 


In primăvara anului 1814, Semion Romanovici Voron- 
țov nu părăsi Londra. Indeobște nu-i plăcea să-și lase 
casa şi tabietul, nici în verile cele mai călduroase. In 
primăvara aceea ar îi vrut să plece, dar fu reţinut, ceea- 
ce-i strică obişnuita-i bună dispoziţie şi-i tulbură liniștea 
sufletească. Il reținea la Londra vizita dela începutul lui 
lunie a împăratului Alexandru, și a regelui Prusiei cu 
suitele lor. 

Din suita lui Alexandru, hatmanul Matvei Ivanovici 
Platov trezea îndeosebi curiozitatea Englezilor. 

Era într'una din ultimele zile ale lui Mai. In cabinetul 
său, Semion Romanovici citea supărat ziarul „Times“. 
Pe aceeaș pagină, pe care se afla ştirea că lady Leigfoot 
îşi părăsise bărbatul şi fugise cu amantul, citi că legen- 
darul hatman Platov ar fi făgăduit la începutul războiului 
cu Napoleon, că-şi va da fata după acel care i-l va aduce 
pe Bonaparte viu sau mort. Semion Romanovici se în- 
cruntă şi puse ziarul la o parte. Se supăra ori de câte 
ori Englezii încercau să-i arate pe Ruși drept oamem 
plini de ciudățenii. 


SIT 


Plictisit, îl chemă pe Casatchin, cu toate că mavea de 
lucru cu el. Scrisoarea către fiul său Mihail o isprăvise. 
Anunţase Dariei Hristoforovna, soția ambasadorului Liven, 
că vizita pe care urma să i-o facă se vedea nevoit s'o 
amâne pe săptămâna viitoare, din motive de sănătate. Il 
aştepta nerăbdător pe Casatchin, când deodată auzi răsu- 
nând glasuri străine în salonul mare. Se miră auzindu-l 
pe Casatchin, cu vocea lui răgușită, vorbind mult, când era 
ştiut că vorbea așa de puţin și mai desluşi un glas tânăr 
«ce i se păru cunoscut. Apoi răsunară. paşi repezi pe scară 
şi se deschise uşa... l i 

— Visez oare? — exclamă Semion Romanovici, ridi- 
cându-se din fotoliu. — Saşa, Alexandr Platonovici... 

_. Mojaischi se apropie de Semion  Romanovici şi-i 
strânse mâinile la piept. Bătrânul îl sărută pe frunte. 
Casatchin se dădu mai la o parte.și privea înduioşat. 

Voronţov îl pofti pe Mojaischi să ia loc în fotoliu, în 
acelaş fotoliu în care şezuse cu trei ani înainte şi ascul- 
tase îndrumările în vederea călătoriei sale pe continent. 
In birou nu se schimbase nimic — aceleaș fotolii, aceeaş 
masă, aceeaș imobilă lucrată de mâinile iscusite ale meşte- 
rilor iobagi, pe care Englezii o socoteau superioară mo- 
bilei lor Chippandale și Hapelight. 

— Cu ce prilej? Pe mai multă vreme? — îl întrebă 
Voronțov. l 

Bâlbâindu-se ușor de emoție, Mojaischi îl încunoști- 
ință de misiunea cu care venise. Când începu să-i împăr- 
tăşească hotărîrea țarului de a aduce regimentul Semio- 
novschi să defileze în fața londonezilor, la parada din 
Hyde-park, Casatchin găsi nimerit să se retragă şi, sa- 
tând discret, îi lăsă singuri. 

__— Liven mi-a vorbit despre această ideie ciudată. 
L-am sfătuit să-i scrie majestăţii sale că Englezii nu se 
arată defel încântați să vadă regimente străine pe insula 
lor. Dar Liven n'a îndrăznit să-i transmită aceasta ma- 
tostății sale. N'am încotro, voi îi nevoit să-i scriu eu... 
Dela împărat nu aştept favoruri, iar cât priveşte dizgrația, 
am încercat-o de atâtea ori! 

Moijaischi își aminti că Voronţov fiul i-l descrisese 
aproape cu aceleaş cuvinte pe tatăl său şi zâmbi. 

Semion Romanovici se preumbla prin cabinet cu mâi- 
nile la spate şi cu toată ora matinală era îmbrăcat şi 

pieptănat de parcă se pregătise să iasă în oraș. Era înait 
şi voinic, în ciuda anilor, ochii i se aprindeau de multe 
ori de o lumină. tinerească. 

— Ce e acolo? — întrebă el, arătând spre bandajui 
negru de deasupra sprâncenei lui Mojaischi. 

— O amintire dela Leipzig. 

— Unde ai tras? 

— La Strand, la hotelul „Riga“. p 

— Ai fi putut locui la miñe... Uitam că nu mai eşti 
în serviciul meu... Trebue să cauţi să câştigi bunăvoința 
lui Liven și a soției lui. 

-- Nu m'am prezentat încă ambasadorului, am venit 
direct la dumneavoastră. 

— Cred că ambasadorul o să te ierte, dar Daria Hris- 
“toforovna se va face foc, nu alta. Să te arăţi foarte respec- 
tuos față de ea şi să cauţi să-i intri în voie. E o femeie 
inteligentă, abilă şi cam răzbunătoare... Ei, cum a fost 
ia Paris? Mi se pare că binefăcătorul meu se ocupă mai 
mult de treburile străinilor, mai bine s'ar gândi la ţara 
sa. Rusia s'a ridicat acum foarte mult și are tot dreptul 
să ceară să i se recunoască jertfele pe care le-a făcut... 

Voronţov îl numea „binefăcător” pe Alexandru, fiindcă 
îi restituise moșiile confiscate de Pavel. 

— L-au instalat pe tron pe Ludovic. Intr'adevăr, era 
dreptul lui... Numai că e o javră tare nerecunoscătoare. 
E îndatorat până peste cap bancherilor englezi și cred că 
mar pregeta să ne vândă, dacă nu ne-a și vândut la 
această oră, crede-mă. 

„Bătrânul are limbă rea, nu sa schimbat“, își zise 
Mojaischi. 

— In politică nu există recunoștință, — continuă 
Voronţov, de data asta fără ironie, ci dimpotrivă, cu 
amărăciune. — Cât e de când Moscova incendiată atră- 
gea asupră-și uimirea şi admiraţia Englezilor ? Dar En- 
glezii au memorie scurtă ; nu-și mai amintesc acum de 
1812 şi de Moscova. O singură dată i-a prins frica de 
soarta țării lor, atunci când Napoleon concentrase trupe 
la Boulogne, vrând să facă o debarcare pe insulă. Dar 
de îndată ce Napoleon s'a întors împotriva noastră și 
a Austriei, Englezii s'au liniștit şi au asistat de pe insula 
lor, greu de atins, la ceeace sa desfăşurat pe continent, 
ca la o luptă de gladiatori... Puneau şi rămășaguri asupra 

rezultatului luptei. Crede-mă. Dumneata nu-i prea cunoşti, 
însă eu, de un sfert de veac de când trăesc aici, îi cunosc 
aproape cum mă cunosc pe mine însumi. Nu li-i groază 
de minciună, după cum nu se dau înlături dela fapte ne- 
cinstite. Principalul e să se aleagă cu un folos. E un po- 
por de negustori de mărunțişuri. Așa i-a numit compa- 
triotul lor Adam Smith... Ce să mai adaug, de vreme ce 
pe monumentul lui Pitt tatăl, stă scris: „Sub guverna- 
rea lui, comerţul a mers mână în mână cu războiul şi a 
înflorit datorită lui...“ Ia spune-mi, cum merg treburile la 
Paris ? 

— Ţarul este tare amărît de situația din capitala 
Franţei. E nerăbdător să părăsească cât mai repede Pa- 
risul. Cei din jurul lui l-au auzit spunând: „Degeaba, n'a 
reușit treaba...“ Dar se poate oare clădi o orânduială trai- 
nică pe ruinile revoluţiei ?... Şi mai ales sub domnia Bur- 
bonilor ? 

Semion Romanovici îşi ciuli urechile : 

— Crezi că nu se poate ?... Dar dacă s'ar institui un 
regim constituțional ? g 

Oricât cerca să se îneredințeze că nimic nu se schim- 
base pe lume, îşi întărea pe zi ce trece convingerea că 
se încheiase cu viața fără griji de altădată, din trecut. Se 
întorseseră și Burbonii la Tuileries, dar nu era linişte 
și nu va fi. 

— N'aţi auzit din întâmplare, Semion Romanovici, 
despre un oarecare sir Charles Clarck, al cărui tată a fost 
ataşat pe lângă Witworth, în timp ce acesta era ambasa- 
dorul Angliei la Petersburg ? 

Semion Romanovici fu surprins de neașteptata schim- 
bare de subiect dar căutând să-şi amintească, răspunse: 

— Sir Charles Clarck... Mi se pare că mai e la Viena, 
ataşat pe lângă ambasadorul britanic, sau a fost pe 
vremea lordului Catkert. 

Memoria lui Semion Romanovici era uimitoare în ase- 
menea chestiuni. 

— Dar ce ai nevoie de el? 

— Aş avea ceva de vorbit cu dânsul. 

— Da ?... E un om în vârstă. In tinereţea lui ma dus 
© viață prea morală. A trăit ca toţi dandy-ii: se scula la 
trei după amiază, se ducea la Long-acre să-şi mai cum- 
pere o trăsură pe lângă cele trei pe care le avea şi-şi 

mai achiziționa și doi ogari. La şapte seara se așeza la 
masă şi chefuia cu prietenii săi până la miezul nopții, 
apoi, Vauxhall, recepții și așa o ducea noapte de noapte 
până la patru dimineața. Apoi fuma o ]ulea și se culca... 
La treizeci de ani a intrat în servici, e rudă cu Catkert, 
aşa s'a zămislit un diplomat riou. Se spune că a îmbătrâ- 
nit şi s'a însurat cu o văduvă, o femeie de toată frumu- 
sețea... In tinereţe a trăit din plin... 

— Ce viaţă, jumătate din ea să ţi-o petreci având grija 
grajdului... Am cunoscut eu oameni de acest fel. Grajdu- 
rile lor erau adevărate palate, cu stanoagele din lemn 
de trandafir, în timp ce la Birmingham și Sheffield, oa- 
menii dorm pe dușumele mucegăite și se aleg cu reu- 
matisme. 

— Ai rămas acelaş, — observă Voronţov, făcând ochii 
mici. — Ar trebui să te gândeşti şi la dumneata. Ai o 
singură cale: să te însori, să-ţi schimbi puţin firea, să 
mai știi și dumneata puțin de frică. A trecut timpul să 
perorezi şi să faci pe liberalul. Dealtfel, nici binefăcătorului 
nu-i prea place asta. Nu mai ești nici prea tânăr. E timpul 
să fii aghiotant imperial. E chiar prea puţin pentru tine, 
faci parte dintr'un neam vechi, nu ești un parvenit şi nici 
vreun aventurier neamţ. Eşti instruit, inteligent, oameni 
ca dumneata sunt puţini la curte... Dar stai, — îl întrebă 
deodată Semion Romanovici oarecum neliniștit, — ai luat 
masa ? — şi întinse mâna spre cordonul soneriei. 

— Mulţumesc, Semion Romanovici... 

— N'ai uitat ora la care prânzim? Avem astăzi col: 
tunaşi cu carne. Inchipuie-ţi, la Londra, colțunași cu 
carne ! Unde puteai să mai găseşti? De bună seamă că 
n'ai mâncat demult ? 

— Mulţumesc. Vreau să vă mai spun ceva! Vă amin- 
tiți că v'am scris despre Volghin, despre iobagul dumnea- 
voastră... ` 

— Despre Fedca? Cum de nu. Mi-ai scris... Mi-a 
scris despre el și marele duce. l-am răspuns. 

Mojaischi simți că i se strânge inima. 

— Cum să nu, i-am răspuns, — spuse bătrânul şi 
ochii îi luciră șşiret, dar fața-i rămase serioasă. — l-am 
răspuns că nu pot cu niciun chip îndeplini porunca sfântă 
pentru mine a alteței sale, fiindcă am iscâlit demult actul 

de eliberare din iobăgie a lui Fedor Vasilievici Volghin, 
care acum e om liber şi stăpân pe sine. 

Mojaischi înmărmuri de uimire. 

— Doamne! — exclamă el. — Să fie adevărat? 

— Dar ce-ţi închipuiai? — urmă Voronţov simplu. — 
Cuvântul meu e sfânt, i-am făgăduit libertatea, i-am 
dat-o... 

Deodată toată fața i se acoperi de crețuri mărunte și 
râse înfundat, frecându-și mâinile lui mici: 

— Nu știu ce să fac, cum să-l liniștesc pe marele 
duce; vrea să aibă în regimentul lui de cuirasieri ia 
flancul drept un ostaș înalt de un stânjen ca Fedca. 
Poate c'ar trebui să-i dăruesc un pitic să-l mai distreze, 
dar bufoni nu am pe lângă mine, şi nu am avut niciodată... 

In timpul acesta, Fedor Volghin aștepta în vestibul 
şi se gândea că în biroul lui Semion Romanovici i se ho- 
tărăşte soarta. Mojaischi se afla de mai bine de o oră la 
Voronțov. Trecuse pe lângă el Casatehin, dar faţa lui 
'iniştită nu exprima nimic deosebit. In sfârşit un lacheu 
coborî scările în fugă şi-l chemă pe Volghin la Semion 
Romanovici. 

Voronţov. îl primi pe Volghin, stând în picioare. Il 
privi sever şi din întreaga-i înfăţişare se desprindea un 
aer solemn, plin de gravitate. 

Dădu ușor din cap la salutul acestuia și îi spuse: 

— Fedia, ţi-ai îndeplinit însărcinarea pe care ţi-am 
dat-o; m'ai servit cu credință nu numai pe mine, ci şi 
patria. A sosit vremea să-mi împlinesc cuvântul dat. 

Luă de pe masă o foaie de hârtie cu pecete şi începu 
să citească cu glas molcom de om bătrân: 

— „Act de eliberare... Azi, 9 Mai 1814, eu, consilierul 
secret și cavaler conte Semion Romanovici Voronţov, 
acord libertate deplină iobagului meu...“ 

Incepu să tuşească şi sorbi din ceașcă o înghițitură 
de ceai. 

— „Fedor Vasilievici Volghin, înscris în listele de 
revizie ale guberniei Orlov, județul Trubcev, satul Ale- 
xeevca și dela acest om, eu Voronţov şi urmașii mei nu 
mai am nicio pretenţie, nu-mi rezerv niciun drept de ame- 
stec în treburile lui, el,  Volghin, fiind sslobod să-și 
aleagă felul de viaţă pe care-l doreşte...“ 

Tăcu puţin privindu-l sever pe Volghin şi urmă: 

„Pe această hârtie consilierul secret, cavalerul 
conte Semion Voronţov şi-a pus parafa... Drept auten- 
tificare a iscăliturii mele şi a acestui act de eliberare, 
serveşte semnătura generalului-aghiotant, Kristofor An- 
dreev Liven, ambasadorul majestăţii sale imperiale...“ 

Volghin tăcea. Işi aminti că mai stătuse în fața lui 
Voronţov, în aceeași cameră. Trecuse de atunci un an și 
mai bine. Câte nu s'au petrecut între timp! A văzut 
moartea cu ochii de atâtea ori! Şi ce spaimă a mai tras 
după ce marele duce Constantin și-a pus ochii pe el, 
ochii aceia bulbucaţi de un albastru spălăcit. Privea hâr- 
tia ce tremura ușor în mâinile lui Voronţov și se gândi 
că în mâinile mici ale acestui bătrân nu sta numai 
soarta lui, a lui Fedor Volghin, ci a treizeci de mii de 
iobagi. E drept, că prin actul lui Voronţov devenise rea- 
litate bunul după care jinduise atâta vreme, zi şi noapte; dar 
el nu-şi putea lua gândul dela rudele sale apropiate, dela 
întregul popor care-și apărase cu atâta vitejie patria, dar 
care rămăsese tot în stare de iobăgie, în aceeași neagră 
înrobire sub moşicrime. 

Volghin luă hârtia în mâna ce-i tremura, salută şi 
așteptă să i se îngăduie să plece. 

— Alexandr Platonovici mi-a spus că-ţi datoreaza 
viața şi că l-ai îngrijit atunci când a fost rănit; pentru 
asta am să te răsplătesc deosebit... Ei, acum, ca om liber, 


spune-mi deschis: rămâi pe meleaguri străine sau te în- 
torci în patrie ? 


— Plec în patrie, — rosti cu hotărîre Volghin. 
— Frumos răspuns, vrednic de un Rus, — observă 


Voronţov, ușor contrariat. 

Se vedea că, deși se aşteptase la un asemenea răs- 
puns, cuvintele lui Volghin veneau ca o dojană adresată 
lui, marelui dregător rus, care se stabilise pentru tot- 
deauna în străinătate. 

— Ei, poţi pleca Volghin... — zise Voronţov, nemai- 
având ce să-i spună. 

Semion Romanovici se simți oarecum stingherit și, pen- 
tru a ieși din încurcătura pe care o observase dealtfel şi 
Mojaischi, reluă vorba cu o ușoară mustrare în glas: 

-- lată domnilor, vorbiţi mereu despre eliberarea io- 
bagilor, dar au ei într’ adevăr nevoie de libertate ? Uite-l 
pe Volghin, l-am avut în fața mea, l- ați văzut și dumnea- 

voastră, om liber, dar într'o clipă așa de sfântă a vieţii 
lui, nu l-a cuprins nicio bucurie, nu şi-a exprimat nicio 
emoție, pentrucă libertatea nu-i servește la nimic; pe 
când un stăpân bun, cu grijă de iobagi, e un adevărat 
părinte... lar voi, tineretul, socotiți iobăgia ca o pacoste 
mare şi grea şi ne ocărîţi, numindu-ne stăpâni de sclavi... 
Şi în toate astea, începutul l-a făcut el, Radişcev! Un om 
extrem de inteligent, să-și pună toată nădejdea în ţărani. 
Nu sunt de părerea lui în această privinţă. Nu, nu se 
poate realiza dorinţa lui. 

— Totuşi, în tot Parisul trec din gură în gură, ca 
rostite de ţar, aceste cuvinte: „Voi suprima iobăgia, sub 
domnia mea“. 

Voronţov ridică din umeri. 

— Nu tot ce se vorbeşte în salonul doamnei de 
Staël va ajunge lege investită cu semnătura autocraților. 
Discută el cu Pavei Stroganov despre libertate și egali: 
tate, cu doamna de Staël despre desfiinţarea iobăgiei, 
dar lasă mână liberă lui Aracceev ca să tiranizeze soldaţii 
cu exerciţiile de paradă — zi-i Alexandru şi gata! 

De cum pusese piciorul pe bordul pachebotului „Jermy 
Bloss” Mojaischi se şi simțea în Anglia. Cotletul de 
berbec servit la gustarea de dimineață, brânza de Olanda, 
sticlele de o jumătate litru de Madera servite la table 
d'hôte erau parcă englezeşti de când lumea și nu aduceau 
nici pe departe ca gust cu ceeace erau pe pământul 
Franţei. 

Sckiper-ul !) porni vasul pe vânt prielnic și, astfel, de 
data aceasta, trecerea canalului, larg de treizeci şi două 
de mile, nu mai dură trei zile, cum se întâmplase într'o 
altă călătorie a lui Mojaischi. A doua zi în zori se şi ve- 
deau la orizont stâncile albe de calcar ale Doverului, 
fortificațiile de pe mal, forturile construite cu câţiva ani 
în urmă, ca apărare împotriva atacului armatelor lui 
Napoleon. Dădu ca şi atunci peste vameşii sâcâitori, pe 


1) Schiper — căpitan pe vasele comerciale, (N. trad.) 

care cu mită îi îmblânzeai numaidecât și cu aceeaşi dili- 
genţă poștală ajunse spre seară la Londra. 

Trecu de-a-lungul Tamisei, privind casele de cărămidă 
afumate, ce-i erau bine cunoscute, verdele gazonului, noul 
pod ce se construia peste fluviu și care se spunea că va fi 
o minune a artei arhitectonice. Străzile largi ale Londrei 
reconstruite nu semănau deloc cu străzile înguste şi întor- 
tochiate ale vechiului Paris. Vechea Londră fusese de 
atâtea ori distrusă de incendii, dar se refăcea, creştea 
din an în an şi număra pe atunci peste un milion de 
locuitori. Totul în jur dovedea că e un oraş industrial — 
dela coşurile numeroaselor fabrici, până la cerul acoperit 
de fumul cărbunelui. Faţă de Londra de acum o sută 
treizeci şi cinci de ani, Parisul, cu negustorii ambulanți, 
cu micile ateliere de mobile și carete, cu mulțimea prăvă- 
liilor cu obiecte elegante, părea un oraş din alt veac. 

Pe un parizian venit la Londra îl surprindea desimea 
magazinelor strâns lipite una de alta. La Strand, care era 
tot in sticlă scumpă pe vremea aceea, erau expuse, ademe 
nitor, în vitrine bijuterii de ale giuvaergiilor, dantele de 
Bruxelles, bronzuri, obiecte de porțelan de Saxa și de Sè- 
vres, lalele aduse din serele Olandei. Prăvăliile antica- 
rilor, vizitate altădată de Mojaischi, erau pe Kingsway. 
Trecătorii de pe străzile Londrei, care nu semănau deloc 
cu mulțimile ce hoinăresc gălăgioase prin Paris, erau în 
majoritate funcţionari uscăţivi, cu feţe gălbejite, de la 
întreprinderi comerciale şi bănci, lachei gurâ-cască în 
livrele de toate culorile curcubeului şi vânzători din pră- 
văliile cu faimă, îngâmiaţi în scliviseala lor de ultimă 
modă. In apropiere de piaţa Westminster treceau călăreţi 
pe cai de lux, carete și gabriolete, bătând drumui fără 
nici o ţintă prin piaţă. 

Dar inima oraşului nu bătea nici la Strand, nici la 
West-End unde locuiau oamenii de bon-ton. Ea bătea pe 
cheiurile Tamisei, în port, unde zi și noapte nu mai con- 
tenea huruitul furgoanelor uriașe cu roţile lor prinse în 
şine de fier. Cai spătoși şi puternici trăgeau platforme 
încărcate cu butoaie. Mirosurile de untdelemn de măsline, 
cel de smoală, de mirodenii, cafea, scorţişoară, lemn de 
santal, se amestecau cu mirosul de peşte putred și fum 
de tutun. Mii de oameni mișunau în port: marinari cu 
feţele arse de soare şi bătute de vânt, muncitori istoviţi 

şi posaci dela fabricile de otgoane şi pânze de corăbii, 
meșteri fierari de ancore, în: şorțuri de piele. Forfoteau 
laolaltă levantini, negri şi creoli. Agenţii, în căutare de 
voluntari pentru flota regală, îşi alegeau viclimile din 
această armată de marinari fără ocupaţie, gata să se 
angajeze pe orişice corabie, fie și putredă amenințată 
să se înnece la prima furtună din golful Biscaia. 

Şi din această învălmăşeală de oameni, de toate 
culorile şi de toate neamurile, care îierbeau ca într'un ca- 
zan, se înălţau spre cer catargele numeroaselor vase so- 
site din toate colțurile lumii... 

Pe Mojaischi îl interesase odinioară această lume, 
care-i apăruse uriaşă, misterioasă și atrăgătoare. Iată, 
aceste pânze cafenii, pline de petece, se zbătuseră umilate 
de vântul Oceanului Indian ; acest ciipuşor aurit al naia- 
dei de pe bompres, privise acum cinci luni în apele 
Gangelui. 

Acum, nu-l mai atrăgea nimic şi privea indiferent în 
jur. Se săturase până peste cap de călătorii și de. oamenii 
de prin străini. Se simțea o ființă măruntă și slabă, pe 
care o mână uriașă şi grea o arunca dela un capăt la 
celălalt al Europei. Fără voia lui, datorită împrejurărilor, 
se afla din nou la Londra, unde toate îi crau cunoscute, —- 
străzile, casele, oamenii. De când se terminase războiul 
în Europa, îl stăpânea din nou un nestăvilit dor de 
patrie. | 

Plecând dela Voronţov, Mojaischi se duse direcl la 
ambasada rusă. í 

Auzise că ambasadorul rus, generalul-aghiotant Hris- 
iofor Andreevici Liven e un diplomat vechi, cu expe- 
riență, destul de inteligent şi prevăzător. Pavel I, impul- 
siv și capricios, îi crease lui Liven o situație destul de 
grea. Nu numai că nu putea fi sigur de bunăvoința ară- 
lată de ţar, ce se putea transforma dintro clipă într'alta 
în dizgrație, dar, pe lângă sarcina de a anunța căderea 
în dizgrație, a celorlalte persoane de vază, mai avea și 
pe aceea de a transmite mustrările țarului către fiii säi, 
marii duci. 

De îndată ce Aracceev și-a pierdut încrederea ţarului, 
îu chemat Liven să contrasemneze ordinele lui Pavel în 
locul favoritului îndepărtat. Liven reuşise, totuși, să păs- 

treze relaţii bune cu persoanele cărora fusese nevoit să le 
transmită hotărtrile semidementului Pavel. 

Inainte de a fi numit la Londra, Liven fusese ambasa- 
dor în Prusia. Era primul dintre diplomaţi care atrăsese 
atenția împăratului Alexandru asupra sentimentelor pa- 
triotice ale poporului german şi îi insuflase ideia unei 
alianțe militare cu Prusia, care-şi căuta eliberarea de sub 
jugul francez. 

Dar ambasadorul rus nu era omul care să se pasio- 
neze de intrigile din lumea mare. Această pasiune o avea 
în schimb soția sa, Daria Hristoforovna, născută Benc- 
kendorf. Ea nu împlinise încă treizeci de ani. Se cunoș- 
teau relațiile ei cu Metternich, ca și patima ei pentru 
politică. Deşi nu locuia decât de doi ani la Londra, reu- 
sise ca salonul ei să devină locul de plăcută întâinire al 
oamenilor politici de vază. 

Voronţov, om cu minte şi bun cunoscător de oameni, 
o socotea deşteaptă, nu prea instruită, dar deținând arta 
specială de a cuceri simpatia tuturor. Hristoforovna Daria 
— ea își spunea Dorothea, — știa să stârnească pasiuni, 
dar să se şi lase pradă lor. Totuşi, nu dovedise până atunci 
prea multă pasiune și duioșie în legăturile ei amoroase. 
Ştia să dozeze bine pornirile ei sentimentale cu un simţ 
practic și prudență; era soră bună de altfel cu Alexandru 
iiristolerovici Benckendorf, viitorul șef al jandarmeriei. 

Pe acele vremuri, succesele unui diplomat nu depin- 
deau numai de capăcitatea lui, ci și de priceperea de a-și 
recolta prieteni şi de a-şi atrage simpatiile curtenilor, și 
in această privință Daria Hristoforovna îi era de un real 
ajutor soțului ei. Gurile rele spuneau că în căutarea băr- 
batului de stat englez — viitor prim-ministru — căruia 
să-i dăruiască farmecele sale, se oprise, zice-se, asupra 
lordului Grey. 

Persoana regelui fiind reprezentată prin prinţul-re- 
cent, viitorul rege George al IV-lea, Daria Hristoiorovna 
căuta să-şi atragă dregătorii cei mai apropiaţi din jurul 
regentului: pe primul ministru Liverpool şi pe îngâmfatul 
lord Castlereagh. In acelaş timp, păstra bune relaţii cu 
sir Francis Berdet — leader-ul opoziţiei în parlament. 
Sir Robert Wilson, fost comisar englez pe lângă armata 
rusă în zilele Războiului pentru Apărarea Patriei, era 
parlamentar, membru al opoziției. Vorbea puţin rusește, 

avea prieteni în suita lui Alexandru, se afișa ca amic ai 
Rusiei și onora câteodată cu prezența sa salonul Dariei 
Hristoforovna. 

In primii ani ai şederii lor la Londra, .soții Liven se 
adresau adesea lui Semion Romanovici Voronţov, folo- 
sind legăturile și experiența lui. Voronţov cunoștea bine 
aristocrația engleză, era' prieten cu lordul Pembroke cu 
cărui familie se înrudea. Semion Romanovici nu prea 
privea cu ochi buni cochetăriile Dariei Hristoforovna cu 
membrii opoziţiei. Nu-l avea la inimă pe sir Robert Wil-. 
son, neputându-i uita ieșirile obraznice și prostești față 
de feldmareșalul Cutuzov şi deaceea îl trata cu oarecare 
răceală pe acest „prieten al Rusiei“. 

De cum trecu pragul ambasadei, Mojaischi simţi de 
îndată acea atmosferă de curte pe care o cunoscuse bine 
la cartierul general al împăratului. 

I se înfățișa de fapt o copie a curţii, în mijlocul 
căreia trona Daria Hristoforovna. Ambasadorul, soțul ei, 
era pe al doilea plan. 

Liven îl primi pe Mojaischi cu bunăvoință, cu un 
aer de uşoară familiaritate prevenitoare, atitudine ce 
putea fi socotită de un diplomat tânăr drept cea mai 
înaltă atenţie, deși misiunea pe care o îndeplinea Mo- 
jaischi nu-i prea era pe plac. Ambasadorul Liven scrisese 
în două rânduri lui Nesselrode că Englezii nu sunt dispuși 
să vadă la parada din Hyde-park regimentul Semionov- 
schi. In scrisoarea împăratului, pe care o aducea Mo- 
jaischi, i se recomanda ambasadorului să depună mai 
multă stăruinţă în această chestiune. 


Mai era ceva care-l neliniştea pe Liven. Se afla 
atunci în vizită la Londra Ecaterina Pavlovna, sora îm- 
păratulu: a cărei influenţă era socotită de Englezi ca pri: 
rejdioasă politicii ior. In rapoartele secrete ale diplo- 
maţilor britanici din Petersburg, Ecaterina Pavlovna era 
arătată ca „o bestie deşteaptă și primeidioasă“ și i se 
atribuia caracterul faimoasei lady Macbeth. 

Și iată că „semizeița dela Tver“ jusiificând temerile 
iorduiui Liverpcol şi Castlereagh, îşi afişa simpatia faţă 
de feader-ii opoziției prea fățiş, provocând nemulțumirea 
prințului-regent şi a miniștrilor lui. Dar care putea în- 
drăzni ambasadorul rus să prevină pe sora împăratului, 

că ar trebui să se abțină de la exprimarea unor păreri 
prea severe asupra cabinetului britanic? 

In ziua prezentării lui Mojaischi, Liven fusese pus în 
situația de a invita la masă pe /eader-ii opoziţiei, deşi își 
dăduse seama că aceasta va indispune pe prințul- -regent 
şi pe miniştrii săi. 

In epoca diplomației de curte, micul dejun, prânzul, 
recepțiile, balurile, partidele de whist aveau o mare im- 
portanță. La masa de joc, cel mai bun jucător de whist 
din întreaga Europă — Talleyrand — punea la cale in- 
trigi politice, pline de viclenie și de rafinament. Un bal 
dat la Viena de Metternich, îmbrăca o deosebită semni- 
ficație. In cadrul unei asemenea reuniuni de gală, se ho- 
tăra de multe ori soarta: principilor domnitori şi a ducate- 
lor, luau naştere sau se desfăceau alianţe militare. Se în- 
registrau ca deosebit de preţioase orice gest, orice aten- 
ție ale înalţilor demnitari față de ambasadori, ca şi ale 
acestora față de potentaţii zilei. Din aceste manifestări 
se căuta a se desprinde orientarea politicii viitoare a 
statelor respective. In loja cui anume a stat regele Wur- 
tembergului, cum l-a privit în cutare ocazie împăratul 
Alexandru pe regele Saxoniei, sau cu care doamnă dela 
curte a ţinut împăratul Frantz să deschidă balul — erau 
socotite ca deosebit de importante și semnificative. Toate 
acestea formau obiectul rapoartelor amănunțite ale am- 
basadorilor către miniştrii lor de externe. Pe acea vreme 
politica externă era considerată drept o chestiune per- 
sonală a monarhului și a curții lui. Nu degeaba Metter- 
nich se intitula cancelar al curţii. Și numai diplomaţi din 
cei mai perspicace începură să înțeleagă, în anii aceia, 
că nu toanele unui autocrat — antipatia acestuia față de 
Napoleon, sau simpatia față de Burboni — hotărăsc soarta 
țării, războiul sau pacea. Acești diplomaţi se interesau de 
repercusiunea ultimelor noutăți politice asupra cursului ren- 
tei, de pildă; țineau să ştie ce gândesc despre evenimentele 
politice, bancherul sau negustorul din City. In această ca- 
tegorie intrau şi acei diplomaţi, fruntaşi politici, care. 
deţinând secrete de stat, le foloseau jucând la bursă. 

Semion kRomanovici Voronţov, Andrei Chirilovici Ra- 
zumovschi şi Rumianţev, cancelarul de stat în funcţie, 
diplomaţi de şcoală veche îl disprețuiau pe Talleyrand, nu 
numai pentru faptul că era venal şi îşi schimba ușor stă- 

pânii, dar și pentru că se înjosea până acolo încât să 
joace la bursă. 

La Londra părea că totul rămăsese ca şi înainte: 
regele nebun fusese îndepărtat dela treburile statului din 
pricina demenţei lui; prinţul-regent cu cercu! lui, aristo- 
crația cu venalitatea şi lăcomia ei, parlamentul corupt, 
toate acestea erau acoperite de acelaş ceremonial şi de 
arhicunoscutele ritualuri păstrate de veacuri, poleite doar 
de învechitul convenționalism al etichetei. 

Pentru soții Liven, prânzurile și recepţiile constituiau 
probleme de cea mai mare însemnătate în activitatea lor: 
diplomatică. Invitațiile la masă, sau la joc de cărţi se 
discutau şi erau tratate ca probleme importante de stat. 
Oare excelența sa se va simţi bine în societatea preaono- 
rabilului sir X, pe lângă cine s'o plaseze pe contesa Z la 
masă. Cum să se aranjeze partidele de pichet și ce so 
fi petrecut oare între lordul-cancelar și marchiza Y? lată 
ce îi preocupa pe diplomaţii secolului trecut. Mult aur 
încasau diferiții agenţi secreți care mișunau prin curțile 
de serviciu ale palatelor și în preajma favoriţilor de 
ambele sexe ai înalților dregători. La Londra toată acea- 
stă regie diplomatică se complica datorită tergiversărilor 
din parlament și a manevrelor opoziţiei, care era în acel 
moment prea slabă față de partidul dela putere. 

Mojaischi se plictisea la aceste mese protocolare. Știa 
bine că cei de rangul lui erau aşezaţi alături de tinerii 
secretari de ambasade, cărora protocolul le impunea o 
tăcere rezervată sau o conversaţie în şoaptă. Intr'o ase- 
menea tăcere încordată, treceau cele aproape două ore ale 
mesei. 

Dar împotriva așteptărilor, el fu primit cu totul alt- 
fel. A contribuit la aceasta nu numai faptul că tânărul 
mesager era agreiat de Semion Romanovici, dar şi amă- 
nuntul că era ofițer de stat major al majestăţii sale în 
care calitate era în curent cu o mulțime de noutăți din 
cele mai interesante. Deaceea Mojaischi fu invitat în mo- 
dul cel mai cordial şi rugat să vie cu o oră înaintea 
prânzului. | 

Daria Hristoforovna i se păru, într'adevăr, o femeie 
deosebit de atrăgătoare. Atitudinea şi cochetăria ei faţă 
de tânărul invitat, aminteau de şiretenia vulpei (dealtfel 

iratele ei, viitorul șef al jandarmeriei, era poreclit şi el 
„pui de vulpe“). 

Şedeau în salonașul rotund, sub portretul împărăte- 
sei Maria Fedorovna. 

Incepură să discute de viaţa din Paris, de mode, de 
teatru, de Clairon, rivala în glorie a celebrei artiste Du- 
chesnois și, ca în treacăt, soția ambasadorului aduse vorba 
de noua prietenă a lui Miloradovici şi se interesă dacă 
într'adevăr primul mareșal al curţii, Tolstoi, îl va mai 
însoți pe împărat în viitoarele sale călătorii... 

La un moment dat, Daria Hristoforovna se aplecă atât 
fe mult spre Mojaischi, încât el simți asupra-și privi- 
rea ochilor ei uşor întredeschişi, plini de curiozitate şi 
răscolitori ! 

— E adevărat că împăratul şi-a manifestat deschis 
animozitatea față de Talleyrand ?... Dar prințul Metter- 
nich? Ce atitudine a avut ţarul față de cancelarul împă- 
ratului Frantz? Nu era supărat din pricina lui Schwar- 
tzenberg ? 

Mojaischi nu prididi să răspundă la toate aceste 
chestiuni, când Daria Hristoforovna, apucându-l de braţ, 
il întrebă : 

—- Spunem-i te rog: dece țarul i-a arătat atâta prie- 
tenie fostei împărătese Josefina? Dece s'a purtat atât 
de binevoitor cu viceregele Eugeniu, fiul ei? Ce semni- 
ficații se acordă acestor manifestări ale împăratului ? 

— Mi se pare că au acelaş substrat ca și bunăvoința 
arătată de împărat fața de Caulaincourt, colaboratorul de- 
votat al lui Napoleon... Se spune că împăratul nu-i mul- 
tumit de regele Ludovic... 

Aprobând această părere, îl întrebă pe loc: 

— Apropos de prințul Metternich, mi se pare că arc 
motive să fie mulțumit de tot ce 'se petrece la Paris? 

— Se pare că se cam teme de influența lui Laharpe 
asupra împăratului... 

— Bătrânul iacobin s'a văzut cu împăratul ? 

Mojaischi nu-şi putu stăpâni un zâmbet auzind cu- 
vântul „iacobin“. Laharpe; om de o nespusă naivitate, 
animat de cele mai bune intenţii, înclinat spre visare şi 
meditații filosofice cu privire. la drepturile omului, nu 
avea nimic comun cu un iacobin. 

— Fericirea Europei e că în cele din urmă rațiunea a 
triumfat asupra aiurelilor primejdioase, — afirma Daria 
Hristoforovna, fără a-și lua ochii dela Mojaischi. — Tine- 
retul se aprinde lesne și împăratul, în tinereţea sa, sja! 
lăsat influenţat de un om cu idei primejdioase. Ecaterina, 
deși femeie înţeleaptă, se juca și ea câteodată cu focul. 
Voltaire și Diderot au fost sfetnicii ei şi Laharpe educa- 
torul lui Alexandru, nepotul ei preferat... Amestecul lui 
Diderot a mers până acolo, încât o sfătuia să mute capi- 
tala dela Petersburg la Moscova — cuibul aristocraților 
nemulțumiți... Mi se pare că dumneata ai alte păreri, — 
observă Daria Hristoforovna, zâmbind cu bunăvoință. — 
De toate acestea sunt de vină filosofii francezi! Nefastă 
a mai fcst starea de spirit a gânditorilor dela sfârșitul 
veacului... 

In clipa aceea majordomul apăru în uşă, anunțând: 

— Lady Anna şi sir Charles Clarck... 

Mojaischi tresări uşor și întâlni privirea iscoditoare 
a Dariei Hristoforovna. 

Se vede că soția ambasadorului aranjase această în- 
tâlnire, care corespundea desigur dorinţei Aneliei Gra- 
bowska, acum /ady Anna Clarck. 

Daria Hristoforovna se ridică din fotoliu. Mojaischi 
văzu în ușă silueta unui bărbat scund, în frac de culoare 
verde închis, având alături o femeie tânără. 

Anelia se făcuse şi mai frumoasă, de cum o lăsase 
el la Grabnic. Ochii ei sclipitori îl priveau pe Mojaischi 
care se înclină în fața ei. Daria Hristoforovna î! luă de 
braț pe sir Charles Clarck, iar Mojaischi păşea alături 
de lady Anna Clarck. 

— Vreau să-ți vorbesc... îi spuse ea. — Mai târziu, 
când se vor așeza la cărți. 

Se anunțau mereu alți invitaţi. Ruși erau numai Se- 
mion Romanovici şi o doamnă frumoasă, mai în vârstă, 
căreia i se arăta foarte mult respect și care fu aşezată 
alături de ambasadorul Liven. Oaspeți englezi erau lor- 
dul Lowderdaie, lordul Lowsdone, lordul Grey, sir Robert 
Wilson, cu nasul lung şi roşu; cu toţi făceau parte din 
partidul Whig !), partid atunci în opoziţie. Abilul Liven îi 
invitase numai datorită insistențelor Ecaterinei Pavlovna, 


1) Whig — liberal. (N. trad.). 

dar ţinuse totodată să nu dea acestei mese o semnificație 
oficială. 

Semion Romanovici nu agrea pe niciunul din aceşti 
oameni politici englezi, îndeosebi pentru faptul că fiecare 
era interesat în câte o întreprindere comercială El nu în- 
țelegea cum se putea ca nişte oameni politici să se anga- 
jeze în comerț, în ateliere meșteșugărești, ca să câștige 
încrederea oamenilor simpli. li denumea în ironie ,lorzi 
negustori“, „marchizi-cizmari“. Mojaischi, în discuțiile 
cu Voronţov, era în această privință de altă părere şi so- 
cotea atitudinea acestor lorzi ca o manifestare a conside- 
raţiei ce o acordau comerţului și industriei britanice. 
Incepus« un veac nou, veac în care ducii și marchizii cău- 
tau sprijinul bancherilor de pe Lombard-street. Se vorbea 
de familii aristocrate care se îmbogăţiseră speculând 
asupra rentei franceze; cumpăraseră valori însemnate în 
ajunul intrării armatelor aliate în Paris, când renta că- 
zuse la patruzeci şi cinci de franci, iar după ce situaţia 
se liniştise şi se redeschise bursa săltase la șaizeci şi 
trei de franci. 

Mojaischi nu-și lua ochii dela faţa roşie a lui sir Ro- 
bert Wilson care şedea la masă între el și Semion Roma- 
novici. Sir Robert Wilson se întreținu cu Mojaischi, vor- 
bind între altele despre ţigani, despre cântecele şi dan- 
surile lor, pe care avusese prilejul să le admire pe când 
fusese ataşat pe lângă guvernul din Petersburg. In timp 
ce lacheul umplea mereu cupele, sir Wilson continua să-şi 
depene firul amintirilor despre Rusia, căuta să-l impre- 
sioneze prin cuvinte rusești, îl întreba despre sănătatea 
lui Bennigsen cu care se socotea foarte bun prieten, dar 
încurca numele mic şi cel de familie al generalilor şi curte- 
nilor pe care-i cunoscuse în Rusia. 

Mojaischi îi răspundea scurt dar politicos; gândurile 
sale erau însă departe de acea sufragerie tapisată în 
lemn de stejar şi luminată de lămpi și lumânări ascunse 
în cornișe ce dădeau o lumină lăptoasă şi dulce. Lămpile 
erau de alabastru, pe atunci foarte căutat. 

Cum era obiceiul se bău mult în timpul mesei și Mo- 
jaischi observă şi cu acest prilej îndemânarea și arta cu 
care Daria Hristoforovna întreținea buna dispoziţie a co- 
mesenilor, în timp ce soțul ei discuta grav şi serios cu 
sir Charles Clarck... 


— Ce nenorocire... Chloe e tot bolnavă... 

Chloe era un exemplar rar, o cățea de vânătoare care 
aparţinea lordului Lowsdone. Discutară apoi despre însu- 
şirile ogarilor din Anglia şi Rusia. Privind pe sir Clârck, 
Mojaischi îşi aminti tot ce-i spusese despre el Semion 
Romanovici. Se uita la faţa lui transparentă, ca de ceară, 
la obrajii care-i tremurau, la buza de sus răsfrântă şi se 
gândi că, deşi îluşturatic în tinereţe, sir Charles devenise 
cu vremea un slujbaș zelos, în stare de orice ticăloșie 
sau crimă, în interesul misiunilor ce i se încredințau. 

Deodată auzi rostindu-se numele lui Cutuzov şi deveni 
atent, fiindcă Robert Wilson era acel care-l pronunţa. 

— Rareori mi-a fost dat să întâlnesc la oameni de vârsta 
lui o asemenea agerime a minţii, o atât de mare dragoste 
de viaţă şi bună dispoziţie... — observă sir Robert. — In 
acelaş timp ştia să îmbine o amabilitate nereţinută cu o 
extremă suspiciune şi prudență, dublată de şiretenia bi- 
zantinuiui din vremea decadenţei. 

— Feldmareşalul a locuit mult timp la Paris, — in- 
terveni Daria Hristoforovna, a studiat bine caracterul 
specific al Francezilor, incapacitatea lor de a duce o cam- 
panie lungă și grea într'o țară necunoscută. Știa dea- 
semenea că inactivitatea prelungită, viața de  bivuac 
trăită în umezeală şi frig, scad moralul trupei și provoacă 
tot felul de nemulțumiri... E unul din secretele strategiei 
sale... | 

Punând pe masă cupa-i goală, sir Robert Wilson con- 
tinuă să vorbească cu glas mai tare de om enervat: 

— Ii recunosc cultura și inteligența, dar cred că feld- 
mareșalul a fost mai degrabă diplomat, decât ostaș. Pre- 
fera succesele diplomatice, eventualelor succese militare... 


— Nu văd nimic rău în asta, — intră în vorbă Daria 
Hristoforovna, — poate că judec ca soție de diplomat... 


— Mă surprindea preferința lui Cutuzov de a apărea 
în faţa oștilor lui în trăsură și nu călare... 

Semion Romanovici care tăcuse până atunci şi-l ur- 
mărise pe Wilson, îşi ridică deodată capul: 

— Părerea mea e că numai simpla apariţie a feldma- 
reșalului era o nespusă bucurie pentru orice Rus, care 
la vederea lui îşi simțea inima bătând mai tare în aștep- 
tarea victoriei asigurate. Intr'însul ostașii îl vedeau pe 
discipolul lui Suvorov şi Rumianțev, pe eroul dela Ismail. 

Niciunul din generalii care făceau tot felul de acrobaţii 
pe cai pur sânge în faţa frontului,.nu trezeau asemenea 
sentimente trupelor de sub comanda lor... 

—  Invingătorii trebuie să fie şi criticați, — observă 
Daria Hristoforovna. 

— Dar Cutuzov n’a fost numai un învingător, ci sal- 
vatorul patriei, — întări doamna care şedea alături de 
Liven, -— poate chiar salvatorul întregii Europe. 

Fața stacojie a lui sir Wilson se acoperi de o ușoară 
năduşeală, poate din cauza vinului pe care nu şi-l prea 
refuza. In asemenea dispoziţie, tactul și vestita lui dibă- 
cie de a evita discuţiile neplăcute în jurul mesei, îl cam 
părăseau. 

— Dacă mar fi executat decât atacul în flanc dela 
Tarutino şi tot ar rămâne legată de numele lui o strălucită 
manevră, — observă sir Charles Clarck, care înţelese că 
tirada lui Wilson putea să-i indispună pe invitaţii ruși şi 
căută să înlăture situaţia încurcată ce se crease. 

— O desigur! — îl susținu Wilson și începu să ex- 
plice lordului Grey manevra lui Cutuzov dela Tarutino. 

— Totuşi nu se poate afirma că Napoleon ar fi fost 
înfrânt, nici chiar într'o singură luptă, — şueră printre 
dinţi lordul Grey. 

-— Napoleon a fost înfrânt în Rusia şi nu o singură 
dată, — preciză pe un ton calm Semion Romanovici. — 
Deşi nu mai sunt de mult militar activ, îmi îngădui să 
observ că două, trei și chiar zece bătălii câştigate la rând 
nu hotărăsc soarta unui război. Dar e învingător acel 
care câştigă campania. E cazul să pomenim de Rusia și 
de campaniile din Saxonia şi Franţa. 

Urmărind această discuţie, Mojaischi se gândi cu amă- 
răciune că aliaţii Ruşilor din războiul împotriva lui Na- 
poleon încearcă acum să-i nedreptăţească şi să le răpea- 
scă meritele victoriei. 

Masa se apropie de sfârşit și numai bărbaţii rămaseră. 
Semion Romanovici se retrase, pretextând starea sănă- 
tăţii sale. Limbile se deslegară şi mai mult și Mojaischi 
observă că Englezilor nu le mai păsa de nimic, se între- 
ceau cu băutura, discutau fără să se mai stăpânească 
despre treburile politice, şi, fără nicio reținere, înşirau 
tot felul de porecle jignitoare la adresa lordului Liverpool, 
a lui Castlereagh; pe Wellington, sir Wilson îl numi catâr 

spaniol încăpățânat. Despre ministrul coloniilor spuneau 
că poate fi cumpărat pe un preţ nu prea mare, afirmaţie 
la care lordul Lawderdale adăugă că orice ministru poate 
fi cumpărat cu o sumă frumoasă. 

Mojaischi avusese și altădată prilejul să asculte o 
asemenea conversaţie în fața unei sticle de vin, la Jockey- 
club, dar între pereţii ambasadei ruse o astfel de discuţie 
“îi părea cam îndrăzneață. Işi amintea de şarja satirică a 
scriitorului Sheridan: „Daţi-le venala Cameră a lorzilor, 
daţi-le venala Cameră a comunelor, daţi-le un monarh 
tiran și o justiție servilă iar mie lăsați-mi numai o presă 
liberă și vă asigur că nu voi îngădui să se atingă de 
drepturile cetăţenilor, câtuşi de puţin!“ Dar vestitul sati- 
ric englez era în pragul morţii când scria această diatribă 
şi până la sfârşitul zilelor sale nu s'a putut bucura deo 
presă liberă şi independentă. Iar acești domni au avut tot 
ce doresc: parlament venal, monarh tiran şi un tribunal 
la ordinele lor. 

Amfitrionul, având aerul că nu dă nicio importanţă 
glumelor răutăcioase ale invitaţilor săi, se retrase lăsân- 
du-i pentru un timp singuri. Rămași între ei, atenţia oas- 
peţilor se concentră asupra lui Mojaischi, care, deşi tânăr, 
le trezi interes prin faptul că era ofițer combatant şi tra- 
tat cu deosebită bunăvoință de ambasadorul şi soția sa. 
Sir Rohert Wilson începu să înşire numele bunilor săi 
prieteni din Rusia — ofițeri din garda imperială — și să-l 
întrebe unde se află în acel moment şi dacă sunt sănă- 
toşi. Mojaischi îi cunoștea pe mulţi dintre ei, dar răs- 
pundea cu multă prudenţă ştiind că precizând localitățile 
unde se găseau, ar însemna să desvăluie dispozitivul re- 
gimentelor ruseşti din Franţa. Işi dădu seama că punând 
aceste întrebări aparent anodine, onorabilii lorzi urmă- 
reau să afle, de câte regimente anume dispunea Rusia, 
în Franța şi în Polonia. Il distrau aceste vicleșuguri ief- 
tine, cu care se obișnuise. Sistemul acesta de spionare 
se practica chiar de pe vremea primei ambasade ruse, în- 
ființată pe lângă curtea reginei Elisabeta. 

Lordul Grey, mai sigur de sine și mai îngâmfat decât 
ceilalți comeseni, binevoi a se interesa doar de persoana 
prințului Repnin, numit atunci guvernator în Saxonia. 
Lordul Lowderdale își expuse cunoştinţele sale în arma 
artileriei şi nu-şi ascunse o oarecare îngrijorare în ce 

priveşte starea parcurilor rusești de artilerie, după o 
campanie atât de îndelungată. Mojaischi întreținea dis- 
cuția cu multă vioiciune, dar reușea să ocolzască între- 
bările inoportune. In cele din urmă se mărginiră să vor- 
bească despre cai, câini, vinuri rare şi de proprietarii 
acestora. 

Deodată sir Robert Wilson, care nu lăsase nicio clipă 
cupa din mână, luându-și o înfățișare îngrozită, spuse: 

—- Prea onorabili domni! Ce ar fi dacă în clipa acea- 
sta, Bonny s'ar urca pe o corabie şi părăsind Elba, ar de- 
barca în Franţa ? 

Tăcură toţi o clipă. Urmă un hohot de râs care atrase 
atenția doamnelor. „Bonny“, așa îl porecliseră soldaţii 
englezi pe Bonaparte. Se râdea de ceeace avea să se în- 
tâmple peste cinci luni. 

Mojaischi aștepta nerăbdător ca oaspeţii să se ridice 
dela masă. In salonașul de alături o văzu pe Daria Hris- 
toforovna, în societatea doamnei necunoscute dela curte 
şi a contesei Grabowska. 

Se apropie de Anelia, ascunzându-și cu greu tulbu- 
rarea. 

— Ai îmbătrânit puţin, — observă ea. — Dealifei “ai 


şi avut motive. — Și-şi ridică privirile în spre bandajul 
negru ce-i acoperea cicatricea. i 

— Doream demult să vă întâlnesc, — spuse Mo- 
jaischi. 

— Bänuiesc că nu te interesezi de mine, — și privind 


fnlături observă că Daria Hristoforovna era antrenată 
într'o discuție cu doamna dela curte. 

—- Mi-aţi putea spune ce a devenit Ecaterina Nico- 
laevna ? E preocuparea mea de fiece clipă. 

— Aş putea... 

— E aici cu dumneavoastră ? 

— Nu... Dar de ce întrebi de ea? 

—' Lady Anna... 

— Spune-mi te rog Anelia, îmi place mai mult vechiul 
meu nume. Te interesează scumpa mea Catenca ? Biata 
femeie! Când v'aţi revăzut la Grabnic, îți amintești cum 
te-ai purtat cu ea? 

Rosti toate acestea cu o vădită nepăsare, căutând să 
ae din privirea lui Mojaischi ce impresie îi făcuse spu- 
sele ei. 

— După cum vezi ştiu totul... 

— Dece-mi vorbiţi în felul acesta? Credeţi oare că mă 
interesez de ea numai din simplă curiozitate? 

— Şi dece nu? Este compatriota dumitale şi o bună 
cunoștință din tinereţe. Dece mai întreba de ea? 

— Dar unde-i? 

— In Rusia. 

— In Rusia? 

La toate s'ar îi putut aştepta în afară de această veste. 

— E la Vasenchi. N'ai ştiut? — îl întrebă ea bănui- 
toare. 

— De unde să ştiu? Trei luni am zăcut între viață și 


moarte. 
— Ştiu! Te-am vizitat împreună la spitalul din Franck- 


furt. 

Lady Ana se emoționă privind expresia feței lui Mojai- 
chi. I se citeau neliniște, uimire, şi mâhnire. Dar privi- 
rea-i se lumină deodată de bucurie. Aşa dar Catenca nu-l 
părăsise când fusese pe pragul morţii și vedeniile lui de 
atunci nu fuseseră simple năluciri. 

— Catenca s'a întors în Rusia. După moartea mă- 
tuşii ei, a moștenit moşioara din apropiere de Vasenchi. 
A plecat acolo. 

— Acolo am văzut-o întâia oară... 

— Cu atât mai dureros pentru ea. 

Privind din nou oaspeţii, văzu că bărbaţii se așezau 
la mesele de joc, iar Daria Hristoforovna povestea musa- 
firilor adunaţi în jurul ei episoade din călătoria surorii 
împăratului în Scoţia. 

— „Alteța sa a ţinut să-i vadă pe muntenii scoțieni 
în aşezările lor. A asistat la dansul cu săbii la lumina tor- 
telor şi în acompaniament de cimpoaie... Alteța sa a fost 
mişcată de felul cum au primit-o acești fii ai munţilor... 

— Ne vom mai întâlni, — reluă Anelia conversaţia 
cu Mojaischi, — şi vom vorbi de toate. Sper că n'o să te 
plictiseşti la mine. Prietenii mei, glumind de bună seamă, 
numesc casa mea „salonul doamnei Geoffrin“. Dar vai! 
In casa mea îţi va lipsi plăcerea de a întâlni filosofi ca 
Helvetius şi nici nu vei avea prilejul să ţi se pomenească 
de lucrări ca vestita lui operă „Despre spirit“... Fiecare 
veac, cu oamenii lui... — și îi arătă din ochi ceafa groasă 
a lui sir Clarck care şedea la o masă de joc. Şi schim- 

bând vorba, îl întrebă: — E adevărat oare că în suita 
împăratului Alexandru, cu prilejul vizitei lui la Londra, 
va fi şi prinţul Czartoryski? După cum vezi, continuă 
să mă preocupe problemele poloneze. La ambasada au- 
striacă de aci toţi sunt foarte alarmaţi de sosirea lui Czar- 
toryski... şi se zvoneşte că din cauza aceasta, Metternich 
nu va veni la Londra. 

— Dacă prinţul Adam îl va însoți pe împărat, va veni 
numai în calitatea sa de general-aghiotant al împăra- 
tului rus. 

— Deci, nu va reprezenta Polonia? 

Şi începu obișnuita discuție pe care  Mojaischi mo 
dorea deloc. 


Ajungând la hotel, Mojaischi își adună cu greu gân- 
durile. Catenca Nazimova, la Vasenchi! N'ar trebui să se 
întoarcă fără întârziere în patrie? Poate că de data 
aceasta îi va fi dat să cunoască fericirea pe care o aş- 
tepta atât? Niciodată ca în acele clipe nu-i păruse ser- 
viciul său mai greu și era din această pricină tare mâhnit. 

Anastasia Dmitrievna murise. Bătrâna arțăgoasă și 
năzuroasă, ce se lăfăise în bogăţia strânsă din munca 
celor trei mii de iobagi pe care-i stăpânea, se purtase 
foarte sever cu Catenca al cărei tutore era. 

Mojaischi, în calitate de moștenitor, urma să intre în 
stăpânirea întregii averi lăsată de Anastasia Dmitrievna. 
Până în acel moment nici nu bănui schimbarea ce inter- 
venise în viața sa. Şi nici mar fi avut cum s'o afle! La 
Franckfurt zăcuse aproape tot timpul fără cunoștință, iar 
după ce i se vindecase rana, pornise să ajungă cât mai 
repede armatele. La Paris n'a putut sta decât puţin timp. 
Trei mii de suflete... Insemna dar că încetase să mai fie 
„cerşetor în uniformă“, că nu va mai avea de îndurat 
situația înjositoare ce i-o crea adesea prestarea serviciu- 
lui său alături de un camarad înfumurat de bogăţia sa şi 
că, mai ales, se putea decide să părăsească serviciul ac- 
tiv. Două răni și îndeosebi cea din urmă, care îi lăsase 
dureri chinuitoare, l-ar fi îndreptățit de mult să ceară tre- 
cerea în cadrele de rezervă. Războiul se terminase. Ca- 
riera de aghiotant imperial, epoleţii şi eghiieţii nu-l atră- 
seseră niciodată. 

Ca ofiţer sărac își manifestase în toată sinceritaţea 
revolta împotriva robiei, nu încetase să protesteze împo- 
triva stării de iobăgie a ţăranilor. Dar acum... Trei mii de 
iobagi trecuseră în proprietatea sa. Ce să facă pentru ei? 
Işi aminti de Nicolai Ivanovici Turgheniev, care nu-și 
ascundea ura împotriva menţinerii ţăranilor în robie, şi-i 
părea rău că nu-l avea lângă el ca să-i poate cere un 
sfat bun, de om înţelept. 

Servitorii priviră uimiţi văzându-l pe Mojaischi ur- 
când grăbit spre etajul de sus al hotelului, unde se aflau 
camerele oamenilor de serviciu. Nimeri prin întuneric că- 
măruţa lui Fedia Volghin și intră la el cu lumânarea 
aprinsă în mână. Volghin se trezi și-l privi uimit: era 
palid și tras la faţă. 

— Fedia, — i se adresă Mojaischi, — te rog ca pe 
un om ce te ştiu apropiat, dacă pleci acasă, du-te de-a- 
dreptul la Vasenchi. Ai s'o găsești acolo pe Ecaterina Ni- 
colaevna. Am să-ți dau o scrisoare. 

Volghin asculta în tăcere. 

— Dece nu mi-ai spus că m'a vizitat la spital la 
Franckfurt? 

— Ecaterina Nicolaevna m'a rugat să nu vă spun 
nimic și i-am dat cuvântul. 

Tăceau amândoi de parcă îşi spuseseră tot ce aveau 
să-și spună, dar Mojaischi nu se mișcă. 

— Tu ştii, Fedor, am devenit peste noapte un mare 
moșier... Mătușa Anastasia Dmitrievna s'a prăpădit. Sunt 
moștenitorul ei direct. Conacul Sviatoe îmi revine mie... 
Trei mii de suflete, numai oameni de curte vreo două sute... 

— Şi... nu-i aşa că o să vă însuraţi şi o să începeţi 
să gospodăriți, nu? — întrebă Volghin, privindu-l lung 
pe Mojaischi. : 

— De un an şi ceva suntem împreună Fedor... Cred 
că ai avut timp să mă cunoşti cât de cât... Hai să ne vor- 
bim ca dela suflet la suflet. Crezi tu că n'am observat 
cum ascultai de zor toate discuţiile noastre şi cele dela 
Paris și cele de mai înainte? 

— Dece aş minţi, le-am ascultat. Dar câte nu spune 
omul la supărare... 

Deodată Volghin se ridică în capul oaselor şi spuse 
privindu-l drept în ochi pe Mojaischi: 

— Am ascultat şi cele câte le-aţi vorbit cu răposatui 
Alexandr Samoilovici. A fost un înţelept, un om cu un 
suflet mare. În campanii stătea și dormea alături cu sol- 
daţii, mânca şi bea la un loc cu ei... Dar sufletul poporului 
nu-l cunoştea. Vă amintiți că odată v'a întrebat: are oare 
poporul nevoie de libertate? Unchiul meu a văzut cu ochii 
lui cum a fost executat Emelian Pugaciov la Moscova, pe 
Boloto. Aveam doisprezece ani când feldmareșalul Rep- 
nin a făcut prăpăd printre țăranii din satul Brasovo, pu- 
nând să se tragă cu tunul într'înșii; au fost uciși atunci 
douăzeci de oameni şi răniți alți şaptezeci... Pe ţăranul 
Cernodârov, care se pusese în fruntea țăranilor răsculați, 
îl chema tot Emelian. Ţăranii împușcați au fost îngropaţi 
laolaltă într'o singură groapă, deasupra căreia s'a scris: 
„Aici zac nelegiuiţii care au păcătuit împotriva lui dum- 
nezeu, a țarului și a moşierilor şi au fost trecuţi prin foc 
și sabie“. Pentru felul cum a potolit răscoala ţăranilor 
din Brasovo, feldmareșalul Repnin a fost decorat cu cru- 
cea „Sfântul Vladimir“, iar generalul Lidner a primit o 
mustrare, pentru cele câteva lovituri de bâtă pe care mu- 
jicii i le croiseră pe spate. 

— Da, am auzit de această răscoală. 

Dece credeți că s'a revoltat poporul din guberniile 
Oriov, Tula şi Caluga?... Ţarul Pavel Petrovici poruncise 
ca iobagii să-i depună și ei jurământ de credinţă, laolaltă 
cu celelalte clase sociale, ceeace nu se mai întâmplase 
până atunci. Pornise de aici zvonul în popor că jurămân- 
tul acela însemna că de atunci încolo țăranii maveau să 
mai aparțină moşierilor, că vrerea împăratului era ca 
poporul să fie liber, dar că moșierii ascundeau dorința 
lui. Dela asta s'au luat țăranii de s'au ridicat, la noi, în 
gubernia Orlov, la Caluga şi Tula... Pe urmă s'a dat un 
manifest, în care se spunea că toţi țăranii iobagi să ră- 
mână pe locurile lor mai departe, să le lucreze pentru 
moșşierii lor... L'am ascultat cu urechile mele pe popa 
Vasili când a citit acest manifest în biserică. 

— Dece-mi spui toate astea? — îl întrebă nedumerit 
Mojaischi. 

— Pentru ca să vă arăt că dacă țăranii s'au răsculat 
pornind cu bâtele, atunci când a fost cu legea jurămân- 
tului, înseamnă că țăranul ține mai mult la libertate, 
decât la viaţă, şi că dorul de libertate sălăsluieşte în su- 

îletul fiecărui iobag, oricât de umilit ar fi el de moșier... 
Și că nici cu săbiile, nici cu pușştile și nici cu tunurile 
nu i-l poți nimici! 

Mojaischi tăcea. Parcă o greutate tot mai mare i se 
lăsa pe suflet. Discuta cu un om care până ieri fusese 
iobag, dar care acum se eliberase şi, cu toate acestea, 
simțea că o prăpastie sta deschisă între ei doi. Ce putea 
să-i răspundă lui Volghin el, care era boier de viţă şi 
devenise proprietar a trei mii de suflete de țărani? 

„„Nu trecuse săptămâna și Fedor Vasilievici Volghin, 
fecior de:'ţăran, eliberat din iobăgie de către contele Vo- 
ronțov, păşea pe puntea corăbiei engleze „Windsor“, 
având paşaport şi foaie de drum puse la dispoziţie de 
ambasada. rusă. Corabia se îndrepta prin Hamburg şi 
Stettin la Kronstadt. 

Mojaischi îl conduse pe Volghin până la Townsend şi, 
înainte de a se ridica ancora, îi înmână două scrisori. In 
cea scrisă de Casatchin și adresată consiliului epitropial, 
se vorbea de punerea în posesiune a căpitanului de gardă 
Alexandr Platonovici Mojaischi, singurul moştenitor legal 
al fostei doamne de onoare Anastasia Dmitrievna Rat- 
manova. Cealaltă, scrisă de Mojaischi, nu conținea decât 
câteva cuvinte şi era adresată Ecaterinei Nicolaevna 
Nazimova. 

În ziua următoare la ora unsprezece dimineaţa, amba- 
sadorul rus Hristofor Andreevici Liven avea audiență la 
lordul Liverpool, prim ministru și ministru al vistieriei. 
“Mojaischi, în calitatea sa de curier care înmânase perso- 
nal scrisoarea împăratului prinţului-regent, îl întovărăşi 
pe Liven. Când careta ambasadorului, lăsând în urmă 
parcul Saint-James, coti pe Downing-street i-o luară îna- 
inte doi călăreţi. 

— Lordul Castlereagh, — i-l arătă Liven pe primul. — 
Iar celălalt, lordul Bathurst, secretar de stat la ministe- 
rul de război. 

Doi lachei călări întovărăşeau pe ministru. Călăreţii 
întrecură careta greoaie şi, când aceasta ajunse la casa 


Li 


342 


cu aspect urât şi cu ziduri afumate a primului ministru, 
lacheii plimbau caii celor doi călăreți. 

Liven și Mojaischi intrară întrun mic vestibul şi stră- 
bătură coridorul lung cu multe uși care ducea la cance- 
larie. La fiecare ușă se înghesuiau să-i privească cu multă 
curiozitate, funcţionarii tineri. Un bărbat cărunt cu o în- 
făţișare  posomorită, într'un surtuc de culoare cafeniu 
închis, le ieşi în întâmpinare: era ajutorul secretarului de 
stat, Hamilton, pe care Mojaischi îl cunoştea personal. 

Spre deosebire de somptuoasele și ceremonioasele re- 
cepții dela Paris, la care Talleyrand ţinea atât de mult, 
aici totul părea cenușiu și mohoriît. 

Urcară pe o scară ce ducea la etaj. Portreteie primilor 
miniştri ai Marii Britanii în peruci şi în haine brodate cu 
fir îi priveau parcă de sus, cu îngâmfare şi chiar cu dis- 
preț. Hamilton deschise uşa și se dădu la o parte. Intrară 
într'o cameră mare și luminoasă și lordul Liverpool, r 
dicându-se din fotoliu, făcu un pas în întâmpinarea lui 
Liven. Era un bărbat nu prea înalt, nici prea bătrân, dar 
foarte vioi şi sprinten. Lordul Liverpool era şeful parti- 
dului tory. Se spunea în Anglia că principala lui înda- 
torire era să dea bani celor pe care îi cumpăra lordul Cast- 
lereagh, prezent şi el la acea audienţă. Lordul Cast- 
lereagh, cu fața-i frumoasă, feminină, ho!lbând ochii mari, 
cu priviri ciudate de parcă nu vedea nimic înaintea lui, 
stătea la. o masă acoperită cu postav verde. In timp ce 
Liven şi Liverpool, iar apoi şi Castlereagh, schimbară 
obişnuitele politeţe convenţionale, Mojaischi avu timp să 
examineze încăperea în care se găsea pentru prima oară. 

Era o sală nu prea mare, cu cămin și o masă lungă la 
mijloc. La masă se afla fotoliul primului ministru, iar în 
jur scaune capitonate cu pluş de culoare albastră şi cu 
speteze înalte din lemn sculptat. Pe pereţi atârnau hăr- 
ţile minunat executate ale tuturor țărilor din lume. 

Lordul Liverpool se așeză în fotoliul său şi-l pofti să 
ia loc lângă el pe Liven, care nu mai putea de căldură în 
ținuta lui oficială de audienţă, cu eșarfă şi cu toate deco- 
rațiile. Se lăsă greoi pe un jeț înalt și nu prea comod. 
Castlereagh rămase cu ochii la o statuetă de pe o po- 
licioară de lângă cămin. Și lui îi era cald; îşi făcea vânt 
cu o batistă mare de mătase. 

Lui Mojaischi fi trecu prin minte un gând ciudat. „Uite 
aici în acelaș fotoliu în care şade acum Liven, » fi stat nu 
demult grăsunul Ludovic, în cizme de catifea, oftând şi je- 
luindu-se ca un cerşetor, iar lordul Liverpool şi lordui 
Castlereagh îi ascultau văicărelile cu o răceală plină de 
dispreț. Iar acum, acel bătrân artritic, ajunsese prin ma- 
nevrele protectorilor săi englezi, să se vadă în palatul Tui- 
leries și să ocupe tronul Franţei...“ 

— Data trecută când ne-am întâlnit am avut cinstea 
să aduc la cunoştinţa dumneavoastră... — apucă să spună 
Liven. Atunci lordul Liverpool se uită cu înțeles la Cast- 
lereagh și acesta, tare cufundat în gândurile sale, își luă 
privirea dela statueta de pe cămin și, închizând ușa ce da 
spré balcon, se aşeză de partea dreaptă a primului mini- 
str. Mâinile Iui mari şi albe întinse pe masă, tremurau 
uşor. 

„Oare, se gândea Mojaischi, politica Angliei se află 
într'adevăr pe aceste mâini?“ 

Liven, reluând vorba, aduse din nou la cunoștința şe- 
fului guvernului englez dorința țarului ca regimentul Se- 
mionovschi să defileze la trecerea în revistă din Hyde-park. 

— Majestatea sa este încredințată că londonezilor le-ar 
face plăcere prezența la această paradă a celui mai vechi 
şi mai brav regiment din garda rusească. Vitejii soldaţi 
ruşi, defilând împreună cu cei britanici în fața alteţei sale 
prințul-regent și a înalților lui oaspeţi, ar sublinia frăția 
noastră de arme. 

Lordul Castlereagh, cu ochii săi obosiţi şi parcă som- 
noroși, se uită într'o parte şi abia atunci Mojaischi zări 
figura posomoriîtă și trupul gârbovit al lui Hamilton care 
stătea lângă Liverpool. 

— Alteța sa, prințul-regent, așteaptă cu nerăbdare so- 
sirea împăratului Alexandru, a regelui Prusiei şi a suitei 
lor... — rosti lordul Liverpool, cu ochii pierduţi, cu o figură 
deplin neexpresivă, pe un ton egal, ca un automat. — Lon- 
donezii așteaptă ora când înalții noştri oaspeţi vor des- 
cinde pe pământul ospitalier al Angliei, dar... — şi-l privi 
pe Castlereagh. l 

— Dar, alteții saie prințului-regent nu-i stă în putere 
sä schimbe legile Angliei, — interveni suspinând Caste- 
lereagh. 

Şi cerând parcă ajutor, își ațintiră amândoi privirile 
asupra lui Hamilton. 

— Nu stă în puterea alteţei sale prințului regent, — 
reluă vorba Hamilton cu o voce surdă. — Legile Regatului 
Unit interzic prezenţa armatelor străine pe insulă. În 1433 
şi în 1562 s'au mai pus în discuție cazuri asemănătoare 
şi nu putem interpreta altfel legea care interzice formal 
prezenţa unei armate străine pe pământul nostru, fie ea 
chiar armata aliaților, şi indiferent de țelul pe care l-ar 
urmări sosind pe insulă. 

Se lăsă tăcere. Liverpool se uita insistent la Liven. Cast- 
lereagh continua să-şi mângâie mâinile mari şi albe și-l 
privea pe Hamilton cu aceeaş ochi obosiţi și somnoroși. 

. Liven se sculă și după el se sculară și Liverpool şi Cast- 
lereagh. 

— Nu-mi rămâne decât să raportez discuţia noastră 
majestăţii sale imperiale, — spuse Liven pe un ton sec și 
hotărît. — Nu pot să ascund că răspunsul dumneavoastră 
îl va contraria pe împărat. 

Faţa lordului Liverpool exprima o oarecare însufleţire. 
Neplăcuta discuţie se terminase. 

— Nu mă îndoiesc că majestatea sa îşi va petrece, plă- 
cut, timpul în ospitaliera noastră fară. Englezul în străină- 
tate și Englezul acasă la el sunt două persoane cu totul 
diferite. 

Fața lui Liven căpătă o expresie ciudată. Se mira de 
această descoperire, sau nu înțelegea cum se pot rosti ase- 
menea îleacuri, după o discuţie atât de neplăcută. 

Hamilton îl conduse pe ambasador până în vestibul. 

— Alteța sa imperială continuă călătoria sa prin 
Scoţia? — se interesă el, cu toate că ştia perfect de bine 
că Ecaterina Pavlovna se afla la Edimburg, unde într'o 
discuție cu celebrul scriitor Walter Scott găsise nimerit 
să-i plaseze, cu destulă lipsă de tact, citatul din Voltaire, 
în care se spune că istoria Angliei e făurită de o mână de 
călău. 

Rămași singuri în caretă, Liven oftă. Se gândea că 
la vârsta lui, după o încercată carieră diplomatică, s'a 
văzut pus în situația de a trece prin clipe atât de neplă- 
cute şi umilitoare, care ar fi putut fi evitate, dacă mar 
fi fost insistența şi îndărătnicia lui Alexandru în lucruri 
fără însemnătate. 

Chiar în aceeaș zi trimise ţarului, prin curier, raportul 
asupra convorbirii cu lordul Liverpool și Castlereagh. Cu- 
noscând caracterul. lui Alexandru Pavlovici şi ca să mai 
întârzie oarecum comunicarea neplăcută, îi aduse dintru 
început la cunoștință pregătirile ce se făceau în vederea 
somptuoasei primiri și faptul că întreaga Anglie aștepta 
cu nerăbdare pe înalții oaspeţi. 

Ceeace dealtfel era şi foarte adevărat. Poporul îi aş- 
tepta cu nerăbdare pe Ruși. „Anglia, numai l-a clătinat 
pe colos Rusia însă l-a doborît“ — spuneau popoarele 
din Europa. 

Dar nici Liverpool și nici Castlereagh nu erau dispuși 
să asculte vocea poporului. Miniştrii curteni erau înclinați 
să creadă că istoria popoarelor se făureşte în palatul 
regal, că Anglia se confundă cu prințul-regent, cu lordul 
Liverpool, cu lordul Castlereagh şi că totul va fi după 
cum dorește curtea din Saint-James. 

Camera lorzilor şi Camera comunelor, Magna Charta, 
consfituţia existau, dar nu aveau nicio influenţă; ce influ- 
ență ar fi putut avea când totul în jur era de vânzare, 
când totul se cumpăra pe bani, sau împărțind titluri de 
nobleţe. Numai din când în când apărea câte un original 
şi primejdios lord Byron care se încumeta să ridice glasul 
“în Camera lorzilor în apărarea ţesătorilor din Nottin- 
gham. Şi pe insulă erau mulţi la număr, acei care nu 
puteau înţelege cum de miniștrii constituționali ai An- 
gliei sprijineau cea mai puternică reacțiune din Europa. 

INSEMNĂRILE DIN JURNALUL LUI ALEXANDRU 
i MOJAISCHI, DIN ANII 1814—1815 


„Am avut treabă la bancherul meu mister Adamson. 
Casa lui de comerț de pe Lombard-street, în apropierea 
bursei, e o casă destul de modestă, care nu seamănă nici 
pe departe cu palatele elegante ale bancherilor parizieni 
cu alei umbroase de castani, colonade şi portaluri. 

Un servitor mi-a deschis ușa dela intrare, pe care 
se afla o placă de aramă cu numele bancherului. In in- 
terior totul era deasemeni foarte modest. Pe jos nu erau 

aşternute covoare, ci un preş gros, vopsit şi curat. In- 
tro încăpere mare funcționarii stăteau aplecaţi asupra 
unor registre voluminoase și, în liniștea ce domnea în 
cameră, se auzea numai scârțâitul penelor lor. 

„lată, m'am gândit eu, templul comerţului în care se 
revarsă milioane în aur, bilete de bancă și cecuri cu is- 
căliturile negustorilor din toate colțurile lumii”. 

Servitorul m'a condus într'un salon dela etaj, rugân- 
du-mă să aştept câteva minute. Și într'adevăr mau trecut 
nici trei minute că ușa cabinetului bancherului se des- 
chise şi ieși un om tânăr într'o haină cenușie deschisă. 
L-am privit în treacăt. Mă salută cu o ușoară înclinare a 
capului şi coborî scara. În acea clipă domnul Adamson 
mă pofti la el în cabinet. 

In timp ce bancherul cerceta cecul şi scrisorile de 
recomandare ale ambasadorului nostru, am avut răgaz 
să-mi dau seama cum se prezintă biroul unuia din regii 
“City-ului din Londra. Deşi mobilat foarte simplu, totul 
vădea gustul stăpânului: fotolii îmbrăcate în safian ver- 
de, o masă mare de abanos, un ceasornic frumos de 
bronz pe cămin şi două vase japoneze extrem de fin 
lucrate, care erau aşezate în colțurile cameri' pe posta- 
mente de abanos. Deasupra mesei atârnau portretele lui 
Pitt şi Nelson, iar lângă uşe se afla o bibliotecă plină 
de cărți. Bancherul nu părea să aibă mai mult de şai- 
geci de ani. Avea părul cărunt, sprâncenele negre, îm- 
binate la rădăcina nasului lung şi subțire. Mă privi 
cu ochii lui cenușii și vioi și-mi spuse: 

— Regret că nu am fost anunţat despre venirea 
«dumneavoastră... Sunteţi Rus şi tocmai acum a plecat 
dela mine un domn care demult doreşte să viziteze pa- 
tria dumneavoast;ă. L-ar fi interesat foarte mult să cu- 
noască pe cineva din Rusia şi îndeosebi pe un membru 
al ambusadei. 

Tăceam şi domnul Adamson, făcând nişte însemnări 
pe cecul meu, continuă: 

— Poate că numele lui vă este cunoscut: este vesti- 
tul nostru poet lordul Byron... 

Auzind acest nume glorios am tresărit fără voie. Așa 
dar el era tânărul pe care-l văzusem la intrarei Cum de 
nu l-am recunoscut... 

— N'am avut plăcerea să citesc operele lui, — urmă 
mister Adamson, — căci în afară de opera mare- 
lui Milton, nu mai citesc niciun fel de versuri. Tineretul 
nostru însă este înnebunit după el și nepoții mei nu 
contenesc a vorbi de un poem al lui Byron, al cărui 
titlu nu mi-l amintesc precis... 


— Ce rău îmi pare! — exclamai eu. — Aş fi fost 
fericit să-i fac cunoștința. 
— O da, — spuse mister Adamson, — e dintr'o fa- 


milie nobilă... 

Cele ce au mai urmat nu merită să le menţionez. 
Mi-am terminat repede treburile cu Adamson și am 
plecat, regretând nespus că mam putut face cunoștință 
cu cel mai mare poet al timpurilor noastre... 

Oricâtă minciună şi ură se revarsă de pe buzele oa- 
menilor fluşturatici şi ale multor potentaţi la auzul nu- 
melui lordului Byron, toți amuţesc când dau cu ochii 
de el, știind că este unul dintre cei mai buni spadasini 
și dintre cei mai buni ochitori din Anglia. Când mister 
Adamson mi-a spus că Byron intenționează să plece în 
Rusia şi că vrea să facă drumul ocolit prin Persia, mă 
gândeam... Poete, ne ești drag şi pentru că ştii să res- 

pecți poporul care l-a doborît pe despotul Napoleon! 


Cu aceste rânduri se sfârşeşte prima însemnare din 
jurnalul lui Mojaischi, făcută la începutul lui iunie 1814. 
Urmară zile în care fu nevoit să îndeplinească multe 
obligaţiuni mărunte, din acele care cer un deosebit tact, 
cunoaşterea moravurilor şi a obiceiurilor ţării. 

La 7 lunie 1814, împăratul Alexandru sosi împreună 
cu suita sa la Dover. Mii de oameni înconjurară echipa- 
giile în care se aflau oaspeții ruşi. În acea vreme, Eu- 
ropa vedea în Alexandru pe „pacificatorul lumii”. 

In mulțimea care-l întâmpinase, majoritatea erau oa- 
meni simpli. Mojaischi nu-şi putu stăpâni emoția, vă- 
zând cum îi aclamau pe eliberatorii Europei de sub ti- 
rania lui Napoleon, pe salvatorii Angliei. Femeile le 
mulțumeau Rușilor pentrucă datorită armatelor lor luase 
sfârşit un război lung şi sângeros, pentrucă insulele 
britanice nu mai erau amenințate de atacul grenadieri- 
lor lui Napoleon. La aceasta se gândeau oamenii care 
îl aplaudau pe Alexandru şi pe generalii săi, Barclay de 

Tolly şi mai ales pe Platov. Nici regele Prusiei, nici ge- 
neralii prusieni, Blücher și York, n'au fost primiţi cu 
atâta simpatie și căldură, cum a fost întâmpinat de po- 
porul englez falnicul cavalerist, hatmanul oastei Donu- 
lui, Matvei Ivanovici Platov. 

De îndată ce apăru pe puntea corăbiei cu căciula sa 
cu pană de hatman, răsună în mulțime un strigăt de 
admiraţie: 

— Platov? 

Il cunoșteau din pozele care se vânduseră în număr 
mare pe străzile Londrei. Nu dădea nimeni nicio atenţie ge- 
neralilor aghiotanţi, ale căror tunici scânteiau de muițimea 
decoraţiilor bătute în diamante. Tot atât de puţin îi in- 
teresau pe cei din mulțime diplomaţii Nesselrode, Harden- 
berg și Humboldt. Medicul curţii ruse Villier, concetă- 
tean al Englezilor, căruia ziarele îi acordau o atenţie 
deosebită și care luase loc în echipajul lui Platov, rosti 
în numele hatmanului câteva cuvinte de mulțumire, 
ceeace provocă o nouă furtună de aclamații. Matvel 
Ivanovici se ridică în picioare, se înclină și, dacă n'ar 
îi fost escorta de gardă călare, caftanul lui ar fi fost 
sfâşiat bucăţi-bucăţi, de către amatorii. de suveniruri. 

Cu icate numeroasele lui obligaţii, Mojaischi reuşi 
totuși să noteze câteva impresii din acele zile. Și deoa- 
rece ele relatează pe lângă recepții şi festivități somp- 
zuoase, uneltiri de tainice intrigi ce se ţeseau în culi- 
sele politice în legătură cu prezența oaspeţilor ruși la 
Londra în 1814, ținem să reproducem unele din aceste 
însemnări, deosebit de preţioase, pentru că au fost aşter- 
nute pe hârtie chiar în toiul evenimentelor. 


„Avea dreptate Semion Romanovici când îmi spu- 
nea că țarul nu trebuie să se aştepte la o primire cu 
adevărat caldă şi prietenească pe malurile Tamisei. De 
'aceeaș părere era şi Liven în urma convorbirilor repe- 
tate cu lordul Liverpool şi lordul Castlereagh, care nu 
pierdeau niciun prilej ca să-i amintească de împrumutul de 
peste un milion de lire sterline acordat Rusiei, cu o do- 
bândă destul de mare. Când Englezii ne-au propus acest 
ajutor, Nicolai Petrovici Rumianţev, canc$larul nostru, 
a fost de părere că ar trebui să-l refuzăm, pentru ca 

străinii să nu aibă motiv să se fălească cu el şi să pre- 
tindă ca Rusia să le poarte cine știe ce recunoştinţă. Nici: 
serbările fastuoase, nici cuvântările bombastice nu reu- 
şesc să mascheze calculul rece al politicienilor englezi. 

„eri dimineaţă a fost lansată corabia cu optzeci de 
tunuri denumită în cinstea lui Matvei Ivanovici, „Con- 
tele Platov”. Când s'au desfăcut bârnele proptitoare şi 
matahala începu să lunece pe tălpile groase de lemn spre 
apă, toată lumea izbucni în aplauze privind înspre Pla- 
tov. După ceremonie, lady Leonora Eglemont şi lady 
Mary Hakstone îi cerură lui Matvei Ivanovici câteva fire 
de păr din mustață; bravul hatman le-a promis, râzând, 
că le va trimite spre amintire portretul lui stând călare, 
făcut de unul dintre cei mai iscusiţi gravori ruşi. A doua 
zi avu loc la Oxford solemnitatea acordării titlului de 
doctor honoris causa in jure lui Matvei Ivanovici Platov. 
I se puse pe umeri o togă, iar în cap, pe părul tuns ro- 
tund, căzăceşte, toca de rigoare. Iar acest doctor ko- 
noris causa — şi asta n'o spun cu răutate — a scris odată 
cam astfel unui prieten: „Dacă există la Viena vreunul 
dintre prietenii mei, vă rog să-l salutaţi din partea mea”. 

Ceeace nu-l împiedică pe Matvei Ivanovici să ro- 
stească de astădată un discurs destul de bine ticluit, asu- 
pra folosului științei, care găsi o entuziastă primire. 
Desigur că titlul de doctor in jure s'a decernat în pri- 
mul rând împăratului Alexandru, ceeace nu reuşise să-i 
schimbe proasta dispoziţie. Bietul Liven slăbea văzând 
cu ochii de pe urma situaţiei grele ce i se creiase şi nu- 
mai abila Daria Hristoforovna reușea să mai risipească 
proasta dispoziţie a împăratului”. 


Mojaischi era şi el liber duminica, zi pe care îm- 
păratul și suita lui o petreceau la castelul Windsor. 

După cum se obişnuia în Anglia, Semion Romanovici 
Voronţov pleca să-și petreacă ultimile zile ale săptămânii 
la vila lui din afara orașului, aşezată pe malul mării. 
Il invită de data aceasta şi pe Mojaischi, care avu în- 
tr'adevăr o duminică ce-l umplu de bucurie. Au stat toată 
dimineaţa în grădina de pe malul mării. O înviorătoare 
adiere marină învăluia acea grădină de tip englez, 
care se deosebea cu totul de frumoasele grădini din jurul 
Moscovei. Aminteau însă de farmecul celor din Rusia, 

florile de câmp, puiul păpădiilor, lăsate din ordinul luf 
Semion Romanovici să crească în voia lor. 

Au avut una din acele convorbiri pe îndelete şi prie- 
tenești, atât de dragi lui Mojaischi, au răscolit amintiri, 
au evocat figuri de mult dispărute. 

Sub dulcea căldură a soarelui, puzderie de gâze aurii 
sburau deasupra florilor, fluturii coborau pe umerii lui 
Voronţov, care abea mai respira ca să nu-i sperie; era 
încă o mărturie a sensibilităţii caracteristice oamenilor 
acelui veac, așa de ciudat îmbinată cu nepăsarea se- 
nină față de suferințele aproapelui. 

Pomeniră în convorbirea lor de nemulțumirea pe: 
care o încercase împăratul, atunci când în ziua: sosirii 
sale la Londra apăru la ambasadă o anumită persoană: 
Olga Alexandrovna Jerebțova, născută Zubova, sora fa- 
voritului țarinei Ecaterina. Era acea doamnă în vârstă. 
pe care Mojaischi o văzuse peritru prima oară la masă: 
la ambasadorul Liven. 

Olga Alexandrovna jucase întrucâtva rolul principal 
în acel episod tragic din istoria Rusiei, petrecut în noap- 
tea de 11 Martie 1801, în palatul Mihailovschi din Pe- 
tersburg. 

In acea noapte a fost ucis de către o conspirație, 
tarul Pavel I şi amintirea acelei nopţi apăsa adânc su- 
fletul țarului Alexandru (denumit într'ascuns paricidul). 
Se simţea rău de fiece dată când îi apăreau în preajmă 
persoane care participaseră la acel sângeros eveniment. 
lar prezența Olgăi Alexandrovna Jerebțova îi era cu atât 
mai neplăcută, cu cât nu putea fi evitată, date fiind le- 
găturile ei cu prințul de Walles, moştenitoru! tronului 
Angliei. 

Voronţov comentase cu un surâs de vădită ironie: 
apariția Olgăi Jerebțova, atât de dezagreabilă împăra- 
tului. Dar nu acest amănunt îl interesa pe Mojaischi, ci 
regicidul în sine, despre care aflase, încă în anii ado-- 
lescenţei, unele detalii dela oamenii mai în vârstă. 

Deşi Semion Romanovici Voronțov locuia pe atunci la: 
Londra, era totuşi socotit că luase și el parte la eveni- 
mentele din noaptea de 11 Martie, fapt pe care nici nu-l 
nega. Cunoscuse firele tainice ale complotului urzit de- 
ambasadorul englez Withworth, principalul conspirator, 
bun prieten al lui Voronţov, pe care Pavel îl alungase 


357 


din Petersburg. Semion Romanovici primea, pe acea 
vreme, din Petersburg mesagii scrise cu suc de lămâie 
în loc de cerneală și răspundea folosind acelaș procedeu. 
lar frumoasa doamnă în vârstă, Olga Alexandrovna Je- 
rebțova, era aceea care intra acum treisprezece ani, în 
caftan de vizitiu, cu barbă falsă, la contele Pahlen, gu- 
vernatorul general, în casa căruia se punea ia cale pla- 
nul regicidului. i 

lată dece Semion Romanovici, atingând acest subiect, 
nu ¿voca cu aceeași plăcere ca deobicei amintirile de 
altădată; lăsa frazele neterminate, tăcea din când în când 
și se oprea brusc, rămânând cu ochii pierduţi în zarea 
albastră a mării. 

— Oare nu-i ciudat, -— rupse tăcerea Mojaischi, pe 
când Semion Romanovici urmărea dus pe gânduri corabia 
cu pânzele întinse ce se mistuia lin în pâcla aurie dea- 
supra mării, — nu-i oare ciudat, că ucigaşii lui Pavel nu 
simt mustrări de cuget, că unii dintre ei, printre care 
și Bennigsen, mau fost îndepărtați dela curte? lar ge- 
neralul laşvil — acesta într'adevăr exilat în satul său, 
pare-se că se mândreşte chiar cu fapta dela 11 Mariie de 
parcă oamenii aceștia ar fi săvârşit o faptă bună şi fo- 
lositoare și nu o nelegiuire. 

Corabia dela orizont se topise aproape în zare, dar 
privirea ageră a bătrânului se lupta să mai prindă con- 
tururile ei... 

— Țarul nu era în toate minţile, — reluă el. — Se 
îmbinau ciudat în firea lui cele mai înalte însuşiri ale 
ființei omenești, cu pornirile cele mai înfiorătoare, care 


până în cele din urmă ieșeau învingătoare, — continuă 
Voronţov pe englezeşte, uitându-se atent în jurul său. 
Dar în preajma lor nu era ţipenie de om. — Medicul îm- 


păratului, Rogerson, îmi spunea că Pavel nu era nebun 
în adevăratul înţeles al cuvântului: își dădea seama de 
primejdia ce-l pândea, citea pe filozoful Hume și făcea 
adnotări pe paginile istoriei lui Carol I, regele decapitat 
de Cromwell... Pavel era ca şi Carol Stuart: în discuţii, 
dovedea inteligență şi chibzuială, dar la fapte, se arăta 
lipsit de rațiune, aproape nebun... 

— S'ar fi putut proceda cu el așa cum se procedează 
acum în Anglia. Regele dement nu conduce. S'ar fi putut 
institui o regență... 

— lu Rusia, regența ar fi dus la nemulțumiri interne 
şi poale chiar la o altă răscoală ca a lui Pugaciov... Regi- 
mentele din Petersburg erau credincioase lui Pavel. Ce 
ar mai fi fost dacă se găsea cineva să arunce o vorbă 
cum că nobilimea urmărea detronarea lui Pavel, fiindcă 
el nutrea dorința să-i elibereze pe iobagi? 

— Nu ştiu ce a fost, dar fapta dela 11 Martie nu-mi 
place... Mai bine-l judecau şi-l condamnau ca pe Carol I, 
sau ca pe Ludovic al XVI-lea... 

Semion Romanovici se supără, ceeace i se întâmpla 
foarte rar: 

— lată unde duce iacobinismul! Cum poţi vorbi în fe- 
lul acesta când porţi și epoleţi? Eşti oare în toate mințiie, 
Alexandr Platonovici ? 

Se ridică imediat şi, strângându-şi nervos halatul, 
privi încruntat la Mojaischi. 

— Când ai plecat din Anglia, acum trei ani, Casat- 
chin mi-a adus o gravură care a fost găsită în camera 
dumitale, înfățișând execuția lui Ludovic... lar sub gra- 
vură, scris de mâna dumitale: „Asta-i soarta tiranilor“. 
Noroc că acest tablou mârșav a căzut în mâinile lui Ca- 
satehin şi nu în ale servitorilor. 

Intre timp furia i se potolise şi continua liniştit. 

--— Impăratul Alexandru nu poate suferi să i se amin- 
tească în vreun fel de 11 Martie. L-a mustrat în modul 
cel mai grosolan pe răposatul feldmareşal, când i-a încre- 
dințat generalului-maior Iașvil comanda unui detașament 
de miliție populară... Olga Alexandrovna ar face bine să 
apară cât mai rar la recepţiile date în cinstea ţarului... — 
Voronţov căzu o clipă pe gânduri — La drept vorbind, 
cu toate că împăratul Pavel Petrovici a føst ucis de Ruși, 
conspiratorul principal a fost Withworth, ambasadorul 
Angliei la Petersburg. Ce-i păsa lui de Rusia şi de Ruși, 
ce-i păsa de tirania fui Pavel»... Dacă Pavel mar fi în- 
cheiat alianța cu Bonaparte şi mar fi trimis cazaci spre 
India, tirania lui mar mai fi avut acel sfârșit tragic. Nu 
cred că Pahlen, Zubov sau Bennigsen, să se fi hotărît de 
capul lor la o asemenea faptă... Poate că nu s'ar fi pe- 
trecut actul dela 11 Martie. 

De data aceasta îl privi pe Mojaischi cu asprime. 

Mojaischi își ascundea cu greu emoția. Destăinuirile 

asupra regicidului trezeau interes și gânduri îndrăzneţe 
în mintea tinerilor de vârsta lui. 

Prudentul şi discretul Voronţov îşi da seama de 
aceasta. Dar prea mult tăinuise în suflet ceeace nu în- 
drăznise să împărtășească nici măcar jurnalului său pro- 
priu şi deaceea continuă: 

— Moartea țarului Pavel a aruncat o umbră neagră 
asupra domniei împăratului Alexandru, după cum sicriul 
lui Petru al III-lea a umbrit domnia bunicii împăratului, 
Ecaterina... Nu-i defel uşor să domnești când te urmăresc 
fără răgaz umbrele însângerate ale tatălui și bunicului. 
Nu fără tâlc a interzis Ecaterina reprezentarea în Rusia 
a marii tragedii a lui nekepean Prințul Hamlet e ţarul 
Pavel... M'am stabilit în sthăinătate, pentrucă nu mi-a fost 
zu putinţă să trăiesc într'o ţară condusă de o regină care 
şi-a ucis bărbatul. 

Mojaischi îl privi cu o vădită uimire. Știa că în Rusia, 
ioarte mulți nu-i iartă lui Voronțov şi, cu atât mai 
mult, lui Razumovschi, faptul că se stabiliseră definitiv 
peste graniță. Voronţov, ştiind că este aspru judecat şi 
invinuit de anglofilie, căuta să-și găsească o justificare 
şi revenea mereu asupra acestui subiect. 

— Fedor Rostopcin mi-a scris odată în această privinţă: 
„Locuind printre Englezi, şi de acolo vă veţi putea sluji 
patria...” Aș fi putut ajunge departe la începutul domniei 
iui Pavel. Rostopcin mă chemă: „Ţarul dorește să se în- 
'oarcă contele Semion, sau contele Alexandru Roma- 
novici...” Eu nu m'am socotit vrednic. 

Tăcu din nou, îndelung, urmărind sborul unui cără- 
buș. Apoi spuse oftând: 

— Vai, dacă noi, înalții dregători ruşi am fi avut 
mai multă dragoste de patrie, dacă ne-am fi îngrijit mai 
mult de nevoile ei, decât de avantagiile noasire! Bezbo- 
rodco era un bărbat de stat cu multă experienţă, dar ît 
mistuia o nestăvilită patimă de a acapara, de a se îm- 
bogăţi. Ducea o viaţă de petreceri cu prietenii, avea re- 
lații cu actori, cu femei de stradă şi alţi ticăloşi. Adu- 
cea prin contrabandă tot felul de mărfuri și împărțea 
câştigul cu  Soimonov, încă unul bun de spânzurat. 
Primea plocoane dela rascolnici !), cărora le acorda în 


3) Rascolnici — sectă religioasă care a luat naştere în Rusia 
pe la mijlocul sec. al XVII-lea. (N. trad.). 

schimb protecţia sa. Un singur epolet de al lui costa 
cincizeci de mii... Prinţul. Potemchin, cât era el de deş- 
tept și tot a făcut una boacănă în Crimeia. La începutul 
colonizării Tauridei, ambasadorul britanic propusese, în 
numele cabinetului său, țarinei Ecaterina să populeze 
Taurida cu ocnași britanici. E de mirare că nici împă- 
răteasa, nici Potemchin nau bănuit planul ascuns ce se 
urmărea. l-am scris prințului că dacă Crimeia urmează 
să fie populată, în niciun caz să nu o populeze cu rău- 
făcători și mai ales cu străini; avem şi noi destui ne- 
trebnici. Oare nu se ascundea în această propunere do- 
rința tăinuită de a aduna în sudul țării noastre oameni 
în stare de orişice ticăloșşie, oare nu se urmărea, în 
secret, planul perfid de a ne răpi Crimeia? 

— Semion Romanovici, — începu Mojaischi, — îmi 
îngăduiţi să vă vorbesc deschis și îmi promiteţi că nu 
zeţi socoti ca o jignire ceeace vreau să vă propun? 

Voronţov îl fulgeră cu privirea şi-i răspunse: 

— E mai bine să împărtășeşti toate câte-ți trec prin 
minte, decât să le încredinţezi în taină slovelor, aştep- 
tând judecata urmașilor... 

„la te uită la ce face aluzie!”, se gândi Mojaischi. 

— Haide, vorbeşte. Dece taci ? 

— Aţi binevoit să recunoașteți că Ruşii vă condamnă 
pentrucă ați părăsit patria şi v'aţi instalat în străinătate. 
Adineauri susțineați că locuind printre Englezi puteţi 
sluji Rusia... E adevărat că locuind aci, în anii când 
eram în război cu Anglia, aţi adus foloase Rusiei. Dece 
însă dumneavoastră, ca adevărat patriot rus, nu ca un 
oarecare Neamţ sau Francez aflat vremelnic în serviciul 
Rusiei, nu cereți o audiență ţarului și nu-i spuneţi părerea 
dumneavoastră despre ceeace ar putea face spre folosul 
şi gloria statului nostru? Cum vă puteți stăpâni mânia 
văzându-l că se înconjoară de sfetnici ca fricosul Liven, 
ca omul de nimic Nesselrode, când de cele ce se vor 
pune la cale la Paris și la Viena depinde soarta patriei! 

Voronţov își cuprinse în palme tâmplele cărunte, clă- 
tinând din cap amărit: 

— Dragul meu, cum să-l turbur pe ţar cu chestiuni de 
care astăzi nu mai am nicio cădere să mă ocup... Și 
așa, atâţia din anturajul majestăţii sale găsesc că-i 
adresez prea multe rapoarte confidențiale, deși ele se 

referă la chestiuni de politică pe care le urmăresc de 
treizeci de ani... Acum un an şi mai bine i-am adresat 
țarului o scrisoare. Toate gândurile mele cele mai bune 
le închinam patriei, dar acea scrisoare o fi găsit ea dru- 
mul inimii lui Alexandru? Aici la Londra mi se acordă 
cinstire, sunt invitat la recepții, mi se zâmbește cu 
bunăvoință... Insă ce valorează aceste zâmbete? Mii 
bine dizgraţia, sau lipsa de înțelegere de care am avut 
parte pe timpul împăratului Pavel... Am păşit în ce! 
de al șaptezecelea an; mintea mi-e limpede, și mă plic- 
tisesc fără lucru. Să cer audiență? La ce bun? Oare 
nu-i tot una? Viaţa mi se scurge încet, încet... 

Luă un pumn de nisip de pe țărmul mării și priw 
cum firele mărunte i se scurgeau printre degete. Desfăcu 
pumnul, privi palma-i galbenă și sbârcită și mai. luă 
un pumn de nisip. Nisipul începu din nou să i se scurgă 
printre degete. 


— Aşa-i şi cu viaţa, —- observă cu amărăciune Vo 
ronţov. — Asemenea acestui nisip... N'o poţi reţine. Să 


laşi măcar o amintire... O bună amintire. 

Se auziră pași. Pe cărarea ce cobora spre gărmul 
mării venea în grabă un servitor. 

— Lordul şi lady Peambroke — anunţă el. 

Semion Romanovici se sculă și porni cu pas domol 
în întâmpinarea oaspeţilor săi, zâmbind amabil. 


32 
DIN JURNALUL LUI ALEXANDR MOJAISCHI 


„Astăzi “ţarul şi suita lui au vizitat Camera lorzilor 
și Camera comunelor. 
„Nu s'au oprit prea mult în incinta cea mare a ve- 
chiului Westminster-Hall, datorită desigur amintirilor 
triste ce le evocă acea sală în care s'au petrecut atâtea 
evenimente tragice. Acolo a pronunțat Cromwell sen- 
tința de moarte împotriva regelui Carol Stuart. I s'a 
arătat ţarului locul unde a stat regele în ziua judecății 
și locul acuzatorului. 

Fără să rostească o vorbă, țarul merse înainte și se 
ufcă într'o galerie laterală rezervată oaspeţilor celor mai 

de vază ai parlamentului. Pe vremuri, în această aripă 
era vechea biserică pe care regele Henric al VII-lea o 
dăruise membrilor Camerei. Trei geamuri mari semi- 
circulare care dau spre Tamisa, luminează sala...”. 

(In acest pasaglu al însemnărilor sale, Mojaischi a 
adăugat: „Peste douăzeci şi trei de ani a ajuns până 
la mine ştirea că această clădire a ars până în teme- 
lii”. Adausul a fost scris în 1837). 

„Țarul şi suita lui s'au uitat cu interes la băncile 
simple din lemn de stejar, aşezate în colțuri, acoperite 
cu perne verzi de safian, la coloanele de stil corintic cu 
capiteluri de aramă aurite, care susțin galeria destinată 
publicului. Cum vizita noastră era programată din timp, 
sala era plină de deputaţi; parlamentarii care nu găsi- 
seră locuri în incintă, ocupaseră galeriile destinate pu- 
blicului. 

Am avut prilejul să asist la şedinţele obişnuite ale 
Camerei comunelor în alte zile, când în sală găseai cu 
greu treizeci de deputaţi. Fiecare făcea ce-i plăcea, citea 
ziarul, sau discuta cu vecinul, iar câte unul se preumbla 
fără niciun rost prin sală. Un număr cu mult mai mare 
de deputaţi. păseai în acele zile prin tavernele şi cafe- 
nelele din apropierea vechiului Westminster. Unii parla- 
mentari veneau la şedinţe de-a-dreptul dela plimbarea 
din Hyde-park, plini de praf. cu cizme de călărie şi cu 
pinteni. 

Imi amintesc de o ședință: intrase în sală primul lord 
al vistieriei, îşi ocupase locul pe banca ministerială şi 
abea apucase să-și rostească primele' vorbe din cuvân- 
tarea de prezentare a unei legi foarte importante pentru 
guvern, că cea mai mare parte a deputaţilor opoziţiei 
părăsiră sala şi se duseră la bufet. Oratorii de acest 
soi sunt porecliti în Camera comunelor „clopoței de 
masă”; lordul Liverpool a fost și el onorat cu această 
poreclă. Am ascultat și eu un asemenea discurs al pri- 
mului ministru, discurs care, după cum am aflat mai 
târziu, a durat trei ore. Pierzându-mi răbdarea, părăsii 
la un moment dat sala şi mă întorsei mai târziu, numai 
pentru ca să-l aud pe: şeful opozitiei, care, deşi era şi el 
lung la vorbă, se ocupa de chestiuni substanţiale şi vor- 
bea frumos. Incinta era chiar plină atunci când oratorul 
atinse miezul cuvântării sale. Aducând partidului dela 

conducere grava învinuire de corupție şi luare de mită 
deputaţii guvernamentali începură să strige cât îi ţinea 
gura: „Order! Order!” („La ordine”). Membrii opoziţiei 
îl susțineau pe orator strigând „Hear! Hear!” (,„bravo!”). 

L-am pus în curent pe Platov cu anumite uzuanţe ale 
Camerei comunelor. In dreapta speaker-ului se află banc: 
ministerială, iar locurile din stânga le ocupă șeful opo- 
ziției şi colegii săi. Deputatul care vrea să ia cuvântul 
așteaptă ca speafer-ul să-i facă semn şi primind această 
încuviințare se îndreaptă spre tribuna în care se pă- 
strează deobicei documentele referitoare la prerogativele 
conferite parlamentului. Iar când speaker-ul nu vrea 
să dea cuvântul vreunui deputat, care nu-i e pe plac, se 
preface că nu-l observă...”. 

(În acest loc al însemnărilor, Mojaischi a făcut o altă 
adăugire datată 1856: „Imi amintesc de ședința solemnă 
în cursul căreia deputaţii şi chiar președintele se uitau cu 
multă bunăvoință în spre locurile ocupate de oaspeţii 
ruși. Totuşi nu trecură nici trei luni şi am avut prileju! 
să aud cum în aceeaş sală un orator adresa imputări 
aspre, pline de răutate nouă Ruşilor şi îndeosebi prințului 
Repnin, guvernatorul Saxoniei, în cuprinsul căreia se 
aflau cantonate trupele noastre. Cât de repede se ştersese 
orice urmă din bunăvoința arătată de Englezi, cât de re- 
pede fuseseră date uitării acele zile de bucurie ale 
victoriei noastre asupra lui Napoleon!” 


„Țarul a vizitat astăzi şcoala, în care se predă 
după sistemul lancasterian al învățământului mutual. A 
asistat la lecţii şi şi-a exprimat dorința să se trimeată 
lå această școală şi câțiva studenţi ai Institutului peda- 
gogic din Sanct-Petersburg, pentru a se introduce - apoi 
şi la noi acest sistem de învățământ. 

Dar şi o altă manifestare a țarului a fost surprinză- 
toare pentru anturajul lui. Până şi Nesselrode şi gene- 
ralul-aghiotant au rămas uluiţi auzindu-l pe împărat de- 
clarând, într'o discuție cu lordul Castlereagh, că inten- 
ționează să introducă în Rusia un „nucleu al opoziţiei”... 
Aflând această noutate, Semion: Romanovici zâmbi şi 
făcu un gest semnificativ cu mâna. 

Medicului Iacov Vasilievici Villier, chirurgul curţii 
i s'a conferit titlul de baronet. Primind această distingţie. 
se adresă prietenului său, Matvei Ivanovici Platov, cu 
următoarea reflecţie: 

— Când am părăsit meleagurile patriei mele — Marea 
Britanie — nimeni din aristocrația noastră n'a dat vreo 
atenție numelui meu. Acum însă, ca medic de gardă și 
«general medic șef al armatei rusești, guvernul englez 
binevoiește să-mi acorde un titlu... Ce oameni! 

Om de bun simţ, Villier, nu era de fel înfumurat. Cu 
cincisprezece ani în urmă, ca medic tânăr, negăsind nicic 
posibilitate să-şi valorifice priceperea profesională, fusese 
nevoit să-şi părăsească patria. Acum, abia mai prididea 
de mulțimea prietenilor noi nouţi și cu greu putea face 
față invitaţiilor ce le primea din lumea aristocrată. Când 
ne-am revăzut, m'a felicitat pentru felul cum mă între- 
masem după rana mea gravă. 

— Trebuie să-ți mărturisesc că nu mă aşteptam să 
ne mai întâlnim pe lumea asta și încă pe malurile Ta- 
misei, — îmi spuse zâmbind. 

Vitejii noștri ostași din regimentul Semionovschi, n'au 
participat la parada din Hyde-park, în schimb însă glo- 
rioşilor noștri generali, Barclay de Tolly şi Platov, li s'a 
acordat onoruri demne de actele lor de vitejie. S'a putut 
totuşi observa că oficialităţile engleze căutau să 'pună 
pe acelaş plan pe comandanții ruși cu generalii prusieni 
şi austriaci, Blücher și Schwartzenberg, ceeace-l deter- 
mină pe Matvei Ivanovici să facă următoarea remarcă: 

— Puțin îmi pasă. Pe mine Napoleon nu ma învins 
niciodată. In schimb pe Bliicher, numai în cursul campa: 
niei recente, l-a bătut de patru ori, iar pe Schwartzen- 
berg, de atâtea ori că nici nu-i mai ştii numărul. Işi dau 
silința, se vede, să-i consoleze pe Nemţi... 

Trebuie să adaug că lui Blücher i s'a întâmplat o 
chestie neplăcută: urcându-se în cupola sfântului Pavel, 
împreună cu câțiva prieteni englezi, ca să admire pano- 
rama capitalei britanice, a spus pe neașteptate: 

— Ce bine ar fi să punem mâna într'o bună zi pe 
toate astea! 

Englezii şi-au zis că-i o glumă de prost gust, atri- 
buind-o vinului băut peste măsură la masă. 

„Țarul a dat ordin ca membrii ambasadei noastre care 
cunosc limba engleză să fie atașați pe lângă persoanele 
din suita sa care nu cunosc această limbă, pentru ca 
tâlmacii englezi să nu schimbe înţelesul răspunsurilor şi 
afirmațiilor demnitarilor noştri, așa fel încât să în- 
semneze cu totul altceva, provocând nemulţumirea alia- 
ților. Anı fost ataşat pe :ângă Matvei Ivanovici Platov. 

Barclay de Tolly şi Matvei Ivanovici: Platov au vizi- 
tat astăzi noile poduri ce se construiesc peste Tamisa. 

..O mare mulțime, printre care numeroși muncitori 
dela antrepriza podului, sau adunat pe mal, pe când vi- 
zitam noi șantierul. Mulțimea aclama: „Ura Platov!” 
Aceleași manifestațiuni de simpatie se repetau ori de 
câte ori apărea Matvei Ivanovici. 

Guvernul britanic organiză seara un banchet în cinstea 
lui Matvei Ivanovic. Cu acest prilej, am fost plăcut im- 
presionati ascultând imnul compatriotului nostru Danilo 
Cașin, închinat apărătorilor orașului lui Petru, în 1812. 
Pentru prima oară a răsunat pe meleaguri străine, în sala 
de pe malurile Tamisei imnul nostru național. 

La ieşire, ne aștepta pe stradă o mare mulțime, care 
îl aclama cu entuziasm pe Platov. Mi se păru ciudată 
atitudinea persoanelor din înalta societate. Unii ne în- 
tâmpinau cu o amabilitate rece, alţii se uitau la noi cu 
curiozitate. 

„Lordul Castlereagh s'a întreținut îndelung cu 
Nesselrode şi cu Liven referitor la tratatul dela Paris. 

Semion Romanovici e de părere că Franţa și-a pier- 
dut pentru totdeauna roadele victoriilor câştigate în tinp 
de douăzeci de ani. Redusă la graniţele ei din 1792, nu 
va mai avea puterea să se ridice vreodată. I s'au luat 
porturi şi fortărețe, un număr de vase din diferite por- 
turi, peste douăsprezece mii de tunuri, precum şi turnă- 
toriile. Franţa va rămâne astfel încercuită de state, care 
vor fi totdeauna gata s'o reducă la tăcere prin forța ar- 
melor. Prusienii cereau o sută treizeci şi două de mi- 
lioanc de franci drept despăgubiri. pentru întreţinerea ar- 
mmatelor franceze pe teritoriul lor în anul 1812. 

Toate acestea aveau să ducă la sleirea şi la ruina 
Franţei. 

Rușii au reuşit totuși să înfrâneze lăcomia şi pofta 
de răzbunare a Prusienilor. Nu trebuie să se îngăduie 

acestora să se întărească şi să devină o ameninţare pen- 
tru hotarele noastre din Apus. Peste două luni va începe 
congresul dela Viena care va consfinţi hotărîrile trata- 
tului dela Paris. Semion Romanovici se aşteaptă ca 
Rusia să întâmpine foarte multe greutăţi din partea alia- 
ților, care se tem de forțele ci în creştere şi caută să 
pună stavilă puterii ei. 

„Vizita ţarului Alexandru Pavlovici în Anglia a du- 
sat nouăsprezece zile. La 26 Iunie 1814 a părăsit țărmul 
insulei britanice. La 29 Iunie s'a reînnoit alianța dintre 
cele patru puteri: Rusia, Anglia, Prusia şi Austria, dar 
împăratul nu mai are încredere în trăinicia acestei 
alianțe. Părăsind Londra, ţarul nu-şi ascunse nemulțu- 
mirea sa faţă de aliaţi. Dela Dover, Alexandru Pavlovici 
s'a îndreptat spre Calais, iar de acolo 'spre Belgia, Olanda 
şi apoi spre Bruchsaal, unde îl aştepta împărăteasa. 

Aracceev, care nu l-a însoțit pe împărat în Anglia 
fiindcă urma un tratament cu ape minerale, a fost che- 
nat de țar la Aachen...”. 


Bineînțeles că Mojaischi nu. cunoștea motivul pentru 
care Alexandru îl chemase pe Aracceev, sperând „să-l ajute, 
în îndatoririle lui atât de grele”, din partea „prietenului 
credincios până la moarte”. Cu acest prieten credincios 
țarul. discută chestiuni de mică importanţă, fără a po- 
meni vreo vorbă despre „nucleul de opoziţie”, pe care 
intenționa să-l creeze în Rusia. Alexandru călătorea in- 
cognito. Ziarele engleze şi germane publicau știrea că 
„generalul rus Romanov”, după un an și jumătate de 
şedere peste hotare, se îndreaptă spre capitala ţării sale, 
Saunct-Petersburg. 


Semion Romanovici, absorbit de grija de a lăsa ur- 
mașşilor săi „o bună amintire”. ceru ţarului în cele din 
urmă o audienţă. 

Inainte de a se prezenta în audiență, Voronţov dis- 
cută îndelung cu Casatchin despre cele ce urma să co- 
munice țarului. Era hotărît să-şi spună părerea răspicat 
şi fără ocol despre Englezi și despre ceilalți aliaţi. Dis- 
cuția urmărea să destrame intrigile ţesute în jurul pre- 

tinsei sale anglofilii, comentată adeseori în cercul mari: 
ducese Ecaterina Pavlovna. 

Inainte de audiența fixată, Semion Romanovici îl 
mai văzuse pe Alexandru la banchetele și recepțiile dele 
palatul Saint-James. Alexandru îi arătase bunăvoință, 
dar Voronţov nu se lăsa înșelat de această atitudine; cu- 
noștea prea bine firea împăratului şi-şi explica această 
bunăvoință prin faptul că fiind bătrân și locuind departe 
de curte, într'o ţară străină, nu avea într'adevăr dece 
să apeleze la gratitudinea ţarului. 

Alexandru îl primi în audiență pe Voronţov înainte 
de a se duce la balul dat de prinţul de Walles. Purta uni- 
forma gărzii călare cu ordinul „Jartierei cu spade“, de unde 
se vedea că audiența avea să fie scurtă. 

Voronţov nu-l văzuse pe Alexandru de mai bine de 
zece ani. Avea înaintea ochilor un bărbat de aproape 
patruzeci de ani, care începuse să se îngraşe prea de 
timpuriu, din care cauză silueta lui căpătase o oarecare 
feminitate. Avea o mobilitate a feţei care pusese în 
încurcătură pe atâţia portretişti: trecea cu ușurință dela 
bunăvoință, nepăsare, reverie — la plictiseală, tristeţe şi 
veselie bruscă. Expresia sa se schimba așa de mult, din 
clipă în clipă, încât interlocutorul nu se mai putea du- 
miri asupra adevăratelor sentimente ce-l animau pe 
Alexandru în cursul convorbirii, deaceea pleca dela el 
tulburat şi dezorientat. 

Din toată înfățișarea lui Alexandru se desprindea un 
aer de seriozitate plină de măreție; își păstra această ati- 
tudine chiar şi în cercul anturajului său, căutând în 
acelaș timp să fie amabil și plăcut celor cu care se 
întreținea. Dar Voronţov îi observase încă dela recepţia 
dela lordul-primar o trăsătură nouă de caracter. Ii dis- 
păruse cu desăvârșire sfiiciunea din tinereţe, făcând loc 
unei depline încrederi în sine. În orice împrejurare ma- 
nifesta autoritate și hotărîre în glas. Această schimbare 
de atitudine i se accentuă după triumful dela Paris, cu 
care prilej lingușşitorii din jur îl.numiseră „regele re- 
gilor”, „pacificatorul lumii”. 

Voronţov se adresă țarului cu o frază pe care o pre- 
gătise dinainte: 

— Majestatea voastră îmi arată o mare favoare bine- 
voind să asculte, printre importantele treburi de stat, 

pe un om bătrân, care a slujit cu credință majestăţi: 
sale și patriei. Am fost martorul multor evenimente mă- 
rețe ale secolului trecut şi sunt fericit că gloria Rusiei 
puternice străluceşte astăzi mai viu ca oricând... 

Alexandru dădu din cap cu vădită satisfacție: înce- 
putul îi plăcuse. 

-- Puterea Rusiei este uriaşă, dar gloria şi puterea 
ei trezesc invidia duşmanilor noştri, trezesc și invidia 
acelora care de curând au ridicat sabia alături de noi, 
împotriva lui Bonaparte... 

Vo-onțov trecu apoi în revistă tradiţiile politicii en: 
gleze, relevând faptul că acest stat insular nu vede cu 
ochi buni dezvoltarea şi înflorirea unei alte țări, și de- 
aceea Anglia a dus în decursul anilor atâtea războaie 
împotriva Franţei și împotriva Spaniei — între altele 
războiul ce a dus la prăbușirea și distrugerea imperiului 
lui Carol Quintul. 

Releva și faptul că Marea Britanie n'a mai socotit 
primejdioasă Franţa de după Ludovic al XIV-lea, ruinată 
şi slăbită de o proastă conducere, dar că după revoluţie, 
de îndată ce Convenţia îşi înjghebase o armată puter- 
nică, iar „odrasla revoluţiei” — Bonaparte — proclamase 
imperiul, Marea Britanie văzu din nou în Franța un duș: 
man foarte periculos, pe care „l-a învins cu forțele 
Rusiei” 

— Când răposatul părinte al majestăţii voastre a 
pornit război împotriva lui Napoleon, armatele ruseşti 
s'au încununat de glorie — dar care a fost urmarea? Sta- 
tul major al curții imperiale austriace a început să se 
îngrijoreze mai mult de victoriile lui Suvorov decât de 
războiul cu Napoleon. Părintele majestăţii voastre a fosi 
nevoit să încheie alianța cu Napoleon pentru a-şi pe- 
depsi nemernicii aliaţi. 

Când îi pomeni de Pavel I, Alexandru tresări uşor, 
dar, când Voronţov îşi curmă expunerea, se grăbi să-i 


spună: „Continuaţi” — şi-şi aținti privirea spre por- 
tretul agăţat în fața ferestrei. Printr'o ciudată coinci- 
denţă, în salonul ambasadei se aflau două portrete — al 


Ecaterinei şi al lui Pavel. Pictorul reuşise să redea 
privirea lui Pavel, tulbure, şi plină de mânie, zâmbetu! 
acela de răutate care-i schimonosea figura înainte de a-l 
cuprinde înspăimântătoarele sale accese de furie. 

Alexandru întoarse privirea în altă parte 

—- impăratul Pavel Petrovici a fost învinuit că, atras 
de spiritul de cavalerism, de spiritul latinităţii, a luat asu- 
pra sa ocrotirea crucii cavalerilor de Malta. Dar Malia 
nu e numai simbolul eroismului străvechi. Este şi un 
punct strategic în Marea Mediterană, de care Bonaparte 
a avut nevoie în acţiunea sa împotriva flotei britanice. 
Impăratul Pavel dorea ca acest petec de pământ să ră- 
mână neatărnat în stăpânirea Ordinului cavalerilor de 
Malta. Şi care a fost urmarea? Această insulă de marc 
importanță strategică în Marea Mediterană se află astăzi 
în mâinile Angliei... Şi n'o lasă să-i scape din mâini. 

„„Insularii urmăresc cu invidie întărirea patriei noa- 
stre. In Apus și în Răsărit, Ruşii simt pretutindeni mâna 
Englezilor și mâna Austriei, care în Răsărit are aceleaşi 
interese. Oare nu au fost ei aceia care l-au ațâţat la 
război împotriva noastră pe sultanul Turcilor? Imediat 
ce armatele noastre începeau să-i amenințe pe Turci, 
imediat ce avangarda noastră apărea pe malurile Dună- 
rii, spre bucuria fraţilor noștri slavi înrobiţi semilunei, 
aproape toată Europa se ridica împotriva noastră. Pe 
când viteazul Valerian Zubov conducea brava noastră 
armată pe malurile Mării Caspice, cu profundă durere 
urmăream intrigile și ascultam amenințările directe ale 
Engleziior împotriva Rusiei. 

Tot ei l-au ațâțat pe şah să pornească război împo- 
triva noastră, pentru a-l distrage dela pretenţiunile sale 
asupra posesiunilor din India... lertați-mă, majestate, 
dar mi se pare că ei se amestecă mai mult în interesele 
altor ţări decât se ocupă de propria lor ţară. Merită oare 
să ne jertfim pentru Prusia care nu se mai satură să sc 
întindă în toate direcţiile? Oare mar trebui să fim mereu 
cu gândul la graniţele noastre naturale dinspre Apus?... 
Majestatea voastră a avut în grijă să păstreze o Franţă 
puternică, ca să aibă în ea un aliat împotriva Austriei 
şi a Prusiei. Și care e urmarea? Ludovic al XVIII-lea se 
prostornează, cu umil respect, la picioarele curţii din 
Saint-James. 

Vocea lui Voronţov tremura uşor: 

— „Cu aur şi făgăduind ţinuturi străine, Englezii 
caută să-şi cumpere aliaţi și să împartă Europa aşa cum 
vor... lar noi, după atâtea jertfe, ne vom retrage în gra- 

nițele noastre, fără să avem o graniță naturală, puter- 
nică înspre Apus şi cu permanente focare de război la 
Răsărit, întreținute de aceeaș Englezi. Două forțe stau 
astăzi faţă în faţă: noi şi insularii.... 

Alexandru asculta nemișcat, lovindu-se uşor cu mănu: 
şile peste genunchi. Pe fața lui se citea o adâncă îngân. 
durare. 

— La Paris, — începu el vorbind încet, — am auzit 
aproape aceleaş vorbe din gura lui Johann Antonovici 
Capo d'Istria. Părerea lui este că dacă Rusia, Austria şi 
Prusia vor cere despăgubiri pentru pierderile suferite în 
război, Anglia şi, regele Ludovic vor lua o atitudine de 
arbitri imparțiali. Anglia pare că nu are nicio revendicare 
materială şi nu va consimţi să se aprobe pretenţiile celor- 
lalte puteri. Johann Antonovici spunea că e suficient ca 
Austria, sau Prusia să se dea de partea Angliei și Franţei 
pentru a dăuna Rusiei... Cred însă că toate acestea nu 
sunt decât simple ipoteze de calcul diplomatic. Cred că 
voi reuşi să evit această situație... Mi se pare dealtiel 
că existența actualului cabinet britanic nu e de lungă 
durată... Domnii din partidul wigh sunt mult mai demni 
de încredere şi arată multă bunăvoință faţă de Rusia... 

— Opoziția? — oftă Voronţov. —. Partidul tory va 
avea încă lungă vreme majoritatea în parlament. Bogă- 
țiile acumulate îi dau posibilitatea să cumpere voturile... 
Cât priveşte politica externă, se împlinesc în curând trei 
sute de ani de când e neschimbată. Se succed oameni, 
generații, dar politica externă rămâne aceeaşș: să nu sc 
îngăduie cu niciun preț întărirea unui alt stat. Majestate, 
peste două luni ne vom întâlni cu aliații noștri la Viena. 
Nu lăsați să ni se smulgă roadele victoriei. Vitejia osta- 
șilor noştri, ruinile' Moscovei şi ale atâtor sate şi oraşe, 
ca și sângele vărsat în lupte, ne dau dreptul să închidem 
cu un lacăt puternic porțile dinspre Apus. 

Se făcu tăcere. Alexandru işi înclină uşor capul și se 
sculă. Insemna că audiența luase sfârșit. 

— Mă îndemni să am o atitudine fermă, Semion Ro- 
manovici ; mi-ai scris că prințul Metternich s'ar bizui pe 
lipsa mea de hotărîre... Te previn însă: n'am să fac, nici 
mai mult nici mai puţin, decât ceeace am să vreau... 

Se apropie de Voronţov şi îi puse mâna pe umăr. 

— Am prețuit întotdeauna părerile tale, Semion Ro- 
nanovici. Cuvintele tale pornesc din inimă, iar inima ţi-e 
plină de dragoste de patrie... Te rog să continui să-mi 
scrii cum mi-ai scris și altădată. Nu pot uita părerea lui 
Suvorov despre tine: „Tactica lui ar trebui adoptată de 
toate cabinetele imperiale.“ 

Și spunând acestea, Alexandru îi îngădui lui Voronţov 
să se retragă. 

Dacă Semion Romanovici nu l-ar fi cunoscut pe Ale- 
xandru Pavlovici, ar fi socotit desigur că a fost primit cu 
bunăvoință şi că într'adevăr ţarul îi acorda o încredere 
nețărmurită. Dar îl ştia pe împărat, viclean și prefăcut, 
în stare să se arate faţă de cel cu care stătea de vorbă 
când duios, când plin de mânie, încrezător, bănuitor, tot- 
odată sever şi plin de îngăduință — schimbând doar 
masca. : 

„Ce să-i faci, se gândea Voronțov, fie şi așa. La drept 
vorbind, toate astea i-or fi folosind împotriva fățărniciei 
şi perfidiei lui Metternich, împotriva vicleniei şi ticăloşiei 
iui Talleyrand, împotriva satanei însăşi. După cât sar 
vărea dealtfel sunt una şi aceeaşi persoană...“ 

Audienţa lui Voronțov la împărat hotărî şi soarta lui 
VWojaischi. Semion Romanovici ceru ca acesta să fie ata- 
şat pe lângă el, cu misiunea de a cerceta cele mai impor- 
tante documente din arhiva sa. De fapt însă nu era vorba 
numai de studiul arhivei. Potrivit unor vechi uzanţe in- 
trate în obiceiurile vremii, Alexandru ţinea să cunoască 
starea de spirit din Londra, tot ce se plănuia și se vorbea 
in cercurile politice, nu numai prin intermediul ambasa- 
dorului său. Mojaischi căpătă sarcina de a urmări regulat 
ziarele şi revistele, de a frecventa Camera comunelor și 
Camera lorzilor, întocmind rapoartele cuvenite. Aceste 
rapoarte se trimeteau direct lui Alexandru în plicuri cu 
pecețiile personale ale lui Voronţov. 

Astfel, fără să vrea, Semion Romanovici îi pricinui 
multă amărăciune lui Mojaischi. Pierduse nădejdea de a 
căpăta un concediu mai lung sau de a trece în cadrele de 
rezervă. Avea singurul avantaj că nu mai era legat de 

ambasadă şi nu mai îndeplinea sarcinile sâcâitoare ale 
funcţionarilor de carieră. Nu mai era obligat să ia parte 
la recepții și festivități, la acele mese lungi şi sarbede la 
care trebuia să distreze pe Daria Hristoforovna, întreţi- 
nând-o cu tot felul de cancanuri din lumea mare. Mo- 
jaischi se mută în casa Voronţovilor depe Leicester- 
square și nu mai dădu aproape deloc pe la ambasadă. 

Pe zi ce trecea, viața la Londra i se părea o povară 
tot mai grea și simţea cum îi creşte dorul de patrie. In 
singurătatea bibliotecii lui Voronţov, Mojaischi se gândea 
adesea că duce o muncă fără rost. Dintr'un puternic sen- 
timent al datoriei renunţase la concediu, sau la trecerea 
în rezervă. Rapoartele pe care le întocmea asupra acelor 
„probleme importante şi secrete“ ajungeau în mâinile:Aui 
Nesselrode, care nu le dădea, pare-se, nicio importanţă. 

Avea conștiința împăcată că își îndeplinește astfef 
datoria, nu față de Nesselrode și nici de Alexandru, ci 
iată de patrie. Urmărea îndeaproape maşinaţiile oamenilor 
de stat englezi, dăunătoare Rusiei, şi își spunea că era 
dator să le comunice, potrivit ordinului primit. Doar pen- 
tru a-şi servi patria renunțase la fericirea sa... 

Dacă până la convorbirea cu Anelia Grabowska Mo- 
iaischi punea la îndoială sentimentele Ecaterinei Nico- 
laevna față de dânsul, acum însă știa că, profund îndu- 
rerată de boala lui, fusese lângă el la spital, la Franck- 
“urt, că-l iubeşte și nu-l poate uita. 

In lungile zile trăite la Londra, nu odată gândul hoi- 
nar îi zbura departe de țărmurile Tamisei, spre malui 
pârâului liniștit din pădure şi: nu odată, plimbându-se pe 
aleile din Hyde-park, îi apăreau înainte mestecenii albi 
din bătrânul parc rămas acolo în Sviatoe și mai viu decât 
ate, aceea care era atât de departe de el. 

In acele zile, Semion Romanovici încerca un sentiment 
Je mulțumire, văzându-se pus în situaţia de a-şi relua 
activitatea fără de care viața pe meleagurile străine i se 
dărea tristă și fără de rost. 

Incepu să citească din nou cu interes ziarele din Lon- 
dra, îl convocă pe Casatchin cu care discuta îndelung în 
cursul nopţii. leșea în lume, își primea vechii prieteni şi 
părea pe deplin mulțumit. 

Daria Hristoforovna şi Hristofor Andreevici Liven îşi 
exprimară mirarea față de această schimbare, dar luară 

de bune, fără nicio îndoială, explicaţiile lui Voronţov, că-l 
pasionau pur şi simplu problemele politice şi că se lăsa 
antrenat numai de curiozitate, fără niciun alt interes. 
Erau amândoi de acord că bătrânul Voronţov își scria me- 
moriile şi că Mojaischi îl ajută la consultarea arhivei, 
«eeace îi permitea lui Mojaischi să lipsească dela recepții 
şi să rămână singur cu gândurile sale. 

Mojaischi cerceta cu vie curiozitate documentele din 
arhiva lui Semion Romanovici. Se găseau acolo scrisori 
ale multor oameni celebri dela sfârşitul veacului al 
XVIII-lea. Consultă şi copiile corespondenţei lui Voron- 
tov, scrise de mâna lui Casatchin. Se opri cu interes asu- 
pra corespondenţei dintre Withworth, fost ambasador en- 
glez pe timpul domniei lui Pavel, și Semion Romanovici, 
corespondenţă în care cel dintâi susținea că primejdioasele 
idei de egalitate, care tind să cuprindă Europa, mar putea 
fi stăvilite decât adoptându-se principiile cavalerismului, 
ale ascetismului și catolicismului ; iar cel de al doilea, 
răspundea că numai vechea orânduire rusă, bazată pe 
familie, poate opune un zăgaz de nădejde în fața tala- 
zului cotropitor al ideilor de libertate, egalitate şi ateism. 

In felul acesta se întâlneau două extreme, unite însă 
prin ura comună față de revoluție. 

Mojaischi medită mult asupra cuprinsului unei scri- 
sori a lui Semion Romanovici, adresată baronului Nicolai; 
i se părea cu atât mai interesantă, cu cât data din pe- 
'rioada în care Voronţov fusese propus educator al marelui 
duce Nicolai Pavlovici. „...Ar fi o mare nenorocire pentru 
mine dacă mi Sar încredința un astfel de post...“ scria 
Voronţov. Dar nu aceste cuvinte reţineau atenția lui Mo- 
jaischi ci următoarele, scrise de aceeaş mână în 1798: 

„Poporul care a dat în zilele noastre atâtea talente 
în domeniul artei militare, al politicii și al conducerii de 
stat, al ştiinţei şi al artelor, poporul care l-a dat pe Ru- 
mianțev, Lomonosov şi Bajenov, este un popor capabil...” 

Voronţov păstra neștirbită admirația față de tot ce 
era vechi, față de privilegiile nobilimii, dar păstra şi stima 
față de oamenii ridicați din păturile de jos ale Rusiei. 

Şi în timp ce se cufunda tot mai adânc în cercetarea 
bibliotecii depe Lcicester-square și în gândurile sale, zi- 
lele, săptămânile treceau și vara londoneză, de o înnăbu- 
șitoare zăpuşeală, făcuse loc toamnei mohorite şi ploioase. 

Recitind scrisorile lui Voronţov şi parerile lui asupra 
problemelor de stat, Mojaischi admira agerimea de minte 
a bătrânului conte, se minuna de evocările lui sugestive 
asupra oamenilor cu care venise în contact, de clara lui 
viziune asupra firii lor. 

Totuşi uneori înclina să creadă că Semion Romanovici 
acorda prea mare importanţă relaţiilor personale şi sen- 
timentelor oamenilor de stat. Făcea parte din acei diplo- 
maţi de şcoală veche, care credeau că războiul și pacea 
se decid întotdeauna în cabinetele de lucru ale monarhi- 
lor şi ale miniştrilor lor. 

Mojaischi citi cu vie curiozitate scrisorile bogate în 
amănunte ale lui Fedor Rostopcin, demnitarul pe care îm- 
părăteasa Ecaterina îl poreclise, datorită ciudăţeniilor şi 
năzdrăvăniilor sale, „nebunul Fedca”, ajuns mai târziu 
unul din cei patru favoriţi ai lui Pavel I. Din corespon- 
denţa sa se desprindeau deopotrivă trăsăturile lui bune 
şi rele, ca şi înclinarea sa spre intrigi, bârfeli şi răutate. 

Intre altele, Mojaischi făcu mare haz de felul cum îl 
caracterizase pe Alexandr Borisovici Curachin, fost am- 
basador la Paris, pe care îl cunoștea şi el bine: „Cura- 
chin e atât de tâmpit, parcă ar fi un prinţ german izgonit 
de pe domeniile sale, sau idolul unui trib de sălbatici“. 

' li mai atrase atenţia o însemnare din 1802 a lui Se- 
mion Romanovici, cu privire la armata rusă. Voronţov 
care părăsise de foarte multă vreme cadrele active ale 
armatei, avea cuvinte pline de laudă și foarte îndreptă- 
tite asupra reformelor militare înfăptuite de Petru I: „El 
ținea seama în concepţiile sale asupra organizării ar- 
matei, de necesitatea adaptării la mediu, climă şi la con- 
dițiile de viaţă din Rusia. A precizat îndatoririle fiecărui 
grad dela soldat până la feldmareşal şi n'a împrumutat 
nici uniforma, nici regulamentele interioare ale armate- 
lor prusiene şi austriace.“ 

Semion Romanovici își exprima părerea sa de rău că 
îuseseră schimbate vechile denumiri date de el regimen- 
telor „după numele regiunilor ruseşti“. 

Inainte, ostașul se socotea că aparţine ţării, dar de 
când regimentele au început a purta numele unor gene- 
rali, el crede că aparţine acelor generali. „Inainte vreme 
făceam parte din regimentul citare, dar acum, taică, regi- 

nentul nostru l-a dat împăratul unui Neamţ, nu mai ştiu 
cum îl cheamă“. Şi spunea asta oftând din adânc. 

l „Visteria regimentelor se pradă fără pic de ruşine și 
bieţii soldați sunt jecmăniţi în mod neomenesc şi de mica 
soldă la care au dreptul...“ l 

Voronțov observa apoi cu amărăciune că pentru a. îi 
pe placul Prusienilor, întreaga structură a armatei fusese 
schimbată, dându-se o nouă organizare companiilor, ba- 
talioanelor şi regimentelor. 

„Ostaşii care au luptat în diferite campanii știu prea 
bine că halebardele suboifiţerilor şi espontoanele !) ofițuri- 
lor le îngreunează peste măsură mişcările şi astfel unită- 
tile noastre sunt lipsite- de aproape o sută de puști în 
lupta împotriva inamicului...“ 

Mojaischi se gândea cu recunoștință la Cutuzov şi la 
tovarășii săi de luptă, care desființaseră în armata rusă 
multe reguli stupide și neomenoase, copiate după mode- 
lul prusian. Dar mai dăinuia încă, destul de puternic, 
blestematul spirit dela Gatcina, atât de scump împăra- 
tului Alexandru... 

In scrisorile sale Voronţov preţuia mult meritele feld- 
mareșalului Rumianţev: „Acest om neobişnuit care și-a 
consacrat mulţi ani de studiu armatei, în care a intrat 
dela vârsta de paisprezece ani, dobândind cunoştinţe te- 
meinice folosite de o inteligență genială, s'a acoperit de 
glorie în războiul cu Prusienii...“ 

Dar, deşi cunoștea problemele armatei sub toate as- 
pectele şi era un sincer ostaş, care luptase sub drapelele 
marilor comandanţi ruşi, Voronţov dădea curs liber unor 
afirmaţii care i se păreau lui Mojaischi cam învechite: 
«Armata în care ofițerii sunt de origină nobilă, este desi- 
gur superioară armatei în care ofiţeri: provin din popor. 
Sunt sigur că mi se va spune: „lată o părere de aristo- 
crat!“ Citind aceste rânduri, Mojaischi se gândi la 
mareşalii care se ridicaseră din rândurile poporului, la 
armata revoluției. franceze la victoriile câștigate de această 
armată și deaceea socoti, pe bună dreptate, părerea lui 
Voronţov ca o prejudecată de aristocrat. 

Insemnarea lui Voronţov se încheia cu următoarea ob- 
servație greu de combătut: „Mi s'ar putea obiecta că 


1) Esponton — un fel de” lance scurtă. (N. trad.), 

nărețele fapte de vitejie ale lui Suvorov în campania din 
Italia, au- fost săvârșite după ce se introduseră in armata 
noastră noile regulamente prusiene, dar această obiecţiune 
ar fi nedreaptă, fiindcă e îndeobşte cunoscut că acest 
mare comandant n'a aplicat de fapt niciuna din noile re- 
guli adoptate de împăratul Pavel, așa că faptele de 
vitejie ale lui Suvorov constituiesc o confirmare a celor 
susținute de mine”. 

Cu toate că Mojaischi găsea satisfacție la cercetarea 
documentelor instructive și interesante din arhiva lui Vo- 
ronţov, nu se simţea totuşi la largul său în Anglia de- 
parte de patrie, de unde îi veneau știri tulburătoare. 

Alexandru Pavlovici se afla la Petersburg. Garda se 
întorsese în țară, îmbarcându-se la Cherbourg și debar- 
când la Kronstadt. l 

Regimentele victorioase trecuseră cu drapelele fâlfâind 
pe sub arcul de triumi pe care sta scris: 

„Victorioaselor trupe de gardă, din partea locuitorilor 
capitalei sfântului Petru, în numele patriei recunoscă- 
toare, azi 30 Iulie 1814“. 

Dar poliția găsise de cuviință să alunge mulțimile ce 
weșiseră în întâmpinarea ostaşilor victorioși, după cum 
află Mojaischi dintr'o scrisoare a lui Dima Slepţov, tri- 
misă printr'un om de încredere. Scrisoarea era scurtă şi 
se termina astfel: „Ce să-i faci, prietene, se apropie 
toamna cu viaţa plictisitoare de cantonament în acest 
murdar târgușor lituanian, cu vinul în care găsești ade- 
vărul și uitarea... De ar începe din nou războiul. De i-ar 
da drumul lui Bonaparte...“ 

Intre timp sosi o veste neplăcută: la 25 August îm- 
păratul semnase un ucaz prin care punea în disponibi- 
litate pe cancelarul de stat Nicolai Petrovici Rumianţev. 
Aflând. această veste, Semion Romanovici fu cuprins de 
o adâncă amărăciune. Se plimba enervat prin cabinet, 
vărsându-şi toată mânia față de Mojaischi şi Casatchin. 
Reamintea meritele lui Nicolai Petrovici, activitatea și în- 
făptuirile sale. Cu toate defectele, era unul din cei mai 
cultivați oameni din Rusia; adusese mari servicii ştiinţei 
ruse și culturii în general. 

— Şi cine i-a luat locul 2 Nesselrode, un om de nimic, 
un aventurier, chipurile, în serviciul Rusiei! O lighioană 
de triton, născut pe o corabie britanică și înălțat din faşe 

la gradul de sublocotenent! Nu s'a acoperit de glorie prin 
fapte de arme săvârşite pe mare sau pe uscat! In diplo- 
maţie a jucat după cum îi cânta altul şi n'a reușit să-şi 
însușească decât arta culinară şi e încântat de asta... 

Semion Romanovici nu-și mai găsea loc, se așeza, sc 
ridica şi se plimba plin de neastâmpăr prin cabinet. 

— Mărunt ca înfăţişare, uriaș ca ambiţie! Rusia să 
fie oare atât de săracă în oameni, încât împăratul n'a gă- 
sit decât pe acest Neamţ care să-i ţină la curent afacerile 
externe ?... Metternich e sfetnicul şi dumnezeul lui! Tare 
o să se mai bucure de această numire şi are şi dece! 

Semion Romanovici se dovedise prooroc. In adevăr 
demiterea lui Rumianţev și numirea lui Nesselrode fură 
primite cu satisfacţie în cercurile diplomatice din Austria. 
„Influenţa contelui Nesselrode se va resimţi în mod favo- 
rabil pentru securitatea vecinilor Rusiei“, așa s'a expri- 
inat Metternich faţă de un prieten englez. 

Oricât căuta Mojaischi să evite invitaţiile la prânz şi 
la cină, era totuși nevoit să apară din când în când în 
lume. Pe atunci, prințul Serghei Grigorievici Volconschi 
locuia la Londra. Tânărul general servise în corpul de 
armată al lui Wintzingerode, îl cunoscuse pe Figner, co- 
mandantul de partizani și era foarte afectat de moartea 
acestuia, sentiment prin care şi-l apropiase mult pe Mo- 
jaischi. 

Mojaischi ` mai frecventa și cercul restrâns care st 
aduna în casa Olgii Alexandrovna Jerebţova. Larga ospi- 
talitate a amfitrioanei, ospitalitate cu care Ruşii erau obiș- 
nuiţi, îi uimea pe oaspeţii englezi. In acea societate. tonul 
conversației îl dădeau sir Robert Wilson şi prietenii săi, 
cu toții din partidul whig. Atacau în discuţie toate chesti- 
unile fără nicio rezervă şi nu se sfiau sä repete, adesea, 
gluma atribuită lui Talleyrand: „Să nu care cumva să se 
întâmple ca în locul colosului depe Sena, să răsară colo- 
sul depe Neva.“ Toţi acești flecari din „lumea bună“ se 
fereau cu grijă să amintească de faptele de vitejie ale 
Rușilor şi de victoriile lor din Saxonia şi Franța, de parcă 
nici nu s'ar fi întâmplat vreodată. 

Tot pe atunci sosi la Londra şi amiralul Ciceagov, 
căruia aliaţii îi aduceau învinuirea că-l scăpase din mână 
pe Napoleon la Berezina. Era un om ursuz arțăgos, iute 
din fire, răutăcios la culme, ceeace-l supăra pe ambasa- 

dorul rus. Se stabilise la Londra mai de mult și un bogat 
moșier rus. Se numea Lev Alexandrovici Narâşchin. Nu 
ştia prea bine dece își alesese ca reşedinţă capitala An- 
gliei. Işi petrecea timpul la curte şi prefera să vâneze 
vulpi pe câmpiile și prin crângurile Angliei, în loc să 
vâneze pe moșia sa... 

Societatea londoneză, pe care Mojaischi o cunoscuse 
bine, se schimbase în ultimii ani. Nu mai întâlneai mul- 
țimea de emigranţi francezi care inundaseră Londra după 
revoluția franceză. Se întorceau în țara lor, dornici d: 
răzbunare şi plini de ură împotriva poporului. Se îna- 
poiau cu gândul să se răzbune de nenumăratele umilinţe 
îndurate un sfert de veac, în care timp fuseseră siliți să 
bată la toate ușile care li se închideau în nas, să se răz- 
bune pentru că fuseseră nevoiţi să apară la balurile poten- 
taților englezi. cu ciorapi de mătase rupți şi pentru că fuse- 
seră nevoiţi să locuiască în camere igrasioase şi mohorîte 
din FEast-End. Treizeci de mii de nobili emigranţi sc 
năpusteau ca lăcustele din toate colțurile Europei spre ne- 
fericita Franţă, pretinzând onoruri şi moşii. Tinerii fran- 
cezi care crescuseră în emigrație. cunoșteau Franţa din 
povestirile părinților şi bunicilor lor — Franţa lui Lu- 
dovic al XVI-lea şi a Mariei-Antoinetie. Toţi aceştia afir- 
mau că nimic nu se schimbase în Franța, după căderea 
Bastiliei devreme ce fratele lui Ludovic al XVI-lea “se 
află din nou Ja Tuilleries şi contele d'Artois şi fiii săi erau 
iar la Paris. Englezii, ascultându-i dădeau  nepăsători din 
cap, prefăcându-se că le aprobă toate aiurelile, bucuroşi 
în sinea lor că scăpau însfârșit de aceşti străini săraci, 
în permanentă agitaţie. Giuvaergii, .croitorii, cizmarii, 
meşterii caretași, care aveau de încasat datorii dela dom- 
nii emigranți, nu le făceau greutăți la plecare, sperând că 
vor primi dela ei plata în ludovici de aur. 

Impăratul Alexandru se afla în Rusia şi toți se aştep- 
tau la schimbări: cuvintele rostite în salonul doamnei de 
Staël, insuflară atâtea speranțe. 

La 30 August 1814, Alexandru semnă un manifest în 
care se înşirau o serie de avantaje 'și recompense pentru 
militari şi nobili ; nici trădătorii din rândurile acestora nu 
fură uitaţi, acordându-li-se o amnistie. In schimb „ţăranii 
și micii burghezi urmau să aștepte răsplata dela dumne- 
zeu“ --- spunea acelaş manifest. 

La 30 Septembrie, Alexandru părăsi Petersburgul. Vi 
zită Varşovia, plecă apoi la Viena descinzând în palatu! 
Hofburg. Era în ajunul deschiderii congresului dela 
Viena. Guvernul englez, temându-se de o apropiere între 
Rusia și Franța, trimise în ajutorul lordului Castlereagh, 
șeful delegaţei, pe Wellington, de parcă acest soldat căpă- 
țânos ar fi putut ţine piept iscusinței şi subtilităţii lui 
Talleyrand, sau perfidiei rafinate a lui Metternich. 

Pe când toate acestea se petreceau la Viena, Mojaischi 
îşi continua activitatea sa la Londra. Avu prilejul s'o re- 
vadă pe lady Anna, care în calitatea ei de veche cuno- 
ștință nu pregeta să-i vorbească cu toată sinceritatea, 
uneori până la cinism, ca de pildă atunci când îl pusese 
în curent cu amănuntele căsătoriei sale cu sir Charles 
Clarck. 

— Sir Charles m'a văzut prima oară la Roma cu pri: 
lejul unei călătorii ce o făcea în Italia. Se împrieteni 
atunci cu soțul meu. După un an ne-am întâlnit din nou, 
la Viena. De data asta eram singură. O văduvă tânără, 
dacă ţine la bunul ei renume, nu trebuie să rămână nemă- 
ritată multă vreme. Se vede că nu-mi fusese dat să 
cunosc dragostea și să-i gust fericirea. Ce-mi mai rămâ: 
nea de făcut? Am devenit /ady Anna Clarck. Dacă se va 
mai întâmpla să apar la Viena, nimeni n'o să mai aibă 
îndrăzneala să mă gonească din acest oraş plictisitor... 
Aveţi de gând să rămâneţi mult la Londra ? 

Mojaischi o privi mirat. La început nu înțelesese de 
ce-i pusese atât de brusc această întrebare. 

— V'aţi gândit la soarta Catencăi ? Știu că vaţi gân- 
dit la ea. Dar dece nu v'a preocupat soarta ei atunci când 
ați judecat-o atât de aspru, aflând că e soția lui Laroche. 
Aţi socotit desigur că v'a trădat dragostea, sau aţi încer- 
cat s'o uitaţi căutând noi pasiuni ? Orgoliul, orgoliul bär- 
bătesc, iată ce va stăpânit! 

— Dar ce puteam face atunci 2... Era soția altuia, so- 
ţia unui Francez. 

— Aţi început prin a evita s'o întâlniți, sau întâi. 
nind-o şi văzând-o cât era de tristă și de disperată, ați 
zâmbit cu răceală și maţi făcut niciun gest din care ai 
fi putut deduce că vreţi so ascultați, că nu vi-i indife- 
rent să aflați cum de a ajuns soţia altuia... Şi acum, soarte 
a vrut ca să fie din nou liberă. E atât de singură, cum: 

am fost și eu acum o jumătate de an. Dar Catenca și cr 
mine, deși suntem prietene, avem firi deosebite, nu se- 
mănăm deloc. Ea n'o să facă pasul pe care l-am făcut eu.: 
Nu merită oare să [ie fericită, ea, care-i atât de frumoasă, 
inteligentă şi bună ? Dece ar fi soarta atât de aspră cu 
dânsa ? Să nu credeţi că vreau să vă smulg vreo mărtu- 
risire, vreau doar atât: s'o văd însfârșit fericită... 

— Vă asigur că și eu doresc asta, — răspunse Mo- 
jaischi, cu glas stins. — Dar nu putem face tot ce dorim. 
Port o uniformă. Nu umblu nici după onoruri, nici după 
glorie, îmi îndeplinesc numai datoria şi dacă mar fi 


fost... — Vocea i se întrerupse brusc; nu voia s'o facă 
pe Anelia confidenta gândurilor sale tainice. 
— Nu vreau să mai insist, — reveni Anelia — și nu 


sunt eu persoana în măsură a vă arăta cum ar trebui să 
procedaţi, dar războiul s'a sfârşit şi aţi putea cere un con- 
cediu, sau trecerea în rezervă. 

— Acum e imposibil. 

— Nu întreb motivele, dar ţin să ştiţi că... “Eu, lady 
Clarck sunt într'adevăr soția unui Englez, dar asta nu 
înseamnă că am şi adoptat această insulă ceţoasă ca 
patria mea. N'am ascuns aceasta nici soțului meu şi nici 
prietenilor săi. Adeseori îi aud vorbind, cu destulă răceală 
şi uneori cu cruzime, despre soarta Poloniei; îi ascult cum 
pun la cale sfâşierea ei în bucăți... N'am încetat o clipă 
de a considera Polonia ca pe o a doua patrie. 

— Toată grija lor este ca.Rusia să nu ajungă prea 
puternică. 

— Şi credeţi că Polonia trebuie adusă jertfă ambiției 
lui Alexandru ? Să se jertfească această țară și indepen- 
dența ei, pentru ca Alexandru să poată ajunge rege con- 
stituționa! în Polonia şi împărat autocrat în Rusia? 

— Nu, nu m'am gândit la asta. Polonia este o poartă 
spre Rusia şi pe această poartă a năvălit Napoleon când 
a pustiit guberniile noastre apusene. Nu s'ar putea în-: 
tâmpla ca unui alt Atila să-i trăsnească prin cap să re- 
pete campania lui Bonaparte? Austria și Prusia demuli 
doresc să se îmbogăţească cotropind pământurile Polo: 
niei lL.. 

Discuția trecuse pe neaşteptate dela chestiuni cu ca: 
racler sentimental la probleme politice și abia când Mo- 
jaischi îşi luă rămas bun, Anelia adăugă: 


Ține minte, te-a iubit şi te va iubi întotdeauna, 
veşnic și numai pe dumneata... Ține minte! 

Peste trei zile sosi poşta care aduse mult aşteptatele 
veşti dela Fedor Volghin. In acelaş plic era şi o scrisoare, 
o foaie mică de hârtie, acoperită cu un scris mărunt şi fin. 

„Alexandr Platonovici — scria Catenca — un lanț de 
nenorociri ne-a despărţit întoideauna. Dumneata nu m'ai 
intrebat niciodată cum de am ajuns soţia unui Francez. 
Te-am întâlnit odată în treacăt la Paris, și, salutându-mă 
cu răceală, mi-ai întors spatele. Te-am mai zărit odată, 
dar dumneata nu m'ai văzut. sau te-ai făcut că nu mă 
vezi. Apoi, întâlnirea dela Grabnic. Și nici atunci nu 
nai întrebat nimic şi deaceea am tăcut şi eu. Și acum 
puteam să tac, dar inima îmi poruncește: „Spune-i tot 
la ce te-ai gândit, în nopţile și zilele din toţi acești ani.“ 

Când ne-am despărţit aveam şaispiezece ani. Eram or- 
iană şi trăiam în casa mătuşii mele. Nu vreau s'o vorbesc 
de rău pe răposata, dar știi şi dumneata cât amar mi-a 
făcut şi câte lacrimi a stors slugilor din curte şi iobagilor 
săi. Şi câte lacrimi n'am vărsat eu pe urma unor jigniri 
nemeritate, a umilinţelor şi sâcâielilor ce eram nevoită să 
le îndur. Te aşteptam, mi se întipăriseră adânc în minte 
jurămintele ce mi le-ai făcut şi când am auzit la Peters- 
burg, pomenindu-se numele dumitale, printre vei căzuți 
ta Friedland, era să-mi pierd minţile de durere. Să-ţi mai 
înşir ce-a urmat ? Laroche făcea parte din ambasada lui 
Caulaincourt. M'a remarcat şi a fost bun și blând cu 
mine. Când sosi timpul să mă întorc la Sviatoe, la mä- 
tuşa mea, îmi apăru în fața ochilor întreaga mea viață 
de jigniri și umilinţi. Laroche vizita mai în fiece zi pe 
verişoarele mele, cărora le era tare milă de mine. Cuno- 
scând soarta amară ce mă aştepta, s'au bucurat nespus 
în ziua când Laroche îmi ceru mâna. Și iată cum, la o vârstă 
atât de fragedă, o fată de șaptesprezece ani, o Rusoaică, 
a ajuns soţia unui Francez... Dar nu uita Alexandr, cum 
am fost crescută. In casa mătuşei mele nu auzisem aproa- 
pe deloc vorbă rusească. Atălușa mea îndrăgea mai mult 
Parisul decât Moscova. Şi eu, Rusoaică prin toată sim- 
țirea mea, gândeam franțuzeşte. Invăţasem limba rusă 
iela slujnicile din curte. Și dacă eu, Catherine Laroche, 
n'am încetat să fiu Rusoaică, se datoreşte numai faptului 
că niciodată nu s'au stins în mine chemările patrici... Și 

acum, câteva cuvinte despre scrisoarea dumitale. Mans 
gândit mult la ea. Dacă în dumneata vorbeşte mila, mila 
față de o femeie singură, atunci îți spun fără înconjur: 
n'am nevoie de mila dumitale...“ 

Cu aceste vorbe se încheia scrisoarea Catencăi. Și Mo- 
iaischi începu să citească scrisoarea lui Volghin. 

„După cum mi-aţi poruncit, de îndată ce am sosit aici, 
am plecat la Vasenchi. Când m'a văzut Ecaterina Nico- 
laevna, nu-i venea să-şi creadă ochilor; n'a putut scoate o 
vorbă. I-am dat scisoarea, a luat-o şi mi-a spus: „lartă-mă, 
așteaptă-mă puţin aici“ şi ieşi din cameră. Când s'a în- 
tors, îi erau ochii roşii și tremura toată: „O să-i răspund 
mai târziu, acum nu pot, n'am putere“. A început apoi să 
mă întrebe, despre viața noastră dela Paris şi Londra și 
nu m'a lăsat să plec din Vasenchi două zile... Peste tot 
oamenii nu mă mai slăbesc cu întrebări despre faptele de 
vitejie ale ostaşilor noştri... Lumea de aici nu v'a uitat și 
care mai de care ţine să-mi amintească mai bine cum eraţi 
în copilărie și așteaptă să vă întoarceţi să vă vadă cu 
grad mare. Pe moșia dumneavoastră totul e ca și mai 
înainte: poporul trudnic e la fel de obijduit de vechil 
şi asta nu-i de mirare din partea unui om care se trage 
din nobili scăpătaţi şi care azi se lăfăieşte în belșug şi 
visează să cumpere un sat pe care l-a ochit mai de mult... 
Mă gândesc să mă întorc în satul meu, cu toate că nu mai 
am pe nimeni acolo, de atâta amar de vreme de când 
trăiesc pe meleaguri străine“. 

In afară de aceste scrisori mai primise cu aceeaș poşti 
o comunicare prin care i se vestea că a fost pus în drep- 
turile sale de moștenitor şi o scrisoare a asesorului de 
colegiu, Nichifor Petrovici Curnacov. Ii ura lui Mojaischi 
să stăpânească îndelung moștenirea primită şi ataşa la 
scrisoare actele pe care, daci vor găsi aprobarea prea ono- 
ratului căpitan de gardă, îl roagă să le semneze pentruca 
să sc poată folosi de cle de acum inainte în „treburile sale”. 

„Orânduieli pentru chivernisirea moşiei mele“, așa se 
numea actul compus de asesorul de colegiu Curnacov şi 
cuprindea între altele: 

„Să se caute a se vinde toate productele, pe cât e cu 
putință în marfă gata lucrată, şi chiar dacă s'ar vinde ceva 
mai ieftin, numai cu bani peşin... In caz de recrutare e 

mai bine să se dea bani decât oameni, bineînţeles dac? 
nu e vorba de cine știe ce ticăloşi...“ 

Urma o notă lămuritoare a vechilului: 

„Umblă -svonul că anul acesta recrutarea se va amâna, 
pentru a se da putinţă moşierilor să se refacă după răz: 
boi, că altfel se ruinează“ 

Mai departe urma : 

„Porunci către vechilul meu pentru orânduirea muncilor 
câmpului şi a țăranilor.“ 

Roşind de ruşine, Mojaischi citi: 

„Dacă un ţăran nu-şi mărită fata până la optsprezece 

ni, trebuie dată cu de-a-sila după orice ţăran, fiindcă a 
avut deajuns timp ca să-și aleagă logodnicul...“ 

Era cât pe ce să rupă în bucăţi „poruncile“, dar se stă: 
pâni şi citi mai departe: 

„Nu-i este îngăduit, atât dumnealui vechilul, primarul 
cât şi starostele să bată ţăranii cu pumnul, cu ciomagul 
sau cu cureaua, şi îndeobște, afară de bătaia cu vergi 
peste tot trupul, nu se încuviințează niciun fel de pe: 
deapsă...“ 

Și el, prietenul lui Nicolai Turgheniev şi al lui Vla- 
dimir Raevschi, să semneze cu mâna lui, toate acestea? 

Casatchin îl găsi pe Mojaischi privind turburat „orân:- 
duielile şi poruncile“ pe care le rupsese în bucățele. Mo- 
jaischi „simțea nevoia să-și verse faţă de cineva amarui 
ce-l înneca şi îl alese pe Casatchin. 

— Dar, ce găsești rău în „orânduielile“ astea? — 
întrebă cu nepăsare Casatchin. — Tot ce se cere e ca 
vechilu! să fie om cinstit și cu frica lui dumnezeu... Dar 
să nu uit să vă felicit pentru moştenire. 

Deși necăjit peste măsură, trebuia totuși să răspundă, 
și Mojaschi se apucă să-i scrie lui Volghin. [i scrise că-l 
numește vechil vremelnic până la sosirea sa. li mai spunea 
că s'a hotărît să dea slobozenie tuturor slugilor din curte 
și poruncea ca bătrânii să fie hrăniţi, îmbrăcați şi ţinuţi 
ša că!dură chiar dacă nu pot munci. Mai dădu ordin ca boje- 
rescul să fie înlocuit printr'o dijmă ușoară, iar datoriile 
țăranilor către dânsul, proprietarul, să fie micşorate. 

Cu poșta de întoarcere scrisoarea către Volghin lu: 
drumul spre Rusia. 

Toamna londoneză cu ploi și cețuri, dorul de patrie și 
de oamenii de acolo, ca și singurătatea, îl chinuiau pe Mo- 

jaischi tot mai tare. După viața de campanie, după acti 
vitatea din Paris și după discuţiile calde, fără ascunzişuri 
cu prietenii, ajunsese să-i fie lehamite de munca din ar- 
hivă. Primi deaceea cu bucurie numirea sa la Copenhaga. 
Serviciul la ambasada din capitala Danemarcei, i se pă: 
rea mult mai interesant, decât cercetarea migăloasă 2 
ziarelor londoneze şi a documentelor din arhiva lui Se- 
mion Romanovici. 

Mojaischi avusese prilejul să viziteze legaţiile și am. 
basadele rusești din statele mici ca și pe acelea din du- 
catele germane. Işi amintea de preţiozitatea ridicolă ce 
domnea la curţile mai mici, de zâzania dintre curteni, 
care se făleau cu prietenia ce le-o arăta câte un prinj 
elector; de ifosele favoriţilor şi favoritelor, de venalitatea 
şi meschinăria lor. Nu se putea să nu gasească din toate 
câte ceva şi la curtea regelui danez. 

Ambasador la Copenhaga era pe atunci Ivan Cuzmici 
Protasov, nepotul ‘celei mai iubite prietene a Ecaterinei, 
care era vestit ca mare mâncău dar şi ca om blând din 
fire. Danemarca era un vechi aliat al Rusiei, ea îndurase 
multe depe urma campaniilor lui Napoleon. După căderea 
lui Bonaparte, cancelarul austriac, prințul Metternich, îşi 
îndreptase atenția asupra Danemarcei şi în consecinţă, 
aveai de ce să te aştepţi la tot felul de uneltiri și intrigi 
ale Austriacilor în dauna intereselor rusești în Europa. 
Desigur că toate acestea erau de natură să-i pricinuiască 
griji mari bătrânului Protasov. 

In zilele ce urmară, Mojaischi trebui să se pregătească 
de drum. In Noembrie Marea Nordului e deobicei bântuită 
de furtuni, dar călătoria pe mare nu-l speria. Era nerăb- 
dător să părăsească Anglia, deşi se întrista la gândul că 
se despărțea de Semion Romanovici. Presimţea că nu se 
vor mai revedea niciodată. 

Se duse să-şi. ia rămas bun dela Anelia, cum obişnuia 
să-i spună și acum. Ea se miră foarte muli aflând că nr 
pleacă în Rusia, ci la Copenhaga: 

— A fost dorinţa dumitale? 

Mojaischi dădu din umeri. 

— Imi spuneai doar că ai obosit de când tot rătăceşt: 
şi că nici Versailles şi nici Windsor nu-ţi mai spun nimic 
față de bătrâna grădină dela Vasenchi. i 

— Am cerut să fiu trecut în rezervă, dar vedeţi că.. 

I-ai scris Catencăi ? 

—- Da. 

Ca îl privi iscoditor. 

— Dacă trebuie — du-te la „Copenhaga, ia Madrid şi 
chiar în America, dar ţine minte că... 

N'apucase să termine vorba şi intră sir Charles 
Clarck. Ea tăcu şi începură imediai o altă discuţie ce se 
lungi mult, despre războiul dintre Anglia şi Statele Unite 
ale Americii, război pe care-l ducea Marea Britanie, des- 
prinzându-se astfel întrucâtva de operaţiile din Europi. 

Inainte de a părăsi Londra, Mojaischi ținu să mai trea- 
că şi pe la librarul Colborn. 

Urmând să facă o călătorie mai lungă, dorea să ia 
cu sine câteva cărţi. Vânzătorul îl întâmpină ca pe un 
client vechi şi de vază şi-l conduse într'o cameră mică din 
fundul prăvăliei. Colborn şedea lângă căminul în care 
pâlpâiau îlacările, având în faţa sa, probabil, un client 
cufundat în cercetarea unei gravuri dintr'o carte veche și 
ruptă. Acesta, auzind pași se sculă, își înălţă capul și îşi 
dădu la o parte de pe frunte o șuviţă de păr negru, câr- 
lionţat. 

Mojaischi, făcând câţiva pași înapoi, puiu distinge o 
față palidă, spriîncene fin arcuite şi o bărbie gingaşă ca de 
fată... 

Nu auzi bine ce spuse Colborn şi nici daci pronunțase 
vreun nume; dar nici nu era nevoie... l 

Byron îi întinse mâna, privindu-l! drept şi stăruitor în 
ochi. 

— Colborn mi-a spus că dumneata esti un vechi și 
statornic client al lui şi un admirator al poeziei engleze. 
— Glasul lui Byron suna melodios, puţin tărăgănat. — 
Imi pare rău că până acum nu am avut cinstea să te 
cunosc, domnule căpitan. 

— Dumneavoastră aveţi adiniratori și în Rusia și am 
auzit că intenţionaţi s'o vizitaţi... 

— Da. Mam gândit la asta. Tot ce am citit despre 
Rusia şi despre Ruşi, nu ma lămurit aproape deloc. Po- 
porul şi țara dumneavoastră îmi sunt o taină... E un popor 
tânăr pe care-l aşteaptă un viitor măreț, — auzi Mojaischi 
din gura lui Byron, 

Colborn cercetă cu o privire atentă pe cei doi interlo- 
cutori și se duse în prăvălie. 

—- Spui că am admiratori în Rusia. Cred însă că nu 
prea mulţi... Limba engleză doar... 

— Am citit „„Childe-Harold“* unor oameni care nu 
cunoșteau limba engleză. Le traduceam şi mă ascultau 
cu atenţie. Principalul e să surprinzi suiletul poetului, 
gândirea ce străbate opera lui; cât priveşte muzicalitatea 
versurilor, o prinzi uşor chiar fără să cunoşti limba. 


— Moscova... Moscova... -- rosti Byron, admirând 
această neobişnuită armonie de sunete. — Aţi făcut o 


mare jertfă! Ce alt popor ar fi în stare să jertfească un 
oraş vechi şi sfânt pentru a-și apăra independenţa ? 

— Mă bucur că mați uitat toate acestea, mi se pare 
că aici pe insulă oamenii caută să le uite. 

Byron îşi umflă uşor buzele lui senzuale și zâmbi dis- 
preţuitor. 

— In Anglia nu ducem lipsă de egoişti îngâmiaţi și 
proști, care-şi închipuie că tot ce nu e englezesc nu-i demn 
de atenţie. Aţi fost rănit? — îl întrebă deodată, schim- 
bând vorba. 

— Da, la Leipzig. 

— Nam avut prilejul să urmiresc o bătălie mare și 
adevărată. O bătălie ca aceea dela Borodino sau Leipzig... 
Colborn mi-a spus că ne părăsiţi... Să nu vă faceţi o ideie 
prea rea despre poporul englez. Nu domnii dela palatul 
Saint-James sunt poporul! Poporul îl formează oamenii 
dela cuptoarele de turnătorie dela Sheffield, marinarii carc 
mor atât de rar în patul lor! 

Byron se sculă şi-i îniinse mâna. Avea o mână nu 
prea mare, dar caldă și vânjoasă, o mână obişnuită să 
mânuiască nu numai pana, ci şi spada și pistolul. Işi luă 
mantia depe speteaza fotoliului şi ieși. 

Cu privire la această întâlnire, însemnările lu; Mo- 
jaischi cuprind un singur rând: 

„Am văzut astăzi gloria Angliei.“ 


Pachebotul „Euridice“ plutea de-a-lungul malurilor Ta- 
misei. Traficul pe fluviu se micşorase şi prin ceață se con- 
turau, în depărtare, numeroase siluete de catarguri înăl- 
tate spre cer. Se aflau ancorate și vapoare mari, oceanice, 
cu borduri înalte și vase mici cu vâsle. Prin acest desiş 
de catarguri și prin rețeaua otgoanelor, Mojaischi zări 
dunga aurie a răsăritului. 

„Euridice“ ieşise în larg dimineaţa. Oraşul uriaş rá- 
năsese în urmă. Sufla un vânt proaspăt Spre seară ceața 
au prea deasă se risipi şi totul în jur se lumină de razele 
purpurii ale apusului. Şi deodată, în faţa ochilor lui Mo- 
jaischi, apăru ca un fel de oraş plutitor cele trei flote 
uriaşe care păzeau Anglia, flota Portsmouth, Plymouth şi 
flota Nordului. Cetățile acestea plutitoare se legănau în 
largul mării şi ţevile de bronz ale numeroaselor tunuri 
răsfrângeau razele soarelui. 

Se lăsa întunericul și abia-abia se mai puteau desluși 
corpurile masive şi negre ale corăbiilor, ale căror catar- 
guri semănau cu săgețile de pe catedralele gotice. 

Mojaischi simţea pe buze sarea mării, simțea bucuria 
călătoriei care-l ducea departe de Londra și de hârţoagele 
îngălbenite din arhiva casei de pe Leicester-square. Cum 
ar mai fi vrut, vai, să schimbe ruta „Euridicei', să lase în 
urmă Copenhaga și să continue drumul pe Marea Baltică 
spre Kronstadt, spre casă, în patrie... 

Pe punte trecu un marinar cu felinar în mână și în 
urma lui se auzi sunetul melodios al clopotului care bate 
jumătăţile de oră. In bezna nopții, asemenea unor con- 
stelaţii nemaivăzute, se aprinseră luminile de pe vasele 
de război. Bătaia jumătăţilor de oră se mai auzi repetată 
de multe ori. răsunând de undeva, de departe. 

„Am să-i spun totul, se gândi Mojaischi, am să-i spun 
că un Singur sentiment a pus stăpânire pe mine, pentru 
totdeauna — dragostea de libertate şi dorința de a-i vedea 
fericiţi pe toţi oamenii de pe pământ“. 

In clipa aceea treceau pe lângă vasul-amiral. Mo- 
jaischi auzi nişte cântece ciudate. Erau psalmi, sau rugă- 
ciunea de seară ; şi deodată îi veni în minte că vasul acela 
aducea cu o închisoare plutitoare, cu marinari arestați. 

Mojaischi îşi aminti de o răscoală a flotei britanice ale 
cărei amănunte i le povestise Voronţov. 

Ca la un semnal, vasele cufundate în întuneric și tă- 
cere se umplură de lumina unor torţe. Marinarii englezi 
reiuzară să mai asculte de conducătorii lor. Se răscula- 
seră toți acei care prin băutură, sau alte amăgiri, fuseseră 
ademeniți să iscălească nişte contracte neomenoase. și 
apoi se văzură înghesuiți ca vitele în acele închisori-mor- 
minte plutitoare. 

Aceşti robi albi ai flotei britanice ţinuţi sub lacăt, erau 
iorțați să muncească sub țeava pistolului, când nu erau 
bătuţi crunt cu biciul. i 

Incă din secolul al XIV-lea intrase în uz acest mijloc 
ingrozitor de recrutare a marinarilor. Și într'o noapte de 
{unie din 1797 sclavii lui Wiliam Pitt se răsculară. Pe 
ianioanele de semnalizare se putea citi lozinca răscula- 
ților : „Republica plutitoare“. Cuvântul „Republică“ nu 
se mai auzise depe timpul lui Cromwell. Se produsese 
panică la bursă și cursul valorilor scăzu la jumătate. 


„Vântul se înteţise. In cursa ei, „Euridice” plutea prir 
fața fioroaselor namile burduhănoase, care se legănau 
ritmic pe loc, în scârțâitul catargurilor, în plescăit de va- 
luri, în răbufneala pânzelor umflate de vânt. 

Mojaischi se îndrepta spre Copenhaga, unul din cele 
mai liniștite colţuri ale Europei. De unde să bănuiască 
el că acolo îl aștepta o întâmplare care era cât pe ce să-l 
ducă la închisoare sau în exil. 

O zi de toamnă caldă şi târzie. La Viena, în Prater, 
iumea bea bere proaspătă. Fete în rochii scurte albe, cu 
scufii de dantelă roze și aurii, serveau băuturi în căni de 
cristal pe tăvi mari. 

Frunzele galbene ale castanilor înalți din Prater că- 
deau rotindu-se prin aer. Pe sub copaci, mergând agale 
şi parcă iscodindu-se unul pe altul, se plimbau nişte domni 
făloși, binecunoscuţi chelnerițelor dela pivnicioara „Vâ- 
nătorul verde“. 

— Bălaiul de colo, e regele Danemarcei ! 

— Grăsunul cela e regele Wurtembergului ! 

— Ce dihanie! 

— Ia uite Lottchen! Marele duce Constantin... 

— Arhiducele Karl... 

Simandicoşii domni se plimbau prin Prater. Sub soa- 
rele de toamnă, care încălzea cu blâhdeţe, lacheii cu şubele 
pe mână îi aşteptau pititi după copaci. 

Un om în vârstă, cu şuvițe cărunte în păru-i negru şi 
des, purtând o haină de culoare cenușie deschisă, turnată 

parcă pe talia-i sveltă, sări uşor de pe calul negru ca 
pana corbului pe care îl dădu în primire unui jocheu. 

Chelneriţele dela „Vânătorul verde” făcură o plecă- 
ciune în faţa lui, şi şoptiră: 

— Arhiducele Andreas... 

— Sper că veţi găsi un pahar de vin pentru un bătrân 
<a mine? — se adresă chelneriţelor, cu un 'ninunat ac- 
eent vienez. 

Şi chelneriţele se năpustiră pe scări în jos. 

In așteptare, domnul în vârstă, privind persoanele care 
se plimbau, împărțea saluturi în dreapta şi în stânga. l 
se răspundea cu o politețe accentuată. Arhiducele Karl, 
un bătrân bolnăvicios, care era numit învingătorul lui 
Napoleon la Essling, se apropie şi-i strânse îndelung mâna. 

— Sunt foarte bucuros că vă văd. De câtva timp am 
rar prilejul să întâlnesc pe aici pe vechii locuitori ai 
Vienei... 

— Sunteţi prea amabil, înălțimea voastră, —  răs- 
punse domnul, pe care chelneriţele îl numiseră arhiducele 
Andreas. 

Il privea pe Karl cu ochi veseli şi plini de bunătate. 
Intâlnirea îi făcea într'adevăr mare plăcere. Arhiducele 
Karl căzuse în dizgrație. Impăratul Franţ nu-l iubea, pro- 
babil fiindcă, dintre comandanții săi de oști, era singu- 
rul care nu-și pierduse -faima militară în luptele cu 
Napoleon. 

Schimbară câteva vorbe despre vânătoarea dela 
castelul prințului Lihnovschi. Intre timp o chelneriță se 
întoarse cu vinul. In spatele ei sosi şi patronul; grăsunul 
se emoționase de prea marea cinste ce-i făceau cei doi 
clienți simandicoşi. 

Domnul în vârstă luă de pe tavă cupa venețiană, în- 
crustată cu aur, privi vinul la lumină și sorbi cu volup- 
tate două înghițituri. 


— Te invidiez, — spuse arhiducele Karl. —- Acum doi 
ani ți-aş fi urmat exemplul... 
— Colici? — întrebă compătimitor domnul în vârstă 


şi puse cupa pe tavă. Işi băgă apoi mâna în buzunar, 
scoase trei monede de aur şi le svârii în șorțul fetei: 
„Pentru zestrea ta, îfrumoaso !“ 
Domnul în vârstă, „arhiducele Andreas“, cum era nu- 
mit în glumă de vienezii de baştină, nu era altul decât 

Andrei Chirilovici Razumovschi, fosi ambasador rus la 
curtea austriacă, socotit fantastic de bogat. 

Despărţindu-se de arhiducele Karl, Andrei Chirilovici 
continuă să răspundă la saluturile cunoscuților şi necu- 
noscuțţilor, în timp ce-şi făcea plimbarea prin Prater. Un 
ofițer deșirat, în uniforma sclipitoare a husarilor prusieni 
de gardă, îl opri şi îl luă de braţ. 

— Regele! Regele Prusiei! — îşi șoptiră între ele 
fetele dela „Vânătorul verde“, 

După o scurtă convorbire cu regele Prusiei despre 
vreme şi despre plăcerea de a se fi întâlnit, răspunzând 
cu o reverență respectuoasă la întrebarea referitoare la 
sănătatea contesei Turckheim, o văduvă ce i se propusese 
ca soţie, Andrei Chirilovici se retrase. 

Inșiruite la margine, de-a-lungul aleilor, staționau 
echipajiile. Doamnele din calești zâmbeau galeş bine 
cunoscutului Razumovschi, prețuit în cercul lor ca un po- 
vestitor plin de farmec. Cine s'ar fi putut lua la întrecere 
cu el, în afară de prinţul de Ligne, în a istorisi mai cap- 
tivant poznaşele aventuri galante din zilele de glorie ale 
curților dela Schoenbrunn, Peterhof şi Țarscoe Selo ? Dar, 
i făcuseră și mai cunoscut imensa avere, ciudăţeniile lui 
de mare cheltuitor căruia, la un moment dat, îi veni pofta 
să-şi scurteze drumul de acasă până la Prater, construind 
un pod și o stradă. „Podul Razumovschi”, „Strada Razu- 
movschi” s'au numit aceste colțișoare ale Vienei. 

Simandicoasele feţe ale aristocrației austriace, Turck- 
heim, Thun, Thurn-und-Taxis, ştiau însă, că Razumovschi 
era în acelaș timp plin de datorii. In ultima vreme se 
simțea adesea copleșit de tristeță și în asemenea clipe 
se izola în palatul său şi asculta muzică — avea cel mai 
bun quartet din Europa. 

Andrei Chirilovici se liniştea la gândul că în cele din. 
urmă va găsi el o ieșire din toate. Balurile costumate și 
vânătorile dela curte începuseră să-l obosească. Vârsta îşi 
cerea drepturile ei. 

Nu mai departe decât acum, se şi plictisise repede de 
plimbarea prin Prater. Vinul nou îi provocă o ușoară 
ameţeală. Se opri nehotărît din mers. Căutându-şi în jur 
jocheui, tresări deodată de bucurie și apucă de braţ pe 
un trecător;. după înfăţişare, nu părea a fi un personagiu 
important ; era bine legat, îmbrăcat într'o haină de stofă 

ieftină, de culoare cafenie închisă, pășea repede cu ochi; 
în jos, ținându-și pălăria la spate. Întorcându-se brusc, 
îi aruncă o privire ursuză. Faţa lui mare, ciupită de văr: 
sat, se lumină apoi ușor şi privirea ochilor adâncit: în 
orbite se opri pe fața blândă şi rumenă a lui Razumovschi. 

Porniră împreună şi Razurmovschi, neținând seamă de 
cei din jur, îi spuse: 

— Impăratul şi-a exprimat dorința de a vă vedea... 
sâmbătă, la coricertul ce va avea loc în saloanele repinci 

— Mulţumesc. Mă întreb însă la ce bun, — răspuns: 
celălalt cu voce surdă. 

— Vă asigur că veţi fi primii cu e deosebită amauiti: 
tate și cu atenția cea mai vie. 

Razumovschi se simţea obligat să vorbească ma: iare 
ca deobicei, deoarece interlocutorul său auzea greu, sir 
care pricină avea şi privirea posornorită, absentă. Câţiva 
indivizi care îi iscodeau de după copaci, se năpusiiră 
deodată în preajma lor, fără ca ei să-i fi băgat de seamă 

—— Mâine n'o să ne putem vedea, maestro... Prinţul 
Metternich a insistat să vă duceţi la repetiţia baletului 

Praterul începuse să se golească... Interlocutorut lui 
Razumovschi îi întinse pe neaşteptate mâna şi cobor! în 
pivniță. Chelneriţele dela „Vânătorul verde“ nu-i dădurz 
nicio atenţie. 

Andrei Chirilovici continua să-și caute jocheul. 

— O clipă, luminăția voastră... 

Privi surprins. Un bărbat scund, cu păr cârlionțat s: 
repezi şi-i tăie drumul. Razumovschi zâmbi ușor. Agenţii. 
baronului Hager, directorul politei și şeful poliţiei secrets 
din Viena, nu-l slăbeau din ochi nicio clipă pe Andrei Chi- 
rilovici, cu toate că aveau atâta de lucru în acele zile zle 
congresului... | 

Peste o oră, directorul poliției, baronul Hager, avea 
sub ochi raportul întocmit, cu iux de amănunte, de către 
agenții săi Heintz şi Schmidt: 

„Contele .Razumovschi a băut un pahar de vin la „Vé 
nătorul verde”, a dat trei monezi de aur chelnăriței 
Lotte Faul. A stat apoi de vorbă cu arhiducele Karl despre 
spectacolul din ajun dela Burgtheater şi l-a lăudat pe co- 
micul Heinrich Linde. Continuându-şi plimbarea prin Pra- 
ter, contele Razumovschi a fost oprit de majestatea sa, 
regele Prusiei. Au schimbat câteva vorbe despre vremea 

frumoasă. Dupä aceea contele l-a oprit pe o alee pe cum- 
pozitorul Ludwig van Beethoven și i-a spus că i-a obțin 
o audienţă la împăratul Alexandru şi să i se preziaie 
sâmbătă, la sfârșitul concertului ce va avea loc în saloa- 
vele reginei. I-a mai spus că a fost invitat de prinţul Met- 
ternich să asiste la repetiţia baletului. Toate vorbele son- 
iclui le-am puiut auzi foarte bine, fiindcă domnu! van 
Beethoven este surd. Răspunsurile lui însă erau foarte 
greu de prins, deoarece are obiceiul să vorbească încet 
şi nu-şi termină fraza niciodată”. 

Raporti era amănunţit, dar nu prezenta vreun interes 
deosebit. Cuprindea doar numele compozitorului Beetho- 
yen, considerat ca un om necioplit și suspect: își îngă- 
duise să fie nerespectuos față de anumiţi înalţi demnitati 
şi era bănuit că avea vederi republicane. Dar nu amà- 
nunte de acest soi interesau autoritățile, ci faptul că im- 
păratul rus căuta să câştige simpatii în societatea vie- 
reză, să farmece şi să atragă prin amabilitate persoane 
din acele care nu erau tocmai bine privite de împărâiul 
Frantz. 

Baronul Hager făcu pe un colț al raportului un semn 
al cărui tâlc numai el îl cunoștea şi-l puse de o parte Ra 
zumovschi nu-l preocupa în mod deosebit, deoarece ru 
făcea parte din delegația rusă dela Congres, lucrările fiind 
conduse de Nesselrode, sau mai bine zis de împăratul 
Alexandru. 

Hager luă apoi în cercetare dosarul pe care era scrie. 
„Baronul Stein”. 

„Si ăsta e aici! îşi spuse în gând Hager, luând o tn- 
fățişare enervată. De aş fi în locul prinţului Metternici,, 
l-aş sili pe domnul acesta s'o ia din loc... Pune la cale 
tot felul de intrigi în folosul Prusiei şi face toate sfortà- 
rile ca Saxonia să treacă sub dominația dinastiei prusien», 
ceeace ar însemna drum liber Prusienilor spre trecătorii» 
din munţii Boemiei, druin liber spre Viena...“ 

Baronul Hager mai avea de rezolvat o chestiune des- 
tul de neplăcută. Circula o epigramă a unui tânăr ofițer 
rus, pe nume Râleev, la adresa împăratului Frantz. In 
acea epigramă, împăratul era prezentat ca fiind o mare 
forță dacă-i vorba să se lupte cu mușştele, dar altminteri 
o biată muscă în faţa celor puternici. Prinţul Metternich 
ordonase să i se prezinte textul acestei epigrame ca să e 

arate țarului şi să-i veară pedepsirea ofițerului rus pentru 
purtarea sa obraznică. 

Baronul Hager deschise apoi un alt dosar, care purta 
inscripția: „Noi sosiți”. Oftă. Grele timpuri! Ce perso- 
nagii înalte se adunaseră la Viena — regi, prinți — și ca 
să nu li se întâmple vreo neplăcere, toți trebuiau îferiți 
de insultele unor exaltaţi primejdioşi, ale unor aventurieri 
cutezători, ca şi de asaltul femeilor de moravuri uşoare. 
La Offen sosise un grup de Slavi din Iliria şi Dalmația, 
cu scopul de a obţine o audienţă la împăratul Alexandru. 
Era o ştire foarte importantă. Trebuia să se afle cine sunt 
aceşti emisari și ce atitudine avea să aibă față de ei îm- 
păratul Rusiei. 

Răsfoi dosarul întreg şi citi pe ultima filă: 

„leri, 23 Octombrie 1814, a sosit la Viena, prin bariera 
Leopoldstadt, venind dela Copenhaga cu o misiune necu- 
noscută, căpitanul de gardă rus Alexandr Mojaischi. A 
tras la hotelul „Zum romischen Kaiser“ („La împăratul 
roman“), ocupă o cameră cu balcon ce dă în stradă, pe 
care o plăteşte treizeci de florini pe zi. E pentru prima 
oară la Viena.” 

Această ştire îi provocă o neliniște ciudată directo- 
rului poliţiei. Baronul Hager împinse brusc foaia la o 
parte şi scrise pe o altă hârtie următoarea însemnare : 

„A se cerceta în legătură cu lovirea lui Michel Kraut, 
curierul excelenţei sale cancelarul de stat al curții din 

Mojaischi se găsea într'adevăr pentru prima oară a 
Viena. 

După Londra şi Paris, Viena îi păru un oraș provin- 
cial şi de modă veche, deşi, cu prilejul congresului, oraşul 
se și înviorase de mulţimea noilor sosiți care înţesau siră- 
zile, casele şi localurile. 

Pe podul de peste Dunăre se scurgeau cu încetineală 
şirurile nesfârşite de carete ale delegaţiilor străine sosite 
la congres. Nicio cameră liberă nu se găsea în hoteluri; 
tavernele şi cafenelele erau tixite de lume. Numeroşi giv- 
vaergii, croitori, muzicanți, coafori, pictori, din toate co! 


turile Europei, invadaseră Viena în așteptarea unui câștig 
care să le mai salte afacerile. Cu toate acestea, Viena 
nu-l impresionă deloc, la început, pe Mojaischi care venise” 
din Londra cea plină de fum și din Parisul roind de lume 
în învălmășeala străzilor. Zilele congresului îi lăsară 
amintirea unor festivități extravagante, a unei cleganţe 
lipsite de gust, a unui trai de o scumpete nemaipomenit: 
şi îl contraria mai ales atotputernicia poliţiei secrete, ecu 
străşnicia şi provocările neobrăzate ale agenţilor baronu- 
lui Hager. 

Mojaischi se convinse repede că aşa zisul oraş al 
veseliei şi al cântecului, era deopotrivă al bigotismului 
catolic, al fățărniciei fără pereche, al unei etichete false de 
curte şi nespus de plictisitoare. 

Străzile Vienei erau un furnicar de călugări francis- 
cani, dominicani, benedictini. Forfoteau regimente întregi. 
Dangătul monoton de clopote acoperea în cursul zilei 
toată larma străzii, tropăitul. de paşi, râsul, şi cântecele 
trecătorilor. Mojaischi observă repede că Viena avea mai 
multe biserici chiar și decât Moscova; şi erau mai tot 
timpul pline, mai cu seamă de femei ce purtau doliu în 
urma recentelor bătălii, dar și de ofiţeri, funcţionari şi ne- 
gustori, nu atâta fiindcă aceştia ar fi fost nişte catolici 
bigoti, ci mai mult ca să-și arate profundul respect față 
de ordinea stabilită. 

In primele zile după sosirea sa la Viena, Mojaischi 
nu se prea interesă de evenimentele politice. Asistă la o 
reprezentație la opera de pe Karintienstrasse. Ii plăcu în- 
deosebi comedia populară dela Kasperltheater în care juca 
cu mult succes extraordinarul comic Schustlerei. Publicui 
din teatrul vienez i se păru cam de provincie: în pauze 
femeile împleteau la ciorapi, iar bărbaţii discutau tot 
soiul de fleacuri —- despre uniforma pe care urma s'o 
poarte împăratul la aniversarea de un an a luptei dela 
Leipzig, despre zvonul că masa din salonul de primire 
al palatului Hofburg fusese scobită în partea unde şedea 
regele Wurtembergului, ca să se poată aşeza în voie cu 
burta lui enormă. 

Monumentele din piețe vorbeau despre fosta glorie și 
putere a „sfântului Imperiu” al Habsburgilor şi despre 
victoriile asupra Turcilor. Se trecea sub tăcere faptul că 
Viena fusese salvată de atacul cotropitorilor turci de către 

Jan Sobieski şi Polonezii săi. După cum se încerca să se 
uite că riu demult se instalase în palatul Schoenbrunn un 
cuceritor străin, faţă de care mărimile de toate rangurile 
se întreceau în linguşiri şi în plecăciuni de robi și că 
întreaga Vienă se îngrămădise să-l vadă pe Napoleon 
când primea defilarea vechii gărzi. „La Moscova nu s'a 
petrecut așa ceva”, îşi spuse Mojaischi în sinea iui, cu 
mândrie. ` 

Praterul nu-l impresionase deosebit; după ce cunos- 
cuse bulevardele Parisului pline de forfota oamenilor sim- 
pli, entuziaşti, veseli şi spirituali, chiar şi în zilele așa de 
triste pentru scumpa lor capitală. 

În arhitectura Vienei, stilul impunător şi sever gotic 
iusese demult înlocuit cu împopoţonatul baroc. Aurul ar- 
gintul, marmora, bronzul, sculpturile cu care-şi Imipodo 
beau palatele aristocrații vienezi Schwartzenberg, Este 
hazy, Lichtenstein, Lobkovitz, Lihnovschi, ca și cariati 
dele cu chipuri de muze ce susțineu portalurile mari erau 
de o eleganță provocătoare, jignind simțul armoniei și ai 
proporţiei. Ii plăcu acea piaţă prietenoasă cu o fântână 
„arteziană, în al cărei bazin se înălța, minunat sculptată, 
iăptura zeiţei înţelepciunii alături de bronzurile unui pes: 
car cercând să prindă cu tridentul un pește. nevăzui şi a: 
unui bătrân cu o vâslă pe umăr, privindu-şi melancolic. 
imaginea oglindită în apă. 

Din arhitectura oraşului se putea totuşi desprinde tm- 


binarea stilului slav — lina rotunjime a liniilor pe cate 
o adaptaseră arhitecții ul — cu culorile luminoase 'ş; 
vii ale Renașterii italien€. 


petrecu două zile în plimbări de unul singur prin oraş. 
Dar nu putea să dea uitării scopul pentru care venise tł» 
Viena. 

Danilevschi îi primi pe Mojaischi cu toată prietenia 
Alexandr Ivanovici fusese înaintat de curând la gradu’ 
de col lonel şi entuziasmul lui de altă dată şi-l manifesta 
rar şi numai atunci când se afla între patru ochi cu câte 
an prieten. 

Mojaischi îi împărtăşi gândul său tainic: voia să ceară 

fecerea în rezervă şi în acest scop intervenise să fie 
trimis la Viena cu misiunea de curier. 

--- Nu te înțeleg, dragul meu, — fi obiectă Danilev- 
schi. — Ai făcut parte din statul major al majestăţii sale, 

“rai foarte bine văzut, apoi, nu ştiu dece ai rămas la 
Londra, iar mai târziu ai primit să pleci la Copenhaga, 
când puteai să te duci la Petersburg. Că ai venit aici, e 
foarte bine — împăratul preţuieşte în mod deosebit la 
Viena pe tinerii culți şi de societate... Și tu îi dai mereu 
cu trecerea în rezervă... Am aflat că ai ajuns un om bo- 
gat dar... 

— Implinesc în curând treizeci de ani, — reluă Mo- 
jaischi, — mi-am slujit patria — cele două răni stau măr: 
turie.. — Și adăugă oftând: — De aproape doi ani n'am 
mai fost în patrie... Ca pe o frunză ruptă ma purtat 
furtuna prin toată Europa. Și ce folos? g 

Danilevschi își privi prietenul cu o uşoară mirare. 
Avea oare dreptul să se plângă de soarta lui un om peste 
care dăduse norocul — o moștenire dela o mătuşă? In- 
telegând însă că Mojaischi nu-i dispus să atingă această 
chestiune, aduse vorba despre treburile din Viena. 

— Aici viața-i plăcută, dar obositoare... 

li arătă programul său pe o săptămână şi Mojaischi 
parcurse, nu cu puțină uimire, lungul pomelnic de baluri, 
spectacolele de gală, dela Burgtheater, balurile şi recep- 
viile de tot felul. 

Danilevschi îi mai povesti despre ciudăţeniiie marei: 
duce Constantin Pavlovici, despre Czartoryski, introdu: 
în cele din urmă în consiliu! provizoriu al Poloniei şi-l 
duse la curent cu preocupăriie de un deosebit rafinament 
ale lui Metternich, care-și trecea timpul organizând festi- 
sități, asistând la repetiţii de balet... Sosise la Viena şi 
bătrâna vulpe, Talleyrand, care fusese primit cu răceală 
gi tără consideraţie, ceeace dealtfel nu trebuia să-i sur- 
orindă pe acest personagiu... 

— Ai venit la timp. Viena e în aşteptarea serbărilar 
pregătite în cinstea aniversării victoriei dela Leipzig 
Andrei Chirilovici Razumovschi va da un bai care va în- 
trece tot ce s'a văzut până acum... 

— Mai bine se gândea la altceva, — observă în tr'a- 
căt Mojaischi, dar întâlnind privirea surprinsă a lui Dani- 
tevschi adăugă: — E doar singurul Rus printre împuter- 
niciţii Rusiei! Dar, mă rog, ce-i de capul acestui Razu- 
moyschi ? Un mare demnitar rus care s'a germanizat. Și 
zu ce se poate mândri? Cu strada şi cu podul ce-i poartă nu- 
mele şi pe care le-a construit cu banii săi? Dacă era vorba 

să împartă binefaceri, ceeace-i o mare plăcere a lui, apoi 
nimerea mai bine dacă se gândea la orașele ruseşti, că 
are doar bani, berechet 1... Ei, Voronţov — da, așa om 
zic şi eu: se strădueşte să lase o bună amintire urmaşilor. 
Dar ăstălalt, ce urmăreşte? I-auzi: „Arhiducele Andreas”! 
Nepotul unui cazac, care nu știe ce să mai facă pentru a 
câştiga bunăvoința aristocrației austriace, reprezentant ai 
Rusiei! Sunt sigur că a şi uitat să vorbească rusește! 

Danilevschi aruncă o privire spre ușă și drept răspuns 
ridică din umeri. Apoi, aplecându-se spre Mojaischi, îi 
spuse în şoaptă: 
© — Fii mai prudent, Saşa. Pe aici, sunt spioni peste 
tot. Şi pereţii au urechi... Ei, voi tinerii... 

Speriat, Danilevschi uitase că Mojaischi era cu un an 

O caretă luxoasă dela curtea regelui Franţei, cu capra 
foarte joasă, cu roțile din față nu prea mari și cu lachei 
așezați în spate trecu pe lângă colonada Hofburg-ului, 
leşi în piață şi, înconjurând monumentul lui Eugeniu 
de Savoia, se opri în fața intrării palatului. Soldaţii ruşi 
de gardă dădură onorul, iar lacheii deschiseră portiera 
caretei, din care apăru mai întâi o cârje, iar apoi cobori 
greu un bătrân cu părul pudrat şi, sprijinindu-se de umă- 
rul unui lacheu, porni șchiopătând spre intrare. Aruncă o 
privire spre fațada palatului, construită din piatră necio- 
plită, măsură din ochi statuile oștenilor și sfinţilor din 
firide, fără să-i scape grilajurile de bronz ce apărau gea- 
murile de sticlă mată. l 

Mutându-şi cârja în mâna dreaptă, bătrânul trecu pe 
lângä grenadierii austriaci, prin fața lacheilor care în pri- 
mele clipe se uitau la el de sus, fără respect, cum dealtfel 
e privit, în puterea unui vechi obicei orice oaspete ruinat 
primit în casă. Oaspetele se uită la ei atât de dispretui- 
tor, încât lacheii se grăbiră să-i salute, înclinându-se 
adânc. 

Aghiotantul imperial, un tânăr colonel rus, îl întâm- 
pină la capătul scării şi îl fixă cu o vie curiozitate în timp 
ce-l conducea spre salonul de recepție. 

Prinţul Talleyrand, reprezentantul Franţei la congres, 
nu era un admirator al palatului Hofburg. Faţada-i cernită: 
şi saloanele joase, cu coridoarele şi scările sumbre, îi evo- 
cau ceva funerar, de cavou regesc. Ajuns în salon, se 
așeză anevoie întrun fotoliu şi, privind în jur, făcu un 
gest de contrarietate, observând că era lăsat să aștepte... 
Bănuise că primele zile aveau să fie zile de grea încercare 
pentru el. 

Impgternicitul unei puteri învinse în care nimeni nu 
avea încredere, nici aliaţii, nici regele Ludovic al XVIII-lea, 
pe care-l urau de moarte curtenii şi pe care ziarele îl În- 
fierau din pricina venalităţii sale, nu putea spera să fie- 
dintru început bine primit la Viena. 

Faptul că împăratul rus nu-și exprimase dorința să-! 
vadă și că fusese nevoit să-i ceară în cele din urmă au- 
dienţă, îi creia o situație la care nu se așteptase. Iși dădu 
seama că era tratat ca reprezentantul unei puteri de ran- 
gul al treilea. 

Inainte de a pleca la Paris se hotărîse să recâștige 
bunăvoința lui Alexandru, ca să-și asigure sprijinul Ru- 
siei. Dar se putea el bizui pe regele Ludovic? Nu era 
exclus ca bătrânul intrigant să manevreze în spatele îm- 
puternicitului său şi să încerce să se apropie de Austria, 
sau să se folosească de legăturile sale din Anglia. Şi 
atunci s'ar putea ca el, Talleyrand, să fie dat la o parte 
ca o zdreanță, învinuit probabil că a fost cumpărat de 
Alexandru. 

Dar Talleyrand, cu mintea sa ascuţită și neastâm- 
-părată, mereu preocupat să țeasă o nouă intrigă și chiar 
mai multe în acelaş timp, oricât de complicate ar fi ele, 
veghea deocamdată. Se împliniseră aproape zece zile de 
când sosise la Viena. Şi ce realizase? E drept că dăduse 
afară câţiva lachei binuiţi de a fi în serviciul poliției se- 
crete austriace, căreia oamenii lui îi întinseseră câteva 
curse care mau dat greș; aşa de pildă lăsase anume câteva 
foi serise de mâna lui și rupte în bucăţi, ca să vadă cine 
îşi va da osteneala să le adune. Avusese grijă să dea 
ordin să se înlocuiască toate broaștele dela birou şi dela 
mese. Dealtfel, cunoscând curiozitatea agenţilor de po- 
liţie austriaci, și alte ambasade foloseau acelaş procedeu. 

Era într'adevăr prima zi grea... 

Şi ca răspuns parcă la gândurile ce-i frământau în 
aşteptarea audienței fixate, se auzi un zornăit de pinteni, 
o mână albă şi grăsulie dădu la o parte draperia şi intră 
Alexandru. De după aceeaşi draperie apăru imediat, parcă 
iunecând pe parchet, un om de statură mică într'o' haină 
de catifea verde. Noua apariţie îl indispuse pe Talleyrand 
— intrase Nesselrode. 

Talleyrand nu se lăsă tulburat de amintiri neplăcute, 
şi apoi ceeace se petrecuse la Paris între el și Nesselrode, 
ve când Napoleon era împărat, pledau în favoarea a. In- 
tr'adevăr primise bani pentru o seamă de informaţii tri- 
mise țarului prin Nesselrode. dar ele folosiseră Ruşilor. 
Talleyrand se sculă, sprijinindu-se în cârje, și își plecă 
respectuos capul în fața lui Alexandru. Cu toate că Ale- 
«andru părăsise Parisul fără a-şi fi luat rămas bun dela 
al, în acel moment era indicat să uite toate aceste jigniri, 
hiar în folosul propriei sale cauze. 

De la bun început, Talleyrand găsi nimerit să se arate 
nespus de impresionat de răceala cu care-l primise îm. 
băratul și oftă adânc. 

Alexandru începu convorbirea cu Talleyrand pe ur 
ton sacadat, uneori chiar tăios, în contrast izbitor cu to- 
zul discuțiilor pe care le purtaseră la Paris, în cursul 
cărora, printre complimente măgulitoare apreciate de 
rar, Taileyrand știuse să-i strecoare cu dibăcie, dar și cu 
notărîre ideile sale, făcându-l pe Alexandru să creadă, că 
sunt ale lui. De data aceasta, Alexandru se mărginea să-l 
dună întrebări şi aştepta cu vădită nerăbdare răspriii 
surile. ` 

— In primul rând, care-i situația în ţara dumitale ? 

— E atât de bună cum numai majestatea voastră » 
soate dori. 

— Care-i starea de spirit a societăţii ? 

— Din zi în zi mai bună. 

„Mă ia din scurt ca un stăpân pe administratorul lut“, 
se gândea Talleyrand, care nu se așteptase la o asemenea 
primire. 

— Ce e cu ideile liberale? 

— Nicăieri ca în Franța nu se manifestă atâta libe 
ralism. 

Ţarul Rusiei, ca stăpânitor autocrat, nu dorea de bună 
seamă răspândirea ideilor liberale în Franţa. Dar nu 

ideile liberale propriu zise îl preocupau pe ţar, ci primejdia 
unei noi revoluții. Găsea nimerit ca, dintru început, res- 
“auraţia să ofere Francezilor ceva care să preîntâmpine 
o nouă răbuinire a mâniei poporului. 

— Dar... libertatea presei? — întrebă cu îndoiată Ale- 
xandru. 

— A fost restabilită. Se mai, mențin doar unele res- 
iricţii... Dar peste doi-trei ani vor fi înlăturate. 

Alexandru ştia bine că şi această restrânsă libertate 
a presei îl amăra pe Talleyrand, care se obișnuise ca 
ptesa să n'aibe dreptul nici să crâcnească, ca pe vremea 
ini Napoleon. Deaceea adusese în discuţie problema liber- 
tății presei. 

Alexandru îl întrebă apoi despre armată. 

—— Toate armata este devotată regelui... O sută trei: 
zeci de mii de ostași sunt sub drapel, iar prima mobilizare: 
poate aduna alţi o sută treizeci de mii de oarneni. 

Şi aceasta era o minciună. „Vrea să dea impresie că 
Franţa e încă puternică...” Alexandru nu dădu crezare 
alei afirmației că regele Ludovic ar avea armata de par- 
tea sa. , 

Intrebându-l în continuare despre atitudinea mareșa: 
iilor care-l serviseră pe Napoleon şi despre starea de 
spirit a opoziţici, împăratul, fără să mai așiepie zâspun- 
sui şi trecând un picior peste ceiălat, îi spuse privind în 

o parte: 

— Să disculăm acum despre problemele noastre, — 
şi accentuă asupra cuvântului „noastre”. —- Trebue să k 
rezolvăm aici. 

— Depinde de majestatea voastră ca treburile să fis 
rezolvate în mod paşnic şi satisfăcător pentru toți... Dac: 
majestatea voastră va arăta aici aceeaşi mărinimie d: 
zare a dat dovadă ocupându-se de problemele Franţei. 

Alexandru îi aruncă lui Nesselrode o privire strecu- 
-ată printre gene, cu acel „zâmbet al ochilor“ pe care-l cu- 
noștea și Talleyrand. Abia se reținu ca să nu-i spună că 
nici Ludovic şi niciel nu merită să li se arate mărinimie. 
l-ar mai fi putut adăuga că în definitiv Franţa, ca ţară 
învinsă, mar avea niciun drept să se amestece în tre- 
burile ce privesc soarta întregii Europe. Nu-i spuss 
totuşi decât atât: l 

— Fiecare trebue să primească ceeace i se cuvine. 

— Dacă are dreptul la aceasta, —- ridică glasul Tal- 
1eyrand, apăsând asupra cuvântului „dreptul”. 

Alexandru îi aruncă din nou o privire strecurată prin- 
tre gene şi Talleyrand ghici din această privire, ceeace îi 
sta pe limbă să-i spună: „Canalie! Tocmai tu îndrăz- 
nești să vorbeşti despre drept?” Dar țarul rosti ca îr 
treacăt : 

— Voi păştra ceeace am ocupat. 

— Sper că majestatea voastră va păstra numai ceea- 
ce-i revine legitim. 

Alexandru aruncă o privire piezișă către Nesselrode, 
care la rândul lui îl măsură stăruitor pe acest apărător 
al dreptului şi al legitimităţii. El să vorbească de legiti- 
mitate și drept, el, care sub numele de „Anna dvanovna”, 
sau „verișorul Henry”, își vânduse de curând serviciile, 
cu atâta graţie ! 

Alexandru îi atrase atenția că Franţa, fiind o țară 
învinsă, nu are nicio calitate să se amestece în 'chestin- 
nile care privesc pe învingători. 

— Voi acționa în completă înţelegere cu marile puteri. 

Dar Talleyrand se prefăcu a nu înțelege observaţia: 

— Nu ştiu dacă majestatea voastră consideră Franţa 
printre aceste puteri. 

— Da, firește, dar dacă nu vreţi ca fiecare să pri- 
mească ceeace i se cuvine, în conformitate cu interesele 
sale, atunci dumneavoastră ce pretindeţi ? 

Aci bătrânul trădător își ridică ochii în sus şi rosti 
cu glas solemn: 

_— Pentru mine, în primul rând e dreptul și legea. 
şi numai în subsidiar mă interesează ceeace convine, sau 
nu unei anumite puteri. : 

Se vedea că făcea mari sforțări ca să se stăpânescă 
față de felul batjocoritor cu care-i vorbea Alexandru. In- 
cercă să-l înduioșeze pe acest om care-i scăpase din mâini. 
şi atunci când tarul îi spuse cu un aer plictisit că: „.Inlere- 
seie Europei, ele constituesc dreptul“, Talleyrand își ridică 
din nou ochii spre cer psalmodiând parcă: 

— Acest limbaj, sire, nu-i limbajul majestăţii voastre. 
Vă este străin și inima majestăţii voastre îl respinge cu 
desgust. 

Dar Alexandru nu mai ascultă ultimile vorbe. . 

Dela frizerul său și până la cei mai apropiaţi dir 

suită, nimeni nu cunoştea adevărata stare de spirit a lui 
Talleyrand. Ştia, rămânând calm, să se prefacă mânios, 
după cum știa să zârnbească cu blândeţe, atunci când era 
pradă unei furii turbate. Socotindu-se mare cunoscător al 
sufletului omenesc, se hotărî să facă un suprem efort pen- 
tru a-l înduioșa pe Alexandru. Se întoarse cu fața spre 
ornamentul de ghips și, sfiindu-se parcă să i se vadă la- 
“<rimile, îşi lipi capul de perete, întruchipând astfel imagi- 
mea marii suferinți. Apoi înăbușindu-se de amărăciune, 
exclamă : 

© — Europa! Nefericita Europă! Oare într'adevăr îi 
este scris ca s'o distrugeţi ? 

Alexandru se uită la el cu acea curiozitate cu care 
-urmărești deobicei un actor care joacă un rol ce nui 
se potriveşte și-i răspunse calm şi nepăsător: 

— Mai degrabă război decât să renunţ la ceeace am 
ocupat. 

Țarul ar fi putut vorbi cu multă dreptate despre jertfele 
mari pe care le adusese Rusia ca şi de securitatea gra- 
mițelor ei, dar, cunoscându-l pe interlocutorul său și dis- 
prețuindu- -, nu mai ținea să insiste. „Cea mai mare ca- 
nalie a secolului“, continua să-şi joace rolul: îşi ridica 
brațele, apoi le lăsa neputincios în jos, pozând într'un 
personagiu strivit şi copleşit de amărăciune, vrând parcă 
să spună prin aceste gesturi teatrale: „Nu e vina mea 
dacă se va întâmpla aşa...” 

Dar Alexandru nu se sperie, nici nu se lăsă intimidat. 

— Da, mai degrabă război... — răspunse el. 

Talleyrand, rămânând în aceeaşi poziţie, părea că 
imploră mila, după ce strecurase și o vagă ameninţare. 
Era uimit, stingherit și în cele din urmă păru într'adevăr 
ioarte abătut. Nu-şi mai lua ochii dela Alexandru. Era 
evident că împăratul se plictisise de acest joc ce se 
lungise prea mult şi se întoarse către Nesselrode, care-l 
privea cu un zâmbet înduioşat frecându- -şi mâinile mici, 
aceleaş mâini mici din care „verișorul Henry“ luase pri- 
mii zece mii de franci — plata trădării lui Napoleon. Tal- 
leyrand îşi căuta cuvintele şi se învioră deodată, când 
Alexandru rupse acea tăcere apăsătoare: 

— Plec... Am promis împăratului să asist la spec- 
tacol. 

Talleyrand îşi luă cârja, dar nu se mişcă din loc. 


-— Sunt aşteptat... 

Talleyrand văzu deodată spatele lui Alexandru și auz: 
zornăitul pintenilor săi. Apoi, îi trecu repede pe dinaie, 
tea ochilor fața de pitic a lui Nesselrode. Audienţa luzs 
sfârşit, 

Talleyrand se întoarse la palatul Kaunitz, unde se 
afla instalată delegaţia îranceză. Era prea megen ea 
să nu-şi dea seama de insuccesul său. Totuşi căuta să se 
zonsoleze. 

Ii veni în minte cearta pe care o avusese Napoleon 
zu papa. Napoleon ameninţa, bătea furios din picior, 
arunca nervos scaunele dintr'un loc în altul, sau începea 
să vorbească pe un toñ exaltat, ridicând mâinile spre 
ser. Şi în fața acestui joc papa Pius al VIl-lca, bătrâna?! 
zonte Chiaramonti lăsă să-i scape cuvântul: „Come. 
diante !” („comediantule”). 

Aceste amintiri îl mai liniştiră întrucâtva pe Talley- 
rand. Nu încercase numai el sentimentul actorului care-ş! 
ratează rolul. 

La palat îl aştepta o scrisoare dela Metternich. Şeiut 
delegaţiei franceze era invitat să asiste (numai să asiste) 
a conferinţa pregătitoare. Dar în scrisoare mai era © 
adăugire, scrisă de mâna cancelarului, prin care prințul 
Talleyrand era avizat că dacă ține să-l vadă puţin mai 
devreme, atunci „vom avea prilejul să discutăm câtevi 
chestiuni destul de importante...” 

In fiecare seară in palatul Kaunitz se. juca whist, Tal- 
ieyrand era bine dispus în acea seară, nu numai datoriiă 
faptului că era în câştig, ci pentrucă i se deschideau unele 
perspective. i 

Părăsi masa de joc mai devreme ca deobicei, spunând 
că simte nevoia să rămână singur, pentru a se gândi ls 
câteva chestiuni destul de importante”. 


PI 37 
y , 
Aniversarea primului an dela bătălia dela Leipzig, fu 
sătbătorită cu foarte mult fast la Viena. 
Au participat la defitare peste treizeci de mii de ostași. 
Impăratul Alexandru defilă în fruntea regimentului aus- 
triac de grenadieri care-i purta numele şi dădu împăratu- 

lui Frantz onorul cu spada. Armatele rusești, adevăraţi: 
învingători din „bătălia popoarelor“, nu se aflau la Viena 
și gloria toată fu culeasă de Austriaci. 

În suita lui Alexandru, veseluil şi răutăciosui Cernâşei 
aduse vorba cu o voce destul de tare, de insuccesul lui 
Schwartzenberg la Ples, în prima zi a-bătăliei. Alexandru 
îl auzi, dar nu zâmbi. Schwartzenberg era căiz:e, nmilat de 
îngâmiare de parcă parada era sărbătoarea lui. Pântecosu: 
vege” al Wurtembergului zâmbea și părea foarte încântat 
de sine, socotindu-se probabil erou, fiindcă armatele wur- 
temburgheze îl trădaseră pe Napoleon în a treia zi a bätë 
liei, e drept, după ce Sazonii, făcuseră începutul. 

in Prater se pregătise o masă pentru participanţii la 
paradă, subofiteri şi soldaţi. Mesele erau așezate sut 
cerul liber şi se ospătară nu numai soldaţii, ci și poporul. 
Alexandru închină; cu zâmbetul lui galeș, ui pahar de 
vin în sănătatea Vienei, oraş al cântecelor. 

In palatul Razumovschi, ţarul Rusiei oferi un banchet 
în cinstea persoanelor de vază. 

Dărnicia stăpânului, se simți din plin în organizarea 
acelui banchet. 

Sala de manej fu transformată în sufragerie. Dupa 
moda de atunci, artiştii pictaseră toată podeaua cu flori. 
Luxul risipitor al lui Ruzumovschi uimi Viena și de data 
aceasta. Cu o lună înainte de recepţie, oamenii de servici; 
ai iui Andrei Chirilovici fuseseră trimiși la Astrabar: 
după icre și cegă, în Belgia după languste, iar în Franţa 
după trufe. 

La Viena continua „ploaia cu regi”, cum scriau poeţii 
In saloanele palatului; pe pereţii cărora atârnau tabiour: 
de Tizian şi Correggio, se îngrămădeau de-a-vaima duții. 
principii domnitori și regii din Europa. Mii de iumânăr. 
de ceară luminau palatul. Lumânările se topeau de pre 
mare căldură. Retras în firida din dreptul unei ferestre, 
Mojaisclii urmărea lot ce se petrecea în vasta sală. Zgo- 
motul râsetelor se amesteca asurzitor cu exclamaţiile $: 
irânturile: de fraze ale oaspeților. 

— Numai lumânările au costat douăzeci de mii de 
florini... 

-— Asta nu-l va sărăci pe stăpânul casei... 

Lordu! Castlereagh trecu foarte aproape prin fața lui 
Mojaischi. In lumina puternică părea mult mai în vârstă 


` 

„decât era în realitate. Obrajii ca de gelatină îi tremurau la 
fiece pas. Păşea de parcă nu vedea pe nimeni; oamenii 
se dădeau înlături în faţa lui. Persoanele asupra cărora 
-tobora privirea-i trufaşe se înclinau ele întâi, dar lordul 
au răspundea ia salut decât unora. 

Mojaischi se lăsă în voia valului ae invitați care-l 
purtă prin toate saloanele palatului până la o rotondă, 
în care erau expuse patru tablouri de Tintoretto. In sala 
cu aceste pânze de o neprețuită valoare artistică se aşe- 
zară la joc de zărți, excelenţele de prim rang. Tinerii de 
grade inferioare se îmbulzeau respectuoşi în jurul lor. 
Cu spatele spre uşă şedea un bătrân cu părul tare pudrat, 
din figura căruia se desprindeau proeminent nasul sub- 
fire, acvilin şi buza de jos pleoştită. Era prinţul de Ligne 
care avea faima celui mai spiritual și interesant om de 
societate din Europa. Parteneru! lui, Talleyrand, stârnea 
æ drept curiozitate, dar și desgust. Cei din jur îl priveau 
aşa cum priveşti un șarpe: cu interes, dar şi cu spaimă. 

Alexandru şedea în mijlocul unui grup de doamne şi 
asculta îlecăreala lor. Din când în când răspundea, cu o 
înclinare protectoare a capului, la reverențele exagerat 
măgulitoare ale vreunui prinț, Schaumburg-Lippe, -sau 
Hohenzollern-Sigmaringen şi câteodată se ridica brusc 
dela locul lui ca să strângă mâna câte unui fermier elve- 
‘Han, care rămânea stană de piatră de emoție și respect. 

Işi exprima astfel disprețul față de foştii săi aliați, care 
Ħ scoteau din fire cu intrigile şi pretenţiile lor și care nu 
“mai conteneau cu insistenţele, prin nimic justificate, de 
a li se recunoaşte merite deosebite în campania împotriva 
lui Napoleon. Cu alte cuvinte, le plătea cu aceeași mo- 
nedă cutezanța ce o avuseseră la începutul congresului 
de a trata Rusia pe picior de egalitate cu Spania și Por- 
tugalia. In palatul Razumovschi, Alexandru se manifesta 
ca stăpân pe situaţie şi deaceea Mojaischi surprindea la 
adresa lui şoapte pline de răutate. 

— Nou! Bonaparte... Despotul dela Răsărit... 

— Pălăvrăgeşte cu femeile frumoase și-i disprețueşte 
pe regi... 

— Ce lipsă de tact! 

Mojaischi nu agrea deloc eticheta obositoare şi fan- 
dosită ce domnea la curtea austriacă. O contesă trebuia 
să cedeze locul unei prințese, iar o prinţesă, soţiei matelui 

sambelan. Când se întâlneau două persoane de acelaș rang, 
niciuna din ele nu se așeza şi putea sta în picioare uneori 
o seară întreagă. impăratul Frantz întindea mâna numai 
persoanelor care purtau un titlu de nobleță şi răspundea 
doar printr'o înclinare a capului generalilor cu merite 
mari câştigate în băiălii. Toate acestea îți aminteau, fără 
voie, de anii nu prea îndepărtați, când aceiaşi țâinoși po- 
tentaţi în frunte cu împăratul Frantz tremurau de emoție 
ori de câte ori corsicanul, care era departe de a fi nobil, 
le arunca câte o privire indiferentă şi de multe ori dispre- 
tuitoare. Nu făcea nici doi bani, găunoasa lor etichetă 
dela curte, creată în decurs de veacuri. 

Era încă multă lune în jurul marelui salon când Tal- 
leyrand se ridică dela masa lui de joc şi, luându-și rămas 
bun dela Razurnovschi, se retrase. 

Avea să expedieze în acea noapte un curier la Paris. 
Raportul către rege nu era încă. gata. După audiența dela 
Alexandru, care nu putea fi considerată nici pe departe 
za un succes, era în sfârșit în situaţia de a transmite o 
veste îinbucurătoare regelui său. De cum intrase în ca- 
binetul lui Metternich, din privirea lui duioasă şi servilă, 
înțelese numaidecât că repurtase o primă victorie. Ştia 
bine cât de tare îl ura acest „aristocrat pur sânge”, favo- 
ritul tuturor bigoţilor din Viena. Ştia tot atât de bine că 
Metternich nu-i putea ierta niciodată grosolănia și în- 
gâmfarea cu care îl tratase pe când fusese ministrul iui 
Napoleon. 

Recitind raportul ce-l trimetea regelui și în care îi 
descria întrevederea cu Metternich, Talleyrand ținea ca 
regele și anturajul lui să seziseze noile perspective ce se 
deschideau acum activităţii sale la Viena. Toate sugestiile 
pe care le strecurase în discuţiile cu Englezii și pe care i 
ie prezentase deschis lui Metternich la Paris — toate că- 
zuseră pe pământ bun şi dăduseră roade. 

De cum îi pomenise lui Metternich de aliaţi, acesta îi 
răspunse : 

— Nu vorbiţi de aliați, nu mâi există. 

Talleyrand se și grăbi să prindă piatra ce-i fusese 
aruncată şi i-o retrimise cu multă dibăcie: 

— Sunt aici oameni care trebuie să fie aliaţi, fiindcă 
sunt sortiți să dorească azi acelaş lucru... 

— Noi nu dorim deloc ca Rusia să se întărească peste 
măsură. l : 

Aceste cuvinte îi erau arhisuficiente lui Talleyrand. 

— Mă surprinde atitudinea dumneavoastră, de mare 
curaj, de a îngădui Rusiei să formeze un cerc în jurul 
principalelor şi jmportantelor dumneavoastră posesiuni 
din Ungaria şi Boemia. Oare putem admite ca Rusia să 
treacă Vistula şi să-şi extindă dominaţia în Europa asupra 
a patruzeci şi patru milioane de supuşi, fixându-şi gra- 
nițele pe Oder ?... 

Işi dăduse bine seama că-i poate vorbi deschis, lăsând 
la o parte frazele goale cu subînţelesuri. Era un început 
bun. Dacă Castlereagh nu s'ar fi dovedit atât de slab, 
dacă Anglia s'ar uni cu Franţa şi Austria... lar mai târziu, 
poate, şi cu Turcia. Nici Elveţia n'a uitat pacea dela 
Fridrichscham. S'ar putea organiza o nouă coaliție împo- 
triva Rusiei. Prusia ? E un aliat îndoelnic şi slab al ţaru- 
lui. Lui Talleyrand îi apăru deodată în minte figura iu: 
Alexandru, aşa cum îl văzuse la ultima audiență, cu bu- 
zele atât de strânse încât păreau subțiri ca un fir de 
aţă, cu gropiţe în obraji, cu fața de porțelan ca a unei 
păpuşi, încadrată de nişte cârlionți blonzi ce începuseră 
a se rări. Da, cu două sute de mii de ostaşi pe graniţă, 
wai de ce să te temi de cuvântul „război”. 

Deodată gândurile lui își schimbară cursul şi luarâ 
drumul Parisului. In palatul dela Tuileries, bătrânul ș; 
prostănacul Ludovic al XVIII-lea aşteaptă cu nerăbdare, tm- 
preună cu întreaga-i clică, primul insucces ca să se poata 
descotorosi de Talleyrand. Dar după primul insucces iatz 
şi succesul! Ah, dacă nu l-ar trăda Englezii... Apoi gên 
durile i se îndreptară spre palatul Razumovschi: Ale 
xandru îl cuprinsese de talie pe Schwartzenberg şi i se 
păru că îl numise învingătorul dela Leipzig. Talleyranc 
strânse din umeri... 

Intr'adevăr, Alexandru îl îmbrăţişase pe Schwartzer- 
berg ; o văzuse Danilevschi, o văzuse și Mojaischi. 

Și nu mai departe decât cu un an în urmă, vânători: 
ruşi de gardă căzuseră eroic pe câmpia bătătorită şi îngăi. 
benită de lângă Leipzig, iar grenadierii generalului Ra- 
evschi respinseseră atacurile Francezilor îndreptate îm. 
potriva centrului armatei ruseşti. Trecuse un an: Napo- 
leon era în insula Elba, la Tuileries trona Ludovic al 

XVIII-lea, iar în salonul de dans al palatului Razumovschi 
răsunau orchestrele. Nu erau de față nici Barclay, nici 
Ermolov, nici Raevschi. In schimb se afla acolo Schwar- 
tzenberg, pe care Alexandru îl numise învingătorul dela 
Leipzig. Și asta se cheamă politică ! 

Danilevschi, nemaiputându-se stăpâni, se retrase cu 
Mojaischi într'una din galerii și îi spuse în șoaptă: 

— Auzi, îl urăşte pe omul acesta pentru incapacitatea 
şi încăpățânarea sa, nu se fereşte să spună că i-a scos 
peri albi, iar în lume îl îmbrățişează şi îl proclamă învin- 
gătorul dela Leipzig. Şi dece toate acestea? Numai pen- 
tru.a demonstra că tot mai suntem aliați cu Austriacii ? 

Deodată se auziră glasuri şi un râs de femeie. Venes 
înspre ei Metternich, trufaş, cu bărbia-i proeminentă, sus- 
tinând uşor de braţ o doamnă, care amintea prin graţia 
şi zâmbetul ei pe Anelia Grabowska. 

— Un mare diplomat, rămâne întotdeauna diplo- 


inat, — îi spunea ea pe nemțeşte... — chiar dacă... 
Sfârşitul frazei nu-l mai putură auzi. 
— Contesa Scavronscaia, — îi şopti Danilevschi, — 


văduva bravului Bagration. Se vorbea rău pe socoteala 
ei la Petersburg, iar la Viena se bucură de o faimă si mai 
rea. In ultimii ani ai vieții sale, răposatul prinţ nici n'e 
mai primea. 

Revăzând-o îşi amintiră de Bagration şi de neascunsa 
lui antipatie şi ură faţă de Austriaci şi față de liota de 
generali şi curteni îngâmfaţi, oameni de nimic, din partea 
cărora înduraseră multe şi el şi feldmareșalul Cutuzov 
Iar soția lui Bagration afișa aproape în mod deschis le- 
gătura ei cu Metternich, socotit pe bună dreptate duşma- 
nul Rusiei, pe care o ura. 

Purtaţi de gânduri, trecură printr'o galerie care unea 
palatul cu o sală construită special de Razumovschi pen- 
tru colecţia sa de tablouri de Tizian şi pentru sculpturile 
lui Canova. Prin pereții pe de-a'ntregul din sticlă, foarte 
scumpă pe atunci, se vedea parcul luminat de felinare 
multicolore, înşirate ca niște ghirlande pe alei. Intrară în 
salonul în care erau expuse pânzele lui Tizian şi deodată 
Danilevschi strânse cuputere brațul lui Mojaischi. 

Intr'un fotoliu, cu spatele la ei, Andrei Chirillovici Ra- 
zumovschi şedea în fața tabloului lui Tizian „„Pescăriţa”. 
I recunoscură după părul ondulat şi pudrat şi după hai- 

nele sale prea puţin luxoase pentru o recepţie atât de 
somptuoasă. Şedea în fața tabloului, luminat puternic de 
lumânări ce nu se vedeau, și privea plin de admirație 
minunata operă a marelui pictor. Li se părea ciudat că- 
stăpânul palatului îşi părăsise oaspeţii şi întristat, singur, 
privea creaţia desăvârşită a artistului. 

Mojaischi îl auzi pe Danilevschi şoptindu-i: 

— E trist... I s'a retras delegaţia de a participa la lu- 
crările congresului... Risipa i-a sdruncinat averea... Vi- 
sează să rămână la Viena până la sfârşitul zilelor şi, ca 
să-l dispună pe împărat în favoarea sa, vrea să-i dăru- 
iască acest palat împreună cu toate comorile de artă. 

— N'are nici prieteni, nici rude... N'aş dori să duc 
o asemenea viață. 

Din salonul de bal răzbăteau sunetele orchestrei. Andrei 
Chirillovici Razumovschi ofta din greu şi se ridică în silă 
din fotoliu. Incet, cufundat în gânduri  mohorîte, trecu 
pe lângă Mojaischi şi Danilevschi fără să-i observe. Pe 
prag se opri şi mai privi încă odată „Pescăriţa” lui Tizian 
şi apoi fără să se grăbească, porni în direcția de unde se 
auzea orchestra. 

„„Intr'o noapte de toamnă flăcările cuprinseră palatul 
Razumovschi. Comorile de artă, tablourile de Tizian, Cor- 
reggio, Tintoretto, sculpturile în marmoră de Canova, 
cupele de aur cizelate de Benvenuto Cellini, viorile lui 
Stradivarius, Guarneri, Amati, toate fură mistuite de in- 
cendiu. Din tablouri n'au rămas decât ramele de aur și 
cle înegrite, iar din cupele lui Cellini doar bucăţi de metal. 

Intreaga Vienă se adunase în jurul palatului cuprins 
de flăcări și privea cum erau mistuite aceste obiecte de 
valoare, strânse din toate colțurile Europei. Focul pornise 
dela încălzirea centrală cu aburi — o inovație pe care 
constructorul palatului o adusese dela Paris. 


Mojaischi află de incendiul dela palatul Razumovschi 
abia după ce ajunsese în Rusia. 

Chiar din primele zile ale sosirii sale la Viena, Mo- 
jaischi îşi dădu seama că Ruşii nu mai aveau acolo situa- 


ţia pe care o deținuseră în zilele de după sfârșitul victo- 
rios al războiului. 

Armatele ruseşti fuseseră recunoscute la Paris ca ar- 
mate eliberatoare, ca armate de eroi care readuseseră 
Europei pacea, după un război ce durase zece ani. 

_La Paris Alexandru urmărise să facă din Franța un 
credincios aliat al său. Tratatul încheiat acolo era prima 
piatră pe care trebuia să se ridice noua Europă; congre- 
sul dela Viena urma să consolideze şi să desăvârșească 
această construcție, zveltă şi armonioasă, cum o numea 
Alexandru. Dar tocmai la congresul dela Viena se iviră 
greutăţi de neînlăturat şi, fără a fi un mare diplomat, îţi 
puteai da seama de sentimentele dușmănoase ale marilor 
puteri față de eliberatoarea lor, Rusia. 


Alexandru era înconjurat de aceiaş oameni pe care-i 
avusese la Franckfurt, și mai înainte la Dresda, deși suita 
lui la Viena era mai redusă decât statul său major din 
timpul campaniei. Acelaş Volconschi, acelaş general- 
aghiotant Cernâșev, nelipsitul linguşitor Uvarov, Ojarov- 
schi şi Francezul Jomini, acesta din urmă consilier în pro- 
bleme militare, bun cunoscător în strategie, dar venal și 
carierist la culme; era disprețuit de mulţi, în taină, pentru 
că-l trădase pe Napoleon. Printre ei se afla şi Razumovschi, 
numit doar formal prim delegat şi ceilalți doi împuterni- 
citi de fapt, Nesselrode şi Stakelberg, iar ca ajutoare, 
Pozzo di Borgo, Capo d'Istria şi baronul Anstett. Mai 
taceau parte ain delegația secretarului de stat Marcenco, 
lingușitor până la lichelism față de Araceev, Cocoşchin,, 
Bulgacov, Ivan Voronţov... 

Danilevschi constatase că la Viena Alexandru deve 
nise şi mai încrezut şi se purta şi mai grosolan cu cei 
din jurul său. Militarii și diplomații ruși tremurau de 
frică în fața lui, căutau să-i smulgă măcar. o privire cât 
de cât binevoitoare; se umileau în fața lui şi socoteau 
în totul firesc atunci când țarul, în discuţie, îl prefera pe 
vreun Prusian sau Austriac, curtean sau militar, fie el 
şi simplu subofițer. 

Mojaischi observase toate acestea şi înainte, dar la 
Viena situația devenise şi mai greu de suportat. Deaceea 
evita cât mai mult palatul Hofburg, sau ambasada. Pre- 
textând durerile de pe urma rănii, își petrecea timpul la 
hotel. Se simţea bine în camera sa cu glastre de flori, cu 
perdele în culori vii şi cu acuarele pe pereţi, reprezentând 
tipuri de vienezi. Preţuia conștiinciozitatea şi atitudinea 

respectuoasă a servitorilor. cu toate că Danilevschi îl p.e 
venise să nu aibă prea mare încredere în această serviabi- 
litate și să-şi țină hârtiile sub lacăt, nu în birou, ci în 
valiză. 

Mojaischi îşi reciti în zilele acelea ultimile însemnări 
pe care le notase la Copenhaga în jurnalul său: ` 


„Neavând ce face, hoinăream toată ziua, prin oraş, 
cercetând împrejurimile pitoreşti, şi admiram minunata, 
privelişte a Zundei. Am vizitat Academia de pictură cu, 
lucrările pictorilor danezi. N'am găsit din operele celebru- 
lui Torvaldseu decât o pânză din anii uceniciei: „Amor 
şi Psiche“. Altceva, vrednic de o deosebită atenţie, nu se 
mai afla în muzeu. 

„„Mă plimbam cu deosebită plăcere pe drumul care, 
ducea spre grădina zoologică. Pe stânga se înşirau minu- 
nate căsuțe de ţară, iar în dreapta, Zunda îşi rostogolea 
valurile de un verde deschis. Când bătea vântul dinspre 
Apus, corăbiile înaintau deodată în două direcţii şi spre 
Sud și spre Nord. Numeroase bărcuțe, purtate de pânze, 
brăzdau apa în toate direcţiile. In faţă se ridicau dealu- 
rile stâncoase depe malul suedez, în vârful cărora se 
înalță Karlskrone. Norii treceau deasupra capului meu 
şi se pierdeau pe după malul cenușiu suedez spre Răsărit. 
Ii urmăream cu privirea si gândurile mele îi însoțeau de- 
parte spre patrie... Vuietul valurilor, frumusețea peisaju- 
lui, amintirile trezite de dorul de țară, mă cufundau adânc 
în vise. Gândurile îmi sburau dela o întâmplare la alta, 
Mă întrebam cu mâhnire cât timp va mai trebui să pri- 
bepgesc pe meleaguri străine. Mi se perindau prin minte 
clipe de duioşie şi speranţă, dar şi amăgirile încercate 
în așteptarea fericirii... 

Indepărtându-mă de malul mării, văzui de cealaltă 
parte a drumului, lângă o căsuţă foarte îngrijită, un sol- 
dat, care nu părea bătrân, fără un picior... M'am apro- 
piat de el. Soldatul îşi scoase respectuos sapca şi îmi 
aduse o cană de lapte. Ziua era călduroasă; am băut lap- 
tele cu plăcere și aşezându-mă pe treptele case: am in- 
trat în vorbă. Era un veteran din armata lui Napoleon; 
își trăise cincisprezece ani din viaţă în campanii şi-şi 
pierduse piciorul în lupta dela Eylau. Plin de îngrijorare, 
mă întrebă dacă nu ne ameninţă iar războiul şi dacă 

venise într'adevăr pacea. Veteranul locuia împreună cu o 
tânără nepoată care auzindu-ne vorbind, mă privi cu 
curiozitate, sprijinită de pervazul ferestrei cu perdeaua 
trasă înlături. Il ascultam și mă gândeam că toate po- 
poarele Europei doresc cu nesat pacea și mă întrebam 
dacă ştiu oare aceasta domnii care se pregătesc să plece 
la Viena ?... Nu mă simțeam chiar la largul meu în 
această prea tihnită Copenhagă, iar. mesele dela ambasa- 
dorul Ivan Cuzmici Protasov, un bărbat deosebit de sim- 
patic, le găseam cam obositoare şi de unde să-mi pot 
închipui că în acest liniştit colțișor al Europei, avea să mi 
ge întâmple o mare neplăcere. l 

In plimbările zilnice prin grădina zoologică regală tn- 
tAineam aceleaş persoane care-mi erau întrucâtva cunos- 
cute din plictisitoarele recepții dela palat: curteni, diplo- 
maţi și tineri din aristocrația daneză. Treceam adesea pe 
ia veteranul meu, îi ascultam păsurile şi începusem chiar 
să-i fac un pic de curte drăguţei sale nepoate. Intr'una 
din zile, întorcându-mă dela plimbare, întâlnii un domn 
foarte elegant, călărind un cal de toată frumuseţea, ne- 
gru ca pana corbului. Nu-l mai văzusem până atunci şi-mi 
zisei c'o fi vreun străin, dar mi se păru totuși cunoscut. 
Parcă-l mai întâlnisem undeva pe acest lungan spilcuit, 
cu ochi răi, întunecaţi şi cu o gură ca de broască. Dar câţi 
oameni nu întâlnisem în lungile mele călătorii ? L-am ză- 
rit de vreo două-trei ori în cursul plimbărilor mele. Trecea 
se lângă mine privind într'o parte și nu părea c'ar dori să 
mă cunoască. 

Vizitându-l într'o zi pe veteranul meu, îl gâsii tre- 
aurând de mânie şi foarte palid: 

— Să ştiţi domnul meu că fără să vreţi mi-ați prici- 
auit o:supârare. Aţi observat poate şi dumneavoastră un 
domn fercheş, lung şi deşirat, călărind un cal negru ? Eri 
s'a oprit în faţa căsuţei mele şi m'a întrebat iscoditor, 
dacă vă cunosc de mult. „Dece-ţi arată Rusul atâta prie- 
tenie şi ce tot găsiţi să vorbiţi împreună ?...“ I-am răs- 
puns că e o mare fericire pentru mine să stau de vorbă 
cu domnul ofițer rus şi că nici prin gând nu-mi trece să-i 
dau socoteală despre ce binevoiește domnia-sa să vor. 
bească cu mine. Atunci, zărind-o pe nepoata mea a în- 
jurat-o cu cuvinte grosolane şi a plecat amenințându-mă 


cu cravaşa. 

Clocoteam de mânie. Acest spion ticălos m'a îniuria* 
grozav. „Lasă, aşteaptă, mă răfuesc eu cu tine cum ştiu 
eu“, mă "gândii. 

Nam avut prea mult de aşteptat. A iia zi l-am în- 
tâlnit iar pe fercheşul lungan, chiar lângă gardul gră- 
dinii zoologice regale. Ajungând în dreptul lui, mam adre- 
sat vorbindu-i nemţeşte : 

— Dacă ţineaţi cu orice preţ să aflați ce vorbesc cu. 
bătrânul mutilat de război se cuvenea să mă întrebaţi pe 
mine de-a-dreptui, domnul meu... 

El se schimbă puţin la faţă, dar se prefăcu a nu în- 
țelege și dădu să plece, dar eu am pus mâna pè îrâui 
calului şi l-am ținut în loc, răstindu-mă la el: 

— Răspundeţi că de nu o pățiți rău! 

Faţa i se schimonosi de ciudă, încercă în zadar să-mi 
smulgă frâul din mână şi mă înjură, şuerând printre 
dinţi, cu cuvintele : 

— Rus... rob... 

Am simțit că tot sângele îmi năvăleşte în cap, am 
iăsat frâul din mână și l-am croit de două ori cu cravaşa 
pesie obraz. Calul se smuci într'o parte iar fercheșul lun- 
gan, care se dovedi și prost călăreț, se prăvăli la pământ. 
Wam așteptat să se ridice şi mi-am căutat liniştii de 
daun, gândindu-mă că ticălosul îmi va putea da uşor ce 
urmă, $ 

In acesaş seară, fiind invitat la masă la Protasov, 
i-am povestit incidentul. 

— Cum arată individul ? — mă întrebă Ivan Cuzmici. 

După ce i l-am descris, Protasov exciamă alarmat : 

— Nu-i altul decât Kraut, Michel Kraut, omul de 
încredere al prințului Metternich! Ce-ai făcut dragul 
meu ! i? agentul secret al cancelarului austriac, și prote- 
jatul iui. Pe deasupra mai e şi iezuit bigot, un prefăcut. 
Numai de mar ieşi cine ştie ce dandana ! 

— De unde a mai răsărit şi ăsta? 

— Poate c'a venit cu vreo misiune. 

Auzind aceasta, mam regretat deloc tratamentul pe 
care i-l aplicasenr acestui obraznic, care îndrăznise să mă 
insulie cu vorba îngrozitoare: „rob”... Aşteptam ca tică- 
losul să-mi ceară socoteală. Dar, nici a doua zi şi nici 

mai târziu nu s'a prezentat nimeni dela ambasada aus-- 
triacă. Ajunsesem să mă plictisesc din cale afară la Co- 
penhaga şi nici plimbările de pe malul Zundei nu mă mai 
iimbiau defel. Deaceea, atunci când Protasov mi-a propus 
să plec la Viena ca curier, am acceptat din toată inima. 
Cred că şi el era bucuros să scape de un compatriot atât 
de iute la mânie”. 


Era o dimineață ploioasă de toamnă. Mojaischi rămă- 
sese în cameră ca să-și întocmească raportul către Nes- 
selrode, cuprinzând amănunte asupra situației dela Lon- 
dra şi informaţii culese la Copenhaga. Il scria în silă. 
ştiind că și raportul acesta va fi îngropat în vreun dosar 
şi va fi scos la lumina zilei poate peste vreo sută de ani 
de către vreun istoric pasionat care va cotrobăi prin arhi- 
vele statului. 

Inainte de a aşterne pe hârtie primele rânduri, gân- 
dul îi zbura spre ţară, la Catia şi la Volghin dela care 
aştepta o scrisoare. Era mereu preocupat cum să obţină 
concediu ca să poată pleca în patrie, sau să treacă în 
cadrele de rezervă. Dar în convorbirea cu Volconschi, 
acesta nu pomenise nimic de trecerea sa în rezervă şi cât. 
privește pe Nesselrode, acesta îi ceruse un nou rapori. 

Mojaischi fu întrerupt din năvala acestor gânduri de 
vizita lui Danilevschi, pe care nu-l văzuse de mai bine de 
o săptămână. Danilevschi îl însoțise pe împăratul Alexan- 
dru în capitala Ungariei. Mojaischi se pregătea să asculte 
o lungă povestire despre întâlnirea dela Offen, despre 
balurile, vânătorile şi toate festivitățile cu care magnații 
unguri îl întâmbinaseră pe țar. 

Dar Danilevschi venise în ținută de paradă, aşa cum 
asistase la ceremonia, pe cât de solemnă pe atât de co- 
mică, care avea Íoc odată pe an la curtea austriacă. 

li povesti că la palatul Hofburg fuseseră aduşi doi- 
sprezece bătrâni şi douăsprezece bătrâne din azilurile Vie- 
mei, care aveau laoialtă desigur peste două mii de ani.. 
Bătrânii purtau haine negre de aceeaş croială, iar bătrâ- 
nele rochii deasemenea după moda veche. Impăratul 
Frantz și împărăteasa săvârșeau cu mâinile lor ceremonia 
spălării picioarelor bătrânilor şi bătrânelor, după un ri- 
tual păstrat din vechime. Dar oricât de veche era acea 
datină nu scădea întru nimic comicul spectacolului. 

Bărbaţii şi femeile încărcaţi de ani erau numai piele 
Şi oase. Împăratul Franiz lua cu mâna apă dintr'un vas 
de aur, stropea tălpile uscate ca scândura ale bătrânilor 
gi apoi le ştergea cu prosoapele ce i le întindeau șambe- 
lanii. Impărăteasa îndeplinea acelaş rituai cu bătrânele. 
Solemnitatea se desfăşura în asistența celor mai de seamă 
dregători ai statului, ai curții şi a delegaților străini de 
la congres. Insuşi Metternich, care păstra totdeauna pe 
faţă un zâmbet de mulțumire, semn al lipsei de griji, păru 
şi el pătruns de solemnitatea ceremoniei... 

— Doamne, — exclamă Mojaischi, — nu visez cumva? 
A fost vreodată un an 1789? Au existat vreodată Voltaire 
şi Montesquieu ? Nu trăim iar pe vremurile împăratului 
Rudolf? Oare nu Tartuffe ocupă tronul, purtând pe cap 
-coroana împăraţilor austriaci ?... Sunt fericit că n'am asis- 
tat la această comedie. 

-— Vă aduc la cunoștință, prea stimate Alexandr Pla- 
“tonovici, — rosti Danielevschi pe un ton emfatic. întin- 
zându-se pe divan, — că Volconschi a.ordonat ca nici- 
unul din membrii suitei să nu lipsească dela baluri și 
festivități, deoarece s'a cam remarcat absența ofiţerilor 
“tineri... | 

— Asta-i bună ! Să așteptăm numai în tunică, în vânt 
şi ploaie, până ce vine careta! Să așteptăm să treacă pe 
la cei mai mari în grad, ca apoi să ne vină rândul şi 
nouă cei din fruntea cozii... | 

— Da, ai dreptate, la Paris era mai bine... Hofburgul 
e plicticos, nu e cafeneaua Frascatti, iar spectacolele dela 
“Burgtheater nu sunt distractive ca farsele de pe bulevar- 
dul Temple... Și cei dela Petersburg îşi închipuie că 
noi ducem o viaţă veselă. Te pomenești că ne şi invidiază, 
pentru că asistăm la asemenea evenimente. 

— Astăzi ai ce scrie în jurnalul tău, — observă Mo- 
Jaischi. — Ceremonia dela Hofburg merită... 

— Parcă nu-ți scrii şi tu jurnalul? — fi răspunse 
Danilevschi, zâmbind cu şiretenie. — Crezi că nu ţi-am 
văzut caetul cu scoarţe albastre de safian şi cu încuie- 
toare ? Cine nu-şi scrie azi memoriile ? Generalii, diplo- 
maţii, doamnele de onoare.. Hi aminteşte de însemnările 
noastre dela Goettingen ? 

Işi aduse aminte de obiceiul studenţilor dela Goettin- 
gen de a-și trece unul altuia jurnalul intim. Tinerii roman- 

tici, înflăcărați, îşi revărsau pe pagini de jurnal intim sen- 
timentele lor de prietenie. Dar Danilevschi nu mai era 
tânărul înflăcărat de odinioară... Ştia ce gândeau şi ce 
vorbeau despre el vechii lui prieteni și îl cuprinse dorința 
să-i împărtășească cel puţin lui Mojaischi gândurile sale 
cele mai tăinuile. Trecea drept un om rece, calculat şi 
ambițios. Devenise într'adevăr cu vremea tăcut şi închis 
în sine, dar ținea cel puțin ca prietenul său Mojaischi să 
nu-şi facă o părere greşită despre dânsul. 

— Ascultă Alexandr, — începu Danilevschi, — hai să 
reluăm un obicei al nostru studenţesc. Numai ţie îți pot 
încredința însemnările mele zilnice, iar tu să mi ie dai 
pe ale tale. 

In aceeaș seară, Danilevschi îi înmână lui Mojaisch; 
ə casetă ticsită cu hârtii şi luă în schimb caetul cu scoarţe 
albastre de safian. 

Mojaischi descu.e caseta, luă foaia de deasupra şi după 
ce citi primele rânduri, nu-şi mai ridică ochii de pe însem- 
nările prietenului său. 

„Zvonurile despre neînțelegerile dintre marile puteri 
care participă la congres se întețesc pe zi ce trece şi se 
vorbeşte tot mai mult despre războiul care ar putea iz- 
bucni curând între ele. E drept că secretele diplomaților 
sunt de nepătruns, dar se ştie totuşi că unele puteri se 
înarmează împotriva Rusiei, mai ales Englezii. Acestia 
urmăresc să pună mâna, prin mijloacele cele mai despo- 
jice, pe Europa şi pe celelalte părți ale lumii, susținând 
că Rusia urmăreşte să ia locul lui Napoleon în sistemul 
politic european. Se pare că Rusia a pierdut în cursu! ulti- 
milor discuții preponderența pe care şi-o câştigase prin 
imensele ei sacrificii din ultimele trei campanii, sacrificii 
care-i fuseseră pe deplin recunoscute la conferința dela 
Paris. 

Diplomaţii noștri nau ştiut să consolideze victoria 
câștigată cu sângele ostaşilor... Ce înălțător era să vezi 
Ja Paris drapelul rus fluturând pe înălțimile Montmar 1e, 
dar o victorie este desăvârşită numai atunci când se în- 
cununează cu o pace strălucită. La Paris nimeni nu cute- 
zase să nege preponderența Rușilor, dar prin vizita îm- 
păratului la Londra, raportul dintre aliaţi se schimbase. 
Acea vizită s'a interpretat ca o dorință a lui Alexandru 
de a primi consacrarea victoriei repurtate dela îngâmfaţi! 

Englezi, care au socotit însă vizita împăraților aliaj: 
drept o datorie de recunoștință pentru împrumutul ce li-: 
acordaseră. 

E clar că din ziua sosirii noastre la Paris şi până la 
plecarea la Viena au trecut două luni şi jumătate, în 
cursul cărora diplomații noștri mau întreprins nimic pen- 
tru a menţine superioritatea ce ne-o câştigasem față de 
ceilalți aliai. Intre timp Englezii, Austriacii, Prusienii și 
Francezii făceau toate sforțările ca să scadă influența Ru- 
siei în ochii popoarelor și a caselor domnitoare, prezen- 
tând ca neînsemnate jertfele şi faptele eroice ale armate- 
lor noastre şi susținând totodată că amestecul ei în trebu- 
rile politice ale Europei ar pune în primejdie civilizația 
şi chiar independenţa celorlalte ţări... Indată ce am for- 
mulat la congres cererile noastre cu privire la Polonia, 
delegaţiile aliaților s'au ridicat împotrivă, susținând că. 
Rusia doreşte să-şi aroge puteri dictatoriale... Nu ni s'au 
acordat onoruri mai mari decât acelea arătate regelui 
Wurtembergului, şi, departe de a fi întâmpinați ca învin- 
gători, am fost priviți ca niște oameni a căror influenţă 
dăunătoare trebuie stăvilită. In mai puțin de trei luni am 
cucerit Franța, dar mam putut duce la bun sfârşit, în. 
acelaș interval de timp, lucrările congresului...” 1). 

Citind aceste pagini, Mojaischi rămase multă vreme 
pe gânduri. Işi impută că în aceste luni se ţinuse departe 
de Danilevschi, pe care-l condamnase, în sinea lui, pen- 
tru atitudinea da prea supusă față de cei mari; dar ei- 
tind însemnările lui, își dădea seama de sentimentele 
patriotice ale prietenului său şi de justețea observaţiilor 
sale asupra evenimentelor în curs. 

„Acum un an, pe când aceleaş puteri europene se ple- 
cau sub sceptrul de fier al despotului care urmărea să ne 
alunge în Asia, inimile Rușşilor nu cunoscură deznădejdea 
nici când lăsați la propriile noastre forţe luptam singuri, 
şi nici atunci când Moscova ardea în flăcări”. 

Mojaischi se gândi îndelung la dreptatea acestor con- 
statări şi se pătrunse adânc de adevărul lor... 

Danilevschi, cunoscând năravul slugilor de a-și băga: 
nasul unde nu le fierbe oala și ştiind că nu se prea poate 


1) Din însemnările autentice “ale colonelului A. I. Mihailovschi- 
Danilevschi. (N. red. ruse). 

bizui pe încuietorile biroului lui - Mojaischi, veni chiar a 
doua zi la prietenul său şi de îndată îl întrebă despre jur- 
ualul său. 

După ce își înapoiară jurnalele Danilevschi observă în- 
treacăt: 

— Ce ti-a venit să te legi de ticălosul de Kraut! E 
adevărat că face parte din anturajul cancelarului, e un 
fel de lacheu, sau agent secret. | 

Mojaischi îl privi uimit pe Danilevschi: ` 

— Ticălosul a îndrăznit să mă facă rob! 

— N'aveai decât să râzi dè o vorbă ca asta... Tu, 
nobil de viță veche, căpitan de gardă... rob! 

— Mi-a spus: „Rob rus!” Aşa că nu ma insultat 
aumai pe mine... 

Danilevschi ridică din umeri. ! 

— Nu-l.puteam provoca la duel, — observă îngându- 
rat Mojaischi. 

— Asta mai lipsea... Un târîie-brâu, un oarecare, un 
fecior de actriţă... 

Cu aceasta, discuția lor se termină. Peste o oră sosi 
dela Hofburg aghiotantul imperial de gardă, Chirill Bro- 
zin, un cunoscut de al lui Mojaischi. 

Brozin avea ordin să-l aducă de îndată pe Mojaischi 
în fața generalului-aghiotant, conte Ojarovschi. 

Li 

Intr'una din zile, Andrei Chirillovici Razumovschi pot- 
nise să facă o vizită bătrânului feldmareşa!, prinţul de 
Ligne. 

Careta lui trecu, spre piața principală, pe strada şi 
podul care-i purtau numele, ceeace odinioară îl măgulea 
nespus de mult. Cumpărase și dărâmase douăzeci şi șapte 
de case, ca pe locul lor să construiască palatul Razu- 
novschi. Iată-l cum se înalță falnic peste cununile aurii ale 
copacilor din parc. Dela o vreme toate îi păreau deșerti- 
ciuni, nimic nu-l mai bucura, mai ales că ziua aceea înce- 
puse cu un episod neplăcut. 

În dreptul palatului Belvedere, Razumovschi întâlnise 
un călăreț, îmbrăcat într'un surtuc gros şi cu pălărie verde 
cu pană. Era un om în vârstă, cu fața pre!lungă, nas 

mare şi cu privirea distrată şi blândă. L'ai fi putut lua 
drept un orăşean înstărit dacă mar fi fost urmat de un 
aghiotant călare, mândru ca un păun. Caretele se oprear 
din mers ajungând în fața lui şi persoanele din ele îşi 
scoteau pălăria şi aşteptau să treacă înainte, călărețul. 

Era împăratul Frantz, care se întorcea din obişnuita-i 
plimbare de dimineață prin pădurea din jurul Vienei. 

Andrei Chirillovici opri careta şi, coborînd, îl salută şi 
el respectuos. Impăratul Frantz întoarse calul şi-l opri. J 
întrebă pe Razumovschi dacă îi plăcuse aria pe care c 
cântase cântăreața la concertul ce avusese loc cu o seară 
înainte în saloanele reginei Hortensia. 

— Nu sunt amator de muzică italiană, majestate... 

— Acesta e un omagiu adus muzicii vieneze, — ob- 
servă împăratul Frantz cu un zâmbet distrat, dând pin: 
teni calului. 

Mâhnit, Razumovschi se urcă în caretă. Il impresto- 
nase neplăcut tonul ușor ironic al împăratului Frantz. 
Razumovschi îşi dădea seama că împăratul nu-l tratează 
nici ca bărbat de stat şi nici ca pe un împuternicit a! 
Rusiei la congres, ci ca pe un om de lume, amator de mu- 
zică, un demnitar oarecare căzut în dizgrație. Nu se lä- 
sase înşelat nici de înfăţişarea blândă și distrată a împă- 
ratului, care-i mascau adevăratele sentimente. Împăratul 
fusese de bunăseamă informat de baronul Hager, şefu) 
poliţiei secrete, la care ținea mai mult chiar- decât la Met- 
ternich, că după concertul din saloanele reginei, împă- 
ratul Alexandru se întreținuse vreo jumătate de oră cu 
compozitorul Beethoven pe care împăratul Frantz nu-) 
agrea din cauza aroganței sale și că această întrevedere 
fusese aranjată de Razumovschi. 

Aluzia împăratului la „muzica vieneză” se referea toc- 
mai la această întrevedere pusă la cale de Razumovschi. 
Dar curând această impresie neplăcută se risipi în pre- 
zenţa prințului de Ligne Ía care Razumovschi ajunsese 
între timp. Venise să-și mai primenească gândurile stând de 
vorbă cu acest om de spirit care trecuse prin multe tn 
viaţă și ştia atâtea. Era ultimul condotier, care îşi oferise 
tuturor bucuros serviciile, ce-i drept pe un preţ mare. Le 
început servise în armata franceză, trecuse apoi la Au- 
striaci, luptând astfel aproape în tot timpul vieţii sut 
drapele străine. 

Andrei Chirillovici Razumovschi mai era frământat şt 
de răceala ce i-o arătau compatrioţii săi. Trăia de multă 
vreme în afara granițelor țării sale, se însurase în primă 
căsătorie cu o Nemţoaică şi, rămânând văduv, avea de 
gând .să se recăsătorească tot cu o Nenitoaică, contesa 
Turckheim. Dar toate astea le supcrta mai ușor... Ceeace-l 
preocupa însă îndeosebi era judecata istoriei, a istoriei 
care putea fi aspră cu el, singurul .Rus printre delegaţii 
Rusiei la congres. Dar ce vină avea el dacă Alexandru 
prefera străinii?... Judecata istoriei... Dar cine sunt de 
fapt cei care scriu istoria? De multe ori vânătorii de ran- 
guri şi decorații. În felul acesta căuta să-şi mai găsească 
liniştea, cu toate că știa că istoria cea adevărată nu-i cea 
întocmită de istoriografii curților domnitoare. 

Şi ca să' mai scape de gândurile sale negre, se re- 
iugia în muzică. Orchestra lui Razumovschi, quartetui lui. 
erau vestite în toată Europa. La concertele din palatui 
Razumovschi se adunau adevăraţi cunoscători. Maieştri:. 
concertişti primeau chiar din mâna lui, înainte de repetiţie: 
şi de concert, nepreţuitele „Stradivarius” şi „Guarneri” pe 
care Razumovschi le păstra ca adevărate comori. Ah, mu- 
zica, numai în ea îşi găsea bucurie şi alinare... 

Vizita la prințul de Ligne era și ea o bucurie. 

De Ligne, favoritul împăratului austriac Iosif al II-lea 

şi, după cum se spunea, confidentul împărătesei Ecate- 
rina, era un om dintr'un alt veac. Anrobase ideile liberale 
şi reformele pline de curaj ale lui Iosif al II-lea. Îl spri- 
jinise în acţiunea sa împotriva iezuiţilor pe care-i izgo- 
nise din Viena şi acum era scârbit de bigotismul catolic 
al împăratului Frantz. 
” De Ligne îl cunoscuse şi-l preţuise mult pe Suvorov, 
luptase cu el sub zidurile Oceacovului, unde fusese grav 
rănit. Trăise la curtea Ecaterinei şi o însoţise în vestita- 
ei călătorie prin Crimeia, cu care prilej Potemchin se 
întrecuse în tot felul de şiretenii pentru a insuila străini- 
lor încrederea în puterea de nezdruncinat a Rusiei. De: 
fapt însă visteria era goală, o secaseră războaiele cu Tur- 
cii şi risipa favoriţilor. 

De Ligne îl întâmpină pe Razumovschi în capul scării. 
principale, cu toată politețea veacului trecut. Era zâmbitor, 
cu părul pudrat şi purta un halat turcesc de mătase. 

— M'am simțit rău toată ziua de ieri,'dar primind 
vestea vizitei dumitale m'am dat jos din pat. V'am so- 
cotit întotdeauna ca pe cel mai bun medic al meu... 

Trecură în salonul mic al lui de Ligne şi se aşezară 
amândoi pe o canapea în fața căreia se găsea bustul de 
marmoră albă al lui Iosif al II-lea. Lângă fereastră, pe 
-un pupitru înalt — de Ligne având obiceiul de a scrie în 
picioare — mai ardea încă o lumânare în dreptul unei 
foi scrise, dar neterminată. 

— V'am întrerupt dela lucru, — se scuză. Razumovscfii 
privind spre foaia de hârtie — şi urmaşii nu-mi vor ierta 
aceasta niciodată. 

— Vizita dumneavoastră îmi face deosebită plăcere. 
Incerc un sentiment ciudat scriind lucruri din trecut, acum 
când îmi e dat să asist, spre îricheierea zilelor, la un spec- 


tacol atât de interesant... — De Ligne oferi oaspetelui 
său o ţigară, cu o mână uşor tremurătoare, din tabachera 
cu portretul Ecaterinei. — Mi-e teamă numai că nọ să 


ajung să-i văd ultimul act; n'o să mai fiu în lojă când va 
cădea cortina. Dumneata, conte, o să urmăreşti însă spec- 
tacolul până la capăt şi atunci când ne vom întâlni în 
purgatoriu, o să ai bunăvoința sâ-mi povestești sfârşitul 
Diesei. 

Razumovschi îi răspunse schițând un zâmbet. 

— Nici nu vă închipuiți cât de mult mă distrează prin- 
tul Talleyrand! De fiece dată îl surprind jucând o nouă 
variantă a lui Tartuffe. Ah, conte, câtă viclenie şi age- 
rime de minte satanică se ascund în omul acesta! — con- 
tinuă de Ligne. 

— Nu ştiu dece, dar vă spun drept, mi-e foarte an- 
“tipatic. 

— Mi se pare că n'aveţi în totul dreptate. Nu-i oare de 
preferat un şarlatan inteligent, unui bigot prost? Rar an! 
întâlnit un om cu o reputație atât de proastă care să ştie 
totuşi să se impună, făcând câteodată o figură impresio- 
nantă. Te înţeleg, dragă prietene, se prea poate să nu fi 
intâlnit în viața dumitale, decât arareori, asemenea spe-. 
cimene în cercul diplomaților. Eu însă, ca ostaş, am dat 
prin bivuacurile Europei de fel de fel de secături, hoți, 
trădători, mercenari şi drept să-ți spun nu-mi displace 
când văd pe câte unul din aceşti oameni cu atâtea me- 
tehne, făcând eforturi ca să pară cât mai demn în socie- 

tate. Pentru mine, Talleyrand e sincer în măsura în care 
poate fi sincer un asemenea om. 

— Aş fi vrut să asist, din umbră, la o discuţie între 
dumneavoastră... 

— Chiar invizibil de ai fi, tot ai simți că se mai află: 
pe aproape o altă persoană şi, deodată, ar trece la o dis- 
cuție stearpă. Dealtfel se pricepe să tragă foloase şi din- 
tro convorbire searbădă. li înebuneşte pur şi simplu pe 
spionii baronului Hager. De cum reușesc să cumpere pe 
vreunul din suita lui Talleyrand, află că. nefericitul, care 
fusese aspru ocărît de Talleyrand pentrucă vorbise, spu- 
sese tocmai ce trebuia să spună. Şi baronul Hager îşi 
pierde din nou firul urmărit şi rămâne păcălit... E de 
nscrezut ceeace a reușit să facă Talleyrand în trei luni! 
Când a sosit la Viena influența lui era cu totul nulă... 
Amintiţi-vă cu cât dispreţ, cu ce ochi duşmănoşi îl pri- 
veau toți, la început, pe acest domn pentru care jură-. 
mântul e un fleac. iar mita o necesitate, pe acest împu- 
ternicit al Franţei, care trebuie tot timpul urmărit ca să 
nu ajungă împuternicit al Austriei, Angliei, Rusiei, sau al 
tuturor acestor puteri laolaltă. A fost invitat la congres 
numai ca să asiste şi nu ca să ia hotărîri. Dar nu trecu 
nicio lună şi ce schimbare! Ajunge persoană foarte utilă 
şi e prezent pretutindeni, în toate cumitetele congresului, 
discută confidenţial cu Metternich, iar lordul Castlereagh 
îl urmărește și-i soarbe vorbele sentențioase. Invocă drep- 
tul internațional, agită în dezbateri drepturile sfinte ale 
popoarelor, se îngrijește de soarta Europei. Regele Pru- 
siei se uită la el chiorîș ca la un monstru dela care te 
poți aștepta în fiecare zi la ceva îngrozitor. Regele Saxo- 
niei îl imploră să-i ia apărarea. Dacă în primele zile după 
sosirea prințului Talleyrand, regele Wurtembergului deabia 
îi răspundea la salut, acum îl întâmpină de departe cu o 
schimonoseală. a gurii care încearcă să treacă drept zâm- 
bet... Cuvântul preferat al lui Talleyrand este acum: „J'ai 
su m'asseoir!” 1). Da, prietene, doar Talleyrand izbuteşte 
să-mi înveselească ultimile zile ce mi-au mai rămas de 
trăit. Dece zâmbeşti? 

— Mi-aţi zugrăvit un portret foarte complex, aș putea 
spune un tablou... 


1) M'am așezat de-a-tinelea ! (N. trad.). 

— Isabey pictează portrete, eu nu desenez decât uşoare 
schiţe... cu pana bineînțeles, — şi de Ligne aruncă o pri- 
vire spre foile răvăşite de pe pupitru. 

— O fi făcând și prinţul Talleyrand, în felul lui, schiţe 
cu... pana. 

— Sunt sigur de asta şi vă încredințez că dacă se 
va întâmpla să vorbească de noi în memoriile lui, ne va 
prezenta ca pe nişte oameni de o înaltă moralitate şi de 
o demnitate fără cusur... Ar ieşi însă cu totul altceva, 
dacă ar spune fără înconjur ceeace crede despre mine, 
sau despre dumneata... 

Razumovschi zâmbi din nou; prințul de Ligne reușea 
totdeauna să-i risipească gândurile triste, deaceea îi şi 
făcea plăcere să-l viziteze. 

— Ce credeţi că ar spune despre mine? 

— Să încep cu mine. Dacă i-ar veni în minte să 
spună adevărul, ar scrie despre mine cam aşa: „leri sau 
alaltăieri m'am întâlnit cu bătrânul ticălos, prințul de 
Ligne, a cărui spadă no mai cumpără nimeni, fiindcă nu 
mai face nici două parale în mâinile lui nevolnice. Și când 
te gândeşti că bătrânul condotier mai trăiește încă printre 
noi, când de fapt e de mult în mormânt. Și omul acesta, 
această ruină, a fost în tinereţe spionul şi confidentul Eca- 
terinei...” á 

Razumovschi îşi plecă ochii. Această sinceritate dură 
îl pusese oarecum în încurcătură. Portretul era dealtfel 
destul de asemănător. De Ligne emitea pe deplin serios 
fără urmă de răutate, presupusele păreri ale lui Talley- 
rand, jucându-se distrat cu tabachera. Lumina lumânării 
cădea pe miniatură, de pe care îi privea faţa trandafirie 
şi zâmbetul fermecător al Ecaterinei... 

—- Să zicem... Dar despre mine ce ar spune? 

De Ligne tăcu puțin şi continuă: 

— Ceva cam... în felul acesta, de pildă: „La balul din 
palatul Razumovschi stăpânul casei arăta destul de cara- 
ghios... Primul împuternicit al Rusiei la Congres e tot atât 
de Rus ca şi ceilalţi... Incă nu s'a stricat de tot la minte 
ca să cadă pradă prelaților catolici, dar în orişice caz s'a 
prostit îndeajuns ca să poată fi prim şambelan al curţii 
austriace...” Te supără? 

— Oare într'adevăr așa gândesc despre mine? — 
întrebă îngrijorat, Razumovschi. — Ştiu doar cu toţii prea 

bine că nu joc niciun rol la lucrările congresului. Și acea- 
sta mă îndurerează prietene... Faţă de Talleyrand, Met- 
ternich, ce contează piticul Nesselrode, sau îmbufnatul 
Stakelberg? i 

— Humboldt, îmi spunea că Alexandru este suficient 
de fals şi de încăpățânat. Dacă e aşa, încăpățânarea lui 
va folosi Rusiei. Incăpăţânarea este uneori o calitate pen- 
tru un diplomat... Mi-ar părea rău să nu văd sfârşitul jo- 
cului. În locul dumitale, conte, nu mi-aş mai face atâta 
sânge rău că nu m'am ocupat îndeajuns de politică. M'aş 
simți ca un spectator care a fost invitat într'o lojă pentru 
ca cei din jur să vadă că în lojă se ailă şi oameni cum- 
secade. 

— Dar istoria? 

—  Istoria?... Imi pare ciudat, dar acum o jumătate de 
veac foarte puţini dintre noi se gândeau la judecata ur- 
mașşilor. Azi, a devenit o modă. Vă întristează faptul că 
contemporanii nu vă consideră Rus? Nu sunt eu cei fin 
măsură să vă consolez. Istoria? Dumncata crezi câ istoria 
o facem noi, dumneata și cu mine. Părerea mea este că 
de dumneata vor pomeni numai în comentarii, doar ca 
domnii istorici să se arate destul de informaţi şi tobă de 
carte. 

— Posibil, — consimți Razumovschi. — Dar dacă 
totuși simți nevoia de a te justifica în fața posterității? 

— Chiar de aş umple munţi de hârtie cu amintirile 
mele, urmaşii mei tot nu vor spune despre mine: „lată 
întradevăr un om nobil! Un cavaler fără frică și pri- 
hană!” 

Atunci la ce bun, tot ce-ai scris până acum? — 
şi Razumovschi desfăcându-și mâinile privi spre paginile 
răvăşite, slab luminate de lumânarea de pe masă. 

De Ligne căzu pe gânduri şi privirea i se opri asu- 
pra flacării ce pâlpâia. 

— Scriu despre trecut, — vorbi el, împreunându-şi 
sprâncenele dese şi încă negre, — pentru că îmi face plă- 
cere să-mi amintesc de anii tinereții... Închid ochii şi 
văd bancul de nisip, Marea Neagră şi bastioanele pu- 
ternice ale Oceacovului. Aveam pe atunci peste cincizeci 
de ani, dar mă simțeam tânăr... Am rămas singur. In 
jurul meu numai morminte. Nu mai trăește înțeleptul 
şi filosoful Suvorov, cu ciudățeniile lui, nu se mai află 

printre cei vii nici Cutuzov, care fusese pe atunci rănit 
a doua oară la cap. Credeam că nu va scăpa cu viaţă, 
dar şi-a revenit ca să devină nemuritor... 

De Ligne rămase cu privirea ţintă la lumânare. Ochii 
săi lipsiți de viață, păreau de sticlă. 

— Veacul nostru se încheie odată cu viaţa oameni- 
lor de seamă care l-au ilustrat, acei care i-au făurit în- 
tr'adevăr istoria. Imi trăesc ultimele zile şi, ori de câte 
ori încep o pagină nouă a memoriilor mele, mă întreb 
dacă voi apuca s'a termin. Congresul a luat parte la 
multe ceremonii de gală, s'ar putea să aibă prilejul să 
asiste şi la înmormântarea unui feldmareşal al Austriei... 
Ce să-i faci? Cred că va asista în curând... 

Andrei Chirillovici îşi aminti aceste cuvinte peste pu- 
țin timp, când păşea în urma carului funebru ce ducea 
la lăcaşul de veci pe feldmareşalul Charles de Ligne, cel 
din urmă condotier. 

Mojaischi stătea la fereastră şi privea piața Hofbur- 
gului. Caretele cu diferiții demnitari se opreau în fața 
intrării principale a palatului împodobită cu un balda- 
chin, pe care se afla stema cu vulturul de aur cu două 
capete. 

Era acolo de multă vreme. Urmărise schimbarea găr- 
zii grenadierilor austriaci. Îl distra întrucâtva -ceastă 
ceremonie care se desfăşura în sunete de flaut şi de tobă. 
La Viena până și schimbarea gărzii era ca o scenă de 
balet. Ofiţerul de gardă își juca sabia și îşi arunca pi- 
cioarele de parcă dansa, spre veselia mulțimii de gură- 
cască care priveau de după gard, dar şi această distrac- 
ție se termină curând. 

Mojaischi nu putea bănui dece fusese chemat cu 
atâta grabă la palat. Chirill Brozin, aghiotantul impe- 
rial, o veche cunoştinţă, îi vorbise tot drumul despre 
balul de Anul“'Nou, dar nu pomenise nimic asupra mo- 
tivului invitației sale grabnice. 

Ca subaltern al lui Nesselrode, Mojaischi îşi zicea 
că n'ar fi de mirare să-l fi chemat șeful său. În cazul 
acesta ar fi trebuit să se prezinte la Bailplatz şi nu la 
Hofburg. Dece oare o fi având nevoie de el şi ce-l mai 
aşteaptă? Vreo nouă călătorie? Ce bine ar fi să-l tri- 
mită la Petersburg! Ar face un ocol de o sută cincizeci 

de verste, iar apoi ar goni prin Novgorod spre capi- 
tală, urmnându-și itinerariul. 

De plictiseală începu să cerceteze mobila sălii de aş- 
teptare, luxul ei greoi şi somptuos. Pe un perete, între fe- 
restre, atârna portretul lui Pius al VI-lea, în amintirea 
vizitei sanctității sale la Viena ca oaspete al împăra- 
tului Iosif al II-lea. În timp ce încercă să descifreze in- 
scripția în latineşte de deasupra portretului, auzi zor- 
năit de pinteni şi pași iuți; se întoarse şi îl recunoscu 
pe contele Ojarovschi. 

Lui Mojaischi îi plăcea generalul-aghiotant care, deşi 
în vârstă, era încă chipeș, îşi păstra frăgezimea obraji- 
lor şi avea mers de om tânăr. 

Admirat pentru curajul său neasemuit în luptă, Oja- 
rovschi era luat în zeflemea într'ascuns, pentru ignoranța 
sa în strategie. El organizase acțiunea periculoasă dela 
Driess după planul nesăbuit al strategului prusian Fulle, 
acțiune ce ar fi putut fi o capcană pentru armatele ruse 
în campania din 1812. 

În tinerețe, Ojarovschi se dovedise încăpățânat şi 
iute la mânie, ceeace îi atrăsese în două rânduri dizgraţia 
lui Pavel 1. Ordinul de sancționare prevedea: „Pentru 
repetate abateri dela disciplină va fi concediat, i se 
va lua gradul şi. va fi întemnițat în lortăreață”. Dar a 
doua zi Pavel anulase ordinul. 

Mojaischi mai avusese prilejul să-l vadă pe Oja- 
rovschi, care făcea parte din suita țarului în toate că- 
lătoriile sale. li plăcea zâmbetul şi ochii săi plini de 
strălucire tinerească. 

De data aceasta Mojaischi îl găsi posomorit şi în- 
grijorat. Venea spre el și oprindu-se la doi paşi îi spuse 
tăios: 

— Spada! 

Mojaischi îngheță de emoție. Degetele îi tremurau şi 
când își desprinse spada, era cât pe ce s'o scape la 
picioarele lui Ojarovschi. Abea îngână: 

— Dece? 

— O să afli mai târziu, — îi răspunse Ojarovschi pe 
acelaș ton tăios, întorcându-se spre ieşire fără însă a 
părăsi camera. 

li era desigur neplăcută misiunea de a dezarma pe 
un ofițer de front. I se întâmplase și lui să fie arestat, 

ce-i drept, pentru mici abateri ce puteau fi lesne puse 
pe seama ușurinței tinereşti. 

— Domnule căpitan de gardă, — i se adresă el do- 
jenitor, — cum de te-ai purtat în felul acesta? L-ai su- 
părat pe împărat; are și aşa destule griji şi mai vii şi 
dumneata... 

— Dar ce vină mi se aduce? — abia putu rosti 
Mojaischi. 

— Cum? Ai insultat şi lovit pe domnul Kraut, cu- 
rierul cancelariei imperiale a Austriei. Ce, dumneata nu 
socoți asta o vină destul de gravă? | 

„Va să zică asta-i”, se gândi  Mojaischişi începu 
cu înflăcărare: f 

— Conte, dacă ați cunoaşte împrejurările, dacă ați fi... 

— Ştiu un singur lucru, — răspunse supărat Oja- 
rovschi, — ştiu că țarul este foarte mânios și că a promis 
prințului Metternich să pedepsească cât mai aspru pe vi- 
novat... 

— Fie. Dar un singur lucru vă rog, conte — mă 
adresez ostașului. În Viena, nu avem o, gardă a pieţii 
şi cei arestați sunt trimiși la închisoarea militară. In nu- 
mele rănilor căpătate pe front şi a decoraţiei pe care o 
port, vă rog să nu mă trimiteţi la închisoarea mili- 
tară. Nu pot suporta o asemenea umilință; şi pentruce, 
mă rog? Din cauza unui spion neobrăzat? 

— Mai încet, domnule căpitan... 

Glasul lui Ojarovschi tremura. Deşi avea aproape 
cincizeci de ani, nu putea uita că în tinereţe trăise şi 
el clipe de indignare şi revoltă. Se uită la cicatricea 
largă de pe tâmpla ofițerului şi tăcu. Dar ce putea face 
el de vreme ce Metternich prezentase această chestiune 
ca o jignire personală adusă cancelarului de stat în 
persoana unui curtean, mare dregător austriac. 

Ojarovschi luă spada în mâna dreaptă şi spuse 
încet: 

— Aşteaptă-mă aici. O să mă aştepţi cam mult. 

Și întorcându-se brusc ieși trăgând ușa în urma sa. 

Prin mintea lui Mojaischi trecură tot felul de gân- 
duri. Işi dădea seama de situația sa desnădăjduită; acum 
când relaţiile dintre aliați deveniseră aproape dușmă- 
noase, incidentul lui cu ticălosul de Kraut era şi mai 
grav. Ce putea să urmeze? Fortăreața, sau surghiunul 

în vreo garnizoană periferică, sau în stepele precaspice, 
unde în afară de un comandant bețiv mai cu cine schimba 
o vorbă. 

N’o să-și mai revadă prietenii dragi, frații Turgheniev, 
Vladimir Raevschi, nechibzuitul Dima Slepţov care îi era 
totuşi atât de drag... Se şi vedea în cazematele fortă- 
reței Petropavlovsc, parcă auzea dangătul orologiului 
şi pleoscăitul valurilor mării. N'avea încotro. Au zăcut 
acolo şi au mâncat pâinea statului oameni ca Ermolov 
şi Platov. Dar să ajungi în închisoare din cauza unui 
spion, a unui iezuit calomniator? 

Işi îndreptă din nou privirile spre fereastră urmărind 
ca întrun fel de amorțeală forfoteala de pe stradă, cu- 
rierii care alergau de colo-colo, mulțimea de gură-cască 
din dosul gardului. Trecu în goană o caretă a curții cu 
lachei în livrele, aşezaţi în fund. Careta se opri în fața 
intrării de gală și de îndată răsună o bătaie înfundată 
de tobe. Compania de gardă ieși în fugă cu armele şi se 
alinie în piață; ofițerul dădu onorul cu spada. Din caretă 
coborî un bărbat purtând pălărie cu pană şi o manta 
lungă verde cu o glugă lăsată pe spate. Mojaischi îl 
recunoscu pe Metternich, care urcă în grabă scara cu 
paşi mărunți. 

În acelaş timp, intră în camera în care se găsea el, 
Chirill Brozin. Ochii îi luceau iscoditor şi îl invită pe 
Mojaischi să prânzească cu el ca să mai prindă puteri, 
sau să ia un pahar de vin cu biscuiţi. Mojaischi îşi 
zise: „De bunăseamă că Ojarovschi are grijă de mine”. 
Şi-i mulțumi în gând. Răspunse însă că mavea nevoie 
de nimic. Brozin ieşi oarecum jignit de acest refuz. 

Mojaischi se așeză în fotoliu şi, lăsându-și capul pe 
spetează, stătu aşa nemişcat până când se întunecă. 
Intre timp se aprinseră în piață felinarele și butoaiele cu 
smoală. Un lacheu aduse un candelabru cu lumânări, 
pe care-l puse pe cămin. În jur stăruia o liniște de mor- 
mânt. Papa Pius al VI-lea îi dăruia din portret un 
zâmbet mieros. i 

„„In timp ce Mojaischi aştepta adânc întristat hotă- 
rîrea ce avea să decidă de soarta sa, în camerele îm- 
păratului Alexandru se desfășura o scenă furtunoasă. 

Metternich, palid, cu buzele tremurânde stătea în fața 
lui Alexandru. Ţarul era furios la culme. Avea unul din 

accesele sale de mânie cu care tatăl său, Pavel, îi bă- 
gase de multe ori în sperieţi pe cei din anturajul lui. La 
doi paşi de Alexandru stătea încurcat și palid, Ojarovschi. 
Nu-l mai văzuse niciodată pe împărat într'un asemenea 
acces de furie. 

— Aţi cutezat să spuneți prietenului meu, regelui 
Prusiei, că aş consimți să las mai departe pe tronul 
Saxoniei pe jalnicul ei rege? Ce binevoiţi a răspunde la 
aceasta? — urla Alexandru cu fața schimonosită de fu- 
rie. — Sunteţi un mincinos! | 

— Majestate, îndrăznesc să vă reamintesc că insulta 
nu.mă atinge pe mine, ci e adresată împăratului meu... 

Nimeni probabil nu-l mai văzuse pe Metternich atât 
de încurcat, aproape disperat. 


— Sunteţi un mincinos, — repeta  înăbușindu-se 
Alexandru, — vă rog plecaţi. Inţeleg ce urmăresc in- 


trigile dumneavoastră, domnule cancelar. Vreţi să mă 
stricați cu cei mai buni prieteni ai mei! Asta e o mârșăvie! 
— Majestate, dacă m'aţi fi purtător de coroană im- 


perială... 

— Vă rog tăceţi, — interveni Ojarovschi, adresân- 
du-se lui Metternich. — Majestate vă  implor, reveni- 
ți-vă! — şi pronunţând aceste cuvinte întinse rugător 
mâinile spre Alexandru. — Oare un împărat nu poate 


vorbi unui cancelar şi cu alte cuvinte? 

Câteva clipe de tăcere. Cu spatele spre Metternich şi 
respirând greu Alexandru îşi ștergea faţa cu batista; 
mâna-i tremura. 

— Vă rog plecaţi, prințe, — șopti Ojarovschi, luân- 
du-l de amândouă mâinile pe Metternich. 

Înclinându-se înaintea împăratului care era întors cu 
spatele, Metternich ieși. : 

Când Ojarovschi se întoarse, după ce-l condusese pe 
Metternich, îl găsi pe Alexandru pradă aceluiaș acces 
de furie. 

Alexandru jucase într'atât comedia prieteniei sale du- 
joase cu regele Prusiei, încât ajunsese aproape să creadă 
în realitatea ei. Dăduse regelui Prusiei cuvântul că va 
susține pretențiile Prusiei asupra Saxoniei. Și Metter- 
nich îndrăznise să spună regelui Prusiei că împăratul 
rus înclină să lase pe tron pe regele Saxoniei (a cărui 

vină era că prea multă vreme crezuse în steaua lui 


Napoleon). 
— Iți mulțumesc, prietene, — i se adresă Alexandru 
lui Ojarovschi, — că m'ai oprit la timp... Vom rezolva 


această ceartă așa cum se rezolva ea pe la mijlocul 
veacului trecut! 

Alexandru luă mănușşa de pe masă şi o aruncă jos. 

— Nwnţeleg, majestate, — spuse Ojarovschi, bâl- 
bâindu-se uşor, e vorba oare de un... 

— Duel! Şi dece nu... Tatăl meu a provocat la 
tournois !) pe toţi regii Europei! Eu, o să-i trimit mar- 
tori prințului Metternich! 

— Martori? — repetă Ojarovschi, neputând crede ce 
auzise. 

Îl privea uluit pe Alexandru, care zâmbea mulţumit 
de sine. Îl ispitea ieșirea pe teren. În toată viaţa făcuse 
caz de cavalerism. Vor vedea ei acum ce înseamnă un 
adevărat cavaler, fără teamă şi prihană! Se privi în 
oglindă, ochii îi străluceau, obrajii i se îmbujorară și 
îi plăcu cum arăta. 

— Dar majestate... — bâigui Ojarovschi. 

— Ne vom bate ca doi nobili între ei. Eu, primul 
nobil din ţara mea, nu trebuie oare să fiu pildă în- 
tregii nobilimi? 

— Vă implor numai un Singur lucru, — îndrăzni 
Ojarovschi să rostească, luându-și inima'n dinți, — vă 
implor nu vă grăbiţi! Acordaţi-mi un răgaz, sunt încre- 
dinţat că prinţul nu a avut intenția să facă o intrigă 
pe lângă majestatea sa regele... 

Generalul se lăsă pe un genunchi, cu un gest tea- 
tral, dinadins ca să-i placă lui Alexandru. 

— Noi cunoaştem curajul majestății voastre. V'am 
văzut pe câmpiile de luptă, dar gândiți-vă la patrie... 

Alexandru tăcea. Izbucnirea furioasă îl obosise. Se 
simţea ostenit şi avea o mare poftă de mâncare. 


— Cinăm astăzi la Razumovschi, — rupse el tăce- 
rea. — Duel! Am hotărît. — Dar glasul lui nu mai suna 


atât de ferm ca înainte. 
Ojarovschi nu mai avusese demult o noapte atât de 
agitată. Porni repede spre Ballplatz, dar Metternich era 


1} Tournois — luptă cavalerească. (N. trad.) 


în audiență la împăratul Frantz. Dădu în cele din urmă de 
el. Cancelarul părea foarte stingherit. In oraş circulau 
svonuri ciudate. Se împrăştiase ştirea că împăratul Ru- 
siei îl provocase la duel. Împăratul Frantz era foarte 
amărît. Lordul Castlereagh aproape să nu-şi creadă ure- 
chilor, aflând această veste. Dela Metternich, Ojarovschi 
se duse la Razumovschi. Conta pe faptul că între timp 
atât Alexandru cât şi Metternich se vor fi răcorit și că se 
impunea să găsească un compromis în „spirit cavaleresc“, 
compromis ce fu găsit până în cele din urmă. La zece 
dimineața, prinţul Metternich urma să se prezinte la Hoi. 
burg şi să înmâneze lui Alexandru o scrisoare din partea 
împăratului Frantz. Ojarovschi își dovedise cu strălucire 
priceperea şi abilitatea sa bine cunoscute. Il ura pe 
Metternich şi se bucura văzându-l agitat. i 

A doua zi, la zece dimineaţa, totul se terminase. Viena 
se liniștise. Duelul nu mai avea să aibă loc. Talleyrand, 
care de altfel, nu crezuse nicio clipă în posibilitalea unui 
duel, se bucura totuşi la gândul că oricum un astfel 
de incident adânceşte spărtura dintre aliați, ceeace pu- 
tea fi exploatat cu folos. 

La zece dimineaţa Ojarovschi își aminti de ofiţerul 
arestat. Mojaischi își petrecuse toată noaptea în camera 
aghiotantului imperial de gardă. 

— Majestate, — spuse Ojarovschi oftând, — am uitat 
cu totul de tânărul acela. Bietul om, e tot aici și așteaptă 
ordinul majestăţii voastre, care să hotărască de soarta 
lui. 

Alexandru era prost dispus. Acum după ce se mai li- 
niștise, îi părea rău că renunțase la duel. Ce episod de 
efect ar fi fost pentru istoriografi duelul dintre purtătorul 
coroanei imperiale ruse, şi cancelarul Austriei! 

— Ofițerul care l-a bătut la Copenhaga pe un con- 
țopist, sau pe un lacheu, — adăugă zâmbind Ojarovschi. 
— Cancelarul se consideră foarte jignit. 

— Ofițerii ăştia ai lui Ermolov sunt toți bătăuşi şi 
scandalagii... A 

— Majestate, căpitanul de gardă Mojaischi a fost in- 
sultat; i s'a zis rob... 

— Bunica mea, împărăteasa Ecaterina, a interzis până 
şi folosirea cuvântului „rob” — preciză Alexandru, în- 

cruntându-se. — Ofiţerul este sluga împăratului şi nu 
un rob... 

— Danilevschi mi-a povestit că Mojaischi luase apă- 
rarea unui soldat invalid şi a unei fete. 

— Să fie eliberat; atâţi ofițeri cu grad mai mare de- 
cât el și mai în vârstă tot își pierd câteodată cumpătul. 

Alexandru zâmbi sarcastic. O idee! Metternich ceruse 
să-i aplice cea mai aspră pedeapsă acestui ofițeraş, care-i 
bătuse un om de încredere. Să-l rețină pe ofiţer în suită 
şi să-l avanseze. Ar fi o uşoară şi dulce răzbunare! 

Ojarovschi intră în camera aghiotantului imperial de 
gardă, ţinând în mână spada lui Mojaischi. Acesta, spri- 
jinit cu coatele de masă, dormita cu capul pe mâini. 

— Trezeşte-te, căpitane, — i se adresă bucuros Oja- 
rovschi. — a-ţi spada. Ai avut o noapte proastă, în 
schimb ai o dimineață minunată. Du-te acasă şi nu uita 
că la balul de Anul Nou, care va avea loc la primărie, 
ai cinstea să faci parte din suita împăratului. 

Mojaischi ieși în piața din fața Hofburgului, aspiră 
adânc aerul rece şi înviorător a! dimineții. Parcă îşi re- 
venise la viață după un leşin adânc. Soare, un vânt 
proaspăt, muzică, bătăi de tobă şi sunet de flaut... Fu- 
sese oare aevea noaptea chinuitoare din Hofburg? 

Anul 1814, an furtunos și sângeros în Europa, trecuse. 
Viena întâmpina un an nou, anul 1815, printr'o ilumi- 
nație nemaivăzută, jocuri de artificii și salve de tun. 
Munţii din preajma Vienei 'erau acoperiți de zăpadă, 
vremea era însă călduroasă și în Prater, bărbaţii se plim- 
bau numai în haină, iar doamnele în rochii cu şaluri sub- 
tiri de Cașmir pe umeri. 

Alexandru Pavlovici marcă sosirea noului an prin 
acel eveniment ce avea să aducă după sine cele mai 
grele urmări pentru poporul rus. 

La 1 Ianuarie 1815 ţarul iscălise vestitul ucaz cu 
privire la „înființarea coloniei Bobâieţcoe din gubernia 
Moghilevscaia”. Începură să funcţioneze faimoasele co- 
lonii militare, care aveau să aducă țărănimii atâtea ne- 
norociri... l 


Ideia organizării acestor colonii militare îi venise lui 
Alexandru în zilele congresului dela Viena. Porni la crea- 
rea lor luând de model așezările „grănicereşti” austriace. 
Ofițerii statului major urmau să se informeze asupra or- 
ganizării coloniilor austriace, dar comandantul suprem 
al armatei Schwartzenberg, interzise subalternilor săi să 
dea vreo lămurire. Au făcut faţă sarcinilor fără informa- 
tiile dela Austriaci. Odată semnat ucazul, din satul Bo- 
bâlețcoe porni acel calvar al țăranilor săraci, obligaţi să 
mânuiască în acelaș timp arma şi să trudească şi la 
coarnele plugului de lemn. În zadar Barclay combătu ideia 
acestor colonii militare arătând „prăpastia ce stă des- 
chisă între armă şi plugul de lemn“. Aracceev își impuse 
punctul de vedere şi de data aceasta. 

Întorcându-se dela balul de Anul Nou dela Hofburg, 
Danilevschi dormi până târziu. Şi, cum se întâmplă de 
multe ori după o zi de oboseală şi o noapte albă, i se 
perindă întrun vis lung ceeace văzuse în ajun. Salonul 
imens, coloanele de marmoră peste care se reflecta lu- 
mina candelabrelor cu brațe multe, multe, nenumărate pe- 
rechi de dansatori. Deșteptându-se din somn, își aminti 
că trăise aevea toate câte i se arătaseră în vis. Con- 
gresul dansase încă odată. Dar meneau a primejdie, 
erau un semn rău toate aceste festivități ce se ţineau 
lanț. Iată, trecuse şi Anul Nou. Ce avea să aducă vii- 
torul? Danilevschi se simţea oricum foarte mulțumit că 
trăia evenimentele importante ale congresului, în toată 
vâltoarea lor. El, colonelul Danilevschi, îl primise şi-l 
introdusese pe Talleyrand la împăratul Alexandru la 
prima audiență acordată la Viena. El, îi condusese de 
atâtea ori la ieşire pe Metternich, pe Castlereagh, pe 
acelaş Talleyrand, pe Hardenberg, împuternicitul Pru- 
siei. De câte ori violenţa discuţiilor n'ajunsese până la ure- 
chile lui, răzbătând, prin ușă, din cabinetul împăratului: 
Nu se putea ști ce se discuta între cei patru pereţi, dar 
zvonurile despre discordia dintre aliați, erau tot mai alar- 
mante. 

Talleyrand nu se dăduse bătut în faţa înfrângerii su- 
ferite la prima audiență şi reuşise să obțină o a doua, 
fixată abea peste douăzeci de zile. 

In această întrevedere Talleyrand încercă să-l convingă 
pe împăratul Alexandru că ceeace il preocupa era numai 
problema securităţii graniţelor Austriei şi Prusiei. 

— În privinţa aceasta puteți dormi liniștit, — răspunse 
cu ironie Alexandru. 

Ar fi putut să-i spună că ar trebui să-l preocupe și 
securitatea granițelor Rusiei. Că doar prin Polonia îşi 
îndreptase Napoleon armatele în Rusia. 

Obiectul neînţelegerii se precizase pe față: Polonia şi 
Saxonia. Dar ceeace-l rodea la inimă pe Talleyrand nu 
era soarta Saxoniei — dacă va rămâne independentă, sau 
va îi alipită Prușiei — cât ambiția nesăbuită de a-şi aroga 
din nou rolul de apărător al principiului legitimităţii, al 
dreptăţii. Alexandru îl privi ţintă în ochi pe Talleyrand cu 
o vădită ironie. Cine îndrăznește să invoce dreptul, să 
vorbească în numele Franţei? 

— Cied că Franța îmi este întrucâtva obligată, — 
observă Alexandru în treacăt. — Imi tot pomeniţi de 
principii. Dreptul dumneavoastră public pentru mine hu 
are nicio valoare; nu mă interesează. Credeţi că au vreo 
importanță pentru mine pergamentele dumneavoastră, 
toate tratatele dumneavoastră? 

Vorbea cu Talleyrand ca şi cu „Anna Ivanovna”, 
fostul agent secret pe care îl plătise şi pe care îl disprețuia. 

Și de data aceasta comediantul își ratase rolul, în 
fața singurului său spectator. 

Alexandru nici nu vroia să audă de retragerea ar- 

matelor sale din Polonia. Ştia bine că în aceeaşi zi ar 
ocupa-o Austriacii. 
__ Când ieși din camera împăratului şi trecu pe lângă 
Danilevschi, acesta ceti pe fața lui Talleyrand, întotdea- 
una liniştită şi plină de gravitate, o zăpăceală şi o bui- 
măceală fără seamăn. 

În ziua următoare întreaga Vienă comenta cearta 
furtunoasă dintre Alexandru și Metternich. Alexandru nu 
putea uita că în preajma bătăliei dela Dresda, cedând 
stăruințelor lui Metternich, încredinţase lui Schwartzen- 
berg comanda armatelor aliate. Şi nu putea să uite că 
Metternich făcuse multă vreme joc dublu, faţă de el şi 
față de Napoleon, după 1812, în urma victoriei și a izgo- 
nirii Francezilor din Rusia. Se pare că pentru prima 
oară în viață Alexandru simțea că Ruşii îl aprobau în 

dârzenia cu care se opunea manevrelor dela Viena, prin 
care se încerca să i se fure Rusiei roadele victoriei câş- 
tigată cu jertfe sângeroase. Se comenta în cercurile vie- 
neze faptul că într'un acces de furie vorbise cu Metter- 
nich cu atâta violenţă, tratându-l chiar mai rău ca pe un 
servitor. Se lansase zvonul că jignirea suierită îl indis- 
pusese într'atât pe Metternich, îmcât ceruse împăratului 
Frantz să numească în locul lui un alt delegat din par- 
tea Austriei la lucrările congresului.! 

Era clar că Austriacii vroiau să obțină Polonia ca să 
se instaleze la porţile Rusiei. Alexandru o înțelese şi nu 
se lăsă intimidat de perspectiva unei rupturi a tratative- 
lor. Nesselrode, care se ferea de situaţiile încordate şi de 
discuțiile violente, fricos şi nehotărit, trăia zile foarte 
grele. Cirac al lui Metternich se vedea pus în situația de 
a-şi contrazice şi înfrunta maiestrul. Abătut și stingherit 
sta în fața lui Metternich şi făcea totul ca să se scuze, că 
înțelege și-și dă seama de situația lui, dar că mare încotro. 
fiind silit să execute ordinile împăratului. 

In unele situații poate că şi Alexandru ar fi înclinat 
să cedeze diplomaților din jurul său, însă .și puterea lui 
avea limite. Înţelegea şi el că Rusia nu i-ar ierta nici- 
odată anumite concesiuni. Şi spre uimirea străinătăţii, 
politica rusească triumfă. Ce-i drept, nu în măsura în care 
ar fi putut să triumfe. 

Furtuna se simțea pe aproape în timp ce vestitul pic- 
tor Isabey continua să lucreze netulburat la tabloul „Con- 
gresul dela Viena”, tablou ce avea să imortalizeze pacea 
din Europa şi înduioşătoarea bună învoire dintre aliaţii 
dela congres. 

Intre timp Wellington reușise să-i convingă pe prin- 
țul-regent şi pe lordul Liverpool că cei doi împuterniciți 
ai Angliei, Castlereagh şi Catkert, nu sunt de talia celor- 
lalți reprezentanţi şi că el ar fi mai în măsură să apere 
demnitatea şi interesele Angliei. Așa că pictorul Isabey a 
fost nevoit să-l prezinte în tablou, în momentul intrării 
sale în sala de şedinţe. 

Comunicativul şi veselul pictor francez nu-și cruța 
nicio osteneală ca să satisfacă toate capriciile simandico- 
şilor domni reprezentanți la Congres. Cavalerul Saldano, 
împuternicitul Spaniei, obiectă pictorului că îl plasase 
în așa fel încât nu i se vedea decât capul. Pictorul se 

scuză, explicându-i că celălalt delegat al Spaniei, cava- 
lerul Gomez, e așezat între lordul Stuart şi contele Clan- 
kerty. De pe soclul său de marmoră, Kaunitz privea 
adunarea bărbaţilor de stat care în acele clipe hotărau 
de soarta Europei, prevenitori şi amabili între ei, dar 
căutând fiecare în parte să scoată în evidență măreţia 
puterii pe care o reprezentau. 

Era mai mare hazul să urmărești pe domnii diplomaţi 
care, după fiecare ședință de pozare, făceau tot posibilul 
să rămâie cu pictorul între patru ochi, insistând să-l con- 
vingă să dea o mai mare atenție expresiei feței şi atitu- 
dinii lor, sau să-i situeze într'o lumină mai prielnică. 
Numai Metternich şi Talleyrand erau pe deplin mul- 
tumiți de locul ce li se rezervase în tablou şi de lumina 
abundentă ce se revărsa pe chipurile lor. Razumovschi 
nu-l deranjă pe pictor decât o singură dată cu rugămin- 
tea de a-i face un portret lui Beethoven. 

Dar această rugăminte stăruitoare îi intră pe o ure- 
che şi-i ieși pe cealaltă răsfăţatului Francez. [i părea de 
neînțeles că împuternicitul rus se ocupă cu atâta interes 
de acest muzicant, care fuge de lume. Se zice că e un 
geniu. O fi, dar un geniu ciudat, orgolios și profund ne- 
norocit, după cum i se citeşte pe faţă. Domnul Isabey 
se” simțea atras de un nou model al său, — soția unui 
diplomat englez, o femeie drăguță, graţioasă şi destul 
de tânără. 

Soția diplomatului era lady Anna Clarck — Anelia 
Grabowska. 

Soții Clarck sosiseră la Viena împreună cu Welling- 
ton. Mojaischi o întâlnise pe Anelia în Prater. Ea îl pofti 
să se suie în echipajul ei. Vorbiră despre lucruri fără 
importanță și doar la despărțire ea îi spuse în poloneză: 

— Te aştept mâine. 

li dăduse a înțelege că are să-i comunice ceva im- 
portant. N'o fi din partea Catencăi Nazimova? 

A doua zi răspunse invitației. Fu rugat să aștepte 
puţin. Între timp admiră portretul abea început al Ane- 
liei. Pictorul Isabey avea un fel propriu de a aranja capul 
modelului în poziția cea mai avantajoasă. Era socotit por- 
tretistul preferat al femeilor frumoase. Era şi om de spirit 
şi femeilor le plăcea să stea de vorbă cu el. 

Mojaischi îşi exprimă părerea că portretul era reuşit. 

— A început să-l lucreze la Paris, — spuse Anelia, 
— evenimentele însă nu i-au dat răgaz să-l termine. A 
luat cu el pânza la Viena și chiar la prima ședință de 
pozare i-am spus: „Domnule Isabey, acum cinci ani arătam 
mai bine ca acum, aşa că ar trebui să începi un alt por- 
tret“. Ştii ce mi-a răspuns, hoțomanul? „Aveţi dreptate, o 
să încep un alt portret, fiindcă sunteți mai frumoasă de- 
cât acum cinci ani”. l-am spus că glumeşte, dar el a 
continuat: „Doamnă, în ochii dumneavoastră și-a făcul 
cuib între timp ironia” — ceeace nu mi-a displăcut. 

Anelia schimbă dintr'odată vorba, trecând la chestiuni 
politice căutând să-i arate lui Mojaischi că o îngrijorează 
tot mai mult soarta Poloniei. 

Polonia îl preocupa şi pe Mojaischi. Napoleon o ri- 
dicase împotriva Rusiei. Austria şi Prusia şi-au pus şi 
ele ochii pe ea. Poate Rusia lăsa această țară în voia 
soartei? 

— Am avut prilejul să vizitez Varșovia și am putut 
să-mi dau seama în ce măsură aristocrația poloneză se 
dedă unei vieți desfrânate și cât de periculoase sunt ideile 
necugetate pe care le îmbrățişează. Oare spiritul de aven- 
tură al îngâmfațţilor nobili n'o să facă să treacă poporul 
dumneavoastră prin noi încercări şi vărsări de sânge? 

— După părerea dumitale cine ar putea smulge acest 
rău din rădăcină? Alexandru? 

Mojaischi tăcu. mult timp şi rămase cufundat în gân- 
duri. În cele din urmă zise: 

— Mi sa spus că Rusia preconizează să se acorde 
Poloniei o constituție şi participarea Polonezilor la con- 
ducere, pentru ca să se pună capăt asupririi şi umilirii 
poporului polonez. 

Repetă aceste vorbe fără a fi convins de sinceritatea“ 
intențiilor lui Alexandru, deși aflase dela Danilevschi că 
Barclay, comandantul suprem, primise ordin ca în Var- 
şovia să nu rămâie decât numai ofiţerii strict necesari statu- 
lui major şi ca restul trupelor. să fie retras din capitala 
Poloniei... Cum s'a putut interpreta acest ordin? Ca o simplă 
manevră politică pentru a preîntâmpina eventualele pro- 
teste ale Austriacilor şi Englezilor la congres, sau ca o 
dorință de a da Polonezilor o mai mare libertate? 

— Ar trebui ca bărbații de stat polonezi să nu mani- 
feste ambiţii nesăbuite și nici să apară ca asupritori ai 

propriului lor popor, ci ca oameni buni şi chibzuiţi, ade- 
vărați patrioți ce-şi iubesc ţara... 

— Republica? 

— Republica poate lua ființă prin voința poporului. 
Numai poporul este îndreptățit să hotărască de soarta 
țării, tot el se cuvine să conducă treburile statului. Când 
popoarele celor două țări vor deveni conştiente că înflo- 
rirea patriilor lor ar putea-o obține şi asigura printr'o 
trainică prietenie între cele două ţări, atunci cele două 
popoare slave vor putea să teziste duşmanilor Rusiei şi 
Poloniei... 

Anelia îl privi nedumerită. 

— S'ar putea oare ca... — dar fu întreruptă. 

Servitorul anunţă sosirea unui oaspete. 

— Îl cunoşti, — şopti Anelia cu un aer misterios, — 
este unul dintre prietenii mei ruşi. 

În uşă apăru Andrei Chirillovici Razumovschi. 

— Fermecătoare doamnă, — începu el din prag. — 
Aveţi în fața dumneavoastră un om care nu are alte 
preocupări decât de a-și vizita adevărații prieteni... Este 
tot ce pot face, cu oarecare folos, în situația mea... 

Andrei Chirillovici aruncă o scurtă privire spre Mo- 
jaischi. Il mai văzuse undeva pe acest tânăr ofițer, poate 
chiar în casa sa. Zâmbi cordial oaspetelui Aneliei Gra- 
bowska, a cărui prezență în acea casă și-o explica prin 
vreun capriciu al gazdei. 

Mojaischi îl asculta nu fără curiozitate pe Andrei 
Chirillovici. ; 

„Fiu al hatmanului Malorusiei, general-feldmareşal şi 
președinte al Academiei de ştiinţe, contele Chirill Grigo- 
rievici Razumovschi și al Ecaterinei Ivanovna Narâş- 
china, coborîtoare din neamul de boieri, care l-au dăruit 
Rusiei şi pe Petru I... Nepot al ciobanului ucrainean 
Rozum... Din acest amestec de sânge ar fi putut ieşi un 
mare bărbat de siat, un patriot, un liber-cugetător, un 
Mirabeau al Rusiei şi poate că... Dar ne-a dat doar un 
demnitar  germanizat, care se mulțumește să asculte 
concerte şi să împartă cadouri modistelor şi vânzătoare- 
lor din prăvăliile Vienei...” așa gândea Mojaischi în timp 
ce Razumovschi cerceta cu un aer foarte serios portretul 
de pe şevalet. 

— Un mare maestru, — își dădu părerea Andrei Chi- 
rillovici. — Un alt pictor nu s'ar fi încumetat să lase 
liber, la vederea tuturor, un portret neterminat. Isabey, 
însă, poate s'o facă; în fiecare trăsătură a penelului lui 
se simte harul divin. 

— O să fie măgulit auzind aprecierea dumneavoa- 
stră; nu sunteți numai un critic sever, ci şi un Mecena al 
artei. Intreaga Vienă vorbeşte că numai datorită dum- 
neavoastră împăratul Alexandru l-a primit în audiență pe 
Beethoven. Nefericit geniu... 

-— Nefericit, — repetă Razumovschi așezându-se. --- 
Da, nefericit. Surzenia şi nepăsarea oamenilor l-au făcut 
să fugă de lume. I-am amintit țarului de el la cel dintâi 
prilej. L-a primit în audienţă şi aceasta poate să-i mai 
uşureze din povara grea a traiului său. Curtea vieneză 
nu-i acordă nicio atenţie lui Beethoven, — continua Ra- 
zumovschi fără să-şi ia ochii de pe portret. — Bătrânul 
prinț de Ligne îmi spunea cu puţin timp înainte de a 
muri: „Ce valoare au titlurile, onorurile care se acordă 
demnitarilor, chiar şi gloria militară? Condotierul Gate- 
mallata, ale cărui fapte nu şi le mai aminteşte nimeni, 
continuă să mai trezească interesul oamenilor numai 
pentru că chipul lui a fost imortalizat în bronz de marele 
Donatello. Se poate să nu ştii cine a fost și ce a făcut 
papa Iulius al II-lea, dar niciodată nu se va uita că pe 
vremea lui a trăit şi creiat Michel Angelo. și că opera 
lui, cavoul papei Iulius al II-lea, este o minune a artei”. 

— Dacă-i aşa, o să treceţi şi dumneavoastră în isto- 


rie: Beethoven v'a închinat două simfonii. — Anelia ac- 
centuă aceste cuvinte lăsând a înțelege că-i pusă şi pe 
glumă. 


— Credeţi-mă, că mă mândresc cu ele mai mult decât 
cu orice. Maestro m'a auzit fredonând un cântec ucrai- 
nean pe care l-am auzit în copilărie dela bunicul meu. 
Acest cântec i-a servit ca motiv muzical la adaggio din 
quartetul... Cât de nefericit e sărmanul nostru  maestro? 
Dacă n'ar fi fost devotatul de Schupantzig, murea de atâta 
muncă, hărțuit de îndoieli şi insomnii. Haydn a scris o 
sută optzeci de simfonii. Beethoven numai nouă... A noua 
simfonie întruchipează bucuria și suferința vieţii. Nu şi-a 
terminat încă partitura acestei simfonii, în fiecare zi lu- 
crează la ea. Niciodată nu e pe deplin mulțumit de ceeace 

creiază şi acest chin îi răscoleşte mânia şi disperarea. Un 
mare muzicant, dar un om nefericit... 

— „Viena, Viena, oraşul cântecelor... Viena, raiul mu- 
zicanţilor”, — repetă Mojaischi versurile dintr'un cântec 
cunoscut, dar Andrei Chirillovici nu surprinse ironia din 
cuvintele lui și îl întrebă dacă nu cumva l-a întâlnit în 
Viena acum vreo patru ani. 

Mojaischi răspunse că pe acea vreme se afla la Londra. 

— Am avut cinstea să vă fiu prezentat, conte, la ani- 
versarea luptei dela Leipzig. 

Auzind bătaia armonioasă a ceasului, Razumovschi 
tresări. 

— Vai, cum trece de repede timpul! Am astăzi o 
şedinţă la Isabey, seara o recepție la Ballplatz, mâine 
trebuie să fiu la repetiţia unui nou balet a căiui muzică 
nu-i tocmai pe placul prințului Metternich... Iată viața 
unui diplomat. Joi, vă rog să poftiți la mine. S'a întors 
din Italia un iobag de al meu, pe care l-am trimis la 
Roma ca să înveţe violoncelul. L-am ascultat cântând 
după trei ani de şcoală și-ini place... Vă invit şi pe dum- 
neavoastră, — se adresă el lui Mojaischi. 

Ceva din privirea acestui tânăr ofiţer îl neliniștea pe 
Razumovschi. Tânărul avea, ce-i drept, o ţinută foarte 
respectuoasă și mai mult tăcuse, cum se şi cuvenea la 
vârsta lui, dar politețea exterioară amăgește de multe ori. 
Işi aminti de Nicolai Turgheniev, îndeobşte tăcut şi ama- 
bil, dar primejdios şi tăios în discuţii. Andrei Chirillovici 
nu se prea putea înțelege cu tinerii acestui nou secol, îl 
speriau de multe ori prin ideile lor. Se ridică şi-şi luă 
rămas bun. 

— lată că mă vizitează și Ruși, — îi spuse Grabow- 
ska, după plecarea lui Razumovschi. 

-— Mda, „Ruși” ? — exclamă Mojaischi. 

— Nu-i poți ierta pasiunea lui pentru muzica vieneză? 

— „Viena, raiul muzicanţilor”! Rai, în care a murit 
de nizerie marele Mozart! Nu-i iau în nume de rău con- 
telui Razumovschi dragostea sa pentru muzica. lui Ludwig 
Beethoven. Dar nu vi se pare ciudat şi totodată ridicol 
să vorbeşti de suferințele compozitorului și să nu-ți pese 
cum trăeşte el. Că o duce numai în nevoi şi sărăcie, o 
ştie întreaga Vienă. Şi bogătașului Razumovschi, în casa 
căruia într'o singură seară s'au ars lumânări de douăzeci 

de mii de florini, nu-i trece prin minte că Beethoven cu 
aceşti bani ar putea trăi liniştit trei ani și mai bine! Din 
păcate, bogatul Mecena, Razumovschi, nu-şi prea dă si- 
lința să vadă sărăcia în care trăeşte marele geniu Beet- 
hoven. 

Lăsându-şi capul pe spate şi pironindu-şi privirea prin 
geam spre cerul întunecat de toamnă, „Anelia tinu să-i 
spună părerea ei: 

— Eu nu prea înțeleg muzica lui. își avut prilejui 
so ascult o singură dată, la un concert; cânta Leduc... 
Se executa un concert pentru vioară și orchestră. Partea 
de început a orchestrei e atât de solemnă şi minunată, ți 
se pare că atinge sublimul... Te întrebi, se poate oare 
exprima ceva mai mult în muzică? Intră apoi vioara şi 


sunetul ei se înalţă spre cer, mai sus, tot mai sus... — Ane- 
lia îşi cobori deodată ochii spre Mojaischi: — Nu-mi în- 


chipuiam că porți în suflet atâta răutate... Cu aşa gân- 
duri o să-ți fie greu să trăieşti în Rusia. 

— Cu nimic mai greu decât aici... 

— Ai ceva veşti din Vasenchi? Nu? Atunci eu suni 
mai norocoasă ca dumneata. Vechiul meu prieten colonelul 
Olșevschi s'a întors din Rusia unde fusese prizonier, la Nov- 
gorod, şi a văzut-o pe Catia. 

Mojaischi îşi stăpâni cu greu emoția. 

— Olşevschi mi-a spus că s'a făcut mai drăguță; 
cunoscut-o la mine la Grabnic... Era pe atunci aghiotant al 
prințului Iosif Poniatowski... Mai rămâi mult la Viena ? 

— Cine ştie ? 

— La balul de Anul Nou dela Hofburg se vorbea de 
război. Dumneata ce crezi ? Se simte peste tot o neliniște 
apăsătoare. 

— Război? — întrebă Mojaischi cu o uimire prefăcută. 
— Cine să lupte cu Rusia ? Napoleon ? E captiv în insula 
Elba. Pacea s'a iscălit la Paris. La Viena ia ființă o nouă 
Europă. 

Vorbea în felul acesta, fiindcă avea în faţa lui pe soția 
lui sir Charles Clarck. 

— Prinţul Talleyrand, — continuă lady Anna cu un 
aer distrat, — susținea recent că în Europa nimeni nu mai 
vrea să lupte... Nu vrea şi nu poate... O spunea, ce-i drept, 
nu fără părere de rău... 

— EI însă vrea război? 

— Cine poate şti ce vrea Talleyrand ? 

— Dacă e vorba de război, atunci nmo să-mi mai văd 
incă multă vreme patria. 

— Vrei să pleci? De dragul Catencăi? -- î! întrebă 
Anelia privindu-l țintă. 

Mojaischi tăcea. Nu voia să-i desvălue gândurile lui 
cele mai ascunse. Dealtfel dorea să se întoarcă în patrie nu 
numai ca s'o vadă pe Catia. l 

— Când eram la Londra am primit dela Ecaterina Ni- 
colaevna o scrisoare care nu ne-a apropiat deloc. Şi nici 
war fi putut să ne apropie. Prea am fost departe anii aceş- 
tia unul de altul. Dar totuşi, un sentiment cald s'a redeştep- 
tat în sufletul meu şi m'am gândit că trebue să plec cât 
mai repede, fără întârziere... Dar am fost trimis în Dane: 
marca, la Copenhaga. Trăesc de trei luni acolo ca într'o 
zolivie, printre Danezii pe cât de virtuoşi, pe atât de plic- 
Ticoşi... ” 

Părea că nu se.mai poate opri şi continuă fu amără. 
ciune : 

. — De multă vreme serviciul mi-a ajuns o povară. Am 
vrut să fiu de folos țării mele, dar toate sforțările s'au 
irosit fără rosi. Nici împăratul şi nici Nesselrode n av 
nevoie de mine. Mă aflu la Viena şi nu văd decât acelea 
lucruri — parăzi, baluri şi vânători de cerbi — cerbi care 
au cinstea de a fi puși pe goană în bătaia armelor împăra- 
ților şi regilor. „Congresul dansează, dar nu înaintează”. 
a spus de Ligne... Am petrecut două zile în munți, într'o 
casă țărănească, la niște oameni simpli, printre troiene. 
în zăpadă, în mijlocul pădurilor. Am avut impresia că sunt 
in Rusia, în patrie. Intorcându-mă la Viena am asistat 
la un spectacol ciudat: mii de oameni adunau zăpada, o 
'ransportau cu căruțele, pentru a face un drum bun de sa- 
nie. In vale zăpada se topea repede. Impăratu!, curtenii şi 
suita, ca să se mai distreze, țineau să se plimbe cu săniile. 
După ce se aşternu drum bun de sanie, oaspeții străini în- 
cepură plimbările în sănii aurite și împodobite. Calea le 
era luminată de torţe și societăţi corale de tot felul îi dis- 
rau cu cântece tiroleze. De bunăseamă că tot Metternich a 
născocit și asta ! Ah, ce silă mi-e de toate! 

Ea izbucni în râs, dar se întunecă pe dată. 


— Care dintre noi poate spune că-i mulțumit cu viața 
ce o duce, domnule căpitan ? Se împlinesc în curând doi 
ani de când sunt măritată și trăiesc printre acești oameni 
reci și parcă lipsiţi de suflet. Pentru ei totul este o nimica 
în afară de insula lor. Piară toți şi toate, numai insula, 
regele, casa, caii şi câinii lor să rămână teferi... Pentru 
ei întreaga Europă nu-i decât un joc de cărți. Nu arareori 
simt că-s urîţi pentru sufletul lor hain, pentru mândria şi 
prosteasca lor îngâmfare. 

Vorbea cu amărăciune şi sinceritate. 

— Atunci cum de vaţi hotărît să faceţi această căsă- 
torie ? 

— Am dus o viață tare zbuciumată. In cele din urmă 
ma obosit. Ce am fost? O fată săracă ca atâtea altele; 
o biată fiică de anticar, Anette Laroche. Am ajuns contesa 
Grabowska. Blazoane, relicve, legende încântătoare și 
odată cu ele năzuinţa către o Polonie mare... Crede-mă că 
am dorit sincer fericirea acestei țări. După moartea lui 
Cazimir, äm rămas fără niciun sprijin. Imi pierdusem și 
cea de a doua patrie şi mi-am zis : „Patria mea e acolo unde 
domnește spiritul libertății”. Le-am dat ajutor patrioților 
italieni și m'am. ridicat împotriva forțelor negre. Ce mă 
aștepta — fortăreața Spilberg, sau otrăvirea ? Nu mă mai 
simțeam în stare să continui o asemenea viaţă. M'am mä- 
ritat cu Charles Clarck. Și maş putea spune că nu-mi 
place să văd curtenii austriaci făcând reverenţe în fața 
lady-ei Anna Clarck, soție de diplomat. Dar toate astea le 
plătesc prea scump. 

Ceasul de pe cămin sună din nou. 

— Imi simt sufletul mai uşurat, am atât de rar prilejul 
să spun adevărul. 

— Dece credeţi că o să fie război? — întrebă Mojaischi 
după o tăcere mai îndelungată. — Avem doar o coaliție? 

— Nu mai există demult. Rusia este izolată, a rămas 
singură. O ştii şi dumneata mai bine ca mine. 

— Să duci un război cu Ruşii, pe care până şi încre- 
zutul Napoleon îi socotea ca o armată puternică ? Austria 
nu-i dispusă să lupte singură. Franţa e slabă, armata ei, 
în afară de cei câteva mii de nobili, îi urăşte pe Burboni. 
Anglia duce un război prea costisitor cu Statele Unite ale 
Americii. Cine va lupta împotriva Rusiei ? 

Anelia privi şi ascultă cu atenţie în toate părţile şi, când 
se convinse că în jurul lor nu era nimeni, îi şopti: 

— Pacea cu Statele Unite ale Americii va îi semnată 
la Gand. Poate că pacea a şi fost semnată în această clipă 
când stăm de vorbă. Şi fiindcă urăsc Austria, pot să vă des- 
tăinuesc că prinţul Schwartzenberg îmi spunea mai deunăzi: 
„Dacă e să ne luptăm cu Rusia, atunci mai bine să în- 
cepem războiul acum, decât peste câţiva ani”. Și toate 
acestea numai din pricina Poloniei. Austriacii țin cu tot 
dinadinsul să impună Ruşilor să se retragă din ducatul 
Varșoviei. 

— Pentru ca să-l ocupe el... Schwartzenberg... Atâta-l 
taie capul. E un prost dela care poți afla ceeace ascund 
ceilalți... Cerul Eurâpei e acoperit de nori... Un lucru e si- 
gur, încă multă vreme n'o să-mi văd patria. 

— Să nu-mi iei în nume de rău că vreau să-ți'dau o 
mână de ajutor, — îi spuse Anelia. — O femeie poate 
multe... Dacă mai nimic împotrivă, voi vorbi cu bătrânul 
Razumovschi ; oricum face parte din anturajul împăra- 
tului. Ştii doar că l-a convins să-l primească în audienţă 
chiar pe domnul Beethoven, deși împăratul nu-i amator 
de muzică şi n'o înțelege defel. Pot să-l rog pe Razumov- 
schi şi cred că va reuși să-ți obțină un concediu sau tre- 
cerea în rezervă... Vrei ? 

— Nu, — răspunse Mojaischi, — dacă este adevărat 
că războiul e aproape... 

li aruncă o privire, uitându-se la bandajul negru de 
deasupra tâmplei: 

— De două ori ţi-ai vărsat-sângele pentru patrie... 

Prin sălile pustii răsunară deodată paşi grei. 

—, E Charles, — zise Anelia. 

Faţa i se întunecă, dar imediat zâmbi silit şi spuse cu 
glas tare şi voios: 

— Mi-aţi povestit o întâmplare minunată... Şi ce i-a 
răspuns nefericitul tânăr iubitei sale ?... 

De politeță Mojaischi mai rămase încă o jumătate de 
oră la soții Clarck. Vorbiră despre vânătoare şi despre 
nunta prinţului de Wurtemberg cu marea ducesă Ecaterina 
Pavlovna. 

Gata de plecare, mai privi o clipă, când la portretul 
pictat de Isabey, când la Anelia. Având modelul în faţă, 
portretul părea imaginea Aneliei reflectată în oglindă. 

Mojaischi o vedea pentru ultima oară. Nu mult după 
aceea, Anelia răci pe când se întorcea dela o recepție dată 
de prințul Schwartzenberg şi muri peste trei luni de tuber- 
culoză galopantă, fierbinţeli cum se numea pe atunci această 
gravă boală. 

In ziua vizitei lui la Anelia Clarck, soarta lui Mojaischi 
se schimbă din nou. intorcându-se acasă, la hotel, găsi o 
notiță a lui Danilevschi : era aşteptat la Hofburg la orice 
oră din zi sau din noapte. 

La Hofburg, Mojaischi îl găsi pe Danilevschi care fm- 
pacheta nişte colete. Era tulburat şi îngrijorat. 

— Mâine în zori pleci la Varşovia, ca să duci o seri- 
soare din partea împăratului, comandantului suprem.... — 
Apoi urmă în șoaptă: — s'a ordonat să se pregătească caii 
de drum. Impăratul s'a hotărît să părăsească Viena. Deo- 
camdată pleacă la Cracovia unde se află avangarda noas- 
tră. lar mai departe, potrivit situaţiei, îşi va svârli paloşul 
pe cântar. 

In catedrala sfântului Ștefan se oficia un parastas pen- 
tru odihna sufletului regelui decapitat Ludovic al XVI-lea. 

Parastasul îl oficia un cardinali înconjurat de un sobor 
de doisprezece episcopi. Orga răsuna puternic, făcând par- 
că să se clatine pereții catedralei, corul dădea răspunsu- 
rile pe un ton mai grav și mai solemn ca deobicei, după 
cum credeau oficialitățile că se cuvine de ziua pomenirii 
unui rege carc nu murise în patul său, ci sub cuțitul ghilo- 
tinei. 

In timpul slujbei, demnitarii ruși cercetau arhitectonica 
interioară a catedralei. Incepută de Leopold al VI-lea în 
secolul al XIII-lea, catedrala suferise de pe urma a două 
incendii şi ani îndelungaţi scheletul ei de piatră înegrită 
se înălță deasupra clădirilor arse din Viena. Deabia în 1433 
s'a terminat restaurarea turnului principal, cu săgeată în 
vârf. Turleie zvelte ce se înălțau în văzduh aminteau, 
când o dantelă fină, când blocuri de cristal ce se încălecau 

anul pe celălalt. Liberii-cugetători spuneau că această dan- 
telărie de piatră reflectă toată subtilitatea şi cazuistica sco- 
lasticilor din Evul Mediu şi deaceea catedrala era numită 
de unii „scolastica de piatră”. Pentru o asemenea tristă 
ceremonie locașul fusese bine ales. Statuile gigantice ale 
sfinților și ale cardinalilor priveau pe úrmaşul lor, pe car- 
dinalul care slujea fe deum-ul în amintirea regelui francez 
decapitat. 

Razele soarelui de Ianuarie se irizau prin vitraliile co- 
torate. O fâşie de lumină purpurie se răsfrânse pe jos în 
dreptul picioarelor împăratului Frantz, care se dădu uşor 
la o parte şi continuă să-i privească distrat pe cei ce se 
rugau. Unii şopteau cuvinte de rugăciune, alții urmăreau 
slujba din curiozitate, ca pe o reprezentaţie de teatru. 
Chiar mohorîtul Wellington nu-și lua ochii dela vestmântul 
roşu al cardinalului şi dela mantiile episcopilor. Ruşii, 
obişnuiţi cu serviciile somptuoase din bisericile lor, com- 
parau în gând parastasele ortodoxe cu cele catolice şi ri- 
tualui lor li se părea mai sobru şi mai impresionant. Razu- 
movschi uită de toate sub vraja vocii celebrului cântăreţ 
Luciano, un castrat adus special pentru acest parastas 
Jela Roma. Prințul Metternich cu o expresie de circum- 
stanță a feței arunca, din când în când, câte o privire în- 
«pre Alexandru. 

Alexandru nu părăsise Viena. Se aranjase totul cum 
trebuia. Aliaţii dându-şi seama că Rușii nici gând n'au 
să se retragă din Polonia, se văzură siliți să se mulțu- 
mească cu ce vor putea rupe pentru Austria și Prusia. n 

Ceremonia tristă a parastasului corespundea dispoziției 
sufleteşti a regelui prusian, adânc mâhnit că nu căpătase 
Saxonia. In schimb i se promisese Mainzul și regiunea de 
lângă Rin. Rusia nici nu se gândea să lupte pentru ca să 
impună cererile Prusienilor. Acum regele era hotărît să-și 
părăsească pe vechiul său prieten Alexandru legându-se 
cu alți doi prieteni noi, Anglia şi Austria. Spera să obţină 
prin ei avantagii mai mari. 

Aşadar fiecare se gândea la interesele sale. 

In jurul catedralei se strânsese o mare mulţime de 
curioşi. Un portar înalt cât un munte, ținând o ghioagă 
in mână, stătea înțepenit şi solemn în pridvorul catedra- 
lei. Cuirasieri cu săbiile scoase din teacă formau garda 

de onoare în jurul portalului bisericii. Un baldachin negru 
de doliu, brodat cu argint, atârna la intrare, așa că vie- 
nezii se întrebau îngrijoraţi: o fi murit oare vreunul din 
măririle adunate la Viena la congres ? 

In catedrală era frig, mult mai îrig decât afară; zidurile 
vechi de piatră răsfrângeau o răceală ca de ghiaţă. Slujba 
părea că nu se mai sfârșește. Alexandru stătea nemișcat. 
Se înroșise ușor la față de frig; se obișnuise cu frigul la 
parăzile dela Gatcina, la care nu purta manta nici pe vântul 
cel mai rece și pătrunzător. Din când în când îşi făcea 
plăcerea să-l privească pe Talleyrand. De fapt s'ar fi cu- 
venit ca fostul episcop d'Autun să oficieze el, împreună cu 
cardinalul și episcopii austriaci parastasul în memoria re- 
gelui decapitat. Ce bine i-ar fi stat în-odăjdii de episcop cu 
inel de ametist pe deget! 

Era însă îmbrăcat într'o haină neagră de mătase, cu 
doliu pe braț şi cu fața copleșită de o durere impresio- 
mantă. Cine era acest bătrân? Vreun credincios servitor 
al regelui decapitat, care era cât pe ce să-i împărtășească 
soarta, sub cuțitul ghilotinei ? Vreun demnitar plecat din 
Parisul revoluționar la Coblentz, dintre acei care-și împo- 
dobeau pieptul cu crinul alb al regalității şi care erau gata 
de a reda Burbonului tronul, fie şi cu sacrificiul vieţii lor? 
Nu, era episcopul caterisit, care oficiase fe deum-ul pe 
Champ de Mars, la Paris, la serbarea Federaţiei, la prima 
aniversare dela căderea Bastiliei. In odăjdiile sale impună- 
toare de episcop, apăruse ca un simbol al înfrățirii bisericii 
creştine cu revoluția. Dezlegase pe preoţii care aderaseră 
la revoluţie, de jurământul depus papei dela Roma. Tot el 
dăduse încuviințarea sa de episcop, pentru confiscarea 
averilor bisericești, el, care se fălea cu prietenia lui Danton 
și primise în 1792 să fie ambasadorul republicii în Anglia... 

Şi iată-l acum, în haina de doliu, la Viena, asistând la 
parastasul în memoria regelui condamnat şi ghilotinat de 
revoluţie. Talleyrand, împuternicitul Franţei la congresul 
dela Viena, împuternicitul lui Ludovic al XVIII-lea, fratele 
regelui decapitat, era acel care pusese la cale organizarea 
acestei ceremonii de doliu. 

Toate acestea le cunoşteau foarte bine înalții demnitari 
care asistau la slujba din catedrala sfântului Ștefan, das 
mai bine le ştia Alexandru. Un singur lucru nu știa, în 
acea împrejurare, împăratul Ruşilor: nu ştia că prințul 

Metternich, lordul Castlereagh şi Talleyrand semnaseră 
cu optsprezece zile în urmă, la 3 Ianuarie 1815, „mica con- 
vențiune”, o alianță militară împotriva Rusiei şi Prusiei. 

Coaliția nu mai exista. Franța învinsă, Franţa care ani 
de-a-rândul prădase Europa, era acum aliată cu doi coaliaţi 
împotriva celui de al treilea, Rusia, care dărâmase puterea 
lui Napoleon. 

Orga răsuna grav şi tânguitor ; cântările ei armonioase 
se pierdeau pe sub bolțile catedralei, în timp ce, primind 
binecuvântarea cardinalului, fostul episcop d'Autun se 
gândea desigur că fratele regelui decapitat va suporta 
cheltuielile acestei triste ceremonii și că din socoteala ce 
i-o va prezenta îi va rămâne şi lui o sumă respectabilă. 

Dar Talleyrand care legase şi deslegase atâtea, nu 
putea prevede evenimentul care avea să-i răstoarne pe 
neașteptate toate combinaţiile; nici nu-i trecea prin gând 
că peste o lună, la 22 Februarie 1815, se va rupe tot păien- 
jenișul intrigilor lui şi se va dărâma „ordinea” creată de 
el, că Napoleon părăsind insula Elba, va debarca în golful 
Jouan și că exact peste trei săptămâni va dormi la Paris 
în palatul Tuileries. 


„Vocea impresionantă a cântărețului Luciano mai ră- 
suna încă pe sub bolțile seculare ale catedralei sfântului 
Ștefan şi congresul, tremurând de frig, asculta parastasul 
ce părea că nu se mai sfârşeşte... 

Alexandru privea pe sub gene spre demnitarii englezi 
pe fața cărora era întipărită o adâncă plictiseală. Işi aminti 
cele ce-i povestiseră oamenii de stat de pe timpul Ecateri- 
nei despre războiul cu Turcii din 1791. Și atunci Englezii 
amenințau cu război, iar la răţoielile lor; bunica sa Ecate- 
rina, răspundea: „Să-l văd pe domnul Pitt dacă va avea 
curajul, să înceapă un război cu noi”. Şi în anul acela 
poporul din Londra scria cu creta pe zidurile caselor : „Nu 
vrem război cu Rusia!” 

N'au pornit nici atunci războiul de dragul Turcilor şi 
nu se vor război nici acum pentru Saxonia şi Polonia. 
Principalul e să ne arătăm fermi. 


43 


Se scursese o jumătate de an de când Fedor Volghin 
sosise în patrie. 

Fusese luat în ţări străine pe când era un băiețandru. Se 
întorsese om în toată puterea, știutor de carte şi liber. Lup- 
tase în război, văzuse Londra şi Parisul, cutreerase multe 
oraşe. In primul oraş rusesc prin care trecuse la întoar- 
cere, văzuse un arc de triumf purtând inscripția : „Vitezei 
armate. rusești”. Prin sute de asemenea: arcuri de triumf, 
înălțate în orașe, treceau trupele ruseşti care se înapoiau 
în patrie. In drumul său, Volghin o luase de multe ori 
înaintea regimentelor ce se întorceau în garnizoanele lor. 
Se întorceau acasă învingătorii, eliberatorii Europei, cei 
care fuseseră întâmpinați cu flori în oraşeie Turingiei, Si- 
leziei și Boemiei. Acum ei călcau mândri pe pământul pa- 
triei. In calea lor, pădurile parcă ardeau în strălucirea aurie 
a toamnei. li întâmpinau de-a-lungul drumurilor mulțimi 
venite din satele apropiate şi din altele mai îndepărtate. 
Țăranii şi țărăncile nu se mai săturau privind chipurile 
arse de soare, cutele şi cicatricele de pe feţele bărbătești 
ale ostașilor şi le întindeau. pâine, lapte şi cvas. Moșierii 
se abăteau şi ei prin bivuacuri și ţineau să-i poftească la co- 
nacurile lor din apropiere pe ofiţeri, care primeau bucuroşi 
invitațiile știind că-i aşteaptă o masă îmbelşugată. Primiţi 
ca oaspeți dragi, le era plăcut să povestească de lupte, de 
faptele lor de eroism. reale și închipuite, de cele văzute 
pe meleaguri străine și mulți din ei nu uitau să pomenească 
şi de cuceririle lor paşnice asupra drăguţelor parizience. 

Un om cu o statură de uriaș, îmbrăcat în haine nem- 
teşti, cu crucea „Sfântul Gheorghe” pe piept, atrăgea şi: 
el atenţia oamenilor. In timp ce căpitanul de poştă cerceta, 
nu fără uimire, foaia de drum iscălită de ambasadorul rus.. 
generalul-aghiotant, prințul Liven, eliberată fiului de țăran 
puțin mai înstărit Fedor Ivanovici Volghin şi în timp ce se- 
schimbau caii, Volghin citea cu multă curiozitate acele 
„reguli, pentru cei care călătoresc cu caii de poştă“. Din 
cuprinsul lor află că li se interzicea cu stricteţe să insulte. 
să supere, sau să-i lovească pe paznicii hanurilor de poştă 
și că pentru fiecare din aceste abateri se prevedea o amendă 
de câte. douăzeci și opt de ruble şi câte o copeică de argint 
în folosul hanului de poştă. Se mai arăta că „surugiul nu. 

trebuie să gonească prea repede caii ca să ajungă la desti- 
nație înainte de timpul prevăzut, iar dacă va fi silit şi: 
bătut, va avea dreptul să-l lase în drum pe acel călător. 
sau la sosirea în stație să raporteze despre aceasta căpi: 
tanului de poştă, care îl va aduce pe vinovat în fața autori- 
tăților locale, dacă acesta nu va fi în stare să achite 
amenda.” > 

Regulile erau- foarte amănunțite şi scrise fără zgârcenie 
de cuvinte, dar Volghin le citi de două ori, până ce i se 
puse la dispoziție „potrivit situației sale“ un docar deschis. 
având de plată până la stația următoare, câte două copeici 
şi jumătate de fiece verstă. li convenea acest docar ușor, 
cu care putea să ajungă mai repede la Novgorod. 

Prefera, uneori, în drum să mâie câte o noapte la ţărani. 
decât să tragă la hanuri de poştă sau la hanuri obișnuite. 
Era primit cu inima deschisă şi oamenii îl întrebau de 
locurile pe unde fusese, ce văzuse acolo și în ce bătălii 
anume izbutise să-și arate vrednicia. 

Işi părăsise patria ca băiețandru de cincisprezece an: 
şi pe drumul de întoarcere în țară, la început, i se păre: 
că nimic nu se schimbase pe pământul natal, dar stând di 
vorbă cu țăranii și cu argaţii dela curți, simțea că în toţi 
aceşti oameni se petrecuse o schimbare. Trăiseră Războiu: 
pentru Apărarea Patriei sub năvala a douăsprezece popoare 
ce vorbeau în tot felul de graiuri, dar nu se supuseseră co- 
tropitorilor pe care i-au izgonit. Şi nu supunerea la ordinul 
şefilor, ci un alt simțământ a făcut ca poporul acesta să 
pună mâna pe arme. El și-a salvat patria în anii grei şi 
aceasta va rămâne în amintirea oamenilor în vecii vecilor. 

In a treizeci și cincea zi a călătoriei sale, Volghin 
ajunse la Vasenchi. | 

După cum îi hotărîse Mojaischi, se duse în primul rând 
la Ecaterina Nicolaevna. I se păru că nu mai semăna deloc 
cu aceea pe care o văzuse în spitalul dela Franckfuri. 
Atunci era mâhnită şi îngrozită de moartea ce-l pândea 
pe omul pe care-l iubea. La Vasenchi, Volghin © regăsi: 
tiniștită, dar totuși tristă. Se bucură de scrisoarea lui Mo- 
jaischi şi îl întrebă mult pe Volghin despre Alexandr Pla- 
tonovici. Când să-i dea răspunsul la scrisoare stătu la în- 
doială dacă trebuie sau nu să-i scrie. Işi făcea socoteala 
că viaţa furtunoasă ce o trăise rămăsese în urma ei şi că 
acum putea trăi o viață de singurătate liniștită şi că în 

curgerea anilor nu mai avea decât să aştepte să se stingă 
în acel sătuc pierdut din fundul ţării. Undeva foarte de- 
parte, peste țări şi mări, cra Londra, Parisul şi Mojaischi. 
lar ea se găsea într'un sat cu douăzeci de gospodării, ai 
cărui locuitori n'o puteau uita pe moşierița arțăgoasă, 
crudă şi zmintită. Moștenitoarea ei nu semăna deloc cu 
mătușă-sa. Locuia în pavilionul de vânătoare, de lemn, din 
mijlocul grădinii, îngrijea de bolnavi şi citea poveşti co- 
piilor. Viața modestă a noii moșieriţe din Vasenchi, văduvă 
tânără și frumoasă şi cu o aventură romantică în trecutul 
ei, trezise curiozitatea moşierilor din vecinătate. Ecate- 
rina Nicolaevna nu-și vizita vecinii sub pretext că era în 
doliu. Şi ei o vizitau destul de rar. A truia zi după sosirea 
sa la Vasenchi, Volghin începu să se pregătească, dealt- 
minteri fără prea multă plăcere, ca să plece la Sviatoe în 
satul al cărui stăpân era acum Mojaischi. Gospodăria mo- 
şiei o ducea asesorul de colegiu. In drum se opri în oraş, 
la consiliul epitropial. 

Un țăran eliberat, căruia un mare proprietar de moşie 
să-i dea depline puteri, nu era lucru rar pe acele vremuri. 
Dar, Volghin era împuternicitul noului proprietar al mo- 
şiei Sviatoe, căpitanul de gardă Mojaischi. De cum adusese 
cin Londra ordinul de a concedia pe asesorul de colegiu, 
de a elibera pe argații din curte, în afară de acei care erau 
strict trebuitori, şi de a înlocui boierescul cu o dijmă uşoară, 
moșşierii din împrejurimi începură să se îngrijoreze: nu 
se puteau împăca cu gândul că unul dintre cei mai bogaţi 
moșieri ai guberniei, pe care oamenii nu-l mai văzuseră de 
când era tânăr, aproape adolescent, să introducă rânduieli 
noi şi primejdioase. E drept că odată cu sfârşitul războiu- 
lui se răspândiseră zvonuri despre alte mari schimbări; 
cuvintele, pe care împăratul Alexandru le rostise în salo- 
nul doamnei de Staël, ajunseseră până în acele meleaguri, 
însă mult exagerate. 

Ingrijorarea moşierilor se dovedise fără temei. Totuşi 
persistau zvonuri neliniștitoare pentru proprietari, și în așa 
măsură, încât, sub impresia lor, nu se mai preocupau de 
noile orânduieli introduse de moşierul Mojaischi. 

Asesorul de colegiu plecase foarte nemulțumit, ocă- 
rându-l pe Mojaischi, pe care nu-l văzuse niciodată în viaţă, 
învinuindu-l de nerecunoștință și terminase rugându-l în- 
ir'o scrisoare să-i dea cinci mii de ruble pentru ca să-şi 

procure unelte de primă necesitate pe moșia cumpărată 
în timpul cât fusese vechil. 

Volghin gospodărea în silă. Țăranii îl priveau cu frică. 
Dela un vechil, fecior de țăran, nu se puteau aștepta la 
nimic bun ; îşi ziceau că trebuia să-l fi servit bine pe boier, 
de vreme ce l-a pus vechil. Intre timp Volghin îşi vedea 
de treburi : înlocui pe vicleanul staroste din sat, se îngrijea 
de bătrânii şi bătrânele care argățiseră în curte. Aduse din 
oraş, ca ajutor, un fost seminarist izgonit din şcoală și 
se vedea, după toate orânduelile lui, că aştepta cu nerăb- 
dare sosirea stăpânului. 

La începutul lui Martie 1815, primăvara încă nu po- 
gorîse pe acele meleaguri. Volghin plecă din Sviatoe la 
Vasenchi, călare pe un armăsar de soi, pe un ger strașnic. 
Drumul nu prea era lung şi-l cunoştea bine, îl bătuse de 
multe ori. In timpu! verii, când cobora valea râpoasă din 
pădure unde asculta foșnetul brazilor seculari. leşind din 
râpă, se şi vedea Iuând-o peste câmpiile troienite de ză- 
padă, urcând apoi un deluşor de unde se zăreau cupola 
albastră a bisericii din sat şi conacul boieresc, de pe moşia 
baronului Vrevschi. Mai avea să străbată un alt sat după 
care veneau păduri și iar păduri... In apropierea râului, a 
cărui albie no puteai ghici decât numai după şirurile de 
sălcii bătrâne aplecate în spre apa îngheţată, şi dincolo de 
podeţul șubred începea sătucul: mai întâi cimitirul şi lângă 
el aleea de mesteceni ce da apoi într'o livadă. Intre meri 
desirunziți, tufe de coacăză şi smeură, se ridica o casă 
de lemn cu patru coloane. Ştia că va ajunge acolo seara 
şi-l vor călăuzi două geamuri strălucind de lumină printre 
coloane. Il va întâmpina Mitia, băiatul de serviciu, care îi 
va lua calul şi-i va spune, cu un aer de gospodar la casa 
lui : „Poftiţi în salon, Fedor Ivanovici”. 

Și Fedor Ivanovici va intra de-a- dreptul în salonul cu 
bătrânul său clavecin, luminat de o lampă aprinsă în perete. 
Și acolo, ca din întâmplare, îi va ieși înainte Paşa, fata de 
servici a Ecaterinei Nicolaevna, rumenă cu ochi albaștri, 
cu părul mătăsos, de culoarea inului, cu glas ca de copil. 
Vor avea destul timp să se sărute până să apară şi Eca- 
terina Nicolaevna. 

— Dece mai mai dat pe la noi, de atâta vreme, Fe- 
dia ? — îl va întreba Ecaterina Nicolaevna, deşi nu dă- 
duse pe la ei numai de trei zile. 


447 


Intre timp Paşa îi va aduce întrun păhărel de argint o 
vişinată foarte tare. Se şi cădea dealtfel: făcuse omul 
douăzeci și patru de verste călare, pe un ger de crăpau 
pietrele... | 

Aşa se şi întâmplă. Ecaterina Nicolaevna aștepta cu 
nerăbdare numai doi oaspeţi — pe Fedia Volghin şi pe veci- 
nul său, Piotr Ivanovici Diatlov, maior în rezervă, veteran 
invalid de o mână. 

Ecaterina Nicolaevna ardea de nerăbdare să-l asculte 
iar pe Volghin povestind din viaţa lui, de călătoriile pe 
care le făcuse cu Mojaischi. O interesau prietenii lui, dis- 
cuțiile lor despre libertate şi starea de iobăgie a ţăranilor. 
Toate câte auzea din gura lui Volghin îi păreau ciudate, 
surprinzătoare. Ea cunoştea un alt Mojaischi, un tânăr 
pasionat de viața dela curte, ahtiat de călătorii şi însetat 
de glorie în războaie. 

Istorisirile lui Volghin le asculta şi Paşa. Rumenă, cu 
ochi -albaştri strălucitori, era numai urechi când vorbea 
omul acesta înalt şi isteţ, care văzuse multe pe lumea asta 
şi ştia atâtea. Volghin o privea cu ochii lui buni şi blânzi. 

In acea seară, Volghin nu venise numai ca să-i facă 
o vizită Ecaterinei Nicolaevna şi s'o vadă iar pe Paşa, ci 
ca să-i ceară un sfat şi un ajutor. 

Cu o: lună în urmă Piotr Ivanovici Diatlov îl adusese 
la Ecaterina Nicolaevna pe nepotul său, locotenentul de 
marină Mihail Lazariov. Inainte de a pleca într'o cursă 
lungă, în apele Mării Antarctice, Lazariov venise să-şi 
vadă unchiul. Intâlnindu-se cu Volghin la Ecaterina Nico- 
laevna, vorbiră amândoi îndelung despre şantierele navale 
şi construcţia de corăbii din Londra. 

— Mihail Petrovici mi-a povestit cum se construesc 
la Kronstadt corăbiile. Li se face o căptușală de aramă, ca 
să fie mai rezistente împotriva gheţei. Iar eu i-am descris 
cum se construesc în Anglia, balenierele. Nu-i lueru mare. 
Tare aş vrea să mă duc la el la Kronstadt, iar de acolo să 
plec pe mare. De-ar veni mai repede Alexandr Platonovici 
să mă elibereze din slujbă... 

— Dar no să-ţi pară rău să te desparţi de Alexandr 
Platonovici şi de noi? — îl întrebă Ecaterina Nicolaevna, 
uitându-se la Pașa care, cu capul plecat, privea într'o 
parte. 

— Păi, până moi pregăti de călătorie, 'n'o “să treacă 
numai un an, ci mai mulți chiar. 

— Dacă vrei să pleci cu tot dinadinsul, scrie-i lui Mi- 
hail Petrovici. Cred că te-ar lua cu el; m'a întrebat mult 
despre dumneata... am să-i scriu chiar acum și am a 
dau scrisoarea s'o duci la poştă în oraş. 

leşi, lăsându-i singuri pe Fedor cu Paşa. O făcuse nu 
fără un gând ascuns. 

Volghin se ridică, se apropie de Paşa, o strânse tare 
în brațele lui mari și puternice şi o privi cu duioşie în 
ochi. O întrebă dacă vrea să-l ia de bărbat şi ea începu să 
plângă. 

— Ce să-i spun Fedenca... ai să pleci și ce-am să mă 
fac fără tine ? 

Volghin îi mărturisi Paşei că o iubeşte şi că o va iubi 
oriunde s'ar afla şi oricât de departe ar pleca. Si e sigur 
că ea, nevasta lui, nu-l va uita. Că de stat pe loc nu poate; 
nu poate să rămână vechil, el care visează de atâta. vreme 
să călătorească pe .mările cele mai îndepărtate. 

Ecaterina Nicolaevna se întoarse în :cameră şi aduse 
scrisoarea către Lazariov. 

In seara aceea se întreținură, vorbind mult dene 
Paris. Ecaterina .Nicolaevna se mira de fiecare dată: de 
înțelepciunea cu care acest simplu țăran rus comenta po 
blemele politice. 

— Un soldat spunea altuia : „Bonaparte deşi se trage 
din oameni simpli, comanda totuși regi şi prinți, nu. ca 
Dizvitul ăla. (Soldaţii în convorbirile lor îl numesc pe ré- 
gele Ludovic, Dizvit...) 

Ecaterina Nicolaevna râdea de această poreclă — dix: 
huit (optsprezece). De aici i-au scornit soldaţii ruşi po- 
recla lui Ludovie al XVIII-lea. 

— lar altul îi răspunse: „Bonaparte al tău a pornit 
război cu Rusia şi iată-l dat peste cap. S'a aciuiat acum 
undeva, pe mare, pe ocean pe insula Buian, ca un bou în- 
junghiat şi mănâncă usturoi murat... 

Pe Ecaterina Nicolaevna o distrau mult poreclele cu 
care soldații ruşi botezaseră satele franceze: pentru Ca- 
teau-Cambresis spuneau Coti, Valenciennes — Voloser, 
Fontainebleau — Afonchino. era 

Din vorbă în vorbă ajunseră la ora mesei. Afară era o 
noapte întunecoasă de iarnă. Viscolul se pregătea s'o por- 

nească încă de dimineaţă. După cină, Volghin vroi să plece. 
Uitându-se pe geam, Ecaterina Nicolaevna îi spuse: 

— Rămâi, Fedia, cum să pleci pe un viscol ca ăsta? 

— Rusul nu se teme de viscole, — răspunse Volghin. 
larna noastră, iernişoară... De câţi ani o tot aştept! Iarna 
noastră nu-i ca iernile de acolo, numai umezeală şi noroi... 

Ecaterina Nazimova le povesti de trecutul ei, de călă- 
toriile pe care le făcuse, de viața de campanie pe care o 
dusese cu Laroche şi despre câte altele, care luaseră calea 
fără întoarcere. 

— Ce bine e că toate au trecut. Mă trezesc în zori, 
deschid ochii, şi nu-mi vine a crede că sunt la Vasenchi, 
că văd izbe rusești de ţară, că afară e zăpadă, linişte. 
Sunt bucuroasă că sunt aici, dar tristă că sunt singură: 
viscolul urlă și copacii din grădină.se îndoaie, troznesc,. 
Uite, așa o să-mi trec viaţa. 

Spuse toate acestea cu atâta mâhnire în glas, că Val- 
ghin nu găsi cuvinte cu care s'o mângâie, iar Paşa, ascul- 
tând-o, lăcrima la gândul că Volghin era gata să plece şi 
o să rămână şi ea singură. 

Volghin îşi luă rămas bun. 

Nici n'apucase bine să iasă din curte că luminițele gea- 
murilor nu se mai zăriră şi o pâclă albă de nepătruns îl 
învălui. Viscolul se deslănțuia în toată puterea lui. Valuri 
de zăpadă se roteau de-a-lungul aleii de mesteceni și în 
luptă cu vântul geros simţea că i se oprește răsuflarea. 
„Aş face mai bine să mă întorc, se gândi Volghin, dar mă 
bizui pe cal: calul ştie drumul”. Lăsă frâul slobod și calul 
fornăind şi siorăind mergea ba la pas, ba la trap când 
vântul se mai potolea câte puţin. Și Volghin se gândea că's 
prea puţini oameni ca Ecaterina Nicolaevna, ca Mojaischi şi 
ca prietenii lui. Chiar dacă ar fi şi mai mulți, nu se știe dacă 
şi atunci poporului i-ar fi mai ușor. Apoi, gândul i se în- 
toarse la Pașenca şi îşi aminti de privirea cu care îl petre- 
cuse. 

Vântul vâjâia cu aceeaş furie şi nu se vedea nimic la 
trei paşi, afară de vălurile albe de zăpadă învolburată. 
Viscolul se întețea şi urla mai tare ca înainte. li era cald 
în scurta îmblănită cu care se îmbrăcase iar fața îi ardea 
biciuită de vântul geros. Deodată lui Volghin i se păru că 
aude strigăte; nu-i venea a crede, dar calul ciuli urechile 

şi se opri. Parcă zărise o luminiţă care se stinse dintr'o- 
dată. 

„Berezovea” ? se gândi Volghin, dar se îndoi; până la 
Berezovca mai era cale de mers. Luminiţa străluci încă- 
odată şi acum i se păru că aude clar prin urletul viscolului 
clinchet de clopoței. Işi îndemnă calul şi porni în goană 
drept spre luminiță. Luminiţa creştea tot mai vie şi înce- 
pură să se audă glasuri omenești... In față se ivi o mogâl- 
deață neagră, „O căruţă“ se gândi Volghin. Desluşi o umbră 
mare şi un felinar care arunca pe zăpadă fâşii galbene 
de lumină. 

— Hei, hei!... — ţipă el. — Cine eşti 2... 

— Hei, hei!... — se auzi ca un ecou. — Cine eşti, 
suflet de om ? 

— Om bun, — i se răspunse din căruţă ; pe unde e dru- 
mul spre Vasenchi ? 

Volghin se apropie. Lumina felinarului căzu asupra lui 
şi auzi deodată un strigăt: „Fedor! Fedia ! Tu eşti ?” In- 
mărmuri de mirare. 

— Alexandr Platonovici ? Duinneata ești oare ?... 

„Ecaterina Nicolaevna nu putu să adoarmă mult timp. 
Incepu să citească din cartea sa preferată, istoria cu nefe- 
ricita dragoste a cavalerului de Grieux și Manon, scrisă de 
abatele Prevost. Paşa asculta răbufnirile vântului şi spe- 
riată se ruga pentru Fedor. 

+- Mai bine nu-l lăsam pe Fedia să plece! — spuse 
Catia, ascultând suspinele și şoaptele Paşei. 

Parcă-l vedea cum se lupta, călare, cu viscolul, stră- 
bătând bezna nopţii. Trecuse aproape o oră de la plecarea 
lui Volghin. Chiar în clipa când se gândea la el, auzi 
câinii lătrând. 

— Ecaterina Nicolaevna, — spuse Pașa sărind în pi- 
cioare, — nu s'o fi întors cumva Fedor Ivanovici... 

-- Ei, ce bine ar fi... 

Luă de pe fotoliu capotul vătuit, își vâri picioarele în 
papucii de casă şi se îndreptă spre ușă. In urma ei, da 
fuga Paşa. 

I se păru că aude două voci. Deschizând uşa intră 
cineva acoperit tot de zăpadă, care nu era Fedia Volghin, 
ci un bărbat mai puţin înalt. 

.- Ișt aruneă şuba pe- podea şi Ecaterina Nicolaevna auzi 
o voce — vocea lui Mojaischi: 

-— Catenca... . 

Au stat toată noaptea în camera ei. 

|. „:Mojaischi- mo isprăvise cu călătoriile. Vestea debar- 
cării lui Napoleon şi a înaintării lui victorioase spre Paris, 
îl găsise în Varşovia. Mojaischi era unul dintre cei opt 
curieri. pe care Barclay, comandantul suprem îi trimisese 
în toate colțurile Rusiei. 

Napoleon era din nou la Paris, din nou în palatul Tuile- 
ries. Ceeace însemna iar război. Mojaischi gonise spre Pe- 
tersburg, unde trebuia să ducă ordinul de a se pregăti 
regimentele de gardă pentru campanie. 

La întoarcere, făcând un ocol de o sută şaptezeci de 
verste se abătu pe la Vasenchi. Avea atâtea să-i poves- 
tească Ecaterinei Nicolaeyna. De câte ori nu se gândise 
la ce-i va spune mai întâi la prima lor întâlnire. Și acum, 
stăteau de multă vreme împreună, târziu în noapte și nu 
schimbaseră decât fraze fără nicio legătură,  răscolind 
amintiri din copilărie și din tinerețe. Şi-i prinse dimineața 
stând de vorbă, dar ceeace le stătea pe suflet +mândorura 
tot nu şi-au spus unul altuia. 

O dimineață geroasă şi cu mull soare. Viscolul se poto- 
lise. Troica trase la scară în faţa casei şi Mojaischi porni 
la drum. 

EPILOG 

După două luni și jumătate de drum pe mare, fregata 
britanică „Northumberland” debarcă la malul micii insule 
sfânta Elena pe fostul împărat al Francezilor, Napoleon 
Bonaparte. 

In ziarul „Moscovschie vedomosti” se anunța că Bona- 
parte se află sub supravegherea strictă a guvernatorului 
insulei și a unei comisii formată din reprezentanții pute- 
rilor aliate şi totodată sub paza de nădejde a garnizoanei. 
engleze. Furopa putea să fie pe pace, liniştită. 

In acelaş număr al ziarului se putea citi, printre alte 
anunţuri din rubricile publicităţii, că unele persoane pun la 
dispoziţie ca muncitori, în schimbul unui preț avantajos, 
pe iobagul lor, împreună cu soția și fiica: „Informaţii în 
cartierul Hamovniceschi, parohia Neopalima la casa cu nu- 
mărul 665; tot acolo se vinde un taur de Holmogor“. 

Impăratul Alexandru Pavlovici îi spunea lui Metternich 
la congresul dela Leibach : „In 1814 m'am înșelat în pri- 
vința părerilor mele politice: cele pe care le credeam juste 
le găsesc astăzi false. Am făcut mult rău, dar am să încerc 
să-l îndrept.” 

Se încuibase demult în sufletul lui Alexandru spaima de 
revoluţie, o spaimă continuă și atotbiruitoare. Metternich 
ghicise această spaimă din sufletul țarului; agitând-o, îl 
speria reușind astfel să obțină multe concesii la congres. 
Incă dela Viena Alexandru visa o alianţă a celor mai puter- 
nice țări din Europa, alianță care să păzească tronurile 

regilor de furtunile revoluţiei. Izbucnea de mânie împotriva 
lui Talleyrand ori de câte ori acesta invoca principii, vor- 
bea de „legitimitate“, de „drept“; ori, tocmai aceste prin- 
cipii, de legitimitate și respectarea orânduirii monarhice, 
deveniră baza Sfintei Alianțe. La Viena s'a pus temelia 
reacţiunii europene — Sfânta Alianţă. Au urzit-o, Ale- 
xandru și Metternich și astfel s'a lăsat asupra Europei 
noaptea întunecoasă a tiraniei şi despotismului, pe multe 
şi grele decenii. Forţele reacționare înnecară spiritul li- 
bertăţii în sângele poporului şi-l sugrumau prin execuţii. 


De-a sale fapte-i plin monarhul de'ncântare 

El, dela Tibru pân'la Neva'n depărtare, 

Din Gibraltar la Ţarscoe-Selo privind, 

Gândea mereu : aceste locuri minunate 
Sub jugul greu gem toate, 

O lovitură nouă supuse așteptând. 


«Soții Mojaischi locuiau la Vasenchi în aceeaș casă 
veche de lemn. Nu s'au mai mutat în conacul dela Sviatoe. 

Atâtea tragedii sângeroase din trecut, umbrele atâtor 
strămoși umpluseră cu amintiri de neşters vechea casă, sa- 
loanele. de zile mari, cămăruţele strâmte înăbușitoare dela 
etaj. 

Din cei două sute de argaţi din curte rămăseseră în 
serviciu numai șase. Treizeci de bătrâni şi bătrâne care 
maveau unde să se ducă, își trăiau în liniște ultimii ani în 
dependințele casei. Vechil la Sviatoe era seminaristul cu 
studii întrerupte pe care-l adusese Volghin, un om care se 
distingea printr'o uimitoare blândețe și modestie, dar care 
nu se dădea înlături când era vorba de un pahar de vin. 
Fedor Volghin, condus de Paşa în hohote de plâns, plecase 
la Kronstadt. Acolo se pregăteau pentru o cursă lungă 
două fregate „Vostoc” și „Mirnâi”. Această mică escadră 
era comandată de Faddei Faddeevici Bellingshausen, că- 
pitan de rangul II, și de către locotenentul Mihail Laza- 
riov. Vasele erau pregătite în vederea unei expediţii la 
Polul Sud şi escadra primise instrucțiuni ca să „depună 
cele mai mari strădanii şi sforțări pentru a ajunge cât 
mai aproape de Pol, spre a descoperi pământuri noi, necu- 
noscute şi să nu-şi părăsească ruta de cât numai în cazul 
unor greutăţi de neînvins.” 

La 16 Iunie 1819, salutând cu bubuituri de tun torturile 
dela Kronstadt, navele „,Vostoc” și „Mirnâi” îşi începură 
glorioasa lor cursă. Pe bordul navei „„Mirnâi” în calitate de 
maistru naval se afla Fedor Volghin. 

Mojaischi ducea o viață retrasă. Dintre toţi prietenii 
îi scria din când în când numai Dima Slepţov, care își fă- 
cea serviciul în Maubeuge în Belgia, într'un regiment al 
trupelor de ocupaţie, comandate de Mihail Semionovici 
Voronţov. Se înglodase în datorii şi îl salvase numai faptul 
că Voronțov, părăsind Belgia, plătise datoriile tuturor ofi- 
țerilor din unităţile sale — câteva milioane de ruble. Din 
această cauză își cam părăduise averea lui personală, pe 
care însă şi-o refăcu prin căsătoria cu bogătașa Elisaveta 
Xaverievna Braniţcaia. 

Scrisorile dela Slepţov îl distrau mult pe Mojaischi. Ii 
descriau cu foarte multă vioiciune traiul şi gospodăria ar- 
matelor ruseşti din străinătate. li scria că foloseau pe mar- 
ginea drumurilor stâlpi dungaţi care înseamnă distanțele 
străbătute, că în casele unde erau cartiruiți puneau ferestre 
cu rame duble, sobe ruseşti cu cuptor. „Avem și borş ru- 
sesc, cașă şi culebeacă ;!). De lăsata secului am mâncat 
blinele, am instalat cazane de vodcă; nu bem şampanie, 
ci vin de-al nostru, pravoslavnic și avem şi băi de aburi. 
Ori pe unde îl aruncă soarta, Rusul trăiește după obiceiu- 
rile sale. Oamenii de aici nu se plâng de noi. Cumpărăm 
totul cu bani. Sunt prevăzute pedepse severe împotriva 
celora ce tulbură ordinea sau jignesc populația.“ 

Alexei Petrovici Ermolov a fost trimis în Persia și veş- 
tile primite de acolo spun că i-a impresionat pe şah și pe 
curtenii lui prin inteligența, înălțimea şi impunătoarea sa 
înfăţişare ca şi prin refuzul său de a îndeplini o etichetă 
umilitoare pentru un trimis al unei mari puteri, acreditat 
pe lângă curtea regelui regilor. 

Dela Semion Romanovici Voronţov nu primise niciun 
fel de vești, în afară de felicitarea cu prilejul căsătoriei. 

Mojaischi fusese la Petersburg şi se întâlnise cu Nico- 
lai Ivanovici Turgheniev şi din nou prietenii discutară în- 
delung despre starea de iobăgie a ţărănimii, de reforma 
necesară prin care să se dea pământ ţăranilor, Dar cum 
s'o facă fără a-i păgubi în acelaș timp pe moşieri ? 


:) Culebeacă — plăcintă cu varză sau cu peşte. (N. trad.). 

Ecaterina Nicolaevna se mira cât de mult se schimbase 
Mojaischi, cu toate că în opt ani orice om se schimbă în- 
trucâtva. Citise de trei ori dela un capăt la altul însemnările 
lui din caetul cu scoarțe albastre de safian și multe ciudă- 
țenii din gândurile şi năzuințele soțului ei i se limpeziră. 

Intr'o zi călduroasă de lulie stăteau pe malul iazului, 
acolo unde se întâlneau în prima lor tinerețe. Câte eveni- 
mente trecuseră peste oameni şi cât sânge se vărsase! 
Furtuna se potolise, totuşi nu era încă liniște și viitorul se 
arăta întunecat. 

Multe amărăciuni îi încercaseră, soarta îi despărțise; 
dar se regăsiseră și acum se desfătau privind cum se oglin- 
deau în apă brazii înalţi. 

Cântecul prelung şi trist al cosaşilor răzbătea dinspre 
luncile inundabile. Luând mâna Catiei, Mojaischi îi vorbi: 

— Orice s'ar spune, poporul: nu mai e acelaş; nu 
mai sunt aceiaşi oamenii care i-am cunoscut acum zece 
ani. Ei au luptat, jertiindu-și viaţa și viaţa fiilor lor, au sal 
vat patria, au eliberat Europa şi nw's ei vinovaţi dacă fap- 
tele or de vitejie nu s'au resfrânt în bine asupra popoare- 
lor. Mai devreme sau mai târziu, vor ajunge cetăţeni liberi 
ai Rusiei. 

ln 1816, Mojaischi intră în societatea secretă „Socie- 
tatea fiilor adevăraţi şi credincioşi ai patriei”. In această 
societate secretă se întâlni cu vechii săi tovarăşi de arme, 
acei ostași care nu ştiuseră ce-i frica în luptele dela 
Smolensc, din câmpia Borodino şi Leipzig. Unul dintre ei, 
un poet, al cărui curaj fusese răsplătit cu o spadă de aur, 
compusese un „Cântec ostăşesc”. Mojaischi își amintea 
versurile: 


E timpu' acum să stăm pe gânduri 
Fii ai Rusiei credincioși ? 


Ii cunoscuse de aproape pe aceşti fii credincioşi ai pa- 
triei. Il cunoscuse pe mărinimosul și viteazul Serghei Vol- 
conschi, pe înțeleptul Nicolai Turgheniev, pe înflăcăratul 
Vladimir Raevschi, îi cunoscuse pe voinicii ca din basme, 
ostaşii curajoşi şi credincioşi ai lui Suvorov şi Cutuzov. 

Cât de mulţi sunt oare aceşti fii credincioşi ai Rusiei, 
cât timp vor mai sta „în amorţire“, când se vor răscula 
„apărătorii libertății“ pentru a răsturna tirania şi despo- 
tismul ? 

La toate acestea se gândea Alexandr Mojaischi în acea 
zi călduroasă de Iulie a anulu: 1820, ascultând cântecul 
cosaşilor. 

